
Pirmas skyrius 


PIRMAS PERIODAS: 
NUO TALIO IKI ARISTOTELIO 


Trecias skirsnis 


PIRMO PERIODO TRECIAS TARPSNIS: 
PLATONAS IR ARISTOTELIS 


Tatai yra mokslo susiformavimas, konkrečiau - sokratiš- 
kojo požiūrio virtimas mokslu. Nuo Platono prasideda filo- 
sofijos mokslas. 


A. PLATONAS 


Platonas irgi priskiriamas prie sokratikų. Jis yra garsiausias 
iš Sokrato draugų ir klausytojų, jis įžvelgė tiesą Sokrato iškel- 
tame principe, kad esmė glūdi sąmonėje, kad ji yra sąmonės 
esmė, tą tiesą, kad absoliutumas glūdi mintyje ir kad bet ko- 
kia realybė yra mintis, tačiau ne vienašališka mintis ir ne to- 
kia, kokia ji yra blogojo idealizmo požiūriu, pasak kurio min- 
tis išnyra vienoje pusėje, suvokia save kaip sąmoningą mintį 
ir susipriešina su realybe, o tokia mintis, kuri kaip tam tikra 
vienybė yra ir realybė, ir mąstymas, sąvoka ir jos realybė 
mokslo judėjime - tam tikros mokslo visumos idėja. Abstrak- 
čią save suvokiančio mąstymo teisę, kurią Sokratas pavertė 
principu, Platonas išplėtojo ir padarė mokslo sritimi. Jis atsi- 

sakė siauro požiūrio, kurio laikėsi Sokratas suvokdamas sa- 
vaime ir sau esančią mintį kaip save įsisąmoninančios valios 
esmę bei tikslą, ir mintį traktavo kaip visatos esmę. Jis išsklei- 
dė Sokrato principą ir pateikė konstravimo būdą, principo iš- 
vedimo būdą, tačiau jo dėstymas irgi nėra mokslinis. 

Viena gražiausių dovanų, kurias mums likimas išsaugojo 
iš senovės, be abejonės, yra Platono veikalai. Tačiau išdėstyti 
jo filosofiją pagal šiuos veikalus, kuriuose ji nėra pateikta kaip 
sistema, sunku: sunkumas kyla ne iš pačių veikalų, o iš to, kad 
šita filosofija įvairiais laikais buvo įvairiai suprantama, bet 
sunkiausia todėl, kad naujaisiais laikais ją visaip glamžė gru- 
bios rankos ir į ją pridėjo šiurkščių vaizdinių, nes dvasingu- 
mo nepajėgta suvokti dvasiškai, arba todėl, kad Platono filo- 
sofijoje esmingu ir svarbiu dalyku laikyta tai, kas iš tikrųjų 
priskirtina ne filosofijai, o vaizduosenai. Tiesą sakant, tik fi- 
losofijos neišmanymas kliudo suprasti Platono filosofiją. 

Platonas priklauso prie tų pasaulinės istorijos asmenybių, 
o jo filosofija yra toks pasaulinės istorijos kūrinys, kuris nuo 
pat savo atsiradimo padarė milžinišką įtaką visų vėlesnių lai- 
kų dvasinei kultūrai ir jos raidai; krikščioniškoji religija, ku- 
rioje glūdi šitas aukštas principas, tapo protingumo organi- 
zacija, antjusline karalyste todėl, kad ji galėjo pasiremti ta di- 
džiąja pradžia, kurią jau buvo padaręs Platonas. Platono 
filosofijos savitumas yra jos orientacija į intelektualųjį, antjus- 
linį pasaulį, sąmonės iškėlimas į dvasios karalystę, todėl joje 
intelektualumas įgyja antjuslinį, mąstymui priklausančio dva- 
singumo pavidalą, todėl šituo pavidalu intelektualumas tam- 
pa svarbus sąmonei, įvedamas į ją ir sąmonė įsitvirtina tokioje 
dirvoje. Principą, kad žmogaus paskirtis yra palaima arba kad 
jo vidinė dvasinė esmė yra jo tikroji esmė, krikščionių religi- 
ja savitu būdu pavertė visuotiniu principu. Tačiau tai, kad ši- 
tas principas buvo paverstas tam tikru dvasiniu pasauliu, yra 
didžiausias Platono ir jo filosofijos nuopelnas. 

Pirmiausia turime pakalbėti apie jo gyvenimą. Platonas 
buvo atenietis ir gimė trečiaisiais 87-0sios olimpiados metais 
arba, pasak Dodwello, ketvirtaisiais tos olimpiados metais 

(429 m. pr. Kr), Peloponeso karo pradžioje, tais metais, kai 
mirė Periklis. Jis buvo 39-eriais ar 40-čia metu jaunesnis už 
Sokratą. Jo tėvas Aristonas savo giminę kildino iš Kodro, jo 
motina Periktonė buvo Solono ainė. Jo motinos tėvo brolis 
buvo jau minėtas garsusis Kritijas, kuris, kaip ir Platonas, 
tam tikrą laiką bendravo su Sokratu ir buvo vienas i3 tris- 
dešimties Atėnų tironų, pats talentingiausias, sąmojingiau- 
sias, todėl ir pats pavojingiausias bei labiausiai nekenčiamas 
iš ju.! Sokratui tatai ypač pakenkė, ir jam buvo priekaištau- 
jama, kad jo mokiniai buvę tokie mokiniai kaip Kritijas ir Al- 
kibiadas, kurie savo lengvabūdiškumu vos nepražudė Atė- 
nų. Kadangi Sokratas kišosi į vaikų auklėjimą, kuris yra tė- 
vų reikalas, tai iš jo pagrįstai buvo reikalaujama, kad jis 
nelaikytų savęs neatsakingu už jaunuolių lavinimą. Kritijas, 
lygiai taip ir kirėnietis Teodoras bei Diagoras Melietis, senų- 
jų autorių paprastai vadinami bedieviais. Viename iš Seks- 
to Empiriko kūrinių randame gražų fragmentą. 

Kaip kilęs iš tokios aristokratiškos giminės, Platonas nesto- 
kojo priemonių išsimokslinimui įgyti, ir iš žymiausiųjų sofis- 
tų jis gavo tokį išsilavinimą, kuris jame išugdė visus gebėji- 
mus, laikomus prideramais atėniečiui. Tik vėliau jo mokyto- 
jas jį praminė Platonu; šeimoje jis buvo vadinamas Aristokliu. 
Vieni jo vardą siejo su jo plačia kakta, kiti - su turtinga ir ap- 
rėpia iškalba, dar kiti - apskritai su jo tvirtu ir gražiu stotu. 
Jaunystėje jis bandė jėgas poezijoje ir rašė tragedijas (kaip 
kad ir pas mus daugelis jaunų paetų pradeda nuo tragedijų), 
ditirambus ir giesmes (uėx+, dainas, elegijas, epigramas).? Pas- 
tarųjų mums išliko graikų antologijoje; jos paprastai skirtos 
įvairiems jo mylimiems žmonėms. Antai viena iš žinomų skir- 
ta kažkokiam jo geram draugui Asteriui (graikiškai šis vardas 
reiškia žvaigždę), joje išsakyta graži mintis: 

„Žiūri tu į Žvaigždes, mano Asteri; 

norėčiau dangumi aš būti, 

Kad daugybe akių tave 

aš regėti galėčiau.“ 

Tai mintis, kuria randame ir Shakespeare'o , Romeo ir 
Dzuljetoje". Jaunystėje jis buvo įsitikinęs, kad atsidés vals- 
tybės reikalams? Tačiau netrukus tėvas jį nuvedė pas Sok- 
ratą. Pasakojama, kad Sokratas išvakarėse susapnavo, jog lai- 
ko ant kelių gulbiuką, jo sparnai staiga išaugo, ir jis, nuo- 
stabiai giedodamas, pakilo į dangu.* Apskritai senieji 
autoriai pateikia daug tokių pasakojimų, liudijančių didžiulę 
pagarbą ir meilę, kurias Platono amžininkams ir vėlesnių lai- 
kų žmonėms kėlė jo rami didybė, jo visiškame paprastume 
ir geranoriškume slypintis iškilumas, bruožai, dėl kurių jis 
įgijo dieviškojo Platono vardą. Tačiau vien bendravimas su 
Sokratu ir pastarojo išmintis Platono nepatenkino. Jis taip 
pat studijavo senuosius filosofus, ypač Herakleitą. Aristote- 
lis" nurodo, kad dar prieš ateidamas pas Sokratą jis bendra- 
vo su Kratilu, kuris jam atskleidė Herakleito mokymą. Jis 
taip pat studijavo elėjiečius ir ypač pitagorininkus, bendra- 
vo su žymiausiais sofistais. Taip įsigilinęs į filosofiją, jis nu- 
stojo domėtis valstybės reikalais, visiškai nuo jų nusišalino 
ir visas pasišventė mokslams. Karo tarnybos prievolę, kuri 
jam, kaip Atėnų piliečiui, buvo privaloma, jis atliko lygiai 
kaip ir Sokratas; pasak liudijimų, jis dalyvavęs trijuose ka- 
ro Zygiuose.? | 

Kaip minėta, įvykdžius Sokratui mirties bausmę, Plato- 
nas, kaip ir daug kitų filosofų, bėgo iš Atėnų pas Euklidą 
Megaroje. (Pas Sokratą jis atėjo būdamas dvidešimties me- 
tų ir bendravo su juo aštuonerius metus.) Iš Megaros jis ne- 
trukus leidosi į keliones, iš pradžių nuvyko į Kirėnės mies- 
tą Afrikoje, kur daugiausia užsiėmė matematika, vadovau- 
jamas garsiojo matematiko Teodoro, kurį vėliau daugelyje 
savo dialogų pavaizdavo kaip pašnekovą. Pats Platonas ma- 
tematikoje greitai tapo itin sumetus. Jam priskiriamas spren- 
dimas Delo ar Delfų orakulo iškelto uždavinio, kuris, taip 
kaip ir Pitagoro teorema, susijęs su kubu: buvo reikalauja- 
ma nubrėžti liniją, kurios kubas būtų lygus dviejų duotų ku- 
bų sumai. Norint išspręsti uždavinį, reikia nubrėžti dvi krei- 

ves. Būtina atkreipti dėmesį į uždavinių, kuriuos užduoda 
orakulas, pobūdį. Tuo metu, kai buvo kreiptasi į orakulą, 
siautėjo epidemija, ir orakulas pateikė šitokį visiškai moks- 
linį uždavinį; toks pokytis, įvykęs orakulo dvasioje, yra di- 
džiai keistas. Iš Kirėnės Platonas nuvyko į Egiptą, bet netru- 
kus - į Didžiąją Graikiją, kur jis susipažino su to meto pita- 
gorininkais - žymiuoju matematiku Architu Tarentiečiu, pas 
kurį jis studijavo pitagorininkų filosofiją; kartu jis už dide- 
lius pinigus įsigijo senųjų pitagorininkų. raštų. Sicilijoje jis 
užmezgė draugystę su Dionu. Grįžęs į Atėnus, jis tapo Aka- 
demijos mokytoju; giraitėje, kuri buvo pasivaikščiojimo vie- 
ta ir kurioje buvo įsikūrusi mokykla, jis vedė pokalbius su 
savo mokiniais. Giraitė buvo pasodinta herojaus Akademo 
garbei’, bet tikruoju Akademijos herojumi tapo Platonas, - 
jis išstūmė senąją Akademijos vardo reikšmę ir nustelbė he- 
rojų, kurio vietą jis užėmė ir kurio vardas pasiekė ainius bū- 
tent Platono dėka. 

Savo gyvenimą ir veiklą Atėnuose Platonas pertraukė tri- 
mis kelionėmis į Siciliją - pas Dionisija Jaunesniji, Sirakūzų 
ir Sicilijos valdovą. Svarbiausias, vienintelis išorinis ryšys, 
kuriuo Platonas susaistė save, buvo jo bendrystė su Dioni- 
siju. Draugystė su Dionu, o ypač graži viltis, pasirėmus Dio- 
nisiju, pamatyti įgyvendintą tobulą valstybės santvarką ska- 
tino Platoną palaikyti šitą ryšį, tačiau jis nedavė reikšmin- 
gu rezultatų. Visa tai dabar - paviršutiniškai vertinant - 
atrodo tikrai įtikinamai, ši tema buvo plėtojama daugybėje 
politinių romanų: štai jaunas valdovas, o už jo ir šalia jo sto- 
vi išmintingas vyras, filosofas, kuris jį moko ir įkvepia. Arti- 
miausias Dionisijo giminaitis Dionas ir kiti kilmingi sirakū- 
ziečiai, Dionisijo draugai, puoselėjo viltį, kad Dionisiją - jo 
tėvas leido jam užaugti labai neišsilavinusiam, tačiau jie vis 
dėlto sugebėjo įdiegti jam tam tikrą filosofijos supratimą bei 
pagarbą jai ir uždegė norą susipažinti su Platonu - šita pa- 
žintis su Platonu labai praturtins, kad jo nors ir neišlavintą, 
bet, atrodo, nepiktą prigimtį taip paveiks Platono idėja apie 


11 


GRAIKU FILOSOFIJA 


tobulą valstybės santvarką, jog jis ją įgyvendins Sicilijoje. 
Platonas leidosi suviliojamas ir žengė šitą apgaulingą Zings- 
nį - išvyko į Siciliją.” Dionisijui Platonas labai patiko, ir jis 
persiėmė tokia pagarba jam, kad panūdo, jog ir Platonas jį 
gerbtu. Tačiau tai truko neilgai. Dionisijas buvo viena iš tu 
vidutiniškų prigimčių, kurios, kaip pusinės, siekia šlovės ir 
pripažinimo, bet yra negilios ir nepasižymi rimtumu, joms 
būdinga tik tokių bruožų regimybė, jos neturi tvirto charak- 
terio; pusinis charakteris - tai norėti ir nieko negalėti, tokie 
yra ironiškai vaizduojami mūsų laikų teatro herojai, kurie 
mano esą sumanūs ir šaunūs, o iš tikrųjų yra niekšai. Todėl 
šiuo atveju gali būti įsivaizduojamas tiktai toks ryšys. Tik 
pusinis charakteris leidžiasi vadovaujamas, tačiau kaip tik 
šis charakteris sugriauna tokį planą ir jį padaro negalimą, 
taigi toks charakteris ir skatina tokius planus, ir padaro juos 
neįvykdomus. Platonas ir kiti Dionisijo aplinkos Žmonės 
įdiegė jame pagarbą mokslui ir išsilavinimui, tačiau jo do- 
mėjimasis filosofija buvo toks pat paviršutiniškas, kaip ir jo 
įvairiopi poetinės kūrybos bandymai. Jis norėjo būti vis- 
kuo - poetu, filosofu, valstybės veikėju ir negalėjo pakęsti, 
kad jam vadovautų kiti. Jis buvo lavinamas, bet gelmės jis 
negalėjo pasiekti. Nepasitenkinimas prasiveržė išorėn asme- 
niniais nesutarimais. Dionisijas susikivirčijo su savo giminai- 
čiu Dionu, ir Platonas buvo įveltas į tuos kivirčus, nes jis ne- 
norėjo išsižadėti draugystės su Dionu. Dionisijui buvo sve- 
tima tokia draugystė, kuri remiasi pagarba ir bendru rimtu 
tikslu; iš dalies jis buvo asmeniškai prisirišęs prie Platono, 
bet iš dalies tas prieraišumas kilo tik iš puikybės. Tačiau Dio- 
nisijas negalėjo pasiekti, kad Platonas tvirtai su juo susisie- 
tų, jis vienas norėjo jį turėti, o tai buvo toks reikalavimas, 
kuris Platono sieloje negalėjo rasti atgarsio. Todėl Platonas 
išvyko." Tačiau išsiskyrę jie abu vėl jautė poreikį susitikti. 
Dionisijas kvietė jį atgal, kad susitaikytų. Jį slėgė mintis, kad 
jis nevalioja tvirtai prisirišti prie Platono, o svarbiausia, jį ka- 
mavo tai, kad Platonas nenori išsižadėti Diono draugystės. 

Platonas leidosi įkalbamas savo šeimos ir Diono, ypač Archi- 
to ir kitų Tarento pitagorininkų, į kuriuos kreipėsi Dionisi- 
jas, jie ir patys norėjo, kad Dionisijas susitaikytų su Dionu 
ir Platonu; jie net garantavo Platono saugumą ir laisvę - jo 
galimybę vėl išvykti. Tačiau Dionisijui buvo nepakeliama ir 
Platono nebuvimas, ir jo viešnagė; jis jautėsi Platono varžo- 
mas. Jų ryšys nepagilėjo, santykiai buvo nepastovūs; jie tai 
suartėdavo, tai vėl išsiskirdavo. Taigi ir trečioji viešnagė Si- 
cilijoje baigėsi atšalimu, ir jų ryšys nebeužsimezgė iš nau- 
jo.? Šį kartą dėl Platono draugystės su Dionu įtampa tarp 
jų taip išaugo, kad kai Platonas, nepatenkintas Dionisijo el- 
gesiu su Dionu, vėl norėjo išvykti, Dionisijas atėmė iš jo ga- 
limybę palikti Siciliją ir galiausiai mėgino sulaikyti jį jėga, 
bet pagaliau įsikišo Tarento pitagorininkai, kurie išreikala- 
vo Platoną iš Dionisijo, padėjo jam išvykti ir patys pervežė 
jį į Graikiją; jiems šiuo atveju padėjo tai, jog Dionisijas bai- 
minosi, kad nepasklistų pikti gandai, jog jo santykiai su Pla- 
tonu nėra geri." 

Taigi Platono viltys sudužo. Jis klydo, tikėdamasis su Dio- 
nisijo pagalba suderinti valstybės santvarką ir savo filosofi- 
nės idėjos reikalavimus. Vėliau, kai kitos valstybės, antai Ki- 
rėnės arba Arkadijos gyventojai, kreipėsi būtent į jį, prašy- 
damos būti jų įstatymų leidėju, Platonas tokios misijos 
atsisakė. Tai buvo laikas, kai daugelis graikų valstybių jau 
buvo nepatenkintos savo santvarkomis, bet negalėjo rasti 
kokios nors naujos.'* Dabar, per pastaruosius trisdešimt me- 
tų," sukurta daug konstitucijų, ir kiekvienas žmogus, kuris 
tuo daug užsiima, nesunkiai gali sukurti dar kokią nors. Ta- 
čiau valstybės santvarkai neužtenka vien teorijos, santvar- 
ką kuria ne individai, nes ji yra tai, kas dieviška, dvasiška, 
kas reiškiasi istorija. Tai yra taip stipru, kad atskiro indivi- 
do mintis prieš šitą pasaulinės dvasios galią nieko nereiškia; 
o jeigu tokios mintys ką nors reiškia, t. y. jeigu jos gali būti 
realizuotos, tai jos tada yra ne kas kita, o šitos visuotinės 
dvasios galios produktas. Sumanymas, kad Platonas turi bū- 

ti jstatymu leidéjas, jau nebeatitiko tu laiku; Solonas, Likur- 
gas buvo įstatymų leidėjai, bet Platono laikais tai jau buvo 
neįmanoma. Be to, Platonas atmetė anų valstybių prašymus, 
nes jos nesutiko su svarbiausia sąlyga, kurią Platonas joms 
kėlė; ta sąlyga buvo bet kokios privačios nuosavybės panai- 
kinimas.!? Su šituo principu mes dar susidursime, kai nag- 
rinėsime praktinę Platono filosofiją. 

Platonas, visų graikų ir ypač atėniečių gerbiamas, i3gyve- 
no iki 108-osios olimpiados (348 m. pr. Kr); jis mirė savo gi- 
mimo dieną vienoje vestuvių puotoje, sulaukęs 81-erių me- 
tu amžiaus.” 

Platono filosofija mums išliko jo veikaluose, kurie mus pa- 
siekė. Ir jų turinys, ir forma vienodai žavūs ir svarbūs. Ta- 
čiau, juos studijuodami, turime žinoti «) ko juose turime ieš- 
koti bei kokių filosofijos dalykų juose galime rasti; 8) ko Pla- 
tono filosofijos požiūris neduoda ir ko apskritai jo laikas 
duoti negalėjo. Taigi gali būti, kad jie nepatenkins mūsų lū- 
kesčių, kad poreikis, su kuriuo mes imamės filosofijos, gali 
būti nepatenkintas. Tačiau bus geriau, jei jie paliks mus ap- 
skritai nepatenkintus, negu kad mes juose įžvelgsime galu- 
tinį filosofijos žodį. Platono požiūris yra apibrėžtas ir būti- 
nas, tačiau prie jo negalima nei sustoti, nei į jį sugrįžti at- 
gal, nes protas dabar kelia aukštesnius reikalavimus. O 
Platono požiūrį paversti aukščiausiu požiūriu, kurį mes pri- 
valome pasisavinti, - tai yra mūsų laiko silpnybė, nes mes 
nepajėgiame pakelti didžiulių, iš tikrųjų milžiniškų reikala- 
vimų Žmogaus dvasiai, jaučiame, kaip jie mus slegia, todėl 
silpnadvasiškai bėgame nuo jų. Antai pedagogikoje siekia- 
ma taip auklėti žmones, kad jie būtų apsaugoti nuo pasau- 
lio, t.y. kad jie būtų uždaryti tam tikrame rate, pavyzdžiui, 
savo kontoroje, kad jie, idiliškai tariant, sodintų savo darže 
pupas, taigi tokiame rate, kuriame jie nieko nežinotų ir ne- 
girdėtų apie pasaulį; taip ir filosofijoje buvo žengta atgal į 
religinį tikėjimą, taigi grįžta prie Platono filosofijos. Abu šie 
aspektai turi savo esminį atramos tašką ir savo vietą, tačiau 

tai nėra mūsų laiko filosofija. Kas ginčys, jog prie Platono 
filosofijos reikia grįžti, kad vėl suprastum spekuliatyviosios 
filosofijos idėją, tačiau tuščias dalykas gražiai, bet apskritai 
kalbėti apie jo filosofijos Zavuma ir puikuma. Mes privalo- 
me stovėti aukščiau, t. y. žinoti, koks yra dabarties mąstan- 
čios dvasios poreikis, arba, tiksliau, privalome tokį poreikį 
turėti. Literatūriniai, kritiniai pono Schleiermacherio šniukš- 
tinėjimai, kritiškas smulkinimasis, ar tas arba anas šalutinis 
dialogas yra autentiškas (didieji dialogai, remiantis senovės 
autorių liudijimu, nekelia abejonių), filosofijai nereikalingas 
ir yra mūsų laiko hiperkritiškumas. 

Pereidamas prie Platono filosofijos dėstymo, aš pirmiau- 
sia turiu aptarti pirmąjį netarpišką būdą, kuriuo ji mums sa- 
ve atskleidžia. Pati pažintis su įvairiapusiškais Platono kū- 
riniais mums atskleidžia įvairius filosofavimo būdus. Jeigu 
būtų išlikęs grynai filosofinis (dogminis) Platono veikalas, — 
apie jį rašė Brandis, o Aristotelis jį cituoja (jis vadinosi „Apie 
filosofiją, arba apie idėją“) ir, atrodo, turėjo jį po ranka, kai 
rašė apie Platono filosofiją, kai apie ją kalbėjo, - tai tada Pla- 
tono filosofiją turėtume jos paprasta forma. Tačiau mes tu- 
rime tik jo dialogus, tad šita forma apsunkina Platono filo- 
sofijos supratimą ir neleidžia jos tiksliau išdėstyti. Dialogo 
formoje glūdi labai skirtingi elementai ir įvairūs aspektai. 
Dialoge tikrasis filosofavimas apie absoliučiąją esmę įvairio- 
pai sumaišytas su vaizdiniais apie šiuos dalykus; tai ir yra 
tas daugiapusiškumas, apie kurį aš kalbėjau. 

Kitas keblumas kyla iš to, kad skiriama egzoterinė ir ezo- 
terinė Platono filosofija. Anot Tennemanno"*: „Platonas pa- 
sinaudoja ta teise, kurią turi kiekvienas mąstytojas, — iš sa- 
vo atradimų atskleisti tik tiek, kiek jis laiko tai reikalinga, ir 
tik tiems, iš kurių jis tikisi supratimo. Ir Aristotelis turėjo 
ezoterinę ir egzoterinę filosofiją, tačiau skirtumas tas, kad 
Aristotelio filosofijoje šis skyrimas buvo grynai formalus, tuo 
tarpu Platono filosofijoje jis buvo dar ir materialus“. Koks 
naivumas! Galima pamanyti, kad filosofas disponuoja savo 

mintimis kaip išoriniais daiktais. Tačiau mintys yra visai kas 
kita. Veikiau atvirkščiai, filosofinė idėja valdo žmogų. Kai fi- 
losofai samprotauja apie filosofinius dalykus, jie turi vado- 
vautis savo idėjomis; jie negali jų paslėpti kišenėje. Net kai 
jie su kuo nors kalba apie išorinį dalyką, tame visuomet glū- 
di idėja, jei tik tas dalykas turi kokį nors turinį. Pranešti, per- 
duoti kokį nors išorinį dalyką nėra sudėtinga, bet perteikti 
idėją būtinas meistriškumas. Idėja visuomet yra tai, kas ezo- 
teriška; filosofai negali būti grynai egzoteriški. Tai paviršu- 
tiniški vaizdiniai. 

Negalima laikyti sunkumu, trukdančiu suvokti tikrąjį Pla- 
tono spekuliatyvumą, ir to istorinio jo filosofavimo aspekto, 
kad jis savo dialoguose kalba ne savo vardu, o leidžia kalbėti 
Sokratui ir daugeliui kitų asmenų, todėl dažnai būna neaiš- 
ku, kuris iš jų dėsto paties Platono nuomonę. Gali net kilti 
įspūdis, kad jis tik istoriškai perteikia ypatingą Sokrato dės- 
tymo būdą ir jo mokymą. Sokratiškuosiuose dialoguose, ku- 
riuos pateikia Ciceronas, geriau galima atpažinti pokalbių as- 
menis, bet juose nėra gilesnio dėmesio vertų dalykų. Tačiau 
apie Platono dialogus pasakytina, kad šiuo atveju negali būti 
nė kalbos apie tokį dviprasmiškumą, šis išorinis sunkumas tik 
tariamas; Platono dialogai visiškai aiškiai perteikia jo filoso- 
fiją. Juk Platono dialogai nėra kelių asmenų pokalbis, suside- 
dantis iš įvairių monologų, kai vienas išsako vienokią nuomo- 
nę, kitas kitokią, ir kiekvienas lieka prie savo nuomonės. Skir- 
tingos nuomonės, kurios šiuose dialoguose išsakomos, 
ištiriamos, ir gaunamas rezultatas pasirodo kaip tiesa; o jei- 
gu rezultatas yra negatyvus, tai visas pažinimo judėjimas čia 
yra tas dalykas, kuris priklauso Platonui. 

Kita istorinė aplinkybė, kuri, atrodo, susijusi su jo dialo- 
gų įvairiapusiškumu ir apie kurią daug kalbėjo senieji bei 
naujieji autoriai, yra ta, kad Platonas savo dialoguose daug 
ką paėmė iš Sokrato, iš to ar ano sofisto, o pirmiausia iš pi- 
tagorininkų veikalų, jis akivaizdžiai dėsto daugelį senųjų fi- 
losofijų, iš kurių ypač išsiskiria pitagoriškosios ir heraklei- 

tiškosios filosofemos bei elėjiškasis nagrinėjimo būdas; to- 
dėl visa tai kai kada ir yra visa dialogo medžiaga, o Plato- 
no - tik išorinė forma, taigi esą būtina nustatyti, kas iš tik- 
rųjų priklauso ar nepriklauso pačiam Platonui ir ar tarpu- 
savyje dera minėtosios sudedamosios dalys. Tačiau jei taip, 
tai reikėtų pastebėti, kad filosofijos esmė visuomet yra ta pa- 
ti, todėl kiekvienas vėlesnis filosofas visas ankstesniąsias fi- 
losofijas įjungia ir turi įjungti į savo filosofiją, taigi jam pa- 
čiam iš tikrųjų priklauso vien tai, kaip jis jas toliau išplėto- 
ja. Filosofija nėra tokia atskirybė kaip koks nors meno 
kūrinys, nors net ir šiuo atveju menininkas pačią meno tech- 
niką gauna iš kitų, ją perima ir ja naudojasi. Paties meninin- 
ko atradimas yra kūrinio visumos mintis ir sumanus jau esa- 
mų bei sukurtų priemonių panaudojimas; šitokių intuityvių 
sumanymų ir savitų atradimų gali būti be galo daug. O fi- 
losofijos pagrindas - viena mintis, viena esmė, ir ankstesnio 
tikrojo tos esmės pažinimo negalima pakeisti kokiu nors ki- 
tu, taigi vėlesnė filosofija jį būtinai turi perimti. Jau sakiau, 
kad mes Platono dialogų neturime traktuoti taip, tarsi Pla- 
tonas juose būtų išdėstęs įvairias filosofijas, nei kad Plato- 
no filosofija, kaip kilusi iš tokių skirtingų elementų, yra ek- 
lektiška; veikiau ji yra tam tikras mazgas, kuris dabar kon- 
krečiu ir originaliu būdu iš tikro sujungia šituos abstrakčius 
vienašališkus principus. Bendrais bruožais aptardami filoso- 
fijos istoriją, jau matėme, kad filosofijos vystymosi linijoje 
būtinai turi pasirodyti tokie mazginiai taškai, kuriuose tiesa 
yra konkreti. Konkretumas yra skirtingų apibrėžčių, princi- 
pų vienybė; pastarieji, kad jie galėtų būti formuojami, kad 
jie iškiltų sąmonei kaip apibrėžti, iš pradžių turi būti nusta- 
tyti patys sau, turi susiformuoti. Žinoma, dėl to jie įgyja tam 
tikrą vienašališkumo pavidalą palyginti su vėlesniu aukštes- 
niu požiūriu; tačiau pastarasis jų nesunaikina ir nepalieka 
nuošalyje, o įima juos kaip aukštesnio ir gilesnio principo 
aspektus. Taigi Platono filosofijoje mes susiduriame su įvai- 
riopomis ankstesniojo laiko filosofemomis, tačiau jos yra 

įimtos į jo filosofijos principa ir jame suvienytos. Dėl to Pla- 
tono filosofija iškyla kaip tam tikra idėjos visybė; jo filosofi- 
ja, kaip rezultatas, apima kitų filosofijų principus ir turi juos 
savyje. Platonas dažnai pasitenkindavo ankstesniųjų filoso- 
fijų eksponavimu, - tokiu atveju jam pačiam priklauso tik 
tų filosofijų išplėtojimas. Jo „Timajas“, sprendžiant iš visų 
paliudijimu," yra išplėtojimas vieno pitagoriško veikalo, ku- 
ris mums irgi išliko; labai įžvalgūs žmonės sako, kad jis pir- 
ma buvo parašytas pagal Platono veikalą. Taip pat ir Parme- 
nido principą jis išplėtojo taip, kad jo vienašališkumas bu- 
vo įveiktas. 

Taigi Platono veikalai yra dialogai, ir iš pradžių turime 
kalbėti apie tą formą, kuria Platonas dėsto savo idėjas, turi- 
me tą formą apibūdinti; antra vertus, turime ją skirti nuo to, 
kas yra Platono filosofija kaip tokia. Platono filosofijos forma 
yra dialogas. Šios formos grožis ypač patrauklus. Tačiau mes 
neprivalome manyti, kad tai geriausia filosofijos dėstymo 
forma. Ji yra Platono savitumas ir kaip meno kūrinys neabe- 
jotinai vertinga. Šitoje formoje dažnai įžvelgiamas tobulu- 
mas. 

Prie išorinės formos pirmiausia reikėtų priskirti panora- 
mą ir dramatiškumą; žavu tai, kad dialogas čia susiejamas 
su tam tikra scena ir konkrečia dingstimi. Platonas savo dia- 
logams suteikia tam tikrą realią aplinką ir vietos, ir asmenų 
atžvilgiu, paaiškina, kokia proga Žmonės čia susirinko, ir tai 
jau savaime sukelia malonų ir džiugų įspūdį. Mes atsiduria- 
me tam tikroje vietoje: ,Faidre"? — prie platano medžio 
skaidrių Iliso vandenų pakrantėje, kur vaikšto Sokratas su 
Faidru, kituose dialoguose - gimnasijo salėse, Akademijoje, 
puotoje. Tačiau šita išmonė dar išoriškesnė, būdingesnė, api- 
būdinant ypatingas, visai netikėtas pokalbių dingstis. Ka- 
dangi Platonas savo mintis visuomet įdeda į kitų asmenų lū- 
pas ir pats nekalba savo vardu, tai jo dialogams visiškai sve- 
timas bet koks pamokslavimas, kategoriškumas, dogmatiš- 
kumas, juose pats autorius visiškai neveikia kaip subjektas, 

lygiai kaip Tukidido istorijoje ar Homero poemose. Kseno- 
fontas savo atsiminimuose apie Sokrata kai kada pats kal- 
ba, kai kada apskritai mėgina savo pateikiamais pavyzdžiais 
pateisinti jo mokymą ir gyvenimą. Tuo tarpu visa tai, ką dės- 
to Platonas, yra visiškai objektyvu ir plastiška; tai didis me- 
nas - viską taip labai nutolinti nuo savęs ir savo mintis įdė- 
ti į trečiųjų arba ketvirtųjų asmenų lūpas (pavyzdžiui, „Fai- 
done"). Pagrindinis dialogų veikėjas yra Sokratas, po to - ki- 
ti asmenys; daugelis iš jų yra mums pažįstamos žvaigždės - 
Agatonas, Zenonas, Aristofanas. Nebūtina toliau tyrinėti, 
kas iš dialoguose išdėstytų dalykų priklauso Sokratui, o kas 
Platonui. Tikra yra tai, kad mes iš Platono dialogų visiškai 
galime pažinti jo sistemą. 

Asmeniniuose pokalbių dalyvių santykiuose, pačiame jų 
pavaizdavimo tone vyrauja pats kilniausias, atiškas kultū- 
ringų Žmonių miestietiškumas. Dialogai teikia subtilaus el- 
gesio pamokas. Juose susiduriame su galantiškais Zmoné- 
mis, kurie moka deramai elgtis. Mandagumas ne visiškai iš- 
reiškia miestietiškumą. Mandagumas yra šis tas daugiau - 
tai apstumas, jis teikia pirmenybę kitiems, jame glūdi ki- 
tiems reiškiamas dėmesys ir įsipareigojimas jų atžvilgiu. 
Miestietiškumas yra tikrasis mandagumas, jis yra pastarojo 
pagrindas. Tačiau miestietiškumas tenkinasi tuo, kad teikia 
kitiems visišką asmeninę galvojimo ir nuomonės laisvę, pri- 
pažįsta kiekvieno Žmogaus, su kuriuo kalbamasi, teisę išsa- 
kyti savo požiūrį; išreikšti tokią poziciją, susidūrus įvairioms 
nuomonėms, joms susipriešinus - reiškia savo žodžius kitų 
žodžių atžvilgiu laikyti subjektyviais, nes tai tik toks pokal- 
bis, kuriame dalyvauja asmenys kaip asmenys, o ne objek- 
tyvusis protas arba samprotis kalbasi pats su savimi. (Daug 
ką mes čia priskiriame tiesiog ironijai.) Kad ir kaip energin- 
gai miestiškas Žmogus reikštų savo nuomonę, jis visuomet 
pripažįsta, kad kitas žmogus taip pat yra suprantantis ir 
mąstantis asmuo. Nereikia savęs laikyti orakulu ir neleisti ki- 
tiems prasižioti. Šis miestietiškumas - tai ne kitų tausojimas, 

o didžiausias tiesumas ir atvirumas; jis ir daro Platono dia- 
logus patrauklius. 

Šitas dialogas nėra pokalbis; tai, kas pasakoma, turi ir pri- 
valo turėti atsitiktinį sąryšį - pats dalykas neturi būti išsem- 
tas. Tiesiog norima pasikalbėti, o tai pagrįsta atsitiktinumų; 
tokiu atveju taisyklė yra ši: išmonės savivalė. Kai kada įžan- 
ginėje dalyje Platono dialogams būdingas ir toks pokalbio po- 
büdis - atsitiktinio rutuliojimosi pobūdis, bet toliau pašneke- 
sio subjektyvumas išnyksta ir prasideda paties dalyko plėto- 
jimas; apskritai Platono dėstymui būdinga nuosekli ir graži 
dialektika. Sokratas kalba ir vadovauja pokalbiui jį nukreip- 
damas tam tikra linkme, darydamas išvadas bei savo sampro- 
tavimais eidamas vis tolyn, ir tik išoriškai jiems, samprotavi- 
mams, suteikia klausimų formą; dauguma klausimų formu- 
luojami taip, kad kitas į juos atsakytų tik „taip“ arba „ne“. 
Dialogas, atrodo, yra pats tikslingiausias samprotavimo bū- 
das, nes samprotavimas krypsta tai šen, tai ten, jis paskirsto- 
mas įvairiems asmenims, kad dalyko dėstymas būtų gyves- 
nis. Dialogo trūkumas tas, kad kyla įspūdis, jog jį rutuliotis 
verčia savivalė; kai prieiname dialogo pabaigą, sunku atsikra- 
tyti įspūdžio, kad rezultatas galėjo būti ir kitoks. Ir Platono 
dialoguose esama šitokios savivalės regimybės, tačiau ji išsi- 
sklaido dėl to, kad plėtotė šiuo atveju yra paties dalyko plė- 
totė ir patiems pašnekovams paliekama nedaug. Tokie asme- 
nys yra plastiškos pokalbio figūros, joms nėra svarbu įteigti 
savąją dalykų sampratą, pasak prancūzų, pour placer son mot. 
Dialoge yra taip pat, kaip klausantis katekizmo pamokos, - at- 
sakymai čia numatyti iš anksto; autorius dialoge leidžia atsa- 
kinėti į klausimus taip, kaip to nori jis, autorius. Klausimas 
toks sutelktas, kad galimas tik visiškai paprastas atsakymas. 
Tokio dialogo meno grožis bei didingumas ir yra tas, kad at- 
sakymai į klausimus atrodo paprasti ir natūralūs. 

Su šituo išoriškai įasmenintu dėstymo būdu pirmiausia 
susijusi ta Platono filosofijos ypatybė, kad ji sau savęs ne- 
pateikia kaip ypatingos sferos, kurioje pradedamas formuoti 

ypatingas tam tikros srities mokslas (mums neatrodo, kad 
stovime ant ypatingo pagrindo): filosofija nagrinėja įprastus 
apskritai kultūros vaizdinius (tai darė Sokratas), remiasi so- 
fistų arba ankstesnių filosofų mintimis, ką nors nagrinėda- 
ma remiasi paprastos sąmonės pavyzdžiais. Tokiame dėsty- 
mo būde nerasime sisteminio filosofijos išskleidimo. Žino- 
ma, dėl to sunku apžvelgti filosofiją kaip visumą, nes nėra 
kriterijaus, kuris leistų spręsti, ar objektas išsemtas, ar ne. 
Dialoguose glūdi vientisa dvasia, jiems būdingas apibrėžtas 
filosofinis požiūris, tačiau ta dvasia neiškyla tokia apibrėžta 
forma, kurios mes reikalautume. Filosofinė Platono kultūra 
tam dar nebuvo subrendusi. Dar nebuvo atėjęs laikas ir dar 
nebuvo tokios bendros kultūros, kad galėtų būti sukurti tik- 
rai moksliniai veikalai. Idėja dar buvo pernelyg šviežia ir 
nauja; tik Aristotelio filosofijoje ji pirmą kartą priėjo prie 
mokslinio ir sisteminio išdėstymo. Tačiau šitas Platono trū- 
kumas laikytinas pačios idėjos konkrečios apibrėžties stoka. 

Platono dialoguose dėstomos jo filosofijos esminis ele- 
mentų skirtingumas yra tas, kad grynieji esmės vaizdiniai 
ir sąvokinis esmės pažinimas (kalbėjimas vaizdiniais ir spe- 
kuliatyvus kalbėjimas) apskritai yra taip laisvai ir nevaržo- 
mai susipyne, kad dėl to pereinama prie tam tikro mitinio 
vaizdavimo; toks sumišumas pradinėje tikrojo mokslo gry- 
nuoju pavidalu pakopoje yra neišvengiamas. Iškili Platono 
siela, kuri turėjo tam tikrą dvasios įžvalgą arba vaizdinį, per- 
smelkė sąvoka šitą savo objektą, bet Platonas dar tik pradė- 
jo persmelkimą, todėl jis dar neapėmė sąvoka visos to ob- 
jekto realybės arba, kitaip tariant, pažinimas, kuris pasireiš- 
kė Platono asmenyje, jame dar negalėjo realizuoti save 
visiškai. Taigi matome, pirma, kad esmės vaizdinys vėl atsi- 
skiria nuo jos sąvokos ir susipriešina su ja, tačiau nepasa- 
koma, kad tik sąvoka yra esmė. Mums gali pasirodyti, kad 
tai, ką jis vaizdiniais kalba apie pažinimą, apie sielą, - kad 
tai yra filosofiška. Mes matome, kad jis kalba apie Dievą, o 
po to sąvokomis - apie absoliučiąją daiktų esmę, tačiau apie 


21 


GRAIKŲ FILOSOFIJA 


šituos dalykus jis kalba atskirai arba taip susiedamas, kad jie 
atrodo atskiri, priklausantys vaizdiniui kaip nesąvokinė es- 
mė. Arba, antra, kai reikia išskleisti ir realizuoti sąvoką, jos 
judėjimą pakeičia gryni vaizdiniai - mitai, fantazijos vaizdų 
kaita arba iš juslinės vaizduotės perimti pasakojimai, kurie 
nors ir apibrėžiami mintimi, tačiau ne tiek, kad ji juos iš tik- 
rųjų persmelktų, taigi dvasiniai dalykai apibrėžiami jsivaiz- 
davimo formomis. Įimami jusliniai reiškiniai, pavyzdžiui, 
kūno, gamtos, bei mintys apie tuos reiškinius, bet jos jų ne- 
išsemia taip, kad jie būtų mąstomi nuosekliai remiantis ta 
mintimi, kad sąvoka išsiskleistų pati savaime. 
Nagrinėdami klausimą, kaip visa tai atsiliepė Platono fi- 
losofijos supratimui, prieiname prie išvados, kad dėl šitų 
dviejų dalykų šioje filosofijoje atrandama arba per daug, ar- 
ba per mažai. «) Per daug joje atranda senieji filosofai, va- 
dinamieji neoplatonikai, kurie iš dalies todėl, kad alegoriza- 
vo graikų mitologiją ir ją laikė idėjų išraiška (o mitai tai ir 
yra), pirmiausia iškeldavo idėjas taip pat ir Platono mituo- 
se ir šitaip mitus paversdavo filosofemomis, nes filosofijos 
nuopelnas kaip tik ir yra tas, kad ji tiesą išreiškia sąvokos 
forma; iš dalies tai, ką Platonas išreiškia sąvokos forma, jie 
vertina kaip absoliučiosios esmės išraišką (pavyzdžiui, mo- 
kymą apie esmę „Parmenide“ laiko Dievo pažinimu), many- 
dami, kad pats Platonas tų dalykų neskyrė. Grynosiose Pla- 
tono sąvokose vaizdiniai kaip tokie nėra įveikti, arba, kitaip 
tariant, nesakoma, kad šitos sąvokos yra vaizdinių esmė; ar- 
ba, Platono požiūriu, sąvokos nėra daugiau negu vaizdiniai, 
nėra esmė. B. Per mažai Platono filosofijoje atranda ypač 
naujieji filosofai, nes jie joje daugiausia pabrėžia vaizdinį ir 
jį vertina kaip realybę. Tai, kas Platono filosofijoje apibrėžta 
sąvokomis arba yra grynai spekuliatyvu, jų požiūriu yra 
kažkoks klaidžiojimas abstrakčiose loginėse sąvokose arba 
tuščias gudragalviavimas, tuo tarpu filosofemomis jie laiko 
tik tai, kas yra išsakyta vaizdinio forma. Antai Tennemannas 
ir kiti atkakliai mėgina įsprausti Platono filosofiją į mūsų 

ankstesnės metafizikos formas, į ta metafiziką, kuri nagrinė- 
ja Dievo buvimo priežastis, jo buvimo įrodymus.*! 

Apie paprastąsias sąvokas Platonas sako, kad jų galutinė 
tiesa yra Dievas, kad jos yra priklausomi, trumpalaikiai mo- 
mentai, kurių tiesa glūdi Dieve; apie Dievą jis kalba pir- 
miausia, tad Dievas yra tam tikras vaizdinys. 

Kad Platono filosofiją galėtume suprasti iš jo dialogų, tu- 
rime tai, kas juose priklauso vaizdiniui, ypač tas vietas, kur, 
dėstydamas tam tikrą filosofinę idėją, jis griebiasi mito, - tai 
turime atskirti nuo pačios filosofinės idėjos; turime skaitytis 
su tuo, kad laisvas Platono pasakojimo būdas nuo giliausių 
dialektinių tyrinėjimų gali pereiti prie vaizdinių ir vaizdų, 
prie iškilių asmenų pokalbio scenų ar gamtos vaizdavimo. 

Dažnai giriamas Platono mitinis filosofemų vaizdavimas; 
tas vaizdavimas susijęs su jo dėstymo forma. Kad užmegz- 
tų pokalbį, jo Sokratas pasinaudoja esamomis dingstimis, in- 
dividų susikurtais vaizdiniais, jų susiformuotomis idėjomis; 
taigi pokalbyje susipina tai, kas yra vaizdinys (mitas), ir tai, 
kas yra spekuliatyvu. Mitinė Platono dialogų forma daro jo 
veikalus patrauklius, bet ji yra ir tam tikras nesusipratimų 
šaltinis; nesusipratimas jau yra tai, kad mitai laikomi pui- 
kiausiu Platono filosofijos elementu. Dėl mitinio vaizdavi- 
mo daugelis jo filosofemų yra lengviau suprantamos, tačiau 
tai nėra tikrasis filosofijos dėstymo būdas. Filosofemos yra 
mintys, ir kad jos būtų grynos, jos turi būti išreikštos minti- 
mis. Mitas visada yra toks dėstymas, kuris naudojasi jusli- 
niu būdu, įtraukia juslinius vaizdus, kurie yra priderinti prie 
vaizdinių, o ne prie minčių; tatai yra bejėgiškumas minties, 
kuri dar nepajėgia laikytis pati savęs, remtis pati savimi. Mi- 
tinis dėstymas, būdamas senesnis, yra toks dėstymas, kuria- 
me mintis dar nėra laisva, jis yra minties suteršimas juslu- 
mu; toks dėstymas negali išreikšti tai, ko nori mintis. Tai ma- 
salas, gundantis užsiimti turiniu, todėl tai yra tam tikra 
pedagogika. Mitas priklauso prie Žmonių giminės pedago- 
gikos. Kai sąvoka subręsta, jai mito nebereikia. Platonas daž- 

nai sako, kad apie tam tikrą dalyką sunku pareikšti savo 
nuomonę, todėl jis geriau papasakos mitą; žinoma, tai leng- 
viau. 

Platono dėstymo maniera dažnai paremta vaizdiniu. Ta- 
tai, viena vertus, yra populiaru, bet, antra vertus, tada sun- 
ku išvengti pavojaus, kad tai, kas priklauso tik vaizdiniui, o 
ne minčiai, bus suprasta kaip esminga. Mes turime žinoti, 
kas yra spekuliacija, o kas vaizdinys. Jei nežinosime, kas yra 
sąvoka, kas yra spekuliatyvu, tai iš dialogų galėsime ištrauk- 
ti daugybę teoremų ir teigti, kad tai yra Platono filosofemos, 
nors iš tikrųjų jos priklauso vaizdinio sričiai ir su juo susi- 
jusiam dėstymo būdui. Mitai yra ta dingstis, kuria pasinau- 
dojus daugelis teiginių pateikiami kaip filosofemos, nors jie 
sau visai nėra filosofemos. Tačiau kai žinoma, kad jie pri- 
klauso vaizdiniui kaip tokiam, tai žinoma ir tai, kad jie nėra 
esmingi. Pavyzdžiui, „Timajuje“, kalbėdamas apie pasaulio 
sukūrimą, Platonas išsireiškia taip, kad Dievas (demiurgas) 
sukūrė pasaulį ir demonai (demiurgo vaikai) šiame reikale 
jam padėjo;* taigi tatai papasakota grynai vaizdinių kalba. 
Tačiau jeigu mes prie Platono filosofijos priskirsime tai, kad 
Dievas sukūrė pasaulį, kad egzistuoja demonai, aukštesnės 
dvasinės esybės, ir kad jie talkino Dievui, kai šis kūrė pa- 
sauli, tai, nors šitai žodis žodin rasime Platono veikale, ne- 
priklauso jo filosofijai. Kai Platonas sako, kad Žmogaus sie- 
la turi protingąją ir neprotingąją dalį, tai, apskritai paėmus, 
mes su tuo irgi turime sutikti; bet juk, tai sakydamas, Plato- 
nas neteigia, kad siela susideda iš dviejų substancijų, iš dvie- 
jų daiktų. Kai jis mokymąsi įsivaizduoja kaip prisiminimą, 
tai šitai gali reikšti, kad siela egzistavo dar iki žmogaus gi- 
mimo. Taip pat kai jis kalba apie pagrindinį savo filosofijos 
aspektą, apie idėjas, visuotinybę kaip išliekantį savarankiš- 
ką dalyką, kaip juslinių daiktų pirmavaizdžius, tai mes leng- 
vai galime tas idėjas pradėti mąstyti modernių laikų sam- 
pročio kategorijomis, kaip substancijas, kurios egzistuoja 
Dievo prote arba sau, savarankiškai, pavyzdžiui, kaip ange- 

lai, anapus tikrovės. Trumpai tariant, viską, kas išreikšta to- 
kiu vaizdinio būdu, naujųjų laikų autoriai laiko filosofija. 
Tad Platono filosofiją galima pateikti šitokiu būdu ir tai pa- 
grįsti paties Platono žodžiais; bet jeigu žinosime, kas iš tik- 
rųjų yra filosofija, tai per daug nekreipsime dėmesio į tokius 
posakius ir suprasime, ką būtent Platonas norėjo pasakyti. 
Tačiau dabar turime pereiti prie pačios Platono filosofijos 
nagrinėjimo. 

Dėstydami Platono filosofiją, turime atskleisti 1) bendrą fi- 
losofijos ir pažinimo sampratą, kuri buvo būdinga Platonui, 
ir 2) atskiras dalis, kurios jo filosofijoje iškyla. Šie aspektai ne- 
turi būti atplėšti vienas nuo kito, tačiau į juos reikia Žiūrėti 
kitaip ir vertinti kitaip negu tai daroma pastaruoju metu. 

Pirmiausia mus domina tai, kaip Platonas įsivaizdavo filo- 
sofijos vertę apskritai. Aiškiai matyti, kad Platonas yra giliai 
įsitikinęs filosofinio pažinimo didybe. Jam labai rūpi mintis, 
mąstymas to, kas yra savaime ir sau. Kirėniečiai esme laikė 
esamybės santykį su atskira sąmone, kinikai teigė, kad es- 
mė yra netarpiška laisvė, o Platono požiūriu, esmė yra save 
pati savimi įtarpinanti sąmonės ir esmės vienybė, arba pa- 
žinimas. Pasak jo, filosofija žmogui yra esmė. Jis apskritai iš- 
reiškia pačius iškiliausius filosofijos vertingumo vaizdinius — 
filosofija esanti vienintelis dalykas, kurio žmogus turi siek- 
ti, ji yra giliausias jausmas ir tvirčiausia sąmonė, o visa kita 
yra mažiau svarbu. Apie filosofiją jis kalba su didžiausiu su- 
sizavéjimu; dabar mes jau nedrįstame taip apie ją kalbėti. Fi- 
losofija jam yra didžiausias iš visų turtų. Iš daugybės vietų, 
kuriose jis apie tai kalba, aš pirmiausia pacituosiu vieną iš 
„Timajo“: „Taip, apie regėjimą aš kalbu kaip apie didžiausios 
mūsų gaunamos naudos šaltinį, nes ir dabartiniame mūsų 
svarstyme neįstengtume pasakyti nė vieno žodžio apie Vi- 
sybės prigimtį, jeigu niekuomet nebütume matę nei Žvaigž- 
džių, nei saulės, nei dangaus. O kadangi diena ir naktis, mė- 
nesių ir metų apsisukimai, lygiadieniai bei saulėgrįžos yra 
regimi, akys mums atskleidė skaičių, davė laiko suvokimą ir 

paakino tyrinéti Visybés prigimti, o i$ viso to atsirado tai, kas 
vadinama filosofija, uz kuria puikesnés dievu dovanos mir- 
tinguju giminei nebuvo ir nebus".? 

Garsiausios, bet ir pačios blogiausios reputacijos yra tos 
jo mintys, kurias jis dėsto „Valstybėje“ išreikšdamas savo po- 
žiūrį į filosofiją, - jos visai kitoniškos negu įprasti žmonių 
vaizdiniai. Tai mintys apie filosofijos santykį su valstybe, jos 
ypač svarbios todėl, kad išreiškia apskritai filosofijos santy- 
kį su tikrove. Juk jeigu filosofijai apskritai ir teikiama reikš- 
mė, tai ji visvien apribojama individų minčių sritimi, tuo tar- 
pu čia ji išeina į valstybės santvarkos, vyriausybės, tikrovės 
sritį. Šiame veikale Sokrato lūpomis susakęs, kokia turėtų 
būti tikroji valstybė, Platonas leidžia prabilti Glaukonui, ir 
šis klausia, „ar šitokia valstybės santvarka yra galima ir kaip 
ją įgyvendinti“. Sokratas ilgai išsisukinėja, nenori pereiti 
prie to klausimo, visaip bando išvengti atsakymo: „Tačiau ar- 
gi, išsiaiškinę, kas yra teisingumas, mes reikalausime, kad 
teisingas Žmogus niekuo nesiskirtų nuo paties teisingumo, 
bet visais atžvilgiais būtų toks pat, kaip teisingumas? O gal 
pasitenkinsime tuo, kad žmogus kuo labiau priartės prie jo 
ir turės jo kur kas daugiau negu kiti žmonės? Tačiau galų 
gale, savo pašnekovo spaudžiamas, Sokratas pasako: „Vis 
dėlto pasakysiu, net jei banga paskandintų mane patyčiose 
ir negarbėje. Klausyk, ką ketinu pasakyti. <...> Kol valsty- 
bėse nekaraliaus filosofai arba vadinamieji dabartiniai kara- 
liai ir valdovai netaps tikrais ir rimtais filosofais, kol valsty- 
binė valdžia ir filosofija nesusilies į viena ir kol iš valdžios 
nebus prievarta pašalinti tie žmonės - o jų daug, - kurie iš 
prigimties linksta tik į vieną kurį iš tų dviejų dalykų, tol, 
mielas Glaukonai, nebus galo valstybių vargams, tol toji 
valstybės santvarka, kurią nusakėme žodžiais, žmonių gimi- 
nei bus nepasiekiama ir neišvys dienos šviesos. Štai kodėl 
aš ilgai delsiau - aš numačiau, kad tie žodžiai prieštaraus 
įprastai nuomonei”. Platonas įdeda tokį atsakymą į Glauko- 
no lūpas: „Sokratai, <...> po tokių tavo žodžių ir juose sly- 

pincios minties tik ir lauk, kad daugelis kad ir neblogu Zmo- 
niu, nusimete apsiaustus ir pasigriebe j rankas kas paklius, 
nuogi puls tave, pasirenge viskam. O jeigu tu neatsiginsi 
įrodymais, bet pulsi bėgti, jie pasityčiodami tave nubaus!“* 

Taigi Platonas tiesiai reikalauja filosofiją padaryti tautų 
valdove ir teigia, kad filosofija ir valstybės valdymas būti- 
nai turi būti susiję. Tad reikia aptarti, ką reiškia toks reika- 
lavimas. Valdymas reiškia realios valstybės apibrėžimą, reiš- 
kia, kad joje, valstybėje, veikiama paisant dalykų prigimties. 
Dėl to būtina įsisąmoninti paties dalyko sąvoką; tada tikro- 
vė suderinama su sąvoka, idėja įgyvendinama. Kitas daly- 
kas yra tas, kad istorijos dirva yra kitokia negu filosofijos 
dirva. Istorijoje turi būti realizuota idėja; pasaulį valdo Die- 
vas, ir idėja yra ta absoliuti galia, kuri pati save sukuria. Is- 
torija yra idėja, kuri save realizuoja natūraliu būdu, o ne idė- 
jos sąmone - žinoma, mintimis, tačiau apibrėžtais tikslais ir 
apibrėžtomis aplinkybėmis. Istorijoje veikiama vadovaujan- 
tis visuotinėmis teisės, dorovės, dievobaimingumo mintimis; 
taigi idėja įgyvendinama, bet tokiu būdu, kad mintys, sąvo- 
kos yra susipynusios su netarpiškais partikuliariais tikslais. 
Taip ir turi būti; viena vertus, idėją sukuria mintis, antra ver- 
tus, veikiančiųjų Žmonių priemonės. Idėja vykdoma pasau- 
lyje, vykdoma be kieno nors rūpesčio; visiškai nebūtina, kad 
idėja būtų valdančiųjų. Dažnai atrodo, kad priemonės prieš- 
tarauja idėjai, bet tai menka bėda. Mes turime suprasti, kas 
yra Žmogaus veikla: tatai yra subjekto kaip tokio ypatingų 
tikslų siekimas. Visi šitie tikslai yra tik idėjos sukūrimo prie- 
monės, nes idėja yra absoliuti galia. 

Reikalavimas, kad valstybių valdovai būtų filosofai arba 
kad į filosofų rankas būtų atiduotas valstybių valdymas, gali 
pasirodyti labai arogantiškas. Tačiau kad tokius teiginius ga- 
lėtume įvertinti, turime atminti, kaip Platonas suprato filo- 
sofiją, kaip ji apskritai buvo suprantama tais laikais, kas fi- 
losofijai tada buvo priskiriama. Žodis „filosofija“ įvairiais lai- 
kais turėjo įvairias reikšmes. Kažkada žmogus, kuris netikėjo 

šmėklomis, netikėjo velniais, vadintas filosofu. Kai tokie 
vaizdiniai visiškai išnyko, niekam nebegalėjo šauti į galvą ką 
nors vadinti filosofu dėl to, kad jis tokiais dalykais netiki. 
Anglai filosofija vadina tai, ką mes vadiname eksperimenti- 
ne fizika, eksperimentine chemija; filosofas Anglijoje yra 
žmogus, kuris užsiima tokio pobūdžio bandymais, kuris tu- 
ri teorinių chemijos žinių, supranta mašinų veikimą ir t. t. 
Jei kalbėsime apie Platono filosofiją ir aiškinsimės, kaip ji bu- 
vo suprantama, tai pamatysime, kad filosofija buvo susipy- 
nusi su antjuslinių dalykų sąmone, su tuo, ką mes laikome 
religine sąmone; filosofija yra sąmonė to, kas savaime ir sau 
tikra ir teisinga, visuotinių tikslų valstybėje sąmonė ir galio- 
jimas. Visoje istorijoje nuo tautų kraustymosi laikų, kai 
krikščioniškoji religija tapo visuotine religija, visos pastan- 
gos buvo nukreiptos ne į ką kita, o į tai, kad antjusliné da- 
lykų sąmonė, antjuslinis pasaulis, kuris iš pradžių buvo pats 
sau, šitas savaime ir sau esantis visuotinumas ir tikrumas, 
būtų įdiegtas tikrovėje ir pagal save ją apibrėžtų. Tatai tapo 
tolesniu kultūros apskritai siekiu. Todėl moderniųjų laikų 
valstybė, jos valdymas, jos santvarka yra visiškai kitokie, turi 
visiškai kitokį pagrindą negu senųjų laikų valstybės, ypač tų 
laikų, kada gyveno Platonas. Apskritai mes matome, kad ta- 
da graikai buvo visiškai nepatenkinti demokratine santvar- 
ka ir jautė jai antipatiją; jie smerkė būklę, kuri buvo tokios 
santvarkos padarinys ir jos žlugimo pradžia. Visi filosofai 
buvo prieš graikų valstybių demokratijas, prieš tokį valdy- 
mą, kai galimas anksčiau minėtas karo vadų nuteisimas ir 
kiti dalykai. Atrodytų, kad kaip tik šioje santvarkoje pir- 
miausia turėtų būti rūpinamasi valstybės gerove, tačiau vy- 
ravo savivalė, kurią tik trumpam pakoreguodavo iškilios in- 
dividualybės, tokie virtuozai kaip Aristidas, Temistoklis, 
Markas Aurelijus. Mūsų laikais valstybės tikslas, visuotinė 
jos gerovė yra labiau imanentiški pačiai valstybei, turi joje 
didesnę galią negu senovėje. Teisėtumas, teismai, valstybės 
santvarka, jos dvasia dabar yra tokie tvirti patys savyje, kad 

paciu Zmoniu sprendimai apriboti tik 3iuo metu svarbiais 
reikalais, todėl savaime iškyla klausimas, kas priklauso nuo 
individo ir ar apskritai nuo jo kas nors priklauso. Pavyzdys, 
ką gali filosofas valdovas, galėtų būti Markas Aurelijus; vis 
dėlto turėtume kalbėti tik apie jo asmeninius veiksmus, pa- 
ti Romos imperija nuo to nepasidarė geresnė. Frydrichas II 
vadintas karaliumi-filosofu. Jis buvo karalius ir domėjosi 
Wolffo metafizika bei prancūzų filosofija, rašė eilėraščius, 
taigi jis buvo filosofas to meto supratimu. Atrodo, kad filo- 
sofija buvo ypatingas jo asmeninis reikalas, tam tikras po- 
linkis, taigi tarp filosofijos ir jo kaip karaliaus buvo būtina 
daryti skirtumą. Tačiau jis yra karalius-filosofas ir tuo požiū- 
riu, kad jis visiškai bendrą tikslą, labą, savo valstybės gero- 
vę padarė savo veiksmų ir viso valstybės sutvarkymo prin- 
cipu ir šį principą iškėlė virš sutarčių su kitomis valstybė- 
mis, virš partikuliarių savo šalies interesų; juos jis pajungė 
savaime ir sau visuotiniam tikslui. Tačiau kadangi vėliau 
toks valdymo būdas tapo įpročiu ir papročiu, tai valdovai 
daugiau nebevadinami filosofais, nors toks principas visiš- 
kai įsigali ir valdymas, pirmučiausia valstybės institucijos, 
grindžiamas šiuo principu. 

„Mes prieiname prie išvados, kad Platonas, sakydamas, 
jog filosofai privalo valdyti, siekia visuotiniais principais api- 
brėžti bendrą valstybės būklę. Moderniose valstybėse tatai 
realizuota daug daugiau negu senovėje; visuotiniai princi- 
pai iš esmės yra nors ir ne visų, bet daugumos moderniųjų 
valstybių pagrindas. Kai kurios jau pasiekė šią pakopą, ki- 
tos bando ją pasiekti, tačiau visuotinai pripažįstama, kad to- 
kie principai privalo tapti substancialiu valstybės valdymo 
ir jos reikalų tvarkymo pagrindu. Taigi Platono reikalavimas 
dalyko požiūriu tebėra gyvas. Grynosios minties judėjimas, 
tai, ka mes paprastai vadiname filosofija, yra tokia jos forma, 
kuri yra tam tikras savitumas; tačiau ne tik ši forma sąlygo- 
ja tai, kad tam tikroje valstybėje nerealizuotas visuotinumo, 
laisvės, teisės principas. 

Be to, „Valstybėje“ Platonas, pasakodamas tam tikrą mita, 
vaizdingai pasakoja, kuo skiriasi büklé, kuri pagrista filosofi- 
ne kultūra, nuo būklės, kuri stokoja filosofijos; tatai - detalus 
palyginimas, jis įdomus ir puikus. Platonas piešia tokį vaiz- 
dą. „Įsivaizduok žmones olą primenančiame požeminiame 
būste. Per visą jį driekiasi platus šviesos ruožas. Tų Žmonių 
kojos ir kaklas iš pat mažens surakinti grandinėmis, todėl jie 
negali pasijudinti iš vietos ar pasukti galvos į šalį ir visą laiką 
mato tik tai, kas yra prieš juos. Jie yra nugara į šviesą, kuri 
sklinda nuo toli aukštumoje degančios liepsnos. Tarp liepsnos 
ir kalinių aukštai eina kelias, atskirtas nedidele pertvara, pri- 
menančia uždangą, virš kurios fokusininkai rodo savo stebuk- 
lus. <...> Įsivaizduok, kad už tos pertvaros žmonės neša vi- 
sokius daiktus, laikydami juos taip, kad jie išsikiša virš per- 
tvaros; neša jie ir statulas, ir visokiausius gyvų būtybių 
atvaizdus, padarytus iš akmens ir medžio. Vieni nešdami kal- 
basi, kiti tyli. <...> Jie panašūs į mus. Visų pirma ar tu ma- 
nai, kad jie yra matę ką nors kita, sava ar svetima, išskyrus 
šešėlius, kuriuos ugnis meta ant prieš juos esančios olos sie- 
nos? <...> Jeigu kaliniai galėtų kalbėtis tarpusavyje, ar tu ma- 
nai, kad jie šešėlių, kuriuos mato, nelaikytų pačiais daiktais 
ir nevadintų jų daiktų vardais? <...> O jeigu jų kalėjime ai- 
das atkartotu visa, ką pasakytų bet kuris iš einančiųjų pro ša- 
lį, ar, manai, kaliniai nepagalvotų, kad tai praeinančio šešėlio 
balsas? <...> Dabar pažiūrėk, kas būtų, jei juos išlaisvintų iš 
grandinių ir pagydytu nuo to neišmanymo - kaip visa tai 
vyktų natūraliai? Jei kuriam nors iš jų nuimtų grandines ir 
priverstų jį atsistoti, pasukti galvą, vaikščioti, pažvelgti aukš- 
tyn - į šviesą, visa tai jam sukeltų skausmą, ir, šviesos apakin- 
tas, jis negalėtų Žiūrėti į daiktus, kurių šešėlius matė iki šiol. 
Kaip tu manai, ką jis pasakytų, jei kas imtų jam tvirtinti, kad 
iki šiol jis matydavo tik niekus, o dabar yra kur kas arčiau bū- 
ties ir regi daug tikresnius daiktus, ir, rodydamas vieną ar ki- 
tą pranešamą daiktą, priverstų jį atsakyti, kas tai? Ar tau ne- 
atrodo, kad jis labai sutriktų ir tai, ką matė anksčiau, laikytų 

žymiai tikresniu dalyku negu tai, kas jam rodoma dabar? 
<...> O jeigu jį priverstų Žiūrėti tiesiai į pačią šviesą, jam im- 
tų skaudėti akis, ir jis apsisukęs bėgtų atgal prie tų daiktų, ku- 
riuos įstengia matyti, ir manytų, jog jie tikresni už tuos, ku- 
riuos jam rodo. '* 

Šita energinga Platono kalba persunkta pasididžiavimo 
mokslu dvasia; joje nėra nei filosofijos kuklumo kitų moks- 
lų atžvilgiu, nei žmogaus kuklumo Dievo atžvilgiu; priešin- 
gai, ji pilna sąmonės, kad žmogaus protas artimas Dievui ir 
vieningas su juo. Skaityti apie tokius dalykus Platono, seno- 
vės filosofo, kūrinyje yra nuostabu ir netikėta. 

a. Šitas mitas susijęs su vienu ypatingu Platono filosofi- 
jos vaizdiniu: Platonas daro skirtumą tarp juslinio pasaulio 
bei to, kaip jį įsivaizduoja žmonės, ir antjuslinių dalykų įsi- 
samoninimo, idėjos sąmonės. Taigi šitai mes ir aptarsime — 
pažinimo prigimtį, idėjas apskritai, taigi pačią Platono filoso- 
fiją. Filosofiją jis apskritai vertina kaip mokslą apie visuoti- 
nybę savaime. Jis tai išreiškia priešstatydamas „idėjas“ atski- 
rybei, jis nuolat sugrįžta prie jų ir apie jas kalba. Platonas 
smulkiau apibūdina filosofus kaip Žmones, „kurie trokšta 
įžvelgti tiesą“. „Valstybėje“ šitą mintį Sokratas plėtoja pokal- 
byje su Glaukonu: „Teisingai. Bet paaiškink, kaip tu šitai su- 
pranti, - prašo Glaukonas. - Kitam būtų nelengva paaiškin- 
ti, bet tu, manau, sutiksi su manim... - Dėl ko? - Kadangi 
grožis ir bjaurumas yra vienas kitam priešingi, vadinasi, tai 
yra du skirtingi dalykai. - Žinoma. - O jeigu tai yra du da- 
lykai, tai kiekvienas iš jų yra vienas. - Aišku. - Tą patį gali- 
ma pasakyti apie teisingumą ir neteisingumą, gėrį ir blogį 
ir visas kitas rūšis (eidoc): kiekviena iš jų yra viena, bet ka- 
dangi ji visur reiškiasi, būdama susijusi su kitomis, ir, be to, 
skirtinguose veiksmuose ir žmonėse, tai atrodo (gavtačone- 
va) esanti dauginé. - Tu teisus. - Pagal tai aš ir skiriu: atski- 
riu tuos, kurie, kaip sakei, mėgsta reginius, taip pat amati- 
ninkus ir verslo žmones, ir tuos, apie kuriuos dabar kalba- 
me ir kuriuos pagrįstai galėtume pavadinti filosofais. - O 

kam tu šitai darai? - Mėgėjai klausytis ir žiūrėti (qtAo- 
9eapoveg xai qQtuAT)xoot) gėrisi gražiais garsais, gražiomis 
spalvomis, formomis ir visais tais kūriniais, kuriuose pasi- 
reiškia šių dalykų grožis, bet jų protas nesugeba įžvelgti pa- 
ties grožio prigimties ir jo pamilti. - Taip jau yra. - O tokių 
žmonių, kurie įstengia pakilti iki paties grožio ir matyti jį pa- 
tį savaime (xa? autó), yra visai nedaug. - Labai nedaug. - 
Tas, kuris vertina gražius daiktus“ arba teisingus veiksmus, 
„bet nevertina grožio“ ir teisingumo „paties savaime ir ne- 
įstengia sekti paskui tą, kuris vestų jį į jo pažinimą (yvėdduv, 
mintį), - ar toks žmogus, tavo nuomone, iš tikrųjų gyvena, 
ar tik sapnuoja?“ Taigi toks žmogus nėra filosofas, jis yra 
toks pat kaip sapnuojantis. „Pats pagalvok: juk sapnuoti - 
nesvarbu, miegant ar budint, - tai daikto“, gėrio ar teisingu- 
mo „atvaizdą laikyti ne atvaizdu, bet pačiu daiktu, į kurį jis 
yra panašus, ar ne? - Tikrai, aš pasakyčiau, kad toks Zmo- 
gus sapnuoja. - Na, o tas, kuris, priešingai, įžvelgia grožį“ 
ar teisingumą „patį savaime ir įstengia matyti ir patį grožį, 
ir visa, kas jį sudaro (uec£yov«ca), bet nepainioja viena su ki- 
ta, — ar toks Žmogus, tavo nuomone, sapnuoja, ar iš tikrųjų 
gyvena? - Iš tikrųjų gyvena, - atsakė Glaukonas. + 

Sustokime iš pradžių prie termino „idėja“. „Kai Platonas 
kalbėjo apie stališkumą ir tauriškumą (rpeaneCoT NTA xat xu- 
xdorn TA), kinikas Diogenas pasakė: „Aš gerai matau stalą ir 
taurę, bet stališkumo ir tauriškumo nematau“. Platonas jam 
atsakė: „Tikrai taip, juk kad matytum (9ewpetTau) stalą ir tau- 
rę, tu turi akis, o proto, kad matytum stališkumą ir tauriš- 
kumą, tu neturi (voūv oùx £ystc)".7 

Platonas užbaigė tai, ką pradėjo Sokratas. Tik visuotiny- 
bę, idėją, gėrį jis vertina kaip esmiškumą. Vaizduodamas sa- 
vo idėjas, Platonas atskleidė intelektualųjį pasaulį. Tas pa- 
saulis yra ne anapus tikrovės, ne danguje ar kur nors kitur, 
jis yra tikrovės pasaulis; antai ir Leukipo filosofijoje idealy- 
bė yra ne metafiziška, o glaudžiai susijusi su tikrove. Tačiau 
pasaulyje esamybė yra tik tai, kas yra visuotina savaime ir 

sau. Idėjų esmė - tai požiūris, kad tikra yra ne tai, kas eg- 
zistuoja jusliškai, o tikra yra tik savyje apibrėžta visuotiny- 
bė - intelektualusis tiesos pasaulis, kuris yra žinojimo ver- 
tas, yra tai, kas amžina, kas dieviška savaime ir sau. Skirty- 
bės yra ne esančios, o tik trumpalaikės. Platono absoliutu- 
mas, kaip tai, kas savyje viena ir tapatu sau, yra konkretus 
savyje; tatai yra tam tikras judėjimas, grįžimas į save patį ir 
amžinas buvimas pas save. Idėjų meilė yra tai, ką Platonas 
vadina entuziazmu. 

Šitoje filosofijos apibrėžtyje, apskritai paėmus, jau maty- 
ti tai, kas yra tos Platono idėjos, apie kurias tiek daug kal- 
bama. Idėja yra ne kas kita, o visuotinybė, kuri suprantama 
ne kaip formali visuotinybė, kurioje daiktai tik dalyvauja ar- 
ba, mūsų žodžiais, kuri yra tik daiktų savybės, - šita visuo- 
tinybė suprantama kaip pati esamybė savaime ir sau, kaip 
esmė, kaip tas vienintelis dalykas, kuris yra ir kuris yra tie- 
sa. Nesusipratimai, kylantys aptariant Platono idėjas, būna 
dvejopi. Pirmasis nesusipratimas idėjas susieja su mąstymu, 
kuris yra formalus, ir realybe laiko vien tai, kas jusliškai su- 
vokiama. Pasak šios sampratos, nėra jokios kitos būties, tik 
juslinė arba jusliškai įsivaizduojama. Taigi kai Platonas apie 
visuotinybę kalba kaip apie esmę, tai ši samprata perša min- 
tį, kad «) visuotinybė mums pasirodo tik kaip savybė arba 
kad B) Platonas šitą visuotinybę aiškina kaip substancijas, 
kaip jos pačios esmes, - tada tikru dalyku laikomi šešėliai 
(tai, kas jusliška). Taigi šita visuotinybė nėra a) nei savybė, 
B) nei mintis, kuri yra tik mumyse, tik mūsų prote, o yra y) 
esamybė, už mūsų esanti substancija. Ir kai po to Platonas 
pasako, kad jusliniai daiktai panašūs į tai, kas egzistuoja sa- 
vaime ir sau, arba kad idėjos yra pavyzdžiai, atvaizdai, tai 
tada idėjos suvokiamos kaip tam tikri daiktai, kurie yra ki- 
tame prote, už pasaulio esančiame prote, kuris yra toli nuo 
mūsų, kaip tam tikri vaizdai, tokie kaip menininko provaiz- 
dis, pagal kurį jis formuoja tam tikrą medžiagą ir joje tą pro- 
vaizdį įspaudžia; tokiu atveju idėjos atsiejamos nuo šitos 

juslinés objektinés tikrovés, kuri laikoma tiesa, bei nuo pa- 
vienės sąmonės tikrovės. Tokios idėjos nėra tiesiog daiktai, 
kurie yra kitur, nors mes jų nematome, tačiau jos yra jsivaiz- 
duojamos, yra vaizdai; tai, ko pamatiniai vaizdiniai jos yra, 
jų subjektas, išeina už sąmonės ribų, jis pats yra tik jsivaiz- 
duojamas kaip sąmonės kita. 

Antrasis nesusipratimas, kuris taip pat dažnas Platono idė- 
jų traktavime, yra tas, kad idėjos neiškeliamos už mūsų sa- 
monės, jos laikomos mūsų proto idealais, tiesa, šie idealai 
būtini mūsų protui, tačiau jų sukurti dalykai nėra realūs; ar- 
ba jie yra tai, kas nepasiekiama. Pirmuoju atveju anapusy- 
bė įsivaizduojama kaip esanti už pasaulio, o antruoju atve- 
ju mūsų protas vertinamas kaip tokia realybės anapusybė. 
O jeigu tos idėjos ir suvokiamos taip, kad jos yra realybės 
formos ar įžvalgos mumyse, tatai irgi bus klaidinga sampra- 
ta, nes tada toms idėjoms priskiriama estetinė prigimtis; tai- 
gi jos apibrėžiamos kaip intelektualios įžvalgos, kurios pa- 
siekiamos netarpiškai ir priklauso arba laimingam genijui, 
arba yra fantazijos kūriniai žmogaus, esančio ekstazės ir su- 
sižavėjimo būsenoje. Tačiau ne tokia yra Platono idėjų pras- 
mė ir tiesa. Jos nėra netarpiškai sąmonėje, jos yra pažinime. 
Jos yra įžvalga (Anschauung), arba jos yra netarpiškos tik 
tuo požiūriu, kad jos, kaip rezultatas, yra paprastumą pa- 
siekęs pažinimas arba, kitaip tariant, netarpiška įžvalga yra 
tik jos paprastumo momentas. Todėl netarpiškai jų neturime, 
pažinimas jas sukuria dvasioje. Entuziazmas jas išryškina 
protingai suformuotu pavidalu. Tačiau kartu jos yra realios; 
jos yra, ir tik jos yra būtis. 

Todėl Platonas mokslą, pažinimą to, kas iš tikrųjų yra, pir- 
miausia skiria nuo nuomonės. Vienas žmogus tiktai mano, 
o kitas pažįsta. „Jo mąstymą (8t«votav) pavadintume paži- 
nimu (yvounv), nes jis pažįsta, o ano, pirmojo, - nuomone 
(doEa), nes jis tik mano. <...> Taigi laikysime tikru dalyku, 
kad nesvarbu, kuriuo atžvilgiu ką nors nagrinėtume, tai, kas 
tikrai yra, tikrai galima pažinti, o to, ko visai nėra, visai ne- 

galima pažinti. <...> O jeigu yra tokių dalykų, kurie tai yra, 
tai nėra, argi jie nebus viduryje tarp grynos būties (tó ov) ir 
to, kas visai neegzistuoja? <...> Kadangi pažinimas (yvūotę) 
nukreiptas į tai, kas yra, o nežinojimas - į tai, ko nėra, vadi- 
nasi, to, kas nukreipta į tarpinius dalykus, turime ieškoti 
tarp žinojimo (ertoctvux) ir nežinojimo, jei tik kas nors pa- 
našaus yra. <...> Taigi nuomonės nesusijusios nei su būti- 
mi, nei su nebūtimi. <...> Tada nuomonė yra kažkas tarpiš- 
ka tarp žinojimo ir nežinojimo.“ Jusliniai, nuomonės objek- 
tai, atskirybė tik dalyvauja grožyje, gėryje, teisingume, 
visuotinybėje; bet atskirybė yra ir bjauri, bloga, neteisinga 
ir t. t. Tai, kas dvilypa, yra ir pusė. Atskirybė yra ne tik di- 
delė arba maža, lengva arba sunki, ji nėra tik viena iš šitų 
priešybių, o yra ir vienokia, ir kitokia. Toks būties ir nebū- 
ties mišinys yra atskirybė, nuomonės objektas; jame priešy- 
bės nevirsta visuotinybe. Tatai jau būtų spekuliatyvioji pa- 
žinimo idėja. O nuomonės - tai mūsų įprastos sąmonės vaiz- 
diniai. 

b. Koks yra pažinimo kaip visuotinybes santykis su atskira sq- 
mone? Prieš pradėdami nagrinėti pažinimo turinį, jo objek- 
tą (tai, kas yra savaime), dar turime aptarti subjektyvų pa- 
žinimo būdą (tai, kaip, pasak Platono, pažinimas arba Zino- 
jimas kaip toks egzistuoja, t. y. kaip jis yra sąmonėje), ir po 
to aptarti būdą, kuriuo turinys egzistuoja arba pasirodo 
vaizdinyje kaip siela, aptarti, kaip visuotinis pažinimas pa- 
sirodo kaip atskiras, kaip vaizdinys. Šiuo atveju mes irgi su- 
siduriame su įsivaizdavimo ir sąvokos mišiniu. 

x. Šaltinis, kuris mus įgalina suvokti dieviškumą, yra tas 
pats, kaip ir Sokrato pateiktasis. Pati žmogaus dvasia yra Ši- 
tas šaltinis, joje pačioje glūdi tai, kas yra esminga. Kad dva- 
sia pažintų dieviškumą, ji turi jį įsisąmoninti iš savęs. Toliau 
Platonas sako, kad šitas pažinimas įgyjamas ne mokymusi 
kaip tokiu - jo pagrindas imanentiškas Žmogaus dvasiai, jo 
sielai; taigi tai, ką Žmogus šitaip pažįsta, jis išplėtoja pats iš 
savęs. Toks požiūris buvo būdingas jau Sokratui. Samprota- 

vimą apie šį būdą sokratikai išreiškė klausimu, ar galima iš- 
mokyti dorybės, o Protagoras, sofistai tai formulavo kaip 
klausimą, ar pojūtis yra tiesa. Tatai glaudžiai susiję su moks- 
lo turinio klausimu, su mokslo ir nuomonės perskyra. Tai, 
kas mums atrodo mokymasis, iš tikrųjų yra ne kas kita, o pri- 
siminimas. Tai tas dalykas, prie kurio Platonas nuolatos su- 
grįžta; daugiausiai šį klausimą jis nagrinėja savo ,Menone". 
Jame apie mokymąsi jis teigia, kad iš tikrųjų nieko negali- 
ma išmokti ir kad mokymasis veikiau yra tik tam tikras pri- 
siminimas to, ką mes jau turime, žinome; tokį prisiminimą 
sužadina, yra prisiminimo priežastis sumišimas, kuris apima 
sąmonę.?? 

Šitam klausimui Platonas suteikia ir tam tikrą spekuliaty- 
via reikšmę - jį domina pažinimo esmė, o ne empirinis paži- 
nimo įgijimo pobūdis. Jo įsivaizdavimu, mokymasis yra sve- 
timų dalykų įėmimas į mąstančiąją sąmonę, ir tai yra tam tik- 
ras mechaniškas tuščios erdvės sujungimas su daiktais ir 
užpildymas tais daiktais, kurie tai erdvei svetimi ir indiferen- 
tūs. Toks išoriškas papildymo santykis, kai siela yra tik tabula 
rasa (kaip kad gyvų organizmų augimas yra dalelių prisijun- 
gimas), yra negyvas, nesiderina su prigimtimi dvasios, kuri 
yra subjektyvumas, vienybė, kuri yra bei išlieka pati savimi. 
Tuo tarpu Platonas vaizduoja tikrąją sąmonės prigimtį, trak- 
tuodamas ją kaip dvasią, kuri pati savaime yra tai, kas jai tam- 
pa objektu arba kuo ji tampa pati sau. Tatai yra tikrosios vi- 
suotinybės jos judėjime sąvoka; visuotinybė, rūšis yra jos pa- 
čios tapsmas joje pačioje. Ji privalo tapti sau tuo, kuo ji yra 
pati savaime; tai, kuo ji taps, ji jau yra iš anksto; ji yra savo 
judėjimo pradžia, judėjimo, kuriame ji neišeina už savo ribų. 
Dvasia yra absoliučioji rūšis, jai nėra nieko, kuo ji nebūtų pati 
savaime; jos judėjimas yra tik nuolatinis grįžimas į save pa- 
čią. Vadinasi, mokymasis ir yra šitas judėjimas, kai ne kažkas 
svetima patenka į dvasią, o pačios dvasios esmė tampa dva- 
siai arba, kitaip tariant, ji įsisąmonina savo esmę. (Tai, kas dar 
nesimokė, yra siela, sąmonė, įsivaizduojamos kaip gamtinė 

būtis.) Dvasią mokslui žadina būtent šita regimybė, pačios 
dvasios sutrikimas, kad jos esmė jai yra kita, savęs pačios ne- 
gatyvumas - toks dvasios reiškimosi būdas, kuris prieštarau- 
ja jos esmei; juk ji yra įsitikinusi, jai būdingas vidinis tikru- 
mas, kad ji yra visa realybė. Dvasia, įveikdama šitą buvimo 
kitokia regimybę, suvokia tai, kas objektiška, t. y. netarpiškai 
įsisąmonina pati save ir taip prieina prie mokslo. Žinoma, 
daiktų vaizdiniai ateina iš išorės, nes daiktai yra atskiri, lai- 
kiški, trumpalaikiai, tačiau visuotinybė, mintys ateina ne iš iš- 
orės. Tiesos šaknis glūdi pačioje dvasioje, tiesa priklauso nuo 
dvasios prigimties. Tokiai tiesai negalioja jokie autoritetai. 

Viena savo reikšme „prisiminimas“ yra netinkamas žodis, 
netinkamas todėl, kad jis reiškia atkūrimą tam tikro vaizdi- 
nio, kurį mes kažkada jau turėjome. Tačiau prisiminimas turi 
dar ir kitą reikšmę, kurią perteikia šio žodžio etimologija*; 
tatai yra gilioji šio žodžio reikšmė, nurodanti suvidujinimą, 
ėjimą į save. Remiantis šia reikšme, galima sakyti, kad visuo- 
tinybės pažinimas yra ne kas kita, o prisiminimas, tam tik- 
ras nuėjimas į save, kad tai, kas iš pradžių reiškiasi išoriniu 
būdu ir apibrėžiama kaip daugeriopa, gilindamiesi į save, 
mes padarome vidiniu dalyku, bendrybe, ir taip įsisąmoni- 
name, kas yra mumyse. Tačiau negalima neigti, kad Plato- 
no filosofijoje prisiminimas dažnai suprantamas ir pirmąja, 
empirine prasme. 

Šitą teisingą supratimą, kad sąmonė pati savaime yra to- 
kia, Platonas iš dalies dėsto remdamasis vaizdiniais ir mitais. 
Kaip minėta, mokymąsi jis vadina tam tikru prisiminimu. 
Siekdamas tai pagrįsti, ,Menone" jis vaizduoja verga, kuris 
neturi jokio išsilavinimo. Sokratas jį klausinėja ir leidžia jam 
atsakinėti taip, kaip jis mano, nieko jo nemokydamas ir ne- 
teigdamas jam jokių tiesų; taip jis pagaliau įgalina vergą su- 
formuluoti geometrinę kvadrato skersmens ir kraštinės san- 
tykio teoremą. Vergas tik iššaukia mokslą iš savęs paties, to- 


* Plg. vok. Erinnerung (prisiminimas) ir inner (vidinis). Vert. 

dėl atrodo, kad jis tik prisimena kažką, ką jau žinojo, bet bu- 
vo užmiršęs. Vadindamas prisiminimu tokį mokslo iškilimą 
iš sąmonės, Platonas kartu pasako, kad šitas žinojimas kar- 
tą jau iš tikrųjų buvo toje sąmonėje, t. y. kad atskira sąmo- 
nė žinojimo turinį turi ne tik savaime, savo esmės požiūriu, 
bet ir kaip atskira, ne visuotinė sąmonė, jį jau turėjo.” Ta- 
čiau šitas atskirumo momentas priskiriamas tik prie vaizdi- 
nio, šis žmogus yra juslinė visuotinybė; juk prisiminimas 
šiuo atveju siejamas su „šituo“ kaip jusliniu, o ne kaip vi- 
suotiniu „šituo“. Toks prisiminimas priskiriamas prie vaiz- 
dinio, jis nėra mintis. Todėl mokslo iškilimo esmė šiuo atve- 
ju sumaišyta su atskirybe, su vaizdiniu. Pažinimas pasirodo 
kaip siela, kaip savaime esanti esybė, kaip vienis, nors siela 
tėra dvasios momentas. Šiuo atveju Platonas pereina prie 
mitologinio dėstymo ir jį toliau plėtoja, pereina prie vaizdi- 
nio, kurio turinys jau neturi grynos visuotinybės reikšmės, 
o yra susijęs su atskirybe. 

Taigi aną dvasios būtį savaime Platonas įsivaizduoja kaip 
tam tikrą ankstesnę būtį laike; esą tiesa jau turėjo mums būti 
kitu laiku. Tačiau būtina pastebėti, kad tai jis pateikia ne kaip 
tam tikrą filosofinį mokymą, o kaip tam tikrą padavimą, mi- 
tą, kurį Sokratui papasakoję Žyniai ir Žynės, išmanantys die- 
viškuosius dalykus. Panašiai pasakojęs ir Pindaras bei kiti 
dieviškieji vyrai. Pasak šitų padavimų, „Žmogaus siela esanti 
nemirtinga ir nors ji liaujasi buvus, ir tai vadinama mirtimi, 
bet paskui vėl gimsta (nav ytyveo9ac), tačiau ji niekada ne- 
žūva. Ir jeigu siela yra nemirtinga, jeigu ji nuolatos vis gims- 
ta" (sielų persikünijimas) „ir matė viską, kas yra ir čia, ir Ha- 
de" (pasąmonės srityje), „ji prisimena vien tai, ka ji jau Zi- 
no, ką ji prieš tai yra regéjusi".! Tai aliuzija į egiptietiškus 
vaizdinius. Žmonės vadovaujasi jusliniu apibrėžtumu ir to- 
kius teiginius suvokia kaip Platono teiginius. Tačiau pats Pla- 
tonas tokių dalykų neteigė. Tatai apskritai nėra filosofija ir 
tikrai nėra jo filosofija; su tuo mes dar labiau susidursime, 
kai kalbėsime apie Dievą. 

p. ,Faidre" šitas mitas puikiai toliau išplėtojamas; jame 
taip pat pateikiama įprasta prisiminimo reikšmė, kad žmo- 
gaus dvasia praeityje matė tai, kas jo sąmonei išsiskleidžia 
kaip tiesa, kaip esamybė savaime ir sau. Platonui užvis la- 
biausiai rūpi parodyti, kad dvasia, siela, mąstymas egzistuo- 
ja savaime ir sau ir kad šita dvasios apibrėžtis įgyja formą, 
glūdi teiginyje, jog mokslo neišmokstama, jog jis yra tik pri- 
siminimas to, kas jau yra dvasioje, sieloje kaip tokioje. Kad 
siela yra mąstanti ir kad mąstymas pats sau yra laisvas - ši- 
ta mintis senovės filosofų, ypač Platono, vaizdiniuose tiesio- 
giai susijusi su tuo, ką mes vadiname sielos nemirtingumu. 
„Faidre“ Platonas apie tai kalba, kad parodytų, „kad meilė 
yra dievų siunčiama ne mylinčiojo ir mylimojo naudai, 
<...> kad, priešingai, šitoks šėlas dievų yra skiriamas di- 
džiausiai laimei“. Tatai yra tam tikras entuziazmas, kuris čia 
pasirodo kaip galingas, viską įveikiantis veržimasis į idėją; 
šitas entuziazmas kyla ne iš įžvalgos, ne iš pojūčio ar jaus- 
mo, o iš sąmonės, iš idealybės žinojimo. „Taigi visų pirma 
reikia teisingai suvokti prigimtį dieviškosios ir žmogiškosios 
sielos, apžvelgus jos būsenas bei veikimus. O įrodymo pra- 
džia tokia. — „Kiekviena siela nemirtinga. Juk tai, kas am- 
žinai juda, yra nemirtinga. O judėjimas to, kuris suteikia ju- 
desį kam kitam ir kito yra judinamas, nutrūksta, taigi nu- 
trūksta ir gyvastis. Vien tai, kas judina pats save, kadangi 
nenuslopsta, niekuomet nepaliauja judėti ir būti visa ko li- 
kusio, kas tiktai juda, judėjimo šaltiniu bei pradu. O pradas 
yra neatsiradęs. Iš prado neišvengiamai atsiranda visa, kas 
tiktai atsiranda, o jis pats neatsiranda iš nieko; mat jei pra- 
das iš ko nors atsirastų, jis nebūtų pradas, bet kadangi atsi- 
radimo neturi, tai, aišku, jis ir nesunaikinamas. O jei pradas 
pražūtų, niekuomet neįstengtų atsirasti iš ko nors, kaip ir 
kas nors kita iš jo, - mat visa kas privalo kilti iš prado. Taigi 
judėjimo pradas yra tai, kas pats save judina. ** Taigi iš pra- 
džių Platonas išskleidžia paprastą sielos kaip tokio prado, 
kuris pats save judina, sąvoką; kaip savijudė, siela yra dva- 

sios momentas. Tikrasis dvasios savaime ir sau gyvenimas 
yra paties Aš absoliutumo ir laisvės sąmonė. Tai, kas nemir- 
tinga, negali priklausyti nuo kitų. 

Kai kalbama apie sielos nemirtingumą, dažnai ir papras- 
tai įsivaizduojama, kad siela yra tarsi kažkoks fizinis daik- 
tas, turintis visokiausių savybių, jis gali keistis, o savybės yra 
nuo jo nepriklausomos. Viena iš savybių yra mąstymas, jis 
irgi yra kaip daiktas, kuris gali nustoti buvęs, gali išnykti. 
Taip šitas dalykas atrodo vaizduotei. Tuo tarpu Platonas sie- 
los nemirtingumą susieja su tuo, kad siela yra mąstanti, tai- 
gi mąstymas nėra sielos savybė. Antai mes manome, kad sie- 
la gali būti, gali išlikti ir neturėdama fantazijos, mąstymo ir 
t. t., kad sielos amžinumą galima suprasti taip, kaip supran- 
tamas tam tikro daikto amžinumas, kai jis įsivaizduojamas 
kaip kažkas esama. Platonui, priešingai, sielos nemirtingu- 
mo apibrėžtis labai svarbi, kadangi mąstymą jis laiko ne sie- 
los savybe, o jos substancija, taigi siela yra pats mąstymas. 
Lygiai taip ir kūnas: jis yra sunkus, ir tai yra jo substancija; 
sunkis nėra kokybė, kūnas yra todėl, kad jis yra sunkus. Jei 
pašalinamas sunkis, kūnas nustoja egzistuoti; jei pašalina- 
mas mąstymas, siela nustoja egzistuoti. Tad mąstymas yra 
visuotinybės veikla, tačiau visuotinybė nėra abstrakcija, ji 
yra savęs atgręžimas į save, savęs sulyginimas su savimi. To- 
kie yra visi vaizdiniai. Kadangi mąstymas yra tokia visuoti- 
nybė, kuri save reflektuoja savyje, kuri savyje yra pas save 
pačią, tai mąstymas yra šitas jo tapatumas sau, taigi yra tai, 
kas nekintama, kas išlieka. Kitimas reiškia tai, kad viéna 
tampa kita, o ne tai, kad kitame esama pas save patį. Tuo tar- 
pu siela yra savęs išlaikymas kitame; pavyzdžiui, kontem- 
pliuodama siela susiduria su kita, su išorine medžiaga ir kar- 
tu yra savyje. Taigi sielos nemirtingumas Platonui yra svar- 
bus ne tuo požiūriu, kuriuo jis iškyla mūsų religiniuose 
vaizdiniuose. Nemirtingumą Platonas susieja su mąstymo 
prigimtimi, su jo vidine laisve, su apibrėžtimi, kuri yra vi- 
sos Platono filosofijos žavesio pagrindas, su ta antjusline sri- 

timi, sąmone, kurią jis pagrindė. Taigi svarbiausia, kad siela 
yra nemirtinga. 

„Apie jos nemirtingumą pakaks, - tęsia Platonas, - o apie 
jos pavidalą pasakytina štai kas: [apibrėžti], kokia [siela] yra, 
pareikalautų visais atžvilgiais dieviško ir ištęsto pasakojimo, 
o [parodyti], į ka ji panaši, pakanka ir žmogiško, glaustes- 
nio - būtent šitaip mes ir kalbésime." Toliau pasakojamas 
tam tikras mitas (alegorija), tačiau mintis plėtojama kiek su- 
jauktai ir nenuosekliai. „Sielą prilyginkime sparnuotos dvi- 
kinkės ir vadeliotojo jungtinei galiai...“ Šitoks vaizdas mums 
nieko nesako. „Dievų ir žirgai“ [instinktai], „ir vadeliotojai 
yra taurūs ir kilę iš tauriųjų, o likusių [sielų] jie yra mišrū- 
nai. Pirma, kinkinį valdo mūsų [sielos] valdovas; antra, vie- 
nas jo Žirgas yra puikus, taurus ir gimęs iš tokių pat Žirgų, 
kitas Žirgas - šio priešybė, kilęs iš priešingų protėvių, tad ne- 
išvengiama, kad vadelioti yra sunkus ir nuobodus darbas. 
Pabandykime apsakyti ir tai, kaip atsirado mirtingos ir ne- 
mirtingos būtybės pavadinimas. Kiekviena siela rūpinasi 
(ėmtueheiTar) viskuo, kas besielis, o ji sukiojasi po visą dan- 
gu, kiekvienąsyk įgaudama kitokius pavidalus (rūšis, stdos). 
Būdama tobula ir sparnuota, siela skrajoja aukštybėse (ue- 
tewporopet, turi kilnias mintis) ir tvarko (Šiovxet) visą pasau- 
lį, o numetusi sparnus ji blaškosi tol, kol atsitrenkia į ką nors 
kieta (orepeo0), ir tuomet ten įsikuria, gavusi žemišką kūną, 
kuris josios galios dėka atrodo judantis savaime. Viskas 
drauge - sielos ir kūno junginys - pavadinta gyva būtybe 
(Gov, gyvūnu) ir įgijo „mirtingojo“ pavadinimą.“ Taigi vie- 
na siela yra siela kaip mąstymas, kaip būtis savaime ir sau, 
o kita - tai sielos junginys su tam tikra materija. Šitas mas- 
tymo virtimas kūniškumu yra labai sunkus ir senovės Zmo- 
nėms jį suprasti buvo per sunku; daugiau apie tai rasime 
Aristotelio filosofijoje. Tuo, kas pasakyta, būtų galima paaiš- 
kinti Platono filosofo vaizdinį, - kad siela sau jau egzistavo 
prieš šitą gyvenimą, po to nupuolė į materiją, susijungė su 
ja, todėl susiteršė, kad jos paskirtis vėl atsiskirti nuo mate- 

rijos. Sąryšis, kad dvasiškumas save realizuoja pats iš saves, 
save įkūnija, - šitas sąryšis senovės filosofų nebuvo atskleis- 
tas visu gilumu. Jie apsiribojo dviem abstrakcijomis - siela 
ir materija, ir jų ryšį jie apibūdino tik kaip sielos nuopuolį. 

Platonas tęsia: „O ,nemirtinguoju" [vadinama] nesire- 
miant jokiu svarstymu (o0d' && évòç Aóyou Aehoytouėvou), 
bet mes, neregėję ir mąstymu pakankamai nesuvokę Dievo, 
vaizduojamés (nA4Trrouev) kažin kokią nemirtingą būtybę, 
turinčią ir sielą, ir kūną, be to, šie visiems laikams neatski- 
riamai suaugę (xov del ypóvov cuUUTeEGUXOTA) ,* taigi siela ir 
kūnas, kurie savaime ir sau visuomet yra vična, čia yra su- 
sijungę ne išorišku būdu. (Ir siela, ir kūnas yra abstrakcija, 
tačiau gyvybė yra jųdviejų vienybė, ir tokiu būdu nusako- 
mas Dievas kaip vaizdinio esybė; Dievo prigimtis yra ši: kad 
siela ir kūnas būtų neišskirti ir sudarytų vienį; tačiau tatai 
yra protas, kurio forma - siela - ir turinys neišskirti kaip vie- 
nis glūdi juose pačiuose.) Tai didis Dievo apibrėžimas, didi 
idėja, kuri, beje, yra ne kas kita, o naujųjų laikų apibrėžimas, 
fiksuojantis objektyvumo ir subjektyvumo tapatumą, idea- 
lybės ir realybės, sielos ir kūno neatskiriamumą. O mirtin- 
ga, ribota Platonas teisingai apibrėžia kaip tokį dalyką, ku- 
rio egzistavimas, realybė nėra absoliučiai adekvatūs idėjai, 
tiksliau tariant — subjektyvumui. 

Toliau Platonas dėsto, koks yra dieviškosios esybės gyve- 
nimas, aprašo reginį, atsiveriantį priešais sielą. „O mes panag- 
rinėsime sparnų netekties priežastį — kodėl jie sielai nukren- 
ta; matyt, priežastis šiuo atveju tokia: sparnui iš prigimties 
būdingas gebėjimas kelti aukštyn tai, kas sunku, - ten, kur gy- 
vena dievų giminė, o iš visko, kas tik su kūnu susieta, būtent 
siela turi didžiausią dalį to, kas dieviška, mat dieviška yra gra- 
Zu, išmintinga, gera ir taip toliau, tad kaip tik tuo išmaitina- 
mi bei išauginami sielos sparnai, o nuo visko, kas priešinga, 
nuo to, kas netikę ir bloga, [siela] nyksta ir žūva. Dzeusas, di- 
dis vadas danguje, sparnuotu vežimu važiuoja pirmasis, vis- 
ką sutvarkydamas ir viskuo pasirūpindamas, o paskui jį seka 

dievų ir daimonu kareivija, išrikiuota vienuolika būrių. Tik 
vienintelė Hestija nepalieka dievų buveinės, o likusieji die- 
kiekvienam jų patikėtai rikiuotei. Danguje esama daug palai- 
mingų reginių bei kelių, kuriais keliauja laimingoji dievų gi- 
minė, ir kiekviena iš jų atlieka savąjį [darbą]. <...> Nemirtin- 
gomis vadinamos sielos, kai tik pasiekia viršūnę, išeina išorėn 
ir sustoja ant dangaus keteros, rymo, o dangaus skliautas neša 
jas ratu, ir [sielos] stebi tai, kas esti už dangaus ribų. <...> Toje 
vietoje tvyro bespalvė, be bruožų, neapčiuopiama esybė, iš 
tiesų būvanti, regima tik protui - sielos vairininkui; būtent į 
ją ir krypsta teisingoji pažinimo rūšis. Dievo mintys yra mai- 
tinamos proto ir grynojo pažinimo, kaip ir mintys kiekvienos 
sielos, kuri tik baudžiasi priimti deramą [maistą], pamačiusi - 
nors ir trumpam - [uždangės] esybę, pamilsta ją, maitinda- 
masi tiesos regėjimu ir patirdama palaimą, kol dangaus 
skliautas [sielą] atneša ratu į tą pačią vietą; šio apsisukimo me- 
tu ji stebi [gyvąjį] teisingumą, stebi pažinimą, bet ne tą, ku- 
riam savybingas atsiradimas ir kuris yra skirtingas skirtinguo- 
se dalykuose - tai mes vadiname dabar esančių dalykų [pa- 
žinimu], - tačiau tikrąjį, rymantį tikroje būtyje pažinimą.“ 
Tatai Platonas pasakoja lyg kokį atsitikimą. „Pasimėgavusi re- 
gėjimu visa ko, kas tik yra tikroji būtis, siela vėl nusileidžia į 
vidinę dangaus sritį ir sugrįžta namo, o jai sugrįžus vadelio- 
tojas pastato žirgus prie ėdžių, duoda jiems ambrozijos ir pa- 
girdo nektaru. Taigi šitoks yra dievų gyvenimas, o iš likusių 
sielų tosios, kuri Dievu sekė geriausiai ir tapo į jį panaši, va- 
deliotojo galva pakyla į uždangę ir skrieja dangaus skliautu 
aplinkui, tačiau ramybės jai neduoda žirgai, todėl stebėti [už- 
dangės] esybę ji sunkiai pajėgia. <...> Mat [tiesą] žmogus pri- 
valo suvokti pagal vadinamąją „idėją“, kuri, kildama iš dau- 
gelio juslinių potyrių, svarstymo yra sutelkiama į vieną daik- 
tą, o tai ir yra prisiminimas to, ką mūsų siela kadaise regėjo — 
kai lydėjo Dievą ir, iš aukštybių stebėdama tai, ką dabar mes 
vadiname būtimi, pati pakildavo iki tikrosios būties. <...> Pa- 

gal tai, kas čia, prisiminti tai, kas [buvo] ten, nelengvas dar- 
bas kiekvienai sielai, nes vienos jų anuomet tik trumpą laiką 
regėjo tenykščius [vaizdus], gi kitos, nupuolusios čionai ir vei- 
kiamos svetimų įtakų, palinko netiesion ir savo nelaimei pa- 
miršo visa, ką šventa buvo anksčiau regėjusios. <...> Čio- 
nykštėse panašybėse visiškai nėra nei teisingumo, nei nuo- 
saikumo, nei ko nors kito, kas būtų sielai vertinga, atšvaito, 
tačiau, prisiartindami prie šių atvaizdų, kai kurie - nors ir ne- 
daugelis - vis dėlto silpnais [savo juslių] įrankiais vargais ne- 
galais įžvelgia atvaizduotųjų rūšį.“ Taigi sielai atsiskleidžia 
dievų gyvenimas, kai ji, stebėdama atskirus gražius daiktus, 
prisimena grožį apskritai, visuotinumą. O tai reiškia, kad sie- 
loje, kaip tokioje esamybėje savaime ir sau, slypi grožio, gė- 
rio, teisingumo kaip esamybės savaime ir sau, kaip visuoti- 
nybės savaime ir sau idėja. Tatai yra Platono įsivaizdavimo 
pagrindas, bendrasis pamatas. 

Čia matyti, kokia prasme Platonas kalba apie mokslą kaip 
tam tikrą prisiminimą. Jis aiškiai sako, kad apie tai kalbama 
tik palyginimais bei analogijomis, ir visiškai neklausia, kaip 
kad vėliau klausdavo teologai, ar siela egzistavo iki savo gi- 
mimo, juoba jis neklausia, kur ji egzistavo. Platono veikalai 
neduoda jokio pagrindo teigti, kad jis tuo tikėjo ir taip ma- 
nė. Jo veikaluose apie tai išvis nekalbama, juose nėra tokio 
požiūrio, kurį dėsto teologai; juose nekalbama apie tobulą 
žmogaus būklę ir jo nuopuolį, kuris žmogui leistų šį gyve- 
nimą traktuoti kaip įkalinimą; Platonas gerai suvokia, kad 
jo dėstymas yra tiesiog alegoriniai vaizdiniai. Mintis, kurią 
jis išsako kaip tiesą, yra ši: Žmogaus paties savęs įsisąmoni- 
nimas jo prote yra dieviškoji esmė ir dieviškasis gyvenimas, 
žmogus grynąja mintimi tai įžvelgia bei pažįsta, ir šis paži- 
nimas pats ir yra šita dangiškoji buveinė ir dieviškasis ju- 
dėjimas. 

Apibrėžčiau savąja - sielos - forma pažinimas pasirodo, 
kai kalbama apie sielos nemirtingumą. „Faidone“ Platonas 
toliau plėtoja sielos nemirtingumo vaizdinius. „Faidre“ Pla- 

tonas samprotauja aiškiai skirdamas mitą ir tiesą, tačiau ši- 
tas skirtumas ne toks akivaizdus „Faidone“, garsiajame jo 
dialoge, kuriame Platono Sokratas kalba apie sielos nemir- 
tingumą. Tai, kad Platonas tokį tyrinėjimą susiejo su Sokra- 
to mirties istorija, visais laikais atrodė nuostabus ir pasigė- 
rėtinas dalykas. Kas gali būti derama labiau, negu išsakyti 
įsitikinimą, kad esama nemirtingumo, lūpomis žmogaus, ku- 
ris tuoj tuoj persiskirs su gyvenimu; tokia situacija tik pa- 
stiprina šitą įsitikinimą, o šis įsitikinimas savo ruožtu pastip- 
rina aną pasiryžimą. Kartu būtina pastebėti, jog toks sugre- 
tinimas dera ir ta prasme, kad tik mirštančiajam iš tikrųjų 
tinka užsiimti savimi, užuot užsiėmus visuotinybe, užsiimti 
esant tikram savimi pačiu kaip „šitu“, užuot užsiėmus tie- 
sa. Todėl čia, mažiau negu kur kitur, vaizdinys nėra atskir- 
tas nuo sąvokos, tačiau šiuo atveju vaizdinys jokiu būdu ne- 
nupuola į tokį primityvų grubumą, kuris sielą įsivaizduoja 
kaip daiktą ir apie ją, kaip apie daiktą, klausia, kiek laiko ji 
egzistuoja. Matome, kad Sokratas kaip tik šia prasme kalba 
apie sielą ir kūną: „Filosofas siekia kiek įmanoma išvaduoti 
savo sielą iš bendrystés su kūnu... Na, o geriausiai ji turbūt 
tada protauja, kai niekas iš šių dalykų jai netrukdo: nei klau- 
sa, nei rega, joks skausmas, joks malonumas, bet kai ji la- 
biausiai pasilieka pati su savimi, pasako kūnui „sudie“ ir 
kiek įmanoma vengdama su juo bendrauti bei liestis, veržia- 
si prie esybės. ... Žodžiu, tikrai turime pakankamą įrodymą, 
kad, jei ketiname ką nors tyrai pažinti, privalome kratytis 
kūno ir pačia siela regėti pačius dalykus. Tada pagaliau, kaip 
atrodo, turėsime tai, ko geidžiame ir ką sakomės myli - pa- 
žinimą. ** 

Jau ši perskyra rodo, kad sielos esmė suprantama ne kaip 
daiktinė būtis, o kaip visuotinybė. Tatai dar geriau atsisklei- 
džia toliau, kai Platonas įrodinėja nemirtingumą. Pagrindi- 
nė mintis čia yra mūsų jau aptartas teiginys, kad siela eg- 
zistavo jau iki šio gyvenimo, nes mokymasis yra tik prisimi- 
nimas;*' iš to plaukia, kad siela jau pati savaime yra tai, kuo 

ji tampa sau. Siuo atveju nereikétu prisiminti nevykusio 
įgimtų idėjų vaizdinio; toks pasakymas taria esant gamtinę 
idėjų būtį, tarsi mintys iš dalies būtų fiksuotos, iš dalies tu- 
rėtų gamtinę egzistenciją, kuri savęs nebūtų sukūrusi dva- 
sios judėjimu. Tačiau svarbiausia, kad Platonas nemirtingu- 
mą susieja su paprastumu ir pastovumu. Platono Sokratas 
tai išdėsto klausimų forma: „Taigi mes dabar štai ko savęs 
turėtume paklausti: kokiems dalykams būdinga patirti tokį 
dalyką kaip irimas ir dėl kokių dalykų tenka bijoti, kad šito 
nepatirtų, o kokiems tai nėra būdinga? O paskui pasižiūrė- 
ti, katros rūšies daiktas yra siela, ir atitinkamai bijoti arba ne- 
bijoti dėl mūsų sielos likimo? <...> sudėtam ir sudėtiniam 
daiktui iš prigimties būdinga patirti tokį dalyką - skilti į da- 
lis tuo pat būdu, kokiu buvo sudėtas. O jei kas nėra sudėta, 
tai jam <...> vieninteliam nepriklauso to patirti. <...> Va- 
dinasi, panašu, jog kas visuomet yra tapatu ir vienoda, tik- 
riausiai bus nesudėtiniai daiktai, o kas kaskart būna įvairiai 
ir niekada nėra tapatu, sudėtiniai? <...> Ši būtis, kurios bu- 
vimą mes aiškiname savo klausimais ir atsakymais, ar ji vi- 
sada yra ta pati ir vienoda, ar kaskart skirtinga? Pats „lygu“, 
pats „gražu“, visa tai, kas yra - esybė, - nejau leidžia kokį 
nors pokytį, kad ir koks jis būtų? Gal vis dėlto kiekvienas 
šių daiktų, kurie yra, pats savaime yra vienalytis, visada vie- 
nodas ir tapatus ir niekada jokiu būdu ir jokiu atžvilgiu ne- 
leidžia jokio pasikeitimo? <...> O ką manai apie visus šiuos 
gražius žmones, žirgus, apsiaustus ir visus kitus dalykus, 
kad ir kiek jų būtų? <...> Ar jie tapatūs, ar visiška anų prie- 
šybė: nei patys sau, nei vieni kitiems, gali sakyti, niekados 
niekaip nėra tapatūs? <...> Juos gali paliesti, pamatyti, pa- 
justi visomis kitomis juslėmis, tiesa? O tų, kurie yra tapatūs, 
niekaip neužčiuopsi kaip tik svarstančiu protu, kadangi jie 
yra neregimi. <...> Iš viso, ką čia sakėme, ar neplaukia 
mums išvada, kad į tai, kas dieviška, nemirtinga, mąstoma, 
neturi skirtingų pavidalų, neirsta, amžinai vienoda ir tapa- 
tu sau pačiam, labiausiai panaši siela...“ 

Čia vėl paaiškėja, kad paprastumą Platonas supranta ne 
kaip tam tikro daikto paprastumą, ne kaip, pavyzdžiui, che- 
minės medžiagos ir t. t. paprastumą, ne kaip kažką, ko dau- 
giau nebegalima įsivaizduoti turint skirtybių; tada tai būtų 
tik tuščias abstraktus tapatumas arba tam tikras abstraktus 
visuotinumas, paprastumas kaip tam tikra būtis. 

Tačiau pati visuotinybė juk turi tam tikros būties formą. 
Tai minėtame dialoge išdėsto Sokrato pašnekovas: „Tas pats, 
man regis, būtų ir jei kas nors taip aiškintų apie lyrą ir jos 
stygas: suderintoje lyroje dermė esanti kažkoks neregimas, 
bekūnis, nepaprastai gražus ir dieviškas dalykas, o pati lyra 
su savo stygomis - tai kūnai, turintys kūno pavidalą, sudė- 
ti, žemiški ir marios padermės.“ <...> „Bet jei siela laikoma 
tam tikra derme, aišku, kad mūsų kūnui be saiko išsiklibi- 
nus arba dėl ligų ir kitokių piktybių įsitempus, siela neišven- 
giamai čia pat turi žūti, nors ir yra pats dieviškiausias daly- 
kas, lygiai kaip ir visos kitos dermės, esančios garsuose ir vi- 
suose amatininkų gaminiuose. O bet kokio kūno liekanos 
būtinai išlieka ilgą laiką, kol jų kas nors nesudegins arba pa- 
čios jos nesutrünys."? Platonas Sokrato lūpomis atsako, kad 
siela nėra tokio pobūdžio dermė; juk tokia juslinė dermė bū- 
na sudėta anksčiau negu atsiranda įtempti kūno pradai, iš 
kurių ji turėjo būti sudėta. Juslinei dermei būdingi įvairūs 
laipsniai, o sielos dermė neturi jokių kiekybinių skirtumu.^? 

Iš to aiškėja, kad Platonas sielos esmę visiškai susieja su 
visuotinybe ir nemano, kad jos tiesa ir būtis yra juslinėje at- 
skirybėje; sielos nemirtingumo jis negalėjo suprasti taip, 
kaip jį suprantame mes: tarsi siela būtų kažkoks atskiras 
daiktas: Mes ir toliau susiduriame su mitu apie sielos buvi- 
mą po mirties kitoje nuostabioje ir puikioje Žemėje, - jau 
matėme, koks yra tas dangus. 

y. Platono požiūris į sielos auklėjimą ir formavimą glaudžiai 
susijęs su anksčiau išdėstytais dalykais. Tačiau Platono ide- 
alizmas nesuprastinas kaip subjektyvusis idealizmas, kaip 
tas blogas idealizmas, su kuriuo mes susiduriame naujaisiais 

laikais, - pasak jo, žmogus apskritai nieko neišmoksta, žmo- 
gus neapibrėžiamas iš šalies, o visi vaizdiniai sukuriami iš 
subjekto. Dažnai sakoma, kad idealizmas reiškia tai, jog in- 
dividas visus savo vaizdinius, net pačius netarpiškiausius, 
susikuria pats, taigi viską ištraukia iš savęs. Tačiau tai neis- 
torinis, visiškai klaidingas įsivaizdavimas; jeigu idealizmą 
apibrėšime pagal šitą grubų vaizdinį, tai iš tikrųjų tarp filo- 
sofų nerasime nė vieno idealisto. Platono idealizmui visiš- 
kai svetima tokia idealizmo forma. 

Kalbėdamas apie mokymąsi, Platonas suponuoja, kad tai, 
kas tikrai visuotina, idėja, gėris, grožis, jau iš anksto glūdi 
pačioje dvasioje ir vėliau iš jos išsiskleidžia. Savo „Valstybė- 
je (VII knygoje), nagrinėdamas anksčiau minėtus dalykus, 
jis svarsto, kaip įgyjamas išsiauklėjimas ir žinojimas. Jis sa- 
ko: „Mes turime štai kaip galvoti: i$prusimas (nadeiaę) yra 
visai ne tai, ką apie jį tvirtina kai kurie žmonės“ (kalbama 
apie sofistus), „teigiantys, jog sielai esąs nebūdingas joks Ži- 
nojimas, jog jie suteikią jį jai panašiai, kaip neregio akims 
suteiktų regėjimą“, tarytum staiga atsivertų akys. Vaizdinys, 
kad žinojimas ateina visiškai iš šalies, naujaisiais laikais su- 
tinkamas visiškai abstrakčių, primityvių patyrimo filosofų fi- 
losofijoje, jie teigia, kad viskas, ką Žmogus žino apie dieviš- 
kus dalykus, ką jis laiko tiesa, į jį ateina iš auklėjimo ir įpro- 
čio, o siela, dvasia yra tik visiškai neapibrėžta galimybė. 
Kraštutinis požiūris šiuo atveju yra apreiškimas, kur viskas 
laikoma duota iš šalies. Protestantiškojoje religijoje nesama 
šito abstrakčia forma išreikšto primityvaus vaizdinio; joje es- 
mine tikėjimo ypatybe laikomas dvasios liudijimas, tai, kad 
pavienė subiektyvi dvasia savaime ir sau turi, teigia ir for- 
muoja savyje tą apibrėžtį, kuri ateina į ją kaip tai, kas išoriš- 
ka ir tik jai duota. Taigi Platonas ginčija tokį vaizdinį. Jis sa- 
ko (jo Žodžiai susiję su papasakotuoju mitu apie kalinius 
oloje): „Tuo tarpu šis mūsų svarstymas rodo, kad kiekviena 
siela turi tam tikrą sugebėjimą, taip pat ir įrankį, padedantį 
žmogui mokytis. Bet kaip akies negalima pasukti nuo tam- 

sos į šviesą kitaip, kaip tik pasukant visa kūną, taip visa sie- 
la reikia nusigręžti nuo išnykstančių dalykų“, nusigręžti nuo 
to, kas atsitiktina, kas yra atsitiktinis vaizdinys arba pojūtis; 
„tada sielos sugebėjimas pažinti įstengs stebėti būtį ir tai, kas 
joje ryškiausia, - šitai mes ir vadiname gėriu. <...> Taigi 
auklėjimas yra menas nukreipti - kokiu būdu lengviausiai 
ir geriausiai galima nukreipti Žmogų; tai anaiptol nereiškia, 
kad jam reikia suteikti sugebėjimą (£uroujoat) Matyti, - jis 
jį jau turi, bet neteisingai nukreiptą, todėl žiūri ne ten, kur 
reikia. Pastangos reikalingos, kad nukreiptume teisingai. 
<...> Kai kurios teigiamos sielos savybės, atrodo, labai pa- 
našios į tokias pačias kūno savybes; iš pradžių jų gali ir ne- 
būti - jos išsiugdomos tik vėliau, lavinantis, ir tampa įpro- 
čiu“, taigi lavinimu gali būti pastiprintos arba nuslopintos. 
„Bet sugebėjimas suprasti (tò ppovžoai), kaip matyti, yra 
kažkas labiau dieviška, jis niekuomet nepraranda savo ga- 
lios, tik priklausomai nuo krypties būna čia naudingas ir pa- 
tvarus, čia nenaudingas ir net Zalingas."*! 

Toks, nuodugniau aptarus, yra santykis, kurį Platonas tei- 
gia esant tarp vidinių ir išorinių veiksnių, įgyjant žinojimą. 
Vaizdiniai, kad dvasia apibrėžia pati iš savęs, apibrėžia gėrį 
ir t. t., mums yra daug įprastesni; bet Platonui buvo lemta 
tokius vaizdinius pirmą kartą pagrįsti. 

c. Toliau mes turime aptarti, kokios, Platono požiūriu, yra 
pažinimo skirtybės, mokslo apskritai pobūdis. Tiesa Platonas lai- 
ko vien tai, ką sukuria mintis. Pažinimo šaltiniai yra įvairio- 
pi - tai jausmas, pojūtis, juslinė sąmonė. Pats pirmasis šalti- 
nis yra juslinė sąmonė; tai yra tie pažinti dalykai, nuo ku- 
rių mes pradedame. Tai, kad jais pasiekiama tiesa, yra 
vaizdinys, kurį Platonas atmeta kaip sofistų mokymą; mes 
su tuo jau susidūrėme kalbėdami apie „Protagorą . Kalbant 
apie jausmą, lengvai iškyla visokių nesusipratimų. Viskas 
glūdi jausme, antai ir Platono grožio uavia. Tiesa čia pasi- 
rodo kaip jausmas, bet jausmas kaip toks yra tiktai forma. 
Jausmas savivalę padaro tiesos apibrėžtimi. Tikrasis turinys 

nėra jausmo duodamas, nes jausmas palieka vietos bet ko- 
kiam turiniui. Jausme turi būti ir pats aukščiausias turinys, 
bet tai nėra tikroji tiesos rūšis. Jausmas yra visiškai subjek- 
tyvi sąmonė. Laikyti ką nors atmintyje, laikyti galvoje yra 
kažkas kita negu laikyti širdyje, jausmuose, t. y. turėti kaž- 
ką savo vidiniame subjektyvume, šitame mano Aš. Kai turi- 
nys yra širdyje, mes sakome, kad jis yra tikrojoje vietoje, nes 
čia jis yra visiškai tapatus ypatingai mūsų individualybei. 
Tačiau čia slypi nesusipratimas, nes tam tikras turinys yra 
teisingas ne todėl, kad yra mūsų jausmuose. Platono moky- 
mas kaip tik ir didis todėl, kad turinys užpildomas tik min- 
ties dėka, nes ji yra visuotinybė. Visuotinybė gali būti suku- 
riama ir suvokiama tik minties dėka, tik mąstymo veiklos 
dėka. Šitą visuotinį turinį Platonas apibrėžė kaip idėją. 
Skirtingybes mūsų sąmonėje, mūsų Zinojime Platonas 
apibrėžia dar tiksliau. „Valstybės“ šeštosios knygos pabaigo- 
je jis nurodo, koks yra skirtumas tarp to, kas jusliška, ir to, 
kas intelektualu. Platonas skiria dvi inteligibilumo, mąsty- 
mo, visuotinybės rūšis: mokslus, tokius kaip geometrija, ir 
tai yra mąstymas (dtdvota); tačiau grynasis mąstymas yra 
vorjotc. Tai, kas jusliška, savo ruožtu irgi yra dvejopa. „Įsi- 
vaizduok liniją, padalytą į dvi nelygias dalis. Kiekvieną iš tų 
dalių, vaizduojančių regimąją ir protu suvokiamą sritis, vėl 
padalyk tokiu pat būdu, be to, regimąją sritį padalyk pagal 
didesnį ar mažesnį ryškumą. Tada į vieną iš gautų atkarpų 
pateks atvaizdai. Atvaizdais aš pirmiausia vadinu šešėlius, 
paskui atspindžius vandenyje ir kietų, lygių ir žvilgančių 
kūnų paviršiuje, žodžiu, visus panašius dalykus. <...> Į ki- 
tą atkarpą, panašią į pirmąją, sudėsi visus gyvus padarus, 
visu rūšių augalus ir pagamintus daiktus (x«i tò cxeugoTOV 
ohov v&voc)', totum fabricae genus. Tai, kas inteligibilu, kas 
protu suvokiama, irgi pasižymi dvejopu turiniu. „Vienos 
protu suvokiamos srities dalies siela būna priversta ieškoti, 
remdamasi prielaidomis, naudodamasi atvaizdais iš anks- 
čiau gautų atkarpų“, iš to, kas jusliška, įvairiopa, „ir todėl 

veržiasi ne į pradžią (oxy), o į užbaigimą. Tuo tarpu kitą 
dalį siela susiranda, eidama nuo prielaidos prie pradžios, 
kuri tokios prielaidos neturi. Šiuo atveju ji nesinaudoja at- 
vaizdais, kaip pirmuoju atveju, bet eina į priekį (uė90d0v), 
padedama pačių idėjų (etoso). <...> Tie, kurie užsiima ge- 
ometrija, skaičiavimu ir kitais panašiais dalykais, kiekvienu 
atveju taria, kad jie žino, kas yra lyginis ir nelyginis skaičius, 
žino figūras, tris kampų rūšis ir kitus panašius dalykus. Ši- 
tai jie laiko pradiniais teiginiais (0xno9e0e1c), kurių nereikia 
įrodinėti nei patiems sau, nei kitiems, nes visiems yra aiš- 
ku. Remdamiesi šiais teiginiais, jie aiškina visa kita ir nuo- 
sekliai baigia įrodyti tai, ką norėjo. <...> Žinai ir tai, kad, kai 
jie naudojasi brėžiniais ir iš jų daro išvadas, jų mintis nu- 
kreipta (xept toútwv diavooVuevo:) ne į brėžinius“, ne tik į 
brėžinius, „o į tas figūras, kurių atvaizdai yra brėžiniai 
(ėxetvov TEPL, otc TAUTA šoLxe): jie daro išvadas (A6youc) apie 
kvadratą patį savaime ir jo įstrižainę, o ne apie jų nubraižy- 
tąjį. Panašiai ir apie visus kitus dalykus.“ Turima reikalą su 
apibrėžtomis figūromis (taip tas dalykas atrodo), tačiau iš 
tikrųjų jos suprantamos ne kaip šitos apibrėžtos figūros; ši- 
tą apibrėžtą trikampį aš suprantu kaip trikampį apskritai, 
kaip visuotinį trikampį, taigi čia kalbama ne apie tai, kas jus- 
liška. Toliau Sokratas kalbasi su Glaukonu taip: „Tą patį ga- 
lima pasakyti ir apie lipdinius ar piešinius - jie gali mesti še- 
šėlį, gali atsispindėti vandenyje, bet patys jie yra tik atvaiz- 
das to, ką galima pamatyti vien protu (tj diavota)“, o ne 
juslėmis; tačiau jų objektas nėra grynoji samprotiné esmė. - 
„Teisybę sakai. - Tai pirmoji protu suvokiamos srities (von- 
toU TO etdoc) atmaina, apie kurią tada kalbėjau: siekdama 
jos, siela būna priversta naudotis prielaidomis ir neprieina 
pradžios, nes ji negali pakilti aukščiau už prielaidas , už hi- 
potezes. „Ji naudojasi tik atvaizdais - daiktais, kurie priklau- 
so žemesnei sričiai, ypač tais, kuriuose ji suranda ir vertina 
didesnį ryškumą. - Suprantu, tu kalbi apie tai, kas būna ti- 
riama geometrija ir jai giminingais būdais. - Suprask ir tai, 

kad antrąja protu suvokiamos srities (voņtoŭ) atmaina aš va- 
dinu tai, ką mūsų protas (Aoyoc) pasiekia dialektinio suge- 
bėjimo dėka. Savo prielaidas jis laiko ne kažkokiais pradais, 
o tik (xà övtı) prielaidomis - tam tikromis pakopomis ir at- 
ramos taškais (ėm:B4oetę te xat opu&ç), siekiant visa ko pra- 
džios (toð xavcv6c apynv)', kuri yra savaime ir sau, „kuri jau 
neturi jokių prielaidų (4vuxo9erou). Pasiekęs ją (&Xuevoc) 
ir laikydamasis visko, su kuo ji susijusi, jis pagaliau prieina 
galutinę išvadą (reheuTAv), nesinaudodamas jokiais juslėms 
prieinamais dalykais, o tik pačiomis idėjomis ir jų tarpusa- 
vio santykiais, ir jo išvados susijusios tik su idėjomis (Troic 
etdectv aUTOlĘ Òt aUT6V elc AUTA, xal veAeu TA elg clon) . 
Pazinti tokius dalykus - tai filosofijos interesas ir uZsiémi- 
mas; tatai tyrinéja grynoji mintis, kuri pati juda tik tokiose 
grynose mintyse (vóno:c). — „Suprantu, nors ir ne visai aiš- 
kiai: man atrodo, tu kalbi apie sudėtingus dalykus. Tu nori 
įrodyti, kad dialektika (r00 3taAéyec9o«) įgalina geriau 
(capėoTepov) pažinti būtį ir tai, kas suvokiama protu, negu 
vadinamieji mokslai, kurie remiasi prielaidomis. Tiesa, tie, 
kurie tyrinėja protu suvokiamą sritį (17 dtavoią), yra privers- 
ti tai daryti protu (voūc), o ne pojūčiais, bet kadangi jie ti- 
ria, remdamiesi savo prielaidomis, nepakildami iki pradų 
(aoyxnv), tai, pagal tave, jie negali suvokti jos protu, nors pro- 
tui ji visiškai prieinama (voūv oùx loyetv nepi «ùta), jeigu 
suvoksi pradus (vonrėv čvtwv uet dpyxję). Geometrams ir 
į juos panašiems būdingą sugebėjimą (ėč:v) tu vadini, man 
rodos, nuovoka (A:avotav). Tačiau tai ne protas, nes nuovo- 
ka (samprotavimas, reflektuojantis pažinimas) „užima tar- 
pine vietą tarp nuomonės (ė0£a) ir proto (voūc). - Tu puikiai 
supratai. Dabar keturioms linijos atkarpoms priskirk ketu- 
rias sielos būsenas: aukščiausioji pakopa (ėni «à dvoradTO) 
yra mąstymas (vonotę), antroje vietoje (èni «6 AeuTėpo) - 
nuovoka (8t«vota), trečioje vietoje - tikėjimas (roc), tik- 
ra nuomonė apie gyvulius, augalus, nes kaip gyvi jie yra la- 
biau homogeniški ir labiau tapatūs su mumis, „o paskutinė- 

je - spėjimas (eixaota), jsivaizdavimas arba vaizdinis žino- 
jimas (imaginatio, assimilatio); „ir surikiuok jas pagal tai, kiek 
kuri iš jų susijusi su tiesa; kuo viena ar kita būsena artimes- 
nė tiesai, tuo ji patikimesnė. ** 

Taigi pirmuoju žinojimo būdu Platonas laiko juslumą, 
antruoju būdu - refleksija, nes ji mąstymą įmaišo į esamą 
juslinę sąmonę. Ir čia, pasak jo, yra ta vieta, kurioje pasiro- 
do mokslas apskritai; šis pagrįstas mąstymu, bendrųjų prin- 
cipų apibrėžtimi, pagrindimu, hipotezėmis. Šitos hipotezės 
traktuojamos ne kaip kilusios iš pačių juslių, jos nėra pačios 
sau jusliškos, o, šiaip ar taip, priklauso mąstymui. Tačiau tai 
dar nėra tikrasis mokslas; tikrasis mokslas turi įžvelgti visuo- 
tinybę pačią sau, dvasinę visuotinybę. Juslinę sąmonę, pir- 
miausia juslinį įsivaizdavimą, nuomonę, netarpišką Zinoji- 
mą Platonas apibūdina kaip d0Ex. Viduryje tarp nuomonės 
ir mokslo savaime ir sau yra rezonuojantis pažinimas, spren- 
džiančioji refleksija, reflektuojantis pažinimas, kuris iš nuo- 
monės objektų išveda visuotinius dėsnius, apibrėžtas rūšis. 
Tačiau aukščiausias žinojimas yra mąstymas savaime ir sau, 
kuris nukreiptas į pačius aukščiausius dalykus. Šitos skirty- 
bės kaip tik ir yra Platono filosofijos pagrindas ir būtent jo- 
je buvo labai gerai įsisąmonintos. 

Dabar nuo pažinimo apskritai turime pereiti prie jo kon- 
kretesnio turinio. (Idėja organizuojasi toliau savyje ir teigia 
save kaip ypatingą idėją; šita ypatingybė kaip tik ir yra 
moksliškumas, sistemiškumas.) Šis turinys Platono filosofi- 
joje pradeda skilti į tris dalis, kurias mes skiriame kaip spe- 
kuliatyviąją filosofiją, gamtos filosofiją ir dvasios filosofiją. 
Spekuliatyvioji, arba loginė, filosofija senovėje buvo vadina- 
ma dialektika. Diogenas Laertijas ir kiti senieji filosofijos is- 
torijų autoriai pabrėžia - nuo joniečių prasidėjo gamtos fi- 
losofija, nuo Sokrato - moralinė filosofija, o dialektikos pra- 
dininkas yra Platonas. Platono dialektika jau ne tokia, su ko- 
kia mes susidūrėme anksčiau, tai jau nebe sofistų dialektika, 
kuri užsiima vaizdinių jaukimu; Platono dialektika sklei- 

džiasi grynųjų sąvokų srityje, ji yra logiškumo judėjimas. 
Antroji Platono filosofijos dalis yra tam tikra gamtos filosofi- 
ja, ypač ta, kuri yra išdėstyta , Timajuje"; šiame veikale idé- 
ja apibūdinta konkrečiau. Trečioji dalis yra dvasios filosofija; 
vertinant dvasią teorinio aspekto požiūriu, apskritai paė- 
mus, jau matyti, kaip Platonas skirsto pažinimo rūšis, todėl 
reikia tik išskirti praktinius dalykus, ypač jo tobulos valsty- 
bės pavaizdavimą. Vadovaudamiesi šiomis trimis perskyro- 
mis, toliau nagrinėsime Platono filosofiją. 

Po šitų trumpų pastabų apie Platono dialektiką dar būti- 
na nurodyti, kad visas Platono filosofijos turinys, išskaidytas 
į tris dalis, iš tikrųjų rišliai pateiktas „Valstybėje“ bei „Tima- 
juje“; šias knygas dar turėjo papildyti ,Kritijas", tačiau jo mus 
pasiekė tik pradžia, kurioje vaizduojama ideali žmonijos ar- 
ba Atėnų istorija. Visus tris veikalus Platonas pateikia kaip 
vieno pokalbio tęsinį. Prie šių kūrinių dar reikia pridėti „Par- 
menidą ; visa tai ir yra visa Platono filosofijos sistema. 


1. Dialektika 


Formalus filosofavimas dialektiką traktuoja kaip meną 
sujaukti vaizdinius arba taip pat ir sąvokas, parodyti juose 
glūdintį nieką, todėl jos rezultatas visada yra neigiamas. Su 
tokia dialektika dažnai susiduriame Platono filosofijoje, ir jo 
veikiau sokratiškuosiuose, moraliniuose dialoguose, ir dau- 
gelyje tų dialogų, kuriuose gvildenama sofistiškoji mokslo 
samprata. Tačiau tikrosios dialektikos sąvoka yra ta, kad ji 
atskleidžia būtiną grynųjų sąvokų judėjimą, tačiau tai ne- 
reiškia, kad taip ji tas sąvokas paverčia niekuo; ne, šiuo at- 
veju rezultatas yra tas, kad ji yra pats šitas judėjimas (pa- 
prastai išreikštas rezultatas), kad ji yra tokių priešingų są- 
vokų visuotinybė, taigi vienybė. Nors Platono filosofijoje ir 
nerandame dialektikos tokios prigimties tobulo suvokimo, 
tačiau joje yra pati dialektika: joje šiuo būdu, t. y. grynosio- 

mis sąvokomis, yra pažinta absoliučioji esmė ir pavaizduo- 
tas šitų sąvokų judėjimas. 

Platono dialektikos nagrinėjimą apsunkina tai, kad joje 
visuotinybė išrutuliojama ir atskleidžiama iš vaizdinių. To- 
kia pradžia, kuri, atrodo, turėtų palengvinti pažinimą, iš tik- 
rųjų jį tik apsunkina, nes mus įveda į sritį, kurioje galioja 
kiti dalykai negu prote, ir mes su ta sritimi turime skaitytis; 
o kai turime reikalą su grynosiomis sąvokomis ir judame jo- 
se, tos srities mums visai nereikia prisiminti. Tačiau kaip tik 
todėl sąvokos įgyja daugiau tiesos. Nes mums gali atrodyti, 
kad grynai loginis judėjimas yra pats sau, tam tikra ypatin- 
ga sritis, o greta jos yra ir kita sritis, kuri lygiai taip pat ga- 
lioja. Tačiau Platono dialektikoje šios sritys neatidalytos, to- 
dėl spekuliatyvūs dalykai joje pasirodo visa savo tiesa, - kad 
kaip tik jie yra vienintelė tiesa, taigi juslinė nuomonė paver- 
čiama mąstymu. 

Jau anksčiau, kalbėdami apie Sokratą, pastebėjome, kad 
sokratiškojo lavinimo interesas iš dalies buvo šis: žmonės 
pirmiausia turi įsisąmoninti visuotinybę. Platono filosofijo- 
je šitai jau laikytina išspręstu dalyku, reikia tik pasakyti, kad 
daugelis Platono dialogų skirta vien tam, kad sąmonėje 
įdiegtų tam tikrą visuotinį vaizdinį, kuris mums nebekelia 
jokių rūpesčių; tad Platono išsamumas dažnai pakyri. 

Mūsų sąmonė iš pradžių susiduria su atskirybe, su netar- 
piška atskirybe, jusline realybe, taip pat ir sampročio api- 
brėžtys mums galioja kaip galutinis dalykas, kaip tiesa. Tai, 
kas išoriška, juslu, realu, mes laikome idealumo priešingy- 
be. Tačiau kaip tik idealumas yra pats realiausias, vieninte- 
lis realus; tai, kad jis yra vienintelis realus dalykas, yra Pla- 
tono požiūris: visuotinybė yra tai, kas idealu, tiesa yra vi- 
suotinybė, mintis yra apibrėžta palyginti su juslumu. 
Daugelio dialogų turiniu siekiama parodyti, kad tai, kas at- 
skira, kas daugeriopa, nėra tikra; atskirybėje turime įžvelg- 
ti tiktai visuotinybę. Visuotinybė iš pradžių yra neapibrėž- 
ta, ji yra tiktai abstrakcija ir kaip tokia nėra konkreti savyje; 

tačiau labai svarbu yra tolesnė visuotinybés savyje apibrėž- 
tis. Šitą visuotinybę Platonas vadino idėja (stdoc), šį žodį mes 
pirmiausia verčiame „rūšis“, „giminė“; beje, idėja yra ir rū- 
šis, giminė, tačiau ji labiau suvokiama mintimi, egzistuoja 
minčiai. Todėl idėjos nereikia suprasti kaip to, kas transcen- 
dentalu, atoku; eidos vaizdinyje netampa substancija, nėra 
izoliuota, o yra rūšis, giminė. Idėją labiau įprasta vadinti vi- 
suotinybe. Grožis, tiesa, gėris patys sau yra rūšys. Tiesa, mū- 
sų samprotis rūšį laiko tokiu dalyku, kuriame sutelkti skiria- 
mieji išorinių daiktų požymiai, kuriame tie požymiai su- 
jungti mūsų patogumui; rūšis - tai vienodų apibrėžčių, 
daugelio atskirybių santalka, kurią sukuria mūsų refleksija, 
taigi tada mes, šiaip ar taip, turime reikalą su visuotinybe 
visiškai išorine forma. Gyvūnas yra rūšis, jis yra gyvas; tai 
yra jo rūšis, o gyvybė yra jo substancialumas, tiesa, realu- 
mas; atėmus iš gyvūno gyvybę, jo nelieka. 

Tokią visuotinybę Platonas siekė apibrėžti. Pirmiausia jis 
atskleidžia, kad tai, kas jusliška, netarpiška esamybė, daiktai, 
kurie mums reiškiasi, nėra tikri, nes jie keičiasi, juos apibrė- 
žia ne jie patys, o kažkas kita. Tai pagrindinis dalykas, kuriuo 
Platonas dažnai remiasi. Jusliška, ribota, atskira yra tai, kas eg- 
zistuoja tik santykyje su kita, kas yra tik reliatyvu; tatai nėra 
tikra objektyviąja prasme, net jeigu mes apie tai ir turime su- 
sikūrę visiškai tikrų vaizdinių. Toks. vaizdinys pats nėra tik- 
ras; jis yra ir jis pats, ir kita, kuris (t. y. kita) irgi galioja kaip 
esamybė; taigi tai yra prieštara, ir būtent neišspręsta priešta- 
ra; vaizdinys yra, ir jame turi galią kita. Platono dialektika la- 
biausiai nukreipta prieš tokią baigtinumo formą. Jau anksčiau 
minėjome, kad Platono dialektikos tikslas yra sujaukti ir su- 
naikinti baigtinius žmonių vaizdinius, kad jų sąmonėje už- 
gimtų mokslo poreikis, mokslo kaip nukreiptumo į tai, kas 
yra. Daugelis Platono dialogų turi tokį tikslą, ir jie užsibaigia 
be kokio nors tvirtinančio turinio. Platonas labai dažnai nag- 
rinėja šį turinį: kalbėdamas apie dorybę, apie mokslą, jis nu- 
rodo, jog tik viena dorybė, tik viéna yra tiesa; taigi jis ben- 

draji gėrį kildina i$ ypatingų dorybių. Platono dialektika turi 
tikslą ir imasi kompromituoti tai, kas ypatinga, ir padaro tai 
tokiu būdu, kad parodo ypatingybės baigtinumą, joje slypintį 
neigimą, parodo, kad ji iš tikrųjų nėra tai, kas ji yra, o virsta 
savo priešybe, parodo, kad ypatingybė turi tam tikrą ribą, tam 
tikrą savęs neigimą, kuris jai yra esmingas. Kai tai parodoma 
ir sugriebiama, tai išnyksta, pasirodo, kad tai yra kažkas kita, 
ne tai, kuo tai buvo laikyta. Šita dialektika yra minties judėji- 
mas; jai būtinai reikia išorinio suvokimo, reflektuojančios są- 
monės, kad iš to galėtų gimti visuotinybė, - tai, kas nemirtin- 
ga, kas yra savaime ir sau, kas yra nekintama. Dialektika, nai- 
kinanti ypatingybę ir taip kurianti visuotinybę, dar nėra 
tikroji dialektika, ji dar neina tikruoju keliu; tokia dialektika 
dar sieja Platoną su sofistais, kurie labai gerai mokėjo sunai- 
kinti bet kokią ypatingybę. 

Tolesnė dialektikos paskirtis: visuotinybę, kuri randasi 
sujaukus ypatingybe, apibrėžti joje pačioje ir panaikinti jo- 
je prieštaras; šitas prieštaros panaikinimas yra teigiantis mo- 
mentas. Taigi visuotinybė apibrėžiama kaip tai, kas savyje 
panaikina, kas savyje panaikino prieštaras ir priešybes kaip 
tai, kas konkretu, kas savyje konkretu. Dialektika šia aukš- 
tesniąja apibrėžtimi yra tikroji Platono dialektika. Šita dia- 
lektika yra spekuliatyvi, ji neužsibaigia negatyviu rezulta- 
tu, o atveda į vienybę priešybių, kurios pačios save sunaiki- 
na. Čia jau samprotis susiduria su dideliais sunkumais. 
Pačiam Platonui dar būdinga dialektika kaip samprotavi- 
mas; pati metodo forma dar nėra ištobulinta. Jo dialektika 
dažnai yra vien samprotaujanti, tokia, kuri išplaukia iš at- 
skirų požiūrių; dažnai ji pasiekia tam tikrą neigiamą rezul- 
tatą, dažnai ji nepasiekia jokio rezultato. Antra vertus, pats 
Platonas yra prieš šitokią tik samprotaujančią dialektiką, bet ` 
neatrodo, kad jis čia nesusidurtų su sunkumais; jam sunkiai 
sekasi deramai išryškinti skirtybes. | 

O jeigu kalbėsime apie spekuliatyviąją Platono dialekti- 
ką, tai apie ją galima pasakyti, kad ji prasideda jo filosofijo- 

je ir yra tai, kas jo veikaluose įdomiausia ir sunkiausia; tad 
nekeista, kad, studijuojant Platono raštus, ji paprastai lieka 
nepažinta. Antai Tennemannas tiesiog nesuprato šito svar- 
biausiojo Platono filosofijos elemento, ir tai, ką jis iš viso to 
pateikia, yra tik skurdžių ontologinių apibrėžčių rinkinys. 
Tai proto stoka - žiūrėti į Platono filosofiją kaip į tokį daly- 
ką, iš kurio galima šį bei tą išpešti. 

Kas yra tos pačios svarbiausios mintys? Kas yra gryno- 
sios mintys? Juk Platonas mintis skiria nuo dtavova. Galima 
turėti minčių apie daug ką, jei apskritai turima minčių. Pla- 
tonas turi galvoje ne tai. Tikroji spekuliatyvioji Platono di- 
dybė, tai, dėl ko jis yra ištisa filosofijos istorijos ir apskritai 
pasaulinės istorijos epocha, yra tikslesnis idėjos apibrėži- 
mas; tai buvo įžvalga, kuri po kelių šimtmečių tapo svar- 
biausiuoju pasaulinės istorijos fermentavimosi ir naujo Zmo- 
gaus dvasios pavidalo elementu. 

Jeigu remsimės tuo, kas buvo išdėstyta anksčiau, tai ši 
tikslesnė idėjos apibrėžtis gali būti suprasta taip, kad Plato- 
nas «) absoliutą suvokė kaip Parmenido būtį, bet ir kaip to- 
kią visuotinybę, kuri tapati niekui, Herakleito žodžiais, bū- 
tis ir niekas yra tas pat - tai virtimas viéna; 8) mintimis iš- 
reiškė pitagoriškąją trejybę (kuri buvo apibrėžta skaičiais) ir 
apskritai absoliutą suprato kaip būties ir nebūties, kaip vie- 
nio ir daugio vienybę. Ankstesnės filosofijos principai, ku- 
riuos suvienijo Platonas, yra šie: «) būtis, bet ta būtis yra vi- 
suotinybė, gėris, tiesa, grožis, kurie yra apibrėžti kaip rūšis, 
tikslas, t. y. kaip valdantys atskirybę ir įvairovę, kaip jas per- 
smelkiantys ir kuriantys; šita pati save kurianti veikla Pla- 
tono dar nėra išrutuliota, ir jis dažnai įpuola į išorinį tiks- 
lingumą; 8) apibrėžtumas, skirtumas, pitagoriškieji skaičiai; 
Y) Herakleito kitimas ir elėjietiškoji dialektika; pastaroji bu- 
vo išorinis subjekto veiksmas, atskleidžiantis prieštarą, o He- 
rakleito dialektika yra objektyvi, atskleidžianti kitimą, daik- 
tų virsmą juose pačiuose, t. y. idėjų, t. y. šiuo atveju jų kate- 
gorijų, taigi ne išorinį kitimą, o vidinį virsmą iš savęs ir savo 

paties déka; 8) Sokrato mastymas, kurio Sokratui reikéjo tik 
moralinei refleksijai paties subjekto viduje, čia įgyja objek- 
tyvuma - idėja yra visuotinybė, mintis, ir ji yra. Ankstesnio- 
sios filosofijos išnyksta, ne todėl, kad būtų paneigtos, o kad 
Platonas jas įima į savo filosofiją. 

Platonas yra įgudęs grynųjų minčių tyrinėtojas; o įžvelgti 
grynąsias mintis savaime ir sau - tai ir yra dialektika.“ 

Daugelis Platono dialogų yra būtent šitaip dialektiški. To- 
kios grynosios mintys yra: būtis ir nebūtis (tò öv, tò oùx öv), 
vienis ir daugis, begalybė (neribota) ir ribota (tai, kas riboja). 
Tai objektai, kuriuos jis nagrinėja kaip esančius pačius sau, tai- 
gi tai yra grynai loginis, abstraktus tyrinėjimas, kuris, Zino- 
ma, yra labai didelis kontrastas įsivaizdavimui apie gražų, ža- 
vų ir patrauklų Platono filosofijos turinį. Toks tyrinėjimas jam 
yra apskritai pats aukščiausias dalykas filosofijoje. 

Tokį tyrinėjimą Platonas visuomet apibūdina kaip tikrąjį 
filosofavimą ir tiesos pažinimą; tuo, jo įsitikinimu, filosofai 
ir skiriasi nuo sofistų. Sofistai nagrinėja tai, kas reiškiasi (jie 
tai įima į nuomonę), taipogi jie nagrinėja ir mintis, bet tai 
nėra grynosios mintys, nėra tai, kas yra savaime ir sau. Tai 
viena priežasčių, kodėl kai kurie žmonės nusivylę meta Pla- 
tono filosofijos studijas. Širdžiai malonios dialogų įžangos 
žada skaitytojui, kad jis gėlėtais takais bus įvestas į filosofi- 
ją, į pačią aukščiausią - Platono - filosofiją. Tačiau šis įspū- 
dis greitai išblėsta. Netrukus prasideda pats sunkiausias - tai 
pats aukščiausias dalykas filosofijoje — vienio ir daugio, bū- 
ties ir nebūties tyrinėjimas. Skaitytojas to nesitikėjo ir tyliai 
traukiasi į šoną, stebėdamasis, kad pažinimo Platonas ieško 
tokiuose dalykuose. Platono dialogų studijoms reikia tam 
tikro nesuinteresuoto, ramaus nusiteikimo. Pradėjęs skaity- 
ti kurį nors dialogą, skaitytojas susiduria su puikiu įvadu, 
gražiais vaizdais, jį patraukia iškilios mintys, kurios ypač Za- 
vi jaunus žmones. Ir kai visa tai sužavi ir patraukia, tada pra- 
sideda iš tikrųjų dialektiniai ir spekuliatyvūs dalykai. Taip 
yra, pavyzdžiui, „Faidone“, kurį Mendelssohnas sumoder- 

nino ir pavertė metafizika, panašia į Wolffo metafiziką; dia- 
logo pradžia ir pabaiga yra iškili ir graži, o viduryje leidžia- 
masi į metafiziką. Skaitytoją įkvėpė tie gražūs vaizdai, bet 
dabar jie pradingsta, ir jam tenka iškęsti skaudžius metafi- 
zikos dyglių ir spyglių dūrius. Todėl, kad perskaitytum Pla- 
tono dialogus, būtinas įvairiopas nusiteikimas bei abejingu- 
mas skirtingų interesų atžvilgiu. Kas dialogus skaito vado- 
vaudamasis spekuliatyviais interesais, tas juose praleidžia 
tas vietas, kurios laikomos gražiausiomis, o kas juose ieško 
iškilių vaizdų, pamokymų ir t. t., tas praleidžia tai, kas spe- 
kuliatyvu, nes tai laiko neįdomiu dalyku. Tokiems skaityto- 
jams atsitinka taip, kaip jaunuoliui iš Evangelijos, kuris, šį 
tą gero padaręs, klausia Kristaus, ką jam daryti, kad taptų 
jo, Kristaus, sekėju; tačiau kai Viešpats jam atsakė: parduok 
savo turtą ir pinigus išdalink vargšams, jaunuolis nuliūdo 
ir pasišalino, nes to jis nesitikėjo. Daugelis taip galvoja ir 
apie filosofiją. Jų širdys kupinos tiesos, gėrio ir grožio, jie no- 
ri visa tai pažinti ir įžvelgti, jie nori Žinoti, ką jiems daryti; 
jie išstudijavo Friesą ir dar Dievas žino ką, ir jų širdyse tie- 
siog kunkuliuoja geri ketinimai. 

Dialektinis judėjimas kaip minčių judėjimas yra susijęs 
su visuotinybe. Tatai yra idėjos apibrėžtis; idėja yra visuoti- 
nybė, tačiau tokia visuotinybė, kuri pati save apibrėžia, ku- 
ri yra konkreti savyje. Visuotinybė randasi iš judėjimo šito- 
se mintyse, kuriose savaime glūdi prieštara, priešybės. Idė- 
ja yra šitų priešybių vienybė, taigi ji yra apibrėžta idėja. Tai 
yra svarbiausias pažinimo aspektas. Sokratas tiesiog kalba 
apie gėrį, visuotinybę, apie konkrečias mintis savaime; jis jų 
neišrutulioja, neparodo, kaip jos atsiranda. Dialektiniu ju- 
dėjimu ir redukcija į rezultatą būtų galima gauti apibrėžtą 
idėją. Platono filosofijos trūkumas yra tas, kad šitie du da- 
lykai atsiskiria. Jis kalba apie teisingumą, gėrį, tiesą, bet ne- 
parodo, kaip jie atsiranda; jie pasirodo ne kaip rezultatas, o 
kaip netarpiškai priimama prielaida. Sąmonė yra tiesiogiai 
įsitikinusi, kad jie yra aukščiausias tikslas, bet toks jos api- 


60 


PLATONAS 


brėžtumas nėra atskleistas. Taigi daugelyje dialogų esama 
tiktai negatyviosios dialektikos, ir tai atitinka Sokrato pokal- 
bius. Čia supainiojami individų tikslai, vaizdiniai, nuomo- 
nės, kad būtų sužadintas pažinimo poreikis. Bet tai mūsų 
netenkina, nes rezultatas yra viso labo mus apėmęs sutriki- 
mas. Tokiame dialoge nagrinėjami konkretūs vaizdiniai, o ne 
grynos mintys. Tačiau kituose dialoguose vaizduojama gry- 
nųjų minčių dialektika; toks yra „Parmenidas“. Dogminis 
Platono veikalas apie idėjas neišliko; sakytinės Platono kal- 
bos irgi buvo sistemiškos. Tačiau apie šitą dalyką išliko dar 
ir kitų dialogų, kurie, kaip turintys reikalą su grynosiomis 
mintimis, priskiriami prie sunkiausiųjų Platono dialogų; 
tai — „Sofistas“, „Filebas“ ir ypač „Parmenidas“. Šitą abstrak- 
čiai spekuliatyvią idėją, išreikštą savo gryna sąvoka, randa- 
me pirmiausia „Sofiste“, paskui „Filebe“. „Parmenide“ dar 
nesama priešybių sutelkimo į vienį ir šitos vienybės nusa- 
kymo. Kituose dialoguose irgi pasiekiamas veikiau tik šis ne- 
gatyvus rezultatas. Dar kituose Platonas nusako ir šitą vie- 
nybe; tai „Filebas“ ir „Sofistas“. 

„Sofiste“ Platonas nagrinėja grynąsias sąvokas arba idė- 
jas (etėn, rūšis; juk idėjos iš tikrųjų yra rūšys): judėjimo ir 
rimties, lygybės sau pačiam ir kitabūčio, būties ir nebūties. 
Prieštaraudamas Parmenidui, jis įrodo, kad nebūtis yra, kad 
paprasta, lygu sau dalyvauja kitabūtyje, vienybė - daugybė- 
je. Apie sofistus jis sako, kad jie įstringa nebūtyje, jis nunei- 
gia ir sofistus, nes jų pozicija - tai nebūtis, pojūtis, daugis. 
Taigi Platonas visuotinybę apibrėžia taip, kad, pasak jo, tai, 
kas tikra, yra vienybė, pavyzdžiui, vienio ir daugio, būties 
ir nebūties; bet kartu jis vengė arba siekė išvengti dvipras- 
mybės, kuri atsiranda tada, kai kalbame apie būties ir nieko 
ir t. t. vienybę. Taip išsireikšdami, mes pirmiausia pabrėžia- 
me vienybę, todėl prapuola skirtumas, tarsi mes nuo jo abst- 
rahuotumės. Platonas mėgina išsaugoti ir vienybės skirtu- 
mą. „Sofistas“ yra tolesnis būties ir nebūties išskleidimas: vi- 
si daiktai yra, jie turi o0ota, taigi jiems lygiai taip tenka ir 

o0x öv; kadangi daiktai yra skirtingi, vienas yra kito kita, tai 
čia glūdi ir negatyvumo apibrėžtis. Taigi Platonas sako, kad 
esamybė dalyvauja būtyje, tačiau taip pat ir nebūtyje; tai, 
kas joje dalyvauja, turi ir vična, ir kita viename, bet šis irgi 
yra skirtingas nuo būties ir nebūties. 

„Sofiste“ Platonas pirmiausia išsamiau apibūdina idėjas 
kaip abstrakčias bendrybes: neverta sustoti prie to, kad jos 
yra tik tai; tai prieštarauja idėjos vienybei su savimi pačia. 
Taigi Platonas neigia ir tai, kas jusliška, ir pačias idėjas. Pla- 
tonas čia pat aptaria du vaizdinius. 1. Vienas - tai tas, „kad 
tai, kas substancialu, yra tiktai kūniška“ (vėliau tai buvo pa- 
vadinta materializmu), „ir niekas nėra realu, išskyrus tai, ką 
galima liesti rankomis, kaip kad akmenis ar aZuolus". 2. „Ei- 
kime prie kitų, prie idėjų draugų. Jie įsivaizduoja, kad tai, 
kas substancialu, yra nekūniška, intelektualu, ir jie nuo šios 
srities atskiria kitimo (y&veotv) sritį; kitimo, tapsmo (y&vsotv) 
sričiai priklauso tai, kas jusliška, o visuotinybė yra pati sau. 
Taip manantys idėjas įsivaizduoja kaip nejudamas ir priski- 
ria joms aktyvumo ir pasyvumo apibrėžtis.“ Platonas nesu- 
tinka su tokiu požiūriu, teigdamas, „kad tikrajai esamybei 
(navreh6s övtı) negali būti nepriskiriami judėjimas, gyvy- 
bė, siela ir mąstymas (gpovnotc), kad voùç negali būti niekur 
ir niekame, kas nejuda“ .** Taigi Platonas gerai suvokia, kad 
jis nuėjo toliau už Parmenidą, kuris sako, kad nebūties nė- 
ra ir kad minčiai nereikia leisti eiti šiuo keliu.“ 

Šita dialėktika iš esmės kovoja su dviem dalykais. Pirmas 
dalykas, su kuriuo ji kovoja, yra bendroji dialektika, dialek- 
tika įprasta reikšme. Apie tokią dialektiką mes jau kalbėjo- 
me; jos pavyzdžių ypač gausu sofistų veikaluose, prie ku- 
rių (netikros) dialektikos Platonas dažnai sugrįžta. (Šitas 
skirtumas dar nepakankamai išryškintas.) Pasak Protagoro 
ir kitų sofistu, nieko nėra savaime ir sau; kartumas nėra ob- 
jektyvus dalykas, tai, kas vienam kartu, kitam gali būti sal- 
du; didumas, mažumas ir t. t. taip pat yra reliatyvūs, dide- 
lis daiktas kai kada būna mažas, mažas daiktas - didelis; tą 

pat galima pasakyti ir apie „daugiau“ arba „mažiau“. Taigi 
nė viena apibrėžtis nėra tvirta. Platonas tai ginčija. Platonas 
apibrėžtu būdu atskiria grynai dialektinį pažinimą (požiū- 
rį, kuris remiasi sąvoka, esme) ir įprastą priešybių įsivaizda- 
vimo būdą. Tiesą sakant, priešybių vienybę įsivaizduoja ap- 
skritai kiekviena sąmonė, tačiau sąmonė, kuri nėra įsisąmo- 
ninusi protingumo, priešybes visuomet suvokia kaip 
atskirtas viena nuo kitos. Apie kiekvieną daiktą sakome, kad 
jis yra vienis, bet lygiai taip parodome jame esantį daugi - 
jo dalis ir savybes; bet, taip darydami, sakome, kad daiktas 
yra vienis visiškai kitu požiūriu, negu kad jis yra daugis, ir 
šitų Minčių mes nesujungiame. Taip vaizdiniai ir kalba šo- 
kinėja nuo vieno prie kito. Tas šokinėjimas šen bei ten, kai 
jis yra įsisąmonintas, kaip tik ir yra tuščia dialektika, kuri ne- 
suvienija priešybių ir nepasiekia vienybės. 

Platonas apie tai sako: „Jeigu kam nors smagu, tarsi jis 
būtų radęs kokią sunkenybe, savo mintis (toù AóYouc) ati- 
traukti nuo vienos apibrėžties ir nusviesti prie kitos, tai rei- 
kia pasakyti, kad jis iš tikrųjų nepadarė nieko vertinga“, toks 
žmogus klysta, nes, atskleidęs trūkumą, neigimą viename, 
jis eina prie kito. „Mat tai nėra nei puiku, nei sunku.“ Tokia 
dialektika, kuri pašalina vieną apibrėžtį konstatuodama ki- 
tą, yra neteisinga dialektika. „Sunku ir teisinga parodyti, kad 
tai, kas yra kita (tepov), yra tas pat, ir kad tai, kas yra tas 
pat (taùtòv öv), yra kita, ir kad taip yra vienu ir tuo pačiu 
požiūriu; lygiai taip pat, dėl to, kad jiems būdinga viena (t. 
y. tam pačiam būti kita, o tam, kas yra kita, būti tuo pačiu), 
jiems būdinga ir kita apibrėžtis (šxeivn xai xat” ėxeivo 6 
qnot touto TETOVŠėvai nótepov). Tuo tarpu parodyti, kad 
tas pat kažkokiu būdu (už yé mn) yra kita, o kita - taip pat 
ir tas pat, kad didelis yra taip pat ir mažas (pavyzdžiui, Pro- 
tagoro kauliukas), „o panašus - taip pat ir nepanašus, ir jausti 
pasitenkinimą, kad šitaip mintyse (pagrindimu) nuolat ga- 
lima sukurti priešingybę - tai nėra tikroji įžvalga (£Aeyyoc), 
tai užsiėmimas tų, kurie dar tik pradeda domėtis esme; toks 

žmogus yra mąstymo naujokas. Mėginti atskirti viską nuo 
visko yra primityvus neišlavintos, nefilosofiškos sąmonės 
užsiėmimas. Leisti viskam iškrikti - reiškia leisti išnykti vi- 
soms mintims, nes mintis yra rūšių suvienijimas.'** Taigi Pla- 
tonas aiškiai pasisako prieš tokią dialektiką, kuri neigia ką 
nors kokiu nors atžvilgiu ir t. t. 

Matome, kad turinio atžvilgiu Platonas išreiškia tai, kas 
buvo pavadinta indiferentiškumu skirtume, kai nurodomas 
absoliučių priešingybių, tokių kaip vienis ir daugis, būtis ir 
nebūtis, skirtumas ir jų vienybė; šitam spekuliatyviam pa- 
žinimui jis priešina paprastą, ir pozityvų, ir negatyvų, mąs- 
tymą - tokį, kuris nesujungia šitų minčių, jis leidžia atskirai 
galioti vienai, bet taip pat ir kitai, arba negatyviai suvokia 
vienybę, bet tai yra paviršutiniška, irstanti vienybė, kai abu 
momentai atsiskiria skirtingu požiūriu. 

Antras dalykas, kurį atmeta Platonas, yra elėjiečių dialek- 
tika ir jų teiginys, kuris savaip yra ir sofistų teiginys; pasak 
jo, yra tik būtis, o nebūties visai nėra. Šitam teiginiui sofis- 
tai suteikia tokią reikšmę, kurią nurodo Platonas: kadangi to, 
kas negatyvu, visai nėra, o yra tik esamybė, tai nėra nieko 
klaidinga; viskas yra, o ko nėra, to mes nežinome, nejaučia- 
me; visa esamybė yra tikra. Iš to išplaukia sofistiška išvada: 
tai, ką mes jaučiame, įsivaizduojame, tikslai, kūriuos sau ke- 
liame, —- visa tai yra teigiamas turinys; viskas, kas mums eg- 
zistuoja, yra tiesa, ir nėra nieko, kas būtų netiesa. Platonas 
prikiša sofistams, kad jie panaikina skirtumą tarp tiesos ir 
netiesos, sakydami, kad nieko nėra klaidinga; taigi sofistams 
viskas yra teisinga. (Platonas siekia parodyti, kad nebūtis yra 
esminė esamybės apibrėžtis; pasak jo, viskas, ir bendrybė, 
ir atskirybė, yra įvairiu būdu ir nėra įvairiu būdu.) Aukščiau- 
sias išsilavinimas (tokiu atveju nelieka nieko kita, tik nevie- 
nodų sąmonės pakopų skirtumas) duoda tai, ką žada duoti 
sofistai; jie moko, kad viskas, ką individas laiko savo tikslu, 
ką jis pagal savo įsitikinimą ir savo nuomonę padaro savo 
tikslu, yra tikra ir teisinga. Todėl negalima sakyti: tai netei- 

singa, nedora, tai nusikaltimas; juk tada reikštų, kad maksi- 
ma, veiksmas yra klaidingi. Negalima sakyti: šita nuomonė 
yra klaidinga; juk, pasak sofistų, anuo teiginiu pasakoma tai, 
kad kiekvienas tikslas, kiekvienas interesas, kadangi jis yra 
mano tikslas, mano interesas, yra teigiamas, taigi tikras ir 
teisingas. Šitas teiginys pats savaime atrodo visiškai abstrak- 
tus ir nekaltas; tačiau kas tokiose abstrakcijose slypi, paaiš- 
kėja tik tada, kai jos pasirodo konkrečiu pavidalu. Anot šio 
nekalto teiginio, nesama jokios nedorybės, jokio nusikalti- 
mo ir t. t. Platono dialektika iš esmės skiriasi nuo tokio po- 
būdžio dialektikos. 

Toliau nagrinėdami Platono dialektiką turime pastebėti, 
kad joje idėja, bendrybė savaime ir sau, gėris, tiesa, grožis 
turi būti traktuojami kaip dalykai patys sau. Mitas, kurį aš 
jau pasakojau, veda į tai, kad nagrinėti reikia ne tam tikrą 
gerą poelgį, ne tam tikrą gražų žmogų, ne subjektą, kurio 
predikatais yra tokios apibrėžtys, o kaip patys sau esantys 
turi būti nagrinėjami tie dalykai, kurie tuose vaizdiniuose ar 
įžvalgose čia pasirodo kaip predikatai, ir būtent tai yra tie- 
sa savaime ir sau. Tatai glaudžiai susiję su tuo dialektikos 
pobūdžiu, kurį mes aptarėme. Apie tam tikrą poelgį, kuris 
suvokiamas kaip empirinis vaizdinys, galima pasakyti, kad 
jis teisingas, bet, antra vertus, tame poelgyje galima įžvelg- 
ti ir priešingų apibrėžčių. Tačiau gėris, tiesa patys sau turi 
būti traktuojami be tokio individualumo, be tokio empirinio 
konkretumo; vien jie yra tai, kas yra. Siela, kuri, pasigrožė- 
jusi dieviškais reginiais, nupuolė į materiją, džiaugiasi gra- 
žiu, teisingu objektu; bet tikrasis objektas yra dorybė, teisin- 
gumas, gražumas savaime ir sau - ir tik tai yra tiesa. Ben- 
drybé pati sau - tai ir yra tai, ką tiksliau apibrėžia Platono 
dialektika. Ši bendrybė įgyja įvairias formas, bet jos pačios 
dar yra labai bendros ir abstrakčios. Aukščiausia Platono dia- 
lektikos forma yra būties ir nebūties tapatumas; tiesa yra 
esamybė, bet šita esamybė nebūna be neigimo. Platonas pa- 
rodo, kad nebūtis yra ir kad tai, kas paprasta, lygu sau, da- 

lyvauja kitabütyje, vienybė dalyvauja daugybėje. Sita būties 
ir nebūties vienybė buvo būdinga ir sofistų vaizdiniams, ta- 
čiau Platonas vien tuo neapsiriboja. Tolesniuose tyrinéji- 
muose Platonas prieina prie tokio rezultato: nebūtis, tiksliau 
apibrėžiant, yra kitabūčio prigimtis (tai yra vienybė, tapatu- 
mas sau, bet taip pat ir skirtumas); kad bendrumai, yévy, ku- 
riuos jis vadina ir iàéat, yra sumišai sudėti (tai yra būties ir 
nebūties vienybė, bet kartu ir nevienybė) ir kad būtis ir kita 
persmelkia viską ir vienas kitą (8te3qAu96ca); kad kita daly- 
vauja (ueraoyxov) būtyje, glūdi joje,” bet dėl šito glūdėjimo 
jis nėra tapatus tam, kame jis glūdi, o yra skirtingas nuo to — 
ir kaip būties kita neišvengiamai yra nebūtis. Kadangi būtis 
glūdi tame kita (9xTėpou), tai ji nėra tapati kitoms rūšims ir 
nesutampa nė su viena iš jų; todėl ji begalinėje daugybėje 
pati nėra begalinė daugybė (nėra tai, kas padalinta). Taigi 
Platonas sako, kad tai, kas yra kita, yra tai, kas negatyvu ap- 
skritai, — tai yra tas pat, tapatu sau; kita yra tai, kas netapa- 
tu, ir šitas tas pat lygiai taip yra kita, ir yra tuo pačiu požiū- 
riu. Tai nėra skirtingos pusės, kurios lieka supriešintos, jos 
yra šita vienybė tuo pačiu požiūriu, ir tuo požiūriu, kad tei- 
giamas vienas jų aspektas, jos yra tapačios būtent tuo po- 
žiūriu. Tatai yra pagrindinė savitos Platono dialektikos api- 
brėžtis. 

Nuo minties, kad dieviškumo, amžinybės, grožio idėja 
yra tai, kas esti savaime ir sau, - nuo šios minties prasideda 
sąmonės-kilimas į dvasios pasaulį bei sąmonę, kad visuoti- 
nybė yra tikra, kad ji yra tiesa. Vaizduotei gali pakakti gro- 
žio, gėrio vaizdinio, bet mąstymas, mąstantis pažinimas 
klausia, kokia yra amžinybės, dieviškumo apibrėžtis. Šita 
apibrėžtis iš esmės yra tik laisva apibrėžtis, tokia, kuri visuo- 
tinumo nė kiek neapriboja, kitaip tariant, tai yra toks apri- 
bojimas (nes kiekvienas apibrėžimas yra apribojimas), kuris 
visuotinybę palieka laisvą pačią sau jos begalybėje. Laisvė 
yra tik grįžimas į save; tai, kas išsiskaido, yra negyva; todėl 
veikli, gyvybinga, konkreti visuotinybė yra tai, kas save ski- 

ria savyje ir kartu lieka laisva. Šitas apibrėžtumas reiškia, 
kad viéna kitame, daugybėje, skirtybėse yra tapatu sau. Ta- 
me, kas vadinama Platono filosofija, tai yra tiesa ir iš esmės 
vienintelė tiesa, svarbi pažinimui; kas to nežino, tas nežino 
paties svarbiausio dalyko. Platonas tai išreiškia šiais Zo- 
džiais: tai, kas yra kita, yra tas pat, yra tapatu sau, o tas kita, 
kuris nėra tapatus sau, tas kita irgi yra tas pat, o tai, kas ly- 
gu sau, irgi yra kita, ir taip yra tuo pačiu atžvilgiu. Šita vie- 
nybė nėra tokia, kokia, pavyzdžiui, nusakoma teiginiu, kad 
aš arba Sokratas yra vienis. Kiekvienas yra vienis, bet lygiai 
taip jis yra tam tikras daugis, turi daug kūno narių, organų, 
bruožų ir t. t.; jis yra vienis, bet taip pat ir daugis. Taigi apie 
Sokratą sakoma ir viena, ir kita, - ir tai, kad jis yra vienis, 
savyje lygus pats sau, ir tai, kad jis yra kita, daugis, savyje 
nelygus sau. Būtent toks yra požiūris, išraiška, kurie sutin- 
kami pačioje įprasčiausioje sąmonėje. Dažniausiai taip ma- 
noma. Sokratas esąs vienis, o kitu požiūriu - ir daugis; taigi 
šiuo atveju tos dvi mintys atsiskiria. Tuo tarpu spekuliaty- 
vus mąstymas reiškia tai, kad mintys suvienijamos, ir toks 
jų suvienijimas čia yra svarbiausias dalykas. Šitas skirtybių: 
būties ir nebūties, vienio ir daugio, ir t. t. - suvienijimas, ku- 
ris nėra vien tik perėjimas nuo vieno prie kito, - tai ir yra 
giliausias Platono filosofijos turinys ir jos tikroji didybė. Ta- 
čiau ne visuose savo dialoguose Platonas pasiekia tokį api- 
brėžtumą; labiausiai tokia, aukštoji dialektikos prasmė at- 
skleista „Filebe“ ir „Parmenide“ (beje, Tennemannas apie tai 
visiškai nekalba). Tai ezoteriškasis Platono filosofijos ele- 
mentas, kuris skiriasi nuo kito, egzoteriškojo; bet apskritai 
tai netikusi perskyra. Toks skirstymas gali sukelti įspūdį, tar- 
si būtų dvi Platono filosofijos: viena - skirta pasauliui, žmo- 
nėms, o kita, vidinė, tik išrinktiesiems. Ezoteriški dalykai yra 
spekuliatyvūs, šie būna surašyti popieriuje ir išspausdinti, 
tačiau jie visvien lieka paslaptimi tiems, kurie nenori savęs 
varginti. Tatai nėra paslaptis, tačiau tie dalykai yra slėpinin- 
gi. Šiai sričiai priklauso abu minėti dialogai. 

„Filebe“ Platonas nagrinėja malonumo prigimtį.“ Jis pra- 
deda nuo juslinio malonumo, kurį apibrėžia kaip beribi.* 
Refleksijai beribis yra tas dalykas, kuris yra svarbiausias ir 
aukščiausias; bet beribis yra ir tai, kas apskritai savaime ne- 
apibrėžta. Beribis gali būti apibrėžtas įvairiopai, bet tai, kas 
apibrėžta, čia yra atskira, taigi tam tikra ypatingybė. Malo- 
numą mes įsivaizduojame kaip tokį dalyką, kuris yra atski- 
ras, juslinis, bet jis yra neapibrėžtas tuo požiūriu, kad yra 
grynai elementarus kaip kad ugnis, vanduo, taigi nėra pats 
save apibrėžiantis. Tik idėja yra tai, kas pats save apibrėžia, 
yra tapatumas sau. Malonumui, kaip tam, kas neapibrėžta, 
Platonas priešina tai, kas riboja, ribą. „Filebe“ pirmiausia ir 
nagrinėjama šita beribio ir baigtinio priešprieša, to, kas ne- 
ribota, ir to, kas riboja (r£pac, &retpov).? Jei tuos dalykus pa- 
bandysime įsivaizduoti, tai jau negalvosime, kad pažinda- 
mi prigimtį to, kas yra beribis, neapibrėžtas, mes kartu 
sprendžiame, kas yra malonumas; pastarasis pasirodo kaip 
atskiras, juslinis, ribotas, tuo tarpu pirmasis priklauso me- 
tafizikos sričiai. Tačiau šitos grynosios mintys yra tokia sub- 
stancialybė, su kurios pagalba sprendžiama apie visa - tiek 
apie tai, kas konkretu, tiek apie tai, kas abstraktu. Kai Pla- 
tonas malonumą supriešina su išmintimi, tatai yra to, kas ri- 
bota, ir to, kas beribis, priešprieša. Atrodytų, kad nėpag, ri- 
ba, yra blogesnis dalykas negu šmerpov. Senovės filosofai 
kaip tik taip juos ir apibrėždavo. Tačiau Platonas mano prie- 
šingai; jis įrodinėja, kad tiesa yra nėpac. Neapribota yra dar 
abstraktu, todėl aukščiau yra tai, kas apribota, nes tai yra tas 
dalykas, kuris pats save apibrėžia, taigi yra apribojantis 
veiksnys. Malonumas yra neapribota (4nėpavrov), tai, kas 
neapibrėžia savęs; tiktai voūc yra veiklus apibrėžimas. Beri- 
bis yra tai, kas neapibrėžta, taigi tai, kas gali būti daugiau 
arba mažiau, gali būti labiau arba nelabai, gali būti šalčiau, 
šilčiau, sausiau, drėgniau ir t. t." Tuo tarpu tai, kas ribota, 
yra riba, proporcija, saikas?* — ir tai yra imanentiška laisva 
apibrėžtis, su kuria ir kurioje pasilieka laisvė, kurioje laisvė 

sau suteikia egzistenciją. Išmintis, kaip répac, yra tikroji prie- 
žastis, iš kurios kyla visa, kas pranašiausia; šitas saiką ir tiks- 
lą suponuojantis veiksnys yra tikslas savaime ir sau, ir jis yra 
tai, kas apibrėžia tikslą. 

Šituos dalykus Platonas nagrinėja toliau (beribis yra tai, 
kas savaime virsta ribota, kam reikalinga materija, kad save 
realizuotų; arba, kitaip sakant, kai tai, kas ribota, save tei- 
gia, tai yra tam tikra skirtybė, yra tam tikras kita negu tai, 
kas apribota; beribis yra beformis, o laisva forma kaip veik- 
la yra tai, kas ribota): iš jųdviejų vienybės atsiranda, pavyz- 
džiui, sveikata, šiluma, šaltis, sausumas, drėgmė, lygiai taip 
ir muzikos dermė, kurią sukuria aukšti ir žemi garsai, grei- 
tas ir lėtas tempas, apskritai iš tokios priešybių vienybės kyla 
viskas, kas gražu ir tobula.? Taigi sveikata, grožis ir t. t. yra 
tai, kas sukurta, nes tai atsiranda iš priešybių, taigi pasiro- 
do kaip tam tikras jų mišinys. Vietoj termino "individualy- 
bé" senieji mąstytojai dažnai vartojo tokius terminus kaip 
„mišinys“, „dalyvavimas“ ir t. t. Mums tai jau yra neapibrėž- 
ti ir netikslūs pasakymai. Taigi sveikata, laimė, grožis ir t. t. 
čia pasirodo kaip dalykas, atsirandantis jungiantis tokioms 
priešybėms. Tačiau Platonas sako, kad tai, kas šitaip sukur- 
ta, turi savo prielaidą, kurios dėka ir sukuriamas trečias da- 
lykas, - tai priežastis; pastaroji yra puikesnis dalykas negu 
tai, kas atsiranda jos veikimo kaip tokio dėka. Taigi mes tu- 
rime keturias apibrėžtis: pirmoji apibrėžtis yra tai, kas ne- 
apribota, neapibrėžta; antroji - tai, kas apribota, saikas, api- 
brėžtis, riba, prie jų priskiriama ir išmintis; trečioji apibrėž- 
tis yra jų abiejų mišinys, tai, kas iš to atsiranda; ketvirtoji 
apibrėžtis yra prieZastis;* pastaroji savaime yra ir skirtybiu 
vienybė, subjektyvumas, galia, jėga, kuri valdo priešybes, 
tai, kas valioja iškęsti savyje priešybes. Tai, kas savyje gali 
iškęsti priešingumą, yra galingiausia, stipriausia, dvasiškiau- 
sia; dvasia gali pakelti patį didžiausią susipriešinimą, o vi- 
sa, kas kūniška, šiuo atžvilgiu yra silpna, nes iškart sunyks- 
ta, kai tik tame pačiame atsiranda kita. Taigi šita priežastis 

yra voūs, kuris valdo pasaulį; visas pasaulio grožis, kuris reiš- 
kiasi kaip oras, ugnis, vanduo ir apskritai kaip tai, kas gy- 
va, gimsta jo dėka.” Taigi absoliutumas yra tai, kas tam tik- 
roje vienybėje yra ribota ir neribota. 

Tačiau tikroji dialektika išsamiai išdėstyta „Parmenide“, 
garsiausiame Platono dialektikos šedevre. Jame vaizduoja- 
ma, kaip Parmenidas ir Zenonas Atėnuose susitinka su Sok- 
ratu; tačiau pagrindinis dalykas čia yra dialektika, kuri dės- 
toma Parmenido ir Zenono lūpomis. Pačioje pradžioje šitos 
dialektikos prigimtis konkrečiau pateikiama tuo būdu, kad 
Platonas leidžia Parmenidui girti Sokratą: „Aš pastebėjau, 
kad tu, kalbédamasis su Aristoteliu" (su vienu iš Sokrato pa- 
šnekovų; tai galėtų būti filosofas Aristotelis, tačiau pastara- 
sis gimė praėjus šešiolikai metų po Sokrato mirties) „prati- 
naisi apibrėžti (6ptCec9a1), kokia yra grožio, teisingumo, gė- 
rio ir kiekvienos tokios idėjos prigimtis. Šitas tavo siekimas 
(6oun) gražus ir dieviškas. Tačiau tęsk tai lavėdamas šioje, at- 
rodytų, nenaudingoje srityje, kurią minia vadina“ metafizi- 
niu „tuščiažodžiavimu (&8oAeoytac), tęsk, kol esi jaunas, nes 
kitaip tiesa nuo tavęs paspruks. - O kaip, klausia Sokratas, 
čia reikėtų lavintis? - Man patiko jau tai, ka tu pirma sakei, 
kad tyrinėjimuose nereikia laikytis to, kas jusliška ir apgau- 
linga, o nagrinėti tai, kas suvokiama tik mąstymu ir kas yra 
tas vienintelis dalykas, kuris yra“. Jau anksčiau aš nuro- 
džiau, kad žmonės nuo seno tikėjo, jog prie tiesos galima 
prieiti tik mąstant; mąstydami randame mintį, mąstydami 
paverčiame mintimis tai, ką prieš save regime kaip vaizdi- 
nius, įsitikinimus. Sokratas Parmenidui atsako: „Aš manau, 
kad geriausia čia būtų įžiūrėti daiktų panašumą ir nepana- 
šūmą, o taip pat kitas visuotinės jų apibrėžtis“. Parmenidas 
į tai atsako: „Gerai! Tačiau jeigu tu pradedi nuo tokios api- 
brėžties (panašumas, lygybė), „tai turi nagrinėti ne vien tai, 
kas išplaukia iš tokios prielaidos, o tu turi atsižvelgti ir į tai, 
kas išplaukia, jeigu tu laikaisi prielaidos, kuri yra priešinga 
anai apibrėžčiai. Pavyzdžiui, tardamas, kad egzistuoja dau- 

gis, tu turi tyrinėti, kas iš to išplaukia daugiui ir jo paties at- 
žvilgiu, ir vienio atžvilgiu (taip atsiranda savo paties prie- 
šybė, daugis virsta vieniu, kadangi jis traktuojamas pagal tą 
jo apibrėžtį, pagal kurią jis turi būti traktuojamas; yra įdo- 
mu pasekti, kas ištinka mąstymą, kai tokios apibrėžtys su- 
prantamos kaip esančios pačios sau), „o taip pat kas atsitin- 
ka vieniui ir jo paties atžvilgiu, ir daugio atžvilgiu“. Tatai ir 
turi būti ištirta. „Tačiau kartu reikia ištirti, kas išplaukia vie- 
niui ir daugiui ir jų pačių atžvilgiu, ir jų tarpusavio santy- 
kio atžvilgiu, tuo atveju, jei tarsime, kad daugio nėra. Tokiu 
tyrinėjimu reikia užsiimti ir kalbant apie tapatumą bei ne- 
tapatumą, rimtį ir judėjimą, atsiradimą ir išnykimą, pagaliau 
tai reikėtų pritaikyti ir pačiai būčiai, ir nebūčiai: koks yra 
kiekvienas sau ir koks bus jų santykis, kai tariamas vieno ar 
kito buvimas? Nuodugniai lavindamasis šiuose dalykuose, 
tu prieisi prie esmingos tiesos.“?* Štai kaip labai Platonas ver- 
tino dialektinį tyrinėjimą. Tai buvo ne išorinių santykių ty- 
rinéjimas, o tyrinėjimas to, kas turi būti laikoma apibrėžti- 
mi. Tatai yra grynosios mintys, ir būtent jos yra turinys; jos 
matomos ne kaip negyvos, o kaip gyvybingos ir pačios sa- 
ve judinančios. Grynųjų minčių judėjimas reiškia tai, kad jos 
pačios save padaro savo pačių kita ir taip parodo, kad tik jų 
vienybė yra tikrai pagrįstas dalykas. 

Apie vienio ir daugio vienybės prasmę Platonas Sokrato 
lūpomis sako: „Jeigu kas nors man įrodys, kad aš esu vienis 
ir daugis, tai jis manęs nenustebins. Teigdamas, kad aš esu 
daugis, jis nurodys, kad aš turiu dešinę ir kairę pusę, viršu- 
tinę ir apatinę dalį, priekį ir užpakalį, taigi kad manyje esa- 
ma daugio, o teigdamas, kad aš esu vienis, nurodys, kad jis 
manyje yra, nes aš esu vienas iš mūsų septynių. Tą pat ga- 
lima pasakyti apie akmenį, medį ir t. t. Bet aš stebėčiausi, jei- 
gu kas nors iš pradžių apibrėžtų idėjas kiekvieną pačią sau 
(xùtà xa aoa), tokias idėjas kaip tapatumas ir netapatu- 
mas, daugybė ir vienybė, rimtis ir judėjimas bei kitas, o po 
to parodytų, kad jos pačios teigia esančios tapačios ir skir- 


71 


GRAIKU FILOSOFIJA 


tingos"." Bendras tokio tyrinėjimo rezultatas „Parmenido“ 
pabaigoje formuluojamas šitaip: „Ar vienis egzistuoja, ar ne- 
egzistuoja, ar tai būtų jis, ar kitos idėjos“ (būtis, reiškinys, 
tapsmas, rimtis, judėjimas, atsiradimas, nyksmas ir t. t.), „jie 
ir patys savo atžvilgiu, ir vienas kito atžvilgiu ir yra, ir nė- 
ra, jie reiškiasi ir nesireiSkia".?* Tokia išvada gali atrodyti 
keista. Mes vadovaujamės savo įprastais vaizdiniais, ir 
mums sunku tokias visiškai abstrakčias apibrėžtis, kaip kad 
vienis, būtis, nebūtis, reiškinys, rimtis, judėjimas ir t. t., ir 
pan., laikyti idėjomis; tačiau Platonas šitas visiškas visuoti- 
nybes laiko idėjomis. Šis dialogas iš tikrųjų yra grynasis Pla- 
tono mokymas apie idėjas. Kalbėdamas apie vienį, jis paro- 
do: ar jis yra, ar nėra, ar jis yra lygus sau, ar nelygus, ar jis 
yra judėjimas, ar rimtis, radimasis ar nyktis - visvien jis yra 
ir jo nėra; arba antai vienybė, lygiai kaip ir visos tos gryno- 
sios idėjos, ir yra, ir nėra, tad ir vienis yra ir vienis, ir dau- 
gis. Teiginiu, kad vienis yra, taip pat pasakoma, kad vienis 
yra ne vienis, o daugis; ir atvirkščiai, teigiant, kad yra dau- 
gis, kartu sakoma, kad daugis yra ne daugis, o vienis. Jie at- 
siskleidžia dialektiškai, jie iš esmės yra tapatumas savo kita; 
ir būtent tai yra tiesa. Pavyzdžiu šiuo atveju gali būti taps- 
mas; tapsme yra būtis ir nebūtis, o jų abiejų tiesa ir yra taps- 
mas, kuris yra jų abiejų vienybė kaip neišskiriama, tačiau 
kartu ir kaip skirtybė; juk būtis nėra tapsmas, o taip pat né- 
ra ir nebūtis. | | 

Mums atrodo, kad, sprendžiant iš visko, toks rezultatas 
yra negatyvaus pobūdžio; kaip tikrai pirmas teiginys, jis nė- 
ra teigiantis, nėra neigimo neigimas, taigi juo neišsakomas 
teigimas. Toks „Parmenide“ prieitas rezultatas, atrodo, mū- 
sų negali tenkinti. Tačiau būtent šią „Parmenido“ išvadą ne- 
oplatonikai, ypač Proklas, vertina kaip tikrąją teologiją, kaip 
tikrąjį visų dieviškosios esmės misterijų atskleidimą. Ši išva- 
da ir negali būti laikoma kuo nors kita, nors ji ir neatrodo 
esanti tokia. (Anot Tiedemanno;? apie tai negali būti nė kal- 
bos, tai tik grynas neoplatonikų pramanas.) Juk Dievą mes 

suprantame kaip absoliučiąją visų daiktų esmę; ši esmė, kaip 
paprasta sąvoka, yra tokių grynųjų esmybių, vienio ir dau- 
gio idėjų ir t. t., vienybė ir judėjimas. Dievo esmė yra idėja 
apskritai, taip ji yra arba juslinei sąmonei, arba sampročiui, 
mąstymui. Kadangi idėja yra absoliutus savęs pačios mąs- 
tymas, tai ji yra mąstymo veikla savyje; ir dialektika taip pat 
yra ne kas kita, o savęs paties mąstymo veikla savyje. Ne- 
oplatonikai šitą sąryšį traktavo tik metafiziškai, todėl jame 
įžvelgė teologiją, dieviškosios esmės paslapčių atskleidimą. 

Tačiau čia susiduriame su jau anksčiau pastebėta dvipras- 
mybe, kurią būtina aiškiau apibrėžti; juk Dievas ir daiktų es- 
mė gali būti suprantami dvejopai. «. Mes kalbame apie daik- 
tų esmę ir ją suprantame kaip vienybę, kuri netarpiškai yra 
ir daugybė; būtis netarpiškai yra ir nebūtis, vyksmas, judė- 
jimas ir pan.; todėl mums atrodo, kad šitaip yra apibrėžta 
netarpiškai objektinių daiktų netarpiška esmė, ir tokio mo- 
kymo apie esmę, arba ontologijos, mes dar nelaikome Die- 
vo pažinimu, teologija. Mums atrodo, kad šitos paprastos es- 
mybės, jų santykis ir judėjimas išreiškia tik objektiškumo as- 
pektus (patys jie yra paprasti ir netarpiški), o ne dvasią; taip 
mums atrodo todėl, kad, kaip manoma, čia trūksta vieno as- 
pekto, kuris yra būtinas, kai mąstoma apie Dievą. Dvasia, 
tikrai absoliuti esmė yra ne tik paprastumas ir netarpišku- 
mas apskritai, bet ir tai, kas save reflektuoja savyje, kas 
prieštaroje, kuri yra jame, išlaiko vienybę ir su savimi, ir su 
savo priešybe. Tačiau šitie aspektai ir jų judėjimas čia tokios 
dvasios neatvaizduoja, jie čia reiškiasi kaip nereflektuoti. 

B. Šitos paprastos abstrakcijos suprantamos kaip papras- 
tos esmybės, kurios yra netarpiškos ir joms trūksta refleksi- 
jos savyje; antra vertus, jos gali būti suprantamos ir kaip 
grynosios sąvokos, ištisai priklausančios refleksijai pačiai sa- 
vyje. Joms trūksta realumo; tad jų judėjimas yra tik tuščias 
sukimasis tuščiose abstrakcijose, kurios priklauso tik reflek- 
sijai, bet neturi jokio realumo. Turime žinoti, kokia yra pa- 
žinimo bei žinojimo prigimtis, kad sąvokoje turėtume vis- 

ka, kas joje glūdi. Tačiau turime suvokti, kad sąvoka nėra tik 
netarpiškumas, pasireiškiantis tiesa, nors sąvoka ir yra tai, 
kas paprasta, bet tai yra dvasinio pobūdžio paprastumas, es- 
miškai į save sugrįžusi mintis (netarpiškai yra tik šitas rau- 
donis ir t. t.), kad sąvoka nėra tik tai, kas savyje reflektuoja 
save, taigi sąmonės daiktas, - ji yra ir pati savaime, t. y. ob- 
jektinė esmė. Paprastumas yra netarpiškumas, būtis savai- 
me, taigi yra visa realybė. Šitokios sąvokos prigimties sam- 
pratos Platonas nėra taip apibrėžtai nusakęs, todėl jis nėra 
nusakęs ir to, kad šita daiktų esmė yra tas pat kaip ir Dievo 
esmė. Dievo esmei vienodai reikalingi abu dalykai: esmei ar- 
ba būčiai reikalinga šita refleksija pati savyje, o refleksijai sa- 
vyje - būtis arba esmė. Tačiau viso to Platonas nėra išsakęs, 
bet nėra išsakęs tik žodžiais, nes tokios dalyko sampratos jo 
filosofijoje jau esama. Taigi čia esama tik žodinės išraiškos 
skirtumo - tos, kuri remiasi vaizdiniu, ir tos, kuri remiasi są- 
voka. 

Viena, Platono spekuliatyvume esama šitokios refleksijos 
savyje, dvasiškumo, sąvokos. Juk daugio ir vienio ir t. t. vie- 
nybė yra būtent šita skirtybėje pasireiškianti individualybė, 
ta savo priešybėje į save sugrįžusi būtis, priešybė, kuri yra 
pati savyje. Pasaulio esmė yra iš esmės šitas į save sugrįžu- 
siojo į save grįžtantis judėjimas. 

Tačiau, antra vertus, kaip tik todėl Platono filosofijoje ši- 
ta savyje reflektuojanti būtis (Insichreflektiertsein) kaip Die- 
vas, išreikšta vaizdinio forma, dar lieka tai, kas atskira; tad 
gamtos tapsme, kurį Platonas vaizduoja „Timajuje“, Dievas 
ir daiktų esmė pasirodo kaip tai, kas skirtinga. Su šita pa- 
saulio esme mes nuodugniau susipažinsime Platono gamtos 
filosofijoje. 

Tačiau Platono dialektikos negalima laikyti visais atžvil- 
giais išbaigta. Antai jis ypač siekia parodyti, kad, pavyzdžiui, 
tada, kai teigiamas tik vienis, jame taip pat slypi ir daugy- 
bės apibrėžtis, arba tada, kai nagrinėjame daugį, jame jau 
yra vienybės apibrėžtis. Tačiau negalima sakyti, kad visi Pla- 

tono dialektikos vingiai pasizymi tokiu grieztu traktavimu; 
jo dialektikai dažnai daro įtaką išoriniai požiūriai. Pavyz- 
džiui, Parmenidas sako: „Vienis yra; iš čia plaukia, kad „vie- 
nis" nėra tas pat, kas „yra“, taigi „vienis“ ir „yra“ skirtingi. 
Vadinasi, teiginyje: vienis yra, esama skirtumo, taigi jame 
yra daugis ir, sakydamas vienis, aš jau sakau daugis'.* Nors 
ši dialektika ir yra teisinga, bet, pradėdama nuo tokio dvie- 
jų apibrėžčių ryšio, ji nėra visiškai gryna. 

Kai Platonas kalba apie gėrį, grožį, tatai yra konkrečios 
idėjos. Tačiau esama tik vienos idėjos. Iki tokių konkrečių 
idėjų dar yra toli, jeigu pradedama nuo tokių abstrakcijų 
kaip būtis, nebūtis, vienybė, daugybė. Šito kelio Platonas ne- 
nuėjo, jis nenuvedė šitų abstrakčių minčių iki grožio, tiesos, 
dorovės; tokio išplėtojimo ir konkretizavimo čia trūksta. Ta- 
čiau pačiame anų abstrakčių apibrėžčių pažinime jau slypi 
bent konkretumo kriterijus, konkretumo šaltinis. Antai „Fi- 
lebe" aptariamas jutimo, malonumo principas, ir tai jau yra 
konkretu. Senieji filosofai gerai žinojo, ką tokios abstrakčios 
mintys reiškia konkretumui. Mes įsitikiname, kad atomisti- 
nis vienybės ir daugybės principas yra valstybės sandaros 
šaltinis; galutinė tokių valstybės principų mintinė apibrėž- 
tis kaip tik ir yra logiškumas. Senovėje grynasis filosofavi- 
mas nekėlė sau tokio tikslo, kokį jis sau kelia dabar, jis ne- 
siekė metafizinio nuoseklumo, jis nelaikė savęs tikslo reali- 
zavimu ar problemos sprendimu. Mes, priešingai, paprastai 
remiamės tam tikra konkretaus pavidalo medžiaga ir nori- 
me ją teisingai sutvarkyti. Platono požiūriu, filosofijoje ga- 
lima rasti kryptį, kurią individas turi pasirinkti, kad pažin- 
tų kokį nors dalyką; bet apskritai absoliučią palaimą pačią 
sau, patį laimingą gyvenimą Platonas siejo su anų dieviškų- 
jų dalykų regėjimu (gyvam esant). Toks gyvenimas yra 
kontempliatyvus, jis atrodo esąs betikslis, jame nebėra inte- 
resų. Laisvai gyventi minties karalystėje — tai senovės filo- 
sofams ir buvo tikslas pats savaime ir sau; jie žinojo, kad 
laisvė yra tik mintyse. Platonas stengėsi eiti toliau, kad pa- 

žintų ir apibrėžtesnius dalykus; visuotinė pažinimo medžia- 
ga pradėjo labiau skaidytis. Kai kuriuose dialoguose užsii- 
mama grynosiomis mintimis, bet „Timajuje“ mes jau susi- 
duriame su gamtos filosofija, o „Valstybėje“ — su etika. 


2. Gamtos filosofija 


„Timajuje“ pasirodo konkrečiau išreikšta idėja savo api- 
brėžtume, "Timajuje" randame pagrindines Platono gamtos 
filosofijos apibrėžtis. Tačiau neturime galimybės nagrinėti 
visiškai konkrečius ir specialius dalykus, galiausiai tai ir ne- 
labai įdomu. Platonas daug ką perėmė iš pitagorininkų, nors 
ir negalima tiksliai pasakyti, kas jo filosofijoje jiems priklau- 
so. Neabejotina, kad „Timajas“ yra kažkokio pitagorininko 
veikalo perpasakojimas. Kai kas net teigia, kad tai tik ištrau- 
ka, kurią kažkoks pitagorininkas padarė iš vieno stambes- 
nio Platono veikalo. Tačiau labiau tikėtinas atrodo pirmasis 
variantas. „Timajas“ visais laikais buvo laikomas sunkiausiu 
ir tamsiausiu iš Platono dialogų. (Ypač ta jo dalis, kurioje 
kalbama apie fiziologiją, mat joje dėstomi dalykai nebeati- 
tinka dabartinių Žinių, nors mūsų negali nežavėti puikios, 
deja, naujųjų laikų autorių nevertinamos, Platono pastabos.) 
Sunkumai kyla «) iš dalies todėl, kad sąvokinis pažinimas 
išoriškai sumišęs (apie tai jau buvo kalbėta) su vaizduote, be 
to, netrukus įsitikiname, kad esama dar ir Pitagoro skaičių; 
B) bet labiausiai dėl paties dalyko, apie kurį Platonas dar ne- 
turėjo jokio supratimo, filosofinio ypatumo. Antras didelis 
keblumas yra visumos struktūra. Iškart krinta į akis tai, kad 
Platonas daugsyk nutraukia dėstymą, vis grįžta atgal ir, at- 
rodo, vėl pradeda iš naujo. Tai kai kuriems kritikams, pavyz- 
džiui, netgi Wolfui iš Halės“ ir kitiems, kurie nesugebėjo to 
dialogo suprasti filosofiškai, pakišo mintį, kad tai esąs tam 
tikras fragmentų arba daugelio veikalų rinkinys ir kratinys, 
kur viskas sujungta tik išoriškai, arba kad į Platono veikalą 

prikaisiota daug svetimu intarpu. (Tuo remdamasis Wolfas 
savo Zodiniuose pokalbiuose teigė, kad šitas dialogas, kaip 
kad, jo nuomone, ir Homeras, yra sulipintas iš skirtingų ga- 
balų.) Nors sąryšis atrodo nemetodiškas, o pats Platonas dėl 
tokio kratinio, atrodo, dažnai lyg ir atsiprašinėja, tačiau jei 
kalbėsime apie dialogą kaip visumą, tai pamatysime, kad jo 
išsiskaidyme esama tam tikro būtinumo, dėl to ir nuolat tarsi 
grįžtama prie pradžios. (Šitą nuolatinį grįžimą galima giliai 
pagrįsti.) 

Į gamtos esmės arba pasaulio tapsmo dėstymą Platonas 
įveda teigdamas, kad Dievas yra gėris (xo aya90v, gėris yra 
pati pirmoji Platono idėja, taip apie idėjas ir gėrį rašė Aris- 
totelis, kai jis gvildeno Platono mokymą), „o kas yra geras, 
tas niekuomet dėl nieko nejaučia pavydo. Kadangi pavydo 
nejautė, [Kūrėjas] panoro, idant viskas pasidarytų kiek įma- 
noma panašu į jį pati." Dievas čia dar neturi apibrėžčių; 
Platonas daug kartų pradeda iš pradžių. Tai, kad Dievas ne- 
jaučia jokio pavydo, šiaip ar taip, yra didelė, graži, tikra, nai- 
vi mintis. Tuo tarpu senesniųjų autorių kūriniuose Nemesi- 
dė, Dikė, lemtis, pavydas yra vienintelė dievų apibrėžtis, to- 
dėl jie menkina ir žemina tai, kas didinga, negali pakęsti to, 
kas tauru ir kilnu. Vėlesnieji iškilūs filosofai ginčijo tokį 
vaizdinį. Įprastame Nemesidės vaizdinyje dar nėra jokios 
dorovinės apibrėžties. Bausmė, dorumo įtvirtinimas nedo- 
rumo atžvilgiu yra tam tikras diskreditavimas to, kas per- 
žengia saiką; bet šitas saikas čia dar nėra įsivaizduojamas 
kaip tai, kas dora. Platono mintis daug labiau pranoksta 
daugumos naujųjų laikų autorių požiūrį: sakydami, kad Die- 
vas yra uždaras Dievas, savęs neatskleidžia ir apie jį nieko 
nežinoma, jie tuo būdu dievybei priskiria pavydą. Juk ko- 
dėl Dievas turėtų neatsiskleisti, jei jis mums bent kiek rū- 
pi? Žiburys nieko nenustoja, jei nuo jo uždegamas kitas ži- 
burys; todėl Atėnuose buvo baudžiamas tas, kuris to neleis- 
davo daryti. Jeigu Dievo pažinti negalime, jei žinome tik tai, 
kas ribota, o tai, kas beribis, mums nepasiekiama, tai Dievas 

yra arba pavydus, arba vien tuščias žodis. Galų gale toks po- 
žiūris reiškia ne ką kita, o tai, kad turime palikti ramybėje 
visa, kas sudaro Dievo didybę, ir užsiimti savo smulkiais in- 
teresais, apsiriboti savo smulkiais požiūriais ir t. t. Toks nuo- 
lankumas yra nuodėmė, tai piktadarystė dvasios atžvilgiu. 
Taigi Dievas, pasak Platono, nejaučia pavydo. Platonas tę- 
sia: „Dievas pasirūpino visais regimais daiktais (napa- 
AxBov)" — tai mitinis pasakymas, jis radosi iš poreikio pra- 
dėti nuo to, kas netarpiška, bet čia jis, toks koks yra pateik- 
tas, nepateisinamas, - „kurie nebuvo parimę, tačiau nedar- 
niai ir netvarkingai judėjo; jis atvedė juos iš netvarkos į 
tvarką, manydamas, jog pastaroji visais atžvilgiais geresnė 
už pirmąją“. Sprendžiant iš to, kas čia pasakyta, gali pasiro- 
dyti, kad Platonas Dievą suprato tik kaip Šnutvovpyos, kaip 
materijos tvarkytoja, o pačią materiją Dievas jau aptiko kaip 
amžiną, kaip savarankišką, kaip chaosą. Tačiau šitoks santy- 
kis nėra Platono filosofema, nėra jo dogma, nėra tai, į ką jis 
rimtai žiūrėtų; tai tik pasakojimas vaizdinių kalba, ir tokios 
frazės neturi jokio filosofinio turinio. Tai tik įvesdinimas į 
patį dalyką, kad skaitytojas būtų supažindintas su tokiomis 
apibrėžtimis kaip materija. Turime žinoti: jeigu filosofijoje 
pradedama nuo Dievo, būties, erdvės, laiko ir t. t. ir netar- 
pišku būdu apie tai kalbama, tai šitie dalykai patys yra toks 
turinys, kuris pagal savo prigimtį yra netarpiškas, kuris pir- 
mučiausia yra tik netarpiškas; ir mes turime žinoti, kad ši- 
tos apibrėžtys kaip netarpiškos kartu yra savyje neapibrėž- 
tos. Taigi Dievas yra dar neapibrėžtas, minčiai jis dar yra tuš- 
čias. Eidamas toliau, Platonas prieina prie kitų apibrėžčių, 
ir tik jos jau yra idėjos. Turime paisyti spekuliatyviosios Pla- 
tono plotmės. Jis sako, kad geresniu dalyku Dievas laiko 
tvarką; tai yra naivi išraiška ir dėstymo maniera. Pas mus 
būtų reikalaujama iš pradžių įrodyti Dievo buvimą; lygiai 
taip mes nesiremtume regimais daiktais. Platono filosofijo- 
je tai veikiau tik naivus dėstymo būdas; tai, kas šitaip įrodi- 
nėjama, yra tikroji apibrėžtis, idėjos apibrėžtis, kuri išryškėja 

vėliau. Platonas tęsia: Dievas svarstydamas „nusprendė, jog 
iš visų daiktų, kurie pagal savo prigimtį yra regimi, nė vie- 
nas kūrinys, neturintis proto (4vonTov), negali būti gražes- 
nis už tą, kuris apdovanotas protu, jeigu kiekvieną lygintu- 
me kaip visumą. Na, o protas (voūc) negali atsirasti niekur 
kitur, išskyrus sielą. Remdamasis šiuo svarstymu, protą jis 
įkurdino sieloje, o sielą - kūne“, nes protas negalėtų daly- 
vauti regimuose daiktuose, jei nebūtų kūno, „ir šitaip suren- 
tė Visybę, idant tai, ką atliko, iš prigimties-būtų gražiausias 
ir puikiausias kūrinys. Tad šitaip, remiantis tikėtinu svars- 
tymu, reikia pripažinti, jog šis kosmosas yra gyvūnas, turin- 
tis sielą ir prota."* (Su panašiu dalyku jau sisidüréme „Faid- 
re^.) Šiuo atveju turime realybę ir voūę, taip pat sielą, kuri 
yra šitų dviejų kraštutinumų saitas; tatai ir yra visiškai tik- 
ra, realu. 

„Dievas sukūrė jį [pasaulį] kaip vienatinį regimą gyvū- 
na." „Tai, kas aprėpia visus protu suvokiamus gyvus pada- 
rus, negali leisti, kad šalia jo būtų dar kas nors; antraip pri- 
reiktų kito gyvūno, kuris anuos du sutalpintų savyje ir ku- 
rio dalimis anie taptų.'*? 

Dabar Platonas pereina prie kūniškos esybės idėjos api- 
brėžimo. „Taigi pagimdytasis [gyvūnas] privalėjo būti kūniš- 
kas, o dėl šios priežasties - regimas ir apčiuopiamas. Tačiau 
regimu niekas negali pasidaryti be ugnies, apčiuopiamu - be 
ko nors kieto, o kietu - be žemės. Todėl Dievas, pradėjęs ręs- 
ti Visybės kūną, kūrė jį iš ugnies ir žemės.“ Šituos pradus 
Platonas įveda gana vaikiškai. „Bet du nariai patys vieni ne- 
gali būti gerai sujungti be trečio, nes būtina, jog tarp jų abie- 
jų atsirastų juos vienijanti jungtis“ - tai vienas iš Platonui 
būdingų pasakymų. - „O iš jungčių puikiausia yra ta, kuri 
įstengtų labiausiai suvienyti save pačią su jos rišamais na- 
riais. Tai yra gilu; čia jau esama sąvokos, idėjos. Jungtis yra 
subjektyvumas, individualumas, galia; ji aprėpia kitus na- 
rius ir pasidaro tapati jiems. „Gražiausiai šitai gali atlikti pro- 
porcija, nes, kai iš trijų skaičių - tiek kubinių, tiek kvadrati- 

niu - viduriniam esant bet kokiam, pirmas taip sutinka su 
viduriniu, kaip vidurinis - su paskutiniu, ir atitinkamai pas- 
kutinis taip sutinka su viduriniu, kaip vidurinis - su pirmu“ 
(a: b = b:c), „vidurinius skaičius perkeliant į pirmą ir pas- 
kutinę vietas, o paskutinius ir pirmus - į vidurinę vietą, pa- 
aiškės, jog santykis [tarp kiekvienos poros narių] neišven- 
giamai liks toks pat“ (tai yra skirtumas, kuris nėra skirtu- 
mas); „tai reiškia, kad visi šie skaičiai tarpusavyje sudarys 
vienovę.“ Tai puiki mintis, ją mes iki šiol išlaikėme filoso- 
fijoje. 

Šitas diremtion, kuriuo remiasi Platonas, yra išvada, kuri 
mums žinoma iš logikos. Ši išvada išlaiko tą formą, kuri pa- 
sirodo įprastame silogizme, bet joje glūdi protingas turinys. 
Skirtybės yra kraštutiniai nariai, o tapatumas juos suvieni- 
ja. Išvada yra spekuliatyvumas, kuris kraštutiniuose nariuo- 
se susijungia pats su savimi — visi terminai pereina per vi- 
sas vietas. Išvadoje, bent jau išoriškai, yra visas protingu- 
mas, jame glūdi idėja. Todėl neteisinga bloguoju minėti 
išvadą ir nepripažinti jos kaip aukščiausios absoliučios for- 
mos. O išvados, kuri paremta sampročiu, atmetimas yra vi- 
siškai pagrįstas. Ji neturi tokio vidurio; kiekviena skirtybė jo- 
je galioja kaip savarankiška, kaip turinti savo savarankišką 
formą, kaip turinti savitą apibrėžtį kitos skirtybės atžvilgiu. 
Platono filosofijoje tai yra įveikta; joje spekuliatyvumas yra 
savita, tikroji išvados forma. Vidurinis terminas kraštinius 
narius čia paverčia aukščiausiu vieniu; jie nelieka savaran- 
kiški nei vienas kito, nei vidurio atžvilgiu. Vidurinis termi- 
nas tampa kraštiniais nariais, o šie - viduriniu nariu; tada 
išplaukia, kad visi jie būtinai yra tas pat, ir taip konstituoja- 
ma vienybė. O sampročio išvadoje šita vienybė yra tik iš es- 
mės skirtingais laikomų narių vienybė, kurie tokie ir lieka; 
jame tam tikrą subjektą, tam tikrą apibrėžtį susieja su kita 
apibrėžtimi arba tam tikrą sąvoką su kita sąvoka susieja vi- 
durinis terminas, vidurys. Tačiau svarbiausias dalykas yra 
tapatumas arba tai, kad subjektas viduryje susiejamas su sa- 

vimi pačiu, o ne su kitu nariu. O proto išvadoje tam tikras 
subjektas yra pateiktas, tam tikras turinys susisieja pats su 
savimi per kitą narį ir kitame naryje; taip yra todėl, kad kraš- 
tiniai nariai tampa tapatūs - vienas susisieja su kitu, bet su- 
sisieja su juo kaip tapatus jam. Tokia, taip sakant, yra Dievo 
prigimtis. Jei Dievą laikysime subjektu, tai jis yra toks sub- 
jektas, kuris pagimdo Sūnų, sukuria pasaulį ir realizuoja sa- 
ve šitoje realybėje, kuri pasirodo kaip kita, bet jis lieka joje 
tapatus sau, sunaikina nuopuoli ir tame kita susijungia tik 
pats su savimi; tik toks Dievas yra dvasia. Kai netarpiška iš- 
keliama virš to, kas įtarpinta, ir sakoma, kad Dievo veikimas 
yra netarpiškas, tai tokio teigimo motyvas yra geras; tačiau 
konkretybė yra ta, kad Dievas yra išvada, kuri pati save su- 
sieja su savimi. Taigi Platono filosofijoje slypi šitas aukščiau- 
sias dalykas. Tiesa, tai tik grynosios mintys, tačiau jose glū- 
di viskas; ir visose konkrečiose formose svarbu tik minties 
apibrėžtys. Šitos formos du tūkstančius metų po Platono dir- 
vonavo; į krikščionių religiją jos perėjo ne kaip mintys, jos 
net buvo traktuojamos kaip nepagrįstai perimti požiūriai, ir 
tik naujaisiais laikais pradėta suprasti, kad šiose apibrėžty- 
se glūdi sąvoka, gamta ir Dievas. 

Taigi Platonas sako, kad šitame regimų daiktų lauke kaip 
kraštiniai nariai buvo Žemė ir ugnis, tai, kas kieta, ir tai, kas 
gyva. Platonas tęsia: „Be to, jei visa ko kūnas turėtų tapti 
plokštuma be gylio, užtektų vieno vidurinio nario, idant 
pastarasis būtų sujungtas su kraštiniais [nariais]. Tačiau [kū- 
nas] privalėjo tapti trimatis, o trimačiai daiktai visuomet su- 
jungiami ne su vienu viduriniu nariu, o su dviem" (tai svar- 
bi mintis; vietoj trijų gamtoje mes turime keturis, vidurys čia 
yra sudvejintas); „todėl Dievas tarp ugnies ir žemės įkurdi- 
no vandenį ir ora" (tai irgi apibrėžtis, pasižyminti logine gel- 
me, mat šitas vidurys, kaip tai, kas diferentiška, savo skir- 
tybėje nukreiptas į abu kraštinius narius, turi būti skirtin- 
gas pats savyje), „po to nustatė tarp jų kiek įmanoma tiks- 
lesnius santykius, idant oras sutiktų su vandeniu taip, kaip 

ugnis - su oru, o vanduo sutiktų su žeme taip, kaip oras — 
su vandeniu“ 9 Taigi kai taškas linija ir plokštuma sujungia- 
mas su patvariu kūnu, gaunami keturi matmenys. Šiuo at- 
veju mes susiduriame su perlaužtu viduriu, ir skaičius ke- 
turi, kuris čia išnyra, gamtoje yra svarbiausias pagrindinis 
skaičius. Priežastis, dėl ko tai, kas proto išvadoje yra trejy- 
bė, o gamtoje virsta ketvertu, yra pati gama, nes tai, kas min- 
tyje netarpiškai yra viena, gamtoje išsiskaido. Taigi vidurys 
kaip priešybė yra tam tikras susidvejinimas. Vienas yra Die- 
vas, antras, tai, kas įtarpina, yra Sūnus, trečias yra dvasia; 
čia vidurys yra paprastas. Tačiau gamtoje prieštara, idant ji 
galėtų egzistuoti kaip prieštara, pati turi būti kažkas dvigu- 
ba; taigi suskaičiavus mes gauname keturis. Su tuo mes su- 
siduriame ir Dievo vaizdinyje. Kai šį vaizdinį taikome pa- 
sauliui, tai kaip vidurį čia turime gamtą ir egzistuojančią 
dvasią, taigi turime gamtą kaip tokią ir egzistuojančią dva- 
sia, kuri yra gamtos grįžimas, jos grįžimo kelias; o šita su- 
grįžtumo būtis yra dvasia. Tas gyvas procesas - išskyrimas 
ir skirtybiu tapatinimas su savimi — ir yra gyvasis Dievas. 
Toliau Platonas sako: „Kūrėjas padarė [kosmosą] iš visos 
ugnies, viso vandens, viso oro ir visos žemės, nepalikdamas 
už jo ribų nė vienos tų pradų dalies ar pajėgumo. Jis pasi- 
rūpino, kad pirmiausia kosmosas būtų vientisa ir tobula gy- 
va būtybė, sudaryta iš tobulų dalių, be to, kad kosmosas bū- 
tų vienintelis ir neliktų jokių liekanų, iš kurių galėtų gimti 
kitas, į jį panašus, ir pagaliau, kad jis būtų nekarštantis ir ne- 
sergantis. Kūrėjas suvokė, kad jei prie sudėtingos sandaros 
kūno iš išorės prisiartins ir netinkamu metu jį užgrius daik- 
tai, kuriems būdinga šiluma, šaltis ir kitos stipriai veikian- 
čios galios, tai jie išklibins jį, sukels ligas bei sukriošimą, su- 
naikins. Tad dėl šios priežasties ir remdamasis šitokiais 
svarstymais Kūrėjas surentė kosmosą kaip vientisą visumą, 
sudarytą iš savo ruožtu vientisų dalių, - tobulą, nesenstan- 
tj ir nesergantį. Išvaizdą [Kūrėjas] kosmosui suteikė tokią, 
kokia šiam tinkamiausia ir giminingiausia. Juk gyvai būty- 

bei, kuri turi savyje talpinti visus gyvus padarus, tinka toks 
pavidalas, koks talpina savyje visus kitus. Tad [Kūrėjas], suk- 
damas kosmosą, suapvalino pastarąjį į rutulį (taip manė ir 
Parmenidas bei pitagorininkai), „kurio paviršius visur yra 
vienodai nutolęs nuo centro, taigi suteikė visa kam pavida- 
lą, iš visų pavidalų tobuliausią ir panašiausią į save patį, nes 
suprato, kad panašumas miriadus kartų gražesnis už nepa- 
našumą. Visą rutulio paviršių iš išorės jis nulygino...“ Šitas 
kosmoso kūnas sukurtas „glotnus, visur vienodas, vienodai 
nusidriekęs nuo centro į visas puses, vientisas, tobulas ir su- 
darytas iš tobulų kūnų“. Baigtinumas reiškia, kad koks nors 
objektas turi skirtumą, išoriškumą. Idėjoje taip pat esama 
apibrėžties, apribojimo, išskirtumo, kitabūtės, bet visa tai yra 
susilieję, glūdi vienyje; taigi tai yra skirtumas, iš kurio ne- 
atsiranda joks baigtinumas, jis iškart yra įveikiamas. Tad 
baigtinumas yra pačiame beribiame, ir tai yra didelė mintis. 
„Iš septynių judėjimo rūšių [Kūrėjas] skyrė kūnui jam tin- 
kančią rūšį, būtent tą, kuri artimiausia protui ir mąstymui. 
Todėl jis privertė [kosmoso kūną] judėti, vienodai besisukant 
ratu savyje pačiame ir toje pačioje vietoje, o kitas šešias ju- 
dėjimo rūšis pašalino, idant šios netrikdytu pirmosios.'** Vi- 
sa tai pasakyta tik bendrais bruožais. 

Toliau dėstoma: „Visas amžinai esančiojo Dievo svarsty- 
mas apie tą Dievą, kuris dar tik turėjo atsirasti, reikalavo, 
kad kosmoso kūnas būtų sukurtas glotnus, visur vienodas, 
vienodai nusidriekęs nuo centro į visas puses, vientisas, to- 
bulas ir sudarytas iš tobulų kūnų. Jo viduryje įkurdinęs sie- 
la" (kaip pasaulio sielą), „Kūrėjas ištempė ja per visą [rutu- 
lio ilgi] ir, be to, apvilko ja kūną iš išorės“ (tad pasaulis yra 
tam tikra visybė). „Šitaip jis sukūrė dangų - apvalų, besisu- 
kantį ir vieną vienintelį, tačiau dėl savo tobulumo gebantį 
bendrauti su savimi pačiu, nestokojantį nieko kito, pasiten- 
kinantį savo paties pažinimu ir draugyste su savimi pačiu. 
Visų šių [kosmosui suteiktų sugebėjimų] dėka Kūrėjas pa- 
gimdė jį kaip laimingą Dievą. ** Galima sakyti, tik čia Plato- 

nas pagaliau prieina prie apibrėžto Dievo vaizdinio, tik čia 
jis prieina prie tiesos, prie idėjos pažinimo. Pirmasis Dievas 
dar neapibrėžtas. Turime įsisąmoninti šitą kelią, suprasti, 
kad tas pirmasis Dievas, ar jis būtų Dievas, ar būtis, yra ne- 
apibrėžtas. Tiktai šitas pagimdytas Dievas yra tikras, o anas 
ankstesnis tėra žodis, kai apie Dievą kalbama vaizdinių kal- 
ba, kai jis laikomas vien hipoteze, vaizdinio prielaida. Kol 
Dievas buvo tik gėris, jis buvo vien vardas, dar neapibrė- 
žiantis pats savęs ir neapibrėžtas. Taigi vidurys yra tiesa. To- 
dėl mes iš pradžių pradėjome nuo tam tikros materijos, bet 
jeigu dėl to manytume, kad Platonas materiją suprato kaip 
savarankišką, tai toks požiūris, remiantis tuo, kas buvo pa- 
sakyta, būtų klaidingas. Esamybė savaime ir sau, palaima 
(das Selige) yra tiktai šitas Dievas, šitas tapatumas. 
Platonas sako: „Jeigu apie sielą mes bandome kalbėti vė- 
liau, tai dar nereiškia, kad Dievas ją ir sukūrė vėliau [už kū- 
na]: juk sujungdamas juos jis nesuteiktų jaunesnei [kosmo- 
so daliai] viršenybės prieš vyresniąją. Tai tik mes, smarkiai 
veikiami atsitiktinių bei paviršutiniškų dalykų, jais vadovau- 
jamės ir savo kalbose, o Dievas sukūrė sielą pirmesnę ir vir- 
šesnę tiek pagal kilmę, tiek pagal dorybę, kaip kūno valdo- 
ve ir vadovę“, taigi kūnas nėra savarankiškas, amžinas. Tai, 
kad tokį dalyko išdėstymą Platonas priskiria tik išraiškos bū- 
dui, yra tam tikras jo naivumas. Tai, kas čia atrodo atsitikti- 
na, savo ruožtu vėl yra būtina: reikia pradėti nuo to, kas ne- 
tarpiška, ir tada prieiti konkretumą. Kaip sakyta, tokiame 
Platono dėstyme galima įžiūrėti prieštaravimą; tačiau juk 
svarbiausia yra tai, ką jis vadina tiesa. Platono idėjos prigim- 
tį geriau atskleidžia tolesnis dėstymas. Platonas sako, kad 
sielą Dievas sukūrė iš tam tikrų dalių. Čia vėl pasirodo ta 
pati idėja, kuri anksčiau buvo siejama su kūniškumo esme. 
Tai viena iš garsiausių ir giliausių Platono veikalo vietų. „Iš 
tos substancijos, kuri yra nedaloma ir amžinai tapati, ir tos, 
kuri kūnuose tampa pasidalijusi, jis maišydamas sukūrė tre- 
čią, vidurinę substancijos rūšį, kuriai būdinga tiek tapatumo, 

tiek skirtingumo prigimtis“ (tai, kas padalyta, Platonas va- 
dina kita kaip savo, o ne kieno nors, kita), „ir atitinkamu bū- 
du patalpino ją tarp to, kas nedalu, ir to, kas kūnuose tam- 
pa pasidaliję“. Čia pasirodo abstrakčios apibrėžtys: vienis, 
kuris yra tapatumas, kita, kuris yra tò £cepov, kita jame pa- 
čiame, daugis arba netapatumas, prieštara, skirtumas. Jeigu 
mes sakome, kad Dievas, absoliutas, yra tapatumo ir neta- 
patumo tapatumas, tai pasigirsta balsai, kad tai barbarybė ir 
scholastika. Tačiau tai nekliudo taip šaukiantiems žmonėms 
itin pagarbiai kalbėti apie Platoną; bet Platonas tiesą apibrė- 
žė būtent taip. „Po to, paėmęs šias tris [substancijas], jis su- 
dėjo jas visas į vieningą idėją“ (jos nėra trys substancijos; 
trečioji kitų atžvilgiu nėra trečioji), „jėga privertęs maišymui 
nepaklūstančią skirtingumo prigimtį susijungti su tapatumo 
[prigimtimi]". Šitai yra jėga sąvokos, kuri idealizuoja daugi, 
išskirtumą ir juos teigia kaip idealius momentus. Tai kartu 
yra ta jėga, kuri nukreipta prieš samproti, nes čia jam siūlo- 
mi tokie dalykai. Paprastojoje refleksijoje savyje, paprasta- 
jame sugrįžime prie tos pradžios, kurioje jie yra išskirti, yra 
šie momentai: tai, kas lygu sau (pats momentas), tai, kas yra 
kita, ir trečiasis momentas - suvienijimas, tačiau šis Cia pa- 
sirodo kaip ardantis, o ne kaip grįžtantis į pradinę vienybę. 
Nebūtina klausti, ar materija (kita) yra amžina. „Vėliau, su- 
maišęs jas su substancija (oVota) ir padaręs iš trijų vieną, jis 
šią visumą savo ruožtu padalijo į reikiamą skaičių dalių, ku- 
rių kiekviena buvo tapatumo, skirtingumo ir substancijos 
mišinys. *? Jeigu mes šitą sielos substanciją palyginsime su 
regimuoju pasauliu, tai pamatysime, kad ji yra tokia pat 
kaip ir jis. Ir šita viena visuma dabar jau yra susisteminta 
substancija, tikroji materija arba esmė, absoliučioji medžia- 
ga, kuri savyje yra padalinta (taigi yra tam tikra vienio ir 
daugio tvari ir neišardoma vienybė); ir apie kokią nors kitą 
substanciją negali būti jokios kalbos. 

Taigi šitą subjektyvumą Platonas vėl dalija, ir tas daliji- 
mo būdas išreikštas skaičių apibrėžtimis. Čia mes susiduria- 

me su pitagorininkų vaizdiniais. (Bažnyčios tėvai Platono fi- 
losofijoje rado šv. Trejybę; jie norėjo ją suvokti mintimis, įro- 
dyti, gauti ją iš minties. Taigi tiesa Platono filosofijoje turi 
tą pačią apibrėžtį kaip ir šv. Trejybė. Tačiau, studijuodami 
Platoną, turime žiūrėti ne vaizdinio, kad Dievas svarstė, pa- 
ėmė, o žiūrėti sąvokos. Dievas, apie kurį kalba Platonas, yra 
ne mintis, o vaizdinys.) Šitame dalijime susiduriame su gar- 
siaisiais Platono skaičiais (taip juos vadino Ciceronas, kuris 
jų visiškai nesuprato), kurie, be abejo, yra kilę iš pitagori- 
ninkų; kad juos paaiškintų, senieji ir naujieji autoriai, antai 
dar ir Kepleris savo „Harmonia mundi“, dėjo daug pastan- 
gu, tačiau dar niekam jų nepavyko suprasti. Juos suprasti — 
reiškia du dalykus. Pirma, būtina suprasti jų spekuliatyvią 
reikšmę, jų sąvoką. Tačiau, kaip jau sakėme kalbėdami apie 
pitagorininkus, šitos skaičių skirtybės pateikia tik neapibrėž- 
tą skirtumo sąvoką, ir tai tik pirmieji skaičiai, o ten, kur san- 
tykiai tampa painesni, skaičiai apskritai negali jos tiksliau iš- 
reikšti. Tačiau, antra, skaičiai kaip tokie išreiškia dydžio skir- 
tumus, juslinius skirtumus, taigi skaičiai turi atitikti dydžių, 
kurie reiškiasi, sistemą, o sistema, kurioje dydžiai pasireiš- 
kia gryniausiu ir laisviausiu būdu ir kuri daugiau negu vi- 
sos kitos yra priklausoma nuo kiekybinių santykių, - tokia 
sistema yra dangaus sistema. Tačiau tokios gyvos skaičių sfe- 
ros yra daugelio momentų sistemos - atstumo dydžiai, grei- 
čio dydžiai, masės dydžiai. Nė vienas iš šitų momentų ne- 
gali būti išreikštas kaip tam tikra seka, negali būti palygin- 
tas su paprastų skaičių seka; juk seka savo narių požiūriu 
gali būti tik visų šitų momentų sistema. Jei Platono skaičiai 
ir būtų kurios nors tokios sistemos elementai, tai ir tada 
svarbiausias dalykas būtų ne tas elementas, o santykis tų 
momentų, kurie išsiskiria judėjime, o tai būtina suvokti kaip 
visumą, ir būtent tai yra iš tikro įdomus ir protingas daly- 
kas. Turime tai trumpai aptarti istoriniu požiūriu. Nuodug- 
nų tyrinėjimą mums pateikia Bóckhas leidinyje „Studien“, 
kurį leidžia Daubas ir Kreuzeris. 

Pagrindinė seka labai paprasta. „O dalyti jis pradėjo ši- 
taip: pirmiausia nuo visumos atskyrė vieną dalį, paskui an- 
tra - dukart didesnę, trečią - pusantro karto didesnę už ant- 
rąją ir triskart didesnę už pirmąją, ketvirtą - dukart dides- 
nę už antrąją, penktą - triskart didesnę už trečiąją, šeštą - 
aštuonis kartus didesnę už pirmąją, septintą - dvidešimt 
septynis kartus didesnę už pirmąją.“ Taigi seka tokia: 1; 2; 
3; 4 (dviejų kvadratas); 9 (trijų kvadratas); 8 (dviejų kubas); 
27 (trijų Kubas). „Po to jis pradėjo užpildyti susidariusius 
dvigubus ir trigubus tarpus“ (1: Zir 1: 3), „atkirsdamas nuo 
to paties mišinio vis naujas dalis ir sutalpindamas jas tarp 
pirmesnių dalių tokiu būdu, kad kiekviename tarpe būtų po 
du tarpinius narius, kurių vienas viršytų mažesnį iš krasti- 
nių narių tokia jo dalimi, kokia jį viršytų didesnis, o kitas 
viršytų mažesnį kraštinį narį ir nusileistų didesniajam vie- 
nodu dydžiu“; vienas tarpas sudaro geometrinę proporciją, 
kitas - aritmetinę; vienas tarpas sukuriamas su kvadrato pa- 
galba, pavyzdžiui, esant santykiui 1 : 2 tai yra 1: V2 : 2, ki- 
tas tarpas sukuriamas, pavyzdžiui, kai 1/4 yra vidurys tarp 
1 ir 2. Tuo būdu gaunamos naujos proporcijos, kurios vėl 
tam tikru ypatingu ir sudétingesniu būdu - jis nurodytas - 
įterpiamos į ankstesnes, tačiau Dievas jas įstato „palikdamas 
nuo kiekvieno tarpo atskirtą tokio ilgio dalelę, kad skaičiai, 
padalyti šiais likusiais tarpais, visuomet sutiktų (6poc) vie- 
nas su kitu kaip du šimtai penkiasdešimt šeši su dviem šim- 
tais keturiasdešimt trim", arba 25 : 3. Tačiau su tokiomis skai- 
čių proporcijomis toli nenueisi; sąvokai, idėjai jie nieko ne- 
duoda. Gamtos santykiai ir dėsniai tokiais skurdžiais 
santykiais neišreiškiami. Skaičiai yra tam tikras empirinis 
santykis, jie nėra pagrindinė gamtos matų apibrėžtis. Plato- 
nas sako: „Vėliau, perkirtęs visą šį [sukurtaji] darinį išilgai į 
dvi dalis, jis sudėjo jas abi kryžmai, panašiai į raidę X, ir su- 
lenkė kiekvieną jų į ratą, padarydamas, kad galai susitiktų. 
taške, priešingame dalių susikirtimo taškui. Po to jis priver- 
tė jas vienodai ir toje pačioje vietoje judėti ratu, be to, vie- 

na ratu padarė išorinį; o kitą - vidinį. Išorinį sukimąsi jis pa- 
vadino tapatumo prigimtimi, o vidinį - skirtingumo prigim- 
timi. Tapatumo ratą jis privertė suktis iš kairės į dešinę, isil- 
gai [stačiakampio] kraštinės, o skirtingumo ratą - iš dešinės 
į kairę, išilgai [to paties stačiakampio] įstrižainės. Tačiau per- 
svarą jis suteikė tapatumo ir panašumo judėjimui, nes pali- 
ko jį vientisą ir nedalų, tuo tarpu vidinį judėjimą šešiais pa- 
dalijimais suskirstė į septynis nelygius ratus, laikydamas 
[vienodą] dvigubų ir trigubų tarpų - ir vienų, ir kitų buvo 
po tris — skaičių. Šiems ratams jis skyrė suktis priešingomis 
vienas kitam kryptimis, be to, taip, kad trijų ratų greitis bū- 
tų vienodas, o kitų keturių - nevienodas, lyginant tiek vie- 
nus su kitais, tiek su anais trim, tačiau pamatuotas taisyk- 
lingu santykiu. — Kai visas sielos mišinys buvo pagimdytas, 
atsižvelgiant į jį sukūrusiojo sumanymą, pastarasis sielos vi- 
duje ėmė rengti visa, kas kūniška, ir sujungė juos vieną su 
kitu jų centriniuose taškuose. Ir štai siela, išskleista nuo cen- 
tro iki dangaus ribų ir ratu gaubianti dangų iš išorės, besi- 
sukdama pati savyje, visiems laikams tapo nesibaigiančio ir 
protingo gyvenimo versme.“7! 

Čia esama šiokios tokios painiavos. Kai Platonas kalba 
apie kūniškosios visatos idėją, tai jis jau mini sielą kaip ją 
gaubiantį paprastumą. Iš viso to reikia pasisavinti tik ben- 
drus dalykus. «. Kūno ir sielos esmė yra vienybė, pasireiš- 
kianti nevienodumu. f. Šita esmė yra susidvejinusi; «a) ji 
pati savaime ir pati sau teigiama nevienodume, vienio vi- 
duje ji save sistemina į daugelį momentų, bet jie yra judėji- 
mai, ir BB) ji yra realybė - ši visuma kaip sielos ir kūno su- 
priešinimas, ir tai taip pat yra vienis. Dvasia yra tai, kas per- 
smelkia, rutulio vidurys, tjsumas ir tai, kas gaubia; kūnas yra 
dvasios viduje, taigi jis yra ir supriešintas dvasiai, skirtingas 
nuo jos, ir pati dvasia. 

Tokia yra bendroji apibrėžtis sielos, kuri yra įdėta į pa- 
saulį ir jį valdo; kadangi substancialumas, kuris yra materi- 
ja, panašus į sielą, tai teigiamas jų tapatumas savyje. Siela 

yra ta pati esmé kaip ir regimoji visata; tie patys momentai 
sudaro jos realybe. (Dievas kaip absoliuti substancija mato 
ne ką kita, o save patį.) Todėl Platonas sielos santykį su ob- 
jektine esme aprašo taip, kad „kiekvienąsyk, susiliesdama su 
daiktu, kurio substancija padalyta arba, priešingai, nedali, ji 
visa savo esybe pradeda judėti ir žodžiu išreiškia, kam šis 
daiktas tapatus ir nuo ko skiriasi; taip pat kokiu būtent at- 
žvilgiu, kur, kaip ir kada kiekvienas daiktas atsirasdamas esti 
kartu su kiekvienu [kitu] daiktu - savo būtyje, savo kesmi- 
nėse būsenose ir tapatumo atžvilgiu. Šis žodis, nebyliai ir be 
garso tariamas savyje pačiame judančiame [kosmose], vie- 
nodai teisingas ir tada, kai jis susijęs su skirtingumu, ir ta- 
da, kai turi ryšį su tapatumu. Bet jeigu jis ištariamas apie tai, 
kas juntama, ir apie jį visoje kosmoso sieloje paskelbia tai- 
syklingai judantis skirtingumo ratas" (jeigu „skirtingi“ pa- 
saulio judėjimo ratai sutampa su dvasios būtimi savyje), „tai 
atsiranda teisingos ir tvirtos nuomonės bei įsitikinimai; jei- 
gu, priešingai, jis ištariamas apie mąstomą dalyką ir apie jį 
duoda žinią greitai riedantis tapatumo ratas, tai pagal būti- 
nybę iki galo atsiskleidžia protas ir žinojimas ./ 

Tatai yra idėja, pasaulio kaip savyje palaimingo Dievo es- 
mė. Tik čia, pasak šitos idėjos, pasirodo pasaulis, tik čia vi- 
sumos idėja pasiekia išbaigtumą. Iki šiol buvo pasirodžiusi 
tik juslumo esmė, o ne pasaulis kaip juslinis; nors ten Pla- 
tonas ir kalbėjo apie ugnį ir t. t., tačiau taip buvo nusakoma 
tiktai esmė. Todėl ir atrodo, kad čia Platonas vėl pradeda iš 
pradžių tai, ką jis jau išnagrinėjo, bet iš tikrųjų ten jis kal- 
bėjo tik apie esmę; dėstymas būtų nuoseklesnis, jeigu anie 
teiginiai apie esmę ir t. t. būtų praleisti. 

Dabar Platonas eina toliau. Apie šitą dieviškąjį pasaulį jis, 
pirma, kalba kaip „apie pagrindinį Provaizdį, turintį mąsto- 
mą (vonTov) ir sau tapačią būtį“, tačiau šita visuma vėl susi- 
priešina ir jis, antra, kalba „apie šio Provaizdžio pamėgdžio- 
jimą, gimusį ir regima".^? Pastarasis yra dangaus judėjimo 
sistema, o pirmasis yra amžinai gyva būtybė. „Kadangi Pro- 

vaizdis yra amžinai gyva būtybė, [Kūrėjas] nusprendė ir 
šiuo požiūriu, kiek įmanoma, pasiekti pranašumo. Tačiau 
anos gyvos būtybės“ (pradinės idėjos) „prigimtis buvo am- 
žina, o šios savybės neįmanoma visiškai perduoti né vienam 
iš pagimdytųjų [kūrinių]. Todėl jis nutarė sukurti tam tikrą 
judantį amžinybės panašumą; kurdamas dangų, kartu su 
juo [Tėvas] kuria amžiną vienovėje glūdinčios amžinybės at- 
vaizdą, judantį nuo skaičiaus prie skaičiaus (xat ap:9uov 
to0cav aiwviov eixova), kurį mes pavadinome laiku”. Apie 
jį Platonas sako: „Buvo“ ir „bus“ - tik atsiradusio laiko rū- 
šys, todėl, perkeldami jas į amžinąją substanciją, mes, patys 
to nepastebėdami, suklystame. Juk apie šią substanciją mes 
kalbame, kad ji „buvo“, „yra“ ir „bus“, tačiau, jeigu svarsty- 
sime teisingai, jai tinka tik vienintelis „yra“, tuo tarpu „bu- 
vo“ ir „bus“ taikytini tik atsiradimui, bėgant kintančiam lai- 
kui, nes tiek vična, tiek kita yra judėjimai (regi thv šv ypóvo 
yévecıv toūcan). Bet tam, kas amžinai esti tapatus sau ir ne- 
judantis, netinka laikui bėgant darytis vyresniam ar jaunes- 
niam arba tapti tokiam kada nors - dabar ar ateityje, arba 
apskritai patirti ką nors iš to, ką atsiradimas suteikė pojū- 
čiais suvokiamų daiktų srautui; ne, visa tai - rūšys laiko, pa- 
mėgdžiojančio amžinybę ir bėgančio ratu pagal skaičiumi 
nusakomą dėsnį. "* Laikas yra idealus kaip ir ėrdvė, jis yra 
objektinis dvasios būdas; erdvė, laikas nėra tai, kas jusliš- 
ka, - tai netarpiškas būdas, kuriuo dvasia pasirodo objektiš- 
kai, juslinis-nejuslinis būdas. 

Realūs laiko (savaime ir sau esančio judėjimo laikiškume 
principo) momentai yra tie, kuriuose pasirodo pokyčiai. „Ir 
štai, idant laikas gimtų iš Dievo proto bei mąstymo, atsira- 
do saulė, mėnulis ir kiti penki planetomis vadinami šviesu- 
liai laiko skaičiams nustatyti ir sergéti";? juose ir yra reali- 
zuoti laiko skaičiai. Taigi dangaus judėjimas (tikrasis laikas) 
yra amžinybės paveikslas, kuris lieka vienybėje arba kuria- 
me amžinybė išlaiko lygybės sau pačiai apibrėžtį. Juk viskas 
yra laike, t. y. būtent toje negatyvioje vienybėje, kuri niekam 

neleidžia laisvai savyje įsišaknyti, taigi pačiam judėti ir būti 
judinamam pagal atsitiktinumą. 

Tačiau šita amžinybė atsiduria ir kitos esmybės apibrėž- 
tyje, kintančio ir klaidžiojančio principo idėjoje, kurio visuo- 
tinybė yra materija. Amžinasis pasaulis atsispindi tame pa- 
saulyje, kuris priklauso laikui; bet šis pasaulis, palyginti su 
pirmuoju, yra toks, kuriam esmingai imanentiškas kitimas. 
Lygu sau pačiam ir kita yra pačios abstrakčiausios priešybės, 
su kuriomis mes jau susidūrėme. Todėl amžinasis pasaulis, 
kaip įdėtas į laiką, turi dvi formas: lygybės sau pačiam for- 
mą ir savęs kito formą, klaidžiojančiojo formą.” Trys mo- 
mentai, kurie šiame principe (sferoje) pasirodo, yra šie: a) 
paprastoji esmė, kuri yra pagimdyta, kilusi (apibrėžta ma- 
terija), B) vieta, kurioje ji yra pagimdyta ir y) tai, nuo ko kū- 
rinys gavo savo provaizdį.' Platonas tuos momentus apibū- 
dina šitaip: „yra būtis, yra erdvė ir yra atsiradimas“ - toji es- 
mé yra penas, gimimo substancija.” Taigi mes turime išvadą, 
kurios nariai yra: «) esmė, visuotinybė, B) vieta (erdvė), vi- 
durys ir y) individualus, atskiras kūrinys. Jeigu mes šitą lai- 
ko principą supriešinsime su jo negatyvumu, tai paprastas 
öv momentas (tasai kita principas kaip visuotinis principas) 
bus priimantis mediumas, esmė kaip penėtoja, kuri viską iš- 
saugo, viskam leidžia savaimingai atsirasti ir savaimingai 
veikti. Šitas principas yra tai, kas neturi formos, tačiau jis im- 
lus visoms formoms, jis yra bendroji esmė visko, kas skir- 
tingai reiškiasi. Tai yra blogoji pasyvi materija, tai, kaip mes 
suvokiame materiją, kai apie ją kalbame. Materija čia yra tai, 
kas reliatyviai substancialu, buvimas apskritai, išorinė esa- 
tis, abstrakti tik būtis sau. Savo refleksijoje nuo materijos 
mes atskiriame formą; pasak Platono, forma gali egzistuoti 
tik penétojos dėka. Šitas principas apima tai, ką mes vadi- 
name reiškiniu; juk materija kaip tik ir yra atskiro kūrinio 
buvimas, kuriame slypi susidvejinimas. Tačiau tai, kas čia 
reiškiasi, neturi būti teigiama kaip žemiškosios egzistencijos 
atskirybė, juoba neturi būti suvokiama kaip visuotinybė jos 

apibréztume. Kadangi materija kaip visuotinybé yra esmé 
visko, kas atskira, tai Platonas pirmučiausia primena, kad 
nevalia kalbėti apie šiuos juslinius daiktus - apie ugnį, van- 
denį, žemę, orą ir t. t. (kurie vėl čia pasirodo); juk taip jie 
nusakomi kaip tvirtas apibrėžtumas, kuris toks išlieka ir nie- 
kada nesikeičia, nors iš tikrųjų tai, kas išlieka, yra tik jų vi- 
suotinumas arba jie kaip visuotiniai, kaip ugniška, žemiška 
ipt b 

Toliau Platonas*? parodo apibrėžtą šių daiktų esmybe ar- 
ba jų paprastą apibrėžtumą. Šitame kitimo pasaulyje forma 
yra erdvinė figūra. Pasaulyje, kuris yra netarpiškas amžiny- 
bės provaizdis, laikas yra absoliutus principas, todėl čia ab- 
soliutus idealusis principas arba grynoji materija kaip tokia 
yra erdvės egzistavimas. Iš šių trijų narių: materijos, erdvės, 
kūrinio - erdvė yra ideali to pasaulio, kuris reiškiasi, esmė, 
vidurys, kuris vienija tai, kas pozityvu ir kas negatyvų; erd- 
vės apibrėžtumas yra figūros. Iš erdvės matmenų tikrąja es- 
mybe turi būti laikoma plokštuma, kadangi ji tarp linijos ir 
taško erdvėje yra vidurys sau, o pirmojo realaus apribojimo 
požiūriu yra trejetas; todėl ir trikampis yra pirmoji iš figū- 
rų, tuo tarpu apskritimas pats savaime neturi ribos kaip to- 
kios. Ir čia Platonas prieina prie figūrų dedukcijos, jų pagrin- 
das yra trikampis. Todėl juslinių daiktų esmė yra trikampiai. 
Ir tada Platonas pitagorietiškuoju būdu sako, kad šitų tri- 
kampių sudėjimas ir jungimas pagal pradinius skaičių san- 
tykius ir sudaro juslinius elementus; toks trikampių jungi- 
mas yra jų idėja (kuri priklauso viduriui). Toks yra šio daly- 
ko pagrindas. Aš neaiškinsiu, kaip Platonas apibrėžė ele- 
mentų figūras ir trikampių junginius. 

' Nuo čia Platonas“! pereina prie fizikos ir fiziologijos da- 
lykų, bet mes nenorime paskui jį sekti. Šios jo pastangos ver- 
tintinos kaip pradžia, vaikiškas mėginimas suprasti juslinius 
reiškinius ir jų įvairovę, tačiau šis mėginimas dar paviršuti- 
niškas ir pakrikas; Platonas ima tam tikrą juslinį reiškinį, pa- 
vyzdžiui, kūno dalis ir narius, ir aprašo jį įterpdamas min- 

čių; toks jo pasakojimas primena mūsų formalius aiškini- 
mus, bet iš tikrųjų sąvoka jame išnyksta. Mes turime laiky- 
tis tos iškilios idėjos, kuri yra pats puikiausias dalykas Pla- 
tono filosofijoje; realizuoti idėją - tokį poreikį Platonas jau- 
tė ir jį išreiškė. Dažnai čia galima atpažinti ir spekuliatyvią 
mintį, tačiau paprastai tyrinėjimas nukreipiamas į visiškai iš- 
orinius dalykus, pavyzdžiui, tikslingumą ir t. t. Tai yra ki- 
toks negu mūsų fizikos traktavimo būdas, nes tada trūko 
empirinių žinių, o dabar, priešingai, jaučiama idėjos stoka. 
Nors Platonas ir atrodo nesuderinamas su dabartine fizika, 
kuri nesiremia gyvybės sąvoka, nors jis vaikiškai kalba lai- 
kydamasis išorinių analogijų, tačiau kai kurie jo požiūriai la- 
bai gilūs, į juos būtų pravartu atsigręžti ir mums, jei tik šiuo- 
laikinėje fizikoje atsirastų vietos gamtos tyrinėjimui, parem- 
tam gyvybės sąvoka. Lygiai taip tada atrodytų esąs vertas 
dėmesio jo pastebėtas fiziologinių ir psichinių reiškinių san- 
tykis. Kai kuriuose momentuose, antai spalvose, galima 
įžvelgti visuotinybés,? nuo jų jis pereina prie bendresniu 
samprotavimų. Pažymėtina, kad Platonas dažnai vėl prade- 
da nuo pradžios; taip yra ne todėl, kad „Timajas“ yra agre- 
gatas, - tai vidinis būtinumas. Būtina pradėti nuo abstrak- 
čių.dalykų, kad galėtum eiti į tiesą, į konkretybę, ir pastaro- 
ji atsiranda tik vėliau; o kai konkretybė pasiekiama, tai ji vėl 
įgyja pradžios regimybe ir formą, ypač laisvame Platono pa- 
sakojime. 

Kai Platonas pradeda aiškinti spalvų prigimtį, jis kalba 
apie tai, kaip sunku išskirti bei atpažinti atskirybę, ir sako, 
kad, tyrinėjant gamtą, „reikia atskirti dviejų rūšių priežas- 
tis - būtinąsias ir dieviškąsias, ir visuose dalykuose ieškoti 
dieviškųjų, idant įgytume, kiek leidžia mūsų prigimtis, lai- 
mingą gyvenimą (e0dxiuovos Biou)“, šitas užsiėmimas yra 
tikslas savaime, jis teikia laimę, „o jau anų labui - [ieškoti ir] 
būtinųjų, suvokiant, jog be pastarųjų“ (kaip pažinimo sąly- 
gos) „neįmanoma nei suprasti, nei sugauti, nei kaip kitaip 
priartinti prie savęs [dieviškųjų priežasčių], kurias stengia- 

més ištirti . Tai išorinis objektų, ju ryšių, jų santykių ir t. t. 
nagrinėjimas. „Be to, dieviškąsias būtybes sukūrė pats De- 
miurgas" (dieviškumas priklauso anam pirmajam dieviška- 
jam pasauliui, tačiau ne kaip anapusiniam, o kaip čia ir da- 
bar esančiam), „o mirtingųjų gimdymą patikėjo savo pagim- 
dytiesiems (xoig £xuvoU yevvjuac: Anuvovpystv TPOGĖTA- 
čev)”. Tatai yra tam tikras lengvas būdas pereiti nuo dieviš- 
kų prie baigtinių, žemiškų dalykų. „Šie, pamėgdžiodami jį 
ir priėmę iš jo rankų nemirtingąjį sielos pradą, patalpino 
pastarąjį mirtingame kūne, kurį visą atidavė sielai kaip ve- 
žimą, įkurdinę jame dar ir mirtingąją sielos dalį, įdėdami į 
šį (mrpocwxoðouoðŭvto) baisius ir nuo būtinybės priklausan- 
čius kesmus (deivė xat avayxaia TAN UATA): pirmiausia — 
malonumą, šį didžiausią blogio jauką, paskui - kančią, atbai- 
dančią nuo to, kas gera, taip pat įžūlumą ir baimę - du ne- 
protingus patarėjus (ĄdovAv, uéytoxov xaxàv dėleap, ĖTeL- 
ta Kūnas, dya9Av qQuy&c, čti Ò a0 Dappos xal póßov, Xo- 
cove EuuBoVio) ir pagaliau jkalbinéjimams kurčią pyktį bei 
gundymams lengvai pasiduodančią viltį. Visa tai sumaišę su 
nesvarstančiu pojūčiu ir į bet ką linkusiu geismu, pagal bū- 
tinybės dėsnį jie šitaip sudėliojo mirtingąją sielos dalį. - Ta- 
čiau, bijodami šitaip suteršti dieviškąjį sielos pradą, nes vi- 
siškos būtinybės taip pasielgti nebuvo (6, «t uy, nã&oa 7v 
avayxn), mirtingaja dalį [demiurgai] apgyvendina kitoje kū- 
no buveinėje, atskirai nuo dieviškosios dalies, o tarp galvos 
ir krūtinės; idant jas atskirtų, įstato kaklą tarsi kokį sąsiaurį 
ir ribą.“ Jausmai, aistros ir t. t. yra įsikūrę kaip tik krūtinėje, 
širdyje (paprastai mes su širdimi siejame tai, kas nemirtin- 
ga), o tai, kas dvasiška, yra galvoje. Tačiau kad ana mirtin- 
goji siela būtų kiek įmanoma tobulesnė, „iš anksto numaty- 
dami, kad [žmogui] nuspėjant apie gresiančius pavojus ir 
įniršus, širdis ims trankytis dėl ugnies [veikimo], ir noréda- 
mi širdžiai padėti, jie užaugino plaučius, kurie pirmiausia 
yra minkšti ir bekraujai, be to, viduje išvarpyti į kempinės 
ertmes panašių porų, idant sugertieji dvelksmas ir gėrimas 

(tò nõua), atšaldę širdį, suteiktų jai atsipütima ir palengvė- 
jimą kaitros metu."* 

Ypač įdomu tai, ką Platonas toliau sako apie kepenis. Jis 
nurodo, kad ta mirtingosios sielos dalis, kuri „geidžia val- 
gyti, gerti ir visų kitų dalykų, būtinų dėl kūno prigimties“, 
yra tarytum laukinis žvėris. „Jie žinojo, kad šis žvėris nesu- 
pras svarstymo, o jeigu ką ir suvoktų pojūčio padedamas, 
svarstymais rūpintis jam nebus prigimta, o tik skirta dieną 
ir naktį būti klaidinamam atvaizdų bei vaizduotės šmėklų. 
Todėl Dievas, nutaręs [šį žvėrį] sutramdyti, sukūrė kepenis 
ir patalpino žvėries buveinėje, padarė jas tvirtas, glotnias, 
blizgančias, saldžias, tačiau turinčias ir kartumo, idant iš 
proto (voūc) besiliejanti apmąstymų galia, atsispindédama 
jose tarsi veidrodyje, priimančiame žymes ir leidžiančiame 
pamatyti atvaizdus (xumouc), tą žvėrį gąsdintų... <...> Kaip 
tik todėl kepenų srityje gyvenanti sielos dalis gali tapti nu- 
skaidrinta ir džiaugsminga, o naktį būti rami ir sapnuoti pra- 
našingus sapnus, jeigu jau nelemta jai turėti dalį svarstyme 
bei mąstyme. Mat mus darę dievai atminė savo Tėvo prie- 
saką, liepusį žmonių giminę sukurti tokią tobulą, kiek tik 
įmanoma; kad tai įvyktų, jie pasistengė priartinti prie tiesos 
net žemesniąją Mūsų prigimties dalį, todėl įkūrė joje prana- 
šavietę (TO uavTetov) . Taigi pranašavimą Platonas priskiria 
neprotingajai, kūniškai žmogaus daliai. Ir nors dažnai tiki- 
ma, kad pranašavimą ir t. t. Platonas sieja su protu, tačiau 
iš tikrųjų taip nėra; pranašavimas, sakė jis, yra tam tikras 
protas, tačiau protas neprotingume. „Tai, kad pranašavimo 
dovaną Dievas priskyrė žmogiškajam proto aptemimui, ga- 
li būti neginčijamai įrodyta: nė vienas, būdamas sveiko pro- 
to (£vvouc), neturi dalies Dievo įkvėptame (ev9£ov) ir teisin- 
game pranašavime (aMn9oUs uavTIx AC), išskyrus tuos atve- 
jus, kai mąstančioji [sielos] galia (oegovrosoc) būna 
sukaustyta miego, ligos arba įvairiausių atmainų apsėdimo 
(maparračas) priepuolio“. Taigi aiškiaregystę Platonas laiko 
žemesniu gebėjimu negu sąmoningas žinojimas. „Ir atvirkš- 

čiai, nesudrumsto proto Žmogaus (šugpov) užduotis - atsi- 
minti ir atkurti tai, ka sapnuojant ar būdraujant ištarė ši pra- 
našinga ir įkvėpta prigimtis, išnarstyti šiuos regėjimus pa- 
dedant minčiai, suvokti, ką jie ženklina - blogį ar gėrį - ir 
ar taikytini būsimiems, praėjusiems ar dabarties laikams, nes 
kas pašėlo ir pasilieka beprotystės gniaužtuose, tas negali 
spręsti apie savo regėjimus ir ištarmes. Sena patarlė teisin- 
gai sako, kad tik protingas žmogus pajėgia suprasti tiek sa- 
ve patį, tiek tai, ką daro.'** Platonas padaromas paprasto en- 
tuziazmo globėju; bet tai klaidingas požiūris.Tokie yra pa- 
grindiniai Platono gamtos filosofijos momentai. 


3. Dvasios filosofija 


Viena vertus, mes jau susipažinome su spekuliatyviąja 
dvasios esme (ne su dvasios reikšme, ne su ja kaip realizuota 
dvasioje ir gamtoje); antra vertus, Platono filosofijoje dar ne- 
randame teorinės dvasios organizmo išplėtotos sampratos. 
Tiesa, jis skiria pojūtį, prisiminimą ir t. t., protą, bet šie dva- 
sios momentai nėra nei tiksliai apibrėžti, nei yra parodyta 
jų sąsaja, neatskleista tai, kaip jie tarpusavyje santykiauja 
verčiant būtinybei. (Šių momentų skirtumai pažinimo atžvil- 
giu labai svarbūs, bet apie tai mes jau kalbėjome.) Tačiau Pla- 
tono filosofijoje labiausiai Žavi realusis, praktinis sąmonės 
aspektas. Tarp tų dalykų, kurie priklauso dvasios sričiai ir 
mus gali dominti, pirmiausia paminėtina Platono idėja apie 
dorovinę žmogaus prigimtį. (Šios idėjos nereikėtų suprasti 
taip, tarsi Platonas būtų siekęs rasti aukščiausiąjį moralės 
principą, - tai dabar taip vadinama, bet apskritai tai yra kaž- 
kas tuščia, nes įsivaizduojama, kad tuo aprėpiama viskas; 
taip pat šios idėjos nereikėtų sieti su tam tikra prigimtine tei- 
se, su šia banalia abstrakcija apie realią praktinę esmę, apie 
teisę.) Šita dorovinė prigimtis yra tai, ką jis išdėsto savo 
„Valstybės“ knygose. Mums atrodo, kad dorovinė žmogaus 

prigimtis yra dalykas, tolimas valstybei. Taciau Platonas dva- 
sios — dvasios, nes ji supriešinta su gamta - realybę suvokė 
kaip aukščiausią tiesą, būtent kaip valstybės organizaciją; ir 
jis pripažino, kad dorovinė prigimtis (laisva valia kaip pro- 
tingumas) realizuoja savo teisę, įgyvendina save tik tam tik- 
roje tautoje. 

Kalbant konkrečiau, pasakytina tai, kad Platonas knygo- 
se apie valstybę savo objekto tyrinėjimą pradeda taip, kad 
pirma turi būti parodyta, kas yra teisingumas. Kiek pasišne- 
kėjus, daug kartų neigiamai apibūdinus teisingumo apibrė- 
žimą, Platonas pagaliau sako jam įprastu paprastu būdu: 
„Mes, mano nuomone, nesame pakankamai stiprūs ištirti to- 
kj dalyką - tai tas pat, ką Žmogų, turintį prastą regėjimą, 
versti iš toli skaityti smulkias raides. O jeigu staiga kas nors 
susiprotėtų, kad tos pačios raidės būna ir didesnės, parašy- 
tos didesnėje lentoje, tai, manau, būtų tiesiog atradimas pir- 
miau perskaityti tai, kas parašyta stambiomis raidėmis, o 
paskui ir tai, kas smulkiomis, jeigu tik parašyta tas pat. <...> 
Didesniame dalyke veikiausiai ir teisingumas yra didesnio 
masto ir lengviau suvokiamas. Taigi, jei norite, pirmiau pa- 
nagrinékime, kas yra teisingumas valstybėse, o paskui lygiai 
taip pat ištirsime jį ir paskirame žmoguje, tai yra pasisteng- 
sime mažesniajame surasti panašumą į didesnįjį . Tatai aiš- 
kiai skiriasi nuo stoikų kalbų apie išminčių. Platonas tęsia: 
„Yra vilties, kad tokiomis sąlygomis lengviau pastebėsime 
tai, ko ieškome ;** tai naivi ir patraukli įžanga. Taip šitokiu 
palyginimu Platonas nuo teisingumo klausimo pereina prie 
valstybės nagrinėjimo. Tai labai naivus perėjimas, kuris at- 
rodo esąs savavališkas; tačiau čia glūdėjo gili prasmė, kuri 
senovės filosofus vedė į tiesą. Tai, ką Platonas čia pateikia 
tik kaip tam tikrą didesnį paprastumą, iš tikrųjų veikiau yra 
pati dalyko prigimtis. Juk teisingumas kaip realybė ir tiesa 
glūdi tik valstybėje. Teisė yra laisvės esatis, savimonės tik- 
rovė, realusis dvasios aspektas ir būdas. Valstybė yra objek- 
tyvi teisės tikrovė. Teisė yra dvasinė būtis savyje ir pas sa- 

ve, kuri nori turėti esatį ir yra veikli, ir tai yra laisvė, sutei- 
kianti sau esatį; antai kai daiktas yra mano, tai reiškia, kad 
aš savo laisvę įdedu į šitą išorinį daiktą. Viena vertus, dva- 
sia yra pažįstanti, antra vertus, ji yra norinti, t. y. ji nori su- 
teikti sau realumą. Realybė, kurioje yra visa dvasia ir kuri 
nėra manęs kaip šito pavienio asmens žinojimas, - ši realy- 
bė yra valstybė. Juk tai, kaip laisva protinga valia save api- 
brėžia, ir yra laisvės įstatymai; bet šitie įstatymai lygiai taip 
yra ir valstybių įstatymai, nes kaip tik valstybė yra tai, kad 
egzistuoja, kad iš tikrųjų yra protinga valia. Taigi valstybėje 
galioja įstatymai, jie yra valstybės įpročiai ir papročiai; bet 
valstybėje taip pat esama ir netarpiškos savivalės, todėl įsta- 
tymai yra ne tik papročiai, o turi būti ir jėga, kovojanti su 
savivale, ir tokia jėga pasirodo kaip teismai ir vyriausybės. 
Tai ir yra valstybės esmė; vedamas proto šitokio instinkto, 
Platonas iškelia tuos teisingumo bruožus, kurie atsiskleidžia 
valstybėje. 

Teisingumą savaime mes paprastai įsivaizduojame kaip 
tik tokia forma. Kai kalbama apie prigimtinę teisę, apie na- 
tūraliosios būklės teisę, tai tiesiogiai suprasta tokia natūra- 
lioji būklė yra dorovinė beprasmybė. Žmonės, kurių mintis 
nėra pasiekusi visuotinybės, laiko natūraliu dalyku tai, kas 
yra savaime, kaip kad būtini dvasios momentai laikomi 
įgimtomis idėjomis. Priešingai, tai, kas gamtiška, natūralu, 
yra tai, ką dvasia turi įveikti, ir natūralioji būklė gali reikš- 
tis tik šitaip, o jos teisė yra ši — ji yra absoliuti dvasios netei- 
sybė. Valstybė yra realioji dvasia. Dvasia kaip paprasta, dar 
nerealizuota sąvoka yra abstraktus „savaime“, ir ši sąvoka, 
„Savaime“ (das Ansich), šiaip ar taip, turi būti ankstesnė už 
jos realybės konstrukciją; tatai ir yra suprantama kaip na- 
tūralioji būklė. Mes esame įpratę vadovautis natūraliosios 
būklės fikcija; visiškai aišku, kad toji būklė yra ne dvasios, 
ne protingos valios, o gyvūnų savitarpio būvio būklė. Itin 
teisingu Hobbes'o pastebėjimu, visų karas su visais yra tik- 
roji natūralioji būklė. Šitas „savaime“ arba nereali dvasios 

sąvoka yra ir atskiras Žmogus; jis egzistuoja kaip toks. Juk 
apskritai vaizdinyje visuotinybė atsiskiria nuo atskiro žmo- 
gaus, tarsi atskiras žmogus, toks, koks jis šiuokart yra, būtų 
savaime ir sau, tarsi ne visuotinybė jį padaro tuo, kas jis iš 
tikrųjų yra, tarsi ne visuotinybė būtų jo esmė, o svarbiausia 
būtų tai, kokią ypatingybę jis turi savyje. Natūraliosios būk- 
lės fikcija pradeda nuo asmens atskirumo, nuo jo laisvos va- 
lios ir santykio su kitais asmenimis pagal šitą laisvą valią. 
Prigimtine teise šitaip buvo vadinama tai, kas yra atskiro as- 
mens teisė, teisė atskiram asmeniui, o visuomenės ir valsty- 
bės būklė buvo suprantama ir pripažįstama tik kaip priemo- 
nė atskiram asmeniui, kuris esąs svarbiausias tikslas. Plato- 
nas, priešingai, substancialybę, visuotinybę deda pagrindan, 
ir deda taip, kad atskiras asmuo kaip toks būtent visuotiny- 
bę laiko savo tikslu, savo papročiu, savo dvasia, kad atski- 
ras asmuo valstybėje ir valstybei gyvena, nori, veikia ir mė- 
gaujasi, taigi valstybė yra jo antroji prigimtis, įprotis ir pa- 
protys. Šita dorovinė substancija, kuri yra individualybės 
dvasia, gyvenimas ir esmė, individualybės pagrindas, siste- 
minasi gyvoje organiškoje visumoje, esmiškai išsiskirdama 
į savo narius, kurių veikla ir yra visumos sukūrimas. Žinia, 
Platonas dar nebuvo įsisąmoninęs tokio sąvokos santykio su 
savo realybe. Jo filosofijoje nerasime tokios konstrukcijos, 
kuri iš pradžių parodytų pačią idėją savaime ir sau, o po to 
joje atskleistų jos realizavimo būtinybę bei patį šitą realiza- 
vimą. 

Taigi Platonas savo „Valstybėje“ pateikia vadinamąjį vals- 
tybės santvarkos idealą, santvarkos, kuri kaip sobriguet tapo 
priežodžiu ta prasme, kad tai yra tam tikra chimera. Kitaip 
tariant, apie Platono valstybę paprastai manoma, kad ji, 
sprendžiant iš Platono veikalo, neabejotinai yra puiki - tuo 
požiūriu, kad ji gerai gali būti mąstoma galvoje, kad savai- 
me tokios valstybės mintis yra teisinga, pagaliau kad ji gali 
būti net sukurta, bet tik su sąlyga, kad žmonės bus tobuli, - 
galbūt tokie gyvena Mėnulyje, tačiau tokia valstybė ne pa- 

gal jégas Žemės žmonėms (žmones būtina matyti tokius, ko- 
kie jie yra, dėl žmonių blogumo tas idealas negali būti įkū- 
nytas), todėl toks idealas yra beprasmis. 

x. Pirmiausia būtina pasakyti, kad apskritai krikščioniš- 
kajame pasaulyje paplitęs tobulo žmogaus idealas, kuris, Ži- 
nia, negali būti sutinkamas itin dažnai - jo nėra tiek daug, 
kiek, pavyzdžiui, yra kokios nors tautos žmonių. Jei mums 
atrodo, kad šį idealą įkūnija vienuoliai, kvakeriai ar kiti pa- 
maldūs žmonės, tai nereiškia, kad saujelė tokių varganų pa- 
darų gali sudaryti tautą, lygiai taip utėlės arba parazitiniai 
augalai negali egzistuoti patys sau, o tik ant organinių kū- 
nų. Jeigu tokie žmonės turėtų sudaryti tautą, tai šitas avi- 
nėlio romumas, šita puikybė, kuri rūpinasi ir užsiima tik sa- 
vo asmeniu, kuri visuomet pateikia savo tobulumo paveikslą 
ir sąmonę, neišvengiamai žūtų. Juk kad gyventum visuoti- 
nybėje ir visuotinybei, reikia ne ano vangaus ir bailaus ro- 
mumo, o energingo romumo, reikia užsiimti ne savimi ir sa- 
vo nuodėmėmis, o visuotinybe ir tuo, kas darytina jos labui. 
Tačiau tam, kuris mato tik tą blogąjį idealą, žmonės visada 
bus silpni ir pagedę, o minėtasis idealas - neįmanomas rea- 
lizuoti. Juk tokie Žmonės svarbius dalykus padaro iš niek- 
niekių, į kuriuos protingas Žmogus nekreipia dėmesio; jie 
mano, kad tokios silpnybės ir trūkumai iš tikrųjų yra, nors 
žmonės jų ir nepastebi; bet tai, kad jie tuos niekus pastebi, 
vertintina visai ne kaip jų kilniadvasiškumas; veikiau tai, 
kad jie kreipia dėmesį į tai, ką jie vadina silpnybėmis ir trū- 
kumais, yra jų pačių pagedimas, kuris tokius dalykus su- 
reikšmina. Žmogus, turįs tokių silpnybių ir trūkumų, savaip 
su jais susidoroja, kai jiems neteikia per daug reikšmės. Ne- 
dorybė yra tada, kai jie pačiam žmogui yra esmingi, page- 
dimas yra tai, kad jie laikomi kažkuo esminga. 

Tiesa nėra chimera. Aišku, niekam nedraudžiama norėti. 
Tačiau kas apie didelius ir tikrus dalykus tik puoselėja sa- 
vyje dievobaimingus norus, tas yra bedievis; toks yra ir tas, 
kuris nieko negali daryti, nes jam viskas yra šventa ir nelie- 

čiama, niekas negali būti apibrėžta, nes viskas, kas apibrėž- 
ta, turi trūkumų. Taigi anas blogasis idealas, kad ir kokią pa- 
trauklią formą jis įgytų - nebūtinai vienuolių ir kvakerių, 
mums neturi būti kliūtis; tegu jis būna tiesiog juslinio ne- 
pritekliaus bei veiklos energijos stokos principas, kuris par- 
bloškia daugelį dalykų, šiaip jau turinčių vertę. Reikalavime 
išsaugoti visus esamus santykius slypi prieštara; tame, kas 
vertinga, visuomet atsiras tam tikra dalis, kuri pasijus izeis- 
ta. Tai, ką aš jau kalbėjau apie filosofijos santykį su valsty- 
be, rodo, kad šitas idealas negali būti suprantamas šia pras- 
me. Jei apskritai tam tikras idealas savyje turi tiesą idėjos, 
sąvokos dėka, tai jis nėra chimera, o yra tikras; toks idealas 
nėra beprasmis, nėra bejėgis, o yra tikrovė. Tikras idealas ne 
privalo būti tikroviškas, o yra toks, jis yra vien tikrovė; ir to- 
kiu jis turi būti laikomas pirmiausia. Jeigu tam tikra idėja yra 
per gera, kad egzistuotų, tai jau paties idealo trūkumas. Taigi 
Platono valstybė būtų chimera ne todėl, kad žmonija nėra 
pakankamai tobula, o todėl, kad toks tobulumas Žmonijai 
būtų per blogas. Tikrovė yra per gera; kas tikra, tas protin- 
ga. Tačiau reikia Žinoti, reikia skirti, kas iš tikrųjų yra tikra; 
kasdieniame gyvenime viskas yra tikra, tačiau esama skir- 
tumo tarp reiškinių pasaulio ir tikrovės. Tai, kas tikra, turi 
ir išorinę esatį; tai pasirodo kaip savivalė ir atsitiktinumas, 
antai gamtoje kaimynaujasi medis, namas, augalas. Dorovės, 
žmonių veiksmų sferos paviršiuje daug kas būna prasta, nes 
daug kas galėtų būti geriau. Tačiau jeigu norime pažinti sub- 
stanciją, mūsų žvilgsnis turi prasiskverbti pro paviršių. 
Žmonės visada bus ydingi, pagedę, bet tai nėra idėja. Pavir- 
šiuje grumiasi visokiausios aistros, bet tai nėra substancijos 
tikrovė. Tai, kas laikiška, praeinama, be abejo, egzistuoja ir 
gali daug kam pridaryti rūpesčių, tačiau, nepaisant to, tai 
nėra tikra tikrovė, ji nėra ir subjekto partikuliarūs interesai, 
norai bei polinkiai. 

Turėdami galvoje šitą dalyką, mes turime prisiminti tą 
skirtumą, prie kurio priėjome nagrinėdami Platono gamtos 

filosofiją: amžinasis pasaulis, kaip savyje palaimingas Die- 
vas, yra tikrovė, bet jis turi būti traktuojamas ne kaip išori- 
nis, anapusinis pasaulis, o kaip esamas tikras pasaulis, tu- 
rintis savo tiesą, nors jis juslėmis nesuvokiamas, negirdimas, 
nematomas ir t. t. Jeigu mes šitaip traktuosime Platono idė- 
jos turinį, tai paaiškės, kad jis graikų dorovę pavaizdavo bū- 
tent jos substancialumo požiūriu. Graikų valstybės gyveni- 
mas - tai ir yra tikrasis Platono „Valstybės“ turinys. Plato- 
nas ne toks žmogus, kuris prasidėtų su abstrakčiomis 
teorijomis ir principais, jo tikra dvasia čia pažino ir pavaiz- 
davo tikrus dalykus; tai galėjo būti ne kas kita, o tiesa to pa- 
saulio, kuriame jis gyveno, tiesa tos vienos dvasios, kuri bu- 
vo gyva ir jame, ir Graikijoje. Niekas negali pralenkti savo 
laiko; kiekvieno Žmogaus laiko dvasia yra ir jo paties dva- 
sia; tačiau svarbiausia - pažinti tikrąjį šios dvasios turinį. 

D. Antra vertus, reikia atminti, kad tam tikra tobula kon- 
stitucija, kuri tokia laikytina tam tikros tautos atžvilgiu, tin- 
ka ne kiekvienai tautai. Vadinasi, kai sakoma, kad gera kon- 
stitucija netinka tokiems Žmonėms, kokie jie yra, tai «) svar- 
bu neužmiršti, kad juo tobulesnė tam tikros tautos 
konstitucija, juo tobulesnę ji daro ir tą tautą, bet 8) taip pat 
ir priešingai (kadangi papročiai yra gyvoji konstitucija), kon- 
stitucija neturi būti suprantama abstrakčiai, ji nėra pati sau, 
o turi būti susieta su papročiais, ji turi būti pilna gyvos tos 
tautos dvasios; todėl jokiu būdu negalima sakyti, kad tikra 
konstitucija tinka kiekvienai tautai; beje, kaip tik taip ir yra - 
tokiems žmonėms, kokie jie yra, pavyzdžiui, irokėzai, rusai, 
prancūzai, tinka ne kiekviena konstitucija. Juk kiekviena 
tauta turi savo vietą istorijoje. Tačiau atskiras žmogus išug- 
domas valstybėje, t. y. jis kaip atskirumas pakeliamas į vi- 
suotinumą ir tik taip iš vaiko tampa žmogumi, lygiai taip iš- 
ugdoma ir kiekviena tauta; būklė, kurioje ji yra vaikas, ki- 
taip tariant, barbarybė, virsta protinga būkle. Žmonės joje 
ne tik lieka tokie, kokie yra, bet ir tampa kitokie; tai pasa- 
kytina ir apie jų konstitucijas. Klausimas, kuris čia iškyla, yra 

Sis — kokia yra teisinga konstitucija, j kuria tauta turi eiti, ly- 
giai taip iškyla klausimas, koks yra tikrasis matematikos 
mokslas ar kuris kitas; tačiau reikalas šiuo atveju ne tas, kad 
vaikai arba berniukai dabar privalo įgyti šitą mokslą, reika- 
las yra šis - jie turi būti auklėjami taip, kad gebėtų įgyti šitą 
mokslą. Tad istorinės tautos laukia tikra konstitucija, todėl 
ji eina į ją. Kiekviena tauta, laikui bėgant, turi daryti tokius 
pakeitimus savo turimoje konstitucijoje, kurie ją artintų prie 
tikrosios jos konstitucijos. Jos dvasia pati išauga vaikiškus 
batus; konstitucija yra įsisąmoninimas to, kas dvasia yra pati 
savaime, — tiesos, savęs žinojimo forma. Kai tautai dvasios 
„savaime“ pasidaro nebetikras, o jos konstitucija jį vis dar 
nusako kaip tiesą, t. y. kai sąmonė arba sąvoka ir jos realy- 
bė pasidaro skirtingos, tada tautos dvasia tampa suskilusia, 
padalinta esybe. Tada galimi du atvejai. Arba tauta tam tik- 
ru vidiniu prievartos protrūkiu sudaužo tą teisę, kuri dar tu- 
ri galioti, arba ji ramiau ir lėčiau keičia tai, kas dar galioja 
kaip teisė, keičia įstatymą, kuris jau nebėra tikrasis papro- 
tys, nes dvasia jį jau praaugo. Arba tauta neturi tam reika- 
lui proto bei jėgos, ir ji sustoja prie atgyvenusio įstatymo; 
tada gali būti, kad kuri nors kita tauta pasiekė aukštesnę 
konstituciją ir dėl to tapo pranašesnė, todėl pirmoji tauta 
nusileidžia jai, nustoja buvusi tauta ir privalo anai tautai pa- 
klusti. 

Todėl labai svarbu žinoti, kas yra tikroji konstitucija; juk 
visa tai, kas jai prieštarauja, nėra tvaru, nėra tiesa, todėl įvei- 
kiama. Tokie prieštaraujantys dalykai turi tik laikinę esatį ir 
negali išsilaikyti, jie galiojo, bet toliau nebegali galioti; tai, 
kad jie turi būti atmesti, glūdi pačioje konstitucijos idėjoje. 
Šią įžvalgą galima pasiekti tik filosofijos dėka. Kai ji tampa 
visuotinė, perversmai valstybėse vyksta be prievartinių re- 
voliucijų. Institucijos tada atpuola ir dingsta net neaišku 
kaip, ir kiekvienai iš jų lemta prarasti savo teisę. Bet kad ši- 
tiems dalykams jau pribrendo laikas - valdžia turi Žinoti. Jei 
valdžia, nežinodama, kas yra tiesa, prisiriša prie laikinų ins- 

titucijų, imasi saugoti neesmingai galiojančius dalykus nuo 
esmingų (o kad taip yra - tai jau glūdi idėjoje), tai ją nuver- 
čia pati veržlioji dvasia ir valdžios pakrikimas pakrikdo ir 
pačią tautą; tada atsiranda nauja valdžia - arba senoji val- 
džia ir jos ginama neesmybė paima viršų. 

Svarbiausioji mintis, kuria pagrįsta Platono „Valstybė“, yra 
ta mintis, kurią turime laikyti ir graikų dorovės principu: do- 
rovė yra substancialus santykis ir fiksuoja tai, kas dieviška, 
todėl kiekvieno atskiro subjekto tikslas, jo dvasia ir papro- 
tys yra dvasia, visuotinybė, subjektas nori, veikia, gyvena ir 
džiaugiasi iš šitos dvasios ir šitoje dvasioje, taigi šitai yra jo 
prigimtis, t. y. jo antroji dvasinė prigimtis, subjektyvumą jis 
turi prigimtiniu būdu kaip substancialumo paprotį ir įprotį. 
Tai, žinoma, yra pagrindinė apibrėžtis, substancialumas ap- 
skritai. Apibrėžtis, kuri yra pastarosios apibrėžties — šito sub- 
stancialaus individo santykio su papročiu - priešybė, - yra 
subjektyvi individų savivalė, moralė; ji yra tai, kad indivi- 
dai veikia ne spontaniškai, verčiami pagarbos, pagarbios bai- 
mės valstybės, tėvynės institucijoms, o veikia pagal savo įsi- 
tikinimą, atlikę moralinį svarstymą ir priėmę sprendimą iš 
savęs, save apibrėžę pagal minėtąjį moralinį svarstymą. Sub- 
jektyviosios laisvės principas yra vėlesnės kilmės, tai moder- 
niųjų, išsimokslinusių laikų principas. Šis principas gyvavo 
ir graikų pasaulyje, bet jis gyvavo kaip graikų valstybių, 
graikų gyvenimo pražūties principas. Jis buvo pražūtis, nes 
graikų dvasia, valstybės santvarka, įstatymai nebuvo, o ir 
negalėjo būti numatyti tam, kad juose iškiltų šitas principas. 
Abu šie momentai nebuvo homogeniški, todėl graikų papro- 
čiai ir įpročiai turėjo žlugti. Platonas pažino ir suprato savo 
pasaulio dvasią ir tiesą, jis toliau išplėtojo tą tiesą didesnio 
apibrėžtumo linkme, idant pašalintų tą naują principą ir jis 
būtų neįmanomas jo valstybėje. Požiūris, kuriuo Platonas rė- 
mėsi, buvo substancialus, mat jo pagrindas buvo tai, kas tuo 
metu substancialu; bet ir šis požiūris tik reliatyvus, nes jis 
yra tik graikiškas požiūris ir sąmoningai pašalins vėlesnįjį 

principa. Tai Platono valstybės idealo visuotinybė, ir šis ide- 
alas turi būti traktuojamas remiantis tokiu požiūriu. Svars- 
tymai, ar tokia valstybė yra galima ir ar ji yra geriausia, kai 
jie paremti naujausiu požiūriu, veda į klaidingas pažiūras. 
Moderniosiose valstybėse esama sąžinės laisvės, jose kiek- 
vienas individas gali reikalauti, kad jis galėtų vadovautis sa- 
vo interesais; tačiau tokių dalykų nebuvo Platono idėjoje. 
Pirma. Dabar aš noriu smulkiau išdėstyti pagrindinius 
Platono valstybės principus, kadangi jie svarbūs filosofijai. 
Platonas vaizduoja tai, kas yra valstybės esmė ir kas yra 
valstybė savo tiesos požiūriu. Valstybė turi tam tikrą ribą, su 
kuria mes susipažinsime: ši susijusi su tuo, kad formaliojo- 
je teisėje atskiras asmuo nepriešina savęs šitam visuotinu- 
mui, o taip yra negyvose teisinių valstybių konstitucijose. 
Platono idėjos turinys - tai visuma, individo prigimtis, bet 
pastaroji reflektuoja save į visuotinybe, ji nėra fiksuota, né- 
ra galiojanti savaime ir sau. Jau minėjome, kad Platonas pra- 
deda nuo teisingumo ir sako, kad teisingumą patogiau nag- 
rinėti valstybėje. Tačiau toks dėstymas plaukia ne vien iš pa- 
togumo; svarbiausia, kad tik taip įmanoma įgyvendinti 
teisingumą, nes žmogus yra valstybės narys, kuris kaip toks 
i$ esmės yra doras. Teisingumas suponuoja vien tai, kad tei- 
singasis egzistuoja tik kaip doras valstybės narys. Pasak Pla- 
tono, teisingumas reiškia tai, kad substanciali dvasia turi tik- 
rovę, bei tai, kokia toji tikrovė yra. Platonas iš pradžių at- 
skleidžia praktinę valstybės esmę, o po to parodo, kad ir 
atskiro asmens praktinė esmė yra tokia pati. Idėja yra kon- 
kreti, dorovė irgi yra konkreti. Toliau dėstydamas jis atsklei- 
džia dorovinės bendruomenės organizmą, t. y. skirtybes, ku- 
rios glūdi dorovinėje substancijoje, todėl ji yra gyva, esanti. 
Jis parodo principus, kurie glūdi sąvokoje; jie nėra nepri- 
klausomi, o laikomi esančiais vienybėje. Šituos dorovinio or- 
ganizmo principus Platonas nagrinėja trimis aspektais: a) 
kaip valstybėje esančius luomus, B) kaip dorybes, dorovės 
momentus ir y) kaip atskiro subjekto, valios empirinės veik- 

més momentus. Platonas ne moralizuoja, o parodo, kaip do- 
rové pati gyvai juda savyje, jis atskleidžia jos funkcijas ir vi- 
durius. Šitas vidinis sistemiškumas nėra tvari, negyva vie- 
nybė, tokia kaip metališkumas, jis yra toks, koks yra orga- 
niniame kūne, - savyje gyvas, save judinantis, o tai sąlygoja 
skirtybės (vidurių funkcijos), kurios jame slypi. 

1. Be luomų, be šito pasidalijimo į dideles dalis, valstybė 
neturėtų jokio organizmo; šitos didelės skirtybės yra sub- 
stancijos skirtumai. Kartu čia iškyla prieštaravimas tarp vi- 
suotinybės kaip valstybės reikalų ir gyvenimo valstybėje, ir 
atskirybės kaip gyvenimo ir darbo pavieniam asmeniui. Ši- 
tie du užsiėmimai padalinti taip, kad viena klasė, vienas luo- 
mas skirtas vienam, o kitas luomas - kitam užsiėmimui. Pla- 
tonas pateikia tris dorovinės tikrovės sistemas, kurių funk- 
cijos yra a) įstatymų leidyba, svarstymas, apskritai veikla ir 
rūpinimasis bendrais reikalais, visumos kaip tokios intere- 
sais, b) bendruomenės gynimas nuo išorės priešų, c) rūpi- 
nimasis pavieniais dalykais, poreikiai: žemdirbystė, gyvuli- 
ninkystė, drabužių siuvimas, namų statymas, įrankių gami- 
nimas ir t. t. Apskritai paėmus, tai visiškai teisinga, tačiau 
atrodo veikiau kaip išorinė būtinybė, nes tokie poreikiai su- 
randami kaip esantys, o ne išskleidžiami iš pačios dvasios 
idėjos. Toliau šitos skirtingos funkcijos paskirstomos įvai- 
rioms sistemoms - daugybei individų, kurie šiems užsiėmi- 
mams yra nuskirti ypatingu būdu. Taip atsiranda įvairūs 
valstybės luomai, o pats Platonas pasisako prieš paviršuti- 
nišką vaizdinį, kad tas pats žmogus turi užsiimti visais rei- 
kalais. Jis nurodo tris luomus: a) valdytojų, mokslo žmonių, 
žinančiųjų, b) karių, c) tų, kurie tenkina poreikius: žemdir- 
bių ir amatininkų. Pirmuosius jis vadina sargybiniais, kurie 
iš esmės yra filosofiškai išsilavinę valstybės vyrai, įvaldę tik- 
rajį moksla.*^ Platonas nepateikia šios luomų kildinimo de- 
dukcijos, bet tos skirtybės, jo nuomone, yra būtinos; kiek- 
viena valstybė neišvengiamai yra šitokių sistemų sistema 
pati savyje. Tad padalijimas į luomus sudaro Platono vals- 

tybés konstitucija. Po to Platonas pereina prie atskiru api- 
brėžčių, kurios iš dalies yra smulkmeniskos, ir būtų geriau, 
jei ju nebūtų; pavyzdžiui, pirmajam luomui jis nustato ypa- 
tingus kreipinius," kalba apie tai, kokios turėtų būti ir kaip 
turėtų elgtis žindyvės ir t. t.95 

2. Po to Platonas tuos principus, kurie čia realizuojami 
luomais, parodo kaip tai, ką mes vadiname bruožais, būdin- 
gais individams kaip dorovinės esmybės, - paprasta doro- 
vinė sąvoka padalijama į jos visuotines apibrėžtis. Šitaip 
skirdamas luomus, jis kaip rezultatą pateikia paaiškinimą, 
kad tokio organizmo dėka visos dorybės bendruomenėje ga- 
li gyvuoti. Jo pateikiamos dorybės yra keturios; jos vadina- 
mos kardinaliomis dorybėmis. 

a. Pirmoji dorybė yra išmintis ir mokslas. „Valstybė, kurią 
nagrinėjome, iš tikrųjų atrodo išmintinga, nes joje įgyvendi- 
nami protingi sprendimai. <...> O protingi sprendimai, aiš- 
ku, yra žinojimas (ėnvoTryuų); nemokšiškumas čia nepadės, 
reikia mokėti protingai samprotauti. <..> Ar mūsų įkurtoje 
valstybėje kam nors iš piliečių būdingas toks žinojimas, ku- 
ris padėtų spręsti ne smulkius, o valstybinius klausimus, ge- 
riausiai tvarkyti vidaus ir išorės santykius? <...> Tai menas 
visada būti budriam; jis būdingas tiems valdantiesiems, ku- 
riuos pavadinome tobulais sargybiniais. <...> O palyginti su 
visais kitais, kurie turi kokių nors Žinių ir pagal jas yra vadi- 
nami, sargybinių bus visų mažiausiai. <...> Taigi dėl tos ma- 
žiausios gyventojų dalies, kuri vadovauja ir valdo, ir jai bū- 
dingo žinojimo visa pagal prigimties reikalavimus įkurta vals- 
tybė būtų vadinama išmintinga. Atrodo, kad tik labai 
nedaugeliui Žmonių iš prigimties tinka įgyti šį žinojimą, kurį 
tik vieną iš visų žinojimo rūšių galima pavadinti išmintimi. ** 

b. Antroji dorybė yra narsumas. „Taigi valstybė yra narsi ` 
tik tam tikros savo dalies dėka - todėl, kad toje jos dalyje 
glūdi galia, kuri visą laiką išsaugo tokią nuomonę apie pa- 
vojus - kad jie slypi ten ir ten, - kokią jai auklėjimu įdiegė 
įstatymų leidėjas. Ar ne šitai tu vadini narsumu? <...> Aš 

teigiu, kad narsumas yra tam tikras išsaugojimas - įstatymo 
auklėjimu įdiegtos nuomonės apie pavojų - kas jis yra ir 
koks. Aš sakiau, kad ji išlieka, tai yra žmogus išsaugo ją ir 
kentėjimuose, ir malonumuose, ir aistrose, ir baimėje ir nie- 
kad jos neatsisako. ** Šita dorybė atitinka narsiųjų luomą. 

c. Trečioji dorybė yra nuosaikumas (cwgpooVvn). „Nuosai- 
kumas, mūsų požiūriu, labiau panašus į sąskambį ir harmo- 
niją negu kitos ypatybės. <...> Nuosaikumas yra tam tikra 
tvarka; tai malonumų ir geismų valdymas - juk taip tvirti- 
na, sakydami, kad reikia „įveikti save“. <...> Žmogaus sie- 
loje yra dvi dalys - viena geresnė, kita blogesnė. Kai savo 
prigimtimi geresnė dalis pažaboja blogesniąją, tada sakoma, 
kad žmogus „įveikia save". <...> Narsumas ir išmintis, glū- 
dėdami tik kurioje nors vienoje valstybės dalyje, visą vals- 
tybę padaro narsią arba išmintingą, o nuosaikumas pasireiš- 
kia kitaip: jis viską derina pagal save ir sukuria tobulą visų 
piliečių santaiką - vis tiek, ar jie būtų silpni, ar stiprūs, ar 
vidutinio stiprumo, ar, jei nori, pasižymintys protu arba kū- 
no jėga, arba gausumu, arba turtais, arba kitais dalykais. To- 
dėl pagrįstai galėtume sakyti, kad ši darna ir yra nuosaiku- 
mas, kitaip sakant, geresniosios ir blogesniosios dalių natū- 
rali dermė tuo atžvilgiu, kuri iš jų turi vyrauti ir valstybėje, 
ir kiekviename paskirame Zmoguje."? Vis dėlto nuosaiku- 
mas yra trečiojo luomo dorybė. Iš pirmo žvilgsnio atrodo, 
kad harmonija, kuriai esant visa siekia vieno tikslo, visai ne- 
atitinka trečiojo luomo (jis dirba ir tenkina poreikius). Tačiau 
c«opocuv reiškia būtent tai, kad joks principas, jokia api- 
brėžtis, jokia atskirybė savęs neizoliuoja (moralės srityje joks 
poreikis nepaverčia savęs esme, joks poreikis netampa yda). 
Būtent darbas yra momentas veiklos, kuri apsiriboja atski- 
rybe, bet ši veikla orientuota į visuotinybę ir egzistuoja jai. 
Nors ši dorybė ir visuotinė, tačiau ji ypač susijusi su trečiuo- 
ju luomu, kurį labiausiai reikia harmonizuoti, kadangi jame 
nėra absoliučios harmonijos, kurią kiti luomai turi patys 
savyje. 

d. Pagaliau ketvirtoji dorybė yra teisingumas. Su ja susi- 
dūrėme pačioje pradžioje. „Kai kūrėme valstybę, jau iš pat 
pradžių nustatėme vieną pareigą. O toji pareiga ir yra tei- 
singumas arba kokia nors jo atmaina. Jei prisimeni, mes nu- 
statėme ir daug kartų kartojome, kad kiekvienas pilietis pri- 
valo dirbti (ėx1zn0eVe:wv) kurį nors vieną visuomenei reika- 
lingą darbą, kuriam jis iš prigimties geriausiai tinka. <...> 
O kad dirbti savo darbą ir nesikišti į kitus kaip tik ir yra tei- 
singumas, tai mes iš daug ko esame girdėję ir net patys esa- 
me tai sakę. <...> Toji ypatybė, kuri yra būdinga ir vaikams, 
ir moterims, ir vergams, ir laisviems Žmonėms, ir amatinin- 
kams, ir valdantiesiems, ir pavaldiniams, - tai, kad kiekvie- 
nas dirba savo darbą, nesigriebdamas jokių pašalinių dar- 
bų.“ Šiuo atveju būtina pasakyti, kad, pirma, Platonas tei- 
singumą pastato greta kitų dorybių; taigi teisingumas iškyla 
kaip ketvirta dorybė, kaip viena iš keturių. Tačiau jis šią min- 
tį paneigia ta prasme, kad sako, jog greta kitų valstybės ypa- 
tybių - nuosaikumo, narsumo ir išmintingumo - teisingu- 
mas yra ypatingas tuo, kad „suteikia joms galimybę atsiras- 
ti ir išlikti.“ Teisingumas - tai dorybė, kuri suteikia jėgą 
(dUvauuv) kitoms dorybėms, kad jos būtų, kad jos būtų veiks- 
mingos išsaugodamos visumą (ào«e ėyyevėc9ai xat èy- 
yevóueva ye owtptav mapéyetv). Todėl Platonas ir sako, kad 
teisingumas pats sau jau yra, kai yra anos trys dorybės 
(Éceo9at TO UnoAstQ9ev èxeivwv, cl TA vola EUpoLuev) 2 
Konkrečiau kalbant, teisingumo sąvoka yra visumos pagrin- 
das, jos idėja, tos visumos, kuri savyje taip organiškai pa- 
dalinta, kad kiekviena dalis yra tik visumos momentas, o vi- 
suma egzistuoja tik tų dalių dėka; taigi šitoje visumoje luo- 
mai arba savybės yra būtent tokie momentai. Tik 
teisingumas yra šita visuotinybė, tai, kas viską persmelkia, 
taigi jis yra būtis sau kiekvienos dalies, kurioms valstybė su- 
teikia galimybę laisvai reikštis. Iš čia aiškėja, kad, antra, Pla- 
tonas teisingumą suprato ne kaip nuosavybės teisę, nors 
taip jis paprastai suprantamas teisės moksle, jo požiūriu, tei- 

singumas yra tai, kad dvasia jos visybeje įgyja savo teisę, sa- 
vo esatį. Nuosavybėje mano asmenybė esti labai abstrakčiai, 
nuosavybėje esti mano visiškai abstrakti laisvė. Tokios tei- 
sės mokslo apibrėžys, Platono įsitikinimu, nereikalingos.” 
„Įstatymų knygose jis iš esmės nagrinėja dorovės dalykus, 
tačiau taip pat dėsto ir kažką daugiau. Iš čia aiškėja, kad tei- 
singumas yra visa esmė, o atskiro asmens atžvilgiu jis taip 
apibrėžtas, kad kiekvienas geriausiai mokėtų tai ir užsiimtų 
tuo, kam jis yra gimęs. Tik tokiu būdu žmogus kaip apibrėž- 
ta individualybė pasiekia savo teisę, o individualybė glūdi 
valstybės visuotinybėje; žmogus priklauso visuotinei dvasiai 
ir pasiekia joje savo kaip „šito“ visuotinybę. Teisė yra visuo- 
tinybė su tam tikru apibrėžtu turiniu, ji yra formali visuoti- 
nybė. Čia tas turinys yra apibrėžta visa individualybė, o ne 
tas ar kitas daiktas, ne turėjimo atsitiktinumas; tik tikroji as- 
menybės savastis yra susiformavęs disponavimas savo pri- 
gimtimi ir naudojimasis ja. Teisingumas pripažįsta apskritai 
kiekvienos ypatingos apibrėžties teisę ir taip tą apibrėžtį su- 
grąžina į visumą. (Individo partikuliarumas turi būti išug- 
dytas, turi įgyti teisę, įgyti esatį. Šitaip kiekvienas būna sa- 
vo vietoje, kiekvienas realizuoja savo paskirtį, taigi kiekvie- 
nam tenka jo dalia.) Savo tikrąja sąvoka teisingumas mums 
yra laisvė subjektyviąja prasme. Čia teisingumas yra tas da- 
lykas, kad tai, kas protinga, pasiekia esatį, įgyja egzistenci- 
ją. Teisė laisvei įgyti egzistenciją yra visuotinė. Todėl teisin- 
gumą kaip visumos ir laisvės apibrėžtį Platonas iškelia į pa- 
tį viršų — ta prasme, kad protinga laisvė įgyja egzistenciją 
valstybės organizmo dėka, įgyja egzistenciją, kuri tada yra 
tam tikra būtina prigimtis, tam tikras jos būdas. 

3. Ypatingas subjektas kaip subjektas šitas savybes turi 
taip pat ir savyje; šitie subjekto momentai atitinka tris realius 
valstybės principus. Šią trečiąją formą, kurioje glūdi šie prin- 
cipai, Platonas apibūdina. (Kad tam tikras ritmas, tam tik- 
ras tipas yra idėja valstybėje - tai yra tvirtas ir gražus Pla- 
tono valstybės pagrindas.) „Taigi mes pagrįstai galime saky- 

ti, jog tai yra du skirtingi pradai: vieną iš jų, kurio dėka žmo- 
gus sugeba samprotauti, galėtume pavadinti protinguoju 
sielos pradu (tó AoytoTixov), o kitą, kurio dėka žmogus my- 
li, jaučia alkį ir troškulį ir pasiduoda kitiems geismams, pa- 
vadintume neprotingu ir geidžiančiuoju (tó ext9vunTixOv) - 
jis yra visokių malonumų ir pasitenkinimo bičiulis. <...> 
Taigi nustatėme, jog mumyse yra du pradai. O ar sielos ar- 
šumas (9vuoc), dėl kurio mes ir būname pikti, yra trečiasis 
pradas, ar priskirsime jį vienam iš tų dviejų pradų, kuriam 
jis savo prigimtimi yra artimesnis? <...> Kartais įniršis ko- 
voja su geismais, vadinasi, skiriasi nuo jų. <...> Juk ir šiaip 
dažnai matome, kaip geismai įveikia Zmogu prieš proto nu- 
sistatyma: jis plūsta save, niršta ant tų jame įsikūrusių prie- 
vartautojų; kovojant tiems dviem pradams, pyktis tampa 
proto sąjungininku. Bet kad pyktis eitų išvien su troškimais 
prieš protą, kai šis draudžia, to, manau, nesi pastebėjęs nei 
savyje, nei kituose. <...> Kai žmogus jaučiasi pasielgęs ne- 
teisingai, tada, kuo jis kilnesnis, tuo mažiau sugeba pykti, 
jei nuskriaustasis pasmerkia jį kęsti badą, šaltį ir kitas pana- 
šias kančias, nes mano, jog tasai elgiasi teisingai, ir, kaip jau 
sakiau, jo pyktis atsisako prieš jį sukilti. <...> O jeigu žmo- 
gus jaučiasi nuskriaustas, jis virte verda, pyksta ir tampa sa- 
jungininku to, kas jam atrodo teisinga, - dėl to jis yra pasi- 
rengęs iškęsti badą, šaltį ir kitas panašias kančias, kad tik nu- 
galėtų; jis neatsizada savo kilnių siekių - arba pasiekti savo, 
arba numirti, - nebent jį nuramintų protas, panašiai kaip 
piemuo pašaukęs nutildo šunį. <...> Juk mūsų valstybėje 
sargybiniai turi būti tarsi sarginiai šunys, o valdovai - tarsi 
piemenys. <...> Dėl įniršio išėjo priešingai, negu mums iš 
pradžių atrodė. Anksčiau mes jį siejome su geidžiančiuoju 
pradu, o dabar jau manome visai kitaip, nes kai žmogaus 
sieloje vyksta kova, įniršis eina išvien su protu. <...> Tai ar 
jis skiriasi nuo protingojo prado, ar yra tik tam tikra jo rà- 
šis, ir sielai būdingos tik dvi rūšys pradų: protingasis ir gei- 
džiantysis? O gal panašiai kaip valstybėje yra trys luomai - 

verslininkų, sargybinių ir sprendžiančiųjų, - taip ir sieloje 
yra trečiasis pradas - aistringasis (9uuoetdyę). Jei jo nesuga- 
dina blogas auklėjimas, jis būna protingojo prado padėjė- 
jas. ^ 

„Vargais negalais išsiaiškinome, kad valstybėje ir kiekvie- 
no paskiro žmogaus sieloje yra tie patys pradai ir jų yra tiek 
pat. <...> Vadinasi, jeigu valstybė būtų išmintinga, tai būti- 
nai turi būti išmintingas ir paskiras žmogus, ir tuo pačiu at- 
žvilgiu. <...> Kur ir kaip pasireiškia paskiro Žmogaus nar- 
sumas, ten pat ir lygiai taip pat bus narsi ir valstybė. Ir vi- 
sos kitos dorybės yra vienodai būdingos abiem - ir paskiram 
žmogui, ir valstybei. <...> Žmogaus teisingumas pasireiškia 
lygiai taip pat, kaip ir valstybės. <...> Bet turbūt mes neuž- 
miršome, kad valstybė yra teisinga tada, kai kiekvienas iš tri- 
jų luomų dirba savo darbą. <...> Todėl reikia įsiminti, kad 
ir kiekvienas iš mūsų bus teisingas ir atliks savo darbą tada, 
kai kiekvienas iš mumyse esančių pradų atliks savajj."^ Tai- 
gi mes turime trijų momentų išvadą: a) visuotinumas, b) vi- 
durys, pyktis sau, nukreiptas prieš objektiškumą, grįžtantis 
į save ir negatyvus, teisingiau - negatyviai veikianti laisvė, 
C) atskira. Net ir ten, kur Platonas neįsisąmonina savo abst- 
rakčios idėjos, kaip antai , Timajuje", ji visvien iš tiesų viduje 
glūdi ir viskas formuojama pagal ją. Ir tai yra būdas, kuriuo 
Platonas išdėsto dalyko visumą. Pats dėstymas yra detalės, 
kurios kaip esančios sau mūsų čia nebedomina. 

Antra. Pò to Platonas nurodo priemones, kurios būtinos 
valstybei išsaugoti. Tokia priemonė yra auklėjimas, lavinimas. 
Apskritai visas bendruomenės gyvenimas pagrįstas papro- 
čiais kaip prigimtimi tapusia individų dvasia, tad kiekvieno 
individo užsiėmimas reiškiasi kaip doroviška veikla ir valia. 
Kaip Platonas tai pasiekia? Kaip jis padaro, kad individuo- 
se tai, kas yra jų paskirtis, iš tikrųjų taptų jų pačių būtimi ir 
valia, kad kiekvienas save pastatytų (pagal nuosaikumo do- 
rybę) į jam prideramą vietą, paskirtų save jam deramam už- 
siėmimui? Svarbiausia, anot Platono, individus tokiais išauk- 

lėti. Jis tiesiog nori šituos papročius į individus įdiegti; ypač 
ir pirmiausia tai pasakytina apie sargybinius. Kadangi bū- 
tent sargybiniams tenka rūpintis papročių įdiegimu, tai jų 
pačių, taip pat ir karių, auklėjimas yra itin svarbus. Amati- 
ninkų luomas šiuo atžvilgiu nekelia valstybei rūpesčio, nes 
„jeigu batsiuviai pasidarytų niekam tikę, pagestų ir dėtųsi 
esą ne tuo, kas jie yra iš tikrųjų, valstybei nebūtų jokios bė- 
dos (oùðèv dervov).“?* Taigi svarbiausias uždavinys visumos 
požiūriu yra viršininkų, kaip tos visumos pagrindo, lavini- 
mas. Šitas lavinimas turi remtis mokslu, filosofinių žinių die- 
gimu, žinių apie visuotinybę, apie esamybę savaime ir sau 
diegimu, o mokslas apie tuos dalykus ir yra filosofija. Pla- 
tonas čia aptaria atskiras lavinimo priemones - religiją, me- 
ną, mokslą. Išsamiau jis kalba ir apie tai, kokiu požiūriu to- 
kio lavinimo priemonės gali būti muzika ir gimnastika. Ta- 
čiau poetus, Homerą ir Hesiodą, jis ištremia iš savo valsty- 
bės, nes jų vaizdinius apie Dievą laiko nederamais. Mat tuo 
metu jau buvo pradėta kritiškai vertinti tikėjimą Jupiteriu ir 
Homero pasakojimais; kai kurie vaizdai buvo vertinami kaip 
visuotinės maksimos, kaip Dievo įstatymai. Tam tikroje kul- 
tūros pakopoje vaikiškos pasakos yra nekaltos, bet kai jos tu- 
ri tapti dorovinės tiesos pagrindu, esamu įstatymu (pavyz- 
džiui, izraelitų raštai, Senasis Testamentas, tautų teisėje kaip 
mastelis taikomas tautų naikinimas, įvairiausios niekšybės, 
kurias padarė Dievo tarnas Dovydas, žiaurumai, kuriais 
šventikai, kaip antai Samuelis, nusikalto Sauliui), tada pri- 
bręsta laikas jų nusikratyti, jas traktuoti kaip tam tikrą isto- 
rinį dalyką. Platonas aptaria gimnastikos ir muzikos reikš- 
mę auklėjime, bet daugiausia kalba apie filosofiją.“ Be to, 
Platonas mano, kad įstatymai turėtų turėti tam tikrą įvadą, 
kuriame piliečiai būtų akinami vykdyti savo pareigas, įtiki- 
nėjami“ ir t. t.; tai būtų auklėjimas, raginimas rinktis tai, kas 
geriausia, žodžiu, kelias į dorovę. 

(Taigi sargybiniai budi saugodami įstatymus, ir įstatymai 
liečia pirmiausia juos. Žinoma, Platono filosofijoje mes ran- 

dame ir jstatymu apie nuosavybe, policija ir t. t. Jis sako: 
„Neverta davinéti nurodymų nepriekaištingai išauklėtiems 
žmonėms. Daugeliu atvejų jie ir patys lengvai supras, ko- 
kie įstatymai čia reikalingi '** Ir iš tikrųjų, kaip galima su- 
kurti dieviškus įstatymus tiems dalykams, kurių medžiaga 
pati savaime yra tik atsitiktinumai?) 

Tačiau tai yra uždaras ratas: viešasis valstybės gyvenimas 
paremtas papročiais, ir atvirkščiai - papročiai paremti insti- 
tucijomis. Papročiai negali būti nepriklausomi nuo institu- 
cijų, institucijos negali formuoti papročių vien auklėjimo 
priemonėmis, religija. Taigi institucijos turi būti traktuoja- 
mos kaip tas pradinis dalykas, iš kurio kyla papročiai, bū- 
das, kuriuo institucijos egzistuoja subjektyviai. Pats Platonas 
leidžia suprasti, kad jam bus daug prieštaraujama. Dar ir da- 
bar Platono trūkumu laikoma tai, kad jis esąs idealistiškas 
(idealisch), tačiau tai veikiau reiškia, kad jis yra nepakanka- 
mai idealistiškas. Juk jeigu protas yra visuotinė galia, o ši iš 
esmės yra dvasiška, tai tada tai, kas dvasiška, neatsiejama 
nuo subjektyviosios laisvės; o subjektyvioji laisvė yra tas 
principas, kuriuo rėmėsi jau Sokratas, - jo dėka šis princi- 
pas iškilo; šito principo įsigalėjimas ir buvo tai, kas Graikiją 
atvedė į pražūtį. Graikijos pamatas buvo substanciali, doro- 
vinė laisvė; subjektyviosios laisvės suklestėjimo Graikija ne- 
pajėgė atlaikyti. Taigi protingumas privalo būti įstatymo pa- 
grindas, jis apskritai tai ir yra; tačiau, antra vertus, protin- 
gume esmišku būdu yra ir sąžinė, savas įsitikinimas, trum- 
pai tariant, visos subjektyviosios laisvės formos. Subjekty- 
vumas iškyla kaip įstatymų, valstybės organizmo priešybė. 
Anas protas yra absoliuti galia, kuri siekia pajungti sau šei- 
mos individą, pajungti jį išorine poreikių būtinybe, tačiau 
pastarojoje irgi yra protas savaime ir sau. Individas remiasi 
laisvos savivalės subjektyvumu, jis susisieja su visuma, pa- 
sirenka sau tam tikrą luomą ir suformuoja save kaip tam tik- 
rą dorovinį dalyką. Tačiau į šitą aspektą apskritai, į šitą in- 
divido judėjimą, į šitą subjektyviosios laisvės principą Pla- 

tonas iš dalies nekreipė dėmesio, o iš dalies tyčia jį pažeidė; 
ir jis nagrinėja vien tai, kaip geriausiai sutvarkyti valstybę, 
o ne kaip geriausiai galėtų pasireikšti subjektyvioji indivi- 
dualybė. Išeidama už graikų dorovės principo ribų, Platono 
filosofija tą principą gerai pasisavino ir net dar labiau jį iš- 
plėtojo. 

Jei kalbėsime apie tą kitą požiūrį, kuris atmeta subjekty- 
viosios laisvės principą, tai turėsime pasakyti, kad jis yra pa- 
grindinis Platono valstybės bruožas. Šios valstybės dvasia iš 
esmės yra ta, kad visi aspektai, kuriuose atskirybė kaip to- 
kia įtvirtina save, ištirpsta visuotinybėje, ir žmonės traktuo- 
jami tik kaip visuotiniai žmonės. 

1. Vadovaujantis minėta apibrėžtimi - atmesti subjekty- 
vybės principą, - galima tarti, kad Platonas neleidžia indi- 
vidams rinktis luomo, taigi neleidžia to, ko mes reikalaujame 
kaip laisvės būtinos sąlygos. Tačiau ne gimimas lemia indi- 
vidų priskyrimą luomams ir jų tinkamumą tiems luomams, 
tai, žiūrėdami prigimtinių individo polinkių ir gabumų 
(spręsdami apie jo talentus ir išsilavinimą), atlieka valstybės 
valdovai, patys vyriausieji iš pirmojo luomo, kurie vadovau- 
ja individų auklėjimui ir juos tikrina, kurie juos atrenka ir 
suskirsto, kad kiekvienam tektų jam tinkamas užsiėmi- 
mas.!? (Pirmasis luomas yra valdovai, valstybės išmintis, 
mas ne sudėtas iš šių dviejų dalių, o vientisas, tad šio luo- 
mo vyriausieji yra sargybiniai.!*') Tatai visiškai nesuderina- 
ma su mūsų laiko principu. Juk nors mes ir laikome teisin- 
gu dalyku, kad kiekvienas luomas reikalauja ypatingos 
veiklos ir gebėjimų, tačiau manome, kad spręsti, kuriam luo- 
mui priklausys tam tikras individas, visuomet reikia palikti 
paties individo polinkiui kaip laisvam atrodančiam pasirin- - 
kimui, kad šiuo polinkiu luomas sukuria save sau pačiam. 
Tačiau kitas individas man negali nurodinėti: „Kadangi tu 
niekam daugiau netinki, tai turi būti amatininkas ir t. t." In- 
dividas pats gali rinktis, jam kaip subjektui turi būti leista 

apie save subjektyviai spresti, remiantis savo paties saviva- 
le, be to, žiūrint išorinių sąlygų: „Aš noriu studijuoti.“ 

2. Toliau i$ to paties principo plaukia, kad Platonas!“ sa- 
vo valstybėje panaikina privačią nuosavybę apskritai. Juk 
esant privačiai nuosavybei atskirumas, atskira sąmonė tam- 
pa absoliuti, asmuo traktuojamas kaip tai, kas yra savaime 
be jokio turinio. Teisėje kaip tokioje aš kaip šitas galioju sa- 
vaime ir sau pačiam. Taip čia galioja visi, ir aš galioju tik to- 
dėl, kad visi galioja, kitaip sakant, aš galioju tik kaip visuo- 
tinybė; bet šito visuotinumo turinys yra fiksuotas atskiru- 
mas. Teisėje turime reikalą su teise kaip tokia, ir bylos 
teisėjams visai nesvarbu, ar šis namas priklauso šiam, ar ki- 
tam asmeniui, o šalims, kurios bylinėjasi dėl to daikto, rūpi 
ne disponavimas tuo daiktu, o teisė dėl pačios teisės (kaip 
kad moralėje susiduriama su pareiga dėl pareigos), todėl to- 
kios abstrakcijos tvirtai laikomasi ir abstrahuojamasi nuo re- 
alybės turinio. Tačiau filosofijos visuotinybė yra ne abstrak- 
cija, o visuotinybės ir realybės, arba visuotinybės turinio, 
vienybės esmė. Todėl joje svarbu tik turinys, nes jis visuoti- 
nybėje teigiamas kaip negatyvus, kaip grįžtantis atgal, ne 
kaip galiojantis savaime ir sau. Kadangi aš naudojuosi daik- 
tais (ne tuo požiūriu, kad aš juos turiu arba kad jie, kaip fik- 
suoti, kaip esantys man, kaip fiksuotam, galioja), jų santy- 
kis su manimi yra disponavimas ir nuosavybė. Kitas,'? tre- 
čias luomas užsiima amatais, prekyba, žemdirbyste ir kuria 
tai, kas reikalinga visiems, bet savo darbu jis neįgyja nuo- 
savybės; tačiau visa visuma yra tam tikra šeima, kurioje 
kiekvienas dirba jam skirtą darbą, bet darbo produktas yra 
bendras, ir atskiras žmogus iš savo bei i$ visų produktų gau- 
na tai, ko jam reikia. Nuosavybė yra tam tikras disponavi- 
mas, kuris priklauso man, kaip šitam asmeniui, ir kuriuo ma- 
no asmuo kaip toks įgyja egzistenciją, įgyja realybę. Dėl to 
Platonas savo valstybėje atsisako nuosavybės. Tačiau lieka 
neaišku, kas stimuliuos verslų plėtotę, jei neliks privačios 
nuosavybės vilties. Juk tame, kad aš esu asmuo, sakyčiau, 

glūdi manasis gebėjimas įgyti ir turėti nuosavybę. Kad ta- 
da, Platono nuomone,“ būtų užkirstas kelias visokiems gin- 
čams, vaidams, neapykantai, gobšumui, - tatai, apskritai pa- 
ėmus, galima įsivaizduoti. Tačiau tai tik vienas nesvarbus pa- 
darinys palyginti su aukštesniu ir protingu nuosavybės 
teisės principų; laisvė įgyja esatį tik tada, kai asmuo turi 
nuosavybę. Taigi mes matome, kad Platonas visiškai sąmo- 
ningai pašalina iš savo valstybės subjektyviąją laisvę. 

3. Dėl tos pačios priežasties Platonas savo valstybėje pa- 
naikina ir santuoką, nes ji yra toks vienos lyties asmens ry- 
šys su kitos lyties asmeniu, kuris yra abipusis ir viršija vien 
gamtinį ryšį, jeigu galima taip išsireikšti, „abipusį naudoji- 
mą“. Platonas savo valstybėje neleidžia atsirasti šeimai, tam 
tikram ypatumui - vertinant šio ypatumo požiūriu, šeima 
yra tam tikra visuma sau; šeima yra išplėtota asmenybė - 
tam tikras dorovinis santykis, esantis natūralioje dorovėje, - 
kuri atmeta kita; taip, šeima yra dorovė, tačiau tokia, kuri 
priklauso individui kaip atskirybei. Pagal subjektyviosios 
laisvės sąvoką individas turi turėti nuosavybę; lygiai taip pat 
būtina, maža to - šventa yra šeima. O Platonas teigia, kad 
vaikai turi būti atimami iš motinų vos tik gimę, turi būti lai- 
komi tam tikroje įstaigoje, kur juos maitintų žindyvės, pa- 
rinktos iš tų pačių, juos pagimdžiusių motinų; tačiau nė vie- 
na motina čia neturi atpažinti savo vaiko. Vaikai auklėjami 
bendrai. Lygiai taip pat paskirstomos ir moterys. Tiesa, iš- 
lieka vestuvės ir savos žmonos, tačiau taip, kad bendras vy- 
ro ir žmonos gyvenimas nebūtų pagrįstas asmeniniu prie- 
raišumu, kad individo prielankumas, kuris suveda vyrą ir 
moterį, negalėtų reikštis. Moterys nuo dvidešimties iki ke- 
turiasdešimties metų turi gimdyti, o vyrai nuo trisdešimties 
iki penkiasdešimt penkerių metų - turėti žmonas. Kad bū- 
tų užkirstas kelias kraujomaišai, visi vaikai, kurie yra gimę, 
kai vyras buvo vedęs, turi būti laikomi jo vaikais.'? Mote- 
rys, kurių esminė paskirtis yra šeimyninis gyvenimas, šioje 
valstybėje neturi šitos veiklos. Iš čia dar viena Platono vals- 

tybės ypatybė: kadangi šeima panaikinta, o moterys nebe- 
žiūri namų, tai jos nebėra privatūs asmenys ir prisiima vy- 
ro, kaip visuotinio individo, gyvenseną valstybėje. Todėl 
Platonas joms skiria dirbti visus vyriškus darbus, net ir da- 
lyvauti karo žygiuose, taigi jas matuoja tuo pačiu masteliu 
kaip ir vyrus; tačiau jis ne per daug pasitiki jų narsumu ir 
kare jas laiko net ne rezervu, o greičiau ariergardu - kad 
„moterys kartu su vyrais žygiuotų arba greta jų, arba užpa- 
kalyje išsirikiavusios, kad priešams įvarytų daugiau baimės 
ir, ištikus reikalui, padėtų saviesiems“ .!97 

Tokie yra pagrindiniai Platono valstybės bruožai. Esmi- 
nė jos ypatybė ta, kad atskirumo principas nustelbtas; atro- 
do, kad tai lemia pati idėja, kad kaip tik tame apskritai glū- 
di prieštara tarp filosofijos ir įsivaizdavimo, kuris pripažįs- 
ta atskirybės galiojimą, todėl ir valstybėje, kaip realioje 
dvasioje, nuosavybės teisė ir asmens bei nuosavybės gyni- 
mas traktuojami netgi kaip visos valstybės bazė. Tai ir yra 
Platono idėjos ribotumas, kad ji tėra abstrakti idėja. O iš tik- 
rųjų tikra idėja yra ta, kurios kiekvienas momentas visiškai 
realizuoja save, įkūnija save ir tampa savarankiškas, tačiau 
savo savarankiškumu dvasiai yra tai, kas įveikta. Todėl to- 
kios idėjos požiūriu atskirumas turi visiškai realizuoti save, 
įgyti savo vietą valstybėje, tačiau taip pat joje ir ištirpti. Vals- 
tybės elementas yra šeima, t. y. ji yra natūrali, dar neprotin- 
ga valstybė; ir toks elementas valstybėje turi būti. Po to pro- 
tu pagrįstos valstybės idėja turi savo sąvokos momentus re- 
alizuoti taip, kad jie taptų luomais, kad dorovinė substancija 
išsiskaidytų į dalis taip, kaip kūno substancija išsiskaido į vi- 
dinius ir išorinius organus, ir kiekvienas iš jų veikia pagal 
savo ypatingą apibrėžtumą, bet tik visi kartu jie sudaro vie- 
ną gyvą organizmą. Ne abstraktus asmenybės visuotinumas, 
kuris yra teisė, o valstybė apskritai, valstybė kaip visuma, 
kaip atskira būtybė turi persmelkti viską. Tačiau lygiai taip 
visumą turi persmelkti abstrakčiai formalus momentas ir 
principas, teisė su atskirybe kaip esamuoju turiniu; bet vie- 

nas luomas yra itin susijęs su šituo principu. Tad turi būti ir 
toks luomas, kuriame nuosavybė būtų netarpiška ir pasto- 
vi, kuriame disponavimas žemės sklypu būtų toks kaip dis- 
ponavimas savo kūnu; taip pat turi būti luomas, kuris užsi- 
imtų nuolatiniu įsigijimu, kuris būtų ne toks netarpiškas dis- 
ponavimas, o nuolat kintantis ir judantis turtas. Šituos du 
luomus kaip savo pačios dalis tauta palieka atskirumo prin- 
cipo valiai ir šiuo atveju leidžia viešpatauti teisei, kad ji šia- 
me principe ieškotų tvermės, visuotinybės, to, kas yra savai- 
me, nors pats šis principas veikiau yra mobilumo principas. 
Šitas principas turi turėti visišką, pilną realybę, jis turi reikš- 
tis ir kaip nuosavybė. Nes tikra ir reali dvasia yra ta, kurios 
kiekvienas momentas joje glūdi ir kaip visiškai savarankiš- 
kas, oji įgyja savo kitabūtį visiškame būties indiferentume; 
to nepajėgia gamta, ji negali suteikti savarankiškos gyvybės 
savo dalims, išskyrus didžiąsias sistemas.!?? 

Tai ir yra, kaip pamatysime, didysis moderniojo pasau- 
lio pranašumas prieš senovę, - jame tai, kas objektiška, įgy- 
ja didesnį, absoliutų savarankiškumą, tačiau kaip tik dėl to 
šiam juoba sunkiau sugrįžti į idėjos vienybę. 

Šitas subjektyvumo trūkumas yra pačios graikų dorovi- 
nės idėjos trūkumas. Principas, kuris pirmiausia pasirodė 
Sokrato filosofijoje, iki šiol egzistavo tik kaip nesavarankiš- 
kas; bet dabar jis turi tapti absoliučiu principu, būtinu pa- 
čios idėjos momentu. 

Panaikinęs nuosavybę ir šeimą, atmetęs savąją valią ren- 
kantis luomą, taigi atmetęs visas tas apibrėžtis, kurios susi- 
jusios su subjektyviosios laisvės principu, Platonas tikėjosi 
užkirsiąs kelią visoms aistroms, neapykantai, ginčams ir t. 
t. Jis gerai suprato, kad graikų gyvenimo pagedimas kyla iš 
to, jog individai kaip tokie pradėjo teikti pirmenybę savo 
tikslams, polinkiams ir interesams, - interesai nustelbė ben- 
drąją dvasią. Tačiau krikščionių religija šitą principą padarė 
būtiną (šioje religijoje atskiro žmogaus siela yra absoliutus 
tikslas, todėl, kaip būtinas, jis dvasios sąvokoje įžengia į pa- 

sauli), todėl aiškiai matyti, kad Platono valstybės santvarka 
yra subordinuota, kad ji negali įvykdyti to aukšto reikalavi- 
mo, kuris keliamas doroviniam organizmui. Platonas nepri- 
pažino atskiro individo valios, žinojimo, noro, sprendimo, 
nemokėjo jų suderinti su savo idėja. Tačiau teisingumas rei- 
kalauja pripažinti ir šio principo teises, ir aukštesnį susilie- 
jimą su visuotinybe bei derėjimą su ja. Platono principo 
priešybė yra individų sąmoningos laisvos valios principas, 
kuris buvo iškeltas vėlesniais laikais, ypač Rousseau. Pasak 
šito principo, būtina yra atskiro asmens kaip individo savo- 
ji valia, jis turi turėti galimybę išreikšti savo poziciją. Tuo bū- 
du šitas principas buvo išplėtotas iki kraštutinumo ir atsi- 
skleidė visu savo vienašališkumu. Tokios. savivalės ir tokio 
lavinimo priešprieša turi būti visuotinybė savaime ir sau, tai, 
kas mąstoma, - ne kaip išmintingas viršininkas, ne kaip pa- 
protys, o kaip įstatymas, kartu ir kaip mano esmė bei min- 
tis, t. y. subjektyvumas ir atskirumas. Protingumą Žmonės 
turi sukurti iš savęs savo interesais, savo aistra, - juk pro- 
tingumas tikrovėje pasirodo prispaudus bėdai, susiklosčius 
aplinkybėms, atsiradus pretekstui. 

Mes neaptarsime „Kritijo“, jo išliko tik vienas fragmen- 
tas, susijęs su ,Timajumi" tuo būdu, kad „Timajuje“ kalba- 
ma apie spekuliatyvią Žmogaus ir gamtos kilmę, o , Kritiju- 
je" vaizduojama žmonijos formavimosi istorija (filosofinė is- 
torija), kuri pateikiama kaip senoji atėniečių istorija, - ja 
išsaugojo egiptiečiai.!? | 

Dar galima trumpai aptarti garsiąją Platono filosofijos pu- 
se - būtent jo estetiką, pažinimą to, kas yra grožis. Šiuo at- 
žvilgiu Platonas irgi suformulavo vienintelę teisingą mintį, 
kad grožio esmė yra intelektuali, kad tai yra proto idėja. Kai 
jis kalba apie dvasinį grožį, tatai reikia suprasti taip: grožis 
kaip grožis yra juslinis grožis, jis nėra kažkur, nežinia kur; 
tai, kas jusliniuose dalykuose yra gražu, kaip tik ir yra dva- 
siška. Tai lygiai tas pats atvejis, kaip ir jo idėja apskritai. To, 
kas reiškiasi, esmė ir tiesa yra idėja, lygiai taip ir grožio, ku- 


120 


PLATONAS 


ris reiškiasi, tiesa yra grožio idėja." Grožio ir kūno santy- 
kis, kaip tam tikras geismo arba malonumo ir naudingumo 
santykis, nėra santykis su kūnu kaip grožiu; tai santykis su 
kūnu kaip vien tik jusliniu arba, kitaip tariant, tai atskiry- 
bės santykis su atskirybe.!! Grožio esmė yra tik paprasta 
proto idėja, esanti jusliniu būdu kaip tam tikras daiktas, ta- 
čiau grožio turinys yra ne kas kita, o ši idėja.!'* Iš tikrųjų tai 
yra dvasinė esmė. Taigi, pirma, tai nėra grynai juslinis daik- 
tas, o yra tikrovė, subordinuota visuotinumo, tiesos formai. 
Tačiau, antra, ta visuotinybė šiuo atveju irgi neturi visuoti- 
numo formos, - visuotinybė yra turinys, kurio forma yra 
juslumas - ir tai yra grožio apibrėžtumas. Moksle visuotiny- 
bė savo ruožtu turi visuotinumo arba sąvokos formą. O gro- 
žis pasirodo kaip realus daiktas arba, kalboje, - kaip vaizdi- 
nys, tuo būdu, kuriuo daiktiškumas būna dvasioje. Grožio 
turinys, jo prigimtis, jo esmė ir t. t. pažįstama tik protu, ir 
tai yra tas pats turinys, kurį turi filosofija; ir tik protas turi 
spręsti apie grožį jo esmės požiūriu. Kadangi protas grožy- 
je pasirodo daiktiniu būdu, tai grožis lieka nepažintas; kaip 
tik todėl tikrąjį grožio pasireiškimą kaip tai, kas priklauso 
dvasios sričiai, nes protas esti dvasios būdu, - Platonas su- 
siejo su pažinimu. 

Toks yra pagrindinis Platono filosofijos turinys. Platono fi- 
losofinės pozicijos svarbiausieji momentai yra: «) atsitiktinė 
forma - dialogas, pokalbiai iškilių protų, laisvų žmonių, ku- 
rie neturi kitų interesų, tik teoriją, dvasinį gyvenimą; B) šie 
žmonės - juos veda pokalbio turinys - prieina prie pačių gi- 
liausių sąvokų - gražių fragmentų, gilių minčių, jos tarsi 
brangakmeniai, kuriuos aptinkame, žinia, ne dykumoje, o ei- 
dami smėlėtu takeliu, tarsi gėlės sunkiame kelyje (brangak- 
meniai, gėlės — tai giedra gamta); y) dėstymas neturi sistemi- 
nio ryšio, tačiau jam būdingas vienas interesas; 6) nesama.są- 
vokos subjektyvumo apskritai; <) esama substancialios idėjos. 

Platono filosofija vystėsi dviem pakopomis, pagal jas ji 
formavosi ir pasiekė aukštesnį principa. a. Prote glūdinti vi- 

suotinybė, esanti labai stiprioje, begalinéje prieštaroje, asme- 
ninės sąmonės, kuri yra pati sau, savarankiškume, turėjo su- 
sidvejinti. Naujojoje akademijoje savimonė sugrįžta į save 
ir tampa tam tikru skepticizmu - negatyviuoju protu, kuris 
apskritai stoja prieš bet kokią visuotinybę, nemoka rasti sa- 
vimonės ir visuotinybės vienybės, todėl laikosi pirmosios. B. 
Tačiau neoplatonikai sugrįžta prie vienybės - savimonės ir 
absoliučiosios esmės vienybės; jų požiūriu, Dievas yra ne- 
tarpiškai gyvas prote - protu pagrįstas pažinimas pats yra 
dieviškoji dvasia, o jo turinys yra Dievo esmė. Abi šias pa- 
kopas mes vėliau aptarsime. 


B. ARISTOTELIS 


Baigėme kalbėti apie Platoną; su juo sunku skirtis. Dabar, 
pereidami prie Platono mokinio Aristotelio, juoba turėtume 
baimintis, kad medžiaga bus dar aprėpesnė; juk Aristotelis 
yra vienas iš pačių turtingiausių ir universaliausių mokslo 
genijų, kurie kada nors gyveno, - tai žmogus, kuriam lygaus 
neatsirado nė vienoje epochoje. Be to, mes turime ir daugy- 
bę jo veikalų, tad medžiaga juoba išsiplečia; deja, aš nega- 
liu Aristotelio nagrinėti taip nuodugniai, kaip jis yra vertas. 
Mes turėsime apsiriboti bendra jo filosofijos samprata (Pla- 
tonas ir Aristotelis, labiau negu kas nors kitas, vadintini 
žmonijos mokytojais) ir šiek tiek plačiau aptarsime tai, kiek 
Aristotelis savo filosofijoje išplėtojo tai, ką pradėjo Platono 
principas - ir idėjų gilumo, ir jų apimties požiūriu. Aristo- 
telis įsismelkė į realios visatos visumą bei jos dalis ir visą ši- 
tą palaidą gausą pajungė sąvokai; būtent jis išskyrė didžiu- 
mą filosofijos mokslų ir juos pagrindė. Ir nors mokslas to- 
kiu būdu išsiskaido į daugelį tam tikrų sąvokų samprotinių 
apibrėžčių, tačiau Aristotelio filosofijoje glūdi ir pačios gi- 
liausios spekuliatyviosios sąvokos. Aprėptimi ir spekuliaty- 
vumu Aristoteliui niekas neprilygsta. Tačiau visuotinis jo fi- 

losofijos požiūris reiškėsi ne kaip tam tikra save sisteminanti 
visuma, kurios tvarka ir sąsajos irgi priklauso sąvokai, o tos 
visumos dalys suvokiamos empiriškai ir dedamos greta; da- 
lis suvokiama pati sau, kaip apibrėžta sąvoka, bet ji nėra sa- 
sajingas judėjimas. Ir nors jo sistema nėra išplėtota savo da- 
lių požiūriu, nors šios dalys stovi šalia viena kitos, vis dėlto 
jos yra iš esmės spekuliatyvios filosofijos visybė. 

Kodėl Aristotelį būtina nagrinėti išsamiai? Todėl, kad joks 
kitas filosofas taip nenukentėjo nuo visiškai bemintės filo- 
sofinės tradicijos, kuri užgožė jo filosofiją, o ir dabar tebėra 
aktuali, nors Aristotelis ilgus amžius buvo visų filosofų mo- 
kytojas. Jam priskiriamos pažiūros, kurios aiškiai kertasi su 
jo filosofija. Platono veikalai plačiai skaitomi, o Aristotelis 
naujaisiais laikais beveik nežinomas, jo atžvilgiu daug klai- 
dingo išankstinio nusistatymo. Beveik niekam nežinomi jo 
spekuliatyvieji, loginiai veikalai; daug teisingiau buvo įver- 
tinti jo gamtamoksliniai veikalai, bet tai netaikytina jo filo- 
sofinéms pažiūroms. Visuotinai paplito ir įsigalėjo nuomo- 
nė, kad Aristotelio filosofija ir Platono filosofija yra tiesiog 
priešingos; pastaroji esanti idealizmas, o pirmoji - realizmas, 
ir realizmas pačia banaliausia prasme; Platonas esą pavertė 
principu idėją, idealą, taigi vidinė idėja kurianti pati iš sa- 
vęs; pasak Aristotelio, siela esanti tabula rasa, ji iš išorinio pa- 
saulio visiškai pasyviai įgyjanti visas savo apibrėžtis, taigi jo 
filosofija esanti empirizmas, blogiausia Locke'o filosofijos at- 
maina ir t. t. Tačiau mes pamatysime, toks požiūris toli gra- 
žu neatitinka tiesos. Iš tikrųjų savo spekuliatyviu gilumu 
Aristotelis pranoksta Platoną, jam būdingas nuodugnus spe- 
kuliatyvumas bei idealizmas, ir net labai plati empirinė me- 
džiaga jo nepriverčia pakeisti savo požiūrio. Antai Prancū- 
zijoje dar ir dabar vyrauja visiškai klaidinga Aristotelio filo- 
sofijos samprata. 

Vienas pavyzdys, rodantis, kaip aklai tradicija jam nim 
ria įvairius dalykus, užuot pasiskaičiusi jo paties veikalus ir 
pasitikslinusi, ar jie iš tikrųjų ten yra, gali būti šis: senosios 

estetikos, kalbédamos apie triju dramos veiksniu - veiksmo, 
laiko ir vietos — vienybę, teikia ją kaip règles d'Aristote, la sai- 
ne doctrine; bet iš tikrųjų Aristotelis kalba tik apie veiksmo!" 
vienybę, prabégomis pamini laiko!“ vienybę, o apie trečią- 
ją - vietos - vienybę jis apskritai neužsimena. 

Trumpai peržvelkime jo gyvenimą. Jis yra kilęs iš Stagei- 
ros, Trakijos miesto Strimono įlankoje, kuris buvo graikų ko- 
lonija; nors gimė Trakijoje, kilmės buvo graikas. Šitą graikų 
koloniją, kaip ir visą kraštą, netrukus užkariavo Filipas Ma- 
kedonietis. Aristotelis gimė pirmaisiais 99-osios olimpiados 
metais (384 m. pr. Kr.). Platonas buvo gimęs trečiaisiais 
87-0sios olimpiados metais (430 m. pr. Kr.), taigi Aristotelis 
buvo 46 metais jaunesnis ir gimė 16 metų po Sokrato mir- 
ties (95 ol., 1; 400 m. pr. Kr). Jo tėvas Nikomachas buvo Ma- 
kedonijos karaliaus Aminto, Filipo tėvo, gydytojas."? Po tė- 
vų, kurių anksti neteko, mirties jį auklėjo giminaitis Prokse- 
nas, kurį jis nuolatos pagarbiai mini; jo atminimą Aristote- 
lis aukštai vertino visą gyvenimą ir net pastatė jam 
paminklų, o atsilygindamas savo auklėtojui, jis vėliau ėmė- 
si auklėti jo sūnų Nikanorą, įsūnijo jį ir padarė savo įpėdi- 
niu. Septyniolikos metų Aristotelis atvyko į Atėnus ir, čia įsi- 
kūręs, dvidešimt metų bendravo su Platonu.! Taigi jis tu- 
rėjo galimybę labai gerai susipažinti su Platono filosofija, to- 
dėl, kai girdime sakant, kad jis jos nesupratęs, tai, 
sprendžiant netgi iš šių, išorinių aplinkybių, yra aišku, kad 
tai savavališka ir visiškai nepagrįsta nuomonė. Apie Plato- 
no ryšius su Aristoteliu, ypač apie tai, kad Platonas savo įpė- 
diniu Akademijoje pasirinko ne Aristotelį, o Speusipą, arti- 
mą giminaitį, Diogenas!" pasakoja daug nereikalingų ir 
prieštaringų anekdotų. Jeigu tolesnis Platono mokyklos gy- 
vavimas turėjo reikšti tai, kad Platono filosofija joje turi bū- 
ti dėstoma visiškai pagal Platono sampratą, tai, aišku, Pla- 
tonas savo įpėdiniu negalėjo pasirinkti Aristotelio, tuo tar- 
pu Speusipas tokiam reikalui visiškai tiko. Tačiau iš tikrųjų 
Platono įpėdinis buvo Aristotelis; juk Aristotelis filosofiją 

plėtojo Platono dvasia, tik giliau ir plačiau, taigi jis nuvedė 
ją toliau. Esą kaip tik apmaudaudamas dėl šito paskyrimo 
Aristotelis, mirus Platonui (108 ol., 1; 348 m. pr. Kr.), paliko 
Atėnus ir keletą metu gyveno pas Hermiją, Atarnéjos mies- 
to Misijoje valdovą, kuris irgi mokėsi Platono mokykloje, to- 
dėl buvo artimas Aristotelio draugas. Aristotelis pas jį išgy- 
veno trejus metus. Hermiją, nepriklausomą miesto valdovą, 
bei kitus absoliučius Mažosios Azijos graikų valdovus ir jų 
respublikas pavergė persų satrapas; kaip belaisvis, Hermi- 
jas buvo išsiųstas į Persiją pas Artakserksą, kuris ilgai negaiš- 
damas įsakė jį nukryžiuoti. Kad išvengtų panašaus likimo, 
Aristotelis su Hermijo dukterimi Pitija, kuri tapo jo žmona, 
pabėgo į Mitilėnę ir ten apsigyveno. Delfuose jis pastatė 
Hermijui paminklą su užrašu, kuris mums išliko; iš jo aiš- 
kėja, kad Hermijas pakliuvo į persų rankas per klastingą iš- 
davystę. Aristotelis Hermijo vardą taip pat pagerbė gražiu 
himnu dorybei, kuris irgi isliko.'* 

Iš Mitilėnės Aristotelį pakvietė (109 ol., 2; 343 m. pr. Kr.) 
Filipas Makedonietis auklėti Aleksandrą, kuris tuo metu bu- 
vo penkiolikos metų. Filipas kvietė jį šiam darbui įžymiuo- 
ju laišku, kuris mums išliko. Filipas rašė: „Aš turiu sūnų, bet 
aš dėkoju dievams ne tiek už tai, kad jie man jį davė, kiek 
už tai, kad jie leido jam gimti Tavo laiku. Aš viliuosi, kad Ta- 
vo rūpestis ir Tavo pažiūros padarys jį vertą mano ir jo bū- 
simosios valstybės.“ Būti Aleksandro auklėtoju - tai, be 
abejonės, puikus likimas istorijoje; šiuose rūmuose Filipas ir 
Olimpija Aristoteliui rodė patį didžiausią dėmesį ir palan- 
kumą. Kuo tapo jo auklėtinis, gerai žinoma; auklėjimo sėk- 
mė yra geriausias auklėjimo dvasios liudijimas; Aleksandro 
dvasios ir žygių didingumas bei nepertraukiama draugystė 
su Aristoteliu būtų aukščiausias auklėtojo sėkmės liudijimas, 
jeigu tokio liudijimo Aristoteliui reikėtų. Aleksandras Aris- 
toteliui buvo kitoks, vertingesnis, auklėtinis negu Dionisi- 
jas Platonui. Platonui rūpėjo jo valstybė, valstybės idealas, 
ir individas jam buvo tik priemonė; jis užmezgė santykius 

su tokiu subjektu, su kurio pagalba ta ideala bütu galima 
įgyvendinti, tačiau pats individas jam buvo nesvarbu. Tuo 
tarpu Aristotelis neturėjo tokio ketinimo; jam rūpėjo tik in- 
dividas, jam buvo svarbu deramai išauklėti ir suformuoti šią 
individualybę. Aristotelis žinomas kaip gilus, nuodugnus, 
abstraktus metafizikas; akivaizdu, kad jis rimtai traktavo 
Aleksandro auklėjimą. Aleksandro auklėjimas visiškai panei- 
gia tauškalus apie praktinį spekuliatyviosios filosofijos ne- 
reikalingumą. Tai, kad Aristotelis auklėjo Aleksandrą ne taip, 
kaip moderniais laikais įprasta auklėti princus - paviršuti- 
niškai, iš dalies patvirtina pats Aristotelio rimtumas savai- 
me ir sau; Aristotelis gerai žinojo, kas yra tiesa ir kas yra tie- 
sa auklėjime; iš dalies apie tai galima spręsti ir iš tos išori- 
nės aplinkybės, kad Aleksandras, kuris, užkariaudamas nau- 
jas žemes, atsidūrė Azijos gilumoje, išgirdęs, jog Aristotelis 
paskelbė vieną savo filosofijos akroamatinį (metafizinį, spe- 
kuliatyvų) veikalą, nusiuntė jam priekaištingą laišką, kuria- 
me parašė: tai, kuo jie abu kartu užsiiminėjo, neturėtų būti 
skelbiama visiems. Aristotelis atsakė Aleksandrui: nors tai 
paskelbta, tačiau tai tas pat, kaip ir nepaskelbta.!? 

Čia ne vieta vertinti Aleksandrą kaip istorinę asmenybę. 
Aleksandro lavinime Aristotelio filosofijos pamokoms pri- 
skirtina tai, kad prigimtis, tikroji Aleksandro dvasios gebė- 
jimų didybė buvo išlaisvinta ir iš vidaus, pakylėta į tobulą, 
sąmoningą savarankiškumą, kuris matyti jo užmojuose ir Zy- 
giuose. Aleksandras pasiekė visišką pasitikėjimą savimi, kurį 
suteikia tik begalinė minties narsa, pasiekė nepriklausomy- 
bę nuo ypatingų, ribotų planų ir ją, nepriklausomybę, iškė- 
lé ir padarė visiškai bendru tikslu - taip sutvarkyti pasaulį, 
kad jis taptų bendruomeniniu, visuomeniniu gyvenimu, ko- 
munikacija, kad būtų sukurtos valstybės, kurios nepriklau- 
sytų nuo atsitiktinių individualybių. Aleksandras įgyvendi- 
no planą, kurį buvo numatęs jau jo tėvas, - vadovaujant 
graikams, įvykdyti Europos kerštą Azijai ir padaryti Aziją 
priklausomą nuo Graikijos, susivienijus taip, kaip per Tro- 

jos kara - taigi savito graiku pasaulio pabaigoje pakartoti tai, 
kas buvo jo pradžioje. Taip Aleksandras atkeršijo ir uz klas- 
tą bei žiaurumą, kurį iš persų patyrė Aristotelio draugas 
Hermijas. Aleksandras platino graikų kultūrą per Aziją, kad 
iki graikų pasaulio lygio pakeltų šitą laukinę, tik griaunan- 
čią, savyje suyrančią baisaus žiaurumo Žmonių maišalynę, 
mieguistume, neigime, dvasios nuopuolyje nugrimzdusią 
Aziją. Todėl kai sakoma, kad Aleksandras buvo tik užkariau- 
tojas, kuris nesugebėjo sukurti tvarios karalystės, nes ta ka- 
ralystė po jo mirties vėl subyrėjo, tai su tuo turėsime sutik- 
ti, jeigu dalyką vertinsime paviršutiniškai - kad jo giminei 
valdžios išlaikyti nepavyko. Tačiau graikų valdžia išliko. 
Aleksandras sukūrė karalystę ne savo giminei, o plačią grai- 
kų tautos karalystę, kuri pajungė sau Aziją; joje suleido šak- 
nis graikų kultūra, graikų mokslas. Graikiškos karalystės 
Mažojoje Azijoje, ypač Egipte, ištisus šimtmečius buvo 
mokslo židiniai, ir šio mokslo įtaka, ko gero, siekė net Indi- 
ją ir Kiniją. Mes tiksliai nežinome, ar šituo keliu indai įgijo 
tai, kas geriausia jų moksle; visiškai tikėtina, kad tikslioji ast- 
ronomija į Indiją atėjo iš Graikijos. Ir sirų karalystė, nusi- 
driekusi į Azijos gilumą iki Baktrijos (graikų-baktrų karalys- 
tės), be abejo, buvo tas tarpinis punktas, iš kurio per joje įsi- 
kūrusias graikų kolonijas į tikrąją Aziją, į Kiniją, pateko 
negausios mokslo žinios, kurios ten išliko kaip tam tikra tra- 
dicija, - jos neišaugo pačios Kinijos dirvoje. Kinai yra tokie 
neįgudę, kad neturi net kalendoriaus, patiems jiems, atro- 
do, trūksta supratingumo; jie turėjo senų instrumentų, ku- 
rie visiškai netiko jų reikalams, - savaime peršasi mintis, kad 
šie juos pasiekė iš Baktrijos. Paplitę vaizdiniai apie indų ir 
kinų mokslus yra klaidingi. 

Pasak Ritterio,?' Aleksandras rengė žygius į svetimus 
kraštus ne tik siekdamas juos užkariauti, - jis įsivaizdavo 
esąs viešpats. Aš nemanau, kad Aristotelis įdiegė Aleksan- 
dro sieloje šį užmojį, susiejęs jį su kitu rytietišku vaizdiniu 
(Rytuose ir dabar paplitęs Aleksandro, Iskanderio vardas, 

esama ir tokios šio vardo formos: Dul-k-ar-nein, dviragis 
žmogus, kaip kad Jupiteris-Amonas yra senovės Rytų hero- 
jaus įvaizdis); aš nemanau, kad Makedonijos karaliai val- 
džios pretenzijas rėmė savo kilme iš senovės Indijos herojų 
(Dionisas), taigi kad teisinga nuomonė, pagrįsta spėjimu, ar 
tik „šitų dalykų Žinojimas nebuvo tikroji religinė idėja, už- 
valdžiusi jaunojo didvyrio sielą, kai jis, nužygiavęs į Aziją, 
Istro upės žemupyje rado indų žynių valstybes, kuriose bu- 
vo mokoma apie sielos nemirtingumą, ir tikrai ne be pritari- 
mo Aristotelio, kuris Platono ir Pitagoro dėka buvo gerai su- 
sipažinęs su indų išmintimi, Aleksandras savo žygį į Rytus 
pradėjo aplankydamas Amono (dabar Sivos) orakulą, po to 
sunaikino persų karalystę ir sudegino Persepolį, seną indų 
mokymo apie dievus priešą, kad atkeršytų už visas dar Da- 
rėjo piktadarybes budistams ir jų tikėjimo šalininkams“. 
Toks yra giliamintis derinys, atsiradęs nuodugniai studijuo- 
jant rytietiškųjų bei indiškųjų idėjų ir aukštojo istorijos po- 
žiūrio sąsajas, - šis derinys heterogeniškas. Aš šiuo klausi- 
mu remiuosi istorine medžiaga; Aleksandro žygis turėjo vi- 
siškai kitokį istorinį, karinį ir politinį pobūdį, be to, jis mažai 
turėjo bendra su žygiu į Indiją; tai buvo aiškus užkariavi- 
mas. Aristotelio metafizikai ir filosofijai visiškai svetimos to- 
kios svajos, toks pramanas. «. Tai, kad Rytų vaizdiniuose 
Aleksandras buvo pakeltas į herojus, padarytas Dievu, visiš- 
kai nekeista. Dalailama dar ir dabar yra toks; apskritai Die- 
vas ir žmogus ne tokie jau tolimi. 8. Be to, Graikija veržėsi 
prie idėjos tokio Dievo, kuris tapo žmogumi - kuris būtų ne 
tolima, svetima statula, o gyvas Dievas bedieviškame pasau- 
lyje. Demetrijas Falerietis ir kai kurie kiti netrukus po to Atė- 
nuose buvo gerbiami ir garbinami kaip dievai. y. Begaliniai 
dalykai, šiaip ar taip, būna savimonėje. 3. Budistai Aleksan- 
dro nedomino, jo žygyje į Indiją mes su jais nesusiduriame. 
Persepolio sugriovimas visai pateisinamas kaip graikų kerš- 
tas už tai, kad Kserksas sugriovė šventyklas Atėnuose, Grai- 
kijoje. 

Įgyvendindamas savo didįjį užmojį ir vadovaudamas 
graikams, Aleksandras, didysis individas, niekada nepamir- 
šo meno ir mokslo. Tiesa, mes tai matome ir naujaisiais lai- 
kais - kariai savo karo žygiuose galvoja ir apie mokslą bei 
meną. Aleksandras įsakė, kad Aristoteliui būtų siunčiami visi 
nauji Azijoje rasti gyvūnai ir augalai, — ar jie patys, ar jų pie- 
šiniai arba aprašymai. Šitas Aleksandro dėmesys leido Aris- 
toteliui sukaupti vertingą gamtos medžiagą ir ją pažinti. Pa- 
sak Plinijaus, Aleksandras įsakė tūkstančiams žmonių, ku- 
rie užsiėmė medžiokle, žuvų ir paukščių gaudymu, kurie 
tvenkinius, tiekti Aristoteliui viską, kas šiose vietose yra įdo- 
mu ir verta dėmesio. Taigi Aleksandro žygiai į Aziją Aristo- 
teliui buvo reikšmingi dar ir tuo, kad jam sudarė sąlygas 
tapti gamtos istorijos pradininkų; anot Plinijaus, Aristotelis, 
pasinaudojęs tokia medžiaga, parašė gamtos istoriją, suside- 
dančią iš penkiasdešimties knygų. 

Aleksandrui pradėjus žygį į Aziją, Aristotelis grįžo į Atė- 
nus kaip mokytojas ir dėstė tam tikroje viešoje vietoje, Li- 
kėjuje, kuris buvo Periklio įkurtas apmokyti rekrūtus; Likė- 
jas susidėjo iš šventyklos, pastatytos Apolono Auxetoc gar- 
bei, ir pasivaikščiojimo vietos (zepitnaTo:) su portiku, kurią, 
suteikdami jai jaukumo, supo medžiai ir šaltiniai. Pagal šitą 
pasivaikščiojimo vietą jo mokykla ir buvo pavadinta peripa- 
tetikų mokykla, o ne pagal Aristotelio vaikštinėjimą, nes, pa- 
sakojama, Aristotelis mokė vaikščiodamas. Taip mokydamas 
jis Atėnuose išgyveno trylika metų. Tačiau po Aleksandro 
mirties prapliupo audra, ji telkėsi seniai, bet, atrodo, jai vis 
neleisdavo pratrūkti Aleksandro baimė. Aristotelis buvo ap- 
kaltintas nepagarba dievams. Detalės pateikiamos gana skir- 
tingai; kai kas mano, kad jam pakenkė ir minėtas jo himnas 
Hermijui bei užrašas ant jam pastatytos statulos. Matyda- 
mas artėjant tokią audrą, Aristotelis pabėgo į Chalkidę Eu- 
bojos saloje, dabartinį Negropontą, kad, jo paties žodžiais, 
neduotų atėniečiams progos dar kartą nusidėti filosofijai. Te- 

nai, praslinkus vieneriems metams, jis ir miré büdamas 63 
metu amžiaus (114 ol., 3; 322 m. pr. Kr.).? 

Aristotelio filosofijos šaltinis yra jo raštai. Tačiau turint 
galvoje jų istorinį likimą ir būklę, manau, būtina sutikti su 
tuo, kad labai sunku pažinti Aristotelio filosofiją remiantis 
jo raštais. Aš negaliu nuodugniai aptarti jo raštų. Diogenas 
Laertijas!^ pateikia labai daug jo veikalų pavadinimų, tačiau 
iš jų ne visuomet galima tiksliai nustatyti, kurie iš išlikusių 
čia minimi, kadangi pavadinimai skiriasi. Pasak Diogeno, 
Aristotelio raštuose iš viso buvo 44 miriadai (440 000) 5 270 
eilučių; jeigu apytikriai vienas miriadas eilučių tenka vie- 
nam abėcėliniam registrui, tai pastarųjų būtų 44; tai, ką mes 
dabar turime, yra apie 10 registrų, o tai maždaug ketvirta- 
dalis jo raštų. Tai, kas mums žinoma apie Aristotelio rankraš- 
čių likimą, atrodo, verčia manyti: negalimas daiktas (arba la- 
bai mažai tikėtina), kad bent vienas jo veikalas, kurį mes tu- 
rime, yra autentiškas ir nesugadintas; todėl apskritai kyla 
abejonių dėl jų autentiškumo, ir turime tik stebėtis, kad tie 
veikalai bent jau tokios būklės mus pasiekė. Pasakojama, 
kad pats Aristotelis paskelbė tik vieną kitą savo veikalą ir po 
mirties juos, taip pat ir visą, beje, labai turtingą biblioteką, 
paliko savo sekėjui Teofrastui. Tatai, atrodo, ir buvo pirmoji 
žymesnė biblioteka, sukurta asmeninėmis lėšomis bei pade- 
dant Aleksandrui; ji buvo Aristotelio erudicijos šaltinis. Vė- 
liau ši biblioteka (jos dalis, o gal veikalų nuorašai) buvo per- 
kelta į Aleksandriją, ir iš jos išaugo Ptolemajo biblioteka, ku- 
rią prarijo liepsnos Julijui Cezariui užimant Aleksandriją. 
Apie paties Aristotelio manuskriptus pasakojama, kad Teof- 
rastas juos testamentu paliko kažkokiam Nelėjui, o šis juos 
atidavė į neišmanėlių rankas, - jie, pasak vienų, jais visiškai 
nesirūpino ir laikė kaip nevertingą daiktą; pasak kitų, tie 
rankraščiai atiteko Nelėjo įpėdiniams, kurie, kad juos apsau- 
gotų nuo Pergamo karalių, labai stropiai kaupusių savo bib- 
lioteką, juos paslėpė viename rūsyje, kur jie užmiršti išgu- 
lėjo 130 metų, taigi negalėjo nenukentėti. Po tiek metų Te- 

ofrasto palikuonys, ilgai ieškoję, tuos manuskriptus surado 
ir pardavė kažkokiam Apelikonui iš Tejo, kuris atkūrė tai, 
kas kirminų ir pelėsių buvo sugadinta, tačiau tokiam darbui 
neturėjo nei reikiamo išsilavinimo, nei įgudimo. Todėl vė- 
liau šio darbo ėmėsi ir kiti, kurie užpildė spragas ir atkūrė 
pažeistą tekstą savo nuožiūra; taigi po viso to šie veikalai ge- 
rokai pasikeitė. Tačiau tai dar ne viskas. Tuoj po Apelikono 
mirties romėnas Sula užėmė Atėnus ir tarp to grobio, kurį 
jis nusidangino į Romą, buvo ir Aristotelio raštai. Romėnai - 
jų pažintis su graikų mokslu ir menu anuomet dar tik mez- 
gėsi ir jie dar nevertino graikų filosofijos - iš šito grobio ne- 
sugebėjo nieko išpešti. Vėliau Romoje kažkoks graikas, pa- 
varde Tiranijas, gavo leidimą naudotis Aristotelio manusk- 
riptais ir juos paskelbti; jis juos išleido, bet ir šis leidimas 
pilnas netikslumų; be to, tiems Aristotelio rankraščiams dar 
buvo lemta patekti į knygų prekiju rankas, o šie juos atida- 
vė nemokytiems perrašinėtojams, kurie vėl privėlė klaidų.!* 

Toks tat yra Aristotelio filosofijos šaltinis. Pats Aristotelis 
paskelbė daug savo veikalų - tai Aleksandrijos bibliotekos 
rankraščiai, bet atrodo, kad jie nebuvo labai populiarūs. Tik- 
ra tiesa, kad daugelis jo veikalų labai sugadinti, juose daug 
kas praleista arba jie tiesiog nepilni. Kai kurie jo veikalai, pa- 
vyzdžiui, metafiziniai, iš dalies, atrodo, sudurstyti iš kelių 
kūrinių, todėl aukštoji kritika čia gali duoti visišką laisvę sa- 
vo begaliniam įžvalgumui ir gana įtikinamai paaiškinti da- 
lyką tam tikru būdu, tačiau prieš tokį aiškinimą sukyla ne 
mažiau įtikinamas kitas įžvalgumas, paaiškinantis tuos da- 
lykus kitaip. Taigi tikra yra tai, kad tie veikalai yra sugadin- 
ti, kartais atskiros jų dalys yra nesąryšingos (pavyzdžiui, 
,Poetika"), kartais visuma; dažnai beveik pažodžiui karto- 
jamos ištisos pastraipos. Kadangi šita blogybė per daug įsi- 
senėjusi, beprasmiška tikėtis, kad kas nors iš esmės pagerės. 
Vis dėlto reikalas nėra toks beviltiškas, nors tai, kas pasaky- 
ta, gali sukelti tokį įspūdį. Išliko daug kūrinių, netgi pagrin- 
diniai veikalai, kuriuos galima laikyti ištisais ir nepažeistais; 

o jeigu kiti veikalai šen ten sugadinti, jei jie blogai pareng- 
ti, tai vis dėlto dalyko visumos požiūriu tai nėra taip Zalin- 
ga, kaip gali atrodyti. Ir tai, ką mes turime, yra visiškai pa- 
kankama, kad būtų galima suprasti, kas yra Aristotelio filo- 
sofija, — ir kaip visuma, ir net kaip atskiros dalys. 

Tačiau dar būtina nurodyti vieną istorinio pobūdžio skir- 
tumą. Esama seno padavimo, kad Aristotelis skaitė dvejopo 
pobūdžio paskaitas ir rašė dvejopo pobūdžio veikalus, o tai 
ir esanti ezoterinė, arba akromatinė, ir egzoterinė jo filoso- 
fija; toks skirtumas jau randamas pitagorininkų filosofijoje. 
Ezoterines paskaitas Likėjuje jis skaitė rytais, o egzoterines 
vakarais; pastarosios buvo siejamos su iškalbos meno pra- 
tybomis ir diskutavimo įgūdžių lavinimu bei piliečių reika- 
lų išmanymu, o ezoterinėse paskaitose jis dėstė vidinę gi- 
lesniąją filosofiją, gamtos filosofiją ir tikrąją dialektika.' Ši- 
tas skirtumas nėra svarbus. Juk savaime išryškėja, kurie 
veikalai yra tikrai spekuliatyvūs ir filosofiniai, o kurie vei- 
kiau empirinio pobūdžio; tai nereikėtų vertinti kaip kažko, 
kas turinio požiūriu yra priešinga. Tarsi vieni veikalai būtų 
skirti visiems, o kiti - sau. 

a. Pirmiausia būtina pastebėti, kad pats terminas „aristote- 
linė filosofija“ yra daugiareikšmis, kadangi tai, kas vadinama 
aristoteline filosofija, įgijo įvairias formas, kurios įvairiais lai- 
kais buvo skirtingos. Pirmiausia šitas terminas reiškia paties 
Aristotelio filosofiją. Kitų aristotelinės filosofijos formų yra ke- 
letas. «. Cicerono laikais tai buvo veikiau tam tikra populia- 
riosios filosofijos forma, kuri nagrinėjo daugiausia gamtos is- 
torijos ir moralės klausimus; ji, atrodo, nesidomėjo iš tikro 
spekuliatyvia Aristotelio filosofija, Ciceronas nepateikia Aris- 
totelio filosofijos spekuliatyviojo aspekto sampratos. f. Kita 
aristotelinės filosofijos forma yra giliai spekuliatyvi aleksan- 
driečių filosofija, kuri paprastai vadinama neopitagoriškąja ar- 
ba neoplatoniškąja, tačiau ji taip pat gali būti vadinama 
neoaristoteline; tai ta filosofijos forma, kurią Aleksandrijos fi- 
losofai tapatino su Platono filosofija ir ją plėtojo kaip tokią. 

y. Kita tokios filosofijos pagrindinė reikšmė yra ta, kuri šiam 
terminui buvo teikiama viduramžiais, kai scholastinė filoso- 
fija netiksliai buvo vadinama aristoteline. Scholastai intensy- 
viai studijavo Aristotelį, tačiau formos, kurią jų filosofijoje įgi- 
jo Aristotelio filosofija, negalima laikyti tikrąja Aristotelio fi- 
losofijos forma. Visi samprotavimai, visa sampročio metafizi- 
ka ir formalioji logika, su kuriomis susiduriame scholastinėje 
filosofijoje, nėra Aristotelio. Scholastinė filosofija tik kilusi iš 
aristotelinio mokymo tradicijų. d. Ir tiktai tada, kai Vakarų ša- 
lys susipažino su Aristotelio veikalais, susiformavo aristoteli- 
nė filosofija, kuri save iš dalies priešino scholastinei filosofi- 
jai ir buvo scholastikos saulėlydis bei mokslų atgimimas. Tik 
po Reformacijos buvo sugrįžta prie paties Aristotelio kaip jo 
filosofijos šaltinio. e. Galiausiai dar esama naujausiųjų iškrai- 
pytų aristotelinės filosofijos vaizdinių ir sampratų. Antai di- 
dysis Tennemannas turi per mažai filosofinės nuojautos, kad 
galėtų suprasti Aristotelio filosofiją; jo versti Aristotelio teks- 
tai dažnai įgyja visai priešingą prasmę. 

Paprastai apie Aristotelio filosofiją manoma, kad ji pagrįs- 
ta empirija ir kad Aristotelis žinojimo, pažinimo principu 
padarė tai, kas vadinama patyrimu. Tačiau nors ir koks klai- 
dingas būtų šitas požiūris, jo prielaidų reikia ieškoti pačioje 
Aristotelio filosofavimo manieroje. Šiam požiūriui pagrįsti 
imamos kai kurios ypatingos jo veikalų ištraukos, kone vie- 
nintelės, suprantamos tokiems įrodinėtojams. 

Apie bendrąjį Aristotelio filosofavimo pobūdį mes jau 
kalbėjome. Ieškoti sistemos jo filosofijoje nereikia. Tačiau 
Aristotelio požiūris toks platus, kad apima visus žmogaus 
vaizdinius ir juos pajungia savo minčiai; tai visa apimanti 
filosofija. Jis žengia per atskiras visumos dalis neužsiimda- 
mas jų dedukcija ir kildinimu; atrodo, kad jis suima empi- 
rine pradžią, negana to, jis dar ir samprotauja, jis kalba apie: 
patyrimą. Dažnai jo maniera yra įprastas samprotavimas; 
bet Aristotelis savitas tuo, kad, šitaip filosofuodamas, jis yra 
ir itin spekuliatyvus. 

b. Taigi dabar turime aptarti aristoteliškosios manieros po- 
būdį. Aristoteliui visur iš esmės rūpi apibrėžta sąvoka, - tam 
tikru paprastu būdu, t. y. sąvokos forma, jis nori sugauti at- 
skirų dvasios ir gamtos aspektų esmę. Taip randasi tų aspek- 
tų gausa ir tobulumas, tad ši maniera aprėpia visą regimąjį 
pasaulį ir niekas, net pats nereikšmingiausias dalykas, ne- 
lieka nepastebėtas. Visus žinojimo aspektus užmatė jo dva- 
sia, visi jį domino ir visus jis nuodugniai ir išsamiai ištyrė. 
Abstrakciją kaip mat sutrikdo empirinė tam tikro reiškinio 
apimtis, nes ji nepajėgia tam reiškiniui galioti; tada, kaip vie- 
našališka, abstrakcija eina pati sau, nes negali išsemti reiš- 
kinio. Aristotelis dažniausiai suvokia reiškinį, kyla įspūdis, 
kad jis yra mąstantis stebėtojas, kuris mato visus visatos as- 
pektus. Tačiau visas tokias atskirybes jis suvokia veikiau 
kaip spekuliatyvus filosofas ir jas performuoja taip, kad iš 
jų iškyla pati giliausia spekuliatyvi sąvoka. Be to, mes ma- 
tėme, kad iš pradžių mintis kildavo iš to, kas jusliška, o so- 
fistikoje ji apskritai dar netarpiškai užsiėmusi reiškiniu. Su- 
vokime, vaizdinyje pasirodo kategorijos; šitų momentų ab- 
soliučioji esmė, spekuliatyvus požiūris į juos visuomet 
išreiškiamas suvokimo nusakymu. Aristotelis pagauna šitą 
grynąją suvokimo esmę. Ir priešingai, kai Aristotelis prade- 
da nuo visuotinybės, nuo to, kas paprasta, ir pereina prie vi- 
suotinybės apibrėžties, tada kyla įspūdis, kad jis vardija dau- 
gybę reikšmių, kuriose ta visuotinybė sutinkama; ir šitoje 
daugybėje jis vėl apžvelgia visus atvejus, net pačius papras- 
čiausius bei juslinius. Aristotelis ima kokį nors objektą, kurį 
nagrinėja, ir jį tyrinėja ieškodamas, kokių atskirų apibrėž- 
čių jame esama. Jis tyrinėja, pavyzdžiui, esmę, &ey*,, aitta, 
tapatumą (6uod) ir t. t.; jis sako: esmė nusakoma taip, taip 
pat ir šitaip, šitokia prasme, daugeliu reikšmių, joje esama 
štai tokių apibrėžčių. Jis tiesiog ima kiekvieną vaizdinį, ir tai 
yra mąstymas; antai fizikoje jis kalba apie judėjimą, laiką, 
vietą, šilumą, šaltį. Šitie objektai pateikiami empiriškai; jis 
taip pat aptaria įvairias mintis, kurias išsakė ankstesni filo- 

sofai, neigia jas, dažnai empiriškai, patikslina įvairiopai sam- 
protaudamas, ir taip pagaliau prieina prie tikrai spekuliaty- 
vios apibrėžties. Dažnai būna sunku sekti paskui Aristoteli, 
kuris tik vardija, tas vardijimas nėra būtinas, reikšmių seka 
čia sudaryta ne apibrėžčių, o tik savo esmės požiūriu, kuri 
visoms reikšmėms bendra, ir ta seka suvokta tik išoriškai. Ta- 
čiau šituo būdu, viena vertus, išsamiai pateikiami visi mo- 
mentai, antra vertus, jis skatina savarankiškai ieškoti ir ras- 
ti čia slypintį būtinumą. Sustatęs tokią eilę, Aristotelis pra- 
deda ją nagrinėti kaip mąstymą; ir šitas įvairiapusis objekto 
apibrėžimas, iš kurio randasi sąvoka - spekuliatyvioji sąvo- 
ka, paprastoji apibrėžtis, ir yra tas dalykas, kuriame Aristo- 
telis iš tikrųjų pasidaro filosofiškas bei itin spekuliatyvus. 
Aristotelis visiškai nesistengia visko redukuoti į tam tikrą 
vienybę arba apibrėžtis kildinti iš priešybių tam tikros vieny- 
bės; priešingai, jis kiekvieną dalyką fiksuoja jo apibrėžtume 
ir jį traktuoja kaip tokį. Juk anas redukavimas į vienybę gali 
būti paviršutiniškas, kaip kad, pavyzdžiui, jaudinimas ir jaut- 
rumas, steniška ir asteniška yra tuščios apibrėžtys; antra ver- 
tus, taip pat būtina realybę suvokti jos paprastame apibrėž- 
tume - žinoma, realybės pradžios taškas neturi būti suvokia- 
mas tuo būdu. Aristotelis apibrėžimą palieka kitoje sferoje, 
kurioje jis jau nebeturi šitos formos, bet jis parodo, koks jis 
čia yra arba kaip jis judėjo, kaip kito. Ten, kur Aristotelis yra 
spekuliatyvus, jis yra toks pat gilus kaip ir Platonas, be to, jo 
spekuliacija labiau išplėtota ir sąmoningesnė; priešybės joje 
įgyja didesnį apibrėžtumą. Žinoma, Aristotelis negali pasigirti 
tokia gražia kaip Platono forma, jo kūriniuose nėra kalbos 
(plepėjimo) saldybės, tokio pokalbių tono, kuris yra gyvas, 
kultūringas ir žmogiškas. Tačiau ten, kur, kaip matėme (pa- 
vyzdžiui, „Timajuje“), Platonas išsako savo spekuliatyvią (te- 
tišką) idėją, ta idėja išreiškiama įvairiopu, neadekvačiu būdu, 
grynoji idėjos išraiška jam nepaklūsta, o Aristotelio idėjos iš- 
raiška yra gryna ir sąvoka apibrėžiama. Mes čia susipažįsta- 
me su objektu jo apibrėžtume ir su apibrėžta to objekto sa- 

voka. Jis mėgina kiekvieną objektą apibrėžti (6pičew, 6poc), 
bet paskui jis spekuliatyviai įsismelkia į to objekto prigimtį. 
Tačiau objektas išlieka savo konkrečioje apibrėžtyje; Aristote- 
lis jį retai kildina iš abstrakčių minties apibrėžčių. Taigi Aris- 
totelio studijos yra nepabaigiamos. Jo filosofijos pateikimas 
yra sunkus, nes jis savo tiriamų objektų neredukuoja į visuo- 
tinius principus. Norint išdėstyti Aristotelio filosofiją, reikė- 
tų atskleisti ypatingą kiekvieno daikto turinį. Jei filosofija bū- 
tų rimtai vertinama, tai nebūtų nieko svarbiau, negu skaityti 
paskaitas apie Aristotelį. 

Aristotelis didis ir sumanus, kai šitaip jungia apibrėžtis į 
vieną sąvoką, kai itin paprastai plėtoja savo mintį, kai ke- 
liais žodžiais geba suformuluoti sprendimą. Tai toks filoso- 
favimo metodas, kuris labai veiksmingas, jis taikomas ir mū- 
sų laikais, pavyzdžiui, prancūzų. Jį verta taikyti ir toliau, nes 
pravartu įprasto vaizdinio apie tam tikrą objektą apibrėžtis 
išrutulioti iki minties ir po to jas suvienyti į tam tikrą vie- 
nybę, į sąvoką. Tačiau, žinoma, šitas metodas tam tikru po- 
žiūriu atrodo empirinis - objektai suimami tokie, kokie jie 
yra vaizdinyje; šiuo atveju nesama būtinybės. 

Lygiai taip, kaip Aristotelis elgiasi atskirybės atveju, jis el- 
giasi ir nagrinėdamas visumą. Jis taip traktuoja visatos, dva- 
sinio ir juslinio pasaulio visumą, tačiau visa šita aibė patei- 
kiama kaip tam tikra objektų seka. Čia nesama definicijos, 
konstrukcijos ir t. t.; iš andainykštės filosofijos sąvokos dar 
negalima reikalauti, kad būtų atskleista būtinybė. Čia atsi- 
skleidžia tam tikras objektų, nagrinėjamų paeiliui, empiri- 
nis aspektas; bet tai veikiau išorinė dėstymo maniera, o to- 
lesnė įžvalga yra ypač spekuliatyvi. Aristotelis nėra sistemiš- 
kas, dalyko jis neišplėtoja iš pačios sąvokos; dalyką jis dėsto 
minėtu būdu, taigi dėstymas prasideda nuo išorės. Todėl 
taip išeina, kad jis dažnai nagrinėja vieną apibrėžtį po ki- 
tos, bet visai neparodo jų sąryšio. 

c. Toliau turime aptarti Aristotelio idėjos apibrėžtį. Visuo- 
tinę idėją iš pradžių nusakysime ypatingais pagrindiniais jos 

momentais. Cia bütina pasakyti, kad Aristotelis pradeda nuo 
filosofijos apskritai ir pirmiausia kalba apie filosoftjos vertin- 
gumą. ,Metafizikos" pirmosios knygos antrame skyriuje jis sa- 
ko, kad filosofijos objektas yra „tai, kas labiausiai pažintina 
(tà uarota ėnioTnta). O labiausiai pažintini yra pradai ir 
priežastys (TX nota xai TA ttia), nes per juos ir remiantis 
jais pažįstama visa kita“, taigi labiausiai pažintina yra tai, kas 
yra protinga; principai nepažįstami iš substratų, subjektų 
(Gxoxeiueva), ir toks požiūris yra priešingas įprastiniam. Aris- 
totelio nuomone, esmingiausias Žinojimas (Xeytxoca&cn) — 
„tas, kuris pažįsta tikslą, nurodantį, kaip reikia veikti; tikslas 
yra kiekviename daikte esantis gėris, o tai, kas geriausia, ap- 
skritai yra visoje gamtoje“. Šitas požiūris yra toks pat kaip Pla- 
tono ir Sokrato; tačiau palyginti su abstrakčia Platono idėja, 
tikslas šiuo atveju yra tikras ir konkretus. Toliau Aristotelis 
kalba apie filosofijos vertę: „Jeigu žmonės pradėjo filosofuo- 
ti, kad išvengtų nežinojimo, tai aišku, kad žinojimo siekiama 
dėl supratimo, o ne dėl kokios nors naudos (ypnoewg). Tai pa- 
tvirtina ir visiškai išoriška dalykų eiga (xata tò cuuBepnxos). 
Juk tiktai tada, kai buvo įsigyti būtini dalykai poreikiams ir 
gyvenimo patogumui, imta ieškoti tokio pobūdžio pažinimo. 
Todėl aišku, kad mes jo ieškome ne kažkokiam kitam reika- 
lui. Ir kaip kad mes sakome, kad laisvas žmogus yra tas, ku- 
ris yra pats dėl savęs, o ne dėl kurio nors kito, taip pat ir ši- 
toks mokslas yra vienintelis laisvas iš visų mokslų, nes tik jis 
yra pats dėl saves", taigi yra mokslas dėl mokslo. „Todėl iš tei- 
sybės tokio mokslo negalima laikyti žmogaus nuosavybe, nes 
žmogaus prigimtis daugeliu atžvilgių yra priklausoma 
(8002)", o filosofija yra laisva; „juk, pagal Simonidą, vien tik 
Dievas turi tokią dovaną (yėpac); bet neverta būtų Žmogaus, 
jeigu jis neieškotų mokslo, kuris jį atitinka (xv x«9' aócov 
ero vnu»). Tačiau jeigu poetai teisūs ir pavydas (tò q9ovety) 
yra būdingas dievybės prigimčiai, tai visi, kurie veržiasi aukš- 
tyn, turi būti nelaimingi (eixòç ðuotuyels sivat navtaç TOUC 
TepttroUę); Nemesidé baudžianti tuos, kurie pakyla virš 

įprasto lygio, ir vėl visus sulyginanti. „Tačiau dievybė nega- 
linti būti pavydi“, t. y. ji negali neperteikti tai, kas ji yra, ji ne- 
gali nenorėti tai paversti bendru dalyku (kaip kad žiburys, ką 
nors uždegęs, nesiliauja švietęs taip pat), taigi šitas mokslas 
negali netikti žmonėms; „o ir patarlė sako, kad poetai daug 
meluoja, tad nereikia kokio nors kito mokslo laikyti labiau 
gerbtinu (TiptwTėpav) negu šitas. Juk kas yra dieviškiausia, tas 
yra ir vertingiausia“; kas turi tai, kas tobuliausia, ir suteikia 
tai kitiems, tas yra gerbtinas; taigi dievus reikia gerbti, nes jie 
turi šitą mokslą. „Dievas yra laikomas (Šoxei) visa ko priežas- 
timi ir pradu, todėl ir tokį mokslą turi arba tik Dievas, arba 
daugiausia Dievas“. Todėl nėra neverta žmogaus norėti suras- 
ti tai, kas jam tinka, šitą aukščiausią gėrį - Dievui priklausantį 
mokslą. „Visi kiti mokslai, matyt, yra labiau būtini už filoso- 
fiją, tačiau geresnio už ją nėra nė vieno.“ 

Smulkiau išdėstyti Aristotelio filosofiją sunku; Aristotelį 
suprasti yra daug sunkiau negu Platoną. Pastarasis turi mi- 
tus, jo filosofijoje galima praleisti tai, kas yra dialektika, ir 
vis dėlto sakyti, kad Platoną esi skaitęs; tuo tarpu Aristote- 
lio filosofijoje iškart susiduriama su spekuliatyviais dalykais. 
Skaitant Aristotelį, visuomet atrodo, kad jis filosofuoja tik 
apie tai, kas atskira bei ypatinga, ir nesako, kas yra absoliu- 
tas, visuotinybė, Dievas; jis visada eina nuo atskirybės prie 
atskirybės. Jis ima visą vaizdinių pasaulio gausybę ir ją ap- 
žvelgia: sielą, judėjimą, pojūtį, prisiminimą, mąstymą; jo 
kasdienis darbas orientuotas į tai, kas yra, ir jis savo tiriamus 
dalykus išdėlioja tarsi profesorius savo pusmetiniame kur- 
se; jis iš viso to neištraukia visuotinybės, ir atrodo, kad tie- 
są pažįstama tik ypatingybėje, pažįstami tik ypatingi objek- 
tai. Ir čia niekas nestebina, neatrodo, kad Aristotelis veržtų- 
si į idėją, į visuotinybę, jis nekalba, taip kaip Platonas, apie 
idėją ir jos puikumą, Aristotelis neaiškina atskirybės remda- 
masis idėja. Prie visuotinės idėjos jis prieina ne logiškai, nes 
tada jo logika būtų metodas, leidžiantis daugybėje pažinti 
tam tikrą sąvoką, o jo vadinamoji logika iš tikrųjų yra kaž- 

kas kita; antra vertus, jo visuotiné idéja yra bütent tam tik- 
ras absoliutas, taciau jis (Dievo idéja) taip pat pasirodo sa- 
vo vietoje kaip ypatingas objektas greta kitu, bet jis yra vi- 
sa tiesa: „Esama augalų, gyvūnų, žmonių, taip pat Dievo, 
kaip tobuliausio . Kaip minėta, Aristotelis apžvelgia daugy- 
bę sąvokų, tačiau iš jų mes pasinaudosime tik kai kuriomis 
kaip ypatingais pavyzdžiais ir iliustracijomis. 

Iš pradžių aš kalbėsiu apie metafiziką ir jos apibrėžtis; po 
to pateiksiu pagrindinę gamtos sampratą, būdingą Aristote- 
liui; trecia, pakalbėsiu apie dvasią, apie sielą; ir galiausiai dar 
aptarsiu jo logiką. 


1. Metafizika 


Pirmiausia reikia kalbėti apie tai, kas Aristotelio filosofi- 
joje yra visuotinybė. Jo spekuliatyviąją idėją geriausiai at- 
skleidžia „Metafizikos“ knygos. Tačiau keblumų kelia jau pa- 
ti šio veikalo struktūra, ir mes turime tarti, kad jame į vieną 
visumą sujungta daug veikalų; o jeigu tą veikalą laikysime 
vientisu, — toks jis mums atrodo dėl bendro konteksto, - tai 
negalėsime teigti, kad jis tinkamai sudarytas ir aiškus. „Me- 
tafizika nėra tas pavadinimas, kurį jam suteikė pats Aris- 
totelis, ir apskritai senovėje šis veikalas nebuvo taip vadi- 
namas; tai, ką mes dabar vadiname metafizika, Aristotelis 
vadino npwty qtAocogta" 127 

Grynąją filosofiją, arba metafiziką, Aristotelis labai aiškiai 
skiria nuo kitų mokslų kaip mokslą apie tai, kas yra ir kas 
šita esamybė yra pati savaime.!? Aristoteliui'? svarbiausia 
apibrėžti, kas yra ši esmė, t. y. pažinti šitą substanciją (oVota). 
Šitoje ontologijoje arba, pasak mūsų, logikoje jis tyrinėja ir 
tiksliai išskiria keturis principus: «) apibrėžtumą, arba ko- 
kybę kaip tokią, kurios dėka tam tikras dalykas yra „šitas“, 
B) materiją (àn), y) judėjimo principą ir 3) tikslo arba gėrio 
principą.!?? 

Aristotelis idéja supranta kitaip negu Platonas. Platonas 
idėją apibrėžia kaip gėrį, kaip tikslą, kaip visuotinybe apskri- 
tai; Aristotelis eina toliau. Mes kalbėjome apie tai, kad Pla- 
tono idėja yra savyje iš esmės konkreti ir savyje apibrėžta. 
Kadangi idėja yra pati savyje apibrėžta, tai reikia tiksliau su- 
vokti ir išryškinti momentų santykį joje; šitas apibrėžčių tar- 
pusavio santykis turi būti suprantamas apskritai kaip veik- 
lumas. Mums įprasta tokias apibrėžtis laikyti nepakankamo- 
mis, taigi yra įprasta mintis apie idėjos, visuotinybės, min- 
ties, sąvokos nepakankamumą, apie nepakankamumą visko, 
kas yra tik savaime. Dėl to, kad visuotinybė yra visuotiny- 
bė, ji dar nėra tikrovė; realizavimo veikla dar neteigiama, to- 
dėl tai, kas yra tik savaime, yra inertiška. Taigi protas, įsta- 
tymas ir t. t. tėra abstraktūs, tačiau tokį protingumą, kuris 
pats save realizuoja, mes pažįstame kaip būtiną, taigi mes 
neteikiame didelės reikšmės tokiai abstrakčiai visuotinybei, 
tokiam abstrakčiam protui, tokiems abstraktiems įstaty- 
mams. Platonas visuotinybę supranta kaip objektyvią, tačiau 
šitai visuotinybei trūksta gyvybingumo, subjektyvumo; kaip 
tik šitas gyvybingumo, subjektyvumo principas, kuris su- 
prantamas ne kaip atsitiktinis, tik ypatingas subjektyvumas, 
o kaip grynasis subjektyvumas, - šitas principas būdingas 
Aristoteliui. 

Taigi Aristotelis gėrį, tikslą, visuotinybę traktuoja kaip pa- 
grindą, kaip tai, kas substancialu; jis įteisina šį pagrindą ir 
priešina jį Herakleitui ir elėjiečiams. Herakleito tapsmas yra 
teisinga, esminė apibrėžtis, bet šitam kitimui dar trūksta ta- 
patumo su savimi, tvermės, visuotinumo apibrėžties. Upė 
nuolat keičiasi, bet ji ir išlieka, ji juoba yra tam tikras dari- 
nys, tam tikra visuotinė egzistencija; iš to matyti, kad Aris- 
totelis prieštarauja Herakleitui ir kitiems, kai teigia, jog bū- 
tis ir nebūtis nėra tas pat, arba kai pagrindžia garsųjį prieš- 
taravimo dėsnį, kad žmogus nėra laivas." Taip pat matyti, 
kad Aristotelis turi galvoje ne grynąją būtį arba nebūtį, šitą 
abstrakciją, kuri iš esmės yra tik vienos virtimas kita; kalbė- 

damas apie tai, kas yra, jis iš esmės turi galvoje substanciją, 
idėją. Vienintelis dalykas, kurio klausia Aristotelis, yra šis: 
kas yra tai, kas judina; ir tatai esąs tikslas, Aóyoc. Paprasto 
kitimo principui jis priešina visuotinybę ir, priešingai pita- 
gorininkams bei Platonui, priešingai skaičiui, jis teigia veik- 
lumą. Veiklumas irgi yra kitimas, bet toks, kuris lieka tapa- 
tus su savimi, taigi kitimas visuotinybės viduje kaip pats sau 
lygus dalykas; tai yra apibrėžimas, kuris yra savęs paties api- 
brėžimas. Tuo tarpu kitime, kuris yra vien kitimas, neišlie- 
ka pats kitimas. Visuotinybė yra veikli, ji apibrėžia save; ir 
tikslas yra savęs paties apibrėžimas, kuris save realizuoja. 
Tatai yra pagrindinė apibrėžtis, su kuria mes susiduriame Aris- 
totelio filosofijoje. 

Toliau turime aptarti dvi pagrindines formas, kurias Aris- 
totelis apibrėžia kaip a) galimybę (dUvauię, potentia) ir B) tik- 
rove (švėpyeta, actus) arba apibrėžčiau - kaip entelechiją (ėv- 
teàéyeta), kuri savyje yra tikslas ir tikslo realizavimas. Tai 
apibrėžtys, kurios nuolat sutinkamos Aristotelio filosofijo- 
je"? jas turime žinoti, kad ją suprastume. Svarbiausia sub- 
stancijos sąvokoje yra tai, kad ji yra ne tik materija.!? Visoje 
esamybėje glūdi materija, bet kokiam kitimui būtinas sub- 
stratas (Unoxetuevov), kuriame jis vyksta. Tačiau pati mate- 
rija yra tik potencija, tam tikra galimybė, ji yra tik Šuvaneu, 
o ne tikrovė, kuri yra forma; kad materija būtų tikra, būtina 
forma, veiklumas."* Atvauię Aristotelio filosofijoje yra ne jé- 
ga (jėga yra veikiau netobulas formos pavidalas), o veikiau 
galimybė, gebėjimas, bet ne neapibrėžta galimybė; ėvėpyeia 
yra grynoji veikmė iš savęs pačios. Šios apibrėžtys buvo 
svarbios per visus viduramžius. Auvautę Aristotelis supran- 
ta kaip polinkį, kaip „savaime“, kaip tai, kas objektyvu; be 
to, kaip abstrakčią visuotinybę apskritai, idėją, ji yra tik po- 
tencija. Tik energija, forma yra veiklumas, yra tai, kas reali- 
zuoja, save su savimi susiejantis negatyvumas. O kai sako- 
me: esmė, tai šitaip dar neteigiamas veiklumas; esmė yra tik 
savaime, ji yra tik galimybė, ji neturi begalinės formos. Ma- 

terija yra tik tai, kas yra savaime; juk jeigu ji gali jgyti bet 
kokia forma, tai ji pati néra formuojantis pradas. Taciau es- 
miškai absoliuti substancija neatsieja galimybės ir tikrovės, 
formos ir materijos. Materija yra tik tam tikra galimybė, o 
formą jai suteikia tikrovė; tačiau forma nebūna be materi- 
jos, paprastai galimybė-materija kasdieniame gyvenime yra 
tai, kas substancialu. Energija konkrečios subjektyvybės, ga- 
limybės požiūriu yra tai, kas objektyvų; tai, kas tikrai objek- 
tyvu, būtinai turi savyje veiklumą, taip kaip tikras subjek- 
tyvumas turi savyje Šivauus. 

Šita apibrėžtis atskleidžia tam tikrą Aristotelio idėjos ir 
Platono idėjos priešingumą. Aristotelis dažnai polemizuoja 
prieš skaičius ir idėjas. Platonas esmę išreiškia veikiau kaip 
visuotinybę, dėl to atrodo, kad jo filosofijoje nesama tikro- 
vės momento arba jis yra antrame plane. Iš tikrųjų, šitas ne- 
gatyvus principas nėra taip netarpiškai išreikštas, bet jame 
esminga yra tai, kad jis yra priešybių vienybė; juk šita vie- 
nybė iš esmės yra negatyvi tų priešybių vienybė, kuri įvei- 
kia jų kitabūtį, supriešinimą ir jį grąžina į save. Tai, kas čia 
išreikšta kaip tikrovė, energija, ir yra būtent šitas negatyvu- 
mas, veiklumas, veikli veikmė, tai reiškia, kad šita būtis sau 
susidvejina, sudvejina save pačią, tai vienybės įveikimas ir 
susidvejinimo teigimas - būtis sau tampa būtimi kitam, tai- 
gi negatyvumu vienybės atžvilgiu. Idėja yra daugiau; tai - 
priešybių įveika, bet viena iš priešybių pati yra vienybė. Pla- 
tono filosofijoje persveria teigiamas pradas ir idėja tik kaip 
abstrakti yra lygi sau, o Aristotelio filosofijoje esama dar ir 
negatyvumo momento, bet negatyvumo ne kaip kitimo ir ne 
kaip nieko, o kaip išskyrimo, kaip apibrėžimo, ir šį momen- 
tą jis pabrėžia.55 

Aristotelio argumentai, kuriais jis ginčija Platono idėjas, 
gerai žinomi.“* Jo nuomone, šie principai yra nepakankami. 
(Jau matėme, kad ir Aristotelis iškelia visuotinybės, tikslo 
principus, o svarbiausia — individuacijos principą.) Idėjos 
neturi veiklumo, tikrovės; tai, kad tikrieji daiktai dalyvauja 

idéjose (rapadetyuxTzx), - esančios tik tuščios šnekos (xevo- 
Aoveiv) ir metaforos. Apibrėžtumų yra tiek, kiek yra daiktų. 
Tarti, kad rūšys yra savarankiškos, reiškia prieštaravimą; ta- 
da tas pats dalykas tampa įvairus, pavyzdžiui: Sokratas, 
žmogus, dvikojis, gyvūnas. 

Kadangi Aristotelio filosofijoje veiklumo ir galimybės 
momentai iškyla ne kaip vienis, o pasirodo kaip atskiri, tai 
ir substancijoje skiriami įvairūs momentai. Tolesnis šito for- 
mos ir materijos, energijos ir galimybės šantykio apibrėži- 
mas bei tos prieštaros judėjimas sukuria skirtingas substan- 
cijos rūšis. Aristotelis apžvelgia substancijas, ir jos čia pasi- 
rodo greičiau kaip tam tikra seka įvairių substancijos rūšių, 
kurios veikiau nagrinėjamos paeiliui, o ne sujungiamos į 
tam tikrą sistemą. Šitų substancijos apibrėžčių pagrindiniai 
yra trys momentai. 

a. Juslėmis suvokiama substancija," tam tikra baigtinė sub- 
stancija — tai substancija tokios formos, kuri turi tam tikrą 
materiją, bet forma nuo jos skiriasi, jai yra išoriška. Tai yra 
apskritai baigtinumo prigimtis — tai, kad forma, tai, kas iš- 
oriška, skirtinga nuo materijos; forma šioje materijoje yra 
tai, kas veikia, formai būdingas veiklumas, bet ji yra išoriš- 
ka, skirtinga nuo materijos. Pasak Aristotelio, juslinė sub- 
stancija turi kitimą savyje, bet turi taip, kad jis virsta savo 
priešybe. Viena šitų priešybių išlieka, kita išnyksta; trečia, 
kas yra už šitų priešybių, kas išlieka, kas šitame kitime tve- 
ria, yra materija. Aristotelis išvardija pagrindines kategori- 
jas, kurios yra keturios skirtybės, būtent: «) kitimas pagal 
„kas“ (xata tò Ti) — etdos, tikslą, pagal paprastą apibrėžtį; 
B) kitimas pagal kokybę (rot6v), pagal kitas savybes; y) kiti- 
mas pagal kiekybe (noo6v); 3) kitimas pagal „kur“ (rto). Ta- 
tai yra kategorijos, išreiškiančios a) atsiradimą ir išnykimą 
pagal „kas“ (xax& tóðe), pagal apibrėžtą esmę, B) padidėji- 
mą ir sumažėjimą pagal kiekybę, y) kitimą pagal savybes 
(4906), tiksliau pagal xo(óv, 3) judėjimą pagal vieta. Mate- 
rija yra negyvas substratas, subjektas, pagrindas, kuriame 

vyksta kitimas, materija yra kintanti. Pats kitimas yra virti- 
mas to, kas egzistuoja kaip galimybė, tuo, kas egzistuoja 
kaip tikrovė, pavyzdžiui, galimas baltumas virsta tikru bal- 
tumu. Daiktai ne atsitiktinai atsiranda iš nieko, o viskas at- 
siranda iš esamybės, ir tai yra tapatumas. Taigi pati galimy- 
bė yra esamybė, ir ji kaip bendrai savyje esanti esamybė su- 
kuria šitas apibrėžtis, bet Aristotelis jų neišskleidžia vienos 
iš kitos. Materija yra paprasta galimybė, bet, konkrečiau api- 
brėžta, ji tokia yra kaip susipriešinimas; tas ar kitas daiktas 
tikrovėje tampa tik tokia materija, kokia ji buvo pagal savo 
galimybę. Taigi šiuo atveju teigiama «) materija, visuotinė 
esmė, kitimo substratas, kuris yra indiferentiškas savo prie- 
šingybei; B) apibrėžtumai, negatyvumas, supriešinimas; y) 
judinantysis, grynasis veiklumas. Taigi juslinėje substanci- 
joje momentai yra skirtingi, bet jie dar negrįžta į save; ta- 
čiau veiklumas yra tas negatyvumas, kuriame idealiu būdu 
glūdi priešybė (vienas yra įveiktas), taigi jau yra tai, kas dar 
turi atsirasti. 

b. Aukštesnė substancijos rūšis! yra ta, į kurią įeina veik- 
lumas, energija, actus apskritai, abstraktus negatyvumas, bet 
joje glūdi tai, kas turi atsirasti; jos juslinis pavidalas yra tik 
kitimas. Taigi - kadangi veiklumas turi tai, kas dar tik atsi- 
ras, tai jis yra samprotis (voūc), jo turinys yra tikslas (eičoc), 
o šis yra tai, kas turi būti realizuota veiklumu, energija. Jei- 
gu momentus apibrėšime tiksliau, tai materija bus kitimo 
subjektas; taigi ir šiuo atveju mes susiduriame su materija, 
dvvautę. Du kraštiniai poliai čia yra materija (galimybė) ir 
mintis (veikmé) - vienas yra pasyvi visuotinybė, kitas — 
veikli visuotinybė. Pačiuose šiuose abiejuose momentuose 
kitimo nėra; juk jie yra tai, kas yra savaime, visuotinybė kaip 
tokia supriešinta forma. Tai, kas keičiama, yra kažkas (api- 
brėžtumas) ir iš vieno kita pereina į kitą (į priešybę), kito, 
kurio tai yra judinama, dėka; „į kur“ šiame kitime - tai ma- 
terija, „į ka" — idėja, tikslas, visuotinybė. (Kadangi šita visuo- 
tinybė yra tai, kas judina, ji vadinasi priežastimi, deyn, ka- 

dangi ji yra tikslas, ji vadinasi pagrindu, aicta.P?) Tačiau for- 
ma yra jų abiejų vienybė, ji susideda iš materijos, arba sub- 
strato, ir veiklumo; Aristotelis toliau nepaaiškina, kaip šie 
momentai susiję su forma - supriešinti kaip įveikiamas ir 
teigiamas veiksnys. Veiklus pradas realizuoja tikrovėje savo 
turinį, kuris išlieka tas pats; bet dar yra materija, kuri yra 
skirtinga nuo veiklumo, - vis dėlto jie abu yra susieti. Jusli- 
nėje substancijoje veiklusis pradas visiškai skirtingas nuo 
materijos. O voūę yra savaime sau apibrėžtas, šitas turinys 
tampa tikrove; tačiau sampročiui dar reikia materijos, su ku- 
ria jis dar nėra tapatus - ji jam duota kaip prielaida. Tai, kas 
Aristotelio filosofijoje paprastai pasirodo kaip energija, yra 
ir entelechija. Tiksliau tai ta pati energijos sąvokos apibrėž- 
tis, bet tokios energijos, kuri yra laisvas veiklumas, pati sa- 
vyje turi tikslą, teigia savyje tą tikslą ir yra veikli jį savyje 
teigdama - tai apibrėžimas, tikslo apibrėžimas, jo realizavi- 
mas. Siela iš esmės yra entelechija, Aóyoc - visuotinis apibrė- 
žimas, kuris save teigia, save judina. 

c. Tačiau aukščiausiasis taškas veikiau yra tas, kur dUvauus, 
evepyeta ir ėvrehėxeLa yra suvienytos. Absoliučią substanciją, tie- 
sa, esamybę savaime ir sau Aristotelis! čia apibrėžia konkre- 
čiau: ji yra nejudama, nejudinama, amžina, bet kartu yra judi- 
nanti, ji yra grynas veiklumas, actus purus. Tokia yra bendra 
dalykų padėtis. Naujaisiais laikais pradėta naujai apibrėžti ab- 
soliučią esmę kaip grynąjį veiklumą, taip gali daryti tik tie, 
kurie neišmano Aristotelio. Scholastai tokį aiškinimą pagrįs- 
tai vertino kaip Dievo definiciją; Dievas yra grynasis veiklu- 
mas, jis yra tai, kas yra savaime ir sau; Dievui nereikia jokios 
medžiagos, - aukštesnio idealizmo už tokį požiūrį negali bū- 
ti. Tai galima išreikšti ir kitaip: Dievas yra substancija, kuri sa- 
vo galimybėje turi ir tikrovę, kurios esmė (potencija) yra pats 
veiklumas; Dievas yra tokia substancija, kurioje šitie abu mo- 
mentai yra neatskiriami; joje galimybė nesiskiria nuo formos, 
ji yra tai, kas kuria savo turinį, savo apibrėžtis, save pačią. 
Šiuo požiūriu Aristotelis skiriasi nuo Platono, todėl jis pole- 

mizuoja prieš skaičių, idėją ir visuotinybe, nes jeigu visa tai 
yra nejudama, esti savaime ir sau, jeigu tai nėra apibrėžta 
kaip veiklumas, veikmė, tai nėra jokio judėjimo; tai nėra ta- 
patu su grynuoju veiklumu, o suvokiama kaip rimtis. Plato- 
no nejudančios idėjos, skaičiai nieko neatneša tikrovei; o ab- 
soliutas savo rimtyje yra ir absoliutus veiklumas. Energiją 
Aristotelis vadina ir entelechija; ji savyje turi tam tikrą c&Aoc, 
ji nėra tik formalus veiklumas, kurio turinys ateina kažkur iš 
šalies. „Gali būti, kad tai, kas turi galimybę“ (yra Šuvaneu, 
daiktas savaime - su šia tuščia abstrakcija Aristotelis neturi 
nieko bendra), „nėra veiklu, tikra (ėvepysiv); taigi nieko ne- 
padės, jeigu mes substancijas (odotac) tarsime esant amžino- 
mis, tokiomis kaip idėjos (tà età)", Platono idėjos ir pitago- 
rininkų skaičiai, „jeigu jose neglūdės pradas, galintis judinti 
(ueraBaMev) . Juk jeigu &pyr savęs nejudina, tai ji nėra veikli 
ir jos obot« yra tik ðúvauıs; to, kas yra pagal galimybę, gali ir 
nebūti. Taigi turi būti tam tikras pradas, kurio substanciją mes 
turime suvokti kaip veiklumą (judėjimą); veikmė priklauso 
pačiai tokiai substancijai; antai, kalbant apie dvasią, energija 
yra pati substancija. 

„Be to, ši substancija yra be materijos“; juk materija kaip 
tokia teigiama kaip pasyvus substratas, kuriame vyksta ki- 
timas, todėl šis substratas netarpiškai nėra vieningas su gry- 
nuoju, esmiškuoju veiklumu. Tai tas įprastas aiškinimo bū- 
das, kai predikatas tik neigiamas, bet nesakoma, kas yra jo 
tiesa; materija yra anas nejudamos esmės momentas. „Tačiau 
čia, atrodo, sukyla abejonės. Juk visa, kas veikia, atrodo, 
veikti gali (&óvac9a), bet ne visa, kas galima (Šuvauevov), 
perauga į veiklumą; todėl atrodo, kad galimybė yra pirmes- 
nė (ne6tepov)“, ji yra visuotinybe. Taigi visa, kas veikia, turi 
ir galimybę, tačiau esama ir tokios galimybės, kuri neveikia; 
vadinasi, galima manyti, kad galimybė yra aukštesnė. „Ta- 
čiau jeigu taip būtų, tai nieko esama (oùðèv xàv övtæv) ne- 
būtų; juk visai įmanoma, kad esamybė gali būti, bet jos dar 
nėra (£v0£yecat yàp ŠUvacdai uèv elvat, uiro ò elvat)“. Taigi 

veikimas, tikrovė yra aukštesnė, ankstesnė negu galimybė. 
Aristotelis rašo: „Todėl negalima sakyti, kaip kad sako teolo- 
gai, jog iš pradžių begaliniame laike buvo chaosas arba nak- 
tis (materija kaip pirmoji esamybė) arba, kaip kad sako fi- 
zikai, kad viskas buvo kartu. Juk kaip kas nors galėtų būti, 
jei tikrovėje nieko nebūtų pagal priežastį (undėv čotat švep- 
yeta aiTiov)? Juk materija negali pati savęs judinti, ją judi- 
na demiurgas. Leukipas ir Platonas tvirtina, kad judėjimas 
yra amžinas, bet jie nepasako kodėl (8t& zi)“. „Grynasis veik- 
lumas yra ankstesnis (npotepov) už galimybę, ne laiko po- 
žiūriu, bet esmės“; grynasis veiklumas yra subordinuotas, 
visuotinybei tolimas momentas; juk absoliuti pirminė esmė 
yra tai, kas pasikartojančiame veikime visada išlieka sau ly- 
gus. Minėti teiginiai apie chaosą ir t. t. taria esant veikimą, 
kuris kyla ne iš paties chaoso, o iš kažko kito, taigi yra tam 
tikra prielaida; pats chaosas yra tik galimybė. 

Taigi kaip esmę, kaip tiesą būtina teigti tai, kas save judi- 
na savyje, taigi juda ratu, ir tokia prielaida paremta ne tik 
mąstančiu protu, bet ir pačiu dalyku, t. y. toks pradas yra tik- 
ras, jis realiai egzistuoja regimojoje gamtoje. Tai išplaukia iš 
apibrėžties absoliučiosios esmės, kaip veiklios esmės, kuri 
pasirodo tikrovėje, ir pasirodo objektiniu būdu. Kaip pati 
sau lygi ir regima, šita absoliučioji esmė yra amžinas dangus; 
mąstantis protas ir amžinas dangus yra du absoliuto vaiz- 
davimo būdai. Tačiau dangus juda, ir kartu jis yra judinan- 
tis. Kadangi rutuliška judina ir juda, tai turi būti tam tikras 
vidurys, kuris pats kartu yra tam tikra substancija ir energi- 
ja; ją Aristotelis apibrėžia kaip į save sugrįžtančio proto ra- 
tą, ir tai atitinka naujausias apibrėžtis. Nejudantis, kuris ju- 
dina - tai yra didi apibrėžtis. Idėja, kaip išliekanti lygi pati 
su savimi, judindama santykiuoja pati su savimi. Aristotelis 
apie šitą substanciją sako: „Jos judinimas yra apibrėžtas ši- 
tokiu būdu. Judina ji kaip norėjimo ir minties objektas; tai, 
ko norima ir kas mąstoma, patys nejuda",!!! jie yra rimtyje. 
Tatai yra tikslas; tačiau šitas turinys arba šitas tikslas yra pats 

noréjimas ir mąstymas; toks tikslas vadinamas grožiu, gėriu. 
„Ko norima, yra tai, kas atrodo gražu“, kas patinka, o „tai, ko 
siekiama, kas yra valios objektas - iš tikrųjų yra gražu”. Tai, 
kas duota - ko norima, nes tai atrodo gera - teigiama kaip 
objektinė esmė; „labiau negu kad tai mums taip atrodo, nes 
mes to norime.“ Juk pastaruoju atveju gėris būtų tiesiog tei- 
giamas veiklumu, o iš tikrųjų jis yra savarankiškas ir mūsų 
norėjimas jį tik pažadina. Tačiau tikrasis pradas čia yra mąs- 
tymas, nes mintis yra judinama tik to, kas mąstoma. Mintis 
turi objektą; pastarasis yra nejudamas, kuris judina. Tačiau 
šitas turinys pats yra tai, kas mąstoma, taigi pats yra min- 
ties produktas; jis yra nejudamas, taigi visiškai tapatus su 
mąstymo veikla. Vadinasi, mąstyme slypi šitas tapatumas; 
tai, kas yra judinama ir kas judina, yra tas pats. Tačiau tai, 
kas mąstoma (sunku patikėti savo akimis), yra kita eilė pati 
savaime ir sau, yra sau pačiai savo tikrasis elementas, - ob- 
jektiškai teigiama savaime ir sau esanti mintis; ir šitoje ki- 
toje eilėje substancija yra pirmasis dalykas: pirmoji priežas- 
tis yra paprasta (bet ne vienis), ji yra grynas veiklumas.” 
Šitos minties obcía yra mąstymas; taigi šitas mąstoma yra 
absoliučioji priežastis, kuri pati nejuda, bet yra tapati su 
mintimi, kurią judina būtent tai, kas mąstoma. Tai, kas gra- 
žiausia ir geriausia (pareiga, esamybė savaime ir sau, galu- 
tinis tikslas), yra kaip tik toks dalykas - nejudantis, kuris ju- 
dina. 

„O tai, kad tikslo priežastis priklauso tam, kas nejuda, - 
tai išplaukia iš jos savokos."!? — „Kas yra judinamas, tas ga- 
li būti ir kitoks. Siekimas (opa) apskritai yra pirmasis kiti- 
mas, pirmasis kitimas yra judėjimas ratu, o pastarasis yra ju- 
dinamas anos priežasties.“ Ana priežastis, sąvoka, principium 
cognoscendi, yra ir tai, kas judina, principium essendi; Aristo- 
telis apibūdina tą priežastį kaip Dievą ir parodo jos santykį 
su atskira sąmone. 

„Pirmoji priežastis yra būtina. Apie būtinumą kalbama 
trejopai: «) kas plaukia iš prievartos, kuri priešinga polin- 

kiui (xap& tňv opuyv), B) tai, be ko negali būti gėrio, y) tai, 
kas kitokiu būdu negali būti, o yra tiesiog toks. Ant šio pra- 
do, to, kas nejuda, pakabintas dangus ir visa gamta“, regi- 
moji amžinybė ir regimoji kintamybė. Šita sistema tveria 
amžinai ir visuomet lieka tokia. Mums, kaip pavieniams, 
„įmanoma tik trumpą laiką turėti tokią buveinę, tokį gyve- 
nimą, kuris yra pats puikiausias. Tačiau anas pradas visada 
yra toks, o mums tai yra nepasiekiama. Kadangi jo veikla 
(švėpystx tovtov) yra ir Malonumas (Ąd0v+), tai budéjimas, 
jutimas ir mąstymas (vonotę) yra maloniausia" (skirtingai 
nuo miego), o viltys ir prisiminimai tampa malonumu tik- 
tai per juos, nes jie yra energijos. „Tačiau mąstymas, kuris 
yra grynas sau pačiam, yra mąstymas to, kas yra puikiausia 
savaime ir sau pačiam“, kas yra absoliutus galutinis tikslas 
sau pačiam. Šitas galutinis tikslas yra pati mintis; todėl te- 
orija yra tai, kas puikiausia. „Tačiau mintis (ó voūc) mąsto pa- 
ti save jimdama (uetėMnyuv) tai, kas mąstoma (vontoŭ)“, kaip 
savo objektą, taigi ji yra receptyvi: „ji mąstoma, kai paliečia 
ir mąsto (vontòs yàp ytyveTai Ddvyydvov xat vodv); taigi min- 
tis ir tai, kas mąstoma, yra tas pats", objektas virsta aktyvu- 
mu, energija. 

Pagrindinis Aristotelio filosofijos momentas yra tas, kad 
mąstymas ir tai, kas mąstoma, sudaro vienį, taigi kad tai, kas 
objektyvu, ir mąstymas (energija) yra ir tas pat. „Juk tas, kas 
priima mąstomą dalyką ir esmę, yra mintis“. Mąstymas yra 
mąstymo mąstymas. Apie mąstymą Aristotelis sako: „Jis vei- 
kia, kadangi jis turi" (arba, kitaip sakant, jo turėjimas ir jo 
veikmė yra viena), taigi veikimas, veiklumas yra „dieviškes- 
nis negu tai, ką mąstantis protas (voŭðç) mano (vontov) turįs 
dieviska".!*! Geresnis dalykas yra ne tai, kas mąstoma, o pati 
mąstymo energija. „Proto Žiūra (v, 9cwpta) yra džiugiausia 
(ĄdtoTov) ir geriausia. Jei Dievui visada taip gera, kaip mums 
būna kai kada (ei oóv oót«c cÙ £yset, óc huels TOTĖ, O eoc 
aci)” (mums pats šitas amžinas mąstymas, kuris yra Dievas, 
yra tiktai viena iš būsenų), „tai yra nuostabu, o jeigu jam yra 

dar geriau - tai yra dar nuostabiau“. (Žmonės per nuosta- 
ba, kurią kelia tam tikrų aukštų dalykų nuojauta, jų izval- 
ga, žinojimas, priėjo prie filosofijos.!?) „Ir būtent taip jis bū- 
na (£yec 8& Gde). Ir jame taip pat glūdi gyvenimas. Nes min- 
ties veikmė yra gyvenimas (xai wh dė ye ón&pysv 7) Y&p 
voU švėpyeta Gon)". Tiksliau, vous gyvenimas yra veikmė. Ta- 
čiau jis yra veikmé (ėxeivoc dė 7) ėvėpyeta); į save pačią nu- 
kreipta veikmė yra jo puikiausias ir amžinas (did:oc) gyve- 
nimas. Todėl mes sakome, kad Dievas yra amžinas ir pats ge- 
riausias gyvenimas“. Toliau parodoma, kad šitas obot« nėra 
dydis. 

Tiesa, pasak jos sąvokos, yra subjektyvumo ir objektyvu- 
mo vienybė, todėl ji nėra nei viéna, nei kita, bet yra ir vična, 
ir kita. Aristotelis mąstė remdamasis šitomis giliausiomis 
spekuliatyviomis formomis. „Savaime“, objektas yra tik 
dUvautę, galimybė, o tai, kas tikra, jam yra pati šita vienybė. 
„Vienybė“ yra blogas terminas, nes jis yra abstraktus ir 
orientuotas į samprotį. Filosofija nėra tapatumo sistema, to- 
dėl anas terminas nėra filosofiškas. Taigi ir Aristotelis kalba 
ne apie sausą tapatumą, ne jį, o energiją jis traktuoja kaip 
TiutoTaATOV, Dievą. Vienybė yra veiklumas, judėjimas, repul- 
sija, todėl ji nėra negyvas tapatumas; ji skirtybėse tapati su 
savimi. Jeigu Aristotelis savo filosofijos principu būtų pada- 
res tuščią sampročio tapatumą arba patyrimą (nihil est in in- 
tellectu, guod non fuerit in sensu), tai jis niekada nebūtų pri- 
ėjęs prie tokios spekuliatyvios idėjos (voūc ir vorcóv). Gali- 
mybé ir tikrovė yra tapačios; voūc irgi yra AUvauę, tačiau ne 
galimybė yra tai, kas yra visuotinesnis, todėl aukštesnis da- 
lykas, - o atskirybė, veiklumas. Aristotelis skiria dvejopą 
voūc — aktyvųjį ir pasyvųjį. Kaip pasyvus, voðç yra „savai- 
me", absoliuti idėja, traktuojama kaip pati savaime, taigi tė- 
vas; bet šis voūs teigiamas tiktai kaip veiklus. Tačiau šitas pir- 
ma, nejudama, kaip tai, kas skirtinga nuo veikimo, kaip pa- 
syvu, yra, kaip absoliutumas, pats veiklumas. Šitas voūę yra 
visas savaime, bet jis tampa tiesa tik veiklumo dėka. 

Mastyma Aristotelis vertina kaip viena i$ objektu; tai 
esanti tam tikra büsena. Jis nesako, kad tik mastymas yra tie- 
sa, kad viskas yra mintis; taciau jis sako, kad mastymas yra 
pirmiausia, stipriausia, gerbtiniausia. Kad mintis, kaip san- 
tykiuojanti pati su savimi, yra, kad ji yra tiesa, - tai sakome 
mes. Toliau mes sakome, kad mintis yra visa tiesa; Aristote- 
lis to nesako. Lygiai taip mes teigiame, kad vaizdinyje, be 
mąstymo, tikrumą turi ir pojūčiai ir t. t. Aristotelis išsireiš- 
kia ne taip, kaip filosofija kalba dabar, tačiau jo filosofija pa- 
remta tokiu pat požiūriu. Aristotelio filosofija todėl ir yra 
spekuliatyvi, kad jis viską apžvelgia mąstydamas, paversda- 
mas mintimis. Aristotelis mąsto objektus, ir kadangi jie yra 
kaip mintys, tai jie yra savo tiesoje; tai yra ju o0ota. Tai ne- 
reiškia, kad gamtos objektai dėl to patys yra mąstantys. Aš 
mąstau objektus subjektyviai; tada mano mintis yra ir daly- 
ko sąvoka, o ši sąvoka yra dalyko substancija. Gamtoje sa- 
voka neegzistuoja minties pavidalu, kaip laisva, gamtoje ji 
turi kūną ir kraują; tačiau ji turi sielą, ir ši siela yra jos są- 
voka. Aristotelis siekia pažinti, kas daiktai yra savaime ir 
sau; ir tai yra ju obot«. Sąvoka neegzistuoja pati sau, o yra 
išoriškumo apribota. Įprasta tiesos definicija yra ta, kad ji yra 
vaiždinio sutapimas su objektu. Tačiau pats vaizdinys yra tik 
vaizdinys, aš dar visiškai nesutampu su savo vaizdiniu, su 
jo turiniu; kai aš įsivaizduoju namą, rąstus, aš jais netam- 
pu; Aš ir mano vaizdinys yra skirtingi dalykai. Ir tik mąsty- 
me esama objektyvumo ir subjektyvumo tikro sutapimo; tai 
esu Aš. Taigi Aristotelis pasiekia žinojimo aukščiausią tašką; 
nebeįmanoma norėti pažinti dar gilesnius dalykus. Tik pati 
pažinimo forma visuomet yra tokia, kad atrodo, jog jis pra- 
deda nuo vaizdinių, nuo empirinių mąstymo būsenų, pa- 
vyzdžiui, nuo miego, nuovargio; bet tada nuo jų jis atskiria 
mąstymą. Aristotelis kalba tik apie vouc, o ne apie kokią nors 
ypatingą prigimtį. 

Čia Aristotelis! pašalina dar daug įvairių abejonių, pavyz- 
džiui, ar mintis yra sudėtinė, ar mokslas yra savo paties ob- 

jektas. „Kyla dar abejonių (anoptat) dėl proto (vob), nes jis 
iš visu dalykų atrodo dieviškiausias; bet esama keblumų mé- 
ginant suprasti, kaip apibrėžtas arba kokiose būsenose jis 
yra toks (ràc Š' £yov toroŭtoç Av ein). Jeigu jis nemasto, o 
yra tarsi miegantis, tai kodėl jis yra nuostabu (oeuvov)? O jei- 
gu jis mąsto ir yra priklausomas nuo kažko kito (&AAo 
xUptov), tai tada jo substancija yra ne tam tikra mintis 
(vónotc), o tam tikras sugebėjimas (dUvautę, galia)“. Jeigu vis- 
kas, kas nėra rimties būsenoje, yra mąstymas, mes mąsty- 
mo irgi nerandame. „Taigi jis nėra geriausia (dpitotn) sub- 
stancija; juk savo vertinguma (tò Titov) jis įgyja per mąs- 
tyma (roū vociv", actu). „Tad jeigu jo substancija yra mintis 
(voūc) arba mąstymas (vonocę), tai ką jis mąsto? Ar jis mąsto 
save patį, ar kažką kita? Ir jeigu kažką kita, tai ar jis mąsto 
vieną ir tą patį, ar vis kažką kita? Ir ar nėra čia skirtumo - 
mąstyti tai, kas gražu, ir mąstyti bet ka?" 

„Taigi jeigu protas (voūc) yra ne mąstymas (vonotę), o tik 
sugebėjimas (ðúvauıs), tai nepertraukiamas mąstymas jam 
būtų sunkiai įmanomas", nes kiekviena galia išsenka. Be to, 
jeigu mintis nebūtų šita proto tiesa, tai „kita būtų vertingiau 
už protą — būtent tai, kas mąstoma (vooJuevov); mąstymas ir 
mintis yra ir tame, kas mąsto pačius blogiausius dalykus, 
mąsto tai, ko reikia vengti. Juk kai ko geriau nematyti negu 
matyti; taigi mąstymas nebūtų tai, kas geriausia. Vadinasi, 
protas yra tai, kas mąsto pats save, nes jis yra pats puikiau- 
sias dalykas (xpdttoTov, tai, kas galingiausia), jis yra masty- 
mas, mąstymo mąstymas (xai £ottv 4 VÓNOLG, vonGENĘ 
vonotę). Juk atrodo, kad žinojimas ir pojūčiai, nuomonė ir 
samprotavimas visuomet yra kita“ (jie turi kitą objektą arba 
yra tam tikra regimybė), „o patys savimi tik tarp kitko (oc èv 
nap&pyo)", kai kada. „Galiausiai jeigu mąstyti (voetv) ir būti 
mastomam (vocto9at) yra skirtinga, tai kuriam iš jų priklau- 
so gėris (eù)? Juk jis nėra tas pats mąstymui (vozjoe:) ir tam, 
kas mąstoma (voouuėvo). Bet ar nėra kai kada (èn évtov) 
mokslas savo paties objektas (zpėyux)? Praktikos srityje (t&v 

rpaxttuxàv) tai yra substancija ir tikslo apibrėžtis (tò Ti 7v 
eivat), teorijoje - pagrindimas (A6vyoc) ir mąstymas (vonotę). 
Kadangi tai, kas mąstoma, ir protas nėra skirtingi ir, kaip to- 
kie, neturi materijos (641), tai jie yra tas pat, ir tai yra tik tam 
tikras mąstomų dalykų mąstymas“. 

„Dar kita abejonė kyla iš svarstymo, ar tai, kas mąsto, ne- 
sudėta iš dalių (c0v9eTov). Jei taip būtų, tai tai, kas mąsto, 
keistųsi pereidamas iš vienos dalies į kitą. Tačiau gėris (tò 
eù), tikslas nėra vienoje ar kitoje dalyje, o yra tai, kas geriau- 
sia visumoje (šv 6Ao tivt TO &ptoxov) kaip jos kita (öv dMo- 
tt). Toks amžinai yra (xov &navta aitàva) Mąstymas savęs pa- 
ties (xot?) xt Y, vonotę)“, kuris yra geriausias visatoje. 

Aristotelis!" paneigia dar kai kurias kitas mintis, pavyz- 
džiui, aptardamas klausimą, ar galima viską kildinti iš prie- 
šybių. Jo tolesnė metafizika ieško tikslesnių apibrėžčių — kas 
yra idėja, kas yra pradas ir t. t.; tačiau tie dalykai dėstomi 
gana padrikai, nors vėliau jie suvienijami į visiškai speku- 
liatyvią sąvoką. 

Šitas spekuliatyvumas čia yra tai, kas geriausia ir laisviau- 
sia. Ši idėja dabar matyti gamtoje (danguje) ir mąstančiame 
prote. Aristotelis nuo čia pereina prie regimojo Dievo, prie 
dangaus. Dievas, kaip gyvasis Dievas, yra visata; visatoje 
Dievas reiškiasi būtent kaip gyvasis Dievas. Jis čia pasirodo 
kaip toks, kuris reiškiasi ir judina. Ir tik reiškinyje matyti 
skirtumas tarp judėjimo priežasties ir to, kas judinama. Pra- 
das, priežastis, dangus yra nejudantys, tačiau yra judinan- 
tys, ir tai yra amžinas ir vientisas judėjimas; tai yra ZvaigZ- 
dynų dangus. „Be paprasto visumos sukimosi (napa thy 
qopav), pirminės nejudamos substancijos judėjimo (fjv xtvetv 
pauèv thy TPATNV oVGtav xal AxivyTov, žvaigždynų judéji- 
mo), mes dar matome kitus amžinus judėjimus - planetų ju- 
dėjimus.''* Tada Aristotelis pereina prie planetų; mes čia 
negalime išsamiau aptarti jo samprotavimus. 

Apie apskritai visatos sandarą Aristotelis"? sako: „Mes tu- 
rime išnagrinėti, kokiu būdu visumos prigimtis savyje turi 

gera ir geriausia: ar kaip kaZka atskira ir esama savaime ir 
sau, ar kaip tvarka; arba ir tuo, ir kitu büdu, kaip kokia ka- 
riuomenė. Juk tvarka yra gėris, ir gėris yra kariuomenės va- 
das, ir šis yra gėris labai didele dalimi (£v t) TaEet tò eV 
xai 6 GTPATNYOS, x«i UAMOv oUTOS); juk ne tvarka jį suku- 
ria, o jis sukuria tvarką.“ Vadas yra bendru būdu tvarka; ka- 
riuomenės vadas yra tai, kas tvarko, ir tai, kas sutvarkyta. 
Viskas yra suderinta (ouvrėtraxTa) tam tikru būdu (roc), bet 
ne tuo pačiu būdu - žuvys, paukščiai ir augalai; ir jie nėra 
tokie, kad nebūtų susiję vienas su kitu, o tarp jų yra apibrėž- 
tas santykis. Juk viskas yra pajungta vieniui. Antai namuo- 
se, kur laisviesiems mažiausiai tinka daryti kas papuola (6, 
tt šruxe), ir viskas ar bent jau dauguma to, ką jie daro, yra 
apibrėžta (vévaxco«, nustatyta), tuo tarpu iš tų dalykų, ku- 
riuos atlieka vergai ir gyvūnai, tik nedaugelis yra susieta su 
visuotinybe (uıxpòv TO eig TO xotvóv), daugiausia jie daro 
kas papuola (6, tt ėruyxe) ; taigi geriausia yra tai, kas daro- 
ma pagal visuotinybę, mintį, voūg. „Juk kiekvienos būtybės 
principas yra jos prigimtis. Kartu yra būtina, kad viskas įgy- 
tų skirtybes; bet yra ir tokių dalykų, kuriuose viskas daly- 
vauja visumos labui ;"? šita mintis yra nukreipta prieš skai- 
čius ir idėjas. 

„Gero nebus, kai valdysim keli. 

Tad vienas valdovas, 

Vienas karalius tebūna... !*! 

Specialieji mokslai, kuriuos aptarė Aristotelis. Kai kalbama 
apie sielą, vėl sugrįžtama prie mąstymo. Aristotelis parašė 
daug fizikinių veikalų, taip pat veikalų apie sielą (dvasią) ir 
jos būsenas. Dar kalbėsime apie jo logikos knygas. Tai, ką ap- 
tarėme iki šiol, išdėstyta „Metafizikoje“ (paskutiniuose vie- 
nuoliktos ir dvyliktos knygos skyriuose). Mokyme apie sie- 
lą vėl pasirodo tai, kas Aristotelio filosofijoje labiausiai spe- 
kuliatyvu. 

Aristotelio fizika, arba gamtos filosofija, išdėstyta dauge- 
lyje jo veikalų, iš kurių susidaro išsami gamtos filosofijos, vi- 
so jos turinio, sistema. Pateiksime bendrą tų veikalų planą. 
Pirmasis veikalas yra jo „Fizikos“ aštuonios knygos: guvow+ 
&xpoaxotc, arba apie pradus (regi &pyóv). Jame, kaip įprasta, 
jis nagrinėja gamtos sąvoką apskritai, taip pat judėjimą, erd- 
vę ir laiką. Pirmasis absoliučios substancijos reiškimasis yra 
judėjimas ir jo momentai - erdvė ir laikas. Tai jos reiškimo- 
si sąvoka, kuri save pirmiausia realizuoja kūnuose, visuoti- 
nybė, kuri tik kūnų pasaulyje virsta atskyrimo principu. 
(Aristotelio fizika yra tai, ką dabartiniai fizikai iš tikrųjų lai- 
kytų gamtos metafizika; fizikai kalba tik apie tai, ką matė, 
kokius subtilius ir tobulus instrumentus jie sukūrė, o ne apie 
tai, ką jie sumąstė.) Po šio pirmojo veikalo eina veikalo „Apie 
dangų knygos. Jose kalbama apie kūno prigimtį apskritai ir 
pirmuosius realius kūnus, apie Žemę ir dangaus kūnus ap- 
skritai bei visuotinius abstrakčius kūnų santykius (atrakci- 
ja), kuriuos sąlygoja mechaninis sunkis bei lengvumas, bei 
apie abstrakčių realių kūnų, arba elementų, apibrėžimą. To- 
liau eina jo veikalo „Apie atsiradimą ir išnykimą“ knygos, ku- 
riose nagrinėjamas šis fizikinis procesas, taip kaip pirma bu- 
vo nagrinėjamas judėjimas kaip idealus procesas. Be fiziki- 
nių elementų, jame aptariami tokie momentai kaip šiluma, 
šaltis ir t. t., kurie siejami tik su procesu kaip tokiu; fiziki- 
niai elementai - tai esanti reali, tvari pusė, vienodai egzis- 
tuojantys, o pastarieji momentai - tai atsiradimo ir išnyki- 
mo momentai, kurie yra tik judėjime. Šią veikalų seką tęsia 
„Meteorologija“, kurioje vaizduojamas visuotinis fizikinis 
procesas jo realiausia forma. Veikale pateikiamos partikulia- 
rios apibrėžtys: lietus, jūros sūrumas, debesys, rasa, kruša, 
sniegas, šerkšnas, vėjai, vaivorykštė, garavimas, virimas ir 
kepimas, spalvos ir t. t. Apie kai kuriuos dalykus (pavyz- 
džiui, spalvas) Aristotelis parašė atskirų veikalų. Joks daly- 

kas neužmirštas, tačiau dėstymas veikiau empiriškas. Šią 
grupę užbaigianti knyga „Apie pasaulį nelaikoma autentiš- 
ka; tai atskiras, Aleksandrui skirtas traktatas, kuriame iš da- 
lies dėstomi tie bendri dalykai, kurie jau buvo kituose vei- 
kaluose ir nepriklauso šiam ciklui. Galiausiai jis pereina prie 
organinės gamtos. Šiuose jo veikaluose nagrinėjama ne tik 
gamtos istorija, bet ir fiziologija bei anatomija; anatomijos 
klausimai gvildenami šiuose kūriniuose: „Apie gyvūnų judė- 
jimą“, „Apie gyvūnų dalis“; fiziologijos - „Apie gyvūnų kilmę“, 
„Apie bendrąjį gyvūnų judėjimą“; po to jis aptaria skirtybes - 
„Apie jaunystę ir senatvę“, „Miegas ir budejimas", taip pat įvai- 
rias būsenas - „Apie kvėpavimą“, „Apie sapnus“, „Apie gyveni- 
mo trumpumą ir ilgumą“ ir t. t. Tuos dalykus jis dėsto iš da- 
lies empiriškai, iš dalies spekuliatyviai. Pagaliau visa tai uZ- 
baigia jo veikalas „Gyvūnų istorija“ — ne tik apskritai gamtos 
istorija, bet ir gyvūnų bendrųjų savybių aprašymas, kurį ga- 
lima pavadinti tam tikra fiziologine-anatomine anatomija. 
Aristoteliui taip pat priskiriamas botanikos veikalas - „Apie 
augalus” (regt qucxàv). Taigi tai yra gamtos filosofija, kurios 
išorinis turinys pateiktas išsamiai. 

Iš bendro Aristotelio filosofijos apibūdinimo žinome, kad 
įvairios dalys išsiskaido į daugelį sau apibrėžtų sąvokų. Taip 
yra ir šiuo atveju, todėl galima pateikti tik kai kuriuos jo fi- 
zikos dalykus, o tai, kas paskira, nėra taip visuotina, kad ap- 
imtų ir kita, nes kiekvienas dalykas yra pats sau. Bet toliau 
einančios dalys, kuriose daugiau gvildenama atskirybė, irgi 
nepajungtos sąvokai: jose tik paviršutiniškai nurodomos 
priežastys ir aiškinama remiantis išorinėmis priežastimis, 
taip kaip yra mūsų fizikoje. 

Jei kalbėsime apie šį planą apskritai, tai šiuo atveju ne- 
kyla jokių abejonių, kad tai yra tam tikra būtina tvarka, ku- 
ria turi būti pagrįstas gamtos filosofijos, arba fizikos, trakta- 
vimas. Fizika irgi ilgai išlaikė šitą iš Aristotelio paveldėtą for- 
mą ir sąvokos tendenciją - kildinti mokslo dalis iš visumos 
taip, kad tai, kas nėra spekuliatyvu, irgi išsaugotų šitą sąry- 

šį kaip išorinę tvarką. Tačiau tai vis tiek yra geriau negu tvar- 
ka, kurią mes randame savo fizikos vadovėliuose, - jie 
mums pateikia visiškai neprotingą atsitiktinai sukauptų mo- 
kymų seką; žinoma, toks dėstymas atitinka tą gamtos trak- 
tavimo būdą, kuris gamtos reiškinių suvokime visiškai ap- 
sieina be sąvokos ir proto. Anksčiau fizikoje dar būta šiokios 
tokios metafizikos; tačiau įgytasis patyrimas, negalėdamas 
susidoroti su ja, paskatino fiziką laikyti metafiziką kiek ga- 
lima toliau nuo savęs ir laikytis to, kas vadinama patyrimų; 
fizika mano, kad ji šitaip tiesiai iš gamtos rankų paima į sa- 
vo rankas ir pamato tikrą, minties nesužalotą tiesą. Tačiau 
visiškai apsieiti be sąvokos ji negali; tik nebyliu susitarimu 
fizikai pripažįsta, kad tam tikros sąvokos susideda iš dalių 
ir t. t., jie pripažįsta jėgas ir t. t., jie sąvokomis naudojasi ir 
net nenutuokia, ar jose esama tiesos ir kaip joms gali būti 
būdinga tiesa. Tačiau ir turinio požiūriu fizikai nepasako tie- 
sos, jie nusako tik juslinį reiškinį. 

Aristotelis ir senieji filosofai fizika vadino gamtos kaip vi- 
suotinybės supratimą; fizika yra mokymas apie pradus. Juk 
gamtos reiškinyje esmingai iškyla prado ir jo padarinių, reiš- 
kinio, skirtumas, ir šitas skirtumas įveikiamas tik tikrajame 
spekuliatyvume. 

Kalbant apie gamtos filosofiją, būtina pasakyti, kad fiziš- 
kumą Aristotelis supranta veikiau filosofiškai, o ne eksperi- 
mentiškai; jis randa kiekvieno objekto apibrėžtą sąvoką, pa- 
teikia įvairias mintis, parodo, kodėl jos yra nepakankamos 
ir kokia yra kiekvienos iš jų sampročio apibrėžtis. Aristote- 
lis savo fizikoje yra tarsi empirikas. Tam tikrame objekte jis 
apžvelgia visas aplinkybes - laiką, erdvę, judėjimą, šilumą, 
aptaria jo patyrimą, reiškimąsi; ir tai tampa būtent speku- 
liatyvu - tarytum santrauka aspektų, kurie yra vaizdinyje. 
Galima sakyti, kad Aristotelis yra visiškas empirikas, bet bū- 
tent mąstantis empirikas. Jis yra empirikas, nes apžvelgia 
objektų apibrėžtis, kurios mums žinomos iš įprastos sąmo- 
nės (pavyzdžiui, laiko sąvoka);"* jis neigia empirinius vaiz- 

dinius, ankstesniasias filosofemas, neatmeta tu empiriniu 
dalykų, kurie turi būti išlaikyti. Ir kai jis visas šitas apibrėž- 
tis laiko susietas ir sujungtas, jis sukuria sąvoką ir yra labiau- 
siai spekuliatyvus, nors ir atrodo empiriškas. Aristoteliui tai 
yra labai būdinga. Jo empirika yra visybiška, t. y. jis nefiksuo- 
ja vienos apibrėžties, po to - kitos, o ima jas sykiu kaip vie- 
nį, ne taip, kaip tai daro samprotinė refleksija, kurios taisyk- 
lė yra tapatumas ir kuri tą taisyklę taiko tik taip, kad, imda- 
ma tam tikrą apibrėžtį, ji užmiršta ir nekreipia dėmesio į 
kitą. Jeigu sąžiningai išimsime iš erdvės empirines apibrėž- 
tis, tai gausime didžiai spekuliatyvų rezultatą; empiriniai da- 
lykai, suvokiami jų sintezėje, yra spekuliatyvi sąvoka. 

a. Sustokime prie gamtos, kaip visuotinybės, apibrėžties. Iš 
jo fizikos aš noriu paminėti bent pagrindinę sąvoką. Apie 
gamtos sąvoką galima pasakyti, kad Aristotelis ją išdėsto iš- 
kiliausiu ir teisingiausiu būdu, tuo būdu, kuris tik naujau- 
siais laikais Kanto dėka vėl buvo prisimintas, ir nors tai bu- 
vo padaryta subjektyvia forma, kuri yra Kanto filosofijos es- 
mė, tačiau pats tas būdas buvo visiškai teisingas. 

Gamtos idėjoje, pasak Aristotelio,” svarbiausios yra dvi 
apibrėžtys - tikslo sąvoka ir būtinumo sąvoka. Aristotelis iš- 
kart dalyką suvokia iš pagrindų. Tai yra nuo tol paveldima 
sena būtinumo (causae efficientes) ir tikslingumo (causae fina- 
les) antinomija bei skirtinga jų samprata. Būtina pastebėti du 
gamtiškumo sąvokos traktavimo būdus. Pirmasis traktavimo 
būdas pagrįstas išoriniu būtinumu, ir tai yra tas pat, kas at- 
sitiktinumas; gamtos reiškiniai šiuo atveju suprantami taip, 
kad jie yra apibrėžti iš išorės ir yra nagrinėjami remiantis na- 
tūraliomis jų priežastimis. Antrasis traktavimo būdas yra te- 
leologinis; bet tikslingumas esąs dvejopas: vidinis ir išorinis. 
Naujųjų laikų mąstysenoje iš pradžių vyravo išorinis tiks- 
lingumas; gamta ilgą laiką buvo traktuojama kaip tik taip. 
Gamtos traktavimas šokinėja nuo vieno būdo prie kito, jis 
ieško išorinių priežasčių, mėgina nustatyti, kokį tikslą turi 
šita apibrėžtis, anas santykis ir t. t., jis plūkiasi su išorinės 

teleologijos forma, kuri tikslą iškėlė už gamtos ribų. Šitos 
apibrėžtys Aristoteliui buvo žinomos, ir jis iš esmės tiria, ko- 
kios gi jos yra. Aristotelio gamtos sąvoka yra pranašesnė už 
dabartinę; juk jam pagrindinis dalykas yra tikslo apibrėži- 
mas kaip paties gamtinio daikto vidinis apibrėžtumas. Tai, 
kad naujausieji laikai šiuo požiūriu vėl atkūrė protingumą, 
yra ne kas kita, o tam tikras Aristotelio idėjos pažadinimas 
ir pateisinimas. 

Aristotelis gamtą apibrėžia kaip tam tikrą priežastį, kuri 
turi būti skiriama nuo to, kas yra laimė ir atsitiktinumas; pir- 
miausia ją reikia traktuoti kaip priežastį, priskirtiną prie to- 
kių, kurios veikia dėl ko nors, kurios turi tikslą arba tenden- 
ciją (dėl to gamta atrodo būtinumo, kurį ji irgi turi savyje, 
priešingybė); po to reikia nustatyti, kaip būtinumas slypi 
gamtiniuose daiktuose. Kai kalbama apie gamtą, tai pir- 
miausia galvojama apie būtinumą ir kaip gamtiška supran- 
tama tai, kas nėra tikslo apibrėžta. Ilgą laiką manyta, kad fi- 
losofiškai ir teisingai apibrėžti gamtą - reiškia apriboti ją bū- 
tinumo sritimi. Tačiau požiūris į gamtą išgryninamas tada, 
kai, priskyrus jai tikslingumą, ji iškeliama virš tokio įprasto 
vaizdinio. Kadangi substancijoje apskritai slypi du momen- 
tai, iš kurių idealusis yra veiklumas (eidoc), tai ir šiuo atve- 
ju požiūris turi būti pirmiausia toks. 

Pagrindinė Aristotelio sąvoka yra ta, kad jis gamtą supra- 
to kaip gyvybę, kad jis kieno nors prigimtį suprato kaip tai, 
kas yra tikslas savyje, vienybė su pačiu savimi, savo paties 
veiklumo pradas; gamta yra tai, kas nevirsta kuo nors kita, 
o savo kitimus apibrėžia pagal savąjį turinį ir tokiu būdu 
šiuose kitimuose save išlaiko. Aristotelis turi galvoje imanen- 
tinį vidinį tikslingumą, kurio atžvilgiu būtinumą jis traktuo- 
ja kaip tam tikrą išorinę sąlygą. 

«. Apibrėždamas tikslingumo sąvoką, Aristotelis pradeda 
nuo to, kad gamta pati save išsaugo; tikslingumas yra gam- 
tos išsilaikymas. Sunkiausia - suprasti būtent tai. „Pirmiau- 
sia kyla toks keblumas (ropta): kas trukdo gamtai veikti ne 

pagal tam tikrą tikslą (£vex& cov) ir ne pagal tai, kas geriau“, 
o kodėl, priešingai, ji turi veikti kaip kad „Jupiteris, kuris pa- 
siunčia lietų ne tam, kad augtų javai, o lyja iš būtinumo. Juk 
aukštyn kylantys garai atšąla ir, tapę vandeniu, krinta Ze- 
myn kaip lietus, ir tada javams tenka augti“. Taigi lietus ly- 
ja apskritai, sau; „tai atsitiktinumas, kad nuo lietaus auga 
javai. Taip pat ir tada, kai nuo lietaus javai žūva, lietus lyja 
ne todėl, kad jie žūtų, o tiesiog taip atsitinka.“ Tai yra atsi- 
tiktinumas, t. y. šiuo atveju esama būtinumo sąryšio, tačiau 
jis pasireiškia kaip išorinis santykis, ir tai yra atsitiktinumas. 
Kadangi priežastis yra atsitiktinė, tai toks yra ir padarinys. 
Aristotelis toliau klausia: „Kas tada neleidžia tarti, kad ir tai, 
kas pasirodo kaip atskiros dalys“ (pavyzdžiui, gyvūno ar au- 
galo), pagal prigimtį irgi gali veikti atsitiktinai, kad tos da- 
lys atsitiktinai egzistuoja viena kitai ir tai, kas tikslinga, su- 
siburia atsitiktinai. „Pavyzdžiui, priekiniai dantys išauga 
aštrūs ir tinkami kąsti, o krūminiai dantys - platūs ir tinka- 
mi maistui kramtyti - juk gali būti, kad tiesiog taip supuo- 
lė“, taip pasidarė dėl išorinės būtinybės, visai nebūtinai dėl 
tam tikro tikslo. Tas pat pasakytina ir apie kitas dalis, kurio- 
se, kaip atrodo, esama tikslingumo. Gyvos būtybės, kuriose 
visos dalys atsitiktinai susiderino taip, kad išėjo tikslingos, 
išsilaikė, o tos būtybės, kuriose to nebuvo, žuvo ir žūva. 
Aristotelis nurodo, kad tokią mintį pirmasis išsakė Empe- 
doklis: jis pačias pirmąsias Žemės būtybes vaizdavo kaip 
įvairiausių pabaisų pasaulį, pavyzdžiui, kaip gyvūnų pavi- 
dalų žmones, be to, visaip susimaišiusių pavidalų; bet tokios 
būtybės negalėjusios išsilaikyti ir turėjusios žūti (tų būtybių 
sandara iš pat pradžių nebuvo tokia, kad jos būtų galėjusios 
išlikti), ir tai buvo tol, kol tai, kas tikslinga, nesusijungė. Ta- 
čiau mums visai nebūtina galvoti apie tas senovės rašytojų 
pramanytas baidykles, nes mes ir patys žinome daugybę gy- 
vūnų rūšių, kurios išmirė, nes negalėjo išlikti. Antai ir da- 
bartinėje gamtos filosofijoje vartojamas atsiradimo (bemin- 
čio išsivystymo) terminas. Gamtos filosofija lengvai gali pri- 

eiti prie įsivaizdavimo, kad pirmieji kūriniai yra tarsi gam- 
tos bandymai, iš jų galėjo išlikti tik tie, kurie buvo tikslingi. 
Gamta yra entelechija - ji kuria pati save. 

Aristotelis prieštarauja tam sakydamas, kad taip negali 
būti. „Juk tai, kas vyksta pagal prigimtį, vyksta visada arba 
bent dažniausiai“ ir yra tam tikra konstanta (išorinis visuo- 
tinumas, nuolatinis sugrįžimas; visuotinumas būtyje kaip 
būtis yra pasikartojantis tapsmas to, kas išnyko); „bet taip 
negali būti su tais dalykais, kurie susidaro atsitiktinai arba 
savaime“. O tie dalykai, kuriuose glūdi tikslas (rėlos), yra 
priklausomi nuo jo, tikslu tampa ir tai, kas buvo pirmiau, ir 
tai, kas dar bus, priežastis ir sukurtasis, — visi atskiri veiki- 
mai yra tikslingi ir į šitą vienybę nukreipti; taigi daikto pri- 
gimtis reiškia tai, kam (kokiam tikslui) jis yra padarytas, — 
tai vidinis visuotinumas ir tikslingumas. Tikslingumas kaip 
tik ir vadinamas prigimtimi - kad tai, kuo kas nors tampa, 
jame jau slypėjo iš pat pradžių; tikslas, kuris save realizuo- 
ja, yra daikto prigimtis. „Koks daiktas yra iš prigimties, toks 
jis ir padaromas“; jis padaromas kuo nors, lygiai taip ir jo 
dalys, pavyzdžiui, kūno nariai, dantys ir t. t.; taigi dėl ko 
daiktas yra, tai ir yra tikslas. „Kas įgyja aną atsitiktinį pavi- 
dalą, tas panaikina prigimtį ir natūralumą; juk prigimtis yra 
tai, kas siekia savo tikslo, kas savo pradą turi savyje ir save 
judina.“!** Šitose apibrėžtyse ir glūdi tikroji sąvoka. Daikto 
prigimtis yra tam tikra visuotinybė, tam tikra lygybė sau, ku- 
ri save atstumia nuo savęs pačios ir realizuoja save, sukuria 
save (reprodukuoja); tačiau kūrinys kaip toks jau glūdi pa- 
čiame pagrinde, jis yra tikslas, rūšis savaime, jis jau yra dar 
prieš savęs realizavimą kaip galimybė. Žmogus gimdo žmo- 
gų; pagimdytasis yra ir gimdantysis, tai yra produktas, ku- 
ris produkuoja. Tiesa yra jo realumo tapatumas su sąvoka 
jos reiškimesi; ir jo sąvoka yra tai, kas kuria realumą. Natū- 
ralumas turi būti traktuojamas kaip savitikslis pats savyje; 
idėja, kuri, kaip idealiai apibrėžta vienybė, yra prielaida, įgy- 
vendina pati save. Gyvybės prigimtis yra tokia, kad ji pradi- 

nį apibrėžtumą turi savyje ir veikia pagal jį; taip atsiranda 
produktas, padarinys, tačiau šis yra tai, kas jau buvo prieš 
tai, kas buvo iš pat pradžių; gyvybė produkuoja tik pati sa- 
ve. Gali atrodyti, kad cheminis produktas iš anksto neturi 
pats savęs kaip savo prielaidos — antai rūgštis ir bazė; che- 
mijos dalykuose, atrodo, atsiranda kažkas trečia. Tačiau šių 
pusių visuotinybė, esmė yra jų santykis (giminiškumas), ir 
šitas santykis yra produktas; šitas santykis yra dar prieš tai; 
tai, kas produkte buvo tik daiktas, daiktiška sąvoka, ten jau 
buvo kaip galimybė. Pats save išlaikantis veiklumas, t. y. 
veiklumas, kuriantis tik save, toks yra visais atžvilgiais ir 
santykiais. Gyvybė yra energija, kuri kaip entelechija pati 
save išsaugo. To, kas čia pasakyta, esama ir žodžiuose tų, ku- 
rie gamtą įsivaizduoja ne taip, o sako, kad išlieka tai, kas yra 
taip sutvarkyta, tarsi tai būtų tikslinga. Juk kaip tik tai ir iš- 
lieka, yra save pačią kurianti veikmė - gamta. Taigi Aristo- 
telio filosofijoje esama gamtos tikrosios sąvokos. 

Aristotelis šitą tikslą apibūdina taip pat ir vidurio atžvil- 
giu — ir tai yra priemonė. Apie priemonę jis sako: „Jeigu 
kregždė lipdo sau lizdą, voras audžia savo tinklą, medžiai 
leidžia šaknis į žemę, kad ištrauktų iš jos sau maistingąsias 
medžiagas, tai aišku, kad juose yra pati save išsauganti prie- 
žastis arba tikslas“. Kadangi šitas veikimo instinktas suku- 
ria kaip priemonę tai, kas reikalinga organizmo išsilaikymui, 
ir tai yra organizmo refleksija į save (vidurys, kuris gamti- 
nę esmę susieja su ja pačia), o tai gamtoje yra entelechija — 
tam tikras pats sau apibrėžtas turinys, kuris save kuria. Prie- 
monė yra savas tikslo kaip veiklumo, kaip galimybės santy- 
kio su tikrove vaizdinys, taigi ji yra grynosios tikrovės pro- 
duktas. Šiuose Aristotelio žodžiuose glūdi jo gyvybės sąvo- 
ka; tačiau tokia Aristotelio gamtos, gyvybingumo sąvoka 
išnyko, ji nebūdinga naujausiam požiūriui į gamtą, gyvy- 
bę, - jis pagrįstas slėgiu, stūmiu, cheminiais santykiais, ap- 
skritai išoriniais santykiais. Tik Kanto filosofijoje vėl išnyra 
ana sąvoka: gyvybė yra pati sau tikslas, apie ją reikia spręs- 

ti kaip apie savitikslį. Tiesa, Kanto filosofijoje tatai turi tik 
subjektyvią formą, tarsi tai būtų pasakyta tik siekiant sub- 
jektyviai samprotauti; tačiau čia glūdi ta tiesa, kad savitiks- 
lis, kaip kuriantysis pradas, kuria pats save ir save pasiekia, 
taigi kad organiškas darinys pats save išsaugo. Tatai ir išreiš- 
kia Aristotelio entelechijos, energijos sąvokos. 

Tai, kas čia pasakyta, susisieja su ankstesniu visuotiniu 
vaizdiniu. Aristotelis jau anksčiau yra apibrėžęs, kad „gam- 
ta savyje yra sudvejinta" (arba turi du aspektus), „viena ver- 
tus, ji yra materija, antra vertus, - forma; forma yra tikslas 
ir tai, dėl ko arba kam kas nors yra“; gamta yra tai, kas pats 
save judina, - tai galimybės materija, substratas (materijos 
ir veiklumo, veikmės vienybė). Tačiau veikmė turi tam tikrą 
turinį, o jis kaip tik ir yra galimybės turinys; arba: daiktas, 
kuris yra galimas, yra veiklumo kaip tokio turinys, tai reiš- 
kia, kad jis yra tikslas, o ne tuščias, abstraktus veiksmas. Da- 
bar madinga šiauštis prieš tikslą - tai modernus priešinima- 
sis tikslui, tai priešinimasis sąvokai, kuri traktuojama kaip 
tikslinga, kaip turinti savyje savo priemones, kurios yra pa- 
čios sąvokos suponuoti momentai. Tikslas yra sąvoka kaip 
tai, kas pats save atkuria kitame. Augalas, gyvūnas reaguo- 
ja taip, yra toks todėl, kad jis gyvena vandenyje arba ore; 
jis yra toks, kad galėtų gyventi vandenyje ar ore ir nežūti. 
Tai, kad žuvys turi žiaunas, galima suprasti tik atsižvelgiant 
į tai, kad Žuvys gyveno vandenyje; priešingai, jei gyvenimas 
vandenyje jas suformavo tokias, tai jos ir turi pasikliauti 
vandeniu. Šita gyvą organizmą formuojanti veikla nėra at- 
sitiktinio pobūdžio; ją sukelia išorinės potencijos, tačiau jos 
visada atitinka gyvūno sielą. 

Aristotelis toliau primena, kad gamtoje dažnai būna taip, 
kaip Žmogaus veikloje - „gramatikas klaidingai parašo, gy- 
dytojas blogai paruošia vaistus“ (gydytojai išrašo klaidingus 
receptus, vaistininkai supainioja dėželes ir buteliukus). „Ly- 
giai taip būna ir gamtoje, - kartais ji nepasiekia to, ka turi 
pasiekti; tada jos klaidos būna įvairios pabaisos ir išsigimė- 

liai, taciau tai yra klaidos tik atzvilgiu to, kas veikia tikslin- 
gai. Gyvünams ir augalams gimstant, gyvünas gimsta ne i$ 
karto - iš pradžių būna sėkla, kurioje, kadangi ji dar nėra ta- 
pusi pati sau, galimi gedimai“, nes sėkla yra vidurys, kuris 
dar nėra įsitvirtinusi, pati sau esanti, indiferentiška, laisva 
tikrovė. 

Prabégomis Aristotelis palygina gamtą su menu (tėyvų), 
kuris, žiūrėdamas tikslo, susieja tai, kas buvo vėliau, su tuo, 
kas buvo pirma. Toks palyginimas paprastai pagrįstas išori- 
niu tikslingumu, teleologiniu požiūriu. Aristotelis pasisako 
ir prieš tai, dar primindamas, kad jeigu gamta yra būtent tai, 
kas veikia pagal tam tikrą tikslą, arba jeigu ji yra visuotiny- 
bė savaime, „tai keista nepripažinti tikslingo atsiradimo vien 
todėl, kad nematai, kaip judinantysis apsvarstė savo veiks- 
mus". Su šitokio tikslo apibrėžtimi ir su savo įrankiais sam- 
protis eina prie materijos ir ją doroja; taigi šitą išorinio tiks- 
lingumo vaizdinį mes perkeliame į gamtą. Tačiau, pasak 
Aristotelio, „ir pats menas, kaip Žmogaus veikla, nesvarsto. 
Jeigu statulos forma būtų tikrasis vidinis akmens principas, 
tai ji būtų gamta” — priešingai negu tikslu besiremianti veik- 
la kaip išorinis tikslingumas. „Gamtos veiksmas labiausiai 
panašus į šią žmogaus veiklą tada, kai jis gydo pats save." 
Vidinis instinktas gyvūnui padeda išvengti pavojų ir daryti 
tai, kas jam naudinga; tačiau sveikata jame yra esmingu bū- 
du, ji yra ne sąmoningas tikslas, o toks, kuris yra gimdymas, 
kuris įgyvendina save. Samprotis yra ne tik sąmoningas 
mąstymas. Jame glūdi visa, tikroji, gilioji gamtos, gyvybės 
sąvoka. 

Šita tikroji gamtos sąvoka sunyko dvejopu būdu: pirma, 
ją pražudė mechanistinė filosofija, kuri visada ieško išorinių 
priežasčių (ir išorinio būtinumo), o jos yra daiktai. Nors dan- 
gus, stūmis, jėgos ir atrodo imanentiški, tačiau jie nėra ima- 
nentiški gamtai kaip tokiai, neišplaukia iš kūno prigimties, 
o yra tam tikras išorinis priedėlis kaip kad spalva skystyje. 
Antra, priežastimi kaip sampročiu, šalia gamtos esančiomis 

mintimis remiasi teologiné fizika. Tiktai Kantas, bent jau or- 
ganinio pasaulio atžvilgiu, vėl pažadino aną sampratą. Gam- 
tos produktas yra tikslas pats savaime, savitikslis, tam tik- 
ras pats į save nukreiptas veiksmas, priežastis, kuri turi tam 
tikrą padarinį, tačiau turi taip, kad šitas padarinys vėl yra 
anos priežasties priežastis. Pavyzdžiui, augalo lapai, žiedai, 
šaknys sukuria tą augalą, yra jo priežastis; tai, ką jie suku- 
ria, jau anksčiau yra kaip toks ir kaip visuotinybė, ir kaip at- 
skira sėkla, kurie abu yra lygūs. Gamta pati savyje turi savo 
priemones, ir šitos priemonės irgi yra tikslas. Šis tikslas gam- 
toje yra jos Aoyos, yra tikrasis jos protingumas. 

B. Svarbi yra ir kita to paties dalyko pusė - kaip gamtoje 
egzistuoja būtinumas. Prieš tik išorinį būtinumą nukreipta ki- 
ta Aristotelio pastaba.'? Jis sako: „Paprastai įsivaizduojama, 
kad būtinumas atsiradime egzistuoja tokiu būdu, tarsi būtų 
tariama, kad namas atsiranda būtinumo dėka todėl, kad 
sunkūs daiktai pagal savo prigimtį veržiasi žemyn, o leng- 
vi - aukštyn, todėl akmenys ir pamatas dėl savo sunkumo 
atsiduria apačioje, žemė, kadangi ji lengvesnė, būna aukš- 
čiau, o jos paviršiuje - rąstai, nes jie yra lengviausi". Tikraji 
santykį Aristotelis apibrėžia taip: „Namas, žinoma, nebus 
toks be šitų medžiagų, tačiau ir dėl jų jis toks netaps“. „Taip 
yra ir visame kame, kas kam nors skirta (tò £vex« xou); ta- 
tai nebūna be to, kas pagal savo prigimtį yra būtina, tačiau 
tai nebūna dėl to; būtinumas šiuo atveju tai tik kaip tam tik- 
ra materija. Tai yra būtina tik kaip tam tikra prielaida, o ne 
kaip tikslas; būtinumas egzistuoja materijoje, o tikslas glū- 
di pagrinde (M6y«)“. Arba: „Tai, kas būtina gamtiniuose daik- 
tuose, - materija ir jos judėjimas, abu" - ir tikslą, ir materiją 
(būtinumą) - „reikia laikyti pradais, bet tikslas yra aukštes- 
nis pradas“ negu materija, jis yra tikrasis pagrindas, judi- 
nantysis, kuriam, tiesa, reikalingas būtinumas, bet jis pasta- 
rąjį laiko savo valdžioje, neleidžia jam savivaliauti, suvaržo 
išorinį būtinumą. Materijos principas tikrajame pagrinde yra 
apverstas; tikslas yra šito būtinumo apvertimas, kad gam- 

tiškumas galėtų išlikti tiksle. Būtinumas yra tikslo veikimo 
momentų, kaip atskirtų momentų, objektinis reiskimasis", 
kaip kad chemijoje abiejų kraštinių narių - bazės ir rūgš- 
ties - esmė yra jų santykio būtinumas. Tokia yra pagrindi- 
nė gamtiškumo samprata. 

b. Toliau plėtodamas gamtos filosofiją, Aristotelis pereina 
prie įvairių gamtos objektų sąvokų, kurios yra spekuliaty- 
viosios filosofijos medžiaga. Tatai pirmiausia judėjimas, po 
to erdvė, kurią svarstydamas jis paneigia tuščios erdvės pos- 
tulatą, laikas, kitimas, procesas elementų, kuriuos jis nei kil- 
dina iš vienio, nei traktuoja kaip tvarius, o teigia, kad jie at- 
siranda vienas iš kito ir virsta vienas kitu, ir t. t. Šitie jo ty- 
rinėjimai labai sunkūs ir labai gilūs. Jis kantriai aptaria visus 
vaizdinius ir klausimus, pavyzdžiui, nuo tuščios erdvės jis 
pereina prie klausimo, ar erdvė yra kūniška ir t. t. Tyriné- 
jant šitas apibrėžtis, įgyjamas tvirtas, į save atsigręžiantis 
apibrėžtumas, spekuliatyvi sąvoka. Judėjimą, elementus 
Aristotelis nagrinėja būtent tokiu kantriu būdu, o empirinius 
dalykus visada grąžina į tai, kas spekuliatyvu. 

a. Aristotelis"? pirmiausia aptaria judėjimą sakydamas, jog 
būtina, kad gamtos filosofija apie jį kalbėtų. Apie judėjimą 
jis sako, kad jį sunku suprasti ir kad tai yra viena iš pačių 
sunkiausių sąvokų. Taip jis pereina prie paties dalyko; jis sie- 
kia suvokti judėjimą apskritai, ne tik judėjimą erdvėje ir lai- 
ke, bet ir realų judėjimą. 1. Jis apibrėžia judėjimą sakyda- 
mas, kad jis yra „veiklumas, veikmė (ėvrehėyeta)“; šis gar- 
sus žodis jau taikomas ir sielai - kad ji yra energija iš 
galimybės virsti tikrove. Tačiau ši veikmė nėra daikto kaip 
tikro daikto veikmė, o yra jo kaip galimybės veiklumas. Tai 
paaiškinama šitaip: „Bronza galimybės požiūriu yra statu- 
la, tačiau judėjimas tapti statula nėra bronzos judėjimas, nes 
ji yra bronza; judėjimas yra judėjimas bronzos kaip galimy- 
bės tapti statula“. 2. Todėl šitas veiklumas yra neišbaigtas 
(neturi tikslo); „nes vien tik galimybė, kurios veiklumas yra 
judėjimas, nėra išbaigta (dtrehės) . Absoliuti substancija yra 

pats veiklumas, jo turinys ir objektas. Aristotelis nurodo, kad 
judinantysis taip pat yra judinamas ir kad tai yra natüralus 
judéjimas; kad judinantysis yra judéjimas, tai yra jo, kaip ju- 
déjimo galimybés, aspektas. Nejudama jame yra ne tai, kas 
judina, kokiu mes matome esant tiksla kaip esama dangaus 
pagrindą, - nejudama judinančiame yra šio prieštaravimo 
forma. Šitas prieštaravimas ir toliau taip apibrėžiamas; api- 
brėžtys formaliai priešinamos viena kitai. 3. „Kas turi gali- 
mybę būti judama (w 4 xivyotę onx&pyst), to nejudama 
(dxwnota) yra rimtis“; juk veiklumas, nukreiptas į nejudan- 
tį daiktą, yra judėjimas; rimtis yra galimybė tapti judančiu. 
„Išjudinama susilietimu (roūto dė noret Bike), todėl ir judi- 
nantysis patiria poveikį“. 4. „Judinantysis visada turi savyje 
tam tikrą tikslą (eidoc otsera) - apibrėžtą daiktą arba koky- 
bę, arba kiekybę, - kuri yra judėjimo, kai jis judina, pradas 
ir priežastis; pavyzdžiui, žmogus tikrovėje sukuria žmogų 
iš to, kas buvo žmogus kaip galimybė.“ 

„Taigi judėjimas vyksta judamame, jis yra tam tikra pas- 
tarojo veikla, įgyjama per judinantiji (xcvvjvcxo9); pastarojo 
veikla nėra kita, taigi tai yra abiejų veikla; juk tai, kas juda- 
ma, yra toks dėl judėjimo galimybės, o judinantis - dėl ju- 
dėjimo tikrovės; tačiau veikla yra judamojo veikla, taigi yra 
viena abiejų veikla, taip kaip yra viena santykis vieno su 
dviem ir dviejų su vienu, arba yra tas pat statu ir lėkšta, ar- 
ba kelias iš Tėbų į Atėnus ir iš Atėnų į Tėbus.” - „Taigi veik- 
la ir poveikio patyrimas pirmapradiškai (xvptoc) nėra tas 
pat, bet tokie jie yra tame, kame glūdi, - judėjime.“ (Tatai yra 
idealusis momentas.) „Veikla, kai ji yra šito veikla šitame“ 
(judamame) „ir šito veikla iš Sito" (judinančio), „pagal savo 
sąvoką yra skirtingos (tò toŭðe èv «60e xai TO toŭðe Ono 
TOUdE ėvėpysiav elvat, Écepoy và Aóyw).”! Apibrėžimas nuo- 
latos apsiverčia. - Po to Aristotelis"? kalba apie begalybę. : 

B. Aristotelis? sako: „Taip pat būtina, kad fizikas aptartų 
vietą (vónoc)' ; čia Mes susiduriame su daugeliu apibrėžčių, 
tarp jų - su erdve apskritai ir su apibrėžta erdve, kuri pasi- 

rodo kaip vieta. Aristotelis klausia, ar vieta yra tam tikras kü- 
nas. „Neįmanoma, kad vieta būtų kūnas, nes tada toje pa- 
čioje vietoje būtų du kūnai. Ji taip pat nėra šito kūno vieta 
ir sritis (ypa), nes būtų tas pats. Jai kaip kūno vietai priklau- 
so paviršius; tai, ką dabar suvokiame kaip vandens paviršių, 
yra taip pat ir oro paviršius. Taškas kaip šito kūno riba nesi- 
skiria nuo taško vietos; ir jeigu vieta nėra taško vieta, tai ji 
taip pat nėra nei kitų ribos formų vieta, nei priklauso atski- 
ram kūnui. Ji nėra elementas, nei kūniškas, nei nekūniškas; 
juk ji turi dydį, o jis nėra kūniškas elementas. Kūno elemen- 
tai patys yra kūniški, o nekūniški, protu suvokiami elemen- 
tai neturi jokio dydžio. Vieta nėra daiktų materija, nes nie- 
kas iš jos nesusideda; ji nėra nei forma, nei sąvoka, nei tiks- 
las, nes jis nejudina; ...tačiau kažkas ji yra.“ 

Vietą Aristotelis!9 apibrėžia šitaip: „Ji yra pirma nejudan- 
ti to, kas apima, riba kaip pirmoji nejudanti (toù nepréyovtog 
répaaG Xxivrjvov TPATOV) . Ji turi kūną, tačiau ji negali būti 
apibrėžiama kaip jo riba; juk vieta priklauso ne šitam kūnui, 
bet ir apimančiajam. Tad riba kaip tokia yra negatyvi, ji yra 
tai, kas pasižymi kitimu; bet ji kartu yra nekintama. Kitaip 
tariant, jeigu pašalinsime ribą kaip idealią ribą, prieisime 
diskretumą, skirtumą; tai yra kūno riba. Kiekvienas kūnas 
yra tam tikroje kitoje vietoje, tai yra jo skirtumas; ir kartu 
čia nesama jokio skirtumo, o yra nejudantis tolydumas. 

Kalbėdamas apie erdvę, Aristotelis nurodo ne tris jos 
matmenis, o tik viršų ir apačią; tai sakoma apie dangų kaip 
viską apimantį ir apie žemę kaip žemiausiai esančią. Vieta 
yra tai, kad kažkas yra už jos, ji yra būtis už savęs. Vieta ap- 
rėpia tai, kieno vieta ji yra, ir nieko neturi iš apimamojo 
daikto. Pirmoji vieta (ji skiriasi nuo dangaus kaip visuotinės 
erdvės) nėra nei didesnė, nei mažesnė, ji atskiriama nuo 
daikto.!*! 

Nuo čia Aristotelis pereina prie tuščios erdvės. Tai klausi- 
mas, su kuriuo fizikai negali susidoroti iki šiol; taip nebūtų, 
jeigu jie studijuotų Aristotelį, tačiau jie samprotauja taip, tar- 

si pasaulyje nebütu buve nei mastymo apskritai, nei Aristo- 
telio. „Tuštuma, pagal bendrą žmonių įsivaizdavimą, yra tam 
tikra erdvė, kurioje nėra jokio kūno; kadangi jie visa, kas tu- 
ri kūną, laiko esamybe, tai tuščią erdvę, kurioje nieko nėra, 
jie laiko tuštuma.“ Tuščios erdvės buvimas pirmiausia grin- 
džiamas dviem argumentais: «) tuščia erdvė - negatyvu- 
mas - yra būtina, kad būtų įmanomas judėjimas; kūnas ne- 
galėtų judėti tame, kas pilna; ten, kurlink jis juda, turi nie- 
ko nebūti; 8) tuščios erdvės buvimą rodo tai, kad kūnus 
galima suspausti, kai jų dalelės įsispaudžia į tuščias poras;!*? 
tai vaizdinys apie skirtingą kūnų tankį ir jo kitimą - vieno- 
do svorio kūnai turi vienodą dalelių kiekį, bet dėl tuštumos 
kūnas įgyja didesnę apimtį. 

Aristotelis labai sumaniai paneigia šituos argumentus. 
Pirmiausia jis apskritai nurodo, kad „pilnuma gali kisti ir kū- 
nai gali prasilenkti vienas su kitu ir tada, kai jų neskiria tuš- 
čia erdvė. Kūnai, ir skysti, ir kieti, sutankėja, kai iš jų paša- 
linama tai, kas juose anksčiau buvo, taip kaip iš vandens jį 
spaudžiant pašalinamas oras".!9 

Tačiau Aristotelis samprotauja giliau, kai teigia, kad tuš- 
tuma nėra judėjimo priežastis. 1. Aristotelis parodo, kad 
„tuštuma judėjimą veikiau pašalina ir tuštumoje veikiau bū- 
tų visuotinė rimtis; tada būtų visai nesvarbu, kurlink kas 
nors daugiau arba mažiau judėtų - juk tuštuma neturi jo- 
kių skirtumų”. Tuštuma yra grynas negatyvumas, ji nėra ob- 
jektas, nėra skirtumas, ji nėra priežastis čia sustoti arba ju- 
dėti toliau. Tačiau kūnas juda kaip esantis skirtybėse; ir tai 
yra pozityvus santykis, o ne santykis su niekuo. 2. „Judėji- 
mas todėl turi vykti tuštumoje, kad ji pasiduoda“; tačiau tuš- 
tuma būtent tokia visai nėra; tuštumoje judėjimas būtų ne 
vientisas, o būtų judėjimas į visas puses - visuotinis išblaš- 
kymas, absoliutus pasidavimas, kūnas būtų visiškai palaidas 
ir su niekuo nesusijęs. „Toliau, tam tikras sunkis arba kūnas 
dėl dviejų priežasčių juda greičiau arba lėčiau“, turi tam tik- 
rą apibrėžtą greitį. „Arba aplinka, kurioje jis juda (oras, van- 

duo, Zemé), yra skirtinga; arba tai, kas juda, pats yra skir- 
tingas kito atžvilgiu dėl sunkumo ar lengvumo persvaros”. 
ax. Apie judėjimą skirtingomis aplinkos tankumo sąlygomis 
Aristotelis sako: „Aplinka, kurioje vyksta judėjimas, yra prie- 
žastis todėl, kad ji kliudo, o labiausiai kūnui kliudo tai, kas 
jo atžvilgiu juda priešpriešiais (mažiau, kai nejuda) ir kas 
nėra lengvai daloma". Greičio skirtumas proporcingas spe- 
cifinio aplinkos (oro, vandens) tankio skirtumui; kai aplin- 
ka dvigubai retesnė, tai greitis dvigubai didesnis. „Tačiau 
tuštuma neturi tokio santykio su kūnu, kad jis būtų speci- 
fiškai sunkesnis (tò Oė xevov oùðéva &yet Aóyov, à UTEpPĖXE- 
tat UTO toU copgacoc). Kūnas, tam tikras dydis negali viršy- 
ti tuštumos taip, kaip linija negali viršyti taško, jei tik linija 
nėra sudėta iš taškų. Tuštuma neturi jokio santykio su pilnu- 
ma.“ BB. Apie judėjimo priklausymą nuo judančio kūno sun- 
kumo ar lengvumo Aristotelis sako: „Sunkesni kūnai juda 
greičiau negu lengvi kūnai ta pačia erdve. Tačiau toks skir- 
tumas galimas tik pilnoje erdvėje, nes sunkus kūnas savo jė- 
ga čia greičiau prasiskverbia pro pilnumą .!** (Vaizdinys apie 
vienodą sunkių ir lengvų kūnų judėjimą, taigi grynojo sun- 
kio, grynojo svorio, grynosios materijos vaizdinys, yra tam 
tikra abstrakcija, pasak kurios jie patys savaime yra lygūs ir 
skiriasi tik oro pasipriešinimu, kuris yra atsitiktinis.) Šitas 
Aristotelio požiūris yra visiškai teisingas ir nukreiptas pir- 
miausia prieš daugybę tokių vaizdinių, kokie įsigalėję mū- 
sų fizikoje. 

Dabar Aristotelis? pereina prie antro tuščią erdvę pa- 
grindžiančio argumento - specifinio kūnų sunkio skirtumo. 
„Daugelis mano, kad tuštuma egzistuoja dėl kūnų purumo 
ar tvirtumo", dėl savito jų lengvumo ar sunkumo, nes vieni 
yra akyti, o kiti — visiškai tolydūs, kitaip sakant, ju purumas 
yra didesnis arba mažesnis. „Jeigu iš tam tikro vandens kie- 
kio susidaro oras, tai iš tokio pat vandens kiekio turi susi- 
daryti toks pat oro kiekis, arba turi būti tuščia erdvė; ant- 
raip sutankėjimas ir išretėjimas būtų nesuprantami. Retes- 

nis kūnas yra tas, kuris turi daug atskirų tuščių ertmių.“ a. 
„Tačiau jeigu negali būti atskirai esančios tuštumos“ (o jos 
negali būti, antraip joje būtų skirtumas), „kaip negali būti 
ir tokios erdvės“ (antraip tai būtų grynoji erdvė, grynas to- 
lydumas, negatyvumas apskritai, negatyvumas kaip kažkas 
esama), „tai ir kūno retumas negali būti toks“. B. „Tačiau jei- 
gu tuštuma nėra atskira, o kūne gali būti kažkas tuščia“ (jį 
persmelkia kaip tuščia erdvė), „tai tada, pirma, tuštuma bū- 
tų ne bet kokio judėjimo priežastis, o tik judėjimo aukštyn, 
nes viskas, kas reta, yra lengva, todėl ugnis, kuri visada ky- 
la aukštyn, ir vadinama reta (uavov). Antra, tuštuma tada bū- 
tų judėjimo priežastis ne tokiu būdu, kad kažkas joje juda, 
o būtų tarsi purslai, kurie kelia aukštyn visa, kas su jais su- 
siję. Tačiau kaip gali būti, kad tuštuma pati judėtų arba kad 
būtų tuštumos vieta? Juk tai, kurlink ji judėtų, būtų tuštu- 
mos tuštuma (xæitot TO; olov TE qop&v elvat xevoU, Y, TOTOV 
xevoD; xtvoU Y&p xevòv, cic č qépeca)... Ir apskritai, kaip. 
tuštumoje niekas nejuda, taip ir tuštuma yra nejudanti.“ 
Aristotelis šiems vaizdiniams priešina tikrąją daiktų pri- 
gimtį, apskritai idealistinį požiūrį į gamtą. „Priešybės - šilta 
ir šalta, kaip ir kitos fizinės priešybės - turi tą pačią materi- 
ją, ir iš to, kas egzistuoja kaip galimybė (dabar dinamišku- 
mui suteikiama visiškai kita reikšmė, būtent tam tikro inten- 
syvumo, laipsnio reikšmė), „atsiranda esamybė kaip tikro- 
vė; materija yra nedaloma ir netampa skirtinga pagal savo 
būtį, o yra viena ir ta pati pagal skaičių, nesvarbu, ar ji įgy- 
ja spalvą, šilumą ar šaltį. Lygiai taip ir kūno - didelio arba 
mažo - materija yra ta pati. Kai iš vandens atsiranda oras“ 
(įvyksta dinaminis, kokybinis pasikeitimas), „tai materija pa- 
silieka ta pati ir pasikeičia ne tuo, kad į save jima kažką ki- 
ta, o tuo, kad tai, kas buvo kaip galimybė, virsta tikrove; taip : 
būna ir mažesniam virstant didesniu, ir didesniam - mažes- 
niu. Kai suspaudžiama daug oro ir iš didelės apimties gau- 
nama maža ir kai, atvirkščiai, iš mažos gaunama didelė - tai 
yra tik galimybės pasikeitimas, o materija lieka ta pati“. Ši- 

lumos padidėjimas ar sumažėjimas, jos virtimas šalčiu irgi 
yra tas pat (tai nėra kažkokios šilumos medžiagos padidėji- 
mas arba sumažėjimas). Lygiai taip ir tai, kas tanku arba re- 
ta. Ši Aristotelio samprata visiškai skiriasi nuo tų fizikos 
vaizdinių, kurie didesnį ar mažesnį kūno tankumą sieja su 
didesniu arba mažesniu materijos kiekiu, taigi didesnį tan- 
kumą suvokia kaip išoriškai didesnį materijos kiekį. Aristo- 
telis šiuos skirtumus suvokia visiškai dinamiškai, tačiau di- 
namiškumą jis supranta ne kaip didesnį intensyvumą, o 
kaip intensyvumą jo tiesoje - kaip visuotinybę, kaip galimy- 
bę. Žinoma, skirtumas turi būti suvokiamas kaip dydžio 
skirtumas, tačiau ne kaip tam tikras padidėjimas ar suma- 
žėjimas, absoliutaus materijos kiekio pasikeitimas. Intensy- 
vumas - tai jėga, galimybė, „tai intensyvu" reiškia: tai da- 
bar dinamiška, tai yra didesnė galimybė, taigi jos tikrovė su- 
silpnėjo; pasak Aristotelio, tai yra galima būtis (öv). Jėga 
pasirodo kaip atskirta nuo materijos, galimybė kaip minti- 
nis daiktas, intensyvumas vėl nukreiptas į išorę prieš kitą 
daiktą arba palyginamas su kitu jėga, laipsniu; todėl dydis 
čia pasirodo netarpiškai. Tada didesnis intensyvumas ar di- 
desnis ekstensyvumas susisieja: didesniam oro kiekiui su- 
šildyti iki tokio pat laipsnio reikia didesnio šilumos inten- 
syvumo, bet pastaruoju intensyvumu aną mažesnį oro kie- 
kį galima padaryti intensyviai šiltesnį. 

y. Toliau Aristotelis! pereina prie laiko. Jj nagrinédamas 
jis nurodo, „kad jeigu jį traktuosime įprastai (ėEoTepixGc), 
tai turėsime tarti (8taoprjoac), kad jis arba visiškai neegzis- 
tuoja, arba jis yra kažkas maža (uóXte xat duvdpėc)“, kad jis 
tarytum yra tiktai galimybė. „Juk viena jo dalis buvo, ir jos 
jau nebėra, kita - dar tik bus, ir jos dar nėra; bet iš šitų da- 
lių susideda begalinis ir visada esantis laikas. Tačiau atrodo, 
kad laikas negali susidėti iš to, ko nėra. Be to, visa, kas da- 
loma, turi turėti kai kurias arba visas dalis. Tačiau laikas yra 
dalus, bet vienos jo dalys jau buvo, o kitos - dar bus, ir dau- 
giau nieko čia nėra. Juk „dabar“ nėra jokia dalis, nes dalis 

yra matas“, kiekybiné apibrėžtis, bet „dabar“ nėra matuoja- 
mas. „Visuma turi susidėti iš dalių, bet laikas nesusideda iš 
„dabar“, kuris nėra dalomas, nėra kiekybinis. „Taip pat ne- 
lengva skirti, ar „dabar“ išlieka, ar jis visada darosi kitoks“ 
ir t. t. Be to, laiko negalima laikyti judėjimu ar kitimu. „Ju- 
dėjimas ir kitimas būdingi tokiam daiktui, kuris juda ir kei- 
čiasi, arba yra ten, kur tai vyksta, o laikas yra vienodas vi- 
sur. Be to, judėjimas ir kitimas gali būti greitesnis ar lėtes- 
nis, o laikas negali.“ 

„Tačiau laiko nėra be kitimo ir judėjimo“, jis yra judėji- 
mo momentas, grynas jo negatyvumas. „Kol mes nesuvokia- 
me kokio nors pokyčio, mums neatrodo, kad praėjo koks 
nors laikas, o taip būna miegant.“ Todėl laikas susijęs su ju- 
dėjimu, bet nėra pats judėjimas. Aristotelis jį apibrėžia taip: 
„Laiką mes atpažįstame, kai išskaidome judėjimą į tai, kas 
eina prieš šiuos momentus ir po; mes apibrėžiame taip, kad 
juos suvokiame (uxolaPeiv) kaip skirtingus, o tarp jų - vėl 
kažką skirtinga, vidurį; juk kai kraštinius narius mąstome 
kaip skirtingus nuo vidurio ir kai siela skiria du „dabar“ - 
vieną, kuris eina prieš tai, o kitą - po to, tai sakome, kad tai 
yra laikas. Šitą momentais apibrėžtą ir pagrįstą „dabar“ (16 
vūv) vadiname laiku. Tuo tarpu jeigu „dabar“ suvokiame 
kaip vienį, o ne kaip prieš tai ėjusį ir po to einantį momen- 
tą judėjime, arba suvokiame jį kaip jį patį, o ne kaip tam tik- 
rą „anksčiau“ ir „vėliau“, tai mums atrodo, kad nepraėjo joks 
laiko tarpas; jeigu nėra judėjimo, nėra ir laiko”. (Įdomu, kad 
mes iš dalies suvokiame „dabar“, iš dalies galvojame apie 
„prieš“ ir „po .) Nuobodžiaujant laikas visada tas pats. „To- 
dėl laikas yra judėjimo skaičius pagal „prieš“ ir „po“; jis yra 
ne pats judėjimas, o tik judėjimas kaip turintis tam tikrą 
skaičių. „Daugiau“ arba „mažiau“ matuojama skaičiumi, o 
didesnis arba mažesnis judėjimas - laiku; taigi laikas yra tam 
tikras skaičius. Tačiau skaičiumi mes vadiname ir tai, kas 
skaičiuojama, ir tai, kuo skaičiuojama; bet laikas nėra toks 
skaičius, kuriuo mes skaičiuojame, o yra toks, kuris skaičiuo- 

jamas“; jis yra vienetas, yra tas pats ir skiriasi tik tuo, kad 
yra vis kitas. „Dabar“ yra tai, kas yra skaičiaus vienetas. Lai- 
kas dėl „dabar“ yra ir tolydus, ir skirtingas. „Dabar“ yra tas 
pats, kuris bus (jis yra visas laikas), bet pagal savo būtį jis 
yra tam tikras kitas." Vienetas, kaip tai, kas visuotina, yra 
negyvas „dabar“; jis yra visada tas pats, taigi visuotinumas. 

„Dabar“ yra laiko tolydumas ir jo dalijimas arba abiejų 
momentų - „prieš“ ir „po“ - išskyrimas. Dėl to „dabar“ pa- 
našus į tašką“ (juk taškas irgi yra linijos tolydumas ir jos 
skaidymas, linijos principas ir jos riba), „bet ne į tokį tašką, 
kuris esti vienoje vietoje ir nejuda. Juk „dabar“ dalija laiką 
galimybės požiūriu“; „dabar“ yra dalumas, dalijimo momen- 
tai šiuo atveju yra tik idealūs momentai. „Ir kadangi „dabar“ 
yra toks, tai jis visada yra kitas. Bet kartu jis visada yra tas 
pats kaip kad taškas linijoje. Kai liniją dalijame, atsiranda vis 
nauji ir nauji taškai, tačiau linija yra viena, todėl yra vienas 
taškas. Toks yra ir „dabar“: viena vertus, jis yra laiko daliji- 
mas pagal galimybę, antra vertus, - abiejų laiko momentų 
riba ir vienybė“; kaip dalijantis, jis yra visuotinis taškas, ir 
šitas visuotinis vienetas vėl yra tik vienetas kaip tikrovė; bet 
šita tikrovė nėra tam tikras rimties vie netas, o yra nuolat ki- 
tas, taigi atskirumas jame turi visuotinumą kaip jo negaty- 
vumą. „Tačiau to paties atskyrimas ir sujungimas yra tas 
pat '; laike tuo pačiu atžvilgiu, netarpiškai glūdi absoliuti 
momentų, kaip esančių momentų, priešprieša; erdvėje, prie- 
šingai, tie momentai pasirodo nė kaip esantys, - tik erdvėje 
iškyla šita būtis, jos judėjimas ir prieštara. Pasak Aristotelio, 
sampročio tapatumas nėra principas; jo požiūriu, tapatumas 
ir netapatumas yra tas pats. Laikas yra: x) „dabar“ yra tik 
„dabar“; B) praeitis ir ateitis skiriasi nuo „dabar“, bet šie trys 
momentai būtinai yra susiję, „dabar“ nebūna be „prieš“ ir 
„po',jos yra suvoktys; y) taigi jos yra vienyje, jos yra „da- 
bar", riba, t. y. suvienijimas ir išskyrimas. 

c. Tada Aristotelis pereina prie realizuoto judėjimo arba 
kitimo, prie fizikinių procesų. 

x. Iš kitų detalių, į kurias įsileidžia Aristotelis, aš nuro- 
dysiu tik jo perėjimą prie kitimo ir judėjimo bei jų skyrimą. 
„Judėjime esama pradinio judinančiojo, esama judinamojo 
ir to, kame judėjimas vyksta, tam tikro laiko, be to, dar esa- 
ma „iš kur“ bei „į kur“, nes bet koks judėjimas vyksta iš kaž- 
ko į kažką. Juk tai, kas juda, į ką juda ir iš ko juda, yra skir- 
tinga, pavyzdžiui, medis, šiluma ir šaltis.“ Prieš tai buvo kal- 
bama apie grynąjį judėjimą, o dabar kalbama apie judėjimą 
tam tikrame daikte. „Judėjimas vyksta medyje, o ne formo- 
je, nes forma, kaip ir vieta arba dydis, nei judina, nei yra ju- 
dinama; judėjimas“ (ta tvarka, kuria jis vyksta) „yra tai, kas 
judinama, tai, kas judina, ir tai, kur link judama. Veikiau tai, 
į ką judama, negu tai, iš ko judama, vadinama kitimu (ueca- 
Boan). Todėl išnykimas (90p«) nebūtyje yra kitimas, nors iš- 
nykstantis daiktas kinta iš esamo; ir atsiradimas yra kitimas 
į esama iš nesama“. Šitą Aristotelio pastabą reikėtų paaiškin- 
ti taip: kitimas yra judėjimas tame, kas realu, kaip tokiame, 
todėl tai yra pats pirmutinis dalykas, idealus kitimas, judė- 
jimas kaip toks; ir tik realiu tampantis judėjimas reiškiasi 
kaip kitimas, t. y. jis atsiranda būtent santykyje „kur link“, 
o ne „iš kur“; juk šito „iš kur“ esama ir ten, kur kitimas dar 
nėra realus, kur jis dar yra judėjimas. 

B. Aristotelis nurodo dar kitą judėjimo ir kitimo skyrimo 
formą. Kitimą jis toliau dalina ketveriopai: „kitimas gali vykti 
iš tam tikro subjekto į tam tikrą subjektą (Unoxeiuevov), ar- 
ba iš tam tikro nesubjekto į tam tikrą nesubjektą, arba iš tam 
tikro nesubjekto į tam tikrą subjektą, arba iš tam tikro sub- 
jekto į tam tikrą nesubjektą . «. Vienas iš jų, kitimas iš tam 
tikro nesubjekto į tam tikrą nesubjektą, kuris bendroje per- 
skyroje irgi yra galimas, nėra kitimas, jis tik gali būti mąsto- 
mas, nes jame nėra priešpriešos; nesubjektas yra tik idealus, 
tik mintis, momentas, bet Aristotelis turi galvoje tikrai pasi- 
reiškiantį kitimą. B. Kitimas iš subjekto į subjektą yra judė- 
jimas kaip toks; tai, kas pereina, šiuo atveju lieka tas pat, tai- 
gi tikrovė nevirsta kita tikrove, esama tik formalaus kitimo. 


175 


GRAIKU FILOSOFIJA 


y. Kitimas i$ nesubjekto į subjektą yra atsiradimas. 5. Kiti- 
mas iš subjekto į nesubjektą yra išnykimas. Tai įdomi mate- 
rializuoto judėjimo (kitimo) ir vien formalaus judėjimo 
priešprieša. 

y. Nuo čia Aristotelis pereina (šeštoje knygoje) prie Ze- 
nono judėjimo ir kitimo dialektikos - prie begalinio dalumo, 
kurį mes jau aptarėme. Aristotelio sprendimas paremtas vi- 
suotinybe. Jis nurodo, kad judėjimas ir kitimas ir yra būtent 
šita prieštara, tai, kas savyje susipriešinę, visuotina; jų vie- 
nybė, kurioje ištirpsta priešingi momentai, nėra niekas, nes 
tada judėjimo ir kitimo nebūtų; ta vienybė yra tam tikras ne- 
gatyvumas ir visuotinumas, kurioje pats negatyvumas tei- 
giamas kaip pozityvus, ir tai yra dalumas. 

ò. Toliau eina Aristotelio!"? pastaba, kuria jis stoja prieš ato- 
mus ir jų judėjimą - kad nedaloma neturi judėjimo ir kitimo. 
Šita mintis yra priešinga Zenono teigimui, kad yra tik papras- 
ta, nedaloma būtis, o judėjimo nėra. Aristotelis, neigdamas ato- 
mus, remiasi tuo pačiu: atomas yra paprasta, nedaloma bū- 
tis, taigi jis negali keistis, kitaip tariant, jis neturi tiesos. Juose 
nėra kitimo, kitimas neateina ir iš išorės kaip postūmis; judė- 
jimas pats savaime ir sau būtent juose neturi tiesos. 

e. Svarbi Aristotelio aptariama apibrėžtis yra grynas kiti- 
mo idealumas arba tai, kad kitimas visiškai priklauso formai. 
Pasak Aristotelio, tai, kas keičiasi, yra tik juslinis, juslėmis su- 
vokiamas daiktas, o forma ir pavidalai, habitus (įprotis, kaip 
kad dorybės ir nedorybės) nesikeičia. Forma ir t. t. atsiran- 
da ir išnyksta tam tikrame daikte, tačiau tai, kas atsiranda ir 
išnyksta, nesikeičia. Kitaip tariant, kitimo turinys yra nekin- 
tamas; kitimas kaip toks priklauso tik formai. „Habitus yra 
arba dorybė, arba nedorybė. Dorybė yra tam tikras tobulu- 
mas (TeAetwotc), pasiektas tikslas, kai kas nors realizuoja sa- 
vo prigimtį; o nedorybė yra tobulumo nebuvimas ir nepa- 
siektas tikslas. Dorybė ir nedorybė nėra kitimai, jos tik atsi- 
randa ir išnyksta. '*! Taigi skirtumas šiuo atveju yra būties 
ir nebūties skirtumas, kuris yra juslinis. 

C. Aristotelis apibūdina pirmąjį realų arba fiziškai esantį ju- 
dėjimą. Iš šitų Aristotelio sąvokų konkrečiau atsiskleidžia ju- 
dėjimo realumas. Pirmasis judėjimo pradas yra nejudan- 
tis." Absoliutus judėjimas yra judėjimas ratu. Toks judėjimas 
neturi priešpriešos. (Begalinis judėjimas tiesia linija yra tuš- 
čias minties kūrinys; judėjimas būtinai nukreiptas į ką nors, 
tai yra jo tikslas.) Juk judėjimas iš B į Air iš A į B yra tas 
pats; judėjimą reikia nagrinėti pagal jo išeities vietą ir galu- 
tinj tiksla.!? Vaizdinys, kad dangaus kūnai patys sau judė- 
tų tiesia linija, jeigu jie atsitiktinai nepatektų į Saulės trau- 
kos sferą, yra tuščias. Po to Aristotelis! parodo, kad „dan- 
gus kaip visuma neatsirado ir negali išnykti; jis yra 
vienatinis ir amžinas, jis neturi nei pradžios, nei pabaigos 
amžinajame laike, jis į save jima begalinį laiką”. Visi kiti 
vaizdiniai yra jusliniai, jie tarsi kalba apie esmę, o iš tikrųjų 
prieš save turi tik tai, kas jusliška; šiuose vaizdiniuose visuo- 
met slypi tai, kas, kaip manoma, iš jų yra pašalinta. «) Atsi- 
radimo pradžia - anksčiau tuštuma - yra tai, kas nejuda, ly- 
gu sau, taigi tai yra amžina materija, kuri nėra atsiradusi, ji 
tariama esant dar prieš atsiradimą. B) Prieš atsiradimą yra 
niekas (su šia mintimi nenorima sutikti), yra tik kažkas atsi- 
radime, taigi judėjimas yra susijęs su šituo kažkuo, nes ju- 
dėjimas yra ten, kur yra kažkas realu. Tačiau minėti vaizdi- 
niai anos tuštumos, to, kas lygu sau, amžinos materijos ne- 
susieja su šituo niekuo. 

n. Kam būdingas šis absoliutus judėjimas ratu, „tas nėra 
nei sunkus, nei lengvas; juk sunkus yra tas, kas juda žemyn, 
lengvas - kas juda aukštyn“. Pasak naujausios fizikos, dan- 
gaus kūnai turi svorį, jie nori nukristi į Saulę, tačiau to ne- 
daro dėl tam tikros kitos jėgos veikimo. Anot Aristotelio, ra- 
tu judantis kūnas yra nesunaikinamas ir negimstantis, ne- 
sumažėjantis ir nepadidėjantis, jam nebūdingas kitimas; „jis 
skiriasi nuo žemės, ugnies, oro ir vandens; jis yra tai, ką se- 
nieji vadino eteriu kaip aukščiausia vieta, ir tokį vardą jis įgi- 
jo nuo pastovaus bėgimo (xci etv) per visą amžinąjį lai- 

ką“ 18 Šiuo atveju vis labiau krinta į akis tai, kad kūnai su- 
vokiami kaip esantys šalia vienas kito. 

9. Atrodo, kad tai yra amžina materija, bet ji apibrėžtu bū- 
du nėra išreikšta ir lieka tokia, koks mūsų vaizduotėje yra 
dangus. Aristotelis parodo,"* kad elementai atsiranda ne iš 
vieno kūno, o vienas iš kito. Jeigu jie atsiranda, tai turi atsi- 
rasti arba iš to, kas nekūniška, arba iš tam tikro kūno. Jeigu 
jie atsirastų iš to, kas nekūniška, tai reikštų, kad jie atsirado 
iš apibrėžtų kūnų tuštumos, nes tuštuma kaip tik ir yra ne- 
tarpiškas nekūniškumas. Bet jie negali atsirasti ir iš tam tik- 
ro kūniškumo, nes pastarasis pats yra tam tikras kūniškas 
elementas. Tad lieka tik tas atvejis, kad elementai kyla vie- 
nas iš kito. Būtina pastebėti, kad Aristotelis atsiradimą su- 
pranta kaip tikrą atsiradimą, o ne kaip perėjimą iš visuoti- 
nybės į atskirybę (visuotinybę jis apskritai traktuoja ne taip, 
tarsi ji negatyvumą turėtų pati savyje; tada visuotinybė bū- 
tų absoliuti materija, kurios visuotinumas, kaip negatyvu- 
mas, tariamas esant arba yra realus); atsiradimą Aristotelis 
supranta kaip tam tikro apibrėžto kūno atsiradimą - ne iš 
savo pagrindo, o iš priešybės kaip tokios. 

.. Aristotelis pateikia keturių elementų dedukciją. Čia jis per- 
eina prie elementų, iš kurių sukuria tam tikrą konstrukciją. 
Įdomu, kad jis tam tikru būdu atskleidžia, kad turi būti ke- 
turi elementai. Jis remiasi kūnų sunkumu ir lengvumu (trau- 
kos jėga ir išcentrine jėga), kuriuos vertina kaip pagrindines 
apibrėžtis. Kūnai pagal savo judėjimą arba kyla aukštyn, ar- 
ba leidžiasi žemyn, taigi jie yra arba lengvi, arba sunkūs, ir 
tokie jie yra ne dėl santykio su kitais kūnais (ne reliatyviai), 
o jie yra absoliučiai lengvi arba absoliučiai sunkūs; vieni ju- 
da aukštyn į dangaus pakraštį, kiti žemyn - į vidurį. Tarp 
šių kraštinių kūnų yra viduriniai, kurie skiriasi nuo jų ir ku- 
rių tarpusavio santykis yra toks pat kaip ir kraštinių. Anie 
kraštiniai elementai yra žemė ir ugnis, o šie viduriniai - oras 
ir vanduo.” Oras ir vanduo - vienas turi tam tikrą sunku- 
mą, kitas - lengvuma.!? „Vanduo telkšo po viskuo ant že- 

més, o oras kybo virš visko, išskyrus ugnį. Todėl esama šių 
keturių materijų, bet tos keturios materijos yra tokios, kad 
joms bendra viena materija (ypač dėl to, kad jos kyla viena 
iš kitos), nors būtimi jos skiriasi."!? Tačiau tokia bendra ma- 
terija Aristotelis nelaiko eterio. Būtina pastebėti, kad Aris- 
totelis visiškai neturi tokios elemento sąvokos, kuri galioja 
naujaisiais laikais - pasak jos, elementas turi būti paprastas; 
todėl yra nuostabiai drąsu, kad mes vandenį ir t. t. laikome 
elementu. Toks esamybės paprastumas, toks paprastas api- 
brėžtumas tėra abstrakcija, neturinti jokio realumo, taip kaip 
raudona spalva (kuri kaip tokia nėra reali) yra paprasta šia 
reikšme - kaip abstrakcija. Pats elementas turi turėti realu- 
mą ir kaip priešybių vienybė turi būti išyrantis. Aristotelis 
(tai jau matėme ankstesnių filosofų mokyme) elementus kil- 
dina vieną iš kito, bet ne šį neįveikiamą paprastumą; juk tai, 
kas paprasta, neįstengtų judėti ir kisti. Aristoteliui nežino- 
ma tuščia sudėtumo iš dalių sąvoka, priešingai, jis ją daž- 
nai neigia, pavyzdžiui, kalbėdamas apie Anaksagorą.!*! 
,Neutralumas" nesuvokia visuotinumo kaip vienybės: tokiu 
atveju deguonies kaip tokio jau nebėra. Bet šiuo atveju mes 
susiduriame su tuo, kad vienas elementas virsta kitu, ir tai 
priešinga vaizdiniams mūsų fizikos, kuri ugnį, orą ir t. t. 
traktuoja tik absoliučiai kaip tapačius su savimi. Tačiau ši- 
tos pagrindinės Aristotelio apibrėžtys nėra išsamios. 

x. Aš dar aptarsiu tai, kaip Aristotelis supranta realaus pro- 
ceso momentus jų santykyje su judėjimu. Aristotelis pagaliau 
pereina prie juntamojo kūno pradų; elementai yra procese, 
tuo tarpu anksčiau jie buvo nagrinėjami savo rimties api- 
brėžtumo požiūriu. Aristotelis atsiriboja nuo santykių, ku- 
riuos fiksuoja regėjimas, uoslė ir t. t., ir pirmenybę teikia 
santykiams, kurie patiriami sunkumo arba lengvumo pojū- ` 
čiu; sunku ir lengva yra pagrindinės apibrėžtys, jos išreiš- 
kia skirtumą, kurį galima pajausti; kaip juntami, pirmieji 
santykiai yra sau, pastarieji - kitam. Kaip tokius pradus Aris- 
totelis pateikia šilta ir šalta, sausa ir drėgna,“? ir tai yra ele- 

mentų virtimas juntamais santykiais. Jis sako: „Kadangi esama 
keturių pagrindinių elementų (pradų) ir tarp jų galimi šeši 
santykiai, bet priešingybės pagal savo prigimtį negali jung- 
tis (drėgna su sausa, šilta su šalta), tai aišku, kad yra keturi 
pradų junginiai: šilta ir sausa, šilta ir drėgna, šalta ir drėg- 
na, šalta ir sausa. Ir šitie junginiai atitinka anuos pirmuosius 
elementus, nes ugnis yra šilta ir sausa, oras - šiltas ir drég- 
nas (rūkas), vanduo - šaltas ir drėgnas, žemė - šalta ir sau- 
sa".19 Taip Aristotelis paaiškina ir abipusį elementų virtimą 
vienas kitu. „Juk atsiradimas ir išnykimas kyla iš priešingy- 
bės ir virsta priešingybe. O visi elementai yra priešingi vie- 
nas kitam“, visi jie yra nebūtis kito elemento būties atžvil- 
giu, tikrovė ir galimybė. „Kai kurie elementai turi tą pačią 
vieną dalį. Iš ugnies atsiranda oras, jiems bendra šiluma: jei- 
gu ore bus nugalėta drėgmė, atsiras ugnis. Tuo tarpu tų ele- 
mentų, kurie tarpusavyje neturi nieko bendra (antai žemė 
yra šalta ir sausa, o oras šiltas ir drėgnas), virsmas vyks lė- 
čiau. Visas elementų virtimas vienų kitais, gamtos procesas, 
ir yra jų pasikeitimo apykaita.** Toks aiškinimas nepatenki- 
namas; šiuo atveju nėra suvokta nei tai, kas atskira, nei visa 
kaip visuma. 

Nagrinėti visuotinį gamtos procesą Aristotelis iš tikrųjų 
pradeda tik kalbėdamas apie meteorologiją. Tačiau čia mes su 
juo prieiname ir jo ribas. Traktuojant gamtos procesą kaip 
visumą, nustoja galioti ir praranda visą savo interesą papras- 
tas apibrėžimo būdas, kai einama nuo apibrėžimo prie api- 
brėžimo. Realiame procese šitie apibrėžtumai, šitos apibrėž- 
tos sąvokos nuolat praranda savo reikšmę ir virsta savo prie- 
šybėmis, nes kaip tik čia susibėga ir susivienija indiferentiš- 
ka apibrėžčių virtinė. Mes matėme, kad, apibrėždamas laiką 
ir judėjimą, pats Aristotelis tokiu būdu vienija priešingas 
apibrėžtis. Tačiau judėjimas tikroje savo apibrėžtyje turėtų 
įjungti į save erdvę ir laiką, jis turėtų save išreikšti kaip šitų 
realių savo momentų vienybę ir atskleisti, kaip šitie momen- 
tai jame reiškiasi, taigi turėtų būti parodyta, kaip idealybė 

virsta realybe. Taciau dar labiau dabar bütina, kad atskiri 
momentai: drėgna, šilta ir t. t. - pasitrauktų į šalutinį planą, 
užleisdami vietą proceso sąvokai. Bet jusliniai reiškiniai čia 
pradeda imti viršų; juk empiriškume gamta glūdi pavieniu 
būdu, jame ji yra iširusi. Empirinis reiškinys viršija mąsty- 
mą, kuris tik visur uždeda valdymo antspaudą, bet pats ne- 
pajėgia reiškinio persmelkti, nes pastarasis nutolęs nuo ide- 
alumo srities, nors laikas, erdvė ir judėjimas šiai sričiai dar 
priklauso. ! 

Aristotelio minties lobiai ilgus Simtmecius buvo beveik 
nežinomi. 


3. Dvasios filosofija 


Kita Aristotelio filosofijos pusė - dvasios filosofija. Čia jis 
pirmą kartą savo veikaluose, kuriuos aš išvardysiu, išskiria 
atskirus šios srities mokslus. Trijose jo veikalo „Apie sielą“ 
knygose nagrinėjama, nors dažniausiai tik polemiškai, iš da- 
lies abstrakti bendroji sielos prigimtis, o dar daugiau - labai 
sunkiai ir spekuliatyviai aptariama ta prigimtis pati savaime; 
jis tiria ne sielos būtį, o ypatingą jos veiklos būdą bei gali- 
mybę, ir būtent tai jis vertina kaip sielos būtį ir esmę. Dar 
esama Aristotelio veikalų, skirtų specialiems klausimams: 
„Apie jutimą ir juntamq", „Apie prisiminimą ir atmintį", , Mie- 
gas ir budejimas", „Apie sapną“, „Apie pranašavimus (uavtixń) 
pagal sapnus“, taip pat jo ,Fiziognomika"; Aristotelis nepaliko 
neaptartos jokios empirinės dalyko pusės, jokio nei gamtos, 
nei dvasios srities reiškinio. Atsidėjęs praktiniams dalykams, 
jis pirmiausia pasirūpina vadovavimu namų ūkiui ir para- 
šo „ekonominį“ veikalą (oixovouix«); po to jis pasirūpina at- 
skiru žmogumi ir aptaria moralės klausimus savo „Etikoje“, 
kuri iš dalies yra aukščiausiojo gėrio, absoliutaus galutinio 
tikslo tyrinėjimas, iš dalies - mokymas apie atskiras dorybes; 
šis veikalas beveik ištisai spekuliatyvus, jam būdingas svei- 

kojo žmogaus proto požiūris. Galiausiai savo „Politikoje“ jis 
pavaizduoja tinkamą valstybės santvarką ir pateikia įvairius 
valstybės sutvarkymo būdus; jis išdėsto šituos būdus empi- 
riniu požiūriu; savo „Politijose“ jis pateikia svarbiausiųjų 
valstybių aprašymus, nors jie mums išliko ne visi. 

Dar viena Aristotelio dvasios filosofijos dalis - jo abstrak- 
taus mąstymo mokslas, „Logika“, kuri vadinama "Opyavov ir 
kuriai priklauso daugelis veikalų; šitie jo veikalai tapo visų 
vėlesnių laikų logikos šaltiniu bei vadovėliu, nes vėlesni lo- 
gikos veikalai iš dalies būdavo tik tam tikras Aristotelio vei- 
kalų išplėtojimas, todėl jie neišvengiamai buvo sausi, blan- 
kūs, netobuli ir grynai formalūs. Dar ir naujaisiais laikais 
Kantas galėjo pasakyti, kad nuo Aristotelio laikų logika, taip 
kaip grynoji geometrija nuo Eukleido laikų, yra visiškai iš- 
baigtas mokslas, kuris daugiau nebebuvo nei pildomas, nei 
tobulinamas. 

1. Jau minėjome, kad Aristotelio mokyme apie sielą gvilde- 
namas ne metafizinis dalyko aspektas, o veikiau sielos veik- 
los būdas. Todėl nesitikėkime, kad Aristotelio mokyme apie 
sielą atrasime tam tikrą sielos metafiziką. Juk vadinamasis 
metafizinis sielos traktavimas sielą teigia kaip tam tikrą daik- 
tą ir nagrinėja, pavyzdžiui, kas ji per daiktas, ar ji papras- 
tas daiktas ir t. t. Tokios abstrakčios apibrėžtys konkrečiai 
spekuliatyviai Aristotelio tyrinėjimų dvasiai visiškai sveti- 
mos, ir jis jomis neužsiima. Ir nors Aristotelio dėstymas ap- 
skritai yra tam tikra eilė apibrėžčių, kurios kaip visuma bü- 
tinumo nėra suvienytos, tačiau kiekviena iš tų apibrėžčių sa- 
vo srityje yra suvokta ir teisingai, ir giliai. 

Aristotelis'? iš pradžių nurodo bendrus dalykus, sakyda- 
mas, kad siela, atrodo, iš dalies gali būti traktuojama kaip 
laisva, kaip atskira nuo kūno, nes mąstyme ji yra pati sau; 
tačiau turint galvoje, kad emocinėse būsenose siela pasiro- 
do kartu su kūnu kaip nuo jo neatskiriamas vienis, tai iš da- 
lies ji taip pat turi būti traktuojama kaip nuo kūno neatski- 
riama; „jei taip yra, tai aišku, kad sielos emocijos yra suma- 

terialintos sąvokos (Aóyot £vuAot)", jos yra materialūs dva- 
siškumo būdai. Tuo pagrįstas dvejopas sielos traktavimas, 
Aristoteliui tie būdai yra žinomi; vienas iš jų yra grynai ra- 
cionalus arba loginis, kitas - fizinis arba fiziologinis (9taAex- 
TUXOS xat quotxóc), abu iš dalies dar ir dabar matome gy- 
vuojant pagrečiui. Aristotelis tai patvirtina pykčio pavyz- 
džiu: „Vienas pasakytų, kad tai yra siekimas atkeršyti už 
įžeidimą arba kas nors panašaus, o antras - kad tai užviręs 
kraujas širdyje arba įsikarščiavimas. Pirmas iškelia aikštėn 
materiją, antras - formą bei sąvoką. O sąvoka yra daikto for- 
ma, kuri, kad liktų reali, turi įsikūnyti materijoje. Pavyz- 
džiui, namo sąvoka taip apibrėžiama: tai priedanga nuo ža- 
lingų vėjų, lietaus ir karščio poveikių. Bet vienas nurodys 
tiktai akmenis, plytas ir rąstus, o kitas pasakys, kad tai for- 
ma, įkūnyta toje materijoje siekiant minėto tikslo”. 
Konkrečiau sielos esmę Aristotelis'** apibrėžia priminda- 
mas tris substancijos momentus. „Substancija mes vadina- 
me tam tikrą vieną būties rūšį. Substancijoje skiriame, pir- 
ma, materją (941), kuri pati dar nėra tam tikras konkretus 
daiktas, antra - formą (opoh) bei sąvoką (x«i eidos), kuri 
leidžia mums apibrėžti konkretų daiktą, ir trečia - tai, kas 
susideda iš materijos ir formos [patį konkretų daiktą]. Ma- 
terija yra potencija, o forma - aktualybė [entelechija]", ma- 
terija čia egzistuoja ne kaip materija, ji yra tik savaime. 
„Vadinasi, sielą reikia pripažinti substancija (oóot«) ta pras- 
me, kad ji yra gamtos kūno, potencialiai turinčio gyvybę, 
forma. Bet substancija formos prasme yra aktualioji būtis 
[entelechija], t. y. tam tikro konkretaus kūno aktualybė. En- 
telechija gali būti suprantama dvejopai: arba kaip įgytas Ži- 
nojimas, arba kaip aktualiai esantis mąstymas. Aišku, kad 
siela yra aktualybė [entelechija] žinojimo prasme, nes su 
sielos buvimu susijęs miegas ir budėjimas; budėjimas ąna- 
logiškai atitinka aktualų mąstymą, o miegas - neaktyvų Zi- 
nojimą. Jei atsižvelgiama į ta patį subjektą - Zinojimui pri- 
klauso pirmenybė pagal kilmę“, tatai yra sąmonė, kuri pri- 

skiriama formai, o aukščiausias jos būdas yra mąstymas. 
„Todėl siela yra gamtos kūno, potencialiai turinčio gyvybę, 
pirminė aktualybė“. Tuo remdamasis Aristotelis ir apibrė- 
žia sielą: ji esanti entelechija. 

Tada Aristotelis pereina prie klausimo, koks yra kūno ir 
sielos santykis. Kadangi siela yra forma, tai „nėra reikalo 
svarstyti, ar kūnas ir siela yra tas pats dalykas (negalima sa- 
kyti, kad jie yra vienis), „lygiai kaip negalima tapatinti vaš- 
ko su įspaustu jame atspaudu arba apskritai kurio nors daik- 
to materijos su tuo daiktu, kurio materija ji yra“; tai nėra tam 
tikras vienio santykis, taigi nėra materialumas. „Mat vienio 
ir būties terminai vartojami skirtinga reikšme“: daikto ir sa- 
vybių, subjekto ir predikato; namas yra vienis, turintis daug 
dalių. Tapatumas yra tam tikra visiškai abstrakti, todėl pa- 
viršutiniška ir tuščia apibrėžtis. Aristotelis nurodo, kad vie- 
nio ir būties terminai pirmiausia taikomi aktualybei, ente- 
lechijai. Materija ir forma nėra vienodos vertės būties atžvil- 
giu, tikroji būtis turi tik entelechiją; tapatumą reikia suprasti 
tik kaip tokią entelechiją, kaip mūsų idėją. Todėl požiūris, 
kuriuo remiantis abu - ir siela, ir kūnas - traktuojami kaip 
daiktai, yra paviršutiniškas; tatai nėra jų esmė, priešingai, 
reikia klausti, ar veikla yra vieninga su savo organais. 

Apibrėžtas šito santykio išaiškinimas yra toks: „Taigi mes 
esame nustatę, kas yra siela. Ji yra substancija sąvokos pras- 
me (xacx& TOv Aóyov), t. y. tam tikro kokybiškai apibrėžto kū- 
no esmė. Įsivaizduokime, kad tam tikras įrankis, sakykim, 
kirvis, yra gamtos kūnas. Tokiu atveju jo esmė ir kartu siela 
bus tai, dėl ko jis yra kirvis. Ir jei siela atsiskirtų nuo jo, tai 
jis nustotų buvęs kirviu, o liktų tik jo pavadinimas. Bet iš 
tikrųjų tai yra tik kirvis, o ne gamtos kūnas, nes siela yra es- 
mé ir sąvoka (forma) „ne sukurto daikto, o tokio gamtos kū- 
no, kuriame glūdi judėjimo ir ramybės pradas“. Kirvis savo 
formos pradą turi ne pats savyje, jis ne pats save tokį pada- 
ro; kitaip tariant, jo forma, jo sąvoka nėra pati jo substanci- 
ja, nes jis yra veiklus ne savo paties dėka. „Jeigu akis būtų 


184 


ARISTOTELIS 


gyvis, tai regéjimas bütu jo siela, nes regéjimas yra akies es- 
mé (oūctx) ir forma. Akies lėlytė yra regėjimo medžiaga. Ne- 
tekusi regėjimo, akis nebėra akis, jai liks tik akies pavadini- 
mas, panašiai kaip iškaltos iš akmens ar nupieštos akies“. 
Taigi kaip galima atsakyti į klausimą, kas yra akies substan- 
cija: ar tai yra nervai, ar skystis, ar plėvelė? Aristotelis, prie- 
šingai, atsako, kad pats regėjimas yra substancija, o visa ki- 
ta yra tik tuščia vieta. „Kas pasakyta apie dalį, turi būti da- 
bar taikoma ir visam gyvam kūnui. Kaip atskiro organo 
jutimai susiję su pačiu organu, taip analogiškai ir jutimų vi- 
suma susijusi su visu juntančiu kūnu tiek, kiek jis sugeba 
justi. Bet, antra vertus, potencialiai yra gyvas ne tas kūnas, 
kuris yra netekęs sielos, o tas, kuris ją tebeturi. Apie sėklą ir 
vaisių reikia pasakyti, kad jie yra potencijos tokio kūno, ku- 
ris gali įgyti sielą. Budėjimas yra aktuali būtis [entelechija] 
ta pačia prasme, kaip kirtimas ir regėjimas. Sielą mes vadi- 
name entelechija ta prasme, kuria laikome entelechija suge- 
bėjimą regėti ir įrankio pajėgumą. Kūnas, priešingai, yra tik- 
tai potencialioji būtis“, o ne realioji būtis; siela yra jo būtis, 
jo entelechija, jo substancija. „Pagaliau kaip iš lėlytės ir re- 
gėjimo“ (kaip iš galimybės ir aktualybės) „susidaro akis, taip 
iš kūno ir sielos - gyvis. Taigi neabejotina, kad siela neatski- 
riama nuo kūno“. <...> „Tebelieka neaišku (4dnov) - ar sie- 
la, būdama entelechija, susijusi su kūnu taip pat, kaip jūri- 
ninkas su laivu“. Substancija yra veikli forma, o materija 
(àn) egzistuoja tiktai kaip galimybė, ji nėra tikroji substan- 
cija. Tokia yra tikrai spekuliatyvi dalyko samprata. 

„Siela yra gyvo kūno priežastis bei pradas. Šitie terminai 
[priežastis ir pradas] yra daugiareikšmiai. Pagal mūsų nu- 
statytus skirtingus požiūrius, panašiai ir siela yra priežastis 
trejopa prasme: pirma - kaip judėjimo šaltinis, antra - kaip 
tikslas (ot švexa) ir trečia - kaip turinčių sielą kūnų esmė. 
Kad ji yra priežastis kaip substancinė forma [esmė], aišku, 
nes visų daiktų buvimo priežastis yra esmė, gyvybė yra gy- 
vių buvimo būdas, o gyvybės priežastis bei pradas yra sie- 

la. Be to, potencialios büties forma yra entelechija [aktuali 
būtis] (rod Šuvėuei óvxoc A6yoc A &vceXéyeua)", ši forma yra 
entelechija to, kas yra tiktai galimybė, ji pagal sąvoką yra 
substancija ir aktualybė. „Taip pat nekelia abejonių tai, kad 
siela yra priežastis tikslo prasme“, taigi yra priežastis kaip 
pats save apibrėžiantis visuotinumas. „Kaip veikia protas, 
siekdamas kurio nors dalyko, taip veikia ir gamta, o tatai yra 
jos tikslas. Toks gyvių tikslas yra siela - tikslas, atitinkantis 
jų prigimtį, nes visi gyvi gamtos kūnai yra sielos organai, 
tiek gyvūnai, tiek augalai, vadinasi, siela yra jų buvimo tiks- 
las.“!š7 Pasaulis, kuriame galimybė, materija yra tiktai pačios 
savaime, yra neorganinis pasaulis. 

Toliau Aristotelis! nurodo, kad sielą reikia apibrėžti tre- 
jopu būdu, būtent kaip maitinančiąją, juntančiąją ir protingą- 
ją (mąstančiąją) sielą; šios sielos atitinka augalų, gyvūnų ir 
žmogaus gyvenimą. Maitinančiąją sielą, kai ji yra tik viena, 
turi augalai, ir ji yra augalinė siela; kai ji kartu yra ir jun- 
tančioji, tai ji yra gyvulinė siela; o kai ji yra maitinančioji, 
juntančioji bei protingoji, ji yra žmogaus siela. Taigi žmoguje 
suvienyta ir augalinė bei juntančioji prigimtis; tai yra ta 
mintis, kuri naujausioje gamtos filosofijoje išreiškiama ir ki- 
taip: žmogus yra taip pat gyvūnas bei augalas; ši mintis nu- 
kreipta prieš šitų formų skirtumų išskyrimą ir atskyrimą. 
Toks skirtybių traktavimas vėl buvo atgaivintas naujaisiais 
laikais organinių procesų tyrinėjime, ir šių abiejų pusių sky- 
rimas yra labai esmingas. Klausimas tas, ar tokios pusės ga- 
li būti išskiriamos kaip dalys. 

Kalbėdamas apie šitų trijų sielų santykį (kaip tos sielos gali 
būti vadinamos, nors jų tarpusavio atskyrimas yra neteisin- 
gas), Aristotelis visiškai teisingai pastebi, kad nereikia ieškoti 
tokios sielos, kuri būtų bendra joms visoms, ir kad jokia pa- 
prasta bei apibrėžta forma neatitiktų nė vienos iš šitų sielų 
kaip įvairiopos esmės dalies. Tatai gili pastaba, atskleidžianti, 
kuo tikrai spekuliatyvus mąstymas skiriasi nuo vien logiš- 
kai formalaus mąstymo. „Iš tikrųjų kaip geometrijoje be tri- 

kampio ir kitų figūrų“, kvadrato, lygiagretainio ir t. t., „ku- 
rias galime sudaryti iš trikampio, nėra figūros apskritai, taip 
negali būti ir sielos skyrium nuo minėtųjų sielos sugebėji- 
mų. Ir jei figūros turi vieną bendrą sąvoką, kuri, nebūdama 
nė vienos atskiros figūros savybinė ypatybė, tinka visoms fi- 
guroms" (bet tokia sąvoka neturi tikrumo, ji yra niekas, tė- 
ra tam tikras tuščias minties kūrinys, taigi yra tik abstrakci- 
ja), „tai ir siela taip pat susijusi su anksčiau nurodytais su- 
gebėjimais“. Tačiau trikampis yra pirmoji figūra kaip tikra 
ir visuotinė, su kuria mes susiduriame ir keturkampyje, ir t. 
t., taigi trikampis yra figūra, redukuota į paprasčiausią api- 
brėžtį. Viena vertus, trikampis yra viena ypatingybė greta 
kvadrato, penkiakampio ir t. t., bet, antra vertus (ir tai yra 
gili Aristotelio mintis), jis yra tikroji figūra, tikrai visuotinė 
figūra. Tą patį galima pasakyti ir apie sielą. Nereikia ieškoti 
sielos kaip kažkokios abstrakcijos. Protingojoje sieloje yra ir 
maitinančioji siela bei juntančioji siela. Maitinančioji siela 
yra augalo prigimtis; ši augalinė siela yra pradinė, ir jos 
veikla reiškiasi taip pat ir juntančiojoje sieloje, tačiau pasta- 
rojoje ji yra tiktai kaip galimybė, nes čia ji yra tiktai kažkas 
„Savaime“, visuotina. Augalinė siela juntančiosios sielos at- 
žvilgiu yra tiktai potencija, tik tam tikra idealybė, tam tik- 
ras savybingumas, koks kad subjektui yra predikatas. Tad ir 
mąstančiosios sielos atžvilgiu juntančioji siela yra tik anos 
sielos, kaip subjekto, predikatas. Protingojoje sieloje glūdi 
abi kitos sielos, bet glūdi tik kaip jos objektas arba kaip jos 
galimybė, taigi tik „savaime“. Šito „savaime“ nereikia aukš- 
tai kelti, o taip lengvai atsitinka formaliame mąstyme; tai tik 
potencija, visuotinybė, tik galimybė; tuo tarpu „sau“ yra be- 
galinis grįžimas į save ir jai būdinga energija bei entelechi- 
ja. Šį pasakymą galima apibrėžti ir konkrečiau. Kai kalbame, 

pavyzdžiui, apie objektyvius, realius dalykus, apie sielą ir. 
kūną, apie juntančius organinius kūnus ir augalinę prigim- 
tį, tai kūną vadiname tuo, kas objektyvu, o sielą - tuo, kas 
subjektyvu. Taigi objektyvusis aspektas yra tik galimybė, tik 

„savaime“; gamtos nelaimė ir yra būtent ta, kad ji yra tik „sa- 
vaime“, o ne „sau“, kad ji nėra sąvoka. Gamtiniuose daly- 
kuose, augaluose irgi esama entelechijos, tačiau visa šita sri- 
tis yra vien tai, kas objektyvu, kas yra „savaime“ aukštesnė- 
je srityje. Šis „savaime“ savo ruožtu yra kaip realybė idėjos 
vystymuisi, ji turi du aspektus, du kelius; visuotinybė jau 
pati savaime yra tai, kas tikra. Aristotelis šiuo atveju nori pa- 
sakyti, kad kokia nors tuščia visuotinybė yra toks dalykas, 
kuris pats neegzistuoja arba pats nėra rūšis. Ir iš tikrųjų, vi- 
sa, kas visuotina, yra realu kaip tai, kas ypatinga, kas atski- 
ra, kas esti kitam. Tačiau ana visuotinybė yra reali tuo atžvil- 
giu, kad ji pati, be tolesnio pasikeitimo, yra savo pačios pra- 
dinė rūšis; toliau plėtodamasi, ji jau priklauso nebe šiai 
pakopai, o yra realizavimosi principas apskritai. Tokios yra 
tos visuotinės apibrėžtys, kurios yra didžiai svarbios ir ku- 
rios išplėtotos turi padėti įgyti teisingą požiūrį į organinį pa- 
saulį ir t. t. 

a. Maitinančioji siela yra sielos arba, kaip mes pasakytu- 
me, organinio pasaulio sąvoka; šita sąvoka, kokia ji yra be 
tolesnio jos apibrėžimo, yra augalų gyvenimas kaip visuo- 
tinumas. Taigi, pasak Aristotelio,” augalinė siela yra ben- 
droji pačios sielos sąvoka. Tai, ką Aristotelis sako apie maiti- 
nimg — ar vienoda maitinasi vienodu, ar sau priešingu, - nė- 
ra svarbu. 

b. Įdomesnis yra Aristotelio pojūčio apibrėžimas, kurio ke- 
letą momentų aš dar noriu pateikti. Pojūtis apskritai yra tam 
tikra galimybė arba, kaip mes pasakytume, tam tikras recep- 
tyvumas; tačiau šitos galimybės arba receptyvumo nereikia 
suprasti kaip pasyvumo, nes jis irgi yra aktyvumas. Pasyvu- 
mas ir veiklumas yra tas pat arba, kitaip sakant, pasyvumas 
yra suprantamas dvejopai. „Terminas „pasyvi būsena“ nėra 
vienareikšmis: kartais jis Žymi tam tikrą nykimą veikiant 
priešingai jėgai, o kartais tai reiškia, kad potenciali būtis iš- 
saugoma (swTeix) tos aktualios būties, kuri susijusi su ja tuo 
pačiu panašumo santykiu, kaip ir apskritai potencija su en- 


188 


ARISTOTELIS 


telechija." Taip būna įgyjant žinojimą; tai yra tam tikras pa- 
syvumas, kadangi pasikeitimas vyksta priešingame įproty- 
je; tačiau tai yra ir tam tikras pasyvumas, kur išsaugoma tai, 
kas teigiama tik kaip galimybė. „Reikia skirti dvi keitimosi 
rūšis: tą pasikeitimą, dėl kurio netenkama tam tikros būse- 
nos, ir tą, kuris atskleidžia ir iškelia aikštėn daikto prigimti- 
nes savybes. Pirmykštį pasikeitimą juntanti būtybė patiria 
i$ gimdytojo" (pojūtyje pasikeitimas bei tai, kas įvyksta, ski- 
riamas nuo to, kas pojūtį sukėlė, ir tai yra pojūčio pasyvu- 
mas), „gimusi ji jau turi (£yet) juslinį suvokimą kaip tam tik- 
rą žinojimą“, todėl lygiai taip pat tai yra spontaniškumas. 
Taigi čia esama dviejų aspektų: vienas aspektas yra pasyvu- 
mas, kitas - pojūčio pasisavinimas, kurį įvykdo siela; turint 
galvoje pastarąjį aspektą, „aktualų juslinį suvokimą reikia 
suprasti panašiai kaip ir aktualų samprotavimą (9supetv)“. 
Pirmiausia esama poveikio iš išorės, pasyvumo; bet po to 
prasideda veikla. „Skirtumas tik tas, kad tai, kas aktualina 
suvokimą, yra išoriniai daiktai, pavyzdžiui, regimieji ir gir- 
dimieji, panašiai ir kiti juslių objektai. Tai priklauso nuo to, 
kad juslinis suvokimas pagauna atskirus daiktus, o mokslas 
[savokinis žinojimas] - tai, kas bendra, t. y. kas glūdi pačio- 
je sieloje. Todėl mąstymas priklauso nuo paties mąstančio 
subjekto, nuo jo noro”, ir būtent todėl jis yra laisvas, „o jus- 
linis suvokimas vyksta ne savaimingai; jam reikia, kad jus- 
lės objektas būtų čia pat .'* 

Tatai yra visiškai teisingas požiūris į pojūtį. «. Pojūčiui bū- 
dinga tam tikras pasyvus aspektas, ir tai nepriklauso nuo to, 
kaip mes jį toliau interpretuosime - subjektyviojo idealizmo 
požiūriu ar kaip kitaip. Mes esame apibrėžti - arba mano- 
me apibrėžę patys save, arba laikome save apibrėžtais iš iš- 
orės; bet nesvarbu, ar šitas apibrėžtumas yra subjektyvus ar 
objektyvus, - pasyvumas abiem atvejais jame išlieka. Leib- 
nizo monada, atrodo, išreiškia priešingą požiūrį; jo mona- 
da yra vienis, atomas, individualybė, kuri viską plėtoja pati 
savyje; kiekviena monada, kiekvienas mano piršto taškas 

yra ištisa visata, kurioje viskas save plėtoja savyje, taigi nie- 
kaip nesusijusi su kitomis monadomis. Atrodytų, kad taip 
teigiama aukščiausia idealistinė laisvė. Tačiau visiškai ne- 
svarbu, kad aš turiu vaizdinį, jog manyje viskas plėtojasi iš 
manęs paties, nes vis tiek tai, kas manyje plėtojasi, yra kaž- 
kas pasyvu ir nelaisva. Šiuo pasyvumo momentu Aristote- 
lis nepalaiko idealizmo; pojūtis vienu aspektu visuomet yra 
pasyvus. Tas idealizmas yra blogas idealizmas, jis mano, kad 
dvasios pasyvumas ir spontaniškumas priklauso nuo to, ar 
duotas apibrėžtumas yra vidinis ar išorinis, tarsi pojūtyje ga- 
lėtų būti laisvė; pojūtis apskritai yra ribotumo sritis. B. Ki- 
tas atvejis yra tas, kai dalykas: pojūtis, šviesa, spalva, regė- 
jimas, girdéjimas - suvokiamas remiantis idėja; tada paro- 
doma, kad dalykas teigiamas remiantis idėjos pačios savęs 
apibrėžimu. Tačiau aš galiu samprotauti ir kitaip: kadangi aš 
egzistuoju kaip paskiras subjektas, tai idėja egzistuoja ma- 
nyje kaip šitame paskirame individe; tai bus ribotumo po- 
zicija, pasyvumo požiūris. 

Aristotelis tęsia: „Potenciali būtis nėra vienareikšmis ter- 
minas - kartais mes vartojame jį sakydami, kad vaikas gali 
būti karvedys, o kartais taikome tą patį teiginį suaugusiam. 
Šitaip dvejopai galima kalbėti ir apie jutimus. <...> Taigi, 
kaip jau buvo sakyta, potencialus jutimas yra tai, kas ente- 
lechijoje yra juslės objektas. Patirdamas savo objekto povei- 
ki, jis nėra panašus į ji" (nes lygus pats sau), „bet patyręs“ 
(įgijęs pojūtį), „jau panašėja ir pasidaro toks, koks yra ob- 
jektas“. Po pojūčio tai, kas pajusta, supanašėja su juntamuo- 
ju dalyku. Tai yra reakcija, aktyvus dalyko priėmimas į sa- 
ve.- aktyvumas receptyvume, spontaniškumas, kuris įveikia 
pasyvumą pojūtyje. Tokiu būdu sukuriama lygybė sau pa- 
čiam; nors atrodo, kad ji teigiama kaip atsiradusi iš tam tik- 
ro poveikio, atsiranda tapatumas. Subjektyvusis idealizmas 
teigia, kad nėra jokių išorinių daiktų, nes jie yra apibrėžta 
mūsų patybės būtis. Pojūčio požiūriu su tuo galima sutikti. 
Jusdamas aš esu pasyvus, pojūtis yra pasyvus; tai yra būtis, 

būsena, apibrėžtumas manyje, taigi ne laisvė. Nesvarbu, ar 
jutimas yra išorinis, ar jis yra manyje, - jis yra; kad šitas pa- 
syvus turinys būtų paverstas savu turiniu, būtina energija. 

Kalbėdamas apie pojūtį, Aristotelis?! panaudoja garsųjį 
palyginimą, kuris sukėlė daug nesusipratimų, nes buvo ne- 
teisingai suprastas. Jis sako, „kad kiekviena juslė yra daiktų 
juslinės formos be materijos imtuvas - vaškas gauna žiedo 
atspaudą be geležies arba aukso medžiagos, vadinasi, priima 
geležies arba aukso atspaudą, nesvarbu, ar jis yra geležinis, 
ar auksinis“; taigi pojūčiu mus pasiekia tik forma be mate- 
rijos. Kitaip yra praktinio elgesio srityje, pavyzdžiui, valgant 
ir geriant. Praktiniame gyvenime mes apskritai elgiamės 
kaip paskiri individai, - kaip tokie paskiri individai, kurie tu- 
ri reikalą su tam tikra esatimi, netgi su materialia esatimi; 
taigi mes susiduriame su materija ir patys veikiame mate- 
rialiu būdu. Tik todėl, kad esame materialūs, mes galime elg- 
tis tokiu būdu; tatai reiškia, kad čia veikia materialioji mū- 
sų egzistencija. Tačiau teorijos srityje mes veikiame ne kaip 
paskiri, jusliniai, tai jau nėra materijos santykis su materija. 
Poveikis taria esant lietimąsi su materialiais daiktais; tuo tar- 
pu įimant formą, materialumas sunaikinamas, su juo nebė- 
ra pozityvaus santykio, materija šiuo atveju nebėra pozity- 
vus veiksnys, tai, kas priešinasi. Forma yra objektas kaip vi- 
suotinybé; pojūtyje mes turime reikalą tik su forma ir jima- 
me ja be materijos, kaip kad vaške įspaudžiama auksinio 
žiedo žymė, o ne pats auksas, taigi gryna žiedo forma. To- 
dėl juslinius įspūdžius mes vadiname apskritai pojūčiais ir 
juose talpiname iš dalies grubius vaizdinius, iš dalies ne- 
apibrėžtas sąvokas arba jų nebuvimą. Tačiau nereikia kabin- 
tis už tokių vaizdinių. Tai tik palyginimas, kuriuo norima iš- 
reikšti tai, kad pojūčio pasyvumas pasirodo tik kaip grynos 
formos pasyvumas ir kad ši forma yra sieloje; bet tai nereiš- 
kia, kad šis sielos ir formos santykis yra toks, kaip formos 
santykis su vašku; taigi šis santykis nėra toks kaip kad, vyks- 
tant cheminiam procesui, vienas daiktas savo materija per- 

smelkia kitą, arba, priduria Aristotelis, „augalai, kurie dėl to 
negali justi". 

Tačiau atkakliai ir tiesmukiškai laikomasi grubiosios pa- 
lyginimo pusės. Kai remiamasi vien šituo pavyzdžiu ir per- 
einama prie sielos, tai sakoma, kad siela elgiasi taip kaip vaš- 
kas: vaizdiniai, pojūčiai ir visa kita į sielą tik įsispaudžia; pati 
siela yra tik tam tikra tabula rasa, ji yra tuščia, išoriniai daik- 
tai į sielą tiktai įsispaudžia, kaip žiedo materija įsispaudžia 
į vaško materiją. Ir po to sakoma, kad tokia yra Aristotelio 
filosofija. Taip, beje, atsitinka daugumai filosofų. Jeigu jie pa- 
siremia kokiu nors jusliniu pavyzdžiu, tai jį kiekvienas su- 
pranta ir pasisavina visą palyginimo turinį, tarytum visi san- 
tykiai, kurie glūdi šitame jusliniame pavyzdyje, turi galioti 
ir dvasiniams dalykams. a. Šis palyginimas atskleidžia tik- 
tai tą apibrėžtį, kad pojūčiu įimama tiktai forma, tik ji eg- 
zistuoja suvokiančiam subjektui, tik ji ateina į sielą; ir tik ši- 
tą aspektą apima palyginimas. Pagrindinis dalykas, kuris ir 
yra visas skirtumas tarp šito įvaizdžio ir sielos elgsenos, lie- 
ka nepastebėtas. Aname įvaizdyje trūksta to, apie ką ir ne- 
pagalvojama, - kad vaškas formos iš tikrųjų nejima; šitas 
įspaudas lieka tik tam tikra išorinė figūra, žiedo pavidalas, 
bet jis netampa vaško esmės forma. Jeigu šita forma taptų 
jo esmės forma, tai jis nustotų buvęs vaškas. Tuo tarpu siela 
pati jima formą į sielos substanciją, asimiliuoja ją, ir tai gali- 
ma todėl, kad pati siela tam tikra prasme yra visa tai, kas 
juntama; remiantis ankstesniu Aristotelio pavyzdžiu, galima 
sakyti, kad jeigu kirvis jo esmės (o$ota) apibrėžime būtų for- 
ma, tai šita forma būtų kirvio siela. Anas lyginimas neina to- 
liau, o reiškia vien tai, kad tik forma ateina į sielą. B. Tačiau 
tas palyginimas nereiškia, kad forma yra ir lieka išoriška vaš- 
kui ir kad siela, taip kaip vaškas, pati savyje neturi formos. 
Siela jokiu būdu neturi būti pasyvus vaškas ir iš išorės gau- 
ti savo apibrėžtis. Siela yra forma, forma yra visuotinybė, o 
jos įėmimas nėra toks kaip vaško įėmimas. Šitas pasisavini- 
mas yra ir sielos aktyvumas; patyręs poveikį, juntantysis 

jveikia savo pasyvuma, bet kartu lieka laisvas. Pasak Aris- 
totelio,!? dvasia išsaugo save materijos atžvilgiu, kitaip ne- 
gu cheminiuose procesuose, t. y. ji nepriima materijos, at- 
stumia ją ir santykiauja vien su forma. Tiesa, pojūtyje siela 
yra pasyvi, bet ji išorinio kūno formą paverčia savo pačios 
forma; siela yra tapati su abstrakčia kokybe, nes ji pati yra 
visuotinybė. 

(Pojūčiui nebūtina sakyti komplimentų ir jį vertinti kaip 
idealybę, tarus, kad mūsų niekas nepasiekia iš išorės; antai 
Fichte tą dalyką suprato taip, esą švarką, kurį jis velkasi, jis 
iš dalies sukuria jau pačiu vilkimusi ar net Ziüréjimu į švar- 
ką. Atskirybė pojūtyje yra sąmonės atskirumo sritis, kuri to- 
dėl yra to paties pobūdžio kaip ir tam tikras daiktas, bet ku- 
ris daiktas, ir jos atskirumas reiškia tai, kad jai egzistuoja kiti 
daiktai.) 

Šitą pojūčio prigimtį Aristotelis!” toliau aiškina plačiai ap- 
tardamas čia slypinčią vienybę bei priešingumą, giliai išryš- 
kindamas kai kuriuos sąmonės prigimties aspektus. „Kiek- 
vienas jutimo organas suvokia savo objektą be materijos. To- 
dėl ir juntamiems objektams pasišalinus, jutimo organuose 
išlieka tam tikri pojūčiai ir vaizdai. Aktualioje būsenoje jun- 
tamasis objektas ir juslinis suvokimas sutampa, bet jie ski- 
riasi savo esme (tò ò eivat aùtaïç où taùtóv). Aš galvoju, 
pavyzdžiui, apie aktualų garsą ir aktualią klausą. Kartais tu- 
rintis klausą gali ir negirdėti, lygiai taip sugebantis skleisti 
garsą ne visuomet jį skleidžia. Bet jei kas gali girdėti, tai iš 
tikrųjų girdi, o kas gali skleisti garsą, iš tikrųjų jį skleidžia — 
ir aktuali klausa, ir aktualus garsas atsiranda kartu. Pirmąją 
galima pavadinti girdėjimu, o antrąjį - aidéjimu", tai nėra 
dvi skirtingos aktualybės. „Jei judėjimas ir veiksmas, ir pa- 
syvi būsena kyla tame, kas patiria poveikį“ (èv xà. noo- 
vuévo, kuriame sukeliamas pojūtis), „tai ir aktualus garsas 
bei aktualus girdėjimas būtinai turi glūdėti tame, kas poten- 
Cialiai yra klausa“ (juntančiajame), „nes veikiančio ir judi- 
nančio prado aktualybė atsiranda tame, kas patiria poveikį“. 


7. 431 193 


GRAIKU FILOSOFIJA 


Girdéjimas ir garsas kaip esantys yra skirtingi, bet ju pagrin- 
das (A6yoc) yra tas pats. „Kaip veiksmas ir veiksmo patyri- 
mas vyksta tame, kas veikia (zovoūvzt), taip ir juntamo ob- 
jekto bei jutimo organo aktualybė vyksta juntančioje būty- 
bėje. Kai kuriais atvejais abi aktualybės įgyja atskirą 
pavadinimą, pavyzdžiui, aidėjimas ir girdėjimas, o kitais at- 
vejais viena iš jų lieka be pavadinimo. Regėjimo aktualybė 
yra vadinama regėjimu, o spalvos aktualybei pažymėti ati- 
tinkamo termino nėra. <...> Kadangi juntamojo objekto ak- 
tualybė ir juslės aktualybė sutampa (uta), nors jų esmės yra 
skirtingos, tai vadinamasis girdėjimas ir garsas būtinai žū- 
va ir atsiranda tuo pačiu metu". Pojūčio buvimas reiškia, kad 
abi aktualybės tariamos esant vieniu. Regėjimas, girdėjimas 
ir t. t. yra tik viena aktualybė, tačiau būties atžvilgiu joje esa- 
ma skirtumo: yra kūnas, kuris aidi, ir yra subjektas, kuris gir- 
di; būtis yra dvilypė, bet girdėjimas sau vidujiškai yra vien- 
tisas ir yra viena aktualybė. Pavyzdžiui, aš turiu kietumo po- 
jūtį, t. y. mano pojūtis yra kietumas; taigi aš čia esu taip 
apibrėžtas. Šiuo atveju refleksija man sako, kad už manęs 
yra kietas daiktas, kad tas daiktas ir mano pirštas yra du 
skirtingi dalykai. Kai aš regiu raudoną spalvą, tai refleksija 
man sako, kad prieš mane tam tikras raudonas daiktas; ta- 
čiau tai yra vienis: raudonis yra mano akyje; mano regėji- 
me, raudonis yra ir daikto savybė. Šitas skirtumas ir šitas ta- 
patumas yra tai, kas šiuo atveju yra svarbu; Aristotelis tai 
įtikinamai atskleidžia ir tvirtai laikosi tokio požiūrio. Samo- 
nės refleksija yra vėlesnis subjektyvumo ir objektyvumo iš- 
skyrimas; jutimas yra būtent jų tapatumo forma, šito skyri- 
mo įveika, taigi jutimas abstrahuojasi nuo subjektyvumo ir 
objektyvumo, kurie yra tam tikra tolesnė refleksija. 

Tai, kas paprasta, tikroji siela arba Aš, jutime yra vieny- 
bė skirtybėje. „Taigi kiekviena juslė yra juslė to objekto, ku- 
ris yra jos pamatas. Ji glūdi savo organe, kiek jis yra jutimo 
organas, ir sprendžia apie skirtybes tų objektų, kurie jį vei- 
kia, pavyzdžiui, regėjimas skiria balta ir juoda, o skonis sal- 

dumą ir kartuma. Taip pat sprendžia ir kitos juslės apie sa- 
vo objektus. Bet kadangi mes skiriame ir baltą nuo saldaus, 
ir apskritai kiekvieną juntamą objektą nuo kurio nors kito 
juntamo objekto, kyla klausimas, kuris pradas padeda mums 
suvokti šituos skirtumus? Nėra abejonės, kad tai turi būti 
tam tikra juslė, nes tie skirtumai yra juntami. <...> Bet sal- 
daus ir balto skirtumui“ (ir saldu, ir balta čia yra vien patys 
sau, be savo skirtybių) „nustatyti negalima naudotis skirtin- 
gais sugebėjimais; būtinai turi būti vienas sugebėjimas, ku- 
ris suvokia abi savybes. <...> Vadinasi, tik vienas sugebėji- 
mas gali spręsti apie tą skirtumą, nes baltumas ir saldumas 
yra skirtingos savybės. Taigi apie tai sprendžia tas pats su- 
gebėjimas. <...> Taip pat aišku, kad skyrimo aktas negali 
įvykti ne tuo pačiu laiku. <...> Vadinasi, tas sugebėjimas, 
kuris sprendžia apie juntamųjų savybių skirtumus, yra ne- 
skaidoma vienybė, ir jo sprendimo aktas vyksta nedaliu lai- 
kotarpiu. Tačiau čia galima padaryti tokį priekaištą: tas pats 
daiktas, kiek jis yra nedalus ir veikia nedaliu laikotarpiu, ne- 
gali judėti tuo pačiu metu priešingais judesiais. Jei, pavyz- 
džiui, jutimo objektas yra saldus, tai jis judina juslę ir mąs- 
tymą tam tikru būdu, jei kartus - judina juos priešingu bū- 
du, o jei baltas - dar kitokiu būdu. Ar negali būti taip, kad 
gebėjimas, kuris sprendžia apie pojūčių skirtumus, skaičiaus 
atžvilgiu yra nedalus ir neskaidomas, o esmės atžvilgiu, 
priešingai, yra dalus? Šis gebėjimas suvokia skirtingus ob- 
jektus, pats būdamas dalus, bet, antra vertus, jis veikia ir 
kaip neskaidoma vienybė, nes savo esme jis yra dalus, o erd- 
vės ir skaičiaus atžvilgiu nedalus. Ar galbūt yra ne taip, ir 
tik potencialiai, bet ne iš esmės tas pats nedalus daiktas gali 
turėti priešingų savybių? Tik pereidamas į aktualią būtį jis 
pasidaro dalus ir nebegali būti kartu baltas ir juodas, t. y. ne- 
gali įgyti atitinkamų formų, jei yra tiesa, kad suvokdami ir 
mastydami (7j aio910tc xai A vonotc) mes įgyjame daiktų 
formas. Iš tikrųjų šis klausimas [ar sprendziamasis sugebé- 
jimas yra dalus, ar ne] turi būti sprendžiamas panašiu bū- 

du, kaip kai kurie filosofai aiškina vadinamąjį geometrinį 
tašką. Vienu atžvilgiu jis yra vienybė, o kitu atžvilgiu - dve- 
jybė, ir dėl to jis yra dalus. Toks yra ir sprendžiamasis gebė- 
jimas. Būdamas nedalus, jis yra vienas ir kartu sprendžia 
apie du objektus, o būdamas dalus, jis yra ne vienas, nes tuo 
pačiu metu dukart naudojasi tuo pačiu tašku. Vadinasi, nau- 
dodamasis tašku dvejopa prasme, jis sprendžia apie du at- 
skirus objektus taip, tarytum jie suvokiami skirtingų gebė- 
jimų“. Apibrėžtas pojūtis, jo turinys priklauso sąmonės pri- 
gimčiai. Pojūtis yra apibrėžtas, bet juntantysis turi reikalą su 
skirtingais pojūčiais tam tikroje jų vienybėje, taigi jutimas 
yra ir išskaidytas, ir neišskaidytas. Taip pat ir laiko atžvilgiu 
mes kalbame apie skirtingus laiko taškus. Viena vertus, „da- 
bar“ prilygsta taškui erdvėje ir turi savyje ateitį ir praeitį, tai- 
gi yra kita, bet kartu ir tas pats. „Dabar“ yra tas pats, bet vie- 
nu ir tuo pačiu atžvilgiu ir susideda iš dalių, ir yra nedalo- 
mas vienumas; abu šie momentai laiko taške yra vienas ir 
tas pats. Taigi ir jutimas yra vienis, bet kartu ir dalijimas. Ki- 
tas pavyzdys yra skaičius; vienetas ir dvejetas yra skirtingi, 
bet ir vienete, ir dvejete naudojamas ir teigiamas būtent vie- 
netas kaip vienetas. 

c. Nuo pojūčio Aristotelis pereina prie mąstymo ir čia iš 
esmės pasidaro spekuliatyvus. Jis sako,""* kad „protas nega- 
li būti kieno nors veikiamas“, jis yra ne pasyvus (xxa9&c), o 
tiesiog veiklus, „bet kartu potencialiai jis turi sugebėti įgyti 
objekto forma ir būti tapatus jai". Kai mąstoma, tai tai, kas 
mąstoma, yra objektas, bet ne toks kaip pojūčio objektas; tai 
yra mintis, kuri yra atplėšta nuo objektyvaus dalyko formos. 
Mąstymas irgi yra Šūvautę. a. Tačiau mąstymas santykiuoja 
su mąstomuoju objektu ne taip, kaip pojūtis santykiuoja su 
juntamuoju objektu; pastaruoju atveju yra kitas, būtis, o pir- 
muoju atveju - veikla. „O kadangi protas (voūs) viską pažįs- 
ta, tai, kaip sako Anaksagoras, jis, kad galėtų viešpatauti 
(xpatň), taigi pažinti, turi būti su niekuo nesumaišytas 
(auvynę) „jame nėra kita, jis nėra visko junginys. „Iš tikrųjų 

jei protas turėtų savo ypatingą forma ir ją išryškintų pažin- 
damas objektą, tai objekto formos aktualizavimas (napen- 
qatvopnevoy) būtų sutrukdytas (dvtuppaTTe:). Iš to aiškėja, kad 
ir protas (panašiai kaip juslė) turi tik vieną prigimtį - būti 
potencija (oce und xUTO0 elvat qUotv TUVA UNdELLAV XXX 
A có t1)v, ött Guvaxóv)"; pati galimybė nėra 025; voüc netu- 
ri jokios materijos, galimybė priklauso pačiai esmei (o0cia); 
mąstymas nėra tai, kas būna „savaime“. Kitaip tariant, mąs- 
tymas dėl savo grynumo yra toks, kad jo tikrovė nėra būtis 
vienas kitam, o jo galimybė - tam tikra būtis sau. Tam tik- 
ras daiktas yra tikras, kai jis yra šitas apibrėžtas daiktas; api- 
brėžtumo priešybė, jos galimybė reiškia daikto nebuvimą - 
dulkes, pelenus ir t. t. Kūnuose yra materija ir išorinė for- 
ma; materija čia yra galimybė kaip formos priešprieša; tuo 
tarpu siela yra pati galimybė be materijos. Jos esmė yra ak- 
tualybė. „Taigi vadinamasis protas, t. y. tas gebėjimas, kuriuo 
siela protauja ir sprendžia, nėra jokia aktualybė, kol ji ne- 
mąsto“, jis egzistuoja tiktai mąstymo veiklos dėka; savaime 
protas yra viskas, tačiau jis nėra toks nemąstydamas, taigi 
jis yra absoliuti veikla, egzistuoja tik tokiu būdu, jis yra vien 
kai būna veiklus. „Todėl būtų neteisinga manyti, kad jis yra 
susimaišęs su kūnu, nes šiuo atveju jis turėtų įgyti tam tik- 
rą kokybę, pavyzdžiui, šaltumą arba šiltumą arba, panašiai 
kaip juslė, privalėtų turėti kokį nors organą. Bet iš tikrųjų 
taip nėra“. B. „Be to, mąstymo sugebėjimas ir juslé skiriasi 
savo nekintamumu. Tai galima matyti įdėmiau įsižiūrėjus į 
juslę ir jos organus. Iš tikrųjų juslė nepajėgia suvokti savo 
objekto, kai ją anksčiau yra paveikęs koks nors per stiprus 
įspūdis, pavyzdžiui, tiek nepaprastai aštrūs kvapai bei šai- 
žūs garsai, tiek labai ryškios spalvos. Priešingai, protas, mąs- 
tęs ką nors ypač sunkaus, lengvesnį dalyką po to mąsto ne 
blogiau, bet galbūt dar geriau. Iš tikrųjų juslė yra susijusi su. 
kūnu, o protas atskirtas nuo jo. Kai protas sutampa su kiek- 
vienu savo objektu (6xav ð oótoc &xaoc« yevyTaU) ta pras- 
me, kuria kalbama apie mokslininką, suaktualinusį savo Zi- 


197 


GRAIKU FILOSOFIJA 


nojima (o tai atsitinka, kai protas gali pereiti j aktualia bü- 
sena), tada protas yra tam tikra prasme potencija, skirtinga 
nuo tos, kokia jis buvo prieš pramokdamas ar įgydamas ži- 
nių, ir tada jis sugeba pats save mąstyti. 

Mąstymas paverčia save pasyviu protu, intellectus passi- 
vus, t. y. tuo, kas jam yra objektyvu, kas jam yra objektas. 
Čia išryškėja, kiek Aristotelio mintį atitinka žinoma formu- 
lė - nihil est in intellectu, quod non fuerit in sensu. Aristotelis 
kalba apie sunkumus svarstant šį klausimą. Jeigu „protas yra 
vieninis, jo niekas neveikia ir jis su niekuo neturi nieko ben- 
dra“, taigi jei jis yra tik pats sau ir pasisavina kita (nes kita 
yra tik regimybė), - „kaip jis mąstys, jei mąstymas yra tam 
tikra pasyvi būsena“, kaip tada vous prie kažko prieina, įgy- 
ja tam tikrą objektą? „Kai du daiktai turi ką nors bendra, tai 
visuomet atrodo, kad vienas veikia, o antras yra veikiamas“. 
Taigi pirmiausia atrodo, kad prote (voūs) turi būti kažkas pa- 
syvaus; taip pat išeitų, kad jame turi būti kažkas nuo jo skir- 
tinga, bet sykiu jis turi būti grynas ir nesusimaišęs. „Be to, 
dar galima paklausti - ar pats protas gali būti mastomas. Iš 
tikrųjų atrodo, kad yra tik dvi galimybės: arba protas būdin- 
gas ir kitiems mąstymo objektams - jei jis mastomas ne dėl 
kito dalyko, o dėl savo specifinės prigimties ir jei visa, kas 
mąstoma, savo forma yra vieninga, - arba į protą yra įmai- 
šyta kažkas, kas padaro jį, kaip ir kitus mastomuosius ob- 
jektus, prieinamą mąstymui“, ir tada jis pasirodo kaip ob- 
jektas, kaip kitas. „Tada pasakysime, kad potencialiai protas 
yra visi mastomi objektai (vonra) , mąstymas yra tai, kas yra 
objektas savaime, kas yra mąstomas turinys, taigi mąstymas 
objektiškume (mąstomuose dalykuose) sutampa tiktai pats 
su savimi. Protas mąsto viską, taigi yra pats su savimi ir pats 
su savimi jis yra viskas; tatai pasakyta idealistiškai, tačiau 
kažkodėl Aristotelis privalo būti empirikas. Apie protą ir 
mąstomus objektus Aristotelis tęsia: „Bet aktualiai jis nėra 
nė vienas iš jų, kol mąstymo aktas dar neįvyko“, t. y. save 
suvokiantis voūc nėra vien savaime, o iš esmės yra sau, jis 

egzistuoja tik kaip veikla, jo oùciæ yra energija. Pasyvumas 
yra galimybė dar prieš tikrovę. Šitas daiktas gali būti sude- 
gintas į pelenus, tada jo tikrovė bus pelenai, dūmai; taigi da- 
bar jau egzistuoja galimybė - ir tai yra tikras daiktas. 

Toks yra didysis Aristotelio principas; ir čia jis pateikia ki- 
tą liūdnai pagarsėjusį pavyzdį, kuris taip pat buvo klaidin- 
gai suprastas. Jis sako: „Šiuo atžvilgiu protą (voūę) galima pa- 
lyginti su knyga (6onep šv ypauuaTeio), kurios lapuose dar 
nėra nieko aktualiai įrašyta“, taigi tai yra popierius, bet dar 
ne knyga. Taip lieka nepastebėtos visos Aristotelio mintys ir 
nusitveriama tik tokių išorinių palyginimų. Knygą, kurioje 
nieko neparašyta, kiekvienas gali įsivaizduoti. Taigi garsioji 
tabula rasa čia tapo terminus technicus, ir tą garsiąją tabula ra- 
sa galima rasti visur, kur kalbama apie Aristotelį: esą Aristo- 
telis sako, kad dvasia yra tam tikra tabula rasa, į kurią viską 
įrašys tiktai išoriniai objektai. Tačiau tokia mintis visiškai 
priešinga tam, ką Aristotelis iš tikrųjų sako. Į tokius atsitik- 
tinius palyginimus, užuot laikiusis sąvokos, ypač kimba 
vaizduotė, tarsi jie išreikštų dalyko esmę. Tačiau Aristotelis 
toli gražu neketino naudoti palyginimą visa apimtimi; pro- 
tas nėra daiktas, ir jam nebūdingas lentelės, kurioje rašoma, 
pasyvumas (juk tada mes užmirštume bet kokias sąvokas). 
Protas yra pats veiklumas, ir pastarasis yra ne šalia jo kaip 
kažkokia rašymo lentelė. Tačiau šitas palyginimas apsiribo- 
ja vien tuo, kad nurodo, jog siela turi tam tikrą turinį tik ta- 
da, kai ji tikrai mąsto. Siela yra neprirašyta knyga, t. y. bū- 
dama viskas savaime, ji savyje pačioje nėra šita visybė: ne- 
prirašytoje knygoje galimybės atžvilgiu glūdi viskas, tačiau 
tikrovės atžvilgiu joje nėra nieko, kol joje kas nors nebus įra- 
šyta. Tiktai tikroji veikla yra tiesa. „Be to, protas (voūc) yra 
mastomas (vonroc) taip, kaip ir kiti mąstymo objektai. Ne- 
materialių dalykų srityje“ (dvasioje) „tai, kas mąsto” (tai, kas 
subjektyvu), „sutampa su tuo, kas mąstoma" (tai, kas objek- 
tyvu); „teorinis mokslas ir jo objektai yra tas pats dalykas. 
<...> Be to, visuose daiktuose, susijusiuose su materija, 

mąstymo objektai glūdi potencialiai. Vadinasi, šiems daik- 
tams protas nepriklauso (nes protas yra potencija be mate- 
rijos)“; voūg yra visi vonta, bet toks jis yra tik „savaime“. 
Gamtoje glūdi idėja, gamta yra protas tik „savaime“; kaip 
„Savaime“, protas (voūs) neegzistuoja, toks jis nėra „sau“; to- 
dėl materialiems daiktams protas nepriklauso. Protas nėra 
materialumas, jis yra visuotinybė, visuotinė galimybė be ma- 
terijos, ir jis yra tikras tik tada, kai mąsto. Taigi akivaizdu, 
kad anas pavyzdys, kai jis suprantamas taip tiesmukai, yra 
visiškai klaidingas, o jo reikšmė priešinga tai, kurią jam tei- 
kė Aristotelis. 

Aristotelis? skiria aktyvųjį ir pasyvųjį protą (voUc); pasy- 
vusis protas yra prigimtis, be to, jis yra sieloje juntantis ir 
įsivaizduojantis protas savaime. „Kadangi visoje gamtoje 
mes randame du dalykus - tai, kas visoms daiktų giminėms 
yra materija ir potencialiai apima jas visas, antra vertus — 
priežastį ir veikiantįjį pradą, kuris viską gamina ir santykiau- 
ja su pirmuoju kaip menas su medžiaga, šios skirtybės turi 
pasireikšti sieloje. Ir iš tikrųjų mes randame joje: pirma, pro- 
tą (voUz), kuris tampa viskuo, o antra - protą, kuris viską ga- 
mina (šctwv 6 uėv TOLOUTOS voUc TO TAVTA yiveoðat 6 08 TA 
návta motciv) ir veikia panašiai kaip šviesa. Šviesa tam tik- 
ru būdu paverčia potencialias spalvas aktualiomis. Šitas“ 
(aktyvusis) „protas yra atskirtas nuo kūno (xogtocóc), nekin- 
tamas, nemišrus ir iš esmės aktualybė. Tas, kas veikia, visuo- 
met yra vertingesnis už tą, kuris yra veikiamas, lygiai taip 
ir pradas vertingesnis už materiją. O aktualus žinojimas su- 
tampa su savo objektu (npčyua). Tiesa, atskiro konkretaus 
individo potencialus Žinojimas“ — išorinis protavimas, jsi- 
vaizdavimas, pojūtis — „laiko atžvilgiu yra pirmesnis, bet kai 
kalbama apie visumą, jis ir laiko atžvilgiu neturi pirmeny- 
bės, dėl to negalima sakyti, kad veikiantysis protas kartais 
mąsto, o kartais nemąsto. Tik atsiskyręs jis yra tuo, kas jis 
yra (ywptoðets), ir tik toks būdamas jis yra nemirtingas ir 
amžinas. Mes to neatsimename todėl, kad aktyviajam pro- 

tui yra svetima pasyvi büsena; pasyvusis protas yra nyks- 
tantis ir be veikiančiojo pagalbos nepajėgia mastyti". Tatai 
galima palyginti su Tennemanno!“ mintimi, kad mąstymas 
ateina iš išorės. 

Toliau!” eina tam tikras paaiškinimas. Aristotelis'** sako, 
„kad tam tikra prasme siela“, mąstymas, „apima visa tai, kas 
egzistuoja“, ir tai yra jaudinamasis voūs; bet kaip objektas, 
kaip savo paties objektas, kitaip tariant, kiek jis yra savai- 
me, - toks protas yra tik galimybė, taigi jis yra tik kaip ente- 
lechija. „Iš tikrųjų visi daiktai yra arba jutimo objektai, arba 
proto objektai: jutimas tam tikru būdu (xoc) sutampa su 
juntamuoju daiktu, o žinojimas - su pažįstamuoju objektu. 
<...> Sieloje jutimas ir mąstymo sugebėjimas potencialiai 
sutampa su savo objektais; pirmasis - su juntamaisiais, ant- 
rasis - su mastomaisiais objektais. O šitie sugebėjimai turi 
sutapti su pačiais daiktais arba bent su jų formomis. Bet jie 
negali būti patys daiktai, nes sieloje yra ne pats akmuo, ojo 
forma. Todėl sielą galima palyginti su ranka - kaip ranka yra 
visų įrankių įrankis, taip protas - visų formų forma, o pojü- 
tis - juntamųjų daiktų forma". - „Tačiau mes galime visiškai 
pritarti tiems filosofams, kurie laiko sielą formų [idėjų] tal- 
pykla (tonos ei9ov). Tiktai reikia pridurti, kad tai galioja ne 
visai sielai, o vien mastanciajai" (tik mąstančiojoje sieloje 
glūdi idėjos), „ir kad ji" kaip formų forma „turi savyje visas 
formas (tà età») ne aktualiai, o tik potencialiai (Žuvauei)“ „9? 
t. y. idėjos šiuo atveju yra tik pastovios formos, o ne veiklu- 
mai. Taigi Aristotelis nėra realistas. Jis sako, kad jutimas yra 
būtinas; tam tikras dalykas yra mąstomas, tačiau jis turi bū- 
ti ir juntamas. - „Bet kadangi tikrovėje, kaip atrodo, nėra né 
vieno daikto (o0dėv xpPžyLa), kuris egzistuotų šalia tįsiųjų 
dydžių ir atskirai nuo jų, tai mąstomieji objektai turi glūdė- 
ti juntamuosiuose - tiek vadinamosios abstrakčios sąvokos 
(tà èv Apalpėoei heyoueva), tiek visos juntamųjų daiktų sa- 
vybės ir būsenos (ėčetę)', abi šitos skirtingos galios savo vie- 
nybėje. „Štai kodėl tas, kuris nieko nejunta, negali nieko nei 

išmokti, nei suprasti; o tas, kuris protu įžvelgia (Se0p7) ka 
nors, būtinai turi naudotis vaizdiniais, nes vaizdiniai yra pa- 
našūs į pojūčius, kuriems trūksta tik materijos."?? Šitas for- 
mas, taip kaip išorinės gamtos formas, voūc padaro savo ob- 
jektu, mastomuoju dalyku, Šivauię. Baigtiniai daiktai, dva- 
sios būsenos yra tie dalykai, kuriuose nėra šito subjektyvu- 
mo ir objektyvumo tapatumo. Šitos abi pusės čia išsiskiria, 
nes protas čia yra tik galimybė, o ne kaip entelechija. 

Tai, ką šiandien vadiname subjektyvumo ir objektyvumo 
vienybe, čia išsakyta su visu įmanomu apibrėžtumu. Protas 
(voūę) yra veiklumas, mąstymas ir tai, kas mąstoma, - vie- 
nas yra subjektyvumas, kitas - objektyvumas; Aristotelis ge- 
rai skiria šiuos aspektus, tačiau taip pat griežtai ir aiškiai jis 
kalba apie jų tapatumą. Absoliučiu ir tikru dalyku mes lai- 
kome vien tą, kurio subjektyvumas ir objektyvumas yra tas 
pat, taigi yra tapatu; ir Aristotelis išsakė šitą mintį. Absoliu- 
tus mąstymas (Aristotelis jį vadina dieviškuoju voūę), dva- 
sia savo absoliutume, - šitoks mąstymas - tai mąstymas to, 
kas yra geriausia, kas yra tikslas savaime ir sau; kaip tik tai 
ir yra pats save mąstantis vouc. Šitą priešpriešą, šitą veikla 
atsiskleidžiantį skirtumą ir jo įveiką Aristotelis išreiškia teig- 
damas, kad voüc pats save mąsto pasisavindamas mintį, 
mąstomąjį objektą; šitas mąstomasis objektas iš pradžių iš- 
kyla susiliečiant ir mąstant, tik susilietus jis pagimdomas, 
taigi jis atsiranda tik mąstyme, tik mąstymo veikloje. Taigi 
šita veikla yra tam tikras gimdymas, tam tikras minties kaip 
objekto atribojimas, taigi kažkas, kas mąstymo tikrovei bū- 
tina lygiai taip, kaip ir sąlytis; išskyrimas ir sąveika yra tas 
pat, taigi voūc ir vontov yra tas pat. Juk esmės, oóoía, pasi- 
savinimas yra voūc. Protas pasisavina, ir tai, ką jis pasisavi- 
na, yra ovota, mintis; jo pasisavinimas yra veikla, ir ji suku- 
ria tai, kas pasirodo kaip pasisavinimo objektas; jis atsiran- 
da, nes įgyja. Jeigu minties turinį, objektinį jos turinį, laiky- 
tume dievišku, tai būtų neteisingas požiūris; tačiau visa 
veikimo visuma yra dieviška. Pasak Aristotelio, teorija yra 

veikliausias ir džiugiausias dalykas; tatai yra užsiėmimas 
mintimis, tuo, kas pasisavinama veikla. Todėl Dievui visada 
yra taip gera, kaip mums būna kai kada. 

Nuo čia Aristotelis pereina prie tolesnių apibrėžčių, prie 
keblumų, kurie čia gali iškilti. Jeigu voūę suprantamas tik 
kaip galia, o ne kaip veikla, tai toliau mąstyti būtų sunku, o 
mąstymo objektas būtų puikesnis negu voūę; Mąstymas ir 
mintis būtų ir tame, kuris mąsto blogiausius dalykus, nes jis 
irgi turėtų minčių, jame irgi vyktų mąstymo veikla ir t. t. Ta- 
čiau tai klaidingas požiūris; juk voóc mąsto tik pats save, nes 
jis yra tai, kas puikiausia. Jis yra minties mintis, jis yra min- 
ties mąstymas; taip išsakoma subjektyvumo ir objektyvumo 
vienybė, ir būtent tai yra puikiausia. Absoliutus galutinis 
tikslas, voūę, kuris pats save mąsto, - tai yra gėris; pastara- 
sis yra tiktai pats su savimi, egzistuoja pats dėl savęs. 

Taigi tai yra pati aukščiausia Aristotelio metafizikos vir- 
šūnė, didžiausias spekuliatyvumas, virš kurio jau nebeįma- 
noma pakilti. Gali atrodyti, kad apie mąstymą čia kalbama 
tiktai greta kitų dalykų; iš tikrųjų tai yra Aristoteliui būdin- 
ga dėstymo forma - aiškinti dalykus paeiliui. Tačiau tai, ką 
jis sako apie mąstymą, sau yra tai, kas absoliučiai spekulia- 
tyvu, ir nedėstoma greta kažko kito, pavyzdžiui, greta juti- 
mo, kuris yra tiktai galimybė (dtvautę) mąstymui. Konkre- 
čiau kalbant, Aristotelio spekuliatyvumas reiškiasi tuo, kad 
protas (voūc) yra viskas, kad protas savaime yra visybė, ap- 
skritai tiesa, taigi šito „savaime“ požiūriu jis yra mintis, bet 
po to jis yra savaime ir sau tikras mąstymas, tokia veikla, ku- 
ri yra būtis sau bei būtis savaime ir sau, mąstymo mąstymas, 
kuris yra apibrėžtas abstrakčiu būdu, bet tai ir yra absoliu- 
čios dvasios sau prigimtis. 

Tatai yra tie pagrindiniai dalykai, į kuriuos reikia atkreipti 
dėmesį kalbant apie spekuliatyviąsias Aristotelio idėjas; vis 
dėlto jų čia negalėsime smulkiau panagrinėti. 

Dabar mes pereiname prie kitos temos - praktinės filoso- 
fijos, ir kalbėsime apie geismą. „Aktualusis žinojimas sutam- 

pa su savo objektu, o potencialusis laiko atžvilgiu atskiro in- 
divido yra pirmesnis, bet absoliučia prasme jis ir laiko atžvil- 
giu nėra pirmesnis, nes iš aktualios būties atsiranda visa, kas 
yra. Nėra abejonės, kad juntamieji objektai paverčia juslės 
potencialiąją būseną aktualiąja taip, kad juslė nieko nepati- 
ria ir nesikeičia, nes tai yra tokios rūšies judėjimas. Iš tikrų- 
jų judėjimas [įprastai] yra neužbaigto judėjimo aktualybė 
(švėoyeta &teroŭç), o aktualybė absoliučia prasme (šnlė 
švepyeta) yra kitokia, tai - pasibaigusio ir pasiekusio savo 
tikslą“, tikrove tapusio „judėjimo aktualybeé".?! — „Nedalių 
dalykų (4diaipeta) pažinimas priklauso tai būties sričiai, ku- 
rioje negali būti netiesos (“e0d04). Priešingai, ten, kur gali at- 
sirasti ir tiesa (axn9ė4s), ir netiesa, jau įvyksta tam tikra min- 
čių sintezė (ovv9eotg), kuri jas suvienija. <...> O sugebėji- 
mas, kuris suvienija atskiras mintis, yra protas (voūg). <...> 
Toliau - kas nedalu ne kiekybės, o formos atžvilgiu, protas 
mąsto nedaliu laikotarpiu ir nedaliam sielos veiksmui pade- 
dant. ** — „Juslinis suvokimas panašus į paprastą teigimą ir 
galvojimą. Bet kai juntamasis objektas yra malonus arba ne- 
malonus, tai siela, lyg teigdama ar neigdama jį, jo siekia ar- 
ba vengia“, ir tai yra pozityvi ir negatyvi mąstymo apibrėž- 
tis. „Džiaugsmo ir liūdesio jausmai kyla iš juslių centro ak- 
tualaus palinkimo į gera ir bloga tiek, kiek tai pasireiškia 
minėtais jausmais. Ir blogio vengimas (pevyet), ir gėrio sie- 
kimas (Šioxe) yra to paties sugebėjimo aktai. Kitaip sakant, 
sugebėjimas ko nors vengti ir sugebėjimas siekti nei vienas 
nuo antro, nei nuo jutimų apskritai savo aktais nesiskiria, 
bet skiriasi savo esme. Tada, kai siela samprotauja, pojūčius 
pakeičia vaizdiniai; kai jie teigia gera arba neigia bloga - sie- 
kia pirmo arba vengia antro, - niekuomet nesamprotauja be 
vaizdinių. <...> Juslės centras yra vienas, panašiai kaip ir 
riba. <...> Taigi mąstantysis sugebėjimas mąsto formas nau- 
dodamasis vaizdiniais. Kai jam aiškėja, kas juose sektina ir 
kas vengtina, jis pradeda judėti ir, jei nėra jutimo, jį žadina 
vaizdiniai“, tai yra objekto savyje apibrėžtis, kuri priešina- 

ma esamojo objekto būčiai. „Kartais svarstydami ir tarda- 
miesi dėl būsimo laiko ryšio su esamuoju, mes naudojamės 
esančiais sieloje vaizdiniais ir mintimis, tarsi jie būtų prieš 
mūsų akis. Ir kai protas mums pasako, kad ten mūsų laukia 
malonumas arba skausmas, - mes siekiame arba vengiame 
to, kas yra susiję su minėtais jausmais. Ir taip yra apskritai 
mums ką nors veikiant. O tai, kas nesusiję su praktine veik- 
la - pati tiesa ir netiesa, - priklauso tai pačiai sričiai, kaip ge- 
ra ir bloga. Skirtumas tik toks, kad pirmoji priešybė turi ab- 
soliučią reikšmę, o antroji - tik tam tikram subjektui arba 
daiktui. Vadinamąsias abstrakčias sąvokas protas mąsto taip, 
kaip riestanosiškumą: arba kartu su materija, kai galvojame 
apie patį riestanosiškumą, arba kaip tam tikrą įlinkimą. 
<...> Apskritai protas, aktualiai mąstydamas, sutampa su 
savo objektais.“23 Čia nesama mąstymo ano posūkio į jo ne- 
gatyviaja pusę, kurioje jis tampa praktiniu. 

2. Prie dvasios filosofijos priskirtina ir praktikos problema. 
Dėl to apibrėžtumą įgyja praktikos sąvoka apskritai - valia. 
Šituos klausimus Aristotelis nagrinėja daugelyje savo veika- 
lų, kurie mus pasiekė. 

a. Mes turime tris didelius Aristotelio etikos veikalus. Tai 
1) „Nikomacho etika“ (Y9vx& vixoudysix), dešimt knygų, 2) 
„Didžioji etika (Ą91x4 ueyada), dvi knygos ir 3) „Eudemo 
etika“ (79.x& cùòðhua), septynios knygos. Pastarajame vei- 
kale daugiausia nagrinėjamos atskiros dorybės, o dviejuose 
pirmuosiuose randame veikiau bendro pobūdžio principų 
tyrinėjimą. Psichologijos dalykai iki pat naujausiųjų laikų 
geriausiai buvo nušviesti Aristotelio knygose; tas pat pasa- 
kytina ir apie jo mintis apie valią ir laisvę, tikslesnes impu- 
tacijos, intencijos ir t. t. apibrėžtis. Reikia tik pasistengti ir 
su tais dalykais susipažinti bei išversti į mūsų kalbos, vaiz- 
duotės, mąstymo pobūdį, o tai, žinoma, sunku. Aristotelis ir 
čia elgiasi taip pat, kaip savo fizikiniuose veikaluose: jis itin 
nuodugniai ir tiksliai apibrėžia vieną po kito įvairius mo- 
mentus, kurie priskirtini geismui - ketinimą, ryžtą, savano- 

riškus arba prievartinius veiksmus, veiksmus dėl nežinoji- 
mo, kaltę, pakaltinamumą ir t. t. Į šitą kai kada veikiau psi- 
chologinį dalykų dėstymą aš negaliu leistis. Trumpai aptar- 
siu tik kai kurias Aristotelio pateiktas apibrėžtis. 

«. Pirmiausia būtina atkreipti dėmesį į realią valią apskri- 
tai kaip moralinį principą. Praktikos srityje Aristotelis?* kaip 
aukščiausią gėrį apibrėžia laimę; gėris apskritai suprantamas 
ne kaip abstrakti idėja, o taip, kad jame esmiškas dalykas yra 
realizavimo momentas. Aristotelis nesitenkina Platono gė- 
rio idėja, nes ji yra tik visuotinybė, o Aristoteliui svarbu gė- 
rio apibrėžtumo klausimas. Aristotelis sako, kad gėris yra 
tikslas pats savaime —- Tėhetov (versti šį terminą sąvoka „to- 
bulumas“ būtų netikslu); gėris yra tai, ko geidžiama ne dėl 
ko nors kito, o dėl jo paties. Tai ir yra laimė (e6da:povix). Ab- 
soliutų savaime ir sau esantį tikslą jis apibrėžia kaip eudai- 
moniją, kurios definicija yra ši: tai yra dėl savęs paties esan- 
čio (tobulo) gyvenimo energija pagal savaime ir sau esančią 
(tobulą) dorybę - sidaiuovix CGozjg ve3Ae(aG èvépyera xac 
&pet7jV TEhetav. Kaip laimės sąlygą Aristotelis įvardija pro- 
tingą įžvalgą. Gėrį ir tikslą jis apibrėžia kaip protingą veik- 
lą (laimė jai iš esmės priklauso), kurios įžvalga būtų bent jau 
negatyvi. Bet koks veiksmas iš juslinių paskatų arba toks, 
kuris kyla iš nelaisvės apskritai, yra įžvalgos stoka, taigi yra 
tam tikras neprotingas veiksmas, kuris nėra nukreiptas į 
mąstymą kaip tokį. Tačiau šis absoliutus veiksmas yra vien 
tik mokslas, pats savyje save patenkinantis veiksmas — die- 
viškoji palaima; kitos dorybės atneša tik žmogiškąją, ribotą 
laimę, kaip kad teorinėje srityje ribotas yra jutimas. 

B. Toliau aš noriu kai ką pasakyti apie dorybės sąvoką. Do- 
rybės sąvoką Aristotelis"? apibrėžia tuo, kad, praktikos po- 
žiūriu, apskritai sieloje išskiria protingą ir neprotingą dalį; 
pastarojoje voūs yra tiktai Ouvane:, ir jai priskiriami pojūčiai, 
polinkiai, aistros, afektai. Protingajai sielos daliai priskiria- 
mas protas, išmintis, svarstymas, žinojimas, tačiau tai dar 
nėra dorybė; dorybė yra sielos protingosios ir neprotingo- 


206 


ARISTOTELIS 


sios dalies vienybé. Mes dorybe vadiname tai, kai aistru (po- 
linkiu) santykis su protu yra toks, kad jos daro tai, ka pro- 
tas nurodo. Jei įžvalga (Aóyoc) yra bloga arba jos visai nėra, 
bet aistros (polinkiai, širdis) elgiasi gerai, tai gali būti gera- 
širdiškumas, bet ne dorybė, nes dorybei šiuo atveju trūksta 
pagrindo (Noyoc), taigi dorybei būtinas protas (voūc); dory- 
be Aristotelis sieja su žinojimu, ir jie abu - žinojimas ir aist- 
ros - yra būtini dorybės momentai. Todėl apie dorybę nega- 
lima sakyti, kad ji blogai taikoma; juk ji pati yra tai, kas pri- 
taiko. Dorybės principas nėra pats savaime, jis nėra grynas, 
nėra, kaip daugelis mano, protas, o veikiau yra aistra (po- 
linkis). Aristotelis priekaištauja Sokratui, nes pastarasis do- 
rybę teigė tiktai kaip įžvalgą. Turi egzistuoti tam tikras ne- 
protingas gėrio potraukis, o protas čia prisijungia kaip po- 
traukį vertinantis ir apibrėžiantis veiksnys. Jeigu pradedama 
nuo proto, tai aistros nebūtinai seka paskui jį, dažnai būna 
jam priešingos. Taigi dorybėje, kadangi ji nukreipta į reali- 
zavimą ir priklauso atskiram Žmogui, gėris nėra vienintelis 
principas, svarbus aspektas joje yra ir alogiška sielos dalis. 
Potraukis, polinkis yra tai, kas ypatinga, skatina, kas prakti- 
nio elgesio atžvilgiu subjekte veržiasi realizuotis; subjektas 
savo veikloje yra atskiras, tačiau būtina, kad joje jis būtų ta- 
patus su visuotinybe. Šita vienybė, kurioje vyraujantis mo- 
mentas yra protingumas, ir yra dorybė; ir tai yra teisingas 
jos apibrėžimas. Šitas apibrėžimas, viena vertus, išreiškia 
aistrų nuslopinimą, antra vertus, jis nukreiptas prieš tokius 
idealus, pagal kuriuos tokio slopinimo reikia siekti nuo pat 
jaunų dienų, o kartu nukreiptas ir prieš požiūrį, kad polin- 
kiai yra geri patys savaime. Abu šitie dorovės vaizdinių kraš- 
tutinumai naujaisiais laikais dažnai iškildavo. Vienas iš ju - 
tai šnekos, kad iš prigimties gražus ir geras Žmogus yra 
aukštesnis negu pareiga; antra vertus, įsivaizduojama, kad 
pareiga turi būti vykdoma dėl pareigos; abiem atvejais neat- 
sižvelgiama į ypatingus dorybės aspektus ir ypatingybė ne- 
apibrėžiama kaip visumos momentas. 

y. Po to Aristotelis placiai aptaria atskiras dorybes. Kadan- 
gi dorybėse, kurios traktuojamos kaip to, kas geidžia, reali- 
zuoja, ir protingumo vienybė, esama tam tikro alogiško as- 
pekto, tai jis teigia jas, jų Aóyoc kaip vidurį; taigi dorybė yra 
vidurys tarp dviejų kraštutinumų, pavyzdžiui, dosnumas 
yra vidurys tarp šykštumo ir išlaidumo, atlaidumas - vidu- 
rys tarp pykčio ir pasyvumo, narsumas - vidurys tarp nu- 
trūktgalviškumo ir bailumo, draugystė - vidurys tarp savi- 
meilės ir savęs išsižadėjimo ir t. t.; tai yra vidurys, toks kaip 
pojūčių, nes dorybės momentas arba ingredientas yra jus- 
lumas. ?* Kyla įspūdis, kad tai jokia apibrėžta definicija, kad 
tai tik tam tikra kiekybinė apibrėžtis, nes tai, kas determi- 
nuoja, yra ne vien sąvoka, o ir tam tikras empiriškumas. Do- 
rybė nėra tai, kas absoliučiai savaime apibrėžta, o yra kaž- 
kas medžiagiška, ir dėl tokios savo prigimties gali būti di- 
desnė ar mažesnė. Principas, pagal kurį dorybė apibrėžiama 
tik kaip saikas (veikiau kaip laipsnių skirtumas) tarp dviejų 
kraštutinumų, dabar, aišku, peikiamas kaip labai nepakan- 
kamas ir neapibrėžtas; tačiau tokia yra paties dalyko prigim- 
tis. Dorybė apskritai, ir ypač apibrėžta dorybė, priklauso to- 
kiai sričiai, kurioje būtina paisyti kiekybinių santykių; min- 
tis čia nebėra kaip tokia pati su savimi, kiekybinė riba yra 
neapibrėžta. Atskirų dorybių prigimtis yra tokia, kad jų ne- 
įmanoma tiksliai apibrėžti; apie jas galima kalbėti tik labai 
bendrai, joms negalima rasti kokio nors tikslesnio apibrėži- 
mo, tik tokį neapibrėžtą.*? Pasak mūsų traktavimo, pareiga 
pati savyje yra absoliuti, tačiau šita visuotinybė yra tuščia; 
apibrėžtas turinys čia yra būties momentas, kuris mus įve- 
lia į kolizijas. Pareiga yra savaime ir sau - ji nėra vidurys 
tarp dviejų esančių kraštutinumų, kurie iš tikrųjų ją apibrė- 
Zia, - taigi ji yra veikiau neapibrėžta. Tačiau apibrėžtas turi- 
nys sukelia kolizijas - lieka neapibrėžta, kas yra pareiga. 

Eudaimonija ir vėliau buvo vienas pagrindinių etikos 
klausimų. Pasak Aristotelio, ji yra galutinis tikslas, gėris, ta- 
čiau šį gėrį turi atitikti esatis. 

Aristotelis pasako daug gero ir gražaus apie dorybę, gė- 
rj, laimę apskritai, pastebi, kad laimė, tò utv dya90v, tai, 
kas etiška, nerandama be dorybės ir t. t., bet visa tai speku- 
liatyvumo atžvilgiu nėra gilu. Praktinėje srityje tai yra tai, 
kad žmogus žmoguje, kaip atskirame žmoguje, ieško būti- 
numo ir bando jį nusakyti; tačiau tas būtinumas yra arba for- 
malus, arba jis yra apibrėžtas turinys, arba apibrėžtos dory- 
bės, taigi priklauso nuo empirijos. 

b. Dar reikia aptarti Aristotelio politines idėjas, išdėstytas 
jo „Politikoje“. Tai, kas būtina ir pozityvu praktinėje srityje, 
praktinės dvasios organizacija ir realizacija, jos įgyvendini- 
mas, jos substancija yra visuotinė valstybė. Aristotelis tatai 
apytikriai nujautė, politinę filosofiją jis laiko visuotine, visa 
praktine filosofija. Valstybės tikslas yra visuotinė laimė. Eti- 
ka, Aristotelio požiūriu, yra susijusi su atskiru Žmogumi, bet 
išbaigtumą ji pasiekia tautoje, ir tai yra politika.** Taip, vals- 
tybei jis teikia tokią didelę reikšmę, kad žmogų apibrėžia 
kaip tam tikrą pilietinį gyvūną, kuris turi protą. Todėl tiktai 
jis, o ne gyvūnas, turi gėrio ir blogio, teisingumo ir netei- 
singumo sąmonę, nes gyvūnas nemąsto; tačiau naujaisiais 
laikais vis dėlto teigiama, kad šitų apibrėžčių skirtumas yra 
jausmas, kuris būdingas ir gyvūnams. Esama ir gėrio bei blo- 
gio ir t. t. jausmo, bet tai, kas Žmogaus jausmą skiria nuo gy- 
vūno jausmo, yra mąstymas. Šita dalyko pusė žinoma ir 
Aristoteliui. Eudaimonijoje glūdi protinga įžvalga, kuri yra 
esminga Žmogaus dorybės sąlyga; taigi jausmo ir proto as- 
pektų dermė yra esminis momentas. Šitaip apibrėžęs žmo- 
gų, Aristotelis sako, kad Žmonių bendrija sudaro šeimą ir 
valstybę, tačiau jų santykis yra toks, kad „valstybė pagal pri- 
gimtį“ (t. y. iš esmės, substancialiai, pagal sąvoką, protą ir 
tiesą, o ne laiko atžvilgiu) „yra pirmesnė už ūkį (už šeimą, 
kuri yra natūralus, o ne protinis ryšys) „ar kiekvieną iš mū- 
su". Aristotelis atskiro žmogaus ir jo teisės nelaiko pradiniu 
dalyku, tokiu dalyku jis pripažįsta valstybę, kuri savo esme 
yra aukštesnė už atskirą žmogų bei šeimą ir yra jų substan- 
cialumas. Gėrio, teisingumo atžvilgiu valstybė yra esminė 

egzistencija. , Visuma yra pirmesnė“ (esmė) „už dalį; suar- 
džius visą [kūną], nebebus nei rankos, nei kojos, nebent iš- 
liks tik pavadinimas, kaip tuomet, kai kalbama apie akme- 
nine ranką, bet sugadinta ranka jau nebebus ranka“ (kai 
žmogus miršta, žūsta visos jo dalys). „Viskas yra apibrėžta 
savo paskirties ir galios, taigi, kas jų netenka, nebevadinti- 
nas tuo pačiu, o tik turinčiu tą patį vardą. Tad akivaizdu, kad 
valstybė ir iš prigimties yra pirmesnė už kiekvieną [atskirą 
žmogų]: juk jei žmogus, būdamas atskirtas, nėra sau pakan- 
kamas, jo santykis su visuma yra panašus į kitų dalių san- 
tykį su visuma”. Tatai yra visiškai priešinga moderniajam 
principui, kurio išeities taškas yra atskiras žmogus - tik kiek- 
vieno Žmogaus balsu sukuriamas bendruomenės gyveni- 
mas. Aristoteliui valstybė yra tai, kas substancialu, kas yra 
pagrindas; pati puikiausia čia yra politinė galimybė 
(dUvauę),?? įgyvendinama subjektyviąja veikla, kuri yra tos 
galimybės apibrėžtis, jos esmė. Taigi tai, kas politiška, yra 
aukščiausia; juk valstybės tikslas praktinėje srityje yra pats 
aukščiausias tikslas. „Tas, kuris negali įsijungti į bendriją ar 
yra sau pakankamas ir nieko nestokoja, nėra ir valstybės da- 
lis, taigi yra arba gyvulys, arba Dievas."?? Taigi valstybė 
Aristotelio, taip kaip ir Platono, požiūriu, yra prius. Tuo tar- 
pu dabar ypatinga atskiro Žmogaus valia (savivalė) laikoma 
pradiniu dalyku, absoliutu; įstatymas turi būti toks, kokį nu- 
stato visi. 

Iš šių kelių ypatybių aiškėja, kad Aristoteliui negalėjo at- 
eiti į galvą vadinamosios prigimtinės teisės mintis (nes pri- 
gimtinės teisės čia pasigendama), t. y. jis negalėjo žmogaus 
traktuoti abstrakčiai, be jo realių ryšių. 

Be to, Aristotelio „Politikoje“ esama dar ir dabar naudin- 
gu Žinių apie vidinius valstybės gyvenimo aspektus?" ir 
įvairių santvarkų aprašymo." Joks kitas kraštas nebuvo toks 
turtingas kaip Graikija visokiausių santvarkų ir jų kaitos toje 
pačioje valstybėje (tatai dabar nebesvarbu, nes senovės ir 
moderniųjų laikų valstybių principai skirtingi); tačiau Grai- 
kija nepažinojo mūsų moderniųjų valstybių abstrakčios tei- 

sés, kuri izoliuoja atskira individa ir suteikia jam kaip to- 
kiam veiksmų laisvę (ir dėl to iš esmės jis yra asmenybė), 
bet ir kaip tam tikra nematoma dvasia sujungia tuos atski- 
rus individus, tačiau sujungia taip, kad nė viename iš indi- 
vidų nėra nei visumos sąmonės, nei veiklos tai visumai; in- 
dividas veikia tos visumos labui pats nežinodamas kaip, ir 
jam tiktai reikia, kad visuma saugotų atskirą jo gyvenimą. 
Tatai yra padalinta veikla, kurioje kiekvienam individui pri- 
klauso tik tam tikra dalis, taip kaip fabrike niekas nedaro vi- 
so gaminio, o tiktai jo dalį, ir kiti nemoka daryti kitų dalių, 
o vien savąją, ir tiktai kai kurie tas dalis sujungia į visumą. 
Laisvos tautos turi tik sąmonę ir veiklą visumai; modernios 
tautos sau kaip atskiros yra nelaisvos, nes ta pilietinė (būrger- 
liche) laisvė, kuria naudojasi privatūs asmenys, pagrįsta izo- 
liacijos principu, jai trūksta visuotinybės (tai yra individų 
kaip bourgeois, o ne kaip citoyen laisvė; šitam skirtumui iš- 
reikšti mes neturime dviejų žodžių). Tačiau tokia modernių 
valstybių pilietinė laisvė yra tam tikras būtinas momentas, 
kuris senosioms valstybėms buvo nežinomas; tokia laisvė — 
tai visiškas taškų savarankiškumas ir kartu didesnis visumos 
savarankiškumas, ir tai yra aukštesnis organinis gyvenimas. 
Kai valstybė pasisavino šitą principą, galėjo atsirasti aukš- 
tesnė laisvė; antikinės valstybės laisvė — tai gamtos jėgų žais- 
mas ir produktas, atsitiktinumas ir atskiro žmogaus užgai- 
dos, o dabartinės valstybės laisvė - tai vidinis patvarumas 
ir neišardomas visuotinumas, kuris yra realus ir konsoliduo- 
tas savo dalių požiūriu. 

Beje, Aristotelis (ne taip, kaip Platonas) nemėgino vaiz- 
duoti idealios valstybės. Aptardamas valstybės santvarką, jis 
apibrėžia vien tai, kad valdyti turi geriausieji (šiaip ar taip, 
taip yra visada); todėl jis nekvaršina sau galvos, kaip turėtų 
būti apibrėžta valstybės santvarkos forma. „Jeigu kas nors 
vienas (arba daugiau negu vienas, tačiau per mažai, kad už- 
pildytų visą valstybę) taip išsiskirtų didžiule dorybe, kad vi- 
sų kitų dorybė ir politinė galia būtų tiesiog nelygintina su 
jų (jeigu jų keletas) arba su jo vieno (jeigu jis vienas), jie jau 

nebelaikytini valstybės dalimi - jų atžvilgiu bus neteisinga, 
jeigu jie, būdami tokie nelygūs dorybės ir politinės galios 
(ŠUvautę) atžvilgiu, bus vertinami kaip lygūs; juk panašu, 
kad toks [žmogus] būtų tartum Dievas tarp Žmonių.“ Šiuo 
atveju Aristoteliui neabejotinai vaidenasi jo Aleksandras, - 
jis turįs viešpatauti tarsi Dievas ir virš jo jau nebegali būti 
nieko, net ir įstatymo. Tokiems žmonėms negali būti jokio 
įstatymo, nes jie patys yra įstatymas. „Niekas juk nesakys, 
kad tokį žmogų reikia pašalinti ir ištremti, tačiau nesakys ir 
to, kad jį galima valdyti, nes tai būtų beveik tas pat, kaip 
pretenduoti valdyti Dzeusą dalijantis [jo] valdžią. Tad belie- 
ka (atrodo, kad natūraliai taip ir susiklosto) visiems mielai 
paklusti jam (4ouėvoc netYeo Dau), o tokiems žmonėms am- 
žinai (&(àtot) karaliauti valstybése."?? Graikų demokratija 
tuo metu jau buvo visiškai suirusi, todėl Aristotelis nebega- 
lėjo jai teikti reikšmės. 


4. Logika 


Dar reikia aptarti Aristotelio logiką, kuri šimtmečiais ir 
tūkstantmečiais buvo gerbiama, taip kaip dabar ji yra nieki- 
nama. Nors čia logika buvo paminėta pirmą kartą ir per visą 
tolesnę filosofijos istoriją nebus paminėta jokia kita (nes ne- 
buvo jokios kitos logikos, nebent jai priskirtume skepticizmo 
negatyvųjį požiūrį), tačiau mes negalėsime išsamiau aptarti 
jos turinio, apsiribosime tik bendru jos apibüdinimu. Aristo- 
telis laikomas logikos tėvu, ir nuo jo laikų logika nepažengė 
pirmyn. Šitos formos (ir kaip sąvokos formos, ir kaip spren- 
dinio bei samprotavimo formos) kilo iš Aristotelio, tai toks 
mokslas, kuris toks pat išliko iki dabar, nepatyręs esminių po- 
kyčių; jis tik labiau išskleistas ir dėl to formalesnis. Aristote- 
lis suvokė ir pavaizdavo mąstymą jo baigtiniame pritaikyme. 
Su šiomis mąstymo formomis jis elgiasi kaip gamtos tyrinė- 
tojas, bet tai tik baigtinės formos, jos išplaukia viena iš kitos; 
tai natūrali baigtinio mąstymo istorija. 

Kadangi logika yra grynojo samprocio abstrakčios veiklos 
įsisąmoninimas (o ne tam tikros konkretybės žinojimas), tai- 
gi kadangi ji yra grynoji forma, tai ši sąmonė iš tikrųjų kelia 
nuostabą, o dar didesnę nuostabą kelia tos sąmonės susifor- 
mavimas; tai toks kūrinys, kuris daro didžiausią garbę kūrė- 
jo minties gilumui ir abstrahavimo stiprumui. Juk didžiausia 
minties koncentravimosi jėga reikalinga atriboti mąstymą, 
vaizduotę nuo medžiaginio turinio ir fiksuoti juos kaip atri- 
botus; tokia jėga reikalinga juoba todėl, kad tas mąstymas, 
amalgamuojamas su medžiaga, išsisklaido įvairiausiais būdais 
ir gali būti daugeriopai taikomas. Ir Aristotelis nagrinėja ne 
tik mąstymo judėjimą, bet ir mąstymo veiklą vaizduotėje. 

Aristotelio logika išdėstyta jo logikos raštuose, kurie va- 
dinami ,Organonu". Prie tokių raštų yra priskiriami penki vei- 
kalai. 

a. Kategorijos (xatnyopta), kurias Aristotelis išdėsto taip 
pavadintame veikale, yra paprastos esmės, visuotinės api- 
brėžtys, tai, kas sakoma apie esamybę (4 T6v óvtov xaTNYO- 
petTau), bei tai, ką mes vadiname sampročio sąvokomis kaip 
paprastomis daiktų esmėmis. Tai gali būti tam tikra ontolo- 
gija, priskirtina metafizikai; su šitomis apibrėžtimis mes su- 
siduriame ir Aristotelio , Metafizikoje". 

Tepti «àv Aheyouevov, Aeyewv, kaip aiškėja iš Aóyoc, Žymi 
daugiau negu tik sakymą, ir tai yra priešprieša jo pirmiau 
apibūdintiems homonimams. Tà Aeydueva reikia apskritai 
suprasti kaip apibrėžtą sąvoką. Tœ Neydueva ir xà óvxa TA ue 
čia yra supriešinami vienas su kitu. Tačiau apie t4 Aeyoue- 
va kaip subjektyvų santykį Aristotelis sako: „Žodžiai sako- 
mi arba susieti vienas su kitu, arba nesusieti: susieti — pavyz- 
džiui, „žmogus bėga“, „Žmogus nugali“, o nesusieti - pavyz- 
džiui, „žmogus“, „jautis“, „bėga“, „nugali“. Šitas čvta tà uėv 
priklauso pirmajam dalijimo nariui (xx74 oup mox?) ir reiš- 
kia dalykų santykius apskritai, tokių dalykų, kokie jie yra 
patys sau; taigi santykis nėra juose pačiuose, o yra subjek- 
tyvus arba yra už ju. Po to apie oo: jis taip pat sako «àv 
óvtQV TX Ušv Aéyexat xa9' UnOxELUevoU tivóg, ir toliau, kal- 

bėdamas apie o9ot, jis vartoja ir AšyeTau, priešindamas tam 
&ott; ir Čia AgyeTai yra vartojamas pažymėti giminei jos san- 
tykyje su ypatingybe, o ¿oti - tam tikrai visuotinybei, kuri 
yra ne idėja, o tai, kas paprasta. 

x. „Iš esamų dalykų (6vrx) viena pasakoma (Aéyecat) apie 
kokį nors subjektą, bet nėra jokiame subjekte, pavyzdžiui, 
žmogus: apie subjektą - tam tikrą žmogų - kalbama kaip 
apie žmogų, bet žmogaus nėra jokiame subjekte". 

B. „Kita yra subjekte, bet nepasakoma apie jokį subjektą 
(esančiu subjekte aš vadinu tai, kas nėra dalis, bet niekada 
negali būti skyrium nuo subjekto), pavyzdžiui, tam tikra 
gramatika (tic ypauuaTixų) glūdi subjekte - sieloje, bet apie 
jokį subjektą nekalbama kaip apie tam tikrą gramatiką“ ar- 
ba kaip giminė tai negali būti susieta su tam tikru subjektu. 

Y. „O kai kas ir pasakoma apie subjektą, ir glūdi subjek- 
te, pavyzdžiui, mokslas yra subjekte - sieloje, o apie subjek- 
tą gramatiką kalbama kaip apie mokslą“. 

ò. „Dar kai kas nebūna subjekte ir nepasakoma apie kokį 
nors subjektą, pavyzdžiui, paskiras žmogus, paskiras arklys. 
Nė vienas iš tų dalykų nebūna subjekte ir nepasakomas apie 
subjektą“. 

Subjektas (Vxoxeiuevov), tiksliau - substratas, yra tai, su 
kuo santykiuoja sąvoka, tai, kas abstrakcijoje yra pašalinama, 
taigi ta priešybė, su kuria būtiname santykyje yra sąvoka. 

Atrodo, kad čia Aristotelis turi galvoje giminės, visuoti- 
nybės ir atskirybės skirtumą. 

a. Giminė pasakoma (Aéyecxa«) apie kokį nors žmogų, bet 
nėra jame arba, kitaip sakant, neegzistuoja kaip atskirybė. 
Pavyzdžiui, narsus žmogus yra kažkas tikra, bet išreikšta vi- 
suotine sąvoka. Logikoje ir jos sąvokose visuomet esama 
priešpriešos tikrovei; tai, kas logiškai tikra, savaime yra tai, 
kas mąstoma. Logika savosiomis trimis pakopomis mėgina 
mėgdžioti absoliuto kategorijas. Sąvoka yra logiškai tikra, pa- 
ti savaime ji yra vien mąstoma, galima. Sprendinyje ši logika 
teigia tam tikrą sąvoką A kaip tai, kas tikra (subjektą, ùro- 
xetuevov), ir sujungia su ja kita kaip sąvoką B; B čia turi bū- 

ti sąvoka, o A šitos sąvokos atžvilgiu turi turėti tam tikrą bü- 
tį; tačiau iš tikrųjų B yra tik bendresnė sąvoka. Samprotavi- 
mu turi būti mėgdžiojamas būtinumas; jau sprendinys yra 
tam tikra sąvokos ir turinčios būti būties sintezė, o sampro- 
tavime ši sintezė turi įgyti būtinumo formą, kurioje abu na- 
riai sulyginami tam tikru trečiu nariu (medius terminus), pa- 
gal protą, kurio uecoTnN5 sulygina priešybes. Didžioji premisa 
išreiškia loginę būtį; mažoji premisa išreiškia loginę galimy- 
bę (Kajus logikai yra kažkas vien galima); išvada sujungia 
abi šias puses. Narsus žmogus yra tam tikras mąstomas da- 
lykas, kuriam suteikta būties forma, tai yra sąvoka, išreikš- 
ta kaip tai, kas tikra; narsumas yra gryna abstrakcijos for- 
ma, kai tariama esant tai, kas yra vien mąstoma. Protui do- 
rybė yra tai, kas gyva; jis yra tikroji realybė. 

B. Visuotinybė apskritai, kuri nėra giminė (t. y. kuri pati sa- 
vyje nėra visuotinybės ir ypatingybės vienybė, nėra absoliu- 
tus atskirumas, beribiškumas), yra momentas arba predika- 
tas tam tikrame subjekte, bet jis nėra sau, où AeyeTae, jis nė- 
ra pats savaime; 6 AėyeTau — tai, kas kaip visuotina yra sau 
arba pats savyje yra begalinis. 

y. Ypatingybė, kuri yra Ayeta; antai mokslas pats savyje 
yra begalinis, todėl yra giminė, pavyzdžiui, gramatika; ir 
kartu kaip visuotinybė, arba kaip ne atskirybė, tai yra tam 
tikro subjekto momentas. 

d. Aristoteliui priklauso tai, ką jis vadina netarpišku vaiz- 
diniu; tai - individualumas, atskirybė. (Ta išimtis, kad tam 
tikras pavienis dalykas, pavyzdžiui, tam tikra apibrėžta gra- 
matika, yra taip pat kokiame nors subjekte, nepriklauso šiai 
atskirybei; juk apibrėžta gramatika pati savaime iš esmės nė- 
ra atskirybė.) 

„Kai viena pasakoma apie kita (xaTrnyopeiTai) kaip apie 
subjektą, tada visa tai, kas pasakoma (hėyetai) apie tarinį“, 
kur jam priskiriama kažkas visuotina, „tinka ir subjektui“. (Ta- 
tai yra įprastas samprotavimas; jau iš čia matyti, kad su šituo 
samprotavimu Aristotelis susidoroja labai greitai, tuo tarpu 
tikrasis samprotavimas jam turi daug didesnę reikšmę.) 

„Skirtingos giminės, nesusijusios viena su kita (ox 6)- 
AnÀa tetayuéva), turi ir rūšinių skirtumų. <...> Tačiau nie- 
kas nekliudo vienai su kita susijusioms giminéms turéti tuos 
pačius rūšinius skirtumus, nes aukštesnės giminės nusako 
žemesnes, ir todėl, kiek yra tarinio rūšinių skirtumų, tiek jų 
bus ir subjekto“ (čia óxoxetuevov vadinamas ne subjektas 
kaip toks arba ne kaip iš esmės apibrėžta atskirybė, o vie- 
nas su kitu susiję dalykai apskritai). 

„Kiekvienas be ryšio pasakytas (Aéyexa«t) žodis.“ Iki šiol, 
kalbėdamas apie ryšį (giminės ir t. t.), Aristotelis pagrindan 
dėjo dalijimą į Asyoueva &veu cvUThOx TS ir xata GUUTAOXNV. 
Tikrosios kategorijos - žodžiai, pasakyti be ryšio (&veu ovu- 
ThoxT 6). Jokia pirminė esmė nėra neigimas ar teigimas, tei- 
singa ar klaidinga. | 

Šitos kategorijos čia yra surinktos, tačiau kategorijoms skir- 
to veikalo negalima laikyti išbaigtu. Aristotelis?" išvardija de- 
šimt kategorijų: 1) substancija, būtis (o96ta); 2) kokybė (xot6v); 
3) kiekybė (noc0v), 02»; 4) santykis (reos tı); 5) vieta (noŭ); 
6) laikas (noté); 7) padėtis (xeto9a«); 8) turėjimas (čxety); 9) 
veikimas (roteiv); 10) paveikiamumas (x&oysv). Šias katego- 
rijas jis vadina predikabilijomis ir prideda prie jų dar penkis 
postpredikamentus;*" juos Aristotelis vardija paeiliui. 

Esmę, substanciją, būtent ý xuprwtata TE xat TPOTOC xat 
uarota Aeyouevy, Aristotelis traktuoja kaip individą, atski- 
rybę; dar esama antrinių esmių, kuriose kaip rūšyse (eidsow) 
glūdi anos.pirminės esmės, taip pat ir šitų rūšių giminės. 

Santykio kategorijos yra kokybės ir kiekybės sintezė, jos 
turėtų priklausyti proto sričiai, bet jos priklauso sampročiui 
ir yra baigtinių daiktų formos, kadangi jos teigiamos kaip 
santykiai. Jose pirmąją vietą užima būtis, esmė; šalia, atski- 
rai, stovi galimybė (akcidencija, tai, kas sukelta). Substanci- 
joje A yra būtis, B - galimybė; priežastiniame santykyje A 
ir B yra būtis, tačiau A įeina į B, kurioje glūdi A galimybė. 
Substancijos A yra loginė būtis, tai yra esmė, priešinama jos 
egzistavimui; šitas egzistavimas logikoje yra tik galimybė. 
Priežastingumo kategorijoje A įėjimas į B ir būtis tėra reflek- 

sijos būtis; B pati sau yra tam tikras kita. Tačiau prote A yra 
ir B būtis, ir A būtis; o A yra visa A būtis ir visa B būtis. Vie- 
nas su kitu susiję dalykai predikuojami kaip visuotinybės 
(tõv xa9' UTOxELUEVOU Aeyouevov) vardai ir santykiai (A6yoc, 
giminė); bet £v óxoxetuévo övtoç giminė nėra sakymas apie 
subjektą: „tam tikras baltumas glūdi subjekte - kūne (juk 
kiekviena spalva glūdi kūne), bet apie jokį subjektą nekal- 
bama kaip apie tam tikrą baltumą . 

„Visa kita arba pasakoma apie pirmines esmes kaip apie 
subjektus, arba glūdi juose kaip subjektuose. Taigi, jeigu ne- 
būtų pirminių esmių, būtų neįmanoma, kad kas nors kita 
egzistuotų.“ 

Giminė, pasak Aristotelio, yra mažesnė substancija negu 
rūšis. „Tarp antrinių esmių rūšis veikiau yra esmė, o ne gi- 
minė, nes ji artimesnė pirminei esmei. Jei kas norėtų api- 
brėžti pirminę esmę, kas ji yra, tai suprantamiau ir tinka- 
miau ją apibrėžtų rūšimi negu gimine. <...> Be to, pirmi- 
nės esmės dėl to pirmiausia yra esmės, kad jos yra visų kitų 
dalykų subjektai, ir visi kiti dalykai arba pasakomi apie jas, 
arba glūdi jose. <...> Mat rūšis yra giminės subjektas, nes 
giminės nusako rūšis, bet ne atvirkščiai - rūšys gimines. Tad 
ir dėl to rūšis veikiau yra esmė, o ne giminė. Iš pačių rūšių, 
kadangi jos nėra giminės, nė viena nėra daugiau esmė ne- 
gu kita. <...> Lygiai taip pat iš pirminių esmių viena esmė 
nėra daugiau esmė negu kita.“ 

„Suprantama, kad po pirminių esmių antrinėmis esmė- 
mis mes laikome tik rūšis ir gimines, nes iš to, kas pasako- 
ma, tik jos parodo pirminę esmę. Mat, jei kas norės nusaky- 
ti, kas yra paskiras žmogus, tai tinkamiau nusakys nurody- 
damas rūšį ir giminę. <...> O jei kas norės apibrėžti paskirą 
žmogų remdamasis kokiais kitais dalykais, tai apibrėš netin- 
kamai, pavyzdžiui, sakydamas, kad jis yra „baltas“, „bėga“ 
ar ką kita panašaus.“ Taigi abstrakcija būna dvejopa; pavyz- 
džiui, „žmogus“ ir „mokytas“ - abu yra tam tikro apibrėžto 
individo savybės; tačiau pirmuoju atveju išsaugoma visybė 
ir abstrahuojamasi tik nuo atskirumo, ir tai yra atskirybės 

pakélimas iki protingümo, kuriame prarandama vien reflek- 
sijos suponuota priešprieša. 

„Pirminė esmė neglūdi subjekte, ir ji nepasakoma apie 
subjektą. Kad antrinės esmės neglūdi subjekte, paaiškėja štai 
iš ko: apie paskirą žmogų kaip apie subjektą pasakoma, kad 
tai žmogus, bet „Žmogus“ neglūdi subjekte - juk paskirame 
žmoguje neglūdi „žmogus“. Taip pat apie paskirą žmogų 
kaip subjektą pasakoma, kad tai gyva būtybė, nes paskira- 
me žmoguje neglūdi „gyva būtybė“. Jei kas nors glūdi sub- 
jekte, tai niekas nekliudo, kalbant apie subjektą, kartais pa- 
sakyti pavadinimą to, kas glūdi subjekte, bet jo apibrėžimo 
(hoyos) negalima apie jį pasakyti. O antrinių esmių, kalbant 
apie subjektą, yra pasakomas ir apibrėžimas, ir pavadinimas, 
nes žmogaus apibrėžimas tinka paskiram žmogui, taip pat 
tinka ir gyvos būtybės apibrėžimas“. 

Tai, kas galioja substancijai, taip pat galioja ir joje glūdin- 
čioms skirtybėms (diapopaic), nes jose vardai ir apibrėžimai 
(hoyog) yra bendravardžiai, sinonimai (svvovunov). 

b. Antrasis veikalas yra „Apie teiginį (regt špunvias); tai 
mokymas apie sprendinius ir teiginius. Teiginiais kas nors tei- 
giama (xaTa4paots) arba neigiama (&r6qgaotc), jie yra teisin- 
gi (444 9erx) arba klaidingi (eūd05);?!? tai ne tas atvejis, kai 
vouc mąsto pats save, užsiima grynuoju mąstymu; tai ne vi- 
suotinybė, o atskirybė. 

c. Trečiasis veikalas yra pirmoji ir antroji , Analitikos" kny- 
gos; jose ypač išsamiai nagrinėjamas įrodymas ir samprotavi- 
mas. Samprotavimu (ouMoytvouoc) Aristotelis vadina tam tik- 
rą pagrindą (oti Xoyoc), iš kurio, jeigu jame teigiama viéna, 
būtinai išplaukia ir kažkas kita.?!7 Aristotelio logika pirmiau- 
sia labai tiksliai nagrinėja samprotavimus ir yra bendroji jų 
teorija; bet ji nėra visuotinė tiesos forma. Savo metafiziko- 
je, fizikoje, psichologijoje ir t. t. jis užsiiminėjo ne sampro- 
tavimais, o mąstymu, sąvoka savaime ir sau. 

d. Ketvirtasis veikalas yra „Iopikos“ (tonıxa) knygos. Jose 
Aristotelis aptaria tuos požiūrius, kuriais remiantis dalykas 
gali būti traktuojamas. Ciceronas ir Giordanas Brunas visa 

tai smulkiau išnagrinėjo. Aristotelis pateikia daugybę ben- 
drų požiūrių, kurių galima laikytis apibūdinant tam tikrą ob- 
jektą, teiginį, uždavinį ir t. t. Kiekvieną uždavinį galima iš- 
kart redukuoti į šiuos skirtingus požiūrius, kurių visur esa- 
ma. Taigi šitie požiūriai yra tarsi tam tikra įvairialypė 
schema, kuria vadovaujantis galima traktuoti ir tyrinėti ko- 
kį nors objektą; atrodo, kad tokių požiūrių pasisavinimas 
ypač svarbus lavinant oratorius ir gražbylius, nes kiekvie- 
nam šnekėtojui reikia turėti po ranka įvairius galimus po- 
žiūrius, kad jis matytų objektą iš visokių pusių ir galėtų iš 
tų visų pusių apie jį samprotauti. 

Tokias išorines refleksijos apibrėžtis Aristotelis priskiria 
dialektikai. Aristotelis”? sako, kad dialektika yra būdas surasti 
teiginius ir sprendinius remiantis tikimybe. Vieni iš šių po- 
žiūrių arba vietų (tórot) yra visuotiniai; tai - «) skirtingumas, 
B) panašumas, y) priešingumas, ò) santykis, e) lyginimas.?? 
Požiūriai arba vietos, kuriais remiantis įrodoma, kad kažkas 
yra geriau arba labiau geistina, yra «) laiko trukmė p) autori- 
tetas to ar tų, kurie tą dalyką pasirenka, y) giminė palyginti 
su rūšimi, 3) geistinumas pats sau, e) dalyko buvimas geres- 
niame, C) tikslas, 1) tikslo ir padarinio lyginimas, 9) buvimas 
gražesniu ir labiau girtinu“? ir t. t. Aristotelis?! sako, kad dia- 
lektikų atžvilgiu geriau naudoti silogizmus, o minios žmo- 
niu - indukciją. Lygiai taip dialektinius ir įrodančiuosius si- 
logizmus Aristotelis?” skiria nuo retorinių ir visokių įsitikini- 
mo rūšių; indukciją jis priskiria prie retorinių silogizmų. 

e. Galiausiai penktasis veikalas yra „Sofistinių įrodymų pa- 
neigimas (copioTUxOt šleyyo:); jame nagrinėjami tie minties 
posūkiai, dėl kurių vaizdinyje pasirodo prieštaravimas; mintis, 
užsiimdama medžiagišku turiniu ir nesąmoningai judėdama 
savo kategorijose, nuolatos patenka į prieštaravimą pati su sa- 
vimi. Sofistiniai paneigimai įvelia sąmoningą vaizdinį į tokius 
prieštaravimus ir atkreipia į juos dėmesį. Tokius prieštaravi- 
mus mini Zenonas. Ypač gerai tai mokėjo daryti megariečiai. 
Aristotelis šiuos prieštaravimus nagrinėja juos įveikdamas; jų 
įveikimą jis grindžia atribojimais ir tiksliomis apibrėžtimis. Jis 

nagrinėja tuos paneigimus, kuriuos vartojo jau sofistai ir ypač 
megariečiai, kad prieitų prie sąmoningo vaizdinio ir jį pagau- 
tų. Aristotelis negaili pastangų, spręsdamas šituos prieštara- 
vimus, jis ramiai ir atidžiai juos aptaria ir tyrinėja, jis taip el- 
giasi net ir tada, kai tie prieštaravimai pasižymi veikiau tam 
tikru teatrališkumu. Anksčiau?“ tokių prieštaravimų pavyz- 
džių jau matėme megariečių filosofijoje. 

Visi minėti Aristotelio veikalai sudaro „Organoną ; į mū- 
sų įprastinę logiką iš viso to tikrai yra patekusi mažiausia ir 
banaliausia dalis, dažniausiai vien tai, kas išdėstyta Porfiri- 
jo „Įvade“. Šita aristotelinė logika apsiriboja daugiausia pir- 
maisiais jo veikalais - „Apie teiginį ir „Analitika“, juose 
vaizduojamos tos formos, kuriomis užsiima įprastinė logi- 
ka, tos visuotinės minties formos, kurios yra pagrindas to, 
kas net ir naujausiais laikais vadinama logika. 

x. Nemirtingas Aristotelio nuopelnas yra tas, kad jis įsisą- 
monino abstraktaus sampročio veiklą, pažino ir apibrėžė tas 
formas, kurias mąstymas įgyja mumyse. Juk tai, kas mus pa- 
prastai domina, yra konkretus mąstymas, kuris yra nugrimz- 
dęs į išorinį stebėjimą; stebėjime panirusios ir anos formos, 
tai tam tikras be galo judrus tinklas; ir tų formų, šitų plonų 
visur nusidriekusių siūlų fiksavimas, jų įsisąmoninimas yra 
meistriškas empirijos kūrinys; šita sąmonė turi absoliučią 
vertę. Jau pats stebėjimas, kaip Žinios apie šitos veiklos įvai- 
riopas formas ir posūkius, yra pakankamai svarbus ir įdo- 
mus. Juk kad ir koks sausas ir neturiningas mums atrodytų 
įvairių sprendimo ir samprotavimo būdų, įvairiausių jų su- 
sipynimų išskaičiavimas, kad ir kaip menkai jis vestų į tie- 
są, tačiau aišku bent jau tai, kad tiems dalykams neįmano- 
ma priešinti kokio nors kito mokslo, kuris juos atstotų. Pa- 
vyzdžiui, vertingu laikomas siekimas pažinti neapsakomą 
daugybę Žvėrių, gyvulių, paukščių, žinoti šimtą šešiasdešimt 
septynias gegučių atmainas, kurios tarpusavyje skiriasi ki- 
tokiu galvos kuodu, rasti dar vieną naują kerpių (kerpės yra 
rauplės), vabzdžių, blakių padermės rūšį; bet juk daug svar- 
biau susipažinti su įvairiopomis mąstymo judėjimo rūšimis, 

o ne su visais tais parazitais, kuriais užsiima mokslingoji en- 
tomologija. Visa geriausia, kas įprastoje logikoje pasakyta 
apie sprendimo, samprotavimo ir t. t. formas, paimta iš Aris- 
totelio veikalų; atskiros detalės buvo išplėtotos, tačiau svar- 
biausias tiesas jau išsakė Aristotelis. 

B. Kalbant apie tikrąją filosofinę Aristotelio logikos vertę, 
būtina pasakyti, kad šitai logikai mūsų vadovėliai suteikė to- 
kią prasmę ir reikšmę, kad ji užsiima tiktai sampročio kaip 
sąmonės veikla ir ją išreiškia, kad ji moko taisyklingai mąs- 
tyti; todėl ir kyla įspūdis, kad mąstymo judėjimas vyksta 
pats sau ir kad jis neliečia to, kas būtent yra mąstoma; pa- 
gal tokią regimybę logika yra mūsų sampročio dėsniai, lei- 
džiantys mums įgyti supratimą, bet mes įgyjame jį per tam 
tikrą tarpininką, per jo judėjimą, bet tai nėra pačių daiktų 
judėjimas. Žinoma, rezultatas turi būti tiesa, tad daiktai yra 
tokie, kokius mes juos įsivaizduojame pagal šituos mąstymo 
dėsnius. Tačiau tokio pažinimo būdas turi grynai subjekty- 
vią reikšmę; ir sprendimas, ir samprotavimas čia nėra pačių 
daiktų sprendimas ir samprotavimas. 

Jeigu dabar, pasak tokio požiūrio, mąstymas yra pats sau, 
tai jis pats savaime pasirodo ne kaip pažinimas, kitaip ta- 
riant, pats savaime ir sau jis neturi jokio turinio, o yra tam 
tikra formali veikla, kuri vyksta taisyklingai, bet turinys jai 
yra duotas iš šalies. Mąstymas šia prasme tampa kažkuo 
subjektyviu; savaime ir sau šitie sprendimai ir samprotavi- 
mai yra taisyklingi, bet jiems trūksta turinio, todėl jie nega- 
li atvesti į tiesos pažinimą. Taip logikai supranta savo for- 
mas; tai, kuo šitos formos laikomos, kaip tik ir peikiama — 
kad jos yra minties formos. Ir vienu, ir kitu atveju pripažįs- 
tama, kad tos formos yra teisingos. Tačiau toks požiūris ir 
toks peikimas klaidingai supranta pačią tiesą; netiesa yra ap- 
skritai pati subjekto ir objekto prieštara, jų vienybės nebu- 
vimas, o ne klausimas, ar kažkas savaime ir sau yra tikra. 
Taigi vadinamieji samprotavimo dėsniai yra teisingi arba 
veikiau taisyklingi patys sau, ir tuo dar niekas neabejojo. 
Blogiausia, kas sakoma apie šiuos dėsnius, yra tai - jie esą 

formalūs, o klaida slypinti būtent čia: ir mąstymo kaip to- 
kio dėsniai, ir jo apibrėžtys, kategorijos yra arba tik spren- 
dimo apibrėžtys, arba tik subjektyvios sampročio formos, ir 
palyginti su jomis, daiktas savaime yra dar kažkas kita. 
Tačiau net tada, kai mąstymo dėsniai neturi empirinio tu- 
rinio, jie patys yra turinys - tikras mokslas, mąstymo moks- 
las, ir tai nėra formalus turinys. Mąstymas ir jo judėjimas - 
tai toks įdomus turinys, koks tiktai gali būti, ir tas turinys 
pats sau yra tikras. Tačiau čia vėl iškyla, ir iškyla visu aišku- 
mu, Aristotelio manieros trūkumas. Mąstyme ir jo judėjime, 
tokiame, kokį pateikia aristoteliškoji maniera ir visa vėles- 
nioji logika, atskiri momentai praranda tarpusavio ryšį; mes 
susiduriame su daugybe sprendimo ir samprotavimo būdų, 
kiekvienas yra savarankiškas ir kaip toks privalo būti tiesa 
savaime ir sau. Taigi jie ir yra turinys, bet kiekvienas yra in- 
diferentiška, skirtinga būtis; tokie ir yra garsieji prieštaravi- 
mo ir t. t. dėsniai, samprotavimas ir t. t.; tačiau jie būtent 
kaip atskiri ir neturi jokios tiesos. Tiktai jų visybė yra mąs- 
tymo tiesa; ši visybė kartu yra ir subjektyvi, ir objektyvi. To- 
dėl anie mąstymo dėsniai tėra tiesos medžiaga, beformis tu- 
rinys; jų klaida yra ne ta, kad jie yra tiktai forma, o ta, kad 
jiems trūksta būtent formos. Kaip visokios tam tikro daikto 
atskirybės, tai, kad jis yra raudonas, kietas ir t. t., yra ne pa- 
čios sau, - tik jų vienybė yra realus daiktas, taip tą pat gali- 
ma pasakyti ir apie sprendimo bei samprotavimo formų vie- 
nybę; kaip-atskiros, tos formos turi lygiai taip mažai tiesos, 
kaip ir minėtosios savybės arba kaip ritmas, melodija. Tam 
tikro samprotavimo forma bei jo turinys gali būti visiškai tei- 
singi, tačiau samprotavimo išvadoje tiesos gali nebūti, nes 
šita forma kaip tokia pati sau neturi tiesos. Tačiau šiuo as- 
pektu minėtos formos niekada nebuvo analizuotos, ir pati 
panieka logikai kyla kaip tik iš klaidingo požiūrio, kad logi- 
kai trūksta turinio. Priešingai, jos klaida yra ta, kad ji per 
daug yra turinys. Tačiau tikrasis turinys yra ne kas kita, o 
spekuliatyvioji idėja. Sampročio arba proto sąvokos yra 
daikto esmė ne pagal aną požiūrį, o kaip tiesa; ir pačiam 

Aristoteliui sampročio sąvokos - kategorijos — yra būties es- 
mybės. Taigi jeigu jos yra tikros savaime ir sau, tai jos pa- 
čios yra savo tikrasis turinys; tačiau tai liko nepastebėta. 
Tos mąstymo formos, kurios pavaizduotos Aristotelio 
knygose, yra tik samprotinio mąstymo formos; visuotines 
mąstymo apibrėžtis abstraktus samprotis paverčia pavienė- 
mis. Tai jau nėra spekuliatyvaus mąstymo logika, tai jau nė- 
ra protas kaip nuo sampročio skirtingas dalykas; pagrindas 
šiuo atveju yra sampročio tapatumo principas, pasak kurio 
niekas neturi būti prieštaringa. Tokia logika pačia savo pri- 
gimtimi nėra spekuliatyvi. Šita logika yra baigtinių dalykų 
logika, tačiau su ja būtina susipažinti; juk baigtinių daiktų 
srityje su ja susiduriama visur. Pavyzdžiui, matematika yra 
nenutrūkstantis samprotavimas; jurisprudencija yra visuo- 
tinybės taikymas ypatingybei, šių dviejų aspektų jungimas. 
Šios formos aprėpia visus baigtinius santykius, esti daug 
mokslų, žinijos sričių ir t. t., kurios nepažįsta, nenaudoja ir 
netaiko jokių kitų mąstymo formų, tik šitas baigtinio mąs- 
tymo formas; jos ir yra visuotinis mokslų, turinčių reikalą 
su baigtiniais dalykais, metodas. Tačiau tai tik baigtinių api- 
brėžčių santykiai; ir samprotavimas yra visuma, šitų api- 
brėžčių visybė. Todėl samprotavimas yra proto samprotavi- 
mas, nes jis yra samprotinė protingumo forma. Samprota- 
vimas turi tris narius, ir šita trejybė yra samprotavimo visy- 
bė. Tačiau samprotinio pobūdžio samprotavimas, toks, kokio 
esama įprastoje logikoje, reiškia, kad vienas turinys jungia- 
mas su kitu turiniu. Tuo tarpu protu pagrįsto samprotavimo 
turinys yra tas, kad subjektas ir t. t. pats jungiasi su savimi; 
proto samprotavimas reiškia, kad koks nors turinys, Dievas 
ir t. t., atskleisdamas savo paties skirtybes, jungiasi su savi- 
mi. Šitas tapatumas yra esminis spekuliatyvumo momentas, 
protu pagrįsto samprotavimo prigimtis. Taigi Aristotelis yra 
sampročio logikos, įprastinės logikos pradininkas; tos logi- 
kos formos nusako tik baigtinių daiktų tarpusavio santykius, 
ir tiesa tokiomis formomis negali būti nustatyta. Tačiau rei- 
kia pastebėti, kad Aristotelio logika pagrįsta ne tuo, kad ji 

remiasi ne Sitokiais samprotiniais santykiais, kad ji masto ne 
pagal tokias samprotavimo formas. Jeigu Aristotelis šitaip 
mąstytų, tai jis nebūtų tas spekuliatyvus filosofas, kurį mes 
pažįstame; joks jo teiginys, jokia idėja negalėtų būti sako- 
ma ir ginama, jie tiesiog negaliotų, jeigu jis laikytųsi šitos 
įprastosios logikos. Nemanykime, kad Aristotelis, tada, kai 
jis yra spekuliatyvus, mąstė, savo mintis grindė ir įrodinėjo 
remdamasis šia savo logika, šiomis „Organono formomis; 
jis nebūtų galėjęs pajudėti nė per žingsnį, nes nebūtų galė- 
jęs prieiti prie jokio spekuliatyvaus turinio. 

Ir visa Aristotelio filosofija, ir jo logika (kuri yra dvasios 
formų natūralioji istorija ir savo formas traktuoja taip, kaip 
gamtos istorija traktuoja Žvėrį, vienaragį, mamuta, vabalų 
rūšį, moliuskus, taigi juos traktuoja kaip gyvūnus) turi būti 
iš esmės perlydyta, kad jos apibrėžčių eilė taptų būtina sis- 
temine visuma, bet ne tam, kad tokia visuma būtų taisyk- 
lingai padalinta ir neliktų neužmiršta nė viena dalis, o pa- 
čios šitos dalys būtų pateiktos taisyklinga tvarka, - ji turi 
tapti vientisa organiška gyva visuma, kurioje kiekviena da- 
lis galioja kaip dalis ir tik visuma kaip tokia yra tiesa. Aris- 
totelis dažnai išreiškia, antai „Politikoje“, būtent šitokią tie- 
są. Todėl ir atskira loginė forma pati savyje neturi tiesos; ir 
ne todėl, kad ji yra forma ar mąstymas, o todėl, kad ji yra 
apibrėžta forma, apibrėžtas mąstymas, kad ji yra atskira for- 
ma ir kaip tokia turi galioti. Tačiau kaip sistema, kaip abso- 
liuti forma, kuri užvaldo šitą turinį, mąstymas savo turinį, 
savo skirtybes turi pats savyje; tai spekuliatyvi filosofija, 
spekuliatyvus turinys, kuris netarpiškai yra subjektas ir ob- 
jektas; čia sąvoka ir visuotinybė yra daiktų esmybės. Logi- 
kos formos tada tampa tokios, kurioms turinys iškyla kaip 
jų priešybė, kadangi jos pačios neturi turinio pavidalo. Kaip 
pareiga išreiškia būtį savaime ir sau, taip mąstymas išreiš- 
kia būtį savaime; tačiau tam tikra apibrėžta būtis savaime ir 
sau yra tiktai momentas, ir ji turi save apibrėžti, bet ir vėl 
įveikti savo apibrėžtumą. Loginė forma, kuri, kaip tokia api- 
brėžta forma, įveikia save, ta savo įveika atsisako pretenzi- 

jos galioti savaime ir sau. Tada logika yra proto mokslas; to- 
kia logika yra absoliutaus Zinojimo grynosios idéjos speku- 
liatyvi filosofija, ne subjekto ir objekto priestara, o pati yra 
prieštara pačiame mąstyme. Bet, šiaip ar taip, esama ir in- 
diferentiškos formos. 

Aš gana išsamiai aptariau pagrindinį Aristotelio filosofi- 
jos turinį todėl, kad iš dalies pats dalykas dėl savo turinio 
originalumo yra svarbus, o iš dalies ir todėl, kad iš tikrųjų 
senovėje nebuvo kitos tokios filosofijos, kuriai naujieji lai- 
kai taip būtų nusikaltę ir kuri taip būtų verta mūsų atsipra- 
šymo. Aristotelį daugelis laiko žmonijos mokytoju; jo sąvo- 
ka prasiveržė į visas sąmonės sritis, ir šitas sąvokinių api- 
brėžčių išsiskaidymas, kuris taip pat yra būtinas, kiekvienai 
sričiai davė gilių ir teisingų minčių. Šiek tiek užbėgant į prie- 
kį, apie išorinę jo filosofijos istoriją bendrais bruožais galima 
pasakyti, kad ji daugelį šimtmečių buvo nuolatinis mąstymo 
kultūros veiksnys. Kai krikščioniškuosiuose Vakarų kraštuo- 
se mokslas sunyko, Aristotelio filosofija šlovingai klestėjo 
tarp arabų, kurie vėlesniais laikais su ja vėl supažindino Va- 
karų kraštus. Triumfą, kuris buvo švenčiamas pašalinus Aris- 
totelio filosofiją iš mokyklų, iš mokslų, ypač iš teologijos 
(kaip filosofijos apie absoliučiąją esybę), galima vertinti dve- 
jopai. Viena vertus, iš tikrųjų buvo pašalinta ne Aristotelio fi- 
losofija, o veikiau šito mokslo, ypač teologijos mokslo, prin- 
cipas, tas principas, kad pradinė tiesa yra duota, apreikšta, 
kad tai yra tam tikras postulatas, kuris padėtas pagrindan 
visiems laikams, o jo ribose protas ir mąstymas turi teisę bei 
galimybę tik paviršutiniškai šen bei ten judėti. Tokį pavida- 
lą viduramžiais prabundantis mąstymas įgijo ypač teologi- 
joje, jis leidosi į visokius dialektinius svarstymus bei apibrė- 
žimus ir pastatė tokį pastatą, kur esama medžiaga buvo tik 
paviršutiniškai apdorojama, suskirstoma ir saugoma. Trium- 
fas įveikus šitą sistemą buvo pergalė prieš šį principą, taigi 
tai buvo savarankiško, laisvo mąstymo triumfas. Tačiau šito 
triumfo kitas aspektas yra pergalė vulgarumo, kuris išsivada- 
vo iš sąvokos ir nusimetė minties jungą. Anksčiau, net ir da- 

bar, daug prisiklauséme apie Aristotelį, apie scholastines 
vingrybes; buvo tikima, kad toks vertinimas duoda teisę 
vengti abstrakcijų ir, atsisakius sąvokos, atsigręžti į regėjimą, 
girdėjimą, bėgti į tai, kas vadinama sveiku Žmogaus protu. 
Ir moksle vingrių minčių vietą užėmė vingrus regėjimas; ko- 
kiame nors vabale, paukščių rūšyje įžvelgiamos tokios įman- 
trios skirtybės, kokios anksčiau būdavo įžvelgiamos sąvoko- 
se ir mintyse. Ar tam tikra paukščių rūšis yra raudonos ar 
žalios spalvos, ar ji turi šitaip susiformavusią uodegą ir t. t. — 
tokias vingrybes surasti daug lengviau, negu atskleisti min- 
ties skirtybes; ir kol tam tikra tauta savo mąstymo neišlavins 
taip, kad ji galėtų pakelti visuotinybę, mąstymo lavinimas 
bus naudingas pasirengimas arba, tiksliau tariant, yra svar- 
bus momentas šitame švietimo kelyje. 

Taigi Aristotelio filosofijos trūkumas yra tas, kad po to, kai 
jos dėka reiškinių daugis buvo pakeltas į sąvoką, o ši išsiskai- 
dė į daugelį apibrėžtų sąvokų, ši filosofija nepriėjo prie vie- 
nybės, neiškėlė viso to absoliučiai vienijančios sąvokos. Tai ir 
buvo tas uždavinys, kurį turėjo spręsti vėlesni laikai. Tai vyks- 
ta tuo būdu, kad sąvokos vienybė tampa poreikiu. Šita vie- 
nybė yra absoliučioji esmė. Ji iš pradžių atrodo kaip savimo- 
nės ir sąmonės vienybė, kaip grynasis mąstymas. Esmės kaip 
esmės vienybė yra objektinė vienybė, mintis, kuri mąstoma. 
Tačiau vienybė kaip sąvoka, kuri pati savaime yra visuotinė 
negatyvi vienybė, kuri yra laikas kaip absoliučiai pilnatviškas 
laikas ir savo pilnatviškume kaip vienybė, - tai ir yra grynoji 
savimonė. Todėl mes ir matome, kad ateina metas, kai gry- 
noji savimonė paverčia save esme; bet iš pradžių ji turi sub- 
jektyvią reikšmę - ji yra tam tikra savimonė, kuri kaip tokia 
ir yra fiksuojama ir kuri atsiskiria nuo objektinės esmės, to- 
dėl ji nėra laisva nuo tam tikros skirtybės, kurios ji nenugali. 

Šitas būtinas procesas iškėlė stoikų, epikūrininkų, po to 
Naujosios akademijos ir skepticizmo filosofijas, kurias mes 
dabar nagrinėsime. 

Tiesioginis Aristotelio sekėjas buvo Teofrastas, gimęs ant- 
raisiais 102-osios olimpiados metais (371 m. pr. Kr.); nors jis 

buvo garsus, tačiau tik kaip Aristotelio komentatorius?” 
(Aristotelis paliko tokį turtingą filosofinių sąvokų lobį, kad 
jame nepristigo medžiagos tolesniam apdorojimui, abstrak- 
tesniam išdėstymui, atskirų teiginių iškėlimui); tačiau apie 
jį, kaip ir apie daugelį kitų, pavyzdžiui, Dikajarchg?? Mesi- 
nietj? (iš ju pats garsiausias yra Teofrasto sekėjas Stratonas 
Lampsakietis**'), - nedaug ką galima pasakyti; apie pastarąjį 
filosofą turime tik keletą bendro pobūdžio žinių; praneša- 
ma, kad jis išgarsėjo kaip fizikas ir kad jo.gamtos sąvoka bu- 
vo mechanistinė, tačiau ne tokia kaip Leukipo ir Demokri- 
to, vėliau Epikūro, bet buvo pagrįsta šilumos ir šalčio pra- 
dais,?? todėl (jeigu tiesa tai, kas apie jį pranešama) jis 
visiškai pamynė Aristotelio pažiūras ir viską aiškino mecha- 
niniais santykiais bei atsitiktinumu ir taip atsisakė teleolo- 
ginio tikslo??? (taip jis samprotavo ne blogais moderniaisiais 
laikais). Kiti peripatetikai plėtojo atskirus Aristotelio moky- 
mus, rašė tokio pat turinio veikalus, tik jiems suteikdavo 
tam tikrą retorišką, komentarų formą. Jau minėjome, kad 
Aristotelio raštai anksti pražuvo, ir jo filosofija išliko ne šių 
pirminių šaltinių, o mokykloje puoselėjamos tradicijos dė- 
ka; todėl ši filosofija netrukus buvo iš esmės perdaryta, dėl 
to buvo galima pateikti tokias Aristotelio filosofijos interpre- 
tacijas, apie kurias sunku tvirtai pasakyti, ar kai kurios iš jų 
neatsidūrė tarp veikalų, kurie priskiriami pačiam Aristote- 
liui. 

Peripatetikų mokykla kaip laimės, dorybės principą teigia 
A6Yoc ir polinkį. 

Tai ir būtų visa mūsų pažintis su Aristotelio filosofija. Su 
ja sunku skirtis, nes kuo daugiau gilinamasi į detales, tuo 
įdomesnė ji darosi ir tuo geriau mes įžvelgiame dalykų są- 
ryšį. Aristoteliškoji filosofija dar vadinama ir peripatetikų fi- 
losofija; pastaroji, pavyzdžiui, Cicerono laikais, tapo tam tik- 
ra populiariąja filosofija, - gilus, spekuliatyvus Aristotelio 
mąstymo būdas buvo supaprastintas ir įsisąmonintas. 

Iš visų senovės filosofų, kuriuos reikia studijuoti, Aristo- 
telis yra pats vertingiausias. 

Mes baigėme kalbėti apie pirmąjį graikų filosofijos periodą 
ir pereiname prie antrojo. Pirmasis graikų filosofijos periodas 
tęsiasi iki Aristotelio - jis tam tikru būdu suformavo mokslą. 
Platono ir Aristotelio filosofijos rezultatas buvo idėja. Pažini- 
mas jose įgijo laisvo mąstymo pagrindą. Platono filosofijoje 
visuotinybė kaip principas yra veikiau abstraktaus pobūdžio; 
bet pagrindas yra suvoktas. Aristotelio filosofijoje mąstymas 
tapo konkretus; tai jau nebe nejudanti abstrakti idėja, tai to- 
kia idėja, kuri konkreti savo veikmėje. Tolesnis poreikis, kuris 
dabar netarpiškai buvo būtinas, turėjo atsirasti, glūdėti būtent 
toje filosofijoje, kurią suformavo Platonas ir Aristotelis. Šitas 
poreikis pasireiškė tuo, kad visuotinybė dabar buvo suvokta 
būtent kaip visuotinybė, kaip principo visuotinumas, reiš- 
kiantis tai, kad tas principas turi būti keliamas ir turi galioti 
kaip visuotinis principas; taigi ypatingybė dabar pažįstama ši- 
ta visuotinybe, kitaip tariant, iškilo sisteminės filosofijos po- 
reikis. Galima kalbėti apie Platono ir Aristotelio filosofijos sis- 
temas, tačiau jos neįgijo sistemos formos, nes sistema turi tu- 
rėti vieną principą, kuris nuosekliai apimtų visų atskirų 
dalykų traktavimą. Aristotelio filosofija yra išsamus visatos 
suvokimo kompleksas, matome, kaip jis viską redukuoja į 
spekuliatyvuma, ir tai yra aukščiausias mokslinis supratimas, 
nors prie kiekvieno dalyko jis ir prieina empiriškai. Aristote- 
lio filosofijoje esti vienas principas, spekuliatyvus, bet jis ne- 
iškeliamas kaip vienis; spekuliatyvumo prigimtis neįsisąmo- 
ninama kaip sąvoka sau, joje neglūdi visa gamtos ir dvasios 
visatos įvairovės raida, juoba ji nėra pateikiama kaip visuoti- 
nybė, iš kurios išsiskleistų atskirybė (jo logika veikiau eina 
priešinga kryptimi). Aristotelis veikiau apžvelgia daugybę gy- 
vų ir negyvų padarų, pasistato juos prieš savo objektyvų, su- 
vokiantį mąstymą ir mintimi juos pagauna. Kiekvienas objek- 
tas pats sau yra sąvoka; Aristotelis sako: tai yra objektas, ir 
mes jį randame štai taip apibrėžtą. Tačiau šitas mintis jis su- 
jungia, ir dėl to tada jis yra spekuliatyvus. Aristoteliui ir Pla- 
tonui apskritai būdingas ir tam tikras empirizmas, pasireiš- 
kiantis tuo, kad jie įvairiais aspektais aptaria tam tikrą vaiz- 

dinį; tokia laisva samprotavimo maniera ypač pasižymi Aris- 
totelis. Nors aristoteliškajame moksle patį save mąstančio 
mąstymo idėja suprantama kaip aukščiausioji tiesa, tačiau jo 
realizavimas, gamtos ir dvasios visatos sąmonė sukuria už ši- 
tos idėjos ilgą pabirų sąvokų eilę. Joje nėra vieno dalyko: vie- 
no principo, kuris būtų vedamas per visas šias sąvokas. Visa 
pažintų dalykų apimtis turi tapti viena vienybe, viena sąvo- 
kos organizacija. Todėl artimiausias filosofijos poreikis dabar 
yra tas, kad visuotinybė būtų suprasta kaip laisva sau, taigi 
tampa akivaizdus bendro principo visiems ypatingiems da- 
lykams poreikis - minėtą idėją taip suprasti, kad įvairialypė 
realybė būtų susieta su šia idėja kaip su visuotinybe, būtų ja 
apibrėžta ir šitoje vienybėje pažinta. Toks yra tas filosofijos at- 
ramos taškas, kurį mes įgijome šitame antrajame periode. 
Tokia sisteminė filosofija iš pradžių tampa dogmatizmu, 
vėliau kaip jo priešybė iškyla skepticizmas. Dogmatiškumą 
prancūzai vadina systėmatigue (systėme reiškia tai, kad viskas 
nuosekliai pajungta vienam principui, kad vaizdiniai turi iš- 
plaukti iš vienos apibrėžties); todėl systėmatigue reiškia tą pa- 
tį kaip ir vienašališkumas. Aristotelio filosofijoje mes susi- 
dūrėme su aukščiausia idėja - patį save mąstančiu mąsty- 
mu; tačiau pastarasis stovi savo vietoje tik kaip tai, kas ypa- 
tinga, jis nėra visos jo filosofijos principas. Šitas patį save 
mąstantis mąstymas yra visiškai konkretus; mąstyti save patį 
yra objektyvumas, pats mąstymas yra subjektyvumas - voc, 
kuris yra objektyvus ir subjektyvus, kuris yra vienybės sa- 
monė, taigi kaip mąstymo mąstymas jis yra konkretus. To- 
liau reikėjo, pirma, šitą idėją išrutulioti iš jos pačios ir visuo- 
tinybę atskleisti kaip realią visuotinybę, taigi reikėjo prieiti 
prie pasaulio tokio pažinimo, kad to pažinimo turinys būtų 
suvoktas tik kaip patį save mąstančio mąstymo apibrėžtis. 
Tačiau šitai negalėjo įvykti savaime ir sau. Pripažįstama tik 
vieno principo būtinybė. Antra, reikėjo įveikti tokią padėtį, 
kai šitas principas tėra formalus ir abstraktus principas, iš 
jo ypatingas pažinimo turinys dar neįgyjamas dedukcijos 
būdu, visuotinybė tik pritaikoma ypatingybei ir ieškoma to- 

kio pritaikymo taisyklés. Kad ypatingas turinys bütu kon- 
kretus, jis turėtų būti išplėtotas iš idėjos; pastaroji Aristote- 
lio filosofijoje pati savaime yra konkreti. Kitoks ypatingo tu- 
rinio santykis su visuotinybe yra to turinio subsumcija; tai- 
gi čia jie abudu yra vienas nuo kito skirtingi, jų suvieniji- 
mas yra tik subsumcijos suvienijimas, todėl visuotinybė yra 
tik formalus principas. Fizinio ir dvasinio pasaulio reiškiniai 
savo ruožtu iš pradžių turi būti formuojami remiantis sąvo- 
ka, kad būtų prieita prie dėsnių; ir tada abu šitie procesai 
galėjo susitikti. Kiti mokslai paklūsta savo poreikiui pakelti 
reiškinį iki apibrėžtos minties, formuluoti visuotinius, bet 
apibrėžtus bendruosius teiginius; tada spekuliatyvusis pro- 
tas gali atsiskleisti tuose teiginiuose ir jų sąryšyje, kuris yra 
vidinis jų sąryšis. 

Taigi turi iškilti visuotinis principas, tačiau iš jo neišplė- 
tojamas ypatingas pažinimo turinys; taigi principas lieka 
abstraktus, todėl tokia filosofija tampa vienašališka. Juk ne- 
vienašališkas yra tiktai toks konkretumas, kuris savyje turi 
abi puses. Kitaip tariant, tokia filosofija yra dogmatiška, tei- 
gianti. Juk tokiu būdu principas tiktai teigiamas, o ne įro- 
domas kaip tiesa. Čia būtinas tam tikras vienas principas, 
kuris galėtų sau viską pajungti; tas principas yra tai, kas yra 
pirmiausia, todėl jis neįrodomas, o tik teigiamas. 

Taigi pažinimas dabar turi šitokį poreikį. To poreikio pa- 
tenkinimas pasaulyje pasirodo vidinio dvasios būtinumo dė- 
ka - ne išoriškai, o taip, kad atitinka sąvoką. Šis poreikis ir 
pagimdo stoikų, epikūrininkų ir skeptikų filosofijas. 

Jeigu, dėstydami pirmojo laikotarpio filosofiją, gerokai 
užtrukome, tai dabar šį užtrukimą galėsime kompensuoti, 
nes antrojo periodo filosofiją aptarsime trumpai. 

ANTRAS PERIODAS: 
DOGMATIZMAS IR SKEPTICIZMAS 


Šitame antrajame periode, kuris eina prieš Aleksandrijos 
filosofiją, aptarsime dogmatizmą ir skepticizmą. Dogmatizmas 
dalijasi į dvi dalis - į stoikų filosofiją ir Epikūro filosofiją, o 
trečioji filosofija, kuri kaip dalis įeina į abi šias filosofijas, ta- 
čiau vis dėlto yra kita filosofija, - tai skepticizmas. Nekalbé- 
sime apie Aristotelio sekėjus ir peripatetikų filosofijos toles- 
nį plėtojimąsi, nors Teofrastas, Stratonas buvo garsūs filoso- 
fai. Ši filosofija nebėra įdomi, ir vėliau ji veikiau tapo tam 
tikra populiariosios filosofijos atmaina; mat kaip iš tikrųjų 
spekuliatyvi ji turėjo labiausiai sutapti su tikrove. Akademi- 
jos filosofiją nagrinėsime kartu su skepticizmu. 

Matėme, kad ankstesniojo periodo pabaigoje atsirado 
idėjos arba visuotinybės sąmonė, kuri pati savyje yra tiks- 
las, - tam tikras visuotinis, tačiau savyje apibrėžtas princi- 
pas, kuris dėl to geba aprėpti ypatingybes ir gali būti joms 
taikomas. Šitas visuotinybės taikymo ypatingybei santykis 
čia yra vyraujantis, nes dar nėra minties, kad iš pačios vi- 
suotinybės išsiskleidžia visybės ypatingumas. Tačiau iš šitos 
visuotinybės taikymo kyla sistemos ir sisteminimo poreikis; 
tam tikras principas turi būti nuosekliai taikomas ypatingy- 
bei, idant juo remiantis būtų pažįstama viso, kas ypatinga, 
tiesa. Iš šio poreikio kyla vadinamasis dogmatizmas. Tačiau 
pagrindinis klausimas dabar yra kriterijaus klausimas. Spe- 
kuliatyviosios Platono ir Aristotelio didybės nebėra, tai vei- 
kiau sampročio filosofija. Jos principas abstraktus, taigi jis 
yra sampročio principas. Remdamasi tokiu santykiu, filoso- 
fija savo uždaviniu laiko tiesos kriterijaus klausimą: kadan- 
gi tiesa yra mąstymo ir realybės atitikimas arba, tiksliau, są- 
vokos tapatumas kaip subjektyvumo ir objektyvumo dermė, 
tai reikalingas tam tikras tokio atitikimo įvertinimo princi- 


231 


GRAIKU FILOSOFIJA 


pas. Taigi šitas klausimas suponuoja tam tikro principo su- 
radimą. Tiesa yra konkreti, o ne abstrakti. Kuo remiantis tie- 
sa yra pažįstama, kuo remiantis ji įvertinama (xpivetv) kaip 
tiesa? Taigi kriterijus ir principas yra tas pat. Tačiau šis klau- 
simas išspręstas tik formaliai ir dogmatiškai, todėl iškyla 
skepticizmo dialektika, - ji atskleidžia šito principo, taigi ir 
apskritai principo kaip dogmatiško, vienašališkumą. Visoje 
daugybėje besiformuojančių sokratinių mokyklų pagrindi- 
nis dėmesys sutelkiamas į dvi apibrėžtis; viena jų — tai krite- 
rijus, tam tikras principas, kuriuo remiantis viskas turi būti 
apibrėžiama, viską galima įvertinti, tam tikras visuotinis 
principas sau, toks principas, kuris būtų ir tai, kas apibrėžia 
ypatingybes. Mes jau ir anksčiau susidūrėme su tokiais abst- 
rakčiais principais, pavyzdžiui, grynoji būtis, t. y. tiktai bū- 
tis, o to, kas ypatinga, kas prasideda neigimu, atskyrimu nuo 
kito, - to čia nėra ir tai teigiama kaip nesama. Tačiau dabar, 
priešingai, iškyla poreikis tokios visuotinybės, kuri kartu 
apibrėžtų ir ypatingybes ir kuri privalo tose ypatingybėse 
glūdėti; taigi ypatingybės čia nepaliekamos nuošalyje, o tu- 
ri galioti kaip tos visuotinybės apibrėžtos. 

Tolesnis šito filosofavimo padarinys yra tas, kad vertini- 
mo principas, kaip formalus principas, buvo subjektyvus, to- 
dėl jis įgijo esminę savimones subjektyvumo reikšmę. Dėl to, 
kad įvairovės apskritai pasisavinimas yra formalus ir išoriš- 
kas, aukščiausias taškas, kuriame mintis apibrėžčiausiu bū- 
du save atranda, yra savimonė. Visos šitos filosofijos grynąjį 
savimonės santykį su savimi traktuoja kaip principą. Tik joje 
patenkinama idėja; sampročio formalizmas, būdingas dabar- 
tiniam tariamam filosofavimui, irgi tikisi rasti savo pripildy- 
mą, įgyti konkretų turinį subjektyvioje širdyje, vidiniame 
jausme, tikėjime. Nors gamta ir politikos pasaulis irgi yra 
konkretūs, tačiau tai tik tam tikras išorinis konkretumas; tik- 
rasis konkretumas glūdi ne apibrėžtoje visuotinėje idėjoje, 
o savimonėje, savume. Antroji vyraujanti apibrėžtis - tai iš- 
minciaus apibrėžtis. Pagrindiniai klausimai yra šie: kas yra 

išminčius? kaip elgiasi išminčius? Ne tik voūę, bet ir apskri- 
tai viskas turi büti mastoma, t. y. kaip tai, kas subjektyvu, 
turi büti mano mintimi. Kaip tai pasidaro mastoma? - Nes 
igyja formalaus tapatumo su savimi pavidala. Kas yra savai- 
me tai, kas mąstoma, t. y. tai, kas objektyvu? - Mąstymas. 
Kriterijaus, vieno principo mąstymas savo netarpiškoje tik- 
rovėje yra subjektas savyje; mąstymas ir mąstantysis netar- 
piškai susiję vienas su kitu. Šitos filosofijos principas yra ne 
objektyvus, o dogmatinis, jis pagrįstas savimonės siekimu 
patenkinti save. Taigi subjektas yra tai, kuo reikia rūpintis. 
Subjektas pats sau ieško savyje savo laisvės, savo ištvermės 
principo, jis privalo atitikti kriterijų — šitą visiškai visuotinį 
principą, jis privalo save iškelti iki šitos abstrakčios laisvės, 
iki šitos nepriklausomybės. Savimonė gyvena savo mąsty- 
mo vienatvėje ir joje randa pasitenkinimą. Tokie yra pama- 
tiniai interesai ir pamatinės apibrėžtys tų filosofijų, prie ku- 
rių mes dabar prieiname. Išdėstysime svarbiausius jų teigi- 
nius, tačiau įsileisti į detales būtų ir netikslinga, ir neįdomu. 

Taip filosofija dabar įžengia į romėnų pasaulį. Ir nors ji 
vis dar priklauso graikams, nors didieji jos mokytojai visa- 
da buvo graikai (šios filosofijos atsirado Graikijoje), tačiau 
šios sistemos ypač romėnų viešpatavimo dėka iškilo kaip ro- 
mėnų pasaulio filosofija; būdama priešprieša šitam pasauliui 
kaip nesiderinančiam su protinga praktine savimone, ši sa- 
vimonė, atstumta nuo tikrovės ir įstumta į save pačią, pro- 
tingumo galėjo ieškoti tiktai savyje ir tiktai sau, ji galėjo rū- 
pintis tiktai savimi, kaip kad abstraktūs krikščionys rūpina- 
si tik savo sielos išganymu. Giedrame graikų pasaulyje 
subjektas buvo daugiau susirišęs su savo valstybe, su savo 
pasauliu, jis gyveno juose. Nelaimingoje tikrovėje žmogus 
įvejamas į save patį ir savyje turi ieškoti to sutarimo, kurio 
nebegalima rasti pasaulyje. Romėnų pasaulis yra abstraktus 
pasaulis - viena valdžia, vienas valdovas visam civilizuotam 
pasauliui. Tautų individualumas buvo nuslopintas, atskirą 
žmogų slėgė svetima valdžia, abstrakti visuotinybė. Tokia 

nedarnos büsena pažadino poreikį ieškoti pasitenkinimo ir 
jį surasti. Kadangi (tai buvo pripažįstama) buvo tam tikra 
abstrakti valia, o pasaulio valdovo atskira valia irgi buvo 
abstrakcija, tai ir vidinis mąstymo principas turėjo būti abst- 
raktus, jis galėjo atnešti tik formalų, subjektyvų susitaikymą. 
Roma turėjo tik abstraktaus viešpatavimo principą; taigi ro- 
mėnų dvasiai galėjo būti patrauklus tik toks dogmatizmas, 
kuris buvo paremtas principu, pagrįstu ir įteisintu sampro- 
čio formos. Filosofija glaudžiai susijusi su pasaulėrega. Tie- 
sa, romėnų pasauliui, kuris nužudė gyvąjį tautų individua- 
lumą, buvo būdingas formalus patriotizmas ir jo dorybės, be 
to, jis sukūrė darnią teisės sistemą; tačiau spekuliatyvioji fi- 
losofija negalėjo užgimti iš šios mirties; iš jos kilo tiktai geri 
advokatai ir Tacito moralė. Po to šitos filosofijos romėnų pa- 
saulyje suėjo į prieštaravimą su jų senaisiais prietarais; filo- 
sofija užėmė religijos vietą. 

Esama trijų filosofijų, kurios čia pasirodo; tai — stoicizmas, 
epikūrizmas ir skepticizmas. Platono filosofija, beje, dar išlieka 
gryna ir daugiausia yra žinoma kaip senoji Akademija; tuo 
tarpu Naujoji akademija pereina į skepticizmą. Be to, iki pat Ci- 
cerono laikų buvo peripatetikų; ši vėlyvoji peripatetikų filo- 
sofija jau nebėra aristotelinė, ji virto populiariąja filosofija, su 
kuria susiduriame Cicerono veikaluose. Aristotelio išeities taš- 
kas buvo empirinis, jis ėjo samprotavimo keliu, tačiau visa tai 
jis sutraukia į sąvoką, todėl jis yra spekuliatyvus. Spekuliaty- 
vumas buvo būdingas jo dvasiai, bet to neužteko, kad jis pa- 
sidarytų metodu; toks spekuliatyvumas nėra pats sau laisvai 
iškilęs ir negali tapti principu. 

Dogmatinė filosofija yra ta, kuri iškelia tam tikrą apibrėž- 
tą principą, kriterijų, ir iškelia tik juos. Visi trys šios filosofi- 
jos iškelti principai yra būtini. 1. Pirmiausia tai mąstymo, pa- 
ties visuotinumo principas, tačiau toks, kuris yra apibrėžtas sa- 
vyje; mąstymas yra tiesos kriterijus, jis yra tai, kas apibrėžia. 
2. Kitas principas, kuris iškyla kaip mąstymo priešprieša, yra 
apibrėžtumas kaip toks, atskirumo principas, pojūtis apskritai, 

suvokimas, Ziüra. Tai stoikų ir epikürininku filosofijos prin- 
cipai. Abu šie principai vienašališki ir, kaip pozityvūs, tapo 
sampročio mokslais. Abstraktus mąstymas pats savaime nė- 
ra konkretus. Apibrėžtumo esama šalia mąstymo, jis turi bū- 
ti suvokiamas kaip esantis pats sau ir paverstas principu; jis 
įgyja absoliučią teisę abstraktaus mąstymo požiūriu. Taigi vi- 
suotinybė ir atskirybė. 3. Greta stoicizmo ir epikūrizmo kaip 
trečia filosofija pasirodo skepticizmas, kuris yra abiejų pir- 
mųjų filosofijų vienašališkumo neigimas. Jos abi yra viena- 
šališkos, ir tai turi būti įsisąmoninta, pažinta; taigi trečiasis 
principas yra neigimas bet kokio kriterijaus, visų apibrėžtų 
principų, kad ir kokio pobūdžio jie būtų - jusliniai, reflek- 
tuoti ar mąstomieji vaizdiniai ir žinojimas. Stoikų filosofija 
principu pavertė abstraktų mąstymą, epikūrininkų - pojū- 
tį; skepticizmas yra negatyvioji pozicija, tai veiklus visų 
principų neigimas. Tiesioginis tokios pozicijos rezultatas — 
įsitikinimas, kad nieko negalima pažinti. Su šitokiu princi- 
pu mes jau susidūrėme anksčiau - tai kinikų ir kirėniečių fi- 
losofija. Šitą principą randame ir Cicerono veikaluose, tačiau 
labai sunku stoikų principą atskirti nuo kinikų principo, taip 
pat nuo to principo, kuris būdingas peripatetikų dėstomai 
moralei. 

Taigi vienas dalykas yra principas, kriterijus, kitas daly- 
kas - ką subjektas daro vadovaudamasis šituo principu, kad 
būtų laisvas, kad įgytų dvasios nepriklausomybę. Tatai yra vi- 
dinė subjekto laisvė savyje; šita dvasios laisvė, šitas aistrų 
vengimas, šitas abejingumas, ramumas, atarakcija, ištver- 
mingumas, dvasios vienodumas savyje, kuris nepasiduoda 
kančiai ir su niekuo nesusisieja, - tai ir yra visų šitų filosofi- 
jų bendras tikslas, kad ir kokį niūrų dabar įsivaizduojame 
skepticizmą, kad ir koks žemas mums dabar atrodo epikū- 
rizmas. Šiaip ar taip, visos jos buvo filosofijos. Jų dėka indi- 
vidas būdavo patenkintas, ištvermingas, buvo nepriklauso- 
mas nei nuo malonumo, nei nuo kančios ar kokio kitokio ry- 
šio; tikrasis epikūrininkas irgi iškilęs virš tokių ypatingų 

ryšių. Tai, kad dvasia pasiekia pasitenkinimą tik būdama 
abejinga ir laisva visokių poveikių atžvilgiu, yra bendras vi- 
sų šitų filosofijų požiūris. Tatai, žinoma, yra graikų filosofi- 
jos, tačiau jau perkeltos į romėnų pasaulį. Ana konkreti do- 
rovė, anas siekimas įvesti principą į pasaulį remiantis vals- 
tybės santvarka, kaip tai mėgino padaryti Platonas, arba toks 
konkretus mokslas, kurį sukūrė Aristotelis, - visa tai jau iš- 
nyksta; romėnų pasaulio negandose visą dvasinės individu- 
alybės grožį ir taurumą sunaikino šalta, šiurkšti ranka. Šia- 
me abstrakcijos pasaulyje individas buvo priverstas abstrak- 
čiu būdu ieškoti pasitenkinimo savyje, nes tikrovė jo 
negalėjo duoti; jam reikėjo gelbėtis bėgant prie abstrakcijos 
kaip minties, prie abstrakcijos kaip egzistuojančio subjekto, 
taigi bėgti į šitą vidinę subjekto laisvę kaip tokią. Tokia filo- 
sofija atitiko romėnų pasaulio dvasią. 


A. STOICIZMAS 


Apie stoicizmą, lygiai kaip ir apie epikūrizmą, apskritai 
pasakytina, kad jie atsirado kaip tam tikras kinikų ir kirėnie- 
čių filosofijos pakaitalas (taip kaip skepticizmas tapo Akade- 
mijos pakaitalu), kitaip tariant, jos perėmė šių filosofijų prin- 
cipą, tačiau jam suteikė veikiau mokslinio mąstymo formą. 
Kadangi ir anose, ir šiose filosofijose turinys yra pastovus 
bei apibrėžtas ir dėl to savimonė tampa vienpusiška, tai ši- 
ta aplinkybė, tiesą sakant, sunaikina spekuliatyvumą, ku- 
riam nežinomas toks fiksuotas turinys, priešingai - jis jį pa- 
šalina ir objektą traktuoja kaip absoliučią sąvoką, kaip savo 
skirtybėse nedalomą visumą. Todėl šiose dviejose filosofijo- 
se iš tikrųjų susiduriame ne su spekuliatyvumu, o tik su tam 
tikru vienašališko ir riboto principo taikymu. Aristotelio fi- 
losofija pagrįsta neribota absoliučiąja idėja, kuri neteigiama 
tam tikru vienu apibrėžtumu, su tam tikra viena skirtybe; 
jo filosofijos trūkumas yra realizavimo trūkumas - momen- 

tai nesujungiami j viena savoka. O müsu aptariamose filo- 
sofijose teigiama viena sąvoka kaip esmė ir viskas yra susiję 
su ja, taigi jose esti būtinas santykis; tačiau tai, kame viskas 
yra viena, nėra tiesa. Aristotelio filosofijoje kiekvienas da- 
lykas nagrinėjamas savo apibrėžtume kaip absoliutus ir su 
kitkuo nesusijęs; pastaruoju atveju tas dalykas nagrinėjamas 
iš esmės šitame santykyje, taigi ne kaip absoliutus, tačiau jis 
netraktuojamas kaip esantis savaime ir sau. Kadangi atski- 
rybė čia traktuojama ne absoliučiai, o tik reliatyviai, tai ir vi- 
sumos išdėstymas nėra įdomus, - tai tam tikras išorinis san- 
tykis. Nors Aristotelis irgi rankioja atskirybes, tačiau tą ran- 
kiojimą nustelbia spekuliatyvus traktavimas, o šiuo atveju 
atskirybės tik rankiojamos, be to, ir požiūris į jas lieka išoriš- 
kas. Šitas santykis ne visuomet nuoseklus, taip yra, kai, pa- 
vyzdžiui, gamta traktuojama kaip dalykas pats savaime, o 
jos esamybė savaime ir sau atsiduria už jos ribų, todėl jos 
traktavimas tampa vien samprotavimu remiantis neapibrėž- 
tais principais arba tik tokiais principais, kurie yra arčiausiai. 

Kadangi, aptardami šias dvi filosofijas, mes apsiribosime 
tik bendriausiais jų principais, tai iš pradžių susipažinkime 
su pačiais žymiausiais stoikais. 

"Kalbant apie stoikų filosofijos istoriją, pirmiausia būtina 
nurodyti, kad stoikų mokyklos įkūrėjas yra Zenonas Kitijie- 
tis (jo nereikia painioti su Zenonu Elėjiečiu); jis gimė Kipre, 
Kitijos mieste, 109-ąją olimpiadą. Jo tėvas buvo pirklys, ir jis 
iš savo prekybos kelionių į Atėnus, kurie tada, o ir ilgą laiką 
vėliau buvo filosofijos centras ir daugybės filosofų gyvena- 
ma vieta, parveždavo savo sūnui knygų, daugiausia sokra- 
tikų veikalų, ir taip pažadino jo susižavėjimą mokslu bėi 
meilę jam. Zenonas pats nuvyko į Aténus.?? Pasak kai ku- 
rių liudijimų, geras pretekstas atsidėti filosofijai jam atsira- 
do tada, kai, nuskendus laivui, jis prarado savo turta;? tai, 
ko jis neprarado, buvo išlavintas jo dvasios kilnumas ir pro- 
tingo pažinimo meilė. Zenonas aplankė daug Sokrato sekė- 
jų, pirmiausia Ksenokratą,“? filosofą, priklausiusį Platono 

mokyklai ir labai garsėjusį savo papročių griežtumu bei di- 
džiuliu savo elgsenos rimtumu; esą jis buvęs išmėginamas 
panašiai?“ kaip Pranciškus Asyžietis - šiam Viešpats siuntęs 
išbandymus, kuriais jį palenkė sau,” - ir lygiai taip pat prieš 
juos atsilaikęs; nors Atėnuose nebuvo leidžiama teisme liu- 
dyti be priesaikos, tačiau jis nuo priesaikos buvęs atleistas, 
nes buvo besąlygiškai tikima jo žodžių; ir jo mokytojas Pla- 
tonas jam dažnai sakydavęs, kad jam reikėtų aukoti aukas 
ir gracijoms (90e cat x&gtot).?? Po to Zenonas aplankė me- 
garietį Stilponą, su kuriuo mes jau esame susipažinę; pas jį 
Zenonas dešimt metų studijavo dialektika.?* Filosofija tada 
apskritai buvo traktuojama kaip gyvenimo, netgi viso gyve- 
nimo reikalas, ne taip, kaip filosofija studijuojama dabarti- 
nėse mokyklose, kur, prabėgomis su ja susipažinus, skuba- 
ma prie kitų dalykų. Ir nors Zenonas vienodai rimtai užsiė- 
mė dialektika ir praktine filosofija, tačiau jis nepaliko be 
dėmesio, kaip kad kiti sokratikai, ir fizikinės filosofijos; jis 
studijavo ypač Herakleito veikalus apie gamtą?” ir pagaliau 
tapo mokytoju, jau savarankišku mokytoju, vienoje stojoje, 
Margojoje (otoa Town), kuri buvo išpuošta Polignoto pa- 
veikslais; pagal šitą stoją jo mokykla ir buvo pavadinta stoi- 
kų mokykla.“ Kaip ir Aristotelis, jis svarbiausiu. dalyku lai- 
kė filosofijos suvienijimą į tam tikrą visumą. Jo metodas iš- 
siskyré dialektiniu menu ir įrodymų įžvalgumu, o visai jo 
asmenybei buvo būdingas didžiulis rimtumas, įpročiai, pa- 
našūs į kinikų, nors jis ir nesistengė, kaip kad kinikai, at- 
kreipti į save dėmesį. Jis neturėjo kinikų puikybės, tačiau ne 
mažiau saikingai negu jie tenkino savo būtiniausius porei- 
kius; jis mito tik vandeniu, duona, figomis, medumi.?? Tarp 
savo amžininkų Zenonas pelnė visuotinę pagarbą; pats Ma- 
kedonijos karalius Antigonas dažnai jį aplankydavo ir val- 
gydavo kartu su juo; karalius laišku, kurį pateikia Diogenas 
Laertijas, kvietė jį pas save, tačiau Zenonas atsisakė dėl sa- 
vo senyvo, 80-ties metų, amžiaus.** Tai, kad jis įgijo milži- 
nišką Žmonių pasitikėjimą, liudija tai, jog atėniečiai jam pa- 

tikėjo savo pilies raktą, bei tai, kad atėniečių susirinkimas, 
pasak minėtojo Diogeno, priėmė tokį sprendimą: „Kadangi 
Zenonas, Mnasėjo sūnus, daug metų išgyveno mūsų mies- 
te užsiimdamas filosofija, įrodė esąs geras žmogus ir jaunuo- 
lius, kurie ieškojo jo pamokymų, kreipė į dorybės ir saikin- 
gumo kelią, skatindamas juos savo paties geru pavyzdžiu, 
tai piliečiai reiškia jam viešą pagyrimą apvainikuodami jį 
auksiniu vainiku už jo dorybę ir saikingumą. Be to, jis turi 
būti palaidotas Keramike valstybės lėšomis. Vainikui sukur- 
ti ir kapavietei pastatyti sudaroma penkių žmonių komisi- 
ja **! Savo gyvenimo viršūnę Zenonas pasiekė apie 120-aja 
olimpiadą (apie 300 m. pr. Kr.), tuo pat metu kaip Epikūras, 
Arkiselajas iš Naujosios akademijos ir kiti. Jis mirė sulaukęs 
garbaus amžiaus (72 arba 98 metų) 129-ąją olimpiadą (Aris- 
totelis mirė trečiaisiais 114 olimpiados metais), persisotinęs 
gyvenimu, jis nusižudė - pasismaugė virve arba numarino 
save badu, nes susilaužė pirštą.** 

Iš kitų stoikų ypač žymus buvo Zenono mokinys ir sekė- 
jas Kleantas, garsaus himno dievui kūrėjas (tą himną mums 
išsaugojo Stobajas); jis taip pat yra Žinomas ir iš apie jį su- 
kurto anekdoto: kai Atėnų teismas pagal įstatymus pareika- 
lavo, kad Kleantas pasiaiškintų, iš kokių lėšų jis gyvena, jis 
teismui įrodė, kad naktimis nešioja sodininkui vandenį ir, ši- 
taip versdamasis, užsidirba tiek, kad dienas galėtų leisti Ze- 
nono draugėje; tiesa, mums ne visiškai suprantama, kaip bū- 
tent šitaip galima gerai filosofuoti. Ir kai jam po to buvo pa- 
siūlyta parama iš valstybės kasos, jis, Zenono patartas, jos 
atsisakė. Kleantas, kaip ir jo mokytojas, mirė sulaukęs 81- 
erių metų, savanoriškai, atsisakęs maisto.?? (Iš vėlesnių stoi- 
kų būtų galima išvardyti daugelį, kurie išgarsėjo.) 

Tačiau ypač pasižymėjęs moksle buvo Chrisipas iš Sicilijos, 
gimęs pirmaisiais 125-osios olimpiados metais (280 m. pr. Kr.), 
kuris taip pat gyveno Atėnuose ir buvo Kleanto mokinys. Jis 
ypač daug nuveikė visapusiškai tobulindamas ir skleisdamas 
stoikų filosofiją. Jį labiausiai išgarsino jo logika ir dialektika; 

net buvo sakoma, kad jeigu dievams reikėtų dialektikos, tai 
jie naudotųsi ne bet kokia, o tik Chrisipo. Negali nestebinti 
ir jo, kaip rašytojo, darbingumas; pasak Diogeno Laertijo, jo 
kūrinių būta 705 (Tiedemannas kalba apie 5000). Dėl to apie 
jį sakoma, kad jis kasdien parašydavęs 500 eilučių. Tačiau tai, 
kaip jis kūrė savo veikalus, atima norą stebėtis jo literatūri- 
niais gabumais, - pasirodo, kad tai daugiausia arba kompilia- 
cijos, arba pakartojimai. Dažnai jis rašydavo apie tą patį da- 
lyką; kas jam šaudavo į galvą, tą jis perkeldavo į popierių, pri- 
kergdamas daugybę paliudijimų; jis nurašė nuo kitų beveik 
ištisas knygas, ir kažkas apie jį yra pasakęs, kad jeigu iš jo at- 
imtume viską, kas priklauso kitiems, tai jam liktų tik baltas 
popierius, kuriame jis rašė. Žinoma, iš tikrųjų nėra taip blo- 
gai, tai matyti kad ir iš visų stoikų veikalų citatų - Chrisipui 
visuomet tenka pirma vieta, nuolatos imami būtent jo apibrė- 
žimai ir paaiškinimai. Neabejotina, kad jis ypač didelį dėme- 
sį skyrė stoikų logikos pagrindimui. Diogenas Laertijas patei- 
kia ištisą jo veikalų sąrašą, tačiau mums neišliko nė vienas. 
Sunku būtų rinktis: jeigu gaila, kad neišliko nė vienas iš pa- 
čių geriausių jo kūrinių, tai vis dėlto galbūt laimė, kad jie iš- 
liko ne visi. Jis mirė 143-ąją olimpiadą (212 m. pr. Kr.).^* 

Iš vėlesnio laiko dar paminėtinas Diogenas, jis kilęs i$ Se- 
leukijos miesto Babilonijoje (garsusis Karneadas iš Akade- 
mijos pas jį mokėsi dialektikos); jis žinomas dar ir dėl to, kad 
kartu su Karneadu ir filosofu peripatetiku Kritolaju antrai- 
siais 156-0sios olimpiados metais (598 a. u. c.) buvo pasius- 
tas į Romą kaip atėniečių pasiuntinys; šita pasiuntinybė pra- 
dėjo pažindinti romėnus su graikų filosofija, dialektika ir iš- 
kalbos menu.?? Dar paminėtinas Panaitijas, kuris žinomas 
kaip Cicerono mokytojas, pagal jo veikalus Ciceronas para- 
Sé knygą „Apie pareigas '.*** Galiausiai dar paminėsime irgi 
garsų mokytoją Poseidoniją, kuris Cicerono laikais taip pat il- 
gai gyveno Romoje.?" 

Vėliau stoikų filosofija išplinta ir pas romėnus, t. y. ji tam- 
pa daugelio romėnų filosofija, tačiau negalima sakyti, kad 

dél to 3i filosofija kaip mokslas bütu daug laiméjusi; prie- 
šingai, filosofija dabar, sprendžiant iš Senekos ir vėlesnių stoi- 
kų, Epikteto, Antonino, visiškai prarado tikruosius spekulia- 
tyvius interesus ir pasuko veikiau retorine ir pamokslaujan- 
čia kryptimi; minėti ją filosofijos istorijoje būtų tas pat, kaip 
priskirti jai dabartinius pamokslus, kurie sakomi bažnyčio- 
se. Epiktetas, kilęs iš Hieropolio miesto Frygijoje, gyveno I 
a. po Kr. pabaigoje; iš pradžių jis buvo Epafrodito vergas, bet 
šis vėliau jam suteikė laisvę, ir Epiktetas išvyko į Romą. Kai 
Domicianas ištrėmė iš Romos (49 m. po Kr.) filosofus, nuo- 
dytojus ir matematikus, Epiktetas persikėlė į Nikopolio 
miestą Epyre ir mokytojavo. Iš jo paskaitų Arianas sudarė 
išsamius Dissertationes Epictetae, kurie mums išliko, taip pat 
stoicizmo kompendiumą (ėyyeipidiov).**š Imperatorius Mar- 
kas Aurelijus Antoninas, filosofas, iš pradžių valdė kartu su 
Liucijum Aurelijum Veronu (161—169 m. po Kr.), paskui (iki 
180 m.) - vienas; jis kariavo su markomanais. Mums išliko 
jo mintys dvylikoje knygų - ei; šauTov, B«QAta (B, medita- 
Hones ad se ipsum; jis čia visada kalbasi pats su savimi. Tai 
ne spekuliatyvaus, o moralizuojančio pobūdžio kūrinys: 
žmogus privaląs išsiugdyti savyje visas dorybes. 

Be kita ko, mes neturime senųjų stoikų raštų originalų. Šal- 
tiniai, kuriais mes iki šiol galime remtis kalbėdami apie stoi- 
kų filosofiją, baigiasi nepriėjus senųjų stoikų. Šaltiniai, iš ku- 
rių galima semtis žinių apie stoikų filosofiją, yra labai gerai 
žinomi. Tatai yra Ciceronas, kuris pats buvo stoikas, ypač Seks- 
tas Empirikas (skepticizmas pirmiausia ginčijosi su stoicizmu), 
kurio išdėstymas liečia daugiau teoriją ir filosofiniu požiūriu 
yra įdomus. Šią filosofiją padeda suprasti ir Seneka, Antoninas, 
Arianas, Epikteto ėyyxevpidiov bei Diogenas Laertijas. 

Stoicizmas iš pradžių iškilo kaip kinizmo kopija ir jo pa- 
tobulinimas. Kinizmas teigia, kad sąmonės esmė yra tai, jog 
ji netarpišku būdu esti kaip natūrali sąmonė. Paprastumas 
esąs paprastas natūralumas, atskiro žmogaus netarpišku- 
mas, kad žmogus esas pats sau ir save išsaugąs įvairiuose 

geismu, malonumu sükuriuose, pripažindamas esmingais 
kai kuriuos dalykus ir į juos nukreiptą veiklą, išsaugąs išoriš- 
kai paprastą gyvenimo būdą. Stoicizmas šitą paprastumą 
perkelia į minties sritį; sąmonės tikrosios būties turinys ir 
forma yra ne netarpiškas natūralumas, o mintimi pagautas 
gamtos ir prigimties protingumas, nes tikra ir gera yra tai, 
kas glūdi minties paprastume. 

Jeigu kalbėsime apie pačią stoikų filosofiją, tai reikia pa- 
sakyti, kad jie apibrėžtai filosofiją dalijo į tris dalis, su ku- 
riomis mes jau susidūrėme anksčiau, į jas filosofija apskri- 
tai visada bus skirstoma. Šios trys dalys yra: 1) logika, 2) fi- 
zika, arba gamtos filosofija, ir 3) etika, dvasios filosofija, ypač 
jos praktinis aspektas. Tačiau šios filosofijos turinys nėra la- 
bai originalus ir kūrybiškas. 


1. Fizika 


Aptardami stoikų fiziką, pirmiausia turime pasakyti, kad 
ji nėra labai savita. Tai veikiau tam tikra iš senųjų fizikų su- 
rinkta visuma, suformuota pagal Herakleitą. Kiekviena iš tri- 
jų mūsų dabar aptariamų mokyklų turi labai savitą ir api- 
brėžtą terminiją, Platono ir Aristotelio filosofijai tai nėra itin 
būdinga; taigi dabar susipažinsime su ypatingais jų posa- 
kiais ir tų posakių reikšmėmis. Būtina konkrečiau apibūdinti 
stoikų fizikos pagrindus. Svarbiausia mintis čia yra ta, kad 
apibrėžiantis protas, Aoyoc, yra tai, kas valdo, viešpatauja, 
kuria, jis viską aprėpia, juo pagrįsta visų gamtos formų, kaip 
hoyoc kūrinių, substancija ir veikmė; jį protingame jo veiki- 
me stoikai vadina dievu. Tai sampratinga pasaulio siela; ka- 
dangi stoikai ją vadina dievu, tai mes šiuo atveju turime rei- 
kalą su panteizmu; kiekviena filosofija yra panteistinė, nes 
ji teigia, kad sąvoka, protas glūdi pasaulyje. Kleanto himnas 
šiuo atžvilgiu itin iškalbus: „Niekas nei žemėje, nei eteriš- 
kajame danguje, nei jūroje neatsitinka, o demone, be tavęs, 


242 


STOICIZMAS 


išskyrus tai, ka piktieji padaro dėl savo neišmanymo. Bet tu 
moki ir kreivą dalyką padaryti tiesų, tu gali sukurti tvarką 
iš netvarkos, pats priešiškumas tau draugiškas. Juk tu viską 
turi viename, tu sujungi gėrį su blogiu; taigi viskame yra tik 
vienas Moyoc, kuris visada yra ir nuo jo bėga tie, kurie yra 
blogi tarp mirtingųjų. O nelaimingieji, jie visuomet nori gė- 
rio (xàv &Ya9àv), bet neįžvelgia ir nesupranta dievo visuo- 
tinio įstatymo (xotvóv vouov), kuriam protingai (oov và) pa- 
klusdami jie gyventų gera (£6936v) gyvenima!"?? Todėl gam- 
tos studijas stoikai laikė esmingu ir naudingu dalyku, nes 
tokiu būdu pažįstamas visuotinis įstatymas, visuotinis pro- 
tas, kad iš jų Žmonės taip pat galėtų Žinoti savo pareigas, 
jiems duotą įstatymą, taigi kad jie galėtų gyventi pagal Aóyoc, 
pagal gamtos įstatymą, kad jų veiksmai atitiktų aną visuoti- 
nį įstatymą. Stoikai siekė pažinti šitą Aoyoc toli gražu ne dėl 
jo paties. Gamta esanti tiktai vieno bendro įstatymo pasireiš- 
kimas ir atsiskleidimas. 

Smulkiau aptarsime kelias jų fizikos idėjas. Kūniškume jie 
skiria veiklumo momenta (veiklųjį ^6yoc, pasak Spinozos - 
natura naturans) ir pasyvumo momentą (pasyvųjį Aóvyoc, na- 
tura naturata). Pastarasis momentas yra materija, substanci- 
ja, neturinti kokybés(xó xotóv; kūrimo, veikimo ypatumas, 
tai, kas teigiama, padaryta, negatyvusis momentas). Kokybė, 
apskritai forma, veiklumas yra santykis (Aóyos) materijoje; 
ir tai yra dievas, tai, kas veikia arba kas turi kokybę, t. y. tai, 
kas visuotinę materiją paverčia kažkuo ypatinga.” 

Toliau apibūdindami gamtos formas, tuos bendruosius 
gamtos dėsnius, stoikai daugiausia remiasi Herakleito idė- 
ja; Zenonas Herakleitą studijavo ypač giliai. Ugnį jie laikė 
svarbiausiuoju pradu, realiuoju Aóyoc. Pasaulis atsiranda 
taip, kad pats sau esantis dievas visą substanciją, visą mate- 
riją (obotav) per ora varo į vandenį; ir kaip visuose kūriniuo- 
se drėgmė, kurią gaubia sėkla, yra pradinis dalykas, kuris 
gimdo visa, kas ypatinga, taip ir anas Aóyoz, kadangi jis va- 
dinasi kuriančiuoju sėklą (orepuactxoc), būna vandenyje ir 

po to savo veikla sukelia materijoje kitų apibrėžtų daiktų at- 
siradima. Tas pradinis dalykas yra keturi pradai - ugnis, 
vanduo, oras, žemė.?! Toliau, sekdami Herakleitu, stoikai 
teigia, kad visuotinė materija, o0tota, neapibrėžta būtis ap- 
skritai „iš ugnies per orą pavirsta drėgme; pastarosios tvir- 
tosios dalys (nxxuuepėc) sutankédamos (ovocav) žeme uZsi- 
baigia (dnorehec95 yñ), o retosios dalys tampa oriškomis 
(£&acpo97)), o dar labiau išretėdamos jos pagimdo ugnį. To- 
liau iš šių pradų susimaišymo atsiranda augalai, žvėrys ir ki- 
tokios veislés".^? Taip pat ir mąstanti siela yra tokia ugnis; 
ir visos žmonių sielos, ir žvėrių gyvybingumo pradas, ir au- 
galai yra visuotinės pasaulio sielos, visuotinio Aóyoc, visuo- 
tinės ugnies dalys; šitas centrinis taškas yra tai, kas valdo, 
stumia pirmyn. Pasak stoikų, tai yra tam tikras ugninis al- 
savimas (nveŭua šv9epuov).“? Regėjimas taip pat yra tam tik- 
ras to, kas valdo (&rx6 coU AyeuovixoU), Adyos dvelksmas, ku- 
ris pasiunčiamas akims; girdėjimas yra įtemptas, skvarbus 
dvelksmas (nveūux diareivov), kurį valdantysis (Ąyeuovixov) 
pasiunčia ausims.** 

Gamtą kaip procesą stoikai apibūdina šitaip: „Ugnį jie va- 
dina xat’ ešoyhv ocxotysty, nes iš jos, kaip pirminio dalyko, 
kitimo (ueraBodnv) atsiranda (cuvtoxac9a«) visa kita ir joje, 
kaip visa ko pabaigoje, visa tai suyra ir ištirpsta (ctc aUTO čo- 
yatov TA4VTA yeóueva OuxA0609ac).7? Taip Herakleitas ir stoi- 
kai teisingai suprato amžinąjį gamtos procesą. Daug lėkščiau 
šitą dalyką suvokia Ciceronas, kuris šitą mintį suprato klai- 
dingai, nes joje įžiūrėjo pasaulio gaisrą ir jo pabaigą, taigi 
pasaulio pabaigą laike, o tai jau visiškai kita mintis. Savo vei- 
kalę „De natura deorum" jis vienam stoikui įdeda į lūpas to- 
kius žodžius: „Galų gale viską praryja ugnis“;** tai jau vaiz- 
dinių kalba. O patiems stoikams viskas yra tik tam tikras 
tapsmas. Tad ugnį jie traktuoja kaip veiklųjį pradą. Ugnis 
neapibrėžtą materiją paverčia apibrėžtais elementais, ir ši- 
tų elementų mišiniai yra augalai, žvėrys; tai nepakankama 
mintis. Tačiau dievas apskritai yra gamtos, ugnies visas veik- 

lumas, dėl to jis yra pasaulio siela. Taigi stoikų požiūris į 
gamtą yra išbaigtas panteizmas. Dievas, pasaulio siela yra 
ugniškumas, kuris kartu yra Aoyoc - protinga gamtos tvar- 
taip pat gamta, lemtimi, būtinybe, judinančiąja materialių 
daiktų jėga; Aoyos, kaip kuriantis, yra ir numatymas. Ir to- 
kios jo reikšmės yra vienodos.*? Logiškumas viską sukuria; 
varantysis veiklumas lyginamas su sėkla. Jie sako: „Sėkla, 
gimdanti logiškumą (tò mporėuevov onégpua NoytxoU), pati 
yra logiška. Pasaulis iš savęs siunčia (npotetai) logiškumo 
sėklą, taigi jis yra logiškas pats savyje“, ir bendra visuma, ir 
kiekvienas ypatingas egzistuojantis pavidalas. „Kiekvieno 
judėjimo pradžia bet kokioje prigimtyje ir sieloje kyla (ytve- 
xat) iš to, kas valdo (ĄyeuovixoU), ir visos jėgos, kurios išspin- 
duliuojamos (ėžaxooTeMM0ueva) į atskiras visumos dalis, pa- 
siunčiamos valdančiojo kaip tam tikro šaltinio; todėl kiek- 
viena jėga, kuri yra dalyje, yra ir visumoje (regi tò 6Aov), 
nes ji daliai yra įduota (dadidoc9x) valdančiojo. Visuma ap- 
ima (regtéyet) loginio gyvybingumo sėklas (onespuatıxoùg 
Aoyous Aoyixõv Goov)', visus ypatingus pradus; „taigi visu- 
ma yra tam tikras logiškumas (Moyixoc &p«a ėoTiv 6 
xocuos) .?8 Taigi ši fizika yra herakleitiška, tačiau logika ati- 
tinka aristoteliškąją; ir mes galime ją suprasti būtent šitaip. 

Apie Dievą ir dievus stoikai irgi kalba įprastų vaizdinių kal- 
ba; „Dievas - tai nepagimdytas ir amžinas visos šitos pasau- 
lio tvarkos ir sistemos meistras, kuris kartas nuo karto įtrau- 
kia į save šitą substanciją, o po to ją vėl pagimdo“.** Čia ap- 
skritai nesama jokio apibrėžtumo. Stoikai kalba apie pasaulį, 
apie keturis elementus daugmaž pagal Herakleitą - kad ug- 
nis tarp tų elementų yra veiklusis pradas, kad ji virsta kitais 
elementais kaip savo formomis ir t. t., bet kalba taip, kad tai 
filosofijos visai nedomina. Taip pat nenušviečiamas ir anas 
Dievo, kaip absoliučios formos, santykis su materija. Kai ka- 
da visata yra formos ir materijos vienybė, o Dievas - pasau- 
lio siela, kai kada“? visata, kaip gamta, yra įformintos mate- 

rijos bütis, o siela yra jos priešprieša, Dievo veikmė - tai pra- 
dinių materijos formų sutvarkymas, Aóyot onespuatıxot.”®! Ta- 
čiau to, kas esminga, - šitų priešybių suvienijimo ir susidve- 
jinimo - čia trūksta. Apskritai tik senųjų stoikų filosofijoje esa- 
ma tam tikros fizikinės dalies. Vėlyvieji stoikai į fiziką visiškai 
nekreipia dėmesio, o užsiima tiktai logika ir morale. 

Tokie yra bendrieji stoikų vaizdiniai. Stoikai sustoja prie 
visuotinybės. Tai visuotinis tikslas: kiekvieną atskirybę ap- 
ima tam tikras Adyog, šį savo ruožtu - visuotinis Aóyoc, ku- 
ris yra pats xóguoç. Kadangi stoikai logiškumą suvokė kaip 
tai, kas apskritai gamtoje veiklu, tai jie atskirus jos reiškinius 
vertino kaip dieviškumo atsiskleidimą. Todėl jų panteizmas 
pritapo prie tautinių vaizdinių apie dievus ir su tais vaizdi- 
niais susijusių prietarų, prie visokių tikėjimų stebuklais ir 
pranašysčių; jie manė, kad gamta pateikia tam tikrų blogų 
užuominų, kurioms žmogus turi priešintis tarnaudamas die- 
vui. Epikūrizmas kėlė sau uždavinį išlaisvinti žmogų nuo 
prietarų, o stoikus visiškai valdo prietarai. Ciceronas savo 
knygoje „De divinatione", kalbėdamas apie pranašystes, 
daugiausia remiasi stoikais; daugelį samprotavimų jis tiesiog 
pateikia kaip stoikų samprotavimus; Cicerono kalbos apie 
ženklus, nurodančius būsimus Žmogaus gyvenimo įvykius, 
atitinka stoikų filosofiją. Jeigu erelis skrenda dešinėje, tai yra 
dievybės pasireiškimas, kuriame slypi nurodymas žmo- 
nėms, ką jie dabar turi daryti. Matėme, kad stoikai kalba 
apie dievą kaip apie visuotinį būtinumą; bet jie lygiai taip 
kalba ir apie ypatingus dievus; dievas kaip Aó6yoc irgi yra su- 
sijęs su zmonémis bei žmonių tikslais, ir šiuo požiūriu jis yra 
numatymas, tokiu būdu stoikai prieina prie ypatingų dievų 
vaizdinio. Cicerono ZodZiais?* „Chrisipas, Diogenas ir kiti 
stoikai sprendžia šitaip. Jeigu dievai egzistuoja ir jie iš anks- 
to nenurodo žmonėms, kas turi atsitikti ateityje, tai jie žmo- 
nių nemyli; arba jie patys nežino, kas įvyks ateityje; arba jie 
yra tos nuomonės, kad visai nesvarbu, ar žmogus tai žino; 
arba jie tokį ateities atskleidimą laiko nesuderinamu su sa- 

vo didybe; arba jie negali tų dalykų padaryti pažiniais žmo- 
gui". Visas tokias prielaidas jie atmeta (nihil est beneficentia 
praestantius etc.). Ir tada jie prieina prie išvados: „Dievai at- 
skleidžia žmonėms ateitį ; toks samprotavimas visai atski- 
rus individų tikslus traktuoja kaip dievų interesą. Tai leisti 
žinoti ir kištis, tai, priešingai, to nedaryti - tatai yra nenuo- 
seklu, t. y. nesuprantama; tačiau kaip tik šitas nesuvokiamu- 
mas, nesuprantamumas ir yra svarbiausias dalykas. Stoikai 
buvo romėnų visų prietarų globėjai; jie gina ir pateisina 
kiekvieną išorinį, teleologinį prietarą. Kadangi stoikai rėmėsi 
požiūriu, kad protas yra dievas (protas esąs dieviškas, bet 
dieviškumo jis neišsemia), tai jie nuo to, kas visuotina, iš- 
kart žengė prie to, kas ypatinga. Tai, kas tikrai protinga, 
žmonėms buvo apreikšta kaip Dievo įstatymas; o tai, kas 
naudinga, kas atitinka atskirus tikslus, šitame tikrajame die- 
viškume nėra apreikšta. Tačiau stoikai iškart peršoko prie tų 
apreiškimo būties dalykų, kurie tarnauja atskiriems tikslams. 


2. Logika 


Antra: dvasinis filosofijos aspektas. Kalbėdami apie jį, pir- 
miausia turime aptarti tą stoikų principą, kuriuo jie remiasi 
atsakydami į klausimą, kas yra tikra ir protinga. Nagrinėda- 
mi tiesos pažinimo šaltinį arba kriterijų (šiam klausimui jie 
skiria daug dėmesio), stoikai prieina prie išvados, kad moks- 
linis principas yra mąstomas vaizdinys; mąstomas vaizdinys 
yra tiesa ir gėris. Arba, kitaip tariant, tikra ir gera yra tai, kas 
įžvelgiama, kas atitinka protą; tačiau atitikti protą — reiškia 
būti mąstomam, suvoktam. Juk tiesa ir gėris teigiami kaip tu- 
rinys, kaip esamybė; protas lieka paprasta forma, o ne pa- 
ties turinio skyrimas. Tai yra 60p904 Aóvyoc, taip Zenonas va- 
dino ir kriterijų. 

Šitas „pagautas vaizdinys“, pavTacia xavaAnntuxf, yra 
garsusis stoikų tiesos kriterijus,“ taip jis anuomet buvo pra- 

dėtas vadinti, kaip tik apie jį čia ir kalbama, - bet kokios tie- 
sos mastelis ir svarstymo pagrindas; tatai, žinoma, labai for- 
malu. Šiuo atveju teigiama tam tikra pagaunančiojo mąsty- 
mo ir būties vienybė, kurioje vieno nėra be kito; tai ne jus- 
linis vaizdinys kaip toks, o į mintį sugrįžęs ir įsisąmonintas 
vaizdinys. „Vaizdinys (pavtacta) pats savaime yra tik fan- 
tazija (vóootc), ir Chrisipas čia naudojo kitimo (ėtepotwotę) 
terminą.“*“* Bet kad vaizdinys būtų tiesa, jis turi būti suvok- 
tas, sugautas. Jis prasideda nuo pojūčio, o antrasis momen- 
tas yra suvokimas. Iš pradžių į mus patenka tam tikro kito 
tipas (£cepotoctc), po to mes jį paverčiame savu: tatai įvyksta 
mąstymo dėka. Zenonas šitą pavertimo savu momentą vaiz- 
džiai palygino su tam tikru rankos judesiu: rodydamas iš- 
tiestą delną, jis sakydavo, kad tai stebėjimas, suvokimas, per- 
ceptio, netarpiška sąmonė; kai šiek tiek sulenkdavo pirštus — 
tai esąs tam tikras sielos pritarimas, vaizdinys paverčiamas 
mano vaizdiniu; kai jis visai sugniauždavo pirštus į kumš- 
tį - tai jau esas xxTA4M NVS, tam tikras pagavimas, kaip kad 
mes pagavimu (das Begreifen) vadiname juslinį suvokimą; 
kai paskui dar kaire ranka tvirtai ir kietai suspausdavo de- 
šinį kumštį, tai sakydavo, kad tai esąs mokslas, kuris nepa- 
siekiamas niekam, išskyrus išminčių ; tai, kad aš sugniau- 
žiu kumštį dar kartą, kad tai, kas nutverta, suspaudžiu dar 
ir kita ranka, reiškia, kad aš suvokiu. mąstymo tapatumą su 
turiniu, ir tai yra to turinio patvirtinimas. „Iačiau to, kas yra 
arba buvo šitas išminčius, niekada nepasako ir stoikai“, — pri- 
duria Ciceronas, išdėstęs tuos dalykus; apie tai mes dar 
kalbėsime. Tačiau nuo šitokių Zenono gestikuliavimų pats 
dalykas nepasidaro aiškesnis. Ana pradžia, būtent ištiestas 
delnas, šiuo atveju yra juslinis suvokimas, netarpiškas regė- 
jimas, girdėjimas; pirmasis rankos judesys yra apskritai su- 
vokimo spontaniškumas. Šitas pirmas pritarimas turiniui 
pritinka kad ir kvailiui; jis yra silpnas ir gali būti klaidingas. 
Kitas momentas yra rankos sugniaužimas, nutvėrimas, pa- 
ėmimas; šis momentas vaizdinį paverčia tiesa, taigi vaizdi- 


248 


STOICIZMAS 


nys tampa tapatus su mastymu. Dabar atsiranda mano ta- 
patumas su šita apibrėžtimi. Tačiau tai dar nėra mokslas; 
pastarasis yra tvirtas, tikras, nekintantis supratimas remian- 
tis protu arba mąstymu, remiantis tuo, kas valdo (Ąyeuo- 
viuxoOv), - šitai vadovauja sielai. Viduryje tarp mokslo ir kvai- 
lybės yra tikroji sąvoka, tačiau ji kaip pavtacia x4T0NT TAX 
pati dar nėra pats mokslas. Sąvokoje mąstymas duoda pri- 
tarimą esamybei, jis pažįsta pats save; juk pritarimas ir yra 
būtent daikto dermė su savimi. Tačiau žinojime glūdi pa- 
grindų matymas ir apibrėžtas pažinimas objekto mąstymu. 
Qavcaota xatanntuxr, Yra Mąstymas; mokslas yra masty- 
mo sąmonė, anos dermės pažinimas. 

Ir su šitais stoikų apibrėžimais bei jų pakopomis mes ga- 
lime sutikti. Ne tik šitas mąstymas pats savyje yra tiesa ar- 
ba, kitaip tariant, ne jame glūdi tiesa kaip tokia (tatai yra tik 
protinga tiesos sąmonė); tiesos kriterijus yra anas vidurys, 
pagautas vaizdinys arba toks vaizdinys, kuriam mes prita- 
riame. Matyti, kad šitaip apskritai išsakoma garsioji tiesos 
definicija - kad tiesa yra objekto ir sąmonės atitikimas; bet 
kartu būtina pastebėti, kad tai turi būti suprantama papras- 
tai - ne tokia prasme, kad sąmonė turi tam tikrą vaizdinį, o 
kitoje pusėje stovi tam tikras objektas ir kad jie abu privalo 
atitikti vienas kitą, taigi kad dar turi būti kažkas trečia, kas 
juos sulygintų. Šitas trečia yra pati sąmonė; tačiau tai, ką ji 
gali sulyginti, yra ne kas kita, o jos vaizdinys ir - ne objek- 
tas, 0- vėl jos vaizdinys. Sąmonė jima objekto vaizdinį; ši- 
tas įėmimas, šitas pritarimas ir yra tai, dėl ko vaizdinys iš 
esmės įgyja tiesos pobūdį - dvasios liudijimo, objektyvaus 
logo, pasaulio protingumo pobūdį. Šiuo atveju nėra taip, 
kaip paprastai įsivaizduojama, - kad tam tikras rutulys įsi- 
spaudžia į vašką, ir kažkas trečias palygina rutulio ir vaško 
formą ir nusprendžia, kad jie abu vienodi, taigi kad įspau- 
das teisingas, kad vaizdinys atitinka daiktą. Ne, mąstymo 
veikla yra ta, kad mąstymas savaime ir sau pats sau prita- 
ria, patvirtina, kad objektas jį atitinka; čia ir slypi tiesos jė- 


249 


GRAIKU FILOSOFIJA 


ga arba, kitaip tariant, bütent mąstymo pritarimas yra šito 
atitikimo išsakymas, pats įvertinimas. Stoikai sako, kad čia 
ir glūdi tiesa. Tai tam tikras objektas, kuris kartu yra mąsto- 
mas, taigi mąstymas duoda savo pritarimą, nustatydamas 
subjekto atitikimą jam pačiam - turinio atitikimą mąstymui; 
taigi mąstymas čia viešpatauja. 

Tai, kad kas nors yra arba kas nors yra tiesa, yra ne todėl, 
kad kas nors yra (juk šitas būties momentas yra tiktai vaiz- 
dinys); kas nors yra todėl, kad jis savo jėgą semia iš sąmo- 
nės pritarimo. Tačiau sąmonė ne pati sau yra tiesa, o jai rei- 
kia objektiškumo. Paties objekto tiesa kyla iš to, kad šitas ob- 
jektas atitinka mąstymą, o ne atvirkščiai - mąstymas objektą; 
juk pastarasis gali būti juslinis, kintamas, netikras, atsitikti- 
nis, o toks jis yra netikras, dvasiai jis yra klaidingas ir ne- 
tikras. Tatai ir yra svarbiausioji stoikų apibrėžtis. Apie tai, 
kas stoikų mokyme spekuliatyvu, daugiau galime spręsti iš 
jų priešininkų negu iš jų pačių ir jų sekėjų. Tačiau ir iš jų 
mokymo išplaukia šita vienybės idėja; ir nors abu momen- 
tai čia yra supriešinti, jie abu yra būtini, tačiau esmė yra mąs- 
tymas. Sekstas Empirikas?* tai išreiškia šitaip: „Iš to, kas jun- 
tama ir mąstoma, tik kai kas yra tiesa, tačiau ji yra tiesa ne 
tiesiogiai“ (ne netarpiškai), „o tai, kas juntama, yra tiesa tik 
dėl savo santykio su atitinkamomis mintimis“. Taigi ir netar- 
piškas mąstymas nėra tiesa, o yra tiesa tik tiek, kiek atitinka 
Adyos, ir protingumu pripažįstamas kaip atitinkantis protin- 
ga mąstymą. Toks yra bendras stoikų požiūris. 

Stoikų filosofijoje įdomi tiktai ši idėja; bet šioje idėjoje 
glūdi ir jos riba. Tiesą ji išreiškia tik kaip esančią objekte, 
kaip mąstomame objekte. Kaip tik todėl ta tiesa yra formali 
arba, kitaip tariant, ji pati savaime nėra reali idėja. Juk pa- 
čiame šitame principe glūdi jo formalizmas. Tai, kad kas nors 
yra tikra, priklauso nuo to, kad tai yra mąstoma, o tai, kad 
tai yra mąstoma, priklauso nuo to, kad kas nors yra. Taigi 
nuo vieno pas kita."* Šiuo atveju pasakoma tai, kad mąsty- 
mui būtinas objektas kaip tam tikras išorinis dalykas, kuriam 

jis galétu duoti savo pritarima. Negali büti né kalbos, kad 
šia kritika norima pasakyti, jog mąstanti sąmonė, dvasia, 
tam, kad ji egzistuotų, kad ji būtų sąmonė, - jog ši sąmonė 
galėtų apsieiti be objekto; tai glūdi jau pačioje sąmonės sa- 
vokoje. Tačiau šitas objekto buvimas kaip kažkas išoriška yra 
tik tam tikras momentas, kuris nėra nei vienintelis, nei es- 
minis. Tai yra dvasios pasireiškimas, ir ji yra tik tada, kai ji 
reiškiasi; dvasioje objektas turi būti, ji turi jį turėti kaip iš- 
orišką ir duoti jam savo pritarimą, t. y. dvasia turi išeiti iš 
„šito santykio ir nueiti į save, kad pažintų savo vienybę, bet, 
nuėjusi į save, ji turi iš savęs pagimdyti objektą ir suteikti 
sau tokį turinį, kurį ji pasiuntė išorėn iš savęs. Stoicizmas yra 
tiktai šitas dvasios sugrįžimas į save, teigiantis savo pačios 
ir objekto vienybę ir pažįstantis jų atitikimą; bet stoicizmas 
nėra kitas, paskesnis dvasios išėjimas iš savęs pačios, kuris 
išskleistų iš savęs tam tikro turinio mokslą. Stoicizmas nei- 
na toliau, jis čia sustoja; jis padarė savo objektu būtent šitą 
vienybę, o jos išplėtojimo jų moksle mes jau nerasime. 
Toks formalus požiūris dar negali būti laikomas pakan- 
kamu. Juk aukščiausia yra mąstymas kaip mąstymas. Mąs- 
tymas pritaria turiniui, pasisavina jį, paverčia jį visuotiny- 
be, jame turi apibrėžtį, turinį. Tačiau šios apibrėžtys yra duo- 
tos. Galutinis kriterijus yra tiktai formalus mąstymo tapatu- 
mas, reiškiantis, kad jis priėjo prie sutarimo. Tačiau kyla 
klausimas: sutarimo su kuo? Juk nėra jokio absoliutaus sa- 
vęs apibrėžimo, jokio turinio, kuris ateitų iš mąstymo kaip 
tokio. Stoikai tatai įžvelgė teisingai; bet jų kriterijus tėra for- 
malus, jis yra prieštaravimo principas. Taigi absoliučioje es- 
mėje nėra jokio prieštaravimo; ji lygi pati sau, todėl ji tuš- 
čia. Sutarimas turi būti aukštesnis. Sutarimas su savimi turi 
būti savo paties kitame, jis turi būti turinyje, apibrėžtis turi 
būti sutarimas su savimi - sutarimas su sutarimu. Tai, kad 
tam tikras turinys yra tikras, nes mąstymas jį atitinka, - tai 
yra labai formali apibrėžtis; juk nors mąstymas ir yra vado- 
vaujantis, tačiau jis vis tiek yra tik visuotinė forma. Mąsty- 

mas neduoda nieko kita, tik visuotinumo forma ir tapatu- 
ma su savimi; taigi su mano mastymu gali deréti bet kas. 

Kaip sakyta, stoikai nuodugniai tyrė logines apibrėžtis. 
Kadangi jie mąstymą pavertė principu, tai jų logika buvo for- 
mali. Pagal šį jų principą vertintina ir jų logika, ir moralė; nei 
viena, nei kita nepakilo iki imanentinio, laisvo mokslo. Jų lo- 
gika yra logika ta prasme, kad ji išreiškia sampročio, kaip są- 
moningo sampročio, veiklą; joje nereikia, taip kaip reikėjo 
Aristoteliui, bent jau jo kategorijų atžvilgiu, spręsti, ar sam- 
pročio formos nėra ir daiktų esmybės. Mąstymo formos kaip 
tokios čia tariamos esant pačios sau. Dėl to iškyla ir klausi- 
mas apie mąstymo ir objekto atitikimą arba klausimas, kaip 
galima mąstymui parodyti, kas yra būdingas mąstymo turi- 
nys. Bet koks duotas turinys gali būti jimtas į mąstymą, gali 
būti teigiamas kaip mąstomas. Tačiau mąstyme turinys bū- 
na kaip apibrėžtas. Savo apibrėžtumu jis prieštarauja mąs- 
tymo paprastumui ir jo neatlaiko; todėl ir turinio įėmimas 
jam nepadeda. Juk jam priešingas turinys irgi gali būti įim- 
tas ir teigiamas kaip mąstomas. Taip prieštara tik įgyja kitą 
formą: išorinis pojūtis, kuris iki tol nepriklausė mąstymui, 
buvo netikras, dabar pasidaro jam priklausantis, bet savo 
apibrėžtumu jis jam nelygus; juk mąstymas yra tai, kas pa- 
prasta. Kas pirmiau iš paprastos sąvokos buvo pašalinta, da- 
bar į ją įeina; todėl būtina perskirti sampročio veiklą ir ob- 
jektą — objekte kaip tokiame parodyti vienybę, kai jis yra 
mąstomas, kai jis yra tik tai, kas mąstoma. 

Skepticizmas ypač prikaišiojo stoikams būtent šią prieš- 
tarą, o ir patys stoikai nuolatos mėgino patobulinti savo są- 
vokas. Sekstas Empirikas juos visaip apkalba. Taikliausia yra 
ši jo pastaba: stoikai gerai nežino, kaip reikia apibrėžti fan- 
taziją, vaizdinį - ar kaip įspūdį (túnwo:ıs), ar kaip kitimą 
(Etepotwots), ar dar kaip kitaip."? Tarkime, kad vaizdinys yra 
įimtas į sielos Ayeuovixov, į grynąją sąmonę. Taigi mąstymas 
in abstracto yra šitas paprastumas, jis yra nekūniškas, nėra 
nei pasyvus, nei aktyvus, o yra lygus sau. Kaip tada jį gali 

veikti tam tikras kitimas, tam tikras įspūdis? Be to, pačios 
mąstymo formos yra nekūniškos. Tačiau, pasak stoikų, tik- 
tai kūniški daiktai gali daryti įspūdį, sukelti kitima.^? Tačiau 
x) kūniškas daiktas negali veikti nekūniško, jis nevienodas 
su juo ir negali sueiti su juo į vienybę; 8) nekūniškoms mąs- 
tymo formoms nebūdingas kitimas, nes kinta tik tai, kas kū- 
niška, taigi jos nėra turinys. Jeigu mąstymo formos iš tikrų- 
jų gautų turinio pavidalą, tai jos būtų tam tikras mąstymo 
turinys jame pačiame. 

Tačiau tos mąstymo formos stoikams galioja tik kaip mąs- 
tymo dėsniai (^exx«)."! Tiesa, stoikai pateikė tam tikrą mąs- 
tymo imanentinių apibrėžčių eilę ir šioje srityje iš tikrųjų la- 
bai daug nuveikė; ypač Chrisipas plėtojo šitą loginę dalyko 
pusę ir buvo pripažintas kaip meistras. Tačiau šita plėtotė la- 
bai jau formalizuota. Antai jie kalba apie įprastas, gerai Ži- 
nomas samprotavimų formas; vieni stoikai jų randa daugiau, 
kiti mažiau; Chrisipas išvardija penkias. „Jeigu yra diena, tai 
yra šviesu; bet dabar yra naktis, taigi nėra šviesu“, - tatai yra 
hipotetinis silogizmas, paremtas išskyrimų; ir t. t. „Logines 
mąstymo formas (A6yo«) jie laiko neįrodytomis, joms nerei- 
kalingas įrodymas ;** tačiau jos irgi yra tik formalios for- 
mos, kurios kaip tokios neapibrėžia jokio turinio. „Stoikai 
teigia, kad tik išminčius stiprus dialektikoje; mat visi daiktai 
apibrėžiami loginiu pažinimu, ir fiziniai, ir etiniai".^^? Taigi 
šitą įžvalgą jie priskyrė tam tikram subjektui, bet nepasakė, 
kas yra tas išminčius. Kadangi čia trūksta objektyvių apibrė- 
žimo sąlygų, tai tiesą apibrėžti tenka subjektui, kuriam už- 
kraunamas galutinis pasirinkimas. Ir šitos šnekos apie išmin- 
čių iš esmės yra ne kas kita, o neapibrėžtumas kriterijų, ku- 
riais remiantis būtų įmanoma prieiti prie kokio nors apibrėž- 
to turinio. 

Nebūtina daugiau kalbėti nei apie stoikų logiką, nei apie 
jų teiginių teoriją, kuri iš dalies sutampa su logika, o iš da- 
lies yra tam tikra gramatika ir retorika. Tai ne tas kelias, ku- 
ris atvestų prie kokio nors savito mokslinio turinio. Šita lo- 

gika nėra, kaip kad Platono dialektika, spekuliatyvus abso- 
liučiosios idėjos mokslas; tai yra - mes jau įsitikinome - for- 
mali logika: mokslas kaip tvirtas, patikimas, nekintamas pa- 
grindų supratimas, jų įžvalga, ir tuo šis mokslas apsiriboja. 
Loginis aspektas, kurio esmė pirmiausia yra toks vaizdinio 
paprastumas, kad jis nebūtų prieštaringas ir neatvestų į 
prieštaravimą, - šis aspektas čia vyrauja. Šitam paprastumui, 
kuris pats savaime neturi negatyvumo ir turinio, būtinas 
koks nors duotas turinys, kurio jis negalėtų įveikti, - todėl 
savo jėgomis jis negali pereiti prie to, kas yra iš tikrųjų kita. 

Logikos dalykus stoikai dažnai nagrinėjo iki pat smul- 
kmenų. Pagrindinė jų mintis yra ta, kad objektiškumas ati- 
tinka mąstymą. Tad jie tą mąstymą tyrinėjo išsamiau; bet ta- 
da paaiškėjo, kad tai tik visiškai formalus principas. Apskri- 
tai visiškai teisinga tai, kad visuotinybė yra tiesa, kad mąs- 
tymas turi tam tikrą turinį, tam tikrą objektą ir kad tas turi- 
nys atitinka mąstymą. Tatai yra visiškai teisinga ir konkretu, 
tačiau tai tik visiškai formalus apibrėžtumas; apibrėžtumas 
turi būti, bet jis lieka formalus. Sekstas Empirikas priekaiš- 
tauja stoikams ir šituo požiūriu. Pasak stoikų, kas nors yra 
ne todėl, kad yra, o kad yra mąstomas; bet kad sąmonė bū- 
tų, jai reikalingas tam tikras kita. Pats mąstymas tėra abst- 
raktus, vienpusis. Jau skeptikai įsisąmonino, kad didžiausias 
sunkumas - iš visuotinybės kildinti ypatingybę, apibrėžtį, 
parodyti, kad visuotinybė pati apibrėžia save kaip ypatin- 
gybę, taigi tame yra tapati su ja. Tai, kuo šiuo atveju remia- 
masi, tam tikru atžvilgiu yra visiškai teisinga, tačiau kartu 
ir visiškai formalu; ir tai yra svarbiausias stoikų filosofijos 
atramos taškas. Šito principo formalizmas atsiskleidė jų fi- 
zikoje. 

3. Moralė 


Teorinis dvasios aspektas, pažinimas stoikų filosofijoje 
pritampa prie jų kriterijaus tyrinėjimo, ir apie tai mes jau 
kalbėjome. Labiausiai stoikus išgarsino jų moralė. Ir moralė- 
je jie neišėjo už formalaus nagrinėjimo ribų, nors ir negali- 
ma neigti, kad dalyko vaizdavime jie nuėjo tokiu keliu, ku- 
ris įsivaizdavimui atrodo priimtinas, o iš tikrųjų yra veikiau 
išoriškas ir empiriškas. 

a. Pirmiausia stoikai aptaria dorybės sąvoką. Apie šitą prak- 
tine filosofiją apskritai Diogenas Laertijas"* pateikia kelis ge- 
rus psichologinio pobūdžio paaiškinimus, paimtus iš Chri- 
sipo; Chrisipas tvirtai laikosi minėto formalaus sutarimo su 
pačiu savimi požiūrio. Čia sakoma: „Pirmasis gyvūno sieki- 
mas - save išsaugoti pagal savąją (imanentinę), kilmės api- 
brėžtą prigimtį“. Tatai kyla iš jo Ąžyeuoviuxov. Taigi tas pradi- 
nis dalykas (pagrindinė šio instinkto apibrėžtis, jo tikslas) 
yra gyvūno dermė su pačiu savimi ir tos dermės sąmonė, sa- 
vęs paties jausmas, kurio dėka gyvūnas nėra sau svetimas. 
Taip jis atstumia nuo savęs tai, kas jam kenkia, ir priima tai, 
kas jam naudinga. Tatai yra Aristotelio gamtos, tikslingumo 
sąvoka - veiklumo principas, prieštara ir jos įveika. Ne ma- 
lonumas yra pirmutinis, jis (pasitenkinimo jausmas) prisi- 
jungia tada, kai gyvūno prigimtis, ieškanti savęs savyje, pa- 
siekia savo dermę su savimi. Tokia stoikų mintis irgi verta 
pritarimo: savęs paties jausmas, malonumas yra kaip tik ši- 
tas vienybės sugrįžimas, vienybės sąmonė; aš mėgaujuosi 
kuo nors, savo vienybe, kaip šita atskirybe objektiniame ele- 
mente. Tą pat galima pasakyti ir apie žmogų; jo paskirtis — 
išsaugoti patį save, bet jis turi išsaugoti save kartu su sąmo- 
ningu tikslu, su protingumu, pagal Aoyos. „Augaluose pri- 
gimtis veikia be instinkto ir geismo, bet gyvūnuose tie da- 
lykai nėra atsiji, o esti tokiu būdu, kad ir mumyse kai kas 
vyksta augaliniu būdu.“ Augale irgi yra Aóyoc kaip sėkla, 
AoYoc cTEpPLATIxOS, tačiau jame tai yra ne kaip tikslas, ne 

kaip objektas, jis nežino, kad jame tai yra. „Gyvūnams jau 
būdingas instinktas, ir gamta juose tai, ką jie daro pagal ins- 
tinktą, padaro jų prigimtimi“, t. y. galutinis instinkto tikslas 
yra būtent pradinė jų prigimtis, gyvūnas nukreiptas į išliki- 
ma. „Protingoms būtybėms prigimtis irgi yra tikslas; žmo- 
guje glūdi AóYoc, žmogui jo tikslas yra protas. Ir protas žmo- 
guje yra instinkto menininkas“, protas žmoguje sukuria me- 
no kūrinį iš to, kas yra tik instinktas. (Tatai atsirado kaip 
stoikų siūlomas receptas rasti teisingą kelią į dorybę.) 

Todėl stoikų principas apskritai yra šis: „reikia gyventi pa- 
gal prigimtį, o tai yra tas pats, kas yra gyventi pagal dorybę; 
juk į dorybę veda (&yec) mus" (protinga) „prigimtis“. Tai yra 
aukščiausias gėris ir visa ko galutinis tikslas; gyventi pagal 
prigimtį reiškia gyventi protingai. Tačiau ir šiuo atveju iškart 
matyti, kad mes tik formaliai vedžiojami ratu. Dorybė reiš- 
kia gyventi pagal prigimtį, o tai, kas atitinka prigimtį, yra 
dorybė. Mąstymas turi apibrėžti, kas atitinka prigimtį; tačiau 
prigimtį atitinka tik tas, kas yra Ahoyos apibrėžta. Tatai yra vi- 
siškai formalu. Juk kas atitinka prigimtį? - Adoyog. O kas yra 
Aóvoc? — Tai, kas atitinka prigimtį. O konkrečiau tai, kas ati- 
tinka prigimtį, jie apibrėžia šitaip: „Gyventi dorai - tai reiš- 
kia gyventi pagal patyrimą remiantis įstatymais, kurie yra 
ir visuotiniai gamtos įstatymai, ir mūsų prigimties įstatymai. 
Galutinis tikslas yra toks gyvenimas, kuris atitinka prigimtį 
(ir mūsų prigimtį, ir gamtą kaip visumą), toks gyvenimas, 
kai mes susilaikome nuo visko, ką draudžia visuotinis įsta- 
tymas, o tas įstatymas - tai teisingas protas, kuris viską per- 
smelkia ir yra tapatus su Dzeusu, visos daiktų sistemos tvar- 
kytoju (xx9nyeuove). Tatai ir yra laimingojo žmogaus dory- 
bė, kai viskas vyksta pagal kiekvieno žmogaus genijų 
(daiuovos) ir atitinka visumos valią ir tvarką“ .25 Visa tai ne- 
išeina už visuotinio formalizmo ribų. 

Kadangi dorybė apskritai yra tai, kas dera su daiktų es- 
me arba įstatymu, tai bendriausia prasme stoikams dorybė 
visose srityse yra viskas, kas sutinka su šita esme ir įstaty- 

mu. Todėl jie kalba apie logines, apie fizikines dorybes;"$ tai 
tokia moralė, kuri atskiras pareigas aiškina tuo, kad jos ati- 
tinka atskirus prigimtinius santykius, kuriuose yra žmogus, 
ir parodo, kas juose yra protinga, - tokia moralė eina sam- 
protavimo, pagrindimo keliu, - šiuo atveju įtikinamas pa- 
vyzdys yra Ciceronas. 

Dorybė - tai sekti tuo, kas mąstoma, t. y. visuotiniu įsta- 
tymu, teisingu protu. Tam tikras dalykas yra doras ir teisin- 
gas, kai jis atitinka visuotinę apibrėžtį ir ją įvykdo. Tai yra 
tai, kas substancialu, tai yra bet kokio santykio prigimtis, ir 
į šitą reikalo pusę pirmiausia būtina atsižvelgti. Tatai yra 
vien tik mąstyme. Galutinė poelgių apibrėžtis turi būti vi- 
suotinybė; ir šiuo atveju stoikai teisūs. Ta visuotinybė nėra 
abstrakti, o yra visuotinybė būtent šituo atžvilgiu; pavyz- 
džiui, nuosavybėje tai, kas ypatinga, yra nustumiama į šo- 
na. Taigi žmogus turi elgtis kaip mąstantis ir išsilavinęs žmo- 
gus. Jis privalo vadovautis savo požiūriu ir pajungti visuo- 
tinybei savo instinktus ir polinkius, nes pastarieji yra atski- 
rybės. Kiekviename Žmogaus veiksme yra atskirybių, o pats 
veiksmas yra ypatingybė; tačiau yra skirtumas, ar ypatingy- 
bės laikomasi kaip ypatingybės, ar, priešingai, toje ypatin- 
gybėje laikomasi visuotinybės. Stoicizmo energija sutelkta į 
šitos visuotinybės pamatymą. 

Šita visuotinybė dar neturi jokio turinio, yra neapibrėž- 
ta, todėl stoikų mokymas apie dorybę yra nepatenkinamas, 
paviršutiniškas, tuščias ir nuobodus. Dorybė čia, tiesa, ska- 
tinama, energingai, pamokomai peršama; tačiau kas yra ši- 
tas siūlomas visuotinis įstatymas, dorybė - tai lieka neapi- 
brėžta. 

b. Kitas gėrio klausimo aspektas yra išorinis egzistavimas 
ir aplinkybių, išorinės gamtos sutikimas su žmogaus galuti- 
niu tikslu. Gėris yra tikslingumas, nusakomas valios atžvil- 
giu; tai yra objektas kaip praktinis objektas. Stoikai gėrį api- 
brėžia ir kaip naudingumą; jis yra arba savaime ir sau netar- 
piškai naudingas, arba nelabai tolimas naudingumui. Taigi 

apskritai naudingumas yra tarsi dorybés akcidencija. Géris 
savaime esas natüralus protingos bütybés tobulumas jos 
protingume, bütent tokia yra dorybé; prie dorybés pritam- 
pa džiaugsmas, malonumas bei panašūs dalykai, ir tai yra 
individo tikslas, tai jam teikia pasitenkinimą. Stoikai skyrė 
įvairias gėrio rūšis - „tokias kaip sielos gėris ir išorinis gė- 
ris; pirmajam priklauso dorybės ir dori poelgiai, antrajam — 
tokie dalykai kaip turėjimas geros tėvynės, dorų draugų ir 
t. t. Nei išoriniam, nei savimonės gėriui nepriklauso tas at- 
vejis, kai tas pats individas yra doras ir laimingas" 77 Šito- 
kie apibrėžimai yra visiškai geri. Kai dėl naudingumo, tai 
moralė neturėtų taip tiesmukai nuo jo atsiriboti; juk kiek- 
vienas geras veiksmas iš tikrųjų yra naudingas, t. y. jis yra 
tikroviškas ir sukuria kažką gera. Koks nors geras veiksmas, 
kuris nėra naudingas, nėra veiksmas, jis nėra tikroviškas. 
Gėrio nenaudingumas savaime yra gėrio kaip netikrovės 
abstrakcija. Naudingumą ne tik galima, bet ir privalu įsisą- 
moninti; juk tiesa tai, kad žinotina, jog gėris naudingas. 
Naudingumas reiškia ne ką kita, o žinojimą to, kas daroma, 
jis reiškia savo poelgių įsisąmoninimą. Jeigu ši sąmonė peik- 
tina, tai dar labiau turėtų būti peiktina daug Žinoti apie sa- 
vo veiksmo teikiamą gėrį ir netraktuoti jo kaip būtino. Do- 
rybės ir laimės vienybę, jų vidurį stoikai įsivaizdavo kaip iš- 
baigtą dalyką, kuris nepriklauso nei savimonei, nei 
išoriškumui. Tačiau dorybės ir laimės ryšys buvo vertinamas 
kaip didelė problema ir naujaisiais laikais: ar dorybė pati sa- 
vaime ir sau daro, ar nedaro Žmogų laimingą, ar laimės są- 
voka glūdi dorybės sąvokoje? 

a. Kad galėtume bendrai atsakyti į šį klausimą, prisiminki- 
me minétaji savisaugos principą, pasak kurio dorybė yra su- 
sijusi su protinga prigimtimi. Savo tikslo įvykdymas yra lai- 
mė, nes tada Žmogus jaučia ir žino, kad jis realizavo save, ir 
žvelgia į save kaip į kažką išoriška; tai savo sąvokos, savo 
genijaus sutikimas su savo būtimi, su savo realybe. Kaip ma- 
tėme, šitas sutikimas yra laimė. Ar dorybė ir laimė sutam- 

pa? Šitas klausimas reiškia: ar doras poelgis realizuoja save 
pats savaime ir sau? ar pats Žmogus šiame poelgyje netar- 
piškai tampa savo objektu? ar tada žmogus pradeda kon- 
templiuoti save patį kaip objektą, o objektą kaip save pati? — 
Tatai glūdi poelgio, būtent gero poelgio, sąvokoje. Juk blo- 
gas poelgis griauna esmę, jis prieštarauja savisaugai; o gė- 
ris yra kaip tik tai, kas veda į savisaugą ir ją užtikrina. Toks 
ir yra bendras atsakymas į šį klausimą: geras tikslas yra tu- 
rinys, kuris realizuoja save poelgyje. Tačiau, šitaip traktuo- 
jant, nei tikslo paties savaime sąmonė nėra dorybė, nei po- 
elgis - doras poelgis, nei realybė, kuri čia pasiekiama, - lai- 
mė. Šis skirtumas atsiranda todėl, kad stoikai apsiriboja šita 
visuotine sąvoka ir ją netarpiškai teigia kaip tikrovę; tačiau 
tokiu būdu pastarojoje išreiškiama tik doro poelgio sąvoka, 
o ne pats realus poelgis. Cia stoikai ir sustojo. 

B. Šitas klausimas toliau suponuoja problemą, koks yra do- 
rybės ir laimės tarpusavio santykis. Šitą temą gvildeno ir epi- 
kūrininkai. Dorybé - tai gyventi pagal prigimtį, sekant vi- 
suotiniais įstatymais. Tokiam gyvenimui ir valiai, kuri turi jį 
realizuoti, priešinasi subjekto kaip tokio, kaip tam tikro ypa- 
tingumo, pomėgiai. Aš esu tiktai formalus visuotinybės po- 
būdis, tik visuotinybės energija, aš esu tiktai formali įstaty- 
mo veikla. Antra vertus, aš esu ir ypatingas individas; todėl 
man būtinas šitų pusių sutarimas. Aš esu dermė su savimi 
kaip mąstantis, kaip norintis visuotinybės; tada aš esu abst- 
raktus Šitas. Šitas ypatingumas pačiais įvairiausiais požiū- 
riais manyje turi savo esatį, savo egzistenciją; atskirybėje 
glūdi apibrėžtų potraukių prielaida. Mano esatis turi susi- 
derinti su mano ypatingumo reikalavimais, ir tai yra antra- 
sis momentas, kuriam priskirtinas mano džiaugsmas ir ma- 
lonumas. Dabar abi šios pusės sueina į konfliktą; ir kai aš ieš- 
kau vieno arba kito pasitenkinimo, aš esu konflikte su savi- 
mi, nes aš esu taip pat ir atskirybė. Stoikai sakė, kad gėris 
pats savaime, tobulumas pagal prigimtį yra dorybė. Galima 
papildyti: džiaugsmas, malonumas; bet tai nesvarbu, nes jų 

gali ir nebüti. Sitas pasitenkinimas néra tikslas, nes tai, kas 
čia prisideda, gali būti ir skausmas. Šitas priešybes Cicero- 
nas vadina honestum ir utile, svarbiausia - šitų priešybių su- 
vienijimas.?"š Stoikai sakė, kad ieškoti reikia tik dorybės; bet 
su dorybe atrandama ir laimė pati sau, ji kaip tokia iškelia 
pati save. Šita laimė yra tikra ir tvirta, jos esama ir tada, kai 
žmogus yra nelaimėje.??? 

Viena iš svarbiausių formų, su kuria reikia skaitytis mo- 
ralėje ir apie kurią kalba ir Ciceronas, yra finis bonorum et ma- 
lorum, summum bonum, aukščiausiasis gėris; stoikų požiūriu, 
tai yra tinkamas protas, aukščiausiasis principas - ir tai, kad 
jų sau reikia tvirtai laikytis. Šiuo atveju abstrakčia forma iš- 
kyla ir prieštaravimas tarp dorybės ir laimės, tarp mąstymo 
(hoyoc) ir jo apibrėžties. Tai, ką randame stoicizme ir kas ja- 
me pabrėžiama, yra mintis, kad Žmogus ir išminčius turi va- 
dovautis tiktai protu. Šitas žmogaus vadovavimasis protu, 
konkrečiau kalbant, reiškia žmogaus savyje abstrakciją, jo 
susikoncentravimą savyje; tai reiškia, kad žmogus atsisako 
visko ir yra abejingas viskam, kas priklauso prie netarpiškų 
instinktų, juslių ir t. t. Šitame visiškai formaliame principe 
laikytis tiktai savęs, mąstymu siekti visiško sutarimo su sa- 
vimi glūdi atsisakymas visų ypatingų pomėgių, polinkių, 
aistrų, interesų, taigi abejingumas jiems. Čia ir slypi stoikų 
pabrėžiama žmogaus jėga, jo vidinė nepriklausomybė, pa- 
ties jo charakterio laisvė. Todėl stoikai daug kalbėjo apie tai, 
kur reikėtų ieškoti laimės ir pasitenkinimo; laimė apskritai 
reiškianti ne ką kita, o sutarimo su savimi jausmą. Juslinio 
pomėgio teikiamas malonumas mums patinka, jame glūdi 
mūsų sutarimas su savimi; tuo tarpu tai, kas bjauru, nema- 
lonu, yra neigimas, tai mūsų potraukių sutarimo su mumis 
stoka. Stoikai esminiu dalyku laikė būtent vidinį mūsų su- 
tarimą su savimi; ir tik šito sutarimo sąmonė arba jo jaus- 
mas yra malonumas. Tačiau stoikai šitą sutarimą iš esmės tei- 
gia tik tada, kai jis yra būtent vidinis sutarimas su savimi; ir 
tada pačioje dorybėje glūdi malonumas. Tačiau šitas malo- 

numas yra tam tikras antrinis dalykas, padarinys, kuris ne- 
turi büti tikslas, o turi büti traktuojamas kaip 3alutinis daly- 
kas. Šita energingai stoikų išsakoma mintis, kad žmogus pri- 
valo siekti būti lygus sau pačiam, tapti lygus sau pačiam ir 
toks išlikti, būti laisvas, yra geriausia jų filosofijoje; tačiau 
tai, kaip jau sakiau, yra susiję tik su formaliąja dalyko puse. 

Taigi stoikų moralės principas yra dvasios sutarimas su 
pačia savimi; tačiau yra svarbu siekti, kad tai nebūtų vien 
formalu. Šiuo atveju iškyla prieštaravimas tarp žmogaus su- 
sitelkimo savyje ir to, kas iš to telkimosi jau pašalinta. Sa- 
koma, kad žmogus yra laisvas, bet jis yra susijęs su kitais; 
tačiau tai reiškia, kad jis yra ne laisvas, o priklausomas, ir 
kaip tik šitam priklausomybės aspektui priskiriama laimė. 
Mano nepriklausomybė yra tiktai vienas aspektas, kurio dar 
anaiptol neatitinka antrasis aspektas, ypatingos mano egzis- 
tencijos aspektas. Tatai yra senas klausimas, kuris iškilo kaip 
tik tuo metu, - tai dorybės ir laimės derėjimo klausimas. 
Mes vietoj dorybės vartojame moralės terminą, kadangi tai, 
kuo aš privalau vadovautis savo veiksmuose, nėra įpročiu 
tapusi mano valia kaip kad yra dorybės atveju; moralė re- 
miasi iš esmės mano subjektyvia refleksija, mano įsitikini- 
mu, kad tai, ką aš darau, atitinka visuotines, protingas va- 
lios apibrėžtis, visuotines pareigas. Anas klausimas yra bū- 
tinas, tai yra ta problema, kuri jaudino mūsų protus Kanto 
laikais; atramos taškas, nuo kurio reikia pradėti spręsti tą 
problemą, yra atsakymas į klausimą, kame ieškoti laimės. 
Apie tai galima išgirsti daug banalių dalykų, pavyzdžiui, kad 
doram žmogui bloga gyventi, o nedoram - gera, nes jis yra 
laimingas ir t. t. Šitas „gera gyventi“ šiuo atveju siejamas su 
išorinėmis gyvenimo aplinkybėmis, ir apskritai tokio posa- 
kio turinys yra visiškai lėkštas, nes jį išsemia tokie dalykai 
kaip įprastų tikslų pasiekimas, sumanymų, interesų realiza- 
vimas. Tačiau tokio pobūdžio sumanymai, interesai tuoj pat 
atsiskleidžia tik kaip atsitiktiniai, kaip išoriniai; labai greitai 
paaiškėja, kad toks požiūris į problemą yra bergždžias, nes 

paaiškėja, kad išoriniai pomėgiai, turtas, aukšta kilmė ir t. t. 
neatstoja dorybės ir laimės. Labai svarbu, kame reikia tarti 
esant laimę, tačiau nuo išorinių, atsitiktinių dalykų reikia 
tučtuojau atsiriboti. 

Stoikai sako, kad laimė yra pats malonumas arba paties 
sutarimo jausmas, - tai yra tik vidinė laisvė, vidinis būtinu- 
mas, vidinis sutarimas su pačiu savimi. Jie buvo pajuokia- 
mi už tai, kad sakė, jog skausmas nėra blogis.*? Nagrinėjant 
šią problemą, kalbama ne apie dantų skausmą ir panašius 
dalykus. Būtina žinoti, kad tokie dalykai šiuo atveju palie- 
kami nuošalyje; tokio pobūdžio skausmas ir nelaimė - tai du 
skirtingi dalykai. Šią problemą reikia suprasti taip: stoikai 
reikalauja, kad protinga valia ir išorinė realybė tam tikru bū- 
du derėtų. Pastarajai priklauso ir ypatingos Žmogaus esaties, 
jo subjektyvumo, asmeniškumo, ypatingų jo interesų sritis. 
Tačiau iš šitų interesų išorinei realybei priklauso tik tai, kas 
visuotina; juk tik kaip visuotina tai gali derėti su protinga 
valia. Stoikai visiškai teisūs, kai sako, kad kančia, skausmas 
ir t. t. nėra blogis. Tai nėra toks blogis, kuris galėtų kliudyti 
mano lygybei su pačiu savimi, mano laisvei; tokie dalykai 
negali manęs sudvejinti; viduje susitelkęs, aš juos pranoks- 
tu: nors aš juos ir jaučiu, bet jie negali manęs sudvejinti. Ši- 
ta vidinė vienybė su savimi kaip juntama vienybė yra lai- 
mė; ir išorinis blogis jos negali sugriauti. Stoikų filosofijos 
didingumas yra tas, kad, pasak jos, į žmogaus valią, kai ji 
šitaip yra susitelkusi, niekas negali įsibrauti, visa kita lieka 
už jos, pats skausmas nėra ir negali būti toks tikslas, kurio 
turi būti siekiama. 

- Y. Kitas prieštaravimas yra pačioje dorybėje. Kadangi veiks- 
mus privalo apibrėžti vien tik tinkamas protas, tai iš tikrųjų 
nebelieka jokios tvirtos apibrėžties. Gairė turi būti visuoti- 
nis įstatymas. Kiekviena pareiga visada yra tam tikras ypa- 
tingas turinys; žinoma, pareigos gali būti suvoktos visuoti- 
ne forma, tačiau tai nekeičia paties turinio. Galutinis lemia- 
mas kriterijus, apibrėžiantis tai, kas yra gera, negali būti 

nurodytas. Kiekvienas principas yra tam tikra ypatingybė, 
jeigu jis yra neapibrėžtas, tai galutinis sprendimas priklau- 
so subjektui. Anksčiau galutinius sprendimus ištardavo ora- 
kulas, dabar, prasidėjus gilesniam vidiniam gyvenimui, 
spręsti apie tai, kas teisinga, turi subjektas. Atėnuose tai, kas 
teisinga, kas dora, apibrėžė papročiai; bet nuo Sokrato lai- 
kų papročiai jau liovėsi buvę paskutiniąja instancija. Stoikai 
atmeta visas išorines elgesio apibrėžtis; lemiamas veiksnys 
gali būti tik subjektas, kuris ir apsisprendžia remdamasis sa- 
vimi, savo sąžine kaip paskutiniąja instancija. 

Pasak stoikų, esama tik vienos dorybes;?! išminčius yra do- 
rybingasis. Vėl matome, kad aukščiausioji apibrėžtis vėl tei- 
giama esanti subjekte kaip tokiame. Nors tokia pozicija gali 
būti pagrįsta kaip kilni ir pamokoma, tačiau tikros apibrėž- 
ties jai trūksta. Stoicizmo stiprybė ir jėga yra ta, kad sąmo- 
nė, ieškodama tiesos, atsigręžia į save ir vadovaujasi savo 
proto apibrėžtimis. Toks sekimas protu prieštarauja malonu- 
mui. Savo apibrėžties arba pasitenkinimo reikia ieškoti tik 
viename dalyke: gyventi pagal savo protą, tenkinti save sa- 
vyje, o ne išoriškai sąlygotuose dalykuose. Nors tokia nepri- 
klausomybė ir laisvė yra tik formalios, tačiau vis tiek reikia 
pripažinti šito principo didingumą. 

Stoikai daug samprotavo apie aistras kaip apie tam tikrą 
prieštaringą dalyką. Senekos ir Antonino raštuose esama 
daug tiesos; jie gali būti labai pamokomi žmonėms, kurie dar 
neturi gilesnių įsitikinimų. Reikia pripažinti Senekos talentą, 
tačiau būtina sutikti ir su tuo, kad vien talento neužtenka. An- 
toninas?? parodo psichologijos požiūriu, kad džiaugsmas, 
malonumas nėra gėris. Jis sako: „Atgaila yra priekaištavimas 
sau, kad praleidai (nxpewxėva) ką nors naudingo; gėris neabe- 
jotinai yra naudingas dalykas, ir kiekvienas geras ir garbin- 
gas Žmogus turi jo siekti“ (paversti jį savo interesu); „tačiau 
nė vienas geras ir garbingas žmogus niekada nesigailės, kad 
praleido progą patirti kokį nors malonumą (ĄdovAv), nes ma- 
lonumas nėra nei naudingas, nei geras dalykas“. - „Skirk da- 

bartj sau paciam. Tie, kurie rüpinasi büsima &love, nepagal- 
voja, jog palikuonys bus tokie pat žmonės kaip ir tie, kuriais 
jie dabar skundžiasi; ir jie bus mirtingi. Apskritai, koks tau 
skirtumas, ką jie apie tave kalbės ir manys? 

c. Stoikams taip pat buvo būdinga tai, kad jie siekė iškel- 
ti išminčiaus idealą; šis yra ne kas kita, o valia subjekto, kuris 
savyje nori tiktai savęs, kuris visada lieka prie gėrio minties, 
nes jis yra geras, tvirtai laikosi savęs, nepasiduodamas nie- 
kam kitam, geismams, skausmui ir t. t.; išminčius nori tiktai 
savo laisvės ir yra pasiruošęs atsisakyti viso kito, nors išmin- 
čius išgyvena išorinį skausmą, nelaimę, bet atriboja juos nuo 
savo sąmonės vidaus. 

Kitas klausimas, kuris šiuo atveju iškyla, yra klausimas, 
kodėl stoikų pateikiamas moralės apibūdinimas įgijo išmin- 
čiaus idealo formą. Kadangi gryna dorybinės sąmonės sąvo- 
ka, veikla orientuojantis į savaime esantį tikslą, yra atskira 
sąmonė, dorovinės realybės elementas, tai, kaip matyti, stoi- 
kai apie realią dorovę kalba kaip apie išminčiaus idealą. Jei- 
gu stoikai būtų išėję už šios grynos sąvokos - veiklos, orien- 
tuotos į savaime esantį tikslą - ribų, tai jiems nebūtų reikė- 
je moralumą išreikšti kaip subjektą. Dorybė yra protinga 
savisauga. Tačiau jeigu mes paklausime, kas yra tai, ką do- 
rybė pagimdo, tai turėsime atsakyti, kad tai ir yra protinga 
savisauga; tokia yra formali dalyko išraiška. Dorovinė rea- 
lybė šiuo atveju neapibūdinama kaip išliekantis, pagimdy- 
tas ir nuolat save gimdantis kūrinys. Dorovinė realybė reiš- 
kia: ji yra esanti. Kaip gamta yra tam tikra tvari, esanti sis- 
tema, taip ir dvasiškumas kaip toks privalo būti tam tikras 
objektinis pasaulis. Tokios realybės sampratos stoikai nepa- 
siekė. Arba šitą dalyką mes galime formuluoti ir kitaip: stoi- 
kų dorovinė realybė yra tik išminčius, tam tikras idealas, o 
ne realybė; šis idealas iš tikrųjų yra gryna sąvoka, kurios re- 
alybė nėra pavaizduota. 

Šitas subjektyvumas pasireiškia jau tuo, kad dorovinė es- 
mybė, išreikšta kaip dorybė, netarpiškai turi tokią formą, 

kad ji yra suprantama tik kaip dorovinė atskirybes esmybė, 
kaip atskiro žmogaus savybė. Šita dorybė kaip tokia, kadan- 
gi ji yra manoma, pati savaime ir sau negali atvesti į laimę; 
laimė būtų dorybės realizavimosi momentas, tačiau irgi tik- 
tai atskiro Žmogaus dorybės realizavimosi momentas. Juk 
laimė būtų būtent atskiro Žmogaus malonumas, būties, eg- 
zistencijos dermė su juo kaip atskirybe; tačiau su juo kaip 
atskirybe laimė kaip tik ir nesiderina, ji dera su juo tik kaip 
su visuotiniu žmogumi. Bet žmogus, kaip atskiras, ir neturi 
norėti, kad laimė jį atitiktų; juk jis turi būti abejingas kaip 
tik savo egzistencijos atskirumui, jis turi būti abejingas ir sa- 
vo sutapimui, ir savo nesutapimui su tuo, kas atskira, jis tu- 
ri galėti apsieiti be laimės, o jeigu ją kartais įgyja - turi būti 
laisvas jos atžvilgiu, kitaip sakant, turi išlaikyti tam tikrą sa- 
vo sutapimą su savimi pačiu kaip tam tikra visuotinybe. To- 
kiame požiūryje slypi tik dorovės sąvoka arba tai yra tik 
subjektyvioji dorovė; tačiau subjektyvumas ir yra tikrasis 
dorovės santykis. Juk dorovė ir yra šita savyje glūdinčios ir 
nuo objektų nepriklausomos sąmonės, kuri gėrisi savimi, 
laisvė; tatai, kaip jau minėjome, ir yra stoikų moralės pui- 
kumas ir didingumas. Tokią laimę, skirtingai nuo kitų, gali- 
ma pavadinti tikrąja laime; bet apskritai laimė šiuo atveju 
yra netikslus žodis. Protingos sąmonės savyje gėrėjimasis sa- 
vimi yra tam tikra netarpiška visuotinybė; tai tokia būtis, ku- 
ri laimės apibrėžtimi iškraipoma. Juk būtent laimėje glūdi 
savimonės kaip jos atskirumo momentas. Tačiau šitos skir- 
tingos sąmonės kaip tik ir nėra aname gėrėjimesi; anoje lais- 
vėje atskiras žmogus mėgaujasi savimi pačiu kaip visuoti- 
nybe arba savo visuotinumo jausmu. Siekimas laimės kaip 
dvasinio malonumo ir plepalai apie tai, kokį puikų malonu- 
mą teikia mokslas, menas ir t. t., yra lėkštas dalykas; juk pats 
dalykas, kuriuo čia užsiimama, kaip tik ir nebeturi malonu- 
mo formos arba, kitaip tariant, jis pats sunaikina aną malo- 
numo vaizdinį. Beje, tokie plepalai jau yra nuėję praeitin ir 
mūsų daugiau nebedomina. Tikroji dvasia yra ta, kuriai rū- 

pi dalykas kaip visuotinybé savaime, kuri nesileidžia į ne- 
pabaigiamus samprotavimus apie save kaip atskirybę. Žino- 
ma, žmogus turi rūpintis, kad jis, kaip atskiras žmogus, gy- 
ventų pakenčiamai; ir kuo tas gyvenimas bus malonesnis, 
tuo, be abejo, bus geriau. Tačiau nėra prasmės tokius daly- 
kus išpūsti ir daug apie juos kalbėti, tarsi jie būtų itin pro- 
tingi ir svarbūs. 

Tačiau stoiškoji savimonė neįgijo tokios formos, kad už- 
siimtų atskirumu kaip tokiu; ši savimonė yra laisvė, kurioje 
sąmonė suvokia save kaip visuotinybę. Tačiau stoiškoji są- 
monė sustoja ties sąvoka ir neprieina prie turinio pažinimo, 
prie pažinimo to dalyko, kuris privalo būti padarytas. Šiai 
sąmonei kaip atskirybei svarbu ne savas atskirumas; tačiau 
ji neišeina už šito atskirumo, ji neprieina prie visuotinybės 
realybės, ji turi tik tokią formą, kuri išreiškia tai, kas realu, 
tik kaip tam tikrą atskirybę, kaip išminčių. Stoikų filosofijo- 
je pripažįstama laisvė kaip negatyvus abstrahavimosi nuo 
egzistencijos momentas; tatai yra tam tikras savarankišku- 
mas, kuris geba visko atsisakyti, bet šis savarankiškumas nė- 
ra tuščias pasyvumas ir beviltiškumas, toks, iš kurio būtų ga- 
lima viską atimti, o jis pats savanoriškai visko gali atsisakyti 
ir dėl to neprarasti savo esmės, nes ta esmė yra paprastas 
protingumas, gryna savo paties mintis. Čia sąmonė ateina 
pati prie savęs kaip objekto, grynoji sąmonė pati tampa sa- 
vo objektu; kadangi esmė jai yra tiktai šitas paprastas objek- 
tas, tai jis sunaikina savyje bet kokią būtį, bet kokį egzisten- 
cijos būdą, savaime ir sau jis yra niekas ir sąmonėje egzis- 
tuoja tiktai kaip kažkas įveikta. Taigi stoicizme yra tai, kas 
buvo aukščiausia Aristotelio filosofijoje, - mąstymo mąsty- 
mas; tačiau mąstymo mąstymas čia stovi ne atskirai, ne ša- 
lia visokių kitų dalykų, kaip - kyla įspūdis - buvo Aristote- 
lio filosofijoje, - stoicizme jis yra vienintelis. 

Tas viskas, kas čia yra sugrįžę į mąstymą, yra paprastu- 
mas sąvokos, kuri tariama esanti santykyje su viskuo, ir tai 
yra jos grynasis negatyvumas. Tačiau mąstymo realaus už- 

pildymo, objektinio jo buvimo čia trūksta; kad mąstymas tai 
įgytų, stoicizmui reikia, kad būtų duotas turinys. 

Todėl išminčiaus idealą stoikai vaizduoja labai įtaigiai: iš- 
minčius esąs pats sau pakankamas ir visiškai savarankiškas. 
Tai, ką išminčius daro, yra gerai. Tas idealo aprašymas, kurį pa- 
teikia stoikai, yra bendros abstrakčios šnekos, jos nekelia su- 
sidomėjimo; dėmesio vertas tik negatyvusis dalyko aspek- 
tas. „Jis yra laisvas net ir sukaustytas grandinėmis; juk jis 
veikia remdamasis savimi, jo nežeidžia nei baimė, nei geis- 
mas." Viską, kas priklauso geismams ir baimei, jis ne susie- 
ja su savimi, o laiko juos sau svetimu ir už jo esančiu daly- 
ku; jokia ypatinga egzistencija nėra tvirta. „Tik išminčius yra 
karalius; nes tik jo nesaisto įstatymai ir jis niekam neskolin- 
gas.“ Esamų įstatymų atžvilgiu išminčius yra autonomiš- 
kas ir autokratiškas; vadovaudamasis vien protu, jis yra lais- 
vas nuo visų esamų įstatymų, kurie galioja, bet jiems nejma- 
noma rasti protingo pagrindo, atrodo, jie veikiau paremti 
natūralia baime ar instinktu. Taip pat ir realių veiksmų at- 
žvilgiu joks esamas įstatymas, jo požiūriu, nėra tikras, o ma- 
žiausiai tikri tie įstatymai, kurie, atrodo, priklauso gamtai 
kaip tokiai, pavyzdžiui, draudimas tuoktis asmenims, kurių 
vedybos būtų kraujomaiša, draudimas vyrams lytiškai san- 
tykiauti su vyrais; juk proto požiūriu šie santykiai yra taip 
pat priimtini kaip ir kiti; lygiai taip išminčius gali valgyti 
žmogieną ir t. t. Tačiau visuotinis pagrindas yra tai, kas vi- 
siškai neapibrėžta. Apibrėždami šituos įstatymus, stoikai ne- 
išėjo už savo abstraktaus sampročio ribų ir savo karaliui lei- 
do daug nedorų dalykų; nors atrodo, kad, pavyzdžiui, krau- 
jomaišą, pederastiją, žmogienos valgymą draudžia tik tam 
tikras natūralus instinktas, šitie dalykai iš tikrųjų negali at- 
silaikyti ir prieš proto teismą. Taigi išminčius yra ir apsišvie- 
tęs ta prasme, kad tada, kai jis susiduria su natūraliais reiš- 
kiniais ir natūraliam instinktui nepajėgia suteikti protingo 
pagrindo formos, jis tuos natūralius dalykus pamina. Jis pa- 
mina tai, kas vadinama gamtos įstatymu arba gamtos ins- 

tinktu, palyginti su tuo, kas netarpiškai, visuotinai teigiama 
kaip protinga. Pavyzdžiui, atrodo, kad anie veiksmai pagrįsti 
natūraliais pojūčiais, bet pojūčiai nėra mąstomi; tuo tarpu 
nuosavybė jau yra tai, kas mąstoma pats savaime, ji yra tai, 
kad visi pripažįsta manąjį disponavimą nuosavybe, tam tik- 
rą visuotinybę savaime, ir tai jau yra sampročio sritis. Todėl 
išminčius ir neprivalo būti saistomas anų draudimų, nes jie 
netarpiškai nėra tai, kas mąstoma; tačiau tai tik nesuprati- 
mo klaida. Mes matėme, kad tiesos teorinėje srityje mąsto- 
mas paprastumas gali prisiimti bet kokį turinį; taip pat ir gė- 
ris, tai, kas mąstoma praktiškai, gali įgyti bet kokį turinį, ta- 
čiau nei vienas, nei kitas turinys nėra pats savaime. Patei- 
sinti tokį turinį, remiantis tam tikru pagrindu, reiškia pai- 
nioti atskirybės įžvalgą ir visos realybės įžvalgą; tokia pavir- 
šutiniška įžvalga nepripažįsta tam tikro dalyko todėl, kad ji 
jo vienu ar kitu atžvilgiu nėra pažinusi; tačiau kaip tik to- 
dėl, kad ji ieško ir pažįsta tik artimiausius dalyko pagrindus, 
ji negali žinoti, ar čia nesama kitų to dalyko aspektų ir pa- 
grindų. Tokių pagrindų už ir prieš galima rasti bet kam: bet 
kuriame dalyke galima rasti tam tikrą aspektą, tam tikrą san- 
tykį su tuo, kas šiaip jau yra būtina, bet kaip toks būtinas 
santykis vėl gali būti įveiktas; arba galima rasti neigiamą 
santykį, būtinumo įveiką, ir šitas būtinumas irgi gali būti 
traktuojamas kaip galiojantis arba negaliojantis. 

Nors stoikai teigė, kad dorybė yra mąstyme, nors gėrį, tai, 
kas atitinka įstatymą, jie laikė mąstomu dalyku, visuotiny- 
be, kadangi ji yra tai, kas mąstoma, tačiau jie neišėjo už for- 
malaus, abstraktaus principo ribų ir nerado konkretaus prin- 
cipo, protingo apsisprendimo konkretaus principo, kuris at- 
siskleistų ir išryškintų apibrėžtumą, skirtybes. 

a. Tad stoicizme susiduriame su samprotavimu remiantis 
pagrindais; stoikai dorybę kildina iš pagrindų. Jie išveda do- 
rybę iš aplinkybių, sąsajų, padarinių, tam tikros prieštaros ar- 
ba priešpriešos; antai didžiai įžvalgūs ir pamokomi yra An- 
toninas ir Seneka. Tačiau pagrindai yra tarsi vaškinė nosis, nes 

viskam galima surasti pagrindą, pavyzdžiui, sakyti, kad šitą 
potraukį mums įdiegė prigimtis, kad gyvenimas yra trumpas 
ir t. t. Kokie pagrindai laikytini gerais, priklauso nuo tikslo ir 
interesų; jie yra prielaida, jie pagrindimui suteikia jėgą. To- 
dėl pagrindai apskritai yra tai, kas subjektyvu. Toks mąstymo 
apie save būdas, toks samprotavimas apie tai, ką aš privalau 
daryti, veda į tai, kad mes išradingai savo tikslams suteikia- 
me išplėtotos refleksijos, išplėtotos sąmonės pobūdį; aš esu 
tas, kuris randa tokius išmintingus, puikius pagrindus. Jie nė- 
ra pats dalykas, tai, kas objektyvu, jie kyla iš mano savivalės, 
mano norų, mano tuščių šnekų, - taip aš nuduodu, kad ma- 
no ketinimai geri; viso to priešingybė yra savęs užmiršimas 
gilinantis į patį dalyką. Senekos kūriniuose esama daugiau 
moralizuojančios refleksijos pompastikos negu tikrojo rimtu- 
mo. Viena vertus, Senekai buvo priekaištaujama dėl jo turto, 
prabangaus gyvenimo, nes jis leidosi Nerono apdovanojamas 
begaliniais turtais;*? antra vertus, priekaištas jam buvo pats 
jo auklėtinis Neronas, kuris, beje, skaitė Senekos parašytą kal- 
bą.** Tokie samprotavimai yra puikūs, bet jie dažnai, kaip an- 
tai ir to paties Senekos atveju, yra tik iškalba. Jie jaudina, nors 
dažnai ir nesuteikia pasitenkinimo. Juos galima pavadinti so- 
fistiškais, nors ir negalima nepripažinti, kad jie sąmojingi ir 
įtaigūs. Tačiau jiems trūksta įtikinamumo. 

B. Stoikų požiūryje glūdi aukštas, nors ir negatyviai for- 
malus principas, kad tik tai, kas mąstoma, yra tikslas ir gė- 
ris, taigi tik ši abstrakti forma, neturinti kito turinio (kaip 
Kanto pareigos principas), yra tai, kuo Žmogus turi pagrįsti 
bei sutvirtinti savo savimonės pamatus - mąstymo forma, t. 
y. savimi, savo paties abstrakcija, nekreipdamas dėmesio į 
jokį turinį sau ir jo nepaisydamas.^" Formalus tvirtumas 
dvasios pačios savyje, kuris abstrahuojasi nuo visko, nepa- 
teikia mums objektyvių principų raidos, ir tada lieka tik tam. 
tikras subjektas, kuris savo pastovume (ne bukame, o samo- 
ningame) išsaugo savo indiferentiškumą; tatai yra savimo- 
nės beribiškumas. 

Kadangi dorovinis stoikų principas neišeina už šio for- 
malizmo ribų, tai ir visos jų kalbos sukasi šio formalizmo 
rate. Jų mintys - tai nuolatinis sąmonės grįžimas į savo vie- 
nybę su pačia savimi. Egzistencijos atmetimo jėga čia yra 
didelė, negatyvaus santykio stiprumas - iškilus. Stoikų 
principas yra būtinas absoliučiosios sąmonės idėjos mo- 
mentas; jis taip pat yra būtinas tos epochos reiškinys. Juk 
kai pasaulio realybė pražuvo, kai reali dvasia, gyvenimas 
dingo abstrakčioje visuotinybėje, taip kaip romėnų pasau- 
lyje, tai sąmonė, kurios realus visuotinumas buvo sugriau- 
tas, turėjo sugrįžti į savo atskirumą ir pati save išsaugoti 
savo mintyse. 

Čia ir glūdi abstrakčios laisvės, abstrakčios nepriklauso- 
mybės apibrėžtis. Jeigu dabar laisvės sąmonė yra mano tiks- 
las, tai šitame visuotiniame tiksle prapuola visos ypatingos 
apibrėžtys; šitas ypatingas laisvės apibrėžtis sudaro parei- 
gos, įstatymai; todėl tos pareigos ir tie įstatymai kaip ypa- 
tingos apibrėžtys ir dingsta šitame laisvės visuotinume, gry- 
noje mano savarankiškumo sąmonėje. Taigi stoicizme mes 
ir matome šitą stiprumą valios, kuri ypatingų dalykų nepri- 
skiria savo esmei, atsiriboja nuo jų; mes matome, kad, vie- 
na vertus, tai teisingas principas, antra vertus, jis yra abst- 
raktus. Šis principas reiškia, kad ne pasaulio būklė yra pro- 
tinga ir teisėta, o tik subjektas kaip toks privalo teigti savy- 
je savo laisvę. Todėl viskas, kas esti išorėje: pasaulis, jo san- 
tykiai ir t. t., įgyja tokį pobūdį, kad tampa įveiktinu dalyku; 
taigi šis principas nereikalauja realios protingumo apskritai 
ir egzistencijos, esaties harmonijos, kitaip sakant, jame nė- 
ra to, ką būtų galima pavadinti objektyvia dorove, objekty- 
viu teisingumu. Platonas iškėlė valstybės idealą, t. y. idealą 
tokios žmonių gyvenimo būklės, kuri yra protinga; šita žmo- 
nių, susibūrusių į valstybę, būklė, šitas teisės, dorovės ir pa- 
pročių galiojimas yra protingumo realybės aspektas. Ir tik 
todėl, kad esama šios protingos pasaulio būklės, konkrečiai 
tariama, kad išorinis pasaulis atitinka vidinį; toji harmonija 

tada būva šia konkrečia reikšme. Apie morale, geros valios 
stiprumą, apmąstymus apie save patį negalima pasakyti ge- 
riau, negu kad parašė Markas Antoninas; jis buvo viso tuo- 
met žinomo kultūringo pasaulio imperatorius, o ir kaip pri- 
vatus asmuo buvo kilnus ir teisingas. Tačiau Romos imperi- 
jos būklės šitas imperatorius-filosofas nepakeitė; ir jo įpėdi- 
niui, kuris buvo kitokio charakterio žmogus, niekas nesu- 
kliudė leisti atsirasti tokiai blogai valstybės būklei, kuri 
visada glūdėjo jos savivalėje ir sugedime. Tas vidinis dva- 
sios, protingos valios principas, kuris save ir įgyvendina, yra 
daug aukštesnis, todėl susikuria protinga valstybės santvar- 
ka, įsigali kultūriška, įstatymiška būklė. Tik protingumo ši- 
tokio objektyvumo dėka įsitvirtina tos apibrėžtys, kurios 
glūdi išminčiuje, ideale. Tada susikuria dorovinių santykių 
sistema, tie santykiai yra pareigos, iš kurių susidaro tam tik- 
ra sistema; tada kiekviena apibrėžtis yra savo vietoje, viena 
būna pajungta kitai, o vyrauja aukščiausioji. Dėl to atsiran- 
da tokia būklė, kai sąžinė, kuri yra aukštesnis dalykas negu 
stoiškoji laisvė, susaistoma, kai apibrėžtys įsitvirtina dvasio- 
je, kai objektyvūs santykiai, kuriuos mes vadiname pareigo- 
mis, įsitvirtina kaip teisinė būklė, bet kartu jie galioja ir są- 
žinėje kaip tvirtos apibrėžtys. Sąžinė reiškia tai, kad šitos pa- 
reigos ne tik atrodo reikšmingos, bet ir manyje galioja kaip 
sąmoningos, manyje turi visuotinybės pobūdį ir vidujai pri- 
pažįstamos. Tai ir yra protingos valios ir realybės harmoni- 
ja; ir šita realybė, viena vertus, yra doroviška, ji yra įstaty- 
miška, teisinė būklė, objektyvioji laisvė, laisvės sistema, ku- 
ri egzistuoja kaip būtinumas; antra vertus, čia esama ir są- 
žinės, taigi protingumas manyje yra realus. Prie tokio kon- 
kretumo, kuris, viena, yra abstrakti dorovė, o antra, glūdi 
manyje, kuris turi sąžinę, - prie tokio konkretumo stoikų 
principas nepriéjo. Jų principo pagrindas yra savimonės lais- 
vė savyje, tačiau savimonė čia dar nėra įgijusi konkretumo; 
santykis, kuris buvo įvardytas kaip laimė, čia apibrėžiamas 
tik kaip tai, kas indiferentiška, atsitiktina, ir tai turi būti 

įveikta. O konkretus protingumo principas pasaulio ir ma- 
no sąžinės būklės negali laikyti nereikšminga. 

Tokios yra stoikų filosofijos bendrosios idėjos; šiuo atve- 
ju svarbiausia - suprasti šios filosofijos požiūrį, pagrindinį 
jos santykį. Romėnų pasaulyje šita filosofija visiškai nuosek- 
liai užėmė to pasaulio būklę atitinkančią vietą, kurią sąmo- 
nė tuo metu ir galėjo įgyti; nekeista, kad stoikų filosofija ro- 
ménu pasauliui ypač tiko. Romėnų didžiadvasiškumas reiš- 
kėsi tik savo negatyviuoju aspektu - kaip abejingumas gy- 
venimui, abejingumas viskam, kas išoriška; jie galėjo būti di- 
dūs tiktai subjektyviu ir negatyviu būdu, tiktai kaip priva- 
tūs asmenys. Galimas daiktas, romėnų teisininkai irgi buvo 
stoicizmo šalininkai; tačiau, viena vertus, matome, kad mū- 
siškiai romėnų teisės mokytojai labai blogai atsiliepia apie 
filosofiją, antra vertus, jie yra nenuoseklūs, kai - romėnų tei- 
sininkų garbei — sako, kad šie buvo filosofai. Romėnų teisi- 
ninkai, manuoju teisės supratimu, nepateikia jokių minčių, 
jokios filosofijos, jokios sąvokos. Žinoma, jeigu sampročio 
nuoseklumą, nuoseklų galvojimą vadinsime loginiu mąsty- 
mu, tai šie teisininkai gali būti laikomi filosofais; bet tada fi- 
losofu mes turime laikyti ir poną Hugo, kuris tikrai nepre- 
tenduoja į filosofus. Sampročio nuoseklumas ir filosofinė są- 
voka yra du skirtingi dalykai. Senekos kūriniuose daug pa- 
mokomų, daug dvasią žadinančių ir ugdančių dalykų, daug 
sąmojingų.antitezių, retorikos, įžvalgių pastabų, tačiau nuo 
šitų moralizuojančių kalbų dvelkia šaltukas, ir jos mums ke- 
lia nuobodulį. 

Dabar mes pereiname prie stoikų filosofijos priešingy- 
bės - prie epikūrizmo. 

Tokia pat plati, gal net dar platesné, buvo epikürininku fi- 
losofija. Kai Zlugo Graikijos politiné egzistencija ir dorovine 
tikrovė, vėliau - ir Romos imperatorių pasaulis nebetenkino 
dabarties, filosofija atsigręžė pati į save ir savyje ieškojo tei- 
sėtumo ir dorovės, kurių jau nebebuvo viešajame gyvenime. 
Epikūro filosofija yra priešprieša stoicizmo, kuris būtį teigia 
kaip tai, kas mąstoma, kaip sąvoką, kaip tiesą; Epikūras tei- 
gia būtį ne kaip būtį apskritai, o kaip tai, kas juntama, o sa- 
mone atskirumo forma - kaip esmę, taigi Epikūras i$ kirėnie- 
čių požiūrio formavo tam tikrą mokslą. Tačiau jau savaime 
aiškėja, kad jeigu kaip tiesa galioja juntama būtis, tai dėl to 
panaikinamas sąvokos būtinumas apskritai, viskas suyra ir 
dingsta spekuliatyvus interesas, todėl veikiau teigiamas įpras- 
tas požiūris į daiktus; iš tikrųjų šiuo atveju nepranokstamas 
įprasto žmonių sampročio požiūris, tiksliau, viskas nužemi- 
nima iki paprasto žmonių sampročio. Tai, kas anksčiau reiš- 
kėsi kaip ypatingos - kinikų ir kirėniečių - mokyklos, dabar 
virto - pirmoji - stoikų filosofija, antroji - epikürininku filo- 
sofija; taip kinikų ir kirėniečių nuostatos pateko į mokslą. Ki- 
nikai sakė, kad žmogus turi apsiriboti paprastąja prigimtimi, 
ir jos ieškojo poreikiuose. Stoikai viso to ieškojo mintyje; jie 
kinikų principą pakėlė iki minties. Lygiai taip ir Epikūras ki- 
rėniečių principą, kad malonumas yra tikslas, iškėlė į mintį: 
pasitenkinimo reikia ieškoti su minties pagalba, ieškoti visuo- 
tinybėje, kurią apibrėžia mintis. Stoikų filosofijos principas 
buvo àóyoç Mąstymas, visuotinybės mąstymas, visuotinybės 
laikymasis, o Epikūro filosofijos principas buvo priešingas — 
pojūtis, netarpiška atskirybė. Tačiau, nagrinėjant šią filosofi- 
ją, privalu atsisakyti visų įprastų vaizdinių apie epikürizma. 

Pirmiausia aptarkime epikūrizmo pradininko gyvenimą. Epi- 
kūras gimė trečiaisiais 109-osios olimpiados metais (342 m. pr. 
Kr.), taigi dar prieš Aristotelio mirtį (114 ol., 3). Jis kilęs iš Gar- 
geto kaimo prie Aténu.?* Jo priešininkai, ypač stoikai, pripasa- 
kojo apie jį begalę blogų dalykų, prikūrė visokių priekabių 

anekdotu. Jo tévai buvo neturtingi; tévas Neoklis buvo kaimo 
mokytojas, o motina Chairestrata - burtininkė, t. y. kaip ir dau- 
gelis Trakijos bei Tesalijos moterų, ji pelnydavo pinigus užkei- 
kimais ir kerėjimais, o tai anuomet buvo paplitęs užsiėmimas.?? 
Jo tėvas, taigi irgi Epikūras, kartu su atėniečių kolonija persi- 
kėlė į Samą, bet ir čia turėjo mokytojauti, nes gauto žemės skly- 
po neužteko šeimai išmaitinti.” Būdamas maždaug aštuonio- 
likos metų, tuo metu, kai Aristotelis gyveno Chalkidėje, 
Epikūras vėl sugrįžo į Atėnus. Čia jis dar uoliau negu Same stu- 
dijuoja filosofiją, ypač Demokritą, be to, bendrauja su įvairiais 
to meto filosofais, iš kurių paminėtini platonikas Ksenokratas 
ir Aristotelio mokinys Teofrastas. Dar dvylikametis jis su savo 
mokytoju skaitė Hesiodą, pasakojimą apie chaosą, iš kurio vis- 
kas kilo.?! Nors jis save ir vadino aùtoðiðaxtoç,”" norėdamas 
pabrėžti, kad savo filosofiją jis sukūrė pats, tačiau tai nereiš- 
kia, kad jis nėra klausęs ir nėra skaitęs kitų filosofų. Šito jo sa- 
vęs apibūdinimo nereikėtų suprasti ir taip, kad jo filosofijos tu- 
rinys yra visiškai originalus; juk, kaip vėliau bus priminta, ypač 
jo fizikinė filosofija buvo Leukipo ir Demokrito filosofija. Iš pra- 
džių jis mokė filosofijos Lesbo salos mieste Mitilėnėje, paskui 
Mažosios Azijos mieste Lampsake, tačiau daug klausytojų ne- 
turėjo. Tada, po daugelio metų, jau būdamas maždaug trisde- 
šimt šešerių metų amžiaus, jis sugrįžo į tikrąjį filosofijos cen- 
tra - Atėnus, kiek vėliau nusipirko čia sodą, kuriame gyveno 
tarp savo draugų dėstydamas filosofiją. Jis buvo silpnos svei- 
katos, ilgus metus negalėjo pakilti nuo krėslo, gyveno labai 
tvarkingai ir nepaprastai kukliai, niekuo daugiau neužsiimda- 
mas, išskyrus moksla.?? Net Ciceronas, kad ir kaip blogai apie 
jį atsiliepia, liudija, kad jis buvo ištikimas draugas, ir pastebi, 
jog niekas negali ginčyti jį buvus gerą, draugišką, humanišką, 
švelnų (bonum, comem et humanum) žmogų.” Diogenas Laerti- 
jas ypač giria jo švelnumą, pagarbą savo tėvams, dosnumą sa- 
vo broliams ir palankumą apskritai visiems žmonėms. Jis mirė 
71-erių metu nuo akmenligės; prieš mirtį jis paprašė paguldy- 
ti jį į šiltą vonią, išgėrė taurę vyno ir palinkėjo savo draugams 
neužmiršti jo mokymo.?* 

Joks kitas mokytojas savo mokinių nebuvo taip mylimas ir 
gerbiamas kaip Epikūras. Jie taip buvo susigyvenę su savo 
mokytoju, kad net sumanė sujungti savo turtą ir įkurti nuo- 
latinę bendruomenę, tokią kaip pitagorininkų sąjunga. Tačiau 
pats Epikūras jiems tatai uždraudė, nes tai būtų reiškę tam 
tikrą nepasitikėjimą savanorišku draugų paslaugumu, o tarp 
draugų, kurie negali pasitikėti vienas kitu, negali būti jokios 
draugystės, vienybės ir ištikimo prierai$umo.?6 Po jo mirties 
mokiniai labai gerbė jo atminimą; jie visur nešiojosi su savi- 
mi jo atvaizdą, išgraviruotą ant žiedų ir taurių, ir apskritai bu- 
vo tokie ištikimi jo mokymui, kad net laikė nusižengimu ką 
nors jame pakeisti (tuo tarpu stoikų sekėjai tą filosofiją keitė 
nuolatos), ir Epikūro mokykla jo mokymo atžvilgiu buvo pa- 
naši į uždarą valstybe.?" Tokio uždarumo pagrindas, kaip ma- 
tysime, glūdi pačioje jo sistemoje. Todėl ir toliau neįmanoma 
nurodyti nė vieno mokslo atžvilgiu žymaus jo mokinio; jo fi- 
losofija nebuvo nei tęsiama, nei rutuliojama, dėl to ji, supran- 
tama, nepatyrė ir jokio nuosmukio. Kaip pagyrimas Epikūro 
filosofijai išsakoma tai, kad tik vienas vienintelis Epikūro mo- 
kinys, Metrodoras, perėjo pas Karneadą; Epikūro mokiniai 
pranoko visus kitus tuo, kad jų eilė niekada nenutrūko, ir Epi- 
kūro mokymas nuolat buvo perimamas ir tęsiamas, tuo tar- 
pu kitos filosofijos nutrūkdavo, nes mokiniai palikdavo savo 
mokytoją ir eidavo pas kitą.” Kai kažkas Arkesilajui priminė 
šitą Epikūro mokinių prieraiuma prie savo mokytojo, šis at- 
sakė: „Vyras gali tapti eunuchu, bet eunuchas vyru - nieka- 
da“? Epikūras neturėjo įžymių mokinių, kurie būtų origina- 
liai plėtoję jo mokymą; tik minėtasis Metrodoras mėgino plė- 
toti kai kuriuos jo mokymo aspektus.?? 

Per savo gyvenimą Epikūras parašė begalinę daugybę vei- 
kalų; jeigu iš Chrisipo atimtume tai, ką jis nurašė nuo kitų 
ir nuo savęs (tiesą sakant, jis tiek daug rašė kaip tik lenkty- 
niaudamas su Epikūru),*! tai Epikūras būtų produktyviau- 
sias rašytojas. Manoma, kad jo veikalų skaičius turėjo siekti 
300. Mes tų veikalų neturime, ir vargu ar dėl to praradimo 

reikėtų liūdėti. Ačiū Dievui, kad ju jau nėra! Filologams jie 
būtų pridarę daug rūpesčių. 

Pagrindinis Epikūro studijų šaltinis (nors ir gana lėkštas) yra 
Diogenas Laertijas (dešimtoji jo veikalo knyga); pats Epikūras, 
žinoma, būtų geresnis šaltinis, tačiau jo veikalų turime pakan- 
kamai, kad galėtume spręsti apie jo filosofijos visumą. Prieš ke- 
letą metų Herkulane buvo atrastas ir išspausdintas vienas jo 
veikalo fragmentas (Epicuri fragmenta libri II et XI de natura, 
iliustr. Orellius, Lipsiae 1818; Neapolio leidinio atspaudas); ta- 
čiau iš jo sužinome nedaug naujo, ko gero, reikėtų bijoti, kad 
nebūtų rasti visi jo veikalai. Su Epikūro filosofija mus pakan- 
kamai gerai supažindina Ciceronas, Sekstas Empirikas, Sene- 
ka ir Diogenas Laertijas, kuris ištisoje knygoje - ji gana gerai 
žinoma - ją labai plačiai aptaria; jame ši filosofija išdėstyta taip 
gerai, kad Herkulane surastas ir Orelli'o išspausdintas paties 
Epikūro fragmentas neatvedė prie naujų išvadų ir nepraturti- 
no mūsų žiniomis apie jo filosofiją. 

Kalbant apie epikūrininkų filosofiją apskritai, būtina pa- 
sakyti, kad iš tikrųjų ji vertintina ne kaip tam tikros sąvokų 
sistemos teigimas, o kaip tam tikros vaizdinių sistemos tei- 
gimas; čia mes turime reikalą su jusline būtimi, kuri suvo- 
kiama kaip juslinė būtis, tai įprastas žiūros būdas. Kitaip ne- 
gu stoikai, Epikūras tiesos pamatu ir gaire padarė juslinę bū- 
tį, pojūtį. Tikslesnį šito pamato apibrėžimą jis pateikė savo 
vadinamojoje kanonikoje. Kaip nagrinėdami stoikus, taip ir 
čia pirmiausia aptarsime tai, kaip Epikūras apibrėžia tiesos 
kriterijų; antras aptariamas dalykas bus jo gamtos filosofija ir 
galiausiai trečias — jo moralė. 


1. Kanonika 
Tiesos kriterijaus problema užsiima Epikūro logika, kurią jis 
vadina kanonika; tatai yra tiesos taisyklę sudarančių momen- 


tų apibrėžimas ir aiškinimas. Epikūras nurodo tris pažinimo pa- 
kopas, kuriomis turi būti apibrėžti tiesos kriterijai; tai yra pojū- 

čiai apskritai bei numatymas (npoħńķets) teorinėje srityje, taip 
pat aistros, potraukiai ir polinkiai praktinėje srityje.?? 

a. Pasak Epikūro, tiesos kriterijui būdingi trys momentai. 
Trys pažinimo pakopos yra šios: pirmoji - pojūtis, antroji - 
rpóAndjtc, vaizdinys, trečioji - nuomonė (doša). 

x) Aptariant išorinę dalyko pusę, nurodoma, kad pojūtis yra 
alogiškas, neturi pagrindo, jis yra tai, kas yra savaime ir sau, 
tik tam tikra duotybė. „Juk jis nei pats savaime juda, nei gali 
būti kažko kito judinamas“, iš jo nei kas gali būti atimta, nei 
prie jo pridėta, jis yra toks, koks yra. „Taip pat nėra to, kas 
galėtų jį kritikuoti ar atmesti (£A&y&a«). Juk apie panašų po- 
jūti negali spręsti panašus pojūtis“ (tos pačios rūšies pojūtis), 
„nes jų abiejų galia yra vienoda“, jie abu vienodai galioja. Tai- 
gi pojūtis pats sau turi leisti galioti bet kuriam kitam pojūčiui. 
„Ir apie nepanašų pojūtį negali spręsti nepanašus; juk kiek- 
vienas iš jų galioja kokiam nors kitokiam dalykui (où t&v 
aoTOv xpoıtıxat) . Tai yra teisinga, nes kiekvienas pojūtis, pa- 
vyzdžiui, raudona ir mėlyna, yra kažkas atskira. Pojūčiai to- 
kie yra iš tikrųjų, kiekvienas iš jų yra pojūtis sau; nė vienas 
pojūtis negali būti taisyklė, kuri leistų vertinti kitą pojūtį. Ir 
nepanašus pojūtis negali būti pranašesnis už kurį nors kitą 
pojūtį, nes jie visi galioja kiekvienas sau. „Taip pat ir svetimas 
pojūtis negali spręsti apie svetimą; juk visi pojūčiai mums yra 
svarbūs. Ir mąstymas negali pojūčių vertinti; juk bet koks 
mąstymas priklauso nuo pojūčių“, pastarieji yra jo turinys. Ta- 
čiau pojūčiai gali klysti. „Tiesą to, kas juntama, patvirtina pats 
jutimo buvimas (tà ėmauo9nuaTA ogsocavat)", patvirtina tai, 
kad jis yra tam tikras tvirtas pamatas, kad jis save konstatuo- 
ja pasikartodamas ir t. t. „Rega, klausa yra kažkas išliekama 
kaip ir skausmas.“ Tai, kas išlieka, kas pasikartoja, yra tvirta 
ir apibrėžta; tatai yra pamatas viskam, ką mes laikome tiesa. 
Šitas liekamasis pojūtis yra įsivaizduojamas, ir tatai yra 
Tedą. „Todėl ir tai, kas nežinoma (tà šdnha)“ - kas nepa- 
sirodo, kas nejuntama - „galima apibūdinti tuo, kas pasiro- 
do“, pojūčiu; tam tikras nežinomas dalykas gali būti jsivaiz- 
duojamas pagal žinomą pojūtį. Apie tai, kaip Epikūras su- 

pranta Sitokius netarpiškai nejuntamus dalykus, mes dar kal- 
bėsime vėliau, ypač aptardami jo fizikos mokslą. „Visos“ ne- 
žinomos, nejuntamos „mintys kyla iš pojūčių ir pagal jų atsi- 
tiktinį susidarymą iš pojūčių, ir per pastarųjų santykius, pa- 
našumą ir sąryšį; mąstymas irgi daro įtaką. Bepročių 
fantazijos, taip pat sapnai irgi yra tikri; juk jie jaudina, o tai, 
ko nėra, nieko nejaudina“. Jutimas yra tai, kas tvirta; tai, kas 
nežinoma, turi būti apibrėžiama ir suvokiama pagal žinomą 
pojūtį. Kiekvienas pojūtis yra pats sau, kiekvienas yra kažkas 
tvirta; pojūčiai yra tiesa, kadangi jie pasirodo kaip tvirtas da- 
lykas.*? Epikūras kalba taip, kaip paprastai kalbama kasdie- 
niame gyvenime, kur manoma, kad tai, ką aš matau, girdžiu, 
mano juslinis suvokimas apskritai, - kad visame tame glūdi 
esamybė; bet kiekvienas šitaip, jusliškai suvoktas dalykas eg- 
zistuoja pats sau. Raudona yra raudona, mėlyna yra mėlyna; 
viena nešalina ir neneigia kito; visi pojūčiai galioja šalia vie- 
nas kito, jie yra indiferentiški vienas kito atžvilgiu, vienas ga- 
lioja taip pat kaip ir kitas. Pačiam mąstymui šitie pamatyti 
daiktai yra medžiaga ir turinys; mąstymas visada naudojasi 
turimais atvaizdais. Prie šitų vaizdinių susiejimo prisideda ir 
mąstymas; pastarasis yra formalus vaizdinių susiejimas. 

B. Po to Epikūras aptaria vidinę dalyko pusę. „Numatymas 
yra tarsi sąvoka (vidus), arba teisinga nuomonė, arba mintis, 
arba bendras viduje esantis mąstymas; tatai yra prisiminimas 
to, kas dažnai reiškėsi“, kitaip tariant, tai yra vaizdas. „Pavyz- 
džiui, jeigu aš sakau, kad tai yra žmogus, tai numatymo dė- 
ka aš atpažįstu jo pavidalą, remdamasis prieš tai buvusiais 
pojūčiais.“ Kartodamasis pojūtis virsta manyje tvirtu vaizdi- 
niu; šitie vaizdiniai mumyse yra tai, kas apibrėžta, — tai, kas 
visuotina. Žinoma, epikūrininkai nesuprato visuotinumo 
mąstymo forma; jie tik sako, kad visuotinumas atsiranda dėl 
to, kad kažkas dažnai reiškiasi. Tada toks reiškimasis įtvirti- 
namas suteikiant pavadinimą, kurį įgyja mumyse susidaręs 
vaizdas. „Kiekvienas daiktas dėl jam iš pradžių pridėto pa- 
vadinimo įgyja savo akivaizduma, gyvumą ir aiškumą.'*?* 
Vardas yra daikto patvirtinimas, jo tapatumo, jo vienio teigi- 

mas. Akivaizdumas, kurį Epikūras vadina &v&pyet«, kaip tik 
ir yra šitas jusliniu dalykų atpažinimas remiantis jau turimais 
vaizdiniais, kurie yra įtvirtinti savo pavadinimais; tam tikro 
vaizdinio akivaizdumas reiškia tai, kad patvirtinamas tam tik- 
ras juslinis suvokimas kaip atitinkantis vaizdą. Tatai yra tas 
pritarimas, kurį stoicizme matėme kaip tokį mąstymo sutari- 
mą, kuris pagimdo tam tikrą turinį: mąstymas atpažįsta daik- 
tą kaip savą, įima jį į save; tačiau stoicizme tai liko tik forma- 
lus momentas. Epikūro filosofijoje irgi esama objekto vaizdi- 
nio vienybės su savimi pačiu kaip prisiminimu sąmonėje, 
tačiau tas prisiminimas remiasi jutimais; vaizdas, vaizdinys 
yra tai, kas sutinka su tam tikru pojūčiu. Objekto atpažinimas 
yra supratimas, tačiau supratimas ne kaip tai, kas mąstoma, 
o kaip tai, kas įsivaizduojama. Supratimas priklauso prisimi- 
nimui, atminčiai. Aukščiausia idealybė yra pavadinimas. Pa- 
vadinimas yra tai, kas visuotina, jis priklauso mąstymui, jis 
tai, kas daugeriopa, paverčia paprasta, tačiau taip, kad šito 
daugeriopa reikšmė ir turinys yra juslumas ir privalo galioti 
ne kaip kažkas paprasta, o tiesiog kaip jusliška. Todėl Epikū- 
ro mokyme žinojimo vietą užima nuomonė. 

y. Galiausiai nuomonė yra ne kas kita, o ano visuotinio 
vaizdinio (arba ano vaizdo), kurį mes turime savyje, susie- 
jimas su tam tikru objektu (su tam tikru pojūčiu arba stebė- 
jimu); tai sprendinys. Juk aname npoknYię mes anticipuoja- 
me tai, kas pasirodo stebėjime; pagal tai mes sakome, ar tas 
kažkas yra Žmogus, medis, ar nėra. „Nuomonė priklauso 
nuo pirmiau buvusio akivaizdumo, su kuriuo mes ką nors 
susiejame, kai klausiame, iš kur mes žinome, kad tai yra ar- 
ba nėra žmogus. Šita subsumcija, 3ó£a arba ónóńmņýtc, gali 
būti arba teisinga, arba klaidinga; ji teisinga, kai stebėjimas 
patvirtinamas“ npoóAvdj:c „liudijimu arba nėra jo paneigia- 
mas; ji klaidinga, kai to nėra.'** Nuomonė yra vaizdinys 
kaip jo, jau turimo vaizdinio, tipo, taikymas prieš mus esan- 
čiam objektui, kuris tada tiriamas, ar vaizdinys apie jį ati- 
tinka jį. Nuomonės kriterijus yra pojūtis - nustatoma, ar po- 
jūtis pasikartoja kaip tas pats. Toks požiūris yra visiškai 

įprastas: kai mes turime tam tikrą vaizdinį, jam reikalingas 
paliudijimas, kad mes tai jau matėme arba matome dabar. 

Tatai yra trys visiškai paprasti momentai. Iš pojūčio for- 
muojasi vaizdas; vaizdas yra pojūtis, turintis visuotinį pobū- 
di; po to xgóA^njtc lyginamas su pojūčiu ir gaunama nuomo- 
ne, 86Ex. Pavyzdžiui, iš pojūčių: mėlyna, rūgštu, saldu ir t. t. 
formuojasi visuotiniai vaizdiniai, kuriuos mes turime; ir kai 
mes vėl susiduriame su tam tikru objektu, mes atpažįstame, 
kad mūsų turimas vaizdinys atitinka šitą objektą. Tatai ir yra 
visas kriterijus. Tokia minties eiga yra visiškai banali, nes su- 
stojama prie juslinės sąmonės pradmenų, prie stebėjimo, prie 
objekto netarpiško regėjimo. Kita pakopa, aišku, yra ta, kad 
pradinis stebėjimas susiformuoja į tam tikrą vaizdą, į tam tik- 
rą visuotinybę, ir tada objektas, kuris yra dabar esamas, sub- 
sumuojamas šiam visuotiniam vaizdiniui. Taigi šiuo atveju 
pradedama nuo išorinio pojūčio; ir nuo šio esamybės, išoriš- 
kumo jutimo atskiriami afektai, vidiniai pojūčiai. 

b. Afektai, vidiniai pojūčiai teikia praktinio elgesio kriterijus. 
Jie yra dvejopo pobūdžio, malonūs arba nemalonūs, teikia 
malonumą arba skausmą; malonumas, kaip iš tikrųjų pri- 
klausantis juntančiajam, yra pozityvus, o skausmas, kaip 
jam svetimas, yra negatyvus. Tokie pojūčiai ir apibrėžia el- 
gesį. Jie yra medžiaga, iš kurios susiformuoja visuotiniai 
vaizdiniai apie tai, kas man kelia skausmą ir teikia malonu- 
mą (kaip liekamieji, jie irgi yra ngoańțetg, o doEa ir čia yra 
vaizdinio santykis su pojūčiu); ir pagal tai aš vertinu objek- 
tus, polinkius, geismus ir t. t. Šita nuomonė ir yra tai, kuo 
remdamasis aš apsisprendžiu kažką daryti arba ko nors 
vengti.” Tatai ir yra visa Epikūro kanonika, jo į tiesą vedan- 
čioji gija. Ji tokia paprasta, kad nieko paprastesnio nebegali 
būti; ji yra abstrakti, bet taip pat ir labai banali, ji daugmaž 
atitinka tą įprastinę sąmonę, kuri dar tik pradeda reflektuoti. 
Tatai yra banalūs psichologiniai vaizdiniai; jie, žinoma, vi- 
siškai teisingi. Iš pojūčių mes susikuriame vaizdinius kaip 
tam tikrą visuotinybę; jų dėka visuotinybė pasidaro išlieka- 
ma. Nuomonėje (665a) patys vaizdiniai yra i$méginami po- 

jūčiais - ar tie vaizdiniai yra išliekamieji, ar jie pasikartoja. 
Tatai apskritai teisinga, bet visiškai paviršutiniška; čia at- 
skleidžiama tik pati pradžia, įsivaizdavimo mechanika pra- 
dinių suvokimų atžvilgiu. Tačiau virš to dar išsiskleidžia vi- 
siškai kita sfera, kitas laukas, kuris apibrėžtis turi pats savy- 
je; šitos apibrėžtys ir yra kriterijai viso to, ką pateikia Epi- 
kūras. Dabar net ir skeptikai kalba apie sąmonės faktus; 
tokios kalbos nesiekia toliau negu šita Epikūro kanonika. 


2. Metafizika 


Toliau mes turime susipažinti su Epikūro metafizika. Mes 
juntame daiktus, šitie daiktai duoda mums vaizdus; pastarieji 
yra mūsų vaizdiniai (bet ne sąvokos). Vaizdiniai yra teisingi, 
jei daiktų pojūtis, su kuriuo mes juos siejame arba kurį jiems 
taikome, juos atitinka; jeigu tokio atitikimo nėra, tai vaizdi- 
niai klaidingi. Vaizdiniai teisingi ir tada, kai jusliniai liudiji- 
mai jiems neprieštarauja; tokio pobūdžio tiesa būdinga vaiz- 
diniams tų dalykų, kurie yra nematomi. Pavyzdžiui, dangaus 
reiškinių suvokimas: neįmanoma prie jų prieiti arti, galima tik 
kai ką matyti, tačiau neįmanoma juslėmis suvokti visą visumą; 
todėl mes jiems pritaikome tai, kas mums jau žinoma iš kitų 
pojūčių, nes juose mes susiduriame su kai kuriomis aplinky- 
bėmis, kurių esama ir šitame suvokime ar vaizdinyje. Kai mes 
turime reikalą su vaizdiniais tokių dalykų, kurie nėra junta- 
mi, tai atrodo, kad čia įsimaišo mąstymo veikla, kildinanti vie- 
nus vaizdinius iš kitų; tačiau netrukus pamatysime, kaip čia 
dalyvauja siela. Pojūtį ir suvokimą mes traktuojame kaip tam 
tikrą mūsų santykį su išoriniais daiktais, kur suvokimas ir po- 
jūtis yra manyje, o objektas - už manęs. Taigi klaušimas yra 
tas, kaip mes įgyjame šituos vaizdinius; patys pojūčiai tiesiogiai 
dar nėra vaizdiniai ir jiems yra reikalingas tam tikras išorinis 
objektas. Tas objektyvus būdas, kaip išoriniai objektai ateina 
į mus, taip pat mūsų pačių santykis su objektais, taigi vaizdi- 
nių kilmė, - tai ir yra Epikūro metafizikos klausimai. 

Epikūras sako, kad nuo daiktų paviršiaus teka nuolatinė sro- 
vė, kuri pasižymi nepaprastu lengvumu ir pojūčiais yra nesu- 
vokiama, nes kitaip ji išsektų. Vaizdų „srovenimas nuo kūnų 
paviršiaus yra nepaliaujamas, bet dėl to daiktas nesumažėja, 
nes jis vėl iš naujo prisipildo. Vaizdams srovenant, standžia- 
me kūne ilgam išlieka atomų padėtis ir tvarka, nors kai kada ji 
ir sutrinka“. Šitų atsiskiriančių paviršių judėjimas ore yra ne- 
paprastai greitas, nes visai nereikia, kad tas, kas atsiskiria, tu- 
rėtų ir gylį; tai tik plokštumos. Kad pojūčiai tokiems vaizdi- 
niams neprieštarauja, aiškėja iš vaizdų poveikio būdo; vaizdai 
atneša į mus sutapimą su išoriniais daiktais, simpatiją ju atžvil- 
giu. Taigi iš tų daiktų, iš išorės į mus kažkas pereina, ir tai vyks- 
ta idealiu būdu - per paviršius. Ir dėl to, kad tokios srovės įte- 
ka į mus, mes įgyjame tam tikrą apibrėžto daikto pojūtį; api- 
brėžtumas glūdi objekte ir atiteka į mus.” Tatai yra visiškai 
banalus pojūčio įsivaizdavimo būdas. Epikūras priėmė tą leng- 
viausią, net ir dabar dar įprastą tiesos kriterijų tų dalykų, ku- 
rie yra nematomi, atžvilgiu: tokiems dalykams neturi priešta- 
rauti tai, kas matoma, kas girdima. Juk iš tikrųjų tokių minti- 
nių objektų, kaip antai atomai, atsiskyrę paviršiai ir panašūs 
dalykai, neįmanoma matyti. Žinoma, matyti ir girdėti galima 
ką kita; bet ir tai, kas matoma, ir tai, kas įsivaizduojama, pui- 
kiausiai išsitenka greta. Kai jie yra atskirai, jie vienas kitam ne- 
prieštarauja; juk prieštaravimas kyla tik esant santykiui. 

Toliau Epikūras kalba apie suklydimą. „O melas ir paklydi- 
mas visada atsiranda išlaužiant iš piršto tai, kas turi būti“ po- 
jūčių „pripažinta ar akivaizdžiai paneigta, bet po to nepripa- 
žįstama ir akivaizdžiai nepaneigiama. Juk niekada nebūtų vaiz- 
dinių, aptinkamų, pavyzdžiui, paveiksle arba atsirandančių 
sapne, kilusių dėl kokių nors kitų proto apraiškų arba dėl kitų 
sprendimo priemonių panašumo su esančiais ir su vadinamai- 
siais tikraisiais daiktais, jei nebūtų kažkokio mus pasiekiančio 
srovenimo iš kūnų. Nebūtų klaidos, jei mes nepatirtume ir ki- 
to kažkokio judėjimo mumyse pačiuose, tiesa, susijusio su vaiz- 
duotės ketinimais, bet ir turinčio skirtumų. Dėl šito judėjimo, 
jeigu nepatvirtinama ar akivaizdžiai paneigiama, atsiranda me- 

las, o jei patvirtinama ar akivaizdZiai nepaneigiama - tiesa." 
Suklydimas yra dėl ano judėjimo mumyse įvykęs vaizdų pa- 
sistūmėjimas. Suklydimas atsiranda ne iš judėjimo, o dėl to, 
kad mes jį sutrukdome ir vaizdinys yra pertraukiamas.** Taip 
kalbama apie tam tikrą judėjimą, kuriam mes patys duodame 
postūmį savyje, bet jis pertraukia vaizdinių tėkmę. Šitą nuo- 
savą judėjimą Epikūras vadina pertraukimu; kas tai yra, apie tai 
pakalbėsime vėliau. Iš šių skurdžių, iš dalies dar ir Diogeno La- 
ertijo miglotai papasakotų ar nevykusiai atrinktų minčių ir su- 
sideda epikūriškoji pažinimo teorija; skurdesnę teoriją sunku bū- 
tų ir sugalvoti. Pažinimas mąstymo požiūriu apibrėžiamas tik 
kaip tam tikras judėjimas, kuris nutrūksta. Daiktus, kurie, kaip 
įsitikinome, yra kažkas pripildyta, Epikūras traktuoja kaip be- 
galinę daugybę atomų. Be atomų, dar esama kito momento - 
tai tuštuma, pertrūkis, porus. Nors tai negatyvus momentas, ta- 
čiau, kaip siela, jis yra ir pozityvus; kadangi tuštuma pertrau- 
kia atomų srautą, tai šita tėkmė gali būti sukliudyta. Epikūras 
nueina tik iki šito negatyvumo; mes kažką matome, o po to pa- 
metame iš akių, t. y. pertraukiame aną įtekėjimą į mus. Tačiau 
kas yra šitas pertraukiantis judėjimas sau - apie tai Epikūras 
nieko daugiau nepasako. Toks mūsų, mūsų mąstymo įvykdo- 
mas pertraukimas siejasi su tolesniais Epikūro vaizdiniais. Kad 
geriau suprastume, kas yra šitas nuosavas judėjimas, šitas per- 
traukimas, mes turime grįžti prie epikūriškosios sistemos pa- 
čios savaime, prie jos pagrindų. 

Šiuos pagrindus mums atskleis Epikūro bendroji metafizi- 
ka. Joje Epikūras nagrinėja pačius atomus, tačiau jis nueina 
ne toliau už Leukipą ir Demokritą. Epikūro požiūriu, esmė, 
daiktų tiesa yra atomai ir tuštuma - tai toks pat kaip Leukipo 
ir Demokrito požiūris. Atomai yra kūniškasis „savaime“; tuš- 
tuma yra judėjimo principas, ji pasirodo kaip negatyvusis šio 
principo aspektas, turintis iškilti jo vaizdinyje. „Atomai neturi 
jokių matomų daiktų kokybių, išskyrus formą, svorį, dydį.“ 
Atomai, kaip atomai, turi likti neapibrėžti; tačiau jie stumia į 
nenuosekluma, versdami priskirti jiems savybes: kiekybines — 
dydį ir figūrą, kokybines - sunkį. Sunkis gali būti abstrakti bū- 


283 


GRAIKU FILOSOFIJA 


tis sau, tačiau figūra ir dydis jau nėra atomai. Tai, kas savai- 
me yra visiškai nedalu, negali turėti nei figūros, nei dydžio; - 
ir pats sunkis, kuris yra nukreiptumas į kažką kita, priešta- 
rauja atomo atostūmiui. „Mat kiekviena kokybė kinta, o ato- 
mai nė kiek nekinta, kadangi, kūnams irstant, turi išlikti kaž- 
kas standaus ir neirstama, kas nepavirstų į nieką ir neatsiras- 
tų iš nieko, bet persikūnydamas tik šiek tiek pasikeistų, kai 
ką įgaudamas nauja, o kai ką prarasdamas. Dėl to būtina, kad 
tai, kas persikūnija, nebūtų sunaikinama ir neturėtų kintan- 
čios prigimties, o turėtų ypatingą tūrį ir forma. Tatai būtinai 
turi išlikti.” Jau iš Aristotelio žinome"? kad savybių pagrin- 
das yra tai, kas gali būti liečiama. Tai perskyra, kuri įvairiais 
pavidalais visuomet buvo ir turi būti daroma, ji yra įprasta, — 
kai nustatomas pagrindinių savybių - svorio, figūros bei dy- 
džio - priešingumas išvestinėms arba juslinėms savybėms, 
kurios yra tik tam tikras santykis su mumis. Šita perskyra daž- 
nai suprantama taip, kad sunkis esąs pačiame daikte, o kitos 
savybės - tiktai mūsų juslése; bet apskritai pirmasis momen- 
tas čia yra daikto „savaime“ arba jo abstrakti esmė, o antra- 
sis - jo konkreti esmė, išreiškianti jo santykį su kitu daiktu. 
Pagrindinė problema čia būtų esmės, atomų santykio su jus- 
liniu reiškiniu nustatymas. Tačiau Epikūras blaškosi tokiuose 
neapibrėžtumuose, kurie nieko nesako. Čia esama postūmio, 
dėl kurio abstraktus „savaime“ gali virsti reiškiniu, esmė - ne- 
gatyvumu; apie tai tiek Epikūro, tiek kitų fizikų mokymuose 
nerandame nieko kita, tik bemintę painiava ir sąvokų, abst- 
rakcijų bei realių daiktų samplaiką. Visos ypatingos formos, 
visi daiktai, objektai, šviesa, spalva ir t. t., netgi siela yra ne 
kas kita, o tam tikra šitų atomų tvarka, jų išsidėstymas. Taip 
sako ir Locke. Daiktų pagrindas yra molėcules, kurios išsidės- 
čiusios erdvėje. Tatai tėra tušti žodžiai, pagal juos savybės - 
tai atomų tarpusavio santykiai; taip sakoma net ir dabar - 
kad, pavyzdžiui, kristalas yra tam tikras dalių išsidėstymas, 
iš kurio susidaro šita figūra. Neverta gaišti laiko kalbant apie 
šitokius atomų santykius; tai visiškai formalios kalbos. Epikū- 
ras?! priskiria atomams figūrą ir dydį, tačiau pastebi, kad šios 

savybės, kaip priklausančios atomams, yra dar kažkas kita, ne 
tai, kaip jos reiškiasi daiktuose. Tačiau abi šios pusės nėra vi- 
siškai nepanašios; viena iš šių pusių, savaime esantis dydis, 
turi kažką bendra su tuo dydžiu, kuris reiškiasi. Pastarasis yra 
laikinas, kintantis, o anas neturi nepertraukiamų dalių, neturi 
negatyviojo aspekto. 

Pertrūkis yra kita atomų pusė, tuštuma. Jau matėme, kad 
mąstymo judėjimas yra toks dalykas, kuriame esama pertrū- 
kių (mąstymas žmoguje yra tas pat, kas. daiktuose yra ato- 
mai ir tuštuma, taigi yra žmogaus vidujiškumas), t. y. jam 
priklauso atomai ir tuštuma arba, kitaip tariant, jam daiktai 
yra tokie, kokie jie yra savaime. Taigi mąstymo judėjimas 
pritinka prie sielos atomų; todėl jame irgi esama pertrūkių, 
kurie priešinasi atomams, tekantiems į sielą iš išorės. Čia 
mes turime matyti ne ką kita, o visuotinį pozityvumo ir ne- 
gatyvumo principą; mąstymą irgi apima negatyvus princi- 
pas, jame irgi glūdi pertrūkio momentas. Šitokio Epikūro 
sistemos pagrindo tolesnis išplėtojimas ir jo pritaikymas 
daiktų skirtumams yra visiškai savavališkas, todėl pats nuo- 
bodžiausias dalykas, kokį tiktai galima sugalvoti. 

Atomams būdingos ne tik skirtingos figūros, bet ir skirtin- 
gas judėjimas; ir iš šitų pirmapradžių skirtybių kyla išvestinės 
skirtybės, kurios vadinamos savybėmis. Pirmapradė figūra ir 
pirmapradis dydis, kaip būdingi atomams, yra savavališka iš- 
monė. Dėl sunkio atomams būdingas tam tikras judėjimas; ta- 
čiau šito judėjimo kryptis šiek tiek skiriasi nuo tiesios linijos. 
Epikūras atomams priskiria judėjimą kreive, kad jie galėtų su- 
sidurti vienas su kitu ir t. t? Dėl šitų susidūrimų atsiranda 
ypatingos atomų sankaupos ir konfigūracijos; tai ir yra daik- 
tai. Kitokias fizikines savybes, pavyzdžiui, skonį, kvapą, sa- 
lygoja kitoks molėcules išsidėstymas. Tačiau jie yra visiškai at- 
skiri; būtų tuščia tautologija sakyti, kad dalys taip sutvarky- 
tos ir išdėstytos, kaip tai yra būtina, kad jų reiškimasis būtų 
kaip tik šitoks. Tačiau atomų, kaip tam tikru būdu suformuo- 
tų, apibrėžtis yra visiškai savavališkas prasimanymas. Virti- 
mo konkrečiais reiškiniais, konkrečiais kūnais Epikūras arba 

visiškai neaiškino, arba tai, ką jis pateikė, yra labai skurdu. 
Apie epikūriškąją filosofiją dažnai girdime kalbant nepalan- 
kiai, tad apie ją reikia pasakyti dar kelis žodžius. 

Kadangi esmė yra pabirūs atomai ir tuštuma, tai iš čia ne- 
tarpiškai išplaukia, kad Epikūras neigia, jog šitų atomų, kaip 
savaime esančių, vienybė ir santykiai gali turėti visuotinio 
tikslo reikšmę. Viskas, ką mes vadiname forma ir organizaci- 
ja (organiškomis struktūromis), gamtos tikslo vienybė apskri- 
tai, Epikūro požiūriu, priklauso prie savybių, prie tam tikro 
atomų sąryšio, kuris yra atsitiktinis dalykas, kylantis iš atsi- 
tiktinio atomų judėjimo. Pagrindiniu atomų afektu Epikūras 
laiko sunkį, bet judėti jis jiems leidžia ne tiesia linija, o nuo 
tiesės truputį nukrypstančia kreive; todėl atomai atsimuša 
vienas į kitą ir sudaro tik paviršutinišką, jiems patiems nees- 
mingą vienybę. Kitaip sakant, Epikūras apskritai neigia bet 
kokią sąvoką ir visuotinybę kaip esmę. Bet koks atsiradimas 
yra tik atsitiktinis atomų junginys, kuris taip pat atsitiktinai 
ir suyra. Juk atskiri atomai yra pradinė, tikroji esamybė, o at- 
sitiktinumas - jungimosi principas. Tačiau kadangi viešpatau- 
jantis principas yra atsitiktinumas, tai atpuola bet koks tiks- 
lingumas, o kartu ir bet koks galutinis pasaulio tikslas. Kad 
pagrįstų tokią mintį, Epikūras naudojasi pačiais banaliausiais 
pavyzdžiais, teigdamas, pavyzdžiui, kad iš dumblo, saulei šil- 
dant, atsiranda kirminai ir t. t. Kirminai kaip visuma kitų da- 
lykų atžvilgiu, žinoma, gali būti laikomi atsitiktiniais, tačiau 
jų „savaime“, jų sąvoka ir esmė dabar yra kažkas organiška; 
kaip tatai suprasti - apie tai ir turėtų būti kalbama. Epikūras 
iš savo sistemos išveja mintį kaip tam tikrą esamybę savaime 
ir tai darydamas visai nepagalvoja, kad patys jo atomai yra 
būtent mintinės prigimties, kad jie yra tokia būtis, kuri yra 
ne netarpiška, o įtarpinta, taigi yra negatyvi arba visuotinė; 
tatai ir yra pirmas ir vienintelis Epikūro nenuoseklumas, ben- 
dras visų empirikų nenuoseklumas. Stoikai, priešingai, esme 
laiko visuotinybę, tai, kas mąstoma, ir iš tokios esmės jie ne- 
gali prieiti prie būties ir turinio, tačiau juos abu - nors tai ir 
nenuoseklu - jie turi. Tokia tad yra Epikūro metafizika. 

3. Fizika 


Ant šitokio pamato pastatyta Epikūro gamtos filosofija; ta- 
čiau ši filosofija turi ir tam tikrą įdomią pusę, nes iš tikrųjų 
ji dar tebėra mūsų laikų metodas. Kad, remdamasis tokiu 
pagrindu, Epikūras atmeta bet kokį visuotinį galutinį pasau- 
lio tikslą, bet kokį tikslo santykį, bet kokį organinio pasau- 
lio tikslingumą jame pačiame, kad jis atsisako teleologinių 
vaizdinių apie pasaulio kūrėjo išmintį ir valdymą, - tatai yra 
suprantama savaime, nes jis neigia vienybę, kad ir kaip ji 
būtų įsivaizduojama - ar kaip gamtos tikslas joje pačioje, ar 
kaip toks tikslas, kuris yra kažkame kitame, tačiau gamtai 
yra taikomas. Pasaulio galutinio tikslo, jo kūrėjo išminties, - 
šie dalykai stoikams yra svarbūs, - tokio teleologinio nagri- 
nėjimo, kurį stoikai labai išplėtojo, Epikūro filosofijoje nė- 
ra; viskas joje yra tam tikri atsitikimai, kurie priklauso nuo 
atomų išorinių, atsitiktinių santalkų ir konfigūracijų. Atsitik- 
tinumas, išorinis būtinumas čia yra bet kokios struktūros, bet 
kokio santykio principas. 

Epikūro mintys apie atskirus gamtos aspektus, tam tikras be- 
mintis visokių vaizdinių mišinys patys savaime yra pasigai- 
lėtini ir nesvarbūs. Konkrečiau kalbant, Epikūro fizikinių tyri- 
nėjimų principas glūdi vaizdiniuose, kuriuos mes jau 
aptarėme. Iš daugybės vienas kitą papildančių suvokimų su- 
sidaro tvirta vaizduotė; pojūčiai mums suformuoja apibrėž- 
tus visuotinius vaizdinius, atvaizdus, sąryšių vaizdinius; nuo- 
monė yra tokių suvokimų santykis su anais turimais vaizdais. 
Tada Epikūras aiškina toliau, kaip vaizdinyje turi būti elgia- 
masi su tuo, kas netarpiškai negali būti juntama. Šituos vaiz- 
dinius (rpoknę), kuriuos jau turime, taikome dalykams, ku- 
rių tikslių pojūčių negalime turėti, tačiau jie turi kažką bendra 
su anais vaizdiniais. Tokiu būdu tai, kas mums nežinoma, kas 
netarpiškai apie save mums nepateikia pojūčio, mes galime 
pagauti pagal tokius vaizdus; taip remdamiesi žinomais da- 
lykais, mes sprendžiame apie nežinomus. Tatai reiškia, kad 


287 


GRAIKU FILOSOFIJA 


Epikūras?“ gamtos tyrinėjimo principu padaro analogiją arba, 
kitaip sakant, vadinamąjį aiškinimą; tai toks principas, kuris 
gamtos moksluose galioja dar ir dabar. Mes turime apibrėž- 
tus vaizdinius, ir tai, ką mes gauname ne iš pojūčio, mes api- 
brėžiame remdamiesi tais vaizdiniais; toks yra moderniosios 
fizikos principas apskritai. Mes kaupiame patyrimą, stebėji- 
mus; tatai yra pojūčiai, kurių lengva nepastebėti, nes papras- 
tai kalbama apie vaizdinius, kurie atsiranda iš pojūčių. Taip 
prieinama prie visuotinių vaizdinių; pastarieji yra dėsniai, jė- 
gos, egzistencijos būdai. Elektra, magnetizmas ir t. t. pagrįsti 
patyrimu, pojūčiais; paskui šituos visuotinius vaizdinius mes 
taikome tokiems objektams, tokiems veikimams, kurių mes 
patys netarpiškai negalime justi. Ir tada apie juos sprendžia- 
me pagal analogiją. Pavyzdžiui, mes žinome apie nervus ir 
jų ryšį su smegenimis; sakoma, kad mes jaučiame tada, kai 
impulsas nuo pirštų galų atsklinda į smegenis. Tačiau kaip vi- 
sa tai įsivaizduoti? Juk stebėti tokių dalykų neįmanoma. Ana- 
tomija gali atskleisti nervus, bet neatskleidžia jų veiklos po- 
būdžio; pastarąjį mes įsivaizduojame pagal analogiškus 
sklidimo reiškinius, pavyzdžiui, kaip stygos virpėjimą, kuris 
nervu pasiekia smegenis. Arba įsivaizduojame pagal gerai Ži- 
nomą reiškinį, kurį itin vykusiai iliustruoja biliardo kamuo- 
liai: daug jų sustačius į nepertraukiamą eilę ir pastūmus pir- 
mąjį, nusirita paskutinysis, o viduriniai kamuoliai beveik 
nesujuda; analogiškai įsivaizduojami ir nervai: kad jie suda- 
ryti iš mažyčių, net per stipriausią didinamąjį stiklą neįžiūri- 
mų kamuoliukų; nuo kiekvieno prisilietimo ir t. t. paskutiny- 
sis kamuoliukas atsiskiria ir patenka į sielą. Panašiai ir šviesa 
įsivaizduojama kaip siūlai, kaip spinduliai, kaip eterio virpė- 
jimas ar kaip eterio kamuoliukų sąveika. Tatai yra tokios pat 
analogijos, kaip ir Epikūro. Arba, pavyzdžiui, sakoma, kad 
žaibas yra tam tikras elektros reiškinys. Elektros reiškiniuose 
galima pastebėti kibirkštį, o žaibas irgi yra tam tikra kibirkš- 
tis; pagal šitokį jų bendrumą ir sprendžiama apie juos abu sie- 
jančią analogiją. 

Tokiuose aiškinimuose Epikūras labai liberalus. Jis sako, 
kad dalykus, kurių patys negalime stebėti, mes suvokiame 
pagal analogiją; tačiau toks suvokimas turi kažką bendra su 
daugeliu kitų vaizdinių. Taigi paaiškinimui galima pritaiky- 
ti įvairius (netgi bet kuriuos) vaizdinius; yra ne vienas aiš- 
kinimo būdas, tokių būdų gali būti daugybė?“ Pavyzdžiui, 
sako Epikūras, Mėnulis šviečia, taigi mes jį matome, tačiau 
labiau jį pažinti mes negalime. „Mėnulis gali šviesti arba sa- 
vo paties šviesa, arba ta šviesa, kurią jis gauna iš Saulės; juk 
ir žemėje matome daug daiktų, kurie šviečia iš savęs“, savo 
pačių šviesa (liepsna), „ir daug tokių, kurie šviečia iš kito“ 
įgyta šviesa. Todėl, pasak Epikūro, mums niekas nekliudo 
dangaus kūnus traktuoti pagal įvairius savo prisiminimus ir, 
jais remiantis, formuluoti hipotezes bei nurodyti priežastis. 
Taigi matome, kad Epikūras taiko savo mėgiamą analogijos 
metodą; prisiminimai yra daiktų, kuriuos mes patiriame, 
vaizdiniai (rpoAfjetrc), - šiuos mes vėl taikome panašiems 
reiškiniams. Anot Epikūro, Mėnulio dilimo ir pilnėjimo tie- 
siogiai negalima stebėti, bet pagal analogiją galima spręsti, 
kad tai vyksta arba dėl Mėnulio sukimosi, arba dėl oro kai- 
tos, destis kaip keičiasi oro skaidrumas, arba dėl paties kū- 
no padidėjimo ir sumažėjimo; apskritai tai gali vykti visais 
šiais būdais, kurie tai, ka mes stebime žemėje, ir priverčia 
įgyti tokius pavidalus; žemėje matome, kad didelis tampa 
mažas ir t.t. „Ir mes negalime vienus iš šitų būdų išsirinkti, 
o kitus atmesti.“ Tokiame pasirinkime Epikūras yra labai tei- 
singas ir tolerantiškas. Jis mano, kad taikytini visi vaizdiniai, 
kuriuos mes įgyjame apie juslinius objektus; jis pilsto iš tuš- 
čio į kiaurą - jo plepalų pilnos ausys ir vaizduotė, bet visa 
tai įsigilinus išnyksta. Epikūro aiškinimuose pilna visokių 
niekų apie kūnų trynimąsi, susidūrimus ir t. t. Pavyzdžiui, 
apie žaibą galima spręsti pagal analogiją su tuo, kaip mes 
paprastai matome atsirandant ugnį. „Tad žaibas aiškinamas 
remiantis daugybe galimų vaizdinių: pavyzdžiui, trinantis 
ir susiduriant debesims, susidaro ugnies konfigūracija, kuri 

ir sukelia žaibą“; taigi žaibas laikomas atomų konfigūracija. 
Juk ir mes sakome, kad ugnis, kibirkštis gaunama trynimu; 
šis vaizdinys perkeliamas į debesis. „Arba žaibas gali atsirasti 
vėjingiems kūnams išstumiant jį iš debesų, kai debesys ar- 
ba suspaudžia vieni kitus, arba yra spaudžiami vėjo“ ir t. t. 
Beje, stoikai šiuos dalykus aiškina nedaug geriau. Juslinių 
vaizdinių taikymą, įsivaizdavimą pagal analogiją jie dažnai 
vadina supratimu arba aiškinimų; bet iš tikrųjų tokiame 
veiksme nėra nė pėdsako minties ar supratimo. Epikūras 
prieina prie tokios išvados: „Kai kas daliai šių aiškinimų gali 
pritarti, o kitą dalį atmesti, visai nepagalvodamas, ka Zmo- 
gus valioja pažinti, o ko ne, todėl jis gali siekti pažinti tai, 
ko pažinti neįmanoma“ ?P 

Tatai yra toks pat rėmimasis analogija, kuriuo naudojasi 
ir mūsų fizika: jusliniai vaizdai taikomi ir perkeliami į tam 
tikrą panašų dalyką, ir tai jau galioja kaip pagrindas, kaip 
priežasties pažinimas, nes toks juslinio vaizdo taikymas to- 
kiems objektams negali būti patvirtintas liudijimais ir nega- 
lima prieiti prie netarpiško pojūčio. Taigi apsiribojama tuš- 
čia šneka: gali būti taip arba kitaip. Stoikų metodas kildinti 
pagrindus iš minčių atmetamas. Antai organinėje fizikoje 
manoma, kad viskas priklauso nuo nervų. Iš įtemptų stygų 
matome: vieną iš jų palietus, virpėjimas persiduoda; taip ir 
nervai gali būti traktuojami kaip įtemptos stygos; arba pa- 
stūmus vieną iš daugelio biliardo kamuolių, jis pastums vi- 
sus, esančius po jo toje pat eilėje. Tas, kas yra fizikas, neturi 
niekinti Epikūro požiūrio. Mums iškart krinta į akis tai, kad 
stebėjimai, kuriais Epikūras remiasi, jo turimas patyrimas 
„apie kūnų tarpusavio santykius yra labai ribotas; tačiau pats 
dalykas, principas yra ne kas kita, o mūsų įprasto gamtos 
mokslo principas. Mokslinė Epikūro maniera puolama ir 
niekinama, tačiau minėtu požiūriu jos nereikėtų gėdytis; juk 
tai ta pati maniera, kuri yra mūsų gamtamokslio pagrindas. 
Tai, ką sako Epikūras, yra nė kiek ne blogiau negu tai, ką tei- 
gia naujieji fizikai; galima įsivaizduoti, kad elektra atsiran- 

da dél debesu trinties, taip kaip trinama tafta ir stiklas; bet 
juk debesys nėra kieti kūnai, o drėgmė veikiau išsklaido 
elektrą. Taigi mūsų vaizdiniai yra tokie pat tušti kaip ir Epi- 
kūro. 

Svarbiausia Epikürui,?'* ką jis ypač pabrėžia, yra tai, kad, 
aiškinantis dalykus, kuriems trūksta pojūčių tiesioginio liu- 
dijimo, nebūtų apsiribojama vien analogija; toks teigimas 
yra teisinga sąmonė. Be to, ir paties analogijos pasirinkimo 
jis nelaiko rimta problema: jeigu vienas prieina vieną gali- 
mybe, o kitas - kitą galimybę, tai jis žavisi pastarojo įžval- 
gumu, nekreipdamas dėmesio į tai, kuo remiasi pirmosios 
galimybės atmetimas. Tai sąvokos neturintis aiškinimo bū- 
das, jis atveda tik prie visuotinių vaizdinių; šiuo požiūriu 
Epikūro aiškinimo būdas visiškai priešingas stoikų. Apie 
Epikūro fiziką dažnai kalbama kaip apie tokią, kuriai pri- 
klauso prioritetas. Jeigu fizika laikoma mokslu, kuris, viena 
vertus, turi laikytis netarpiško patyrimo, antra vertus, tam, 
kas negali būti netarpiškai patiriama, taiko aną patyrimą pa- 
gal tam tikrą jo panašumą (analogiją) su tuo, kas pats savai- 
me yra nepatiriamas dalykas, tai Epikūras iš tikrųjų turi būti 
laikomas jeigu ir ne pradininku, tai bent jau pagrindiniu šio 
metodo iniciatoriumi, be to, tokiu iniciatoriumi, kuris teigia, 
kad šitas metodas ir yra pažinimas. Apskritai apie šią Epi- 
kūro filosofijos manierą pasakytina, kad jai būdingas ir toks 
aspektas, kuris didina jos vertę. Aristotelis ir senesnieji filo- 
sofai gamtos filosofijoje a priori rėmėsi visuotine mintimi ir 
iš jos plėtojo sąvoką; tai viena. Kitas būtinas aspektas yra tas, 
kad patyrimas performuojamas į visuotinumą, randami dės- 
niai; tai, kas plaukia iš abstrakčios idėjos, sutampa su visuo- 
tiniu vaizdiniu, į kurį jau perdirbtas patyrimas ir stebėjimas. 
Šitas a priori, pavyzdžiui, Aristotelio filosofijoje, yra puikus, 
tačiau nepakankamas, nes jam trūksta kito aspekto - a pri- 
ori ryšio, sąsajų su patyrimu, stebėjimu. Ypatingybę sugrą- 
Žinti į visuotinybe - tai ir reiškia rasti dėsnius, gamtos jėgas 
ir t. t. Taigi galima sakyti, kad Epikūras yra empirinio gam- 

tos mokslo, empirinės psichologijos išradėjas. Patyrimas, 
juslinė duotybė priešinga stoikų tikslams, sampročio sąvo- 
koms. Pastaruoju atveju susiduriame su abstrakčiu, uždaru 
sampročiu, kuris neturi savyje tiesos, todėl neturi ir gamtos 
duotybės bei tikrovės, o pirmuoju atveju tai yra gamtos po- 
jūtis, kuris yra tikresnis už anas hipotezes. 

Lygiai tokį pat poveikį, kurį moderniajam pasauliui pada- 
rė atsirandantis gamtos dėsnių ir t. t. pažinimas, anuomet sa- 
vo aplinkoje padarė ir Epikūro filosofija, nes ji buvo nukreip- 
ta prieš savavališką priežasčių išgalvojimą. Kuo daugiau nau- 
jaisiais laikais žmonės pažįsta gamtos dėsnius, tuo daugiau 
nyksta prietarai, stebuklai, astrologija ir t. t.; visa tai nublanks- 
ta gamtos dėsnių akivaizdoje. Aptartajai Epikūro manierai 
pirmiausia ir būdinga ši tendencija prieš beminčius astrologi- 
jos ir t. t. prietarus, prieš tokią manierą, kuri taip pat nėra pro- 
tinga, yra įsitvirtinusi ne mintyje, o vaizdinyje, prieš tokią 
manierą, kuri yra tiesiog išgalvota arba, jeigu norite, melagin- 
ga. Palyginti su tokia maniera, Epikūro maniera pasižymi tie- 
sa - turint omenyje ne mąstymą, o vaizdinius, - nes ji orien- 
tuoja į tai, kad būtina laikytis to, kas matoma, girdima ir t. t., 
į tai, kas dvasiai duodama ir jai nėra svetima: turi būti kalba- 
ma ne apie daiktus, kokie jie privalo būti, kokie jie privalo bū- 
ti matomi, girdimi, bet negali tokie būti, kadangi yra tiktai iš- 
galvoti daiktai. Epikūro filosofijos poveikis tiems laikams bu- 
vo tas, kad jis pasipriešino graikų ir romėnų prietarams ir virš 
jų pakėlė žmones.” Visokie tauzijimai apie paukščių skrydį 
dešinėje arba kairėje, apie kelią perbėgusį kiškį, žmonių 
veiksmų orientavimas pagal gyvulių vidurius, pagal tai, links- 
„mos ar liūdnos yra vištos ir t. t., - visus tuos prietarus Epikū- 
ro filosofija rovė iš šaknų, palikdama galioti kaip tikrą daly- 
ką vien tai, ką gali patvirtinti pojūčiais paremta xpóAvpic; ir 
pirmučiausia iš šios filosofijos radosi vaizdiniai, kurie visiš- 
kai neigė antjuslinius dalykus. 

Epikūro fizika ir išgarsėjo tuo, kad atmetė astrologijos 
prietarus, įveikė dievų baimę; jos pozicija fizinių reiškinių 

atžvilgiu buvo švietimas. Prietarai nuo netarpiškų reiškinių 
pereina tiesiai prie Dievo, angelų, demonų; arba jie spėja, 
kad riboti daiktai sukels kitokius padarinius negu leidžia są- 
lygos, laukia aukštesnio pobūdžio įvykių. Tokiems dalykams 
kaip tik ir pasipriešino Epikūro fizika, nes ji baigtinių daik- 
tų srityje apsiriboja tik jais pačiais; ji skaitosi tiktai su baig- 
tinémis priežastimis. Apsiriboti tik baigtiniais daiktais - tai 
ir yra vadinamasis švietimas. Čia ieškoma ryšio su kitais 
baigtiniais daiktais, su sąlygomis, kurios irgi yra sąlygotos 
(prietarai, pagrįstai ar nepagrįstai, iškart pereina prie to, kas 
yra aukštesnis dalykas); tačiau toks aiškinimo būdas, visiš- 
kai teisingas sąlygotų dalykų srityje, nėra teisingas kitose 
srityse. Jeigu aš sakau, kad elektra randasi iš Dievo, tai aš 
esu teisus, bet taip pat ir neteisus. Juk aš klausiu apie tam 
tikrą priežastį pačioje sąlygotų daiktų srityje. Jeigu aš atsa- 
kau, kad tokia priežastis yra Dievas, tai aš pasakau per daug. 
Dievas yra visko priežastis, o aš noriu žinoti apibrėžtą prie- 
žastį, šitų reiškinių sąryšį; Dievo kaip priežasties nurodymas 
tinka bet kam. Antra vertus, pačioje šitoje srityje sąvoka jau 
yra tai, kas yra aukštesnis dalykas; bet to aukšto traktavimo 
būdo, su kuriuo mes susidūrėme ankstesnių filosofų moky- 
muose, čia visiškai atsisakoma. Prietarai atmetami, bet su jais 
atmetamas ir pats savyje pagrįstas sąryšis bei idealybės pa- 
saulis. 

Epikūro gamtos filosofijai priklauso ir jo vaizdinys apie 
sielg. Kalbėdamas apie sielos prigimtį, Epikūras ją traktuoja 
irgi kaip tam tikrą daiktą, taip kaip, pasak dabartinių hipo- 
tezių, ji yra nervų skaidulos, įtemptos stygos ar kamuolėlių 
virtinė. „Siela susideda iš labai švelnių ir apvalių atomų, ku- 
rie skiriasi net ir nuo ugnies atomų“, jie yra išsklaidyti (ra- 
peonapuévov) po visą kūno atomų sambūrį; siela „labai pa- 
naši į dvelkimą, turintį kažkokią karščio priemaišą, todėl kai 
kuo panaši į dvelkima, o kai kuo - į karštį“. (Taigi Epikūras 
čia nustato tiktai kiekybinius skirtumus: švelnūs sielos ato- 
mai yra apsupti daugybės kitų, grubesnių atomų ir yra išsi- 

sklaide šitame dideliame atomų sambūryje.) , Neprotinga 
sielos dalis“ kaip gyvybės pradas „yra išsklaidyta po visą kū- 
na, o protinga dalis (tò Aoyvxov) yra krūtinėje, kaip tai mes 
jaučiame džiaugdamiesi ir liadédami." „Bet yra dalis, smar- 
kiai besiskirianti net ir nuo tų pačių savo dalelyčių švelnu- 
mu, o dėl to labiau suderinta (ovuna9ėg) ir su likusiu sam- 
būriu. Dėl viso to išryškėja sielos jėgos ir jausmai, didelis jos 
judrumas ir mintys, ir tai, ko netekę mes mirštame. O rei- 
kia suprasti, kad siela turi svarbiausią jutimo galią. Tačiau ji 
to neturėtų, jei nebūtų kažkaip pasidengusi likusiu sambü- 
riu" (likusiu kūnu), - tai yra visiškai bemintis vaizdinys. „O 
likęs sambūris, kuris parengė jai tą priežastį, ir pats yra ga- 
vęs iš jos atsitiktinai tą patį, - žinoma, ne visus atsitiktinu- 
mus, kuriuos ji turi. Dėl to, atsiskyrus sielai, nebetenka juti- 
mo ir kūnas, nes jis pats neturėjo tokios jėgos, bet rengė ją 
kitai, drauge su juo gimusiai, kuri, dėl kilusios joje jėgos ju- 
dėjimo tuoj pat įsigydama sau pačiai jutimo galimybę, ati- 
duodavo ją ir kūnui dėl kaimynystės ir iš sutarimo.'?!š Su 
tokiais vaizdiniais nėra kas veikti. Išorinių daiktų vaizdų te- 
kėjimo į mūsų organus nutrūkimas, kuris yra suklydimų 
priežastis, pagrindžiamas tuo, kad siela susideda iš ypatin- 
gu atomų, o atomus skiria tuštuma. Prie tokių plepalų ilgiau 
nesustosime; tai tik tušti žodžiai. Sunku jausti pagarbą filo- 
sofinéms Epikūro mintims; tiksHau tariant, tai apskritai né- 
ra mintys. 


4. Moralė 


Mums liko aptarti Epikūro dvasios filosofiją. Epikūro mo- 
ralė dabar yra blogiausią reputaciją turinti jo mokymo dalis 
(todėl ir yra pati įdomiausia); tačiau apie ją taip pat galima 
pasakyti, kad ji yra geriausia jo filosofijos dalis. Epikūras 
apibūdina sielą, dvasią, bet tas apibūdinimas nedaug duo- 
da, nes jis apsiriboja analogija ir grindžiamas atomų meta- 

fizika. Mūsų sielos protingumas aiškinamas tam tikra jos 
atomų santalka, ir šitoje santalkoje sielai jėgą ir veiklumą su- 
teikia pojūtis, t. y. tam tikra tarpusavio dermė, tam tikras 
bendrumas, atsirandantis atomams iš išorės įtekant į sielą; 
tatai lėkštas ir trivialus vaizdinys, kuris mūsų visai netrau- 
kia. Epikūro praktinės filosofijos tikslas taip pat siejamas su 
atskira savimone, taip kaip ir stoikų filosofijoje; jo moralės 
tikslas irgi yra toks pat - dvasios tvirtybė, konkrečiau - tam 
tikras nedrumsčiamas ir grynas gėrėjimasis savimi pačiu. 
Jeigu bandysime apibūdinti Epikūro moralės abstraktų 
principą, tai mūsų sprendimas tikrai bus labai nepalankus. 
Jeigu būtent pojūtis, malonumo ir nemalonumo jausmas turi 
būti teisingumo, gėrio, tiesos kriterijus, jeigu pagal tai žmo- 
gus turi spręsti, kas privalo būti jo gyvenimo tikslas, tai mo- 
ralė yra tiesiog pašalinama arba, kitaip tariant, moralės prin- 
cipas yra iš tikrųjų nemorališkas; esame įsitikinę, kad tada 
žmonių veiksmuose savivalei atviri visi vartai ir visos durys. 
Dabar teigiama, kad jausmas yra elgesio pagrindas („Kadan- 
gi potraukis gyvas manyje, tai jis yra teisingas“), ir tai yra 
epikūrizmas. Kiekvienas Žmogus gali jausti kitaip, to paties 
žmogaus jausmai kas akimirką gali būti vis kitokie, todėl ir 
Epikūras elgesio apibrėžimą palieka atskiro žmogaus subjek- 
tyvumui. Tačiau labai svarbu pastebėti, kad nors Epikūras 
tikslą apibrėžia kaip malonumą, tačiau pastarasis siejamas 
tik su tokiu pasitenkinimu, kuris yra filosofijos rezultatas. 
Jeigu žmogus tėra paprastas bemintis pasileidėlis, kuris apie 
nieką negalvoja ir ištvirkaudamas skandina savo gyvenimą 
malonumuose, tai tokio žmogaus nei reikėtų laikyti epikū- 
rininku, nei manyti, kad Epikūras mokė, jog būtent taip pa- 
siekiamas žmogaus gyvenimo tikslas. Jau anksčiau sakėme, 
kad, viena vertus, pojūtis paverčiamas principu, bet, antra 
vertus, taip pat esminga lieka tai, kad toks požiūris privalo 
būti siejamas su tuo, kas vadinama Aóvyoc, protu, sampročiu, 
mąstymu, nors pastarieji terminai ir nėra aiškiau skiriami. 
Epikūro?“ atveju mes susiduriame su tuo, kad jis, malonu- 

ma laikydamas gério kriterijumi, i$ mastymo reikalauja pro- 
tingumo (aukštai išlavintos sąmonės), kuris svarsto, ar tam 
tikro malonumo nelydi didesnis nemalonumas, ir kuris, tuo 
remdamasis, teisingai sprendžia. Kartu su Aoyoc, protingu- 
mu, sąmoningu svarstymu, su apskaičiavimu to, ką teikia 
malonumas, ateina supratimas, kad kai kas netarpiškai gali 
būti malonu, tačiau sukelti blogus padarinius;?? tokia reflek- 
sija jau įteigia, kad kai kurių malonumų reikia atsisakyti. At- 
skirą malonumą Epikūras traktuoja tiktai visumos požiūriu. 
Aukščiausiu iš visų gėrių jis laiko protingumą, kuris įgyja- 
mas vien filosofijos dėka; tačiau tai yra toks protingumas, 
kuris orientuotas ne į netarpiškai suvokiamus dalykus, o į 
jų santykį su visuma. Protas „moko, kad negalima maloniai 
gyventi, negyvenant protingai, dorai ir teisingai ??! Tačiau, 
antra vertus, epikūrininkai, kurie malonumą padarė princi- 
pu, principu padarė ir laimę, dvasios ramybę; todėl šitos lai- 
mės privalu siekti tokiu būdu, kad ji būtų laisva ir nepriklau- 
soma nuo išorinio atsitiktinumo, nuo atsitiktinio pojūčio. To- 
dėl epikūrininkų tikslas buvo toks pat kaip ir stoikų. Epikū- 
ras tikslu irgi laikė išminčiaus būseną, &vapa&ta, nuo baimės 
ir geismų laisvą dvasios lygybę sau pačiai ir jos nedrums- 
čiamą ramybę. Kad žmogus būtų laisvas nuo prietarų, Epi- 
kūras“** reikalauja, kad jis studijuotų fizikos mokslą, kad jis 
išsilaisvintų iš visų nuomonių, kurios kaip tik ir sukelia žmo- 
nėms nerimą, - nuomonių apie dievus, jų siunčiamas baus- 
mes ir ypač apie mirtį?“?, kuri nėra joks blogis, nes ji yra gry- 
nai privati ir nėra pozityvi. Išsilaisvinęs iš tokios baimės ir 
vaizdinių, kurie kyla žmonėms savo esmę susiejus su kokiais 
nors apibrėžtais dalykais, išminčius ieško tik malonumo kaip 
to, kas visuotina, ir tik jį laiko pozityviu dalyku. Čia susidu- 
ria visuotinybė ir atskirybė arba, kitaip sakant, atskirybei su- 
teikiama visuotinumo forma, ji vertinama tik visumos po- 
žiūriu. Kadangi materialiai (arba pagal turinį) Epikūras prin- 
cipu padaro atskirumą, antra vertus, jis taip pat reikalauja 
mąstymo visuotinumo, tai jo filosofija sutampa su stoikų fi- 

losofija. Vaizduodamas išminčių, Epikūras jam priskiria tas 
pačias apibrėžtis kaip ir stoikai. 

Jei principas traktuojamas abstrakčiai, tai, viena vertus, 
yra visuotinybė, mąstymas, antra vertus, atskirybė, pojūtis; 
ir abu principai tiesiog prieštarauja vienas kitam. Tačiau po- 
jūtis nėra visas epikūrininkų principas, nes tai yra protu įgy- 
ta ir tik taip įgyjama laime; taigi abiejų principų tikslas yra 
tas pats. Diogenas Laertijas?* apie šitą požiūrį pateikia to- 
kią Epikūro mintį: „Geriau būti protingai nelaimingam 
(ebAoytotoc &rtuyetv), negu neprotingai laimingam 
(ahoytotwc eUTUxetv). Juk geriau savo veikla, ką nors gera 
sumanius, apsigauti (BéActov ydp TO xpi9&y ėv tatc noabe- 
ot KAADS, Uh op9o97vac ða T4UTNĘ)“ - taigi yra geriau tei- 
singai nuspręsti veikiant negu sulaukti atsitiktinai nusišyp- 
sojusios laimės; teisingas sprendimas yra tas, kuriam reikia 
teikti pirmenybę. „Taigi dieną ir naktį galvok apie tai - kaip 
sekti protu, kaip teisingai spręsti; „tada niekados nepatirsi 
jokio sumišimo nei budėdamas, nei miegodamas, ir gyven- 
si kaip Dievas tarp žmonių. Juk Žmogus, gyvendamas ne- 
mirtingame gėryje, nė kiek nėra panašus į mirtingą būtybę“. 

Seneka, kuris yra žinomas kaip neabejotinas, nors ir ri- 
botas, stoikas, irgi kalba apie epikūrininkus. Jis pateikia ne- 
ginčijamą liudijimą apie Epikūro moralę. Jo veikale „De vita 
beata“ sakoma: „Aš pats esu tos nuomonės (pasakysiu ne- 
įtikdamas savo bendraminčiams), jog Epikūro mokslas - 
gerbtinas, teisingas ir, geriau pažiūrėjus, net griežtas. Iš tik- 
rųjų malonumus jis sūtraukia į kruopelytę ar dulkelę, mat 
malonumui taiko tas pačias taisykles, kaip ir mes dorybei. 
Jis liepia malonumui paklusti prigimčiai. Bet palaidumas juk 
nesitenkina tuo, ko užtenka prigimčiai“. Stoiko gyvenimo 
būdas yra toks pat, kaip ir gyvenimas epikūrininko, kuris 
vadovaujasi tuo, ką Epikūras nurodo. „Tad kaip čia išeina? 
Tas, kuris tinginystę, ištvirkimą, rajumą vadina laime“ ir vi- 
sa tai pavadina epikūrizmu (remdamasis Epikūru), „ieško- 
damas gero vardo ydoms pridengti, ateina į Epikūro mokyk- 

la, paviliotas dviprasmiškų jo šūkių, ir atsiduoda ne tokiems 
malonumams, apie kuriuos ten kalbama, bet tokiems, kokių 
pats trokšdamas atsidangina" ?? „Taigi jie lėbauja ne Epikū- 
ro skatinami, bet apnikti ydų, savo palaidumą slepia filoso- 
fijos glėbyje ir susirenka ten, kur nugirsta giriant malonu- 
mus. Jie nežiūri, kad Epikūro malonumas blaivus ir rimtas.“ 
Pats Epikūro vardas susiejamas su visokiais blogais dalykais; 
juk į juos atsigręžiama būtent remiantis juo. Tokie žmonės 
„sulekia, vien išgirdę tą žodį, ieškodami savo geiduliams ko- 
kio nors prieglobsčio ir užuovėjos“, ir jie tokį gyvenimą va- 
dina epikūriškąja filosofija.” Jeigu malonumas laikomas 
principu, tai kartu įsakoma, kad prie jo budėtų protas ir ap- 
dairumas; tada prasideda tam tikras išskaičiavimas, kur ma- 
lonumų būtų galima ieškoti, pavyzdžiui, tada, kai jį lydi pa- 
vojai, baimė, išgąstis ir kitokie nemalonumai. Todėl tai, ką 
galima laikyti grynu ir nedrumsčiamu malonumu, susiaurė- 
ja iki vos kelių dalykų. Išsaugoti savyje sielos ramybę - tai 
ir yra Epikūro principas; ir jis reikalauja atsisakyti daugelio 
tokių dalykų, kurie žmones pavergia ir kuriuos jie laiko ma- 
lonumais; siektinas tikslas - tai gyventi laisvai, lengvai ir ra- 
miai, be nerimo ir geismų. 

Kirėniečiai malonumą traktavo veikiau kaip tai, kas atski- 
ra, o Epikūras - kaip priemonę; skausmo nebuvimą jis laikė 
džiaugsmu ir nepripažino jokių tarpinių būsenų.?? Iš pra- 
džių gali atrodyti, kad kirėniečių principas buvo tas pats 
kaip ir epikūrininkų. Tačiau Diogenas Laertijas nurodo jų 
skirtumą: „Kirėniečiai nepripažįsta malonumo rimtyje" (Thv 
700v7v, tf)» XATAGTNUATIXAV, constitutivam), „o tiktai malo- 
numą judėjimo apibréztyje" arba kaip tai, kas teigiama, t. y. 
kaip tam tikrą malonų pasigėrėjimą, taigi tai turi būti tam 
tikras malonumas; „o Epikūras, priešingai, pripažįsta ir kū- 
no, ir sielos malonumus“. Viena vertus, Epikūras su malo- 
niu pojūčiu sieja taip pat ir teigiamą malonumo pobūdį, an- 
tra vertus, jo principe glūdi ir malonumas rimtyje; pastara- 
sis yra negatyvumas, kaip ir vidinis pasitenkinimas, kaip 

dvasios sutarimas su savimi. „Epikūras sako: laisvė nuo bai- 
més bei geismų (drapačia) ir rūpesčių nebuvimas (4novia) 
yra aukščiausias malonumas (xatx0T4U4TUx4! hdovai)“, tai 
yra laisvė nuo rūpesčių ir darbo, neturėti interesų, nesusi- 
sieti su tuo, kas mums galėtų kelti pavojų tai prarasti. Jusli- 
niai malonumai, džiaugsmai, linksmumas (y«p& dė xat 
euppocuvy, laetitia), aistros „yra tiktai malonumas judėjime 
(xata xtvoty &vepgyeta. BlėrovTai) ;?? ir tuo apsiriboja kirė- 
nieciu principas. O Epikūras teigia abi malonumo rūšis, ir 
kiekviena iš jų jam yra esminga. „Kirėniečiams kūno skaus- 
mai yra blogesni už sielos skausmus, o Epikūras mano prie- 
Singai."?? 

Epikūro moralės mokymo pagrindai išdėstyti viename jo 
laiške Menoikėjui, kurį mums išsaugojo Diogenas Laertijas. 
Vienoje to laiško vietoje jis išsireiškia šitaip: „Tegu niekas, 
ir jaunas būdamas, neatidėlioja (ueMMėTo) užsiėmimų filoso- 
fija, ir senatvės sulaukęs, nejaučia nuovargio, atsiduodamas 
filosofijai. Juk kiekvienas yra pakankamai tam subrendęs, ir 
niekam ne per vėlu rūpintis sielos sveikata. O tas, kuris sa- 
ko, kad užsiiminėti filosofija arba dar neatėjo (&opoc), arba 
praėjo (r«eopoc) laikas, yra panašus į tą, kuris sako, kad ir 
laimei arba dar nėra, arba jau nėra laiko“, nes laimė pažįs- 
tama, ji tampa žinoma minčių, filosofijos dėka. Toliau Epi- 
kūras išdėsto laimingo gyvenimo elementus.?? 

Pirmiausia būtina tarti, kad Dievas yra tam tikra nesunai- 
kinama (4p9xprov) ir palaiminga būtybė — ją tokią ir taria 
esant visuotinis tikėjimas, - ir kad jam netrūksta nieko, idant 
jis būtų amžinas ir laimingas. Tačiau dievai egzistuoja, ir jų 
pažinimas yra akivaizdus (ėvapynę). Bedievis (4ocB+44) yra ne 
tas, kuris neigia arba atmeta minios dievus (vàv to1Aàv), o 
tas, kuris priskiria jiems minios nuomones; bedievis yra tas, 
kas pasisavina vulgarias prastuomenės pažiūras apie die- 
vus.?! Šitą dieviškumą reikia suprasti tik kaip visuotinybę 
apskritai. „Svarbiausios mintys“ tiesiai pradedamos šitaip: 
„Laimingas ir nemirtingas nei pats patiria nemalonumų, nei 

kitam jų suteikia, taigi jo neapima (cuv£yeca«) nei pyktis, nei 
pataikavimas (yxdpvot); juk visa tai būdinga silpnajam. Kitur 
Epikūras sako, kad dievai gali būti pažįstami protu (Aóyo 
SempnTroUs elvat)”. Epikūras nurodo, kad jie iš dalies (kai ku- 
rie i$ jų) egzistuoja skaičiuje (xat dp.9uov opeocacac) , kad 
jie yra kaip skaičius, kad jie yra skaičius, t. y. kad jie yra vi- 
siškai abstrahuoti nuo to, kas jusliška, regima, kad jie yra 
juslumo abstraktumas. Kai mes kalbame apie aukščiausiąją 
būtybę, tai esame įsitikinę, kad mes labai toli nuo Epikūro 
filosofijos, o iš tikrųjų esame visai arti. Taigi dievai iš dalies 
yra tarsi skaičiai, o iš dalies jie (kiti iš jų) yra tobulas žmo- 
gaus panašumas (žmogišku būdu išbaigtas, dnoTeTe- 
Aecuėvous Av9puTOELdAE), kuris atsiranda dėl atvaizdų vie- 
nodumo (xax 6uoetdtav), nuolatos liejantis panašiems at- 
vaizdams į vieną ir tą patį, ir tai mes priimame - taigi dievai 
yra tai, ką mes priimame: visiškai bendri atvaizdai mumy- 
se. Jie pavieniui įeina į mus mums miegant.?? Šitas visuoti- 
nis atvaizdas, kuris kartu įsivaizduojamas kaip į Žmogų pa- 
naši konkretybė, yra tai, ką mes vadiname idealu; tiktai Epi- 
kūras šitą dievų atsiradimą čia supranta taip, kad atvaizdai 
krinta vienas ant kito. 

Dar paminėtini epikūriškieji dievai, kurie išreiškia tam tik- 
rą jo filosofijos mintį; stoikai šiuo klausimu veikiau laikėsi 
įprastų vaizdinių ir nekvaršino sau galvos, kas yra Dievo es- 
mė; epikūrininkų požiūriu, dievai veikiau išreiškia vieną ne- 
tarpišką jų sistemos idėją. Epikūras, atrodo, dievus laikė lai- 
mingo gyvenimo idealais. Juk gėrėjimasis savimi nėra susijęs 
su veikimu, nes veikimas visada turi savyje kažką svetima, 
jis yra mano ir tam tikros tikrovės prieštaravimas, todėl dar- 
bas ir triūsas yra veikiau priešinimo sąmonės, o ne įgyven- 
dintos sąmonės aspektas. Dievai yra gryno, neveiklaus mė- 
gavimosi savimi būtybės. Jie taip pat yra esantys daiktai, su- 
sidedantys iš švelniausių atomų, grynosios sielos, 
nesusimaišiusios su grubesniais atomais, todėl jie apsaugo- 
ti nuo darbo, triūso ir kančių. Gėrėdamiesi savimi, jie nesi- 

rüpina pasaulio ir žmonių reikalais.?? Toliau Epikūras paste- 
bi, kad laiminga būtybė, visuotinybė apskritai, visuotinybė 
konkrečiu, žmogišku pavidalu nėra apsunkinta nei savais 
reikalais (npayLaTx), nei nerimu, nei pati yra kitiems našta; 
ji nėra pikta, jai nereikalingos nei paslaugos, nei aukos. 
Žmonės turi reikšti pagarbą dievams dėl jų prigimties pra- 
našumo ir palaimos vardan, o ne todėl, kad jie tikétusi iš jų 
gauti kažką ypatinga, ne dėl kokios nors iš jų įgyjamos nau- 
dos.?* | 

Iš Epikūro buvo daug šaipomasi dėl to, kad jis dievus įsi- 
vaizdavo kaip kūniškas, į žmogų panašias būtybes. Antai Ci- 
ceronas juokiasi iš Epikūro būtent todėl, kad jis manė die- 
vus turint tik tarsi kūną, tarsi kraują, tarsi raumenis (guasi 
sanguinem, carnem) ir t. t?” Tačiau iš Epikūro šitokio požiū- 
rio plaukia vien tai, kad dievai yra tik tarsi savaime, - su to- 
kiu „tarsi savaime“ susidūrėme gvildendami sielą ir juslinius 
daiktus, - tada sakome, kad juslinio pojūčio objektai yra tai, 
kas tikra, bet jie už savęs turi tam tikrą „savaime“. Mūsų kal- 
bos apie Dievo savybes nė kiek ne geresnės. Dievo teisin- 
gumas, gėris turi būti suprantami in sensu eminentiori, o ne 
taip, kaip mes juos paprastai suprantame, t. y. kaip tarsi tei- 
singumą ir t. t. 

Epikūras** dievus apgyvendina tuščioje erdvėje, tarpinese 
pasaulio (minties) erdvėse, kur jų nepasiekia joks lietus, vėjas 
ar sniegas; jis apgyvendina juos tarpinėse erdvėse, nes tuš- 
tuma yra atomų judėjimo principas, atomai patys savaime yra 
tuštumoje. Tai, kas reiškiasi, yra pripildyta, tolydu; tačiau vi- 
duje atomai yra vienaip ar kitaip susijungę. Taigi pasauliai yra 
tokių atomų junginiai, bet šie junginiai yra tik išoriniai ato- 
mų santykiai. Tarp šitų pasaulių, taigi tuštumoje, yra ir šitie 
„Savaime“, šitos būtybės, kurios pačios yra atomų junginiai, 
bet šie junginiai lieka tik „savaime“. (Tačiau mes tik susipai- 
niosime, jeigu imsimės apibrėžti konkrečiau; juk atomų jun- 
giniai yra tam tikras juslinis daiktas. Jeigu dievai irgi būtų 
junginiai, tai jie vis dėlto nebūtų junginiai tikrąja žodžio 

reikšme. Beminčiu būdu čia iš tikrovės išskirta visuotinybė, 
„savaime“, bet tai išskirta ne kaip atomai, o kaip tam tikras 
tų atomų sąryšis; todėl pats šis sąryšis nėra juslinis.) Tatai at- 
rodo juokinga, bet toks požiūris susijęs su aukščiau aptartu 
pertraukimu ir tuštumos santykiu su pilnuma, su atomu. Taigi 
juslinių daiktų požiūriu dievai yra negatyvumo aspektas, ir 
šitas negatyvumas yra mąstymas. Tài, ką Epikūras sako apie 
dievus, iš dalies galima pasakyti ir dabar. Žinoma, Dievo api- 
brėžčiai reikia suteikti dar daugiau objektyvumo, bet visiškai 
teisinga tai, kad Dievas yra toks palaimingumas, kuris priva- 
lo būti gerbiamas tik dėl savęs paties. Įžvalgai, kad Dievas yra 
visuotinybė ir t. t., Epikūras priskiria akivaizdumą ir tikrumą. 
Taigi svarbiausias dalykas - tokia pagarba dievams, kuri plau- 
kia ne iš baimės arba vilties. 

Antrasis Epikūro moralės mokymo punktas yra mirties 
kaip Žmogaus egzistavimo, jo savijautos negatyviosios pu- 
sės traktavimas; apie mirtį reikia turėti teisingą supratimą, 
nes priešingu atveju susidrumsčia mūsų ramybė. Epikūras 
sako: „Pratinkis galvoti, kad mirtis“ kaip gyvenimo neigimas 
„nieko mums nereiškia, nes visas gėris ir blogis slypi pojū- 
tyje“: net jeigu tai yra ataraksija, skausmo nebuvimas ir t. 
t., ji priklauso pojūčiui, „o mirtis yra pojūčio netekimas“, jo 
nebūtis, jo išnykimas (oc£&pnjo:c). „Dėl to teisingas suvoki- 
mas, kad mirtis mums nieko nereiškia, daro gyvenimo mir- 
tingumą maloniu dalyku (xx0oAavoc0v)", taigi negatyvumo 
vaizdinys, įsivaizdavimas, kas yra mirtis, neįsibrauna į gy- 
vybės jausmą, nes ši mintis (vaizdinyje) ne prideda laiko 
marias, o atima nemirtingumo troškimą. „Juk nieko nėra gy- 
venime baisaus tam, kuris tikrai yra įsisąmoninęs, jog nebū- 
tyje nėra nieko baisaus. <...> Taigi siaubingiausia blogybė - 
mirtis — nieko mums nereiškia, kadangi, kol mes gyvename, 
mirties dar nėra (où xapsoctv), o kai mirtis ateina, tada mū- 
sų nebėra. Taigi ji nieko nereiškia nei gyviesiems, nei miru- 
siems, kadangi vieniems jos nėra, o kitų pačių jau nebéra.^?? 
Tatai yra teisinga atžvilgiu to, kas yra netarpiška; tokia min- 

tis yra samojinga ir šalina baimę. Negatyvumo, nebūties ne- 
reikia įnešti į gyvenimą, nereikia jo laikyti gyvenime, nes šis 
yra pozityvus. „Reikia atsiminti, kad ateitis nuo mūsų ir ne- 
priklauso, ir šiek tiek priklauso, idant nesiviltume ją išties 
pasirodysiant, bet ir neprarastume vilties galvodami, kad at- 
eities visiškai nebebus."?? Mūsų neliečia nei tai, kad ji yra, 
nei tai, kad jos nėra; dėl to mes neturime jausti jokio neri- 
mo. Tai yra teisinga mintis apie ateitį. 

Po to Epikūras pereina prie potroškių. Jis sako: „Reikia įsi- 
dėmėti, kad, kalbant apie troškimus (ėn:9uucov), vieni jų yra 
įgimti, o kiti — tuščios svajonės. Iš įgimtų troškimų vieni yra 
būtini, o kiti - nebūtini. Iš būtinųjų vieni yra būtini laimei, 
kiti- kūno nepriekaištingai būsenai (toù  copacoc 
aoyhnotav)“, kad kūnas nedarytų mums jokių nemalonumų 
ir nepatogumų, „o dar kiti - pačiam gyvenimui" ?? 

„Juk teisingas šių dalykų sprendimas“, Epikūro filosofija, 
„įgalina nukreipti kiekvieną pasirinkimą ir atsakymą tai į kū- 
no sveikatą, tai į sielos nedrumsčiamą ramybę, o tatai yra lai- 
mingo gyvenimo tikslas“, - kad kūnas būtų sveikas, o siela ra- 
mi ir viskam abejinga. „Juk dėl to mes“ (epikūrininkai) „da- 
rome viską, kad nekęstume nei skausmo, nei baimės 
(rapBGuev). Ir vos tik tatai mums atsitinka, visa sielos audra 
nurimsta, kadangi gyvai būtybei nereikia jau ieškoti to, ko 
trūksta, bet kažko kito, kas sudarytų sielos ir kūno gėrį ^" 

„Kadangi malonumas yra pirmas ir įgimtas (ouupuTov) gė- 
ris, todėl mes ne bet kokį jį ir pasirenkame, o kai kada net 
daugelį malonumų apeiname, matydami, kad mums iš jų tik 
aibės nemalonumų. Kai, ilgokai kentėjus skausmus, užplūs- 
ta didesnis malonumas, tada daugelį skausmų laikome ge- 
resniais už malonumus. <...> Ir pasitenkinimą (a0tkpxetav) 
tuo, ką turime, mes laikome didžiu gėriu ne todėl, kad ap- 
skritai (r4vTo;) pasitenkintume mažu“, kaip tai daro kini- 
kai,“ „bet todėl, kad pasitenkintume mažu tuo atveju, kai 
mes nedaug teturime, būdami tikrai įsitikinę, kad labiausiai 
mėgaujasi prabanga (ro2uceAetac) tie, kuriems ji mažiausiai 

reikalinga“ (turtingas yra tas, kuriam turto nereikia), „ir kad 
visa tai, kas reikalinga mūsų prigimčiai, lengvai pasiekiama, 
o tai, kas yra tuščia, t. y. nereikalinga, - sunkiai pasiekiama. 
Ir paprasti valgiai, kai vos apsiginama nuo bado kančios, tei- 
kia tokį pat malonumą, kaip ir prabangus gyvenimo būdas. 
<...> Taigi, kai sakome, kad malonumas yra tikslas, mes tu- 
rime galvoje ne nusivylusių žmonių malonumus ir ne ma- 
lonumus, glūdinčius jutiminiuose pomėgiuose, kaip mano 
kai kurie neišmanėliai ir nesutinkantys su mumis arba blo- 
gai suprantantys, bet tokią būseną, kai ir kūno neskauda, ir 
siela rami (uve XAYETV KATA GALA, UNTE TAPATTEGIAL XATA 
uynv)“** taigi dvasia privalo išsaugoti save lygią sau. 

Apie laimingą gyvenimą (790v Biov) Epikūras sako, kad 
,malonu jį padaro blaivus“ (teisingas, sąmoningas) „protas 
(vov Aoytou oc), kuris tyrinėja bet kokio pasirinkimo ar at- 
sisakymo (pvyję) priežastis ir išvaiko tokias mintis, kurioms 
užplūdus sieloje kyla didžiausias sąmyšis (90puBoc) . Geriau 
yra, laikantis proto, būti nelaimingam, negu būti laimingam 
nesilaikant proto; juk tas, kuris savo veiksmuose teisingai 
sprendžia, yra pranašesnis už tą, kuris yra tiktai laimingas. 
Taip gyvendamas, tu esi tarytum Dievas tarp žmonių; juk 
tas žmogus su mirtingaisiais neturi nieko bendra, kuris nau- 
dojasi tokia gėrybe, kokia yra dvasios ramybė. „Viso ko pra- 
džia ir didžiausias gėris yra sveikas protas (ppovnotc). Dėl 
to sveikas protas, kadangi iš jo kilo ir visos kitos dorybės, yra 
brangesnis net už filosofiją. Jis moko, kad negalima malo- 
niai gyventi, negyvenant protingai, dorai (xaAo«) ir teisin- 
gai (Atmatos), antra vertus, negalima gyventi protingai (gpo- 
vt), dorai ir teisingai, negyvenant maloniai (roū 
hws)“, ir toks malonus gyvenimas yra iš dalies malonus 
pojūtis, iš dalies skausmo nebuvimas; tik sumanumas leidžia 
šiam malonumui įsitvirtinti. Kad ir koks blogas atrodytų Epi- 
kūro principas, tačiau sugrįžęs prie minties, kad veiksmams 
turi vadovauti protas, šis principas išvirsta į stoicizmą, su 
tuo sutinka ir pats Seneka. 

Taigi pasiekiamas toks pat rezultatas kaip ir stoiku; ir epi- 
kūrininkai pateikia bent jau ne prastesnius už stoikų išmin- 
čiaus aprašymus. Stoikų požiūriu, esmė yra visuotinybė - ne 
malonumas, o atskiro Žmogaus savimonė kaip atskirybė; ta- 
čiau šitos savimonės tikrovė taip pat yra kažkas malonu. 
Epikūrininkų požiūriu, esmė yra malonumas, bet malonu- 
mo ieškoma ir juo mėgaujamasi taip, kad jis išlieka grynas 
ir nesumaišytas, protingas, jis negali savęs sugriauti kokiu 
nors didesniu blogiu; taigi šis malonumas traktuojamas kaip 
visuma, t. y. pats yra kažkas visuotina. Tiktai epikūriškasis 
išminčiaus paveikslas?* yra švelnesnis, šis išminčius daugiau 
vadovaujasi galiojančiais įstatymais; stoiškajam išminčiui, 
priešingai, įstatymai nieko nereiškia. Epikūriškasis išminčius 
priešinasi įstatymams mažiau negu stoiškasis išminčius, nes 
pastarasis remiasi savarankiškumo mintimi, kuri, žmogui sa- 
ve neigiant, yra veikli; tuo tarpu epikūriškasis išminčius re- 
miasi būties mintimi, kuri yra labiau patikli ir ieško ne tiek 
išorėn nukreiptos veiklos, kiek ramybės. Pastarojo išmin- 
čiaus tikslas yra dvasios &capa&ta, ramybė, tačiau į ją veda 
ne dvasios nejautra, o aukščiausia jos kultūra. Epikūro filo- 
sofija kaip visuma, jos turinys, jos tikslas yra aukšti, ir šios 
bei stoikų filosofijos tikslo kryptys yra lygiagrečios. 

Jau kalbėjome, kad Epikūro mokiniai niekuo neišsiskyrė; 
juk kad mokinys išsiskirtų, jis turi eiti toliau už savo moky- 
toją. Tačiau eiti toliau už Epikūrą reiškė įgyti supratimą, o 
tai būtų tik supainioję jo sistemą, nes ten, kur nėra minties, 
sąvoka painioja, o tokį minties nebuvimą Epikūras pavertė 
principu. Ne pats minties nebuvimas yra bemintis, o mintis 
panaudojama taip, kad būtų išvengta minties, taigi mintis 
šiuo atveju yra negatyviai nusistačiusi pati prieš save; Epi- 
kūro filosofinės veiklos esmė ir yra ta, kad jis, remdamasis 
sąvoka, kuri trikdo juslinį suvokimą, pastarajam leidžia at- 
sikurti ir išsilaikyti. 

Stoikų ir Epikūro sistemos yra viena kitai priešingos, ta- 
čiau kiekviena iš jų yra vienpusiška, todėl abu šie dogma- 

tizmai sąvokos būtinumo požiūriu yra nenuoseklüs savo pa- 
ties atžvilgiu, t. y. patys savyje turi priešingą principą. «a. 
Stoikai savo mąstymo turinį semia iš būties, iš juslumo, rei- 
kalaudami, kad mąstymas būtų tam tikros esamybės mąsty- 
mas. B. Epikūrininkai, priešingai, savąjį būties atskirumą iš- 
plėtoja iki atomų, kurie yra tiktai mintiniai daiktai, ir iki ma- 
lonumo kaip tam tikros visuotinybės. Tačiau savo pagrindi- 
nio principo, savo apibrėžtumo požiūriu, šios sistemos 
aiškiai suvokia save kaip viena kitai priešingas. Kaip šitų 
vienpusių principų atsvara dabar iškyla negatyvus jų vidu- 
rys - sąvoka, kuri įveikia tokias fiksuotas kraštutines api- 
brėžtis ir jas, kaip esančias tiktai savitarpio priešingume, iš- 
judina ir išardo. 

Šitas sąvokos judėjimas, dialektikos atkūrimas - šie daly- 
kai nukreipti prieš vienašališkus abstraktaus mąstymo bei 
pojūčio principus - iš pradžių kaip negatyvūs pasirodo iš 
dalies Naujojoje akademijoje, iš dalies - skepticizme. Dialek- 
tiką formavo jau stoikai, kurių principas glūdėjo mąstyme; 
jie formavo dialektiką kaip paprastą logiką, kuriai sąvoka 
yra paprastumo forma, taigi nėra tokia sąvoka, kuri savyje 
išskleidžia negatyvumą ir išardo į aną paprastumą įeinan- 
čius apibrėžtumus. Tatai yra aukščiausias pasireiškimas sa- 
vokos dialektinės esmės, kuri nukreipta ne tik į juslinę būtį, 
bet ir į apibrėžtas sąvokas, ir kuri įsisąmonina sąvokos ir bū- 
ties, kaip mąstymo ir būties, prieštarą. Tokia dialektika vi- 
suotinybę nusako ne kaip paprastą idėją, ne kaip tam tikrą 
visuotinumą, o kaip tokį, kuriame viskas sugrįžta į sąmonę 
kaip esminiai esmės momentai. 

Prie skepticizmo noriu prijungti Naujosios akademijos fi- 
losofiją. Skepticizme susiduriame su tam tikra abiejų jau ap- 
tartų vienpusiškumų įveika, tačiau ji lieka tiktai negatyvi ir 
nepajėgia tapti kažką teigiančia. Be to, dar būtina aptarti dvi 
ankstesnę filosofiją, ypač stoicizmą, kritikuojančias sroves, 
kurioms davė pradžią pirmiausia Akademija. 

Pirmuoju stoiškojo ir epikūriškojo dogmatizmo priešinin- 
ku tampa Naujoji akademija. Ji yra tam tikras Platono Aka- 
demijos tęsinys. Platono sekėjai skirstomi?“ į senąją, vidu- 
riniąją ir naująją Akademiją, po to dar į ketvirtąją ir net 
penktąją (naujausiąją). Žymiausi iš tų pasekėjų yra Arkesi- 
lajas ir Karneadas. Viduriniosios akademijos įkūrėju laikomas 
Arkesilajas, o Naujoji akademija remiasi Karneado mintimis. 
Aš pastebiu, kad kai kas Karneadą nurodo kaip Naujosios 
akademijos įkūrėją, o Arkesilają - kaip Viduriniosios akade- 
mijos įkūrėją, tačiau ši perskyra nieko nereiškia. Abu šie fi- 
losofai labai artimi skepticizmui, ir net patiems skeptikams 
dažnai būdavo sunku atskirti savo principą nuo Akademi- 
jos principo. Skepticizmo atstovai juos abu jau vertino kaip 
skeptikus, nors ir įžvelgė skirtumą pagal skepticizmo grynu- 
mo laipsnį; šis skirtumas labai formalus ir mažai ką sako, ta- 
nai jis grindžiamas vien išorinėmis apibrėžtimis ir yra visiš- 
kai išorinio pobūdžio. 

Bendras akademikų bruožas yra tas, kad jie tiesą laiko sub- 
jektyviu savimonės įsitikinimu, ir toks požiūris atitinka nau- 
jųjų laikų subjektyvųjį idealizmą. Todėl tiesa, kadangi ji yra 
tik tam tikras subjektyvus įsitikinimas, neoakademikų vadi- 
nama tikėtinumu. Jie buvo Platono filosofijos tęsėjai, taigi 
platonikai, tačiau jie nesilaikė, o ir negalėjo laikytis Platono 
požiūrio. Kaip žinia, Platono požiūris, kurį jis išsaugojo, bu- 
vo abstrakti idėja, tačiau filosofija didi tuo, kad ji susieja be- 
galinius ir baigtinius dalykus. Platono idėjos susisieja su 
proto poreikiu, su tiesos entuziazmu; bet pačios savyje jos 
yra nejudrios, sustingusios, jos yra visuotinybė. Aristotelis 
iškelia entelechijos, save savyje apibrėžiančios veiklos, rei- 
kalavimą. Moksliškumo pagrindimo poreikis būtinai turėjo 
vesti už Platono požiūrio ribų. Akademikai neigiamai verti- 
no stoikus ir epikūrininkus, kurie turėjo tokį moksliškumo 
poreikį, kurio dar nežinojo Platonas - suteikti idėjos visuo- 

tinybei turinį, pagauti apibrėžtą apibréztuma. Ten, kur Pla- 
tonas leidžiasi į apibrėžtumą, pavyzdžiui, „Timajuje“ nagri- 
nėdamas organinę gyvybę, jis tampa be galo banalus ir vi- 
siškai nespekuliatyvus; to negalima pasakyti apie Aristote- 
lj. Mąstymas Platono idėjas arba visuotinybes išjudino iš jų 
ramybės, - šitame visuotinume jis dar neatpažino savęs kaip 
savimonės. Savimonė iškėlė šioms idėjoms didžiulius reika- 
lavimus, tikrovė apskritai įgijo teises visuotinumo atžvilgiu, 
ir tada idėjų rimtis turėjo virsti mąstymo judėjimu. 

Mes lengvai įžvelgsime neoakademiku ryšį su Platono fi- 
losofija, jeigu prisiminsime, kad šios filosofijos principas yra 
idėja, ir būtent visuotinumo idėja. Neoakademikai ypač lai- 
kėsi šito visuotinumo ir su juo jungė taip pat ir Platono dia- 
lektiką; pastaroji teigė visuotinybę kaip tokią ir siekė paro- 
dyti to, kas apibrėžta, ypatinga, menkumą. Tokia dialektika 
nepalieka nieko kita, tik abstraktų visuotinumą. Konkrety- 
bės nagrinėjimas Platono filosofijoje pažengė nedaug; jo 
dialektika labai dažnai atveda tik prie negatyvaus rezulta- 
to, kuriuo apibrėžtys tik atmetamos, tad jo idėja apskritai 
veikiau sustoja ties visuotinumo forma. Neoakademikų po- 
zicija, apskritai paėmus, buvo ta, kad jie dialektiškai trakta- 
vo tą apibrėžtumą, kurį pripažino stoikai ir epikūrininkai; 
todėl, kalbėdami apie tiesą, jie paliko galioti tiktai tikėtinu- 
ma ir subjektyvų įsitikinimą. Matėme, kad abi - stoikų ir 
Epikūro - filosofijos siekė tiesos principu, jos kriterijumi pa- 
daryti tai, kas apibrėžta; taigi šis kriterijus privalo būti tam 
tikra konkretybė. Stoicizme tai yra katalepsinė fantazija, tam 
tikras vaizdinys, tam tikras apibrėžtas turinys; bet šitas tu- 
rinys yra mastomas, suvokiamas, tai yra mintis, kuri kartu 
pilna turinio. Šis turinio ir minties surišimas yra toks kon- 
kretumas, kuris pats dar lieka formalus. Prieš tokį konkre- 
tumą dabar ir atsigręžia akademikų dialektika. 

1. Arkesilajas 


Arkesilajas tvirtai laikési idéjos abstrakcijos kaip kriteri- 
jaus priešingybės. Platono idéjoje, t. y. , Timajuje" ir dialek- 
tikoje, glūdėjo visiškai kitas konkretumo šaltinis, tačiau jį pa- 
naudojo tiktai neoplatonikai. Tai, kad Arkesilajas gynė abst- 
rakciją, liudijo apie šiai epochai būdingą prarają. Arkesilajo 
priešiškumas dogmatikams plaukė ne iš skeptikų dialekti- 
kos, o būtent iš šito tvirto abstrakcijos laikymosi. 

Taigi Arkesilajas yra Viduriniosios akademijos įkūrėjas. Jis 
gimė Pitanės mieste Ajolijoje 111-ąją olimpiadą (318 m. pr. Kr.) 
ir buvo Epikūro bei Zenono amžininkas.?“ Jis priklausė Aka- 
demijos mokyklai, tačiau laiko dvasia ir filosofijos raidos po- 
būdis jau nebebuvo palankūs Platono manieros paprastumui. 
Būdamas turtingas,” jis pirmiausia atsidėjo studijoms tu da- 
lykų, kurie būtini kilmingo graiko išsilavinimui - iškalbos, po- 
ezijos, muzikos, matematikos ir t. t. Arkesilajas atvyko į Atė- 
nus pirmiausia dėl to, kad galėtų lavinti iškalbą, čia susipaži- 
no su filosofija ir nuo tol jau užsiėmė tik ja; jis bendravo su 
Teofrastu, Zenonu ir kitais; ginčijamasi, ar jis nebuvo ir Piro- 
no klausytojas.?* Arkesilajas gerbė visa to meto filosofiją, tarp 
savo amžininkų jis pagarsėjo ir kaip kilnus žmogus, ir kaip 
subtilus bei įžvalgus filosofas; nepuldamas į išdidumą, jis 
lengvai pripažindavo ir kitų nuopelnus.?? Jis gyveno Atė- 
nuose ir (kaip ir kiti neoakademikai) buvo kritiškai nusista- 
tęs stoikų ir epikūrininkų atžvilgiu; šių filosofijų nagrinėjimui 
jis skyrė daug pastangų. Ginčai vyko daugiausia dėl tiesos kri- 
terijaus. Stoikų priešininku tapo pirmučiausia Akademija ir 
ypač Arkesilajas. Jis turėjo katedrą Akademijoje, taigi buvo 
Platono sekėjas. Po Speusipo įpėdinio Krateso mirties kated- 
rą Akademijoje perėmė Sosikratas, kuris ją savanoriškai per- 
leido Arkesilajui kaip talentingesniam filosofui.**? Šitas parei- 
gas Arkesilajas, gerbiamas ir giriamas, ėjo iki pat mirties. (Jo 
filosofinė maniera buvo disputu metodas.)*! Jis mirė ketvir- 
taisiais 134-0sios olimpiados metais (244 m. pr. Kr), sulaukęs 
74 metų amžiaus.*“* Beje, mums nežinoma, kaip vyko minė- 

tas katedros perdavimas. Pasakojama apie viena Arkesilajo sa- 
moji: kai kažkas atkreipė jo dėmesį į tai, kad daugelis kitų fi- 
losofų sekėjų pereina pas epikūrininkus, bet nėra buvę, kad 
koks nors Epikūro sistemos šalininkas pereitų į kitas filosofi- 
jas, Arkesilajas atsakęs, kad vyrai lengvai gali tapti kastratais, 
bet kastratai vėl tapti vyrais jau negali?“ 

Pagrindiniai Arkesilajo filosofinio mokymo bruožai liko 
išsaugoti Cicerono Academicae Quaestiones, bet dar geresnis 
šaltinis yra Sekstas Empirikas; pastarasis šaltinis yra solides- 
nis, apibrėžtesnis, labiau filosofiškas ir sistemiškas. 

a. Arkesilajo filosofija mums pirmiausia Žinoma kaip dia- 
lektika, nukreipta prieš stoicizmą, o jos rezultatas, pagrindi- 
nis Arkesilajo principas išreiškiamas taip: „Išminčius turi su- 
silaikyti nuo savo sutikimo, nuo savo pritarimo“** (ènoyń). Tai 
tas pats principas, kurį turėjo skeptikai; antra vertus, šis 
principas tam tikru būdu siejasi su stoikų požiūriu. Pirmiau- 
sia atsiskleidžia tos formuluotės ryšys su stoikų tiesos kri- 
terijumi; kaip matėme, stoikų filosofijos požiūriu tiesa yra 
tai, kad mąstymas pritaria tam tikrai esamybei arba, kitaip 
tariant, padaro ją mąstomą. Svarbiausias jos teiginys yra tas, 
kad tiesa yra tam tikras vaizdinys, tam tikras turinys, kuriam 
pritaria mąstymas; katalepsinė fantazija yra tam tikras turi- 
nio ryšys su mąstymu, kuris tą turinį paskelbia savo turiniu. 
Neoakademikai pirmiausia ir neigia tokį konkretumo trak- 
tavimą. Mūsų vaizdiniams, teiginiams, mintims būdinga tai, 
kad jie būtinai turi tam tikrą turinį, kad jie yra to turinio dė- 
ka, yra būtent dėl to, kad tas turinys yra įimtas į mąstymo 
formą; turinys, kaip turinys, iškyla kaip skirtingas nuo mąs- 
tymo, jų abiejų ryšys yra mintis, konkretumas. Čia įvyksta 
tai, kad tam tikras apibrėžtas turinys jimamas į mąstymą ir 
šis jį teigia kaip tiesą. Arkesilajas įžvelgė iš tokio požiūrio iš- 
plaukiančias išvadas. Jo teiginys, kad reikia susilaikyti nuo 
pritarimo, reiškia daugiausia tai, kad tokiu turinio jémimu 
atsiranda tam tikra tiesa, ir taip yra iš tikrųjų, bet tai yra ne 
faktas kaip būtis, o reiškinys. Stoikai savo principą teigė ka- 
talepsinėje fantazijoje; su tuo nesutinka Arkesilajas, kuris 

reikalauja, kad vaizdinys ir mintis išliktų atskiri ir nebūtų 
suvienyti. Kad šitas sąmonės turinys yra tam tikras konkre- 
tumas, Arkesilajui nekyla abejonių, ir jis su tuo sutinka; jis 
tiktai teigia, kad tokiu būdu tiesa neatsiranda, - šitas ryšys 
duoda tik gerą pagrindą, o ne tai, ką jis vadina tiesa. Taigi 
šiuo būdu prieinama tiktai prie tam tikros įžvalgos, kuri tu- 
ri gerą pagrindą. Arkesilajui tenka apsiriboti tuo, kad yra ga- 
lima ne tiesa, o vien gerai pagrįsta įžvalga; tai vadinama ti- 
kétinumu, bet tai nėra geras terminas; tai yra tai, kas mąs- 
toma mąstymo forma, taigi tam tikra visuotinybė, o ne 
absoliuti tiesa. Sekstas??? tatai aiškiai apibūdina sakydamas, 
kad Arkesilajas susilaikymą nuo tokio pritarimo, kuris liečia 
dalis, laiko gėriu, o sutikimą, kuris priskiriamas dalims, va- 
dina blogiu, nes toks sutikimas liečia tiktai dalis. 

Tačiau kaip šitas principas siejasi su Platono mokymu? Tai 
gali būti, panašiai kaip Platono dialektikoje, tam tikra dia- 
lektinė laikysena, kuri neprieina prie jokio teigiamo rezul- 
tato, antai ir daugumos Platono dialogų tikslas - sutrikdyti 
skaitytoją. Tačiau Platonui esminis yra ir teigiantis momen- 
tas, kuris yra pačios jo dialektikos rezultatas; toks momen- 
tas nėra Arkesilajo ano principo išeities taškas. Platono filo- 
sofijoje veikiau randame idėją, rūšį, visuotinybę. Tačiau per 
visą šitą laikotarpį vyrauja abstraktaus supratimo kryptis; 3i- 
tas supratimas reiškėsi stoikų ir epikūrininkų filosofijoje, tad 
jis buvo pritaikytas ir Platono idėjai ir nusmukdė ją iki sam- 
pročio formos. Tai, kad Platonas po to vėl pagauna konkre- 
tumą, - tą dalyką mes vėliau pamatysime filosofijoje neopla- 
tonikų, kurie iš esmės įžvelgė Platono ir Aristotelio princi- 
pų vienybę. Stoikai dabar mąstymą paverčia principu, tačiau 
mąstymas turėtų tapti kriterijumi, t. y. apibrėžiančiuoju 
principu, taigi jis turėtų įimti į save tam tikrą vaizdinį, tam . 
tikrą turinį. Tačiau jeigu mąstymą norima pagauti kaip tam 
tikrą visuotinybę, tai jau negalima prieiti prie kokio nors kri- 
terijaus, ir tai yra Arkesilajo reikalavimo prasmė; išminčius 
turi sustoti prie visuotinybés ir neiti toliau - prie to, kas api- 
brėžta, kad toks apibrėžtumas galėtų būti tiesa. 

Arkesilajo mokymo apibrėžtesnę raidą kaip tam tikrą stoikų 
požiūrio priešpriešą mums pateikia Sekstas Empirikas.?*“ 
„Neigdamas stoikus jis sakė, kad viskas yra nesuprantama 
(&xaxv&Xnrta) ; tatai nukreipta prieš stoikų požiūrį, kad su- 
pratimas, pagavimas pasiekiamas mąstymu. Stoikams pagrin- 
dinis dalykas yra sąvoka, vaizdinys, katalepsinė fantazija; 
kaip tik tai Arkesilajas ir neigia. Mąstyme pagautas vaizdinys, 
katalepsinė fantazija stoikams buvo konkreti tiesa. Konkre- 
čiau Arkesilajas stoikus puola šitaip: „Jie patys sako, kad mąs- 
tomas vaizdinys (xavaXnnxux?, pavraota) yra vidurys, kuris 
vienodai gali pritikti ir vien manymui, ir žinojimui, išminčiui; 
toks mąstomas vaizdinys kaip tiesa yra tas dalykas, kuriame 
skiriasi nuomonė ir žinojimas“, turinys čia yra tas pats, ski- 
riasi tik forma. Juk žinojimas apskritai privalo būti iš tam tik- 
rų pagrindų išplėtota sąmonė; bet šitie pagrindai ir patys tė- 
ra tokia mąstymu pagauta būtis; todėl žinojimas yra vieno- 
das išminčiams ir kvailiams, o kokio nors kitokio pagrindo jis 
neturi; kitaip sakant, būtent anas vidurys yra teisėjas tarp 
vien nuomonės ir žinojimo, šis vidurys yra kriterijus tarp ne- 
tarpiško žinojimo, pojūčio, ir abstraktaus mąstymo. Toliau Ar- 
kesilajas savo kritiką taip argumentuoja. 

«. „Taigi mąstomą vaizdinį turi arba išminčius, arba kvai- 
lys, viename tas vaizdinys yra žinojimas, kitame - nuomonė; 
kadangi abiejuose jis yra vienodas, tai reiškia, kad jis tėra tuš- 
čias pavadinimas.“ Anas vaizdinys abiejuose yra tas pats, ta- 
čiau tiesos atžvilgiu vienas iš jų, kaip išminčius, privalo skir- 
tis nuo kito, kaip neišminčiaus. Kitaip sakant, abu jie turi min- 
tis, ir kadangi jos yra mintys, jose glūdi tiesa; išminčius 
privalo turėti kažką skirtinga, bet jo pagrindai tėra tokios 
mintys, kokias turi kvailys. Taigi išminčius neturi jokios savi- 
tos, ypatingos tiesos. Išminčius skiria tai, kas mąstoma, nuo 
to, kas nemastoma; ir tai, kas mąstoma, yra tiesa. Nuomonė 
apie šitą skirtumą neturi jokio supratimo, todėl ji neturi kri- 
terijaus ir painioja tuos du dalykus; tai, kas mąstoma, laiko- 
ma tiesa lygiai taip, kaip ir tai, kas įsivaizduojama, bet lygiai 
taip laikoma ir netiesa.??? Taip pat ir toliau. Jeigu, sako Arke- 

silajas, šitas vaizdinys yra tiesa ir kvailiui, ir išminčiui, tai jis 
nėra tiesa. Juk stoikai sako, kad fantazija yra tiesa, nes ji turi 
pagrindus. Bet Arkesilajas sako, kad tie pagrindai patys yra 
tik katalepsinė fantazija; pastaroji stoikų nurodoma kaip tei- 
sėjas tarp nuomonės ir žinojimo, bet ji jiems abiem yra ben- 
dra. Išminčius ir kvailys abu turi vaizdinius; jie turėtų turėti 
skirtingus dalykus, bet išminčiaus pagrindai yra tokios min- 
tys, kurias turi ir neišminčius. Šitas vidurys vienodai tinka ir 
kvailiui, ir išminčiui, jis gali būti ir klaida, ir tiesa. Žinojimas, 
išplėtota mąstanti sąmonė yra tiktai pagrįsta sąmonė. Todėl 
tikrąjį mokslą stoikai iškelia virš katalepsinės fantazijos. Bet 
Arkesilajas sako, kad šitie pagrindai, šita katalepsinė fantazi- 
ja pati sau yra apskritai tam tikras vaizdinys, tam tikras tei- 
ginys, tam tikras turinys; šitą turinį išskleidžia mokslas, to- 
dėl jis įsivaizduojamas kaip įtarpintas kažkuo kita, ir tai yra 
jo pagrindas. Tačiau šitie pagrindai yra ne kas kita, o katalep- 
sinė fantazija, t. y. tam tikras mąstymu pagautas turinys. Tai- 
gi šitas vidurys visada išlieka teisėjas tarp proto ir nuomonės; 
ir išminčius neturi kito kriterijaus, tik tą, kurį turi kvailys. 

B. Toliau Arkesilajas išryškina tą skirtumą, kuris ypač ke- 
liamas ir kuriuo remiamasi naujaisiais laikais. „Supratimas 
(mąstantis pagavimas) toliau turi būti sąvokos momentas 
pagautame vaizdinyje; bet jeigu šis yra toks sutarimas, tai 
jo nėra.” 

„Juk išminčiaus pritarimas liečia ne tam tikrą vaizdinį 
(pavtaota), vaizdą, o tam tikrą pagrindą.“ Ir toks absoliutus 
pagrindas yra tik tam tikra aksioma, nes tik tokios aksiomos 
atžvilgiu galimas šis mąstymo pritarimas. Tatai yra teisinga; 
čia glūdi argumentas prieš moderniojo pasaulio požiūrį. Iš- 
dėstykime tą argumentą plačiau. Aksioma yra gryna mintis. 
Mąstymas yra subjektyvumas. Jis pritaria. Kam jis pritaria? 
Mąstymas pritaria tam tikrai esamybei (arba tam, kas jsivaiz- 
duojama). Konkretumas, katalepsinė fantazija turi būti. tam 
tikras vaizdinys, kuriam mąstymas duoda savo pritarimą. 
Mąstymas gali pritarti tam tikrai minčiai, ir tai yra tik tam tik- 
ra mintis, kurią jis atitinka; šitaip įgyti mąstymo pritarimą pa- 

jėgia tik tam tikra visuotinė aksioma, t. y. apskritai vel tam tik- 
ra mintis. Taigi mes turime tiktai mintį, o ne mąstymą su tam 
tikru apibrėžtu turiniu; šitas turinys yra kažkas esama, turi- 
nys, kuris, kaip toks, dar nėra mintis, dar nėra įimtas į mąs- 
tymą. Tačiau fantazijai mąstymas negali pritarti. Juk šita esa- 
mybė, šitas vaizdinys arba vaizdas yra jusliniai, todėl yra kaž- 
kas kita negu mąstymas, jie jam svetimi; taigi su mąstymu 
fantazija negali sutarti. Tačiau aksiomos yra tiktai abstrakci- 
jos; taigi mąstymas gali pritarti tik tam tikrai aksiomai, prin- 
cipui, tam tikrai visuotinybei, t. y. netarpiškai grynai minčiai 
kaip tokiai. Nuo jos skiriasi fantazija, atskirybė. Mąstymas ne- 
gali pritarti tam, kas nuo jo visiškai skirtinga; nuo to, kas jam 
skirtinga, jis laikosi nuošaliai kaip nuo jam svetimo dalyko. - 
Tatai yra mintis, kuri liečia vidinį dalyko turinį, jo esmę. Ar- 
kesilajas šiuo atveju daro garsiąją perskyrą, kuri naujaisiais 
laikais vėl iškilo kaip didžiai reikšminga; tas skirtumas - tai 
mąstymo ir būties, idealumo ir realumo, subjektyvumo ir ob- 
jektyvumo priešingumas. Daiktai yra kažkas kita negu Aš. 
Kaip aš galiu prieiti prie daiktų? Mąstymas yra savaveiksmis 
tam tikro turinio kaip visuotinybės apibrėžimas; tačiau tam 
tikras duotas turinys yra atskirybė ir su ja mąstymas negali 
sutikti. Vienas yra čia, kitas - anapus; subjektyvumas ir ob- 
jektyvumas negali susieiti. Šitas punktas moderniajai filoso- 
fijai ilgą laiką buvo labiausiai rūpimas. Labai svarbu įsisąmo- 
ninti šitą skirtumą ir tokią sąmonę priešinti stoikų principui. 
Šita stoikų teigiama minties ir realybės vienybė yra dalykas, 
kurį jie turėjo pagrįsti; tačiau jie to nepadarė, to nepadarė ir 
apskritai senovės filosofija. Ši filosofija neatskleidė, kad sub- 
jektyvumas, kuris būdingas mąstymui, ir objektyvumas iš es- 
mės įveikia savo skirtingumą virsdami vienas kitu, taigi kad 
jie teigia save kaip tapatūs; užuomazgoje toks požiūris jo 
abstrakčia forma sutinkamas jau Platono filosofijoje. Mąsty- 
mo ir fantazijos vienybė yra pats sunkiausias klausimas; tai- 
gi jei mąstymas ir gali būti toks principas, tai jis yra tik abst- 
raktus. Stoikų logika liko grynai formali; jie negalėjo parody- 
ti, kad mąstymas įgyja tam tikrą turinį. Juk tada reikėtų 

įrodyti, kad toks objektyvus turinys ir subjektyvus mąstymas 
yra tapatūs ir kad šitas tapatumas yra jų tiesa. Tačiau mąsty- 
mas ir būtis patys yra tokios abstrakcijos, ir juose galima il- 
gai suktis, bet taip ir neprieiti prie kokio nors apibrėžtumo. 
Taigi šita visuotinybės ir ypatingybės vienybė negali būti kri- 
terijus. Stoicizme katalepsinė fantazija iškyla kaip netarpiškai 
teigiama; tatai yra tam tikras konkretumas, bet stoikai nepa- 
rodo, kad jis yra šitų skirtybių tiesa. Turint galvoje šitą netar- 
piškai priimamą konkretumą, visiškai nuoseklu teigti jų skir- 
tingumą. Tai yra ta pati minties forma, su kuria mes susidu- 
riame dar ir dabar. 

Pagautas vaizdinys privalo būti tiesa. Tačiau Arkesilajas sa- 
ko, kad „nėra tokio pagauto vaizdinio, kuris nebūtų ir klai- 
dingas, kaip tai patvirtina daugybė visokių atvejų“, o, pasak 
pačių stoikų, katalepsinė fantazija gali būti ir teisinga, ir klai- 
dinga. Apskritai bet koks apibrėžtas turinys gali turėti savo 
priešingybę - kitą apibrėžtą turinį, kuris, kaip mąstomas, taip 
pat turi būti tiesa; tai jau stoikų požiūrio savigriova. Tai ir yra 
nesąmoningas klajojimas po tokias mintis, pagrindus, kurie 
suvokiami ne kaip idėja, ne kaip priešybių vienybė, o viskas 
teigiama kurios nors vienos priešybės ribose, bet todėl kartu 
teigiama ir priešingai. Arkesilajas prieštarauja stoikams teig- 
damas, kad mąstomas vaizdinys, kaip jų principas, gali būti 
ir kažkas teisinga, ir kažkas klaidinga, kad šiame principe glū- 
di prieštaravimas, nes mąstomas vaizdinys turi būti mąsty- 
mas to, kas kita, tačiau mąstymas gali mąstyti tik save patį. 
Pasaulio tiesa yra kitokia, ji yra voūc, dėsnis, visuotinybė, ku- 
rie kaip tokie galioja minčiai. Arkesilajas sako, kad svarbiau- 
sias mūsų sąmonės turinys yra tokie pagrindai, bet dėl to jie 
nėra tiesa; jie yra konkretūs, valdantys, bet tai neįrodo, kad 
jie yra tiesa. Juk tokie vaizdiniai pritinka kvailiui ir išminčiui, 
Zinojimui ir nuomonei, t. y. jie gali būti ir tiesa, ir netiesa. Jie 
yra pagrindai; reliatyviai, tam tikram turiniui jie yra galuti- 
nis dalykas, bet jie nėra galutinis dalykas savaime ir sau. Juos 
galima laikyti gerais pagrindais arba, pasak akademikų, tikė- 
tinumu, bet jie nėra tai, kas tikrai galutina. Tatai yra didelė 

mintis, prie kurios priéjo Arkesilajas. Kadangi tokiu büdu ne- 
gali atsirasti vienybė, tai jis iš to daro išvadą, kad išminčius 
turi susilaikyti nuo pritarimo, ir toks susilaikymas reiškia ne 
tai, kad jis neturi mąstyti, o tik tai, kad tokių mąstomų daly- 
kų jis neturi laikyti tiesa; juk jeigu jis mąstomus dalykus su- 
pras taip, kaip juos suprato stoikai, ir juos priims kaip tiesą 
dėl to, kad jie yra mąstomi, tai jis turės tiktai nuomonę. Tai 
mes girdime dar ir dabar: esą mes mąstome, bet tuo nepriei- 
name prie tiesos, - ji pasilieka anapus. 

b. Nagrinėdamas praktinį elgesį, Arkesilajas?* sako, kad 
toks požiūris į tiesą neatmeta elgesio taisyklės. „Elgesio taisyk- 
lė yra negalima ko nors neapibrėžus kaip tiesos arba klai- 
dos", ko nors nepripažinus teisingumu ir t. t.; „ir gyvenimo 
tikslas, laimé pasiekiami tik vadovaujantis tokia taisykle, jie 
apibrėžiami tik tokiais pagrindais. Kas susilaiko nuo prita- 
rimo, tas gyvenimo reikaluose, spręsdamas apie tai, ką jis tu- 
ri daryti ir ką gali sau leisti, vadovaujasi tikėtinumu, tuo, kas 
turi gerą pagrindą (sóXoyov)", subjektyviai įtikinančiu vaizdi- 
niu. Teisinga tai, kad gero pagrindo dar maža tiesai. „Laimė 
pasiekiama išmintingumu, protingumu, ir sumanus elgesys 
remiasi deramu, tinkamu veiksmu (xaxog9opax6t); tinkamas 
veiksmas yra tas, kuris turi gerai pagrįstą pateisinimą, to- 
dėl jis atrodo esąs kaip tiesa. „Taigi tas, kuris paiso gerai pa- 
grįstų dalykų, elgsis teisingai ir bus laimingas“; tačiau tam 
reikia išsilavinimo, sumanaus mąstymo. Taigi Arkesilajas ap- 
siriboja tokiu neapibrėžtumu - įsitikinimo subjektyvumu, ti- 
kėtinumu, tuo, kas pateisinama gerais pagrindais. Matome, 
kad, pozityvumo požiūriu, Arkesilajas nenueina toliau už 
stoikus; skiriasi tiktai forma. Arkesilajas sako tą pat ką ir stoi- 
kai, tačiau tai, kas pastariesiems yra tiesa, jam yra tik gerai 
pagrįstas dalykas. Tačiau apskritai jo požiūris aukštesnis už 
stoikų: anas pagrįstumas neturi esamybės savaime reikšmės, 
o egzistuoja tiktai sąmonei ir sąmonėje, taigi yra mažiau ne- 
gu savaime; tokiame pagrįstume esama tiktai reliatyvios tie- 
sos, nes jame kaip absoliučiai esmingas glūdi sąmonės mo- 
mentas. 

2. Karneadas 


Tokiu pat garsiu filosofu kaip Arkesilajas tapo ir Karnea- 
das; jis buvo Arkesilajo sekéjas Akademijoje, bet gyveno ge- 
rokai vėliau. Jis gimė trečiaisiais 141-0sios olimpiados metais 
(217 m. pr. Kr.) Kirénéje ir mirė ketvirtaisiais 162-osios olim- 
piados metais (132 m. pr. Kr), būdamas 85-erių?'? ar (kitais liu- 
dijimais) 90-ties metų.?*? Jis gyveno Atėnuose, ir yra žinoma, 
kad jis, kaip minėta, su dar kitais dviem filosofais atėniečių 
buvo pasiųstas į Romą pasiuntiniais. Be Karneado, tai buvo 
stoikas Diogenas ir peripatetikas Kritolajas. Jie atvyko į Ro- 
ma 598 metais a. u. c. (156 m. pr. Kr.) Katono Vyresniojo lai- 
kais. Taip romėnai patys savo mieste galėjo susipažinti su 
graikų filosofija, klausydamiesi šių filosofų paskaitų ir kalbų. 
Karneado sąmojis ir iškalba, jo įrodinėjimų jėga susilaukė Ro- 
moje didžiulio dėmesio ir jam pelnė šlovę. Čia akademikams 
įprastu būdu jis pasakė dvi kalbas apie teisingumą: viena bu- 
vo už teisingumą, kita - prieš teisingumą. Nesunku suprasti, 
kuo apskritai buvo pagrįstos abi kalbos: gindamas teisingu- 
mą, jis rėmėsi visuotinybe kaip principu, o, jį puldamas, prin- 
cipu pavertė atskirumą, savą naudą. Jauniems romėnams, ku- 
rie menkai išmanė sąvokos prieštaravimą, tai buvo kažkas 
nauja; jie neturėjo jokio supratimo apie tokius minties posū- 
kius, todėl toks dėstymas juos sužavėjo ir pavergė; į Karnea- 
do paskaitas suplaukdavo daug klausytojų. Tačiau vyresni ro- 
mėnai, ypač Katonas Vyresnysis (cenzorius), kuris tuo metu 
dar buvo gyvas, į tokias mintis žiūrėjo labai nepalankiai ir bu- 
vo nusistatę prieš jas, nes jos jaunuomenę vertė abejoti Ro- 
moje galiojusių vaizdinių ir dorybių nepajudinamumu. Kai 
ši blogybė išplito, Gajus Ancilijus senate pateikė siūlymą iš- 
tremti iš miesto visus filosofus, tarp jų, nors jų vardai ir ne- 
buvo minimi, ir anuos tris pasiuntinius. Tačiau senasis Kato- 
nas įtikino senatą, jog reikia nedelsiant susitarti su pasiunti- 
niais, kad jie išvyktų iš Romos, vėl sugrįžtų į savo mokyklas 
ir toliau auklėtų tiktai helėnų sūnus, tada romėnų jaunuoliai, 
kaip ir anksčiau, klausys įstatymų bei valdžios ir semsis iš- 

minties bendraudami su senatoriais.?! Tačiau nuo šito page- 
dimo - noro pažinti - sulaikyti buvo taip pat sunku kaip ir ka- 
daise rojuje; tad pažinimas, kuris yra būtinas tautų kultūros 
momentas, iškyla kaip gedimas, kaip nuopuolis. Tautos kul- 
tūros raidoje turi prasidėti epocha, kai ima reikštis minties po- 
sūkiai, ir pastarieji tada traktuojami kaip blogybė, ardanti se- 
nąją tvarką. Tačiau šitai mąstymo blogybei negali užkirsti ke- 
lio įstatymai ir t. t.; mąstymas gali ir turi pats išsigydyti savo 
jėgomis, nes mąstymas prie tikrojo mąstymo prieina tik mąs- 
tymo dėka. 

a. Šiek tiek Karneado filosofijos mums pateikia Sekstas 
Empirikas; kiti išlikę Karneado fragmentai irgi nukreipti prieš 
stoikų ir Epikūro filosofijos dogmatizmą. Tai, kad jis tiksliau 
atsižvelgia į sąmonės prigimtį, daro jo teiginius įdomius. Ar- 
kesilajo mokyme mes susidūrėme su gero pagrindo principu. 
Principą, kurį teigia Karneadas, jis išreiškia taip: „Nėra abso- 
liučiai jokio tiesos kriterijaus; juo negali būti nei pojūtis, nei 
vaizdinys, nei mąstymas, nei dar kas nors. Pirma, visa tai - 
AOY0G, qavcaota, atodos - mus apgaudinėja“; šitas visuo- 
tinis empirinis teiginys dar ir dabar madingas. 

Toliau tokį požiūrį Karneadas argumentuoja. Jo pateikia- 
mi argumentai parodo mums sąmonės prigimtį, kuri nusako- 
ma daug apibrėžčiau. „Antra, jis kaip tik ir parodo, kad jeigu 
toks kriterijus būtų, tai jis negalėtų nepatirti sąmonės povei- 
kio, ateinančio iš suvokimo (00 xopic toU AO TAC £vapyetaq 
T490uc).“?9 Apskritai pagrindinė jo mintis yra ta, kad bet koks 
tiesos kriterijus būtinai yra toks, kad jis turi du elementus; 
vienas elementas - tai, kas objektyvu, esama, netarpiškai api- 
brėžta, o kitas elementas - tam tikras veiksmas, tam tikra 
veikla, sąmonės apibrėžimas, ir šis elementas priklauso jun- 
tančiam, įsivaizduojančiam ar mąstančiam subjektui; toks api- 
brėžtas dalykas, kaip antai pojūtis, vaizdinys, mąstymas, ne- 
gali būti kriterijus. Sąmonės veikla yra ta, kad ji pakeičia tai, 
kas objektyvu, taigi neleidžia objektyvumui tokiam, koks jis 
yra, netarpiškai mus pasiekti. Šiuo atveju suponuojama ta pa- 
ti perskyra, tas pats santykis kaip ir pirmiau - kad samprotis 

turi büti laikomas galutiniu ir tiesiog absoliuciu santykiu. 
Sekstas jo mintis mums pateikia visiškai tiksliai. 

a. Prieš epikürininkus jis iškelia tokį argumentą: „Kadan- 
gi gyva būtybė nuo negyvos skiriasi pojūčio veikla, tai ji šia 
veikla suvokia pati save ir išorinius daiktus“, taigi suvokimas 
yra susidvejinęs, dvilypis - ne tiktai išorinių daiktų, bet ir sa- 
ves paties. „Tačiau toks pojūtis“, kokį jį įsivaizduoja Epikūras, 
„kuris yra nejudamas, apatiškas ir nekintamas“, kuris nepa- 
tiria jokio sąmonės poveikio, „nėra nei pojūtis, nei ką nors su- 
vokia. O vien tiktai tikrų daiktų įsiveržimo (6xorto0tv tov 
ėvapydv) pakeistas ir apibrėžtas pojūtis parodo daiktus“ ?** Pa- 
sak Epikūro, pojūtis yra tai, kas esti, bet ne tai, kas sprendžia; 
kiekvienas pojūtis yra pats sau, taigi jame nėra sprendimo 
principo. Tačiau pojūtis turi būti analizuojamas atsižvelgiant 
į tai, kad, viena vertus, siela pojūtyje yra apibrėžiama, tačiau, 
antra vertus, - kad tai, kas apibrėžia, savo ruožtu yra apibrė- 
žiama subjekto energijos, jo sąmonės. Kai aš kaip gyva, sa- 
moninga būtybė juntu, sąmonėje įvyksta tam tikri pasikeiti- 
mai; pojūtis nėra kažkas nekintama. Visame, kas yra sąmo- 
nėje, vyksta kitimas, kuris yra apibrėžimo iš išorės ir iš vidaus 
atsiradimas. Vadinasi, kriterijus negali būti paprastas apibrėž- 
tumas; veikiau tai yra tam tikras santykis savyje, kai turi būti 
skiriami du momentai - pojūtis ir mąstymas. 

B. „Taigi kriterijaus reikėtų ieškoti atsiradime sielos api- 
brėžtumo, kuris kyla iš tikrovės poveikio (£v &pg« và ano cj 
évapyetac nader týs puys Ctr t£ov TO xPLUTAPLov) ; kitas mo- 
mentas yra sielos veikmė; ir tik tarp šių momentų, ju vidury- 
je gali būti tiesos kriterijus. Tokį turinį, pojūtį, sąmonės api- 
brėžtumą, kurį savo ruožtu vėl apibrėžia sąmonė, šitą sąmo- 
nės pasyvumą ir aktyvumą, šitą trečią momentą Karneadas 
vadina vaizdiniu. Stoikų požiūriu, vaizdinys yra mąstymo tu- 
rinys. Karneadas sako: „Tačiau šitas apibrėžtumo atsiradimas 
turi būti tam tikra nuoroda ir į jį patį, ir į tai, kas reiškiasi, į 
daiktą, kuris jį sukelia; šitas iš poveikio kilęs susijaudinimas 
(n&90c) yra ne kas kita, o vaizdinys“. Viena vertus, jis yra sub- 
jektyvumo pažinimas, antra vertus, jis turi tam tikrą turinį, 

kuris yra objektyvumas, tai, kas reiškiasi. „Iodėl gyvoje bū- 
tybėje vaizdinys yra tai, kas yra ir jis pats, ir kitas (napaoTa- 
TuxOV) ; ir tik pastarasis esti sąmonės apibrėžtume. „Kai mes 
ką nors matome, tai regėjimas patiria tam tikrą poveikį, ir tas 
regėjimas jau nebėra toks, koks jis buvo iki matymo. Dėl to- 
kio pokyčio mumyse atsiranda tam tikras dvilypumas: viena 
jo pusė - tai pats pasikeitimas, t.y. vaizdinys (subjektyvu- 
mas), „kita pusė - tai, ką pokytis sukelia“ (objektyvumas), „tai, 
kas pamatyta“. (Tatai išplėtoja Reinholdas.) Sąmonė sudėta iš 
dviejų dalių; pasak Karneado, pojūtis yra tik pirma dalis. 
„Kaip kad šviesa parodo save pačią ir viską joje, taip ir vaiz- 
duotė yra sąmonės galva («py»yyóc), žinojimo galva gyvüne 
ir, kaip ir šviesa, turi atskleisti save pačią ir parodyti tą tikro- 
ve (ėvapyėsc), kurią ji sukuria“ (tai, kas sąmonę apibrėžia). Ta- 
tai yra visiškai teisingas sąmonės požiūris, ir jis yra supran- 
tamas; tačiau tokia yra tiktai dvasia, kuri reiškiasi. Filosofinis 
švietimas užsibuvo prie šio požiūrio. Taip yra ir moderniai- 
siais laikais. Vaizduotė yra šis išsiskyrimas joje pačioje: ji turi 
parodyti save ir kita. Tačiau, tesia Karneadas, vaizduotė yra 
visuotinybė, ji suvokia pojūtį ir katalepsinę fantaziją, ji yra vi- 
durys; „bet ji ne visada tai parodo pagal tiesą . Dabar reikė- 
tų laukti šito prieštaravimo išskleidimo; bet Karneadas nuei- 
na į empirinius dalykus, nepateikęs šios prieštaros nuodug- 
naus išplėtojimo. „Vaizdinys, kaip ir blogas pasiuntinys, 
dažnai meluoja ir nukrypsta nuo daiktų, kurie jį pasiuntė; tai 
reiškia, kad tiesos kriterijų gali duoti ne kiekvienas vaizdinys, 
o tik - jeigu, žinoma, toks kriterijus yra - toks, kuris yra tei- 
singas. (Aš esu įsitikinęs, tai yra mano vaizdinys, visuomet 
tik mano vaizdinys; žmonės mano, kad kažką pasakę sakyda- 
mi, jog jie yra tuo įsitikinę. Žinojimas, objektyvus mokslas yra 
tik kito įsitikinimas; tačiau turinys pagal savo prigimtį yra vi- 
suotinis.) „Kadangi nė vienas vaizdinys nėra toks, kad jis ne- 
galėtų būti ir klaidingas, tai vaizdiniai yra bendri ir tiesos, ir 
netiesos kriterijai arba, kitaip sakant, jie nėra kriterijai. Ta- 
tai yra populiarus paaiškinimas: esama ir netikrų dalykų vaiz- 
dinių. Karneadas remiasi tuo, „kad tam tikras vaizdinys gali 

ateiti ir iš kažkokio neegzistuojančio dalyko. Arba jeigu stoi- 
kai sako, kad tai, kas mąstoma, yra kažkas esama ir kad tai yra 
objektų pagavimas, - tai juk pagaunama gali būti ir tai, kas 
yra netikra.'**? 

y. Galiausiai ir mąstymas nėra tiesa: „Kadangi joks vaiz- 
dinys nėra kriterijus, tai kriterijus nėra ir mąstymas“. Pojū- 
tis kaip toks nėra kriterijus, jis nėra nekintamas, nėra apa- 
tiškas; vaizdinys irgi nėra kriterijus; todėl ir mąstymas nėra 
kriterijus. „Juk mąstymas priklauso nuo vaizdinio“, taigi jis 
turi būti toks pat nepatikimas kaip ir pastarasis. „Juk iš pra- 
džių jam“ (tolesniam mąstymui) „tai, apie ką jis sprendžia, 
turi būti vaizdinys“, jis mąstymui turi būti duotas; „bet vaiz- 
dinys negali būti be beminčio pojūčio“, o šis gali būti teisin- 
gas arba klaidingas.?*? - Tatai yra svarbiausias Akademijos fi- 
losofijos bruožas: viena vertus, daroma mąstymo ir esamy- 
bės perskyra, antra vertus, teigiama, kad vaizdinys yra tam 
tikra jų vienybė, tačiau tai nėra vienybė savaime ir sau. 

b. Tai, ką Karneadas pasakė kaip teigimą apie kriterijų, yra 
jo mintis, jog kriterijų reikia ieškoti ir jie turi būti nustatyti, 
kad jais būtų galima vadovautis gyvenime ir pasiekti laimę; ta- 
čiau kas kita spekuliatyvus nagrinėjimas to, kas yra savaime 
ir sau, - jame kriterijai negalimi. Karneadas veikiau pasuka į 
psichologijos pusę ir pereina prie baigtinių sąmonės formų. 
Tai, žinoma, irgi nėra tiesos kriterijus, jis tinka tik subjekty- 
viam vartojimui ir yra susijęs tik su subjektyvia tiesa ir sam- 
pročio sąmone. Tas kriterijus susijęs su baigtiniu turiniu ir jį 
atitinkančia sąmone. Jis taikomas tik subjektui, - tai yra san- 
tykis su atskirybe. Šis kriterijus visada lieka konkretus tiks- 
las. Kuo žmogus privalo vadovautis savo gyvenime? Indivi- 
das turi ieškoti atsakymo į šį klausimą. Svarbiausią principą 
Karneadas apibrėžia maždaug taip pat kaip Arkesilajas - ap- 
skritai paėmus, tik kaip kintantį vaizdinį, t. y. jis turi būti pri- 
pažintas kaip tai, kas subjektyvu. Kad vaizdinys galėtų būti 
gyvenimo kriterijus, jis turi būti «) įtikinamas, B) tvirtas, api- 
brėžtas visais aspektais, ir y) išplėtotas vaizdinys.? Tokį išskai- 
dymą apskritai galima laikyti teisinga analize. Apytikriai to- 

kios analizės esama ir formaliojoje logikoje. Tai maždaug tos 
pačios pakopos, kurias mes randame Wolffo mokyme, jas jis 
vadina aiškiu, išskaidytu ir adekvačiu vaizdiniu. 

„Atskyrimas. Vaizdinys yra kažko vaizdinys - to, iš ko jis 
atsiranda“ (objektas), „ir to, kame jis tampa“ (subjektas); „iš 
ko“ yra tai, kas išoriškai juntama, „kame“ - tokia būtybė kaip 
žmogus; toks dalijimas nėra įdomus. „Taigi vaizdinyje glū- 
di du santykiai: vienas santykis yra su objektu, kitas — su jsi- 
vaizduojančiuoju (subjektu). «. Pagal pirmąjį santykį jis yra 
arba teisingas, arba klaidingas: teisingas - jeigu atitinka įsi- 
vaizduojamąjį dalyką (objektą), neteisingas - jeigu neatitin- 
ka“. Tačiau šis aspektas visai nesvarstytinas, kadangi spren- 
dimas apie tokį atitikimą paties dalyko visiškai negali atskirti 
nuo įsivaizduojamo dalyko. B. „Pagal santykį su įsivaizduo- 
jančiuoju vienas dalykas įsivaizduojamas kaip atrodantis tei- 
singas, o kitas dalykas įsivaizduojamas kaip neatrodantis tei- 
singas". Akademikai atsižvelgia tiktai į šitą dalyko aspektą, 
į vaizdinio santykį su įsivaizduojančiuoju, ir, kaip matėme, 
neatsižvelgia į pirmąjį santykį. „Tai, kas įsivaizduojama kaip 
tiesa, akademikai vadina emfaze (žugaocę) ir įsitikinimu, įti- 
kinamu vaizdiniu“; tokį vaizdinį sąmonėje, įsitikinimą aka- 
demikai vadina emfatiniu vaizdiniu. „O tai, kas neįsivaiz- 
duojama kaip tiesa, jie vadina apemfaze (4nėupaotę), nejsi- 
tikinimu ir neįtikinamu vaizdiniu. Juk mūsų neitikina nei 
tai, kas dėl savęs paties įsivaizduojama kaip netiesa, nei tai, 
kas yra tiesa, bet mūsų nėra įsivaizduojama (tiesa be vaiz- 
dinio).?9 Pats įsitikinimas turi tris laipsnius. 

«. Pirmiausia tai yra įtikinamas vaizdinys apskritai, „kuris 
atrodo teisingas ir gana aiškus; jis irgi ganėtinai platus ir gali 
būti įvairiopai ir visokeriopai taikomas ir taip save patvirtin- 
ti ; pasikartojimu jis save patvirtina vis daugiau ir, pasak 
Epikūro, „darosi vis labiau įtikimas ir patikimas“ 370 Šio vaiz- 
dinio turinio tolesnio apibrėžimo čia nesama; tai, kas daž- 
nai pasitaiko, yra tik empirinis visuotinumas. Tačiau tatai yra 
tik tam tikras pavienis, tam tikras netarpiškas, tiesiog pa- 
prastas vaizdinys. 

B. „Tačiau kadangi vaizdinys nėra pats sau vienas, o kaip 
tam tikroje grandinėje yra priklausomas nuo kitų vaizdinių, 
tai čia atsiranda tas antras kriterijus, kad tas vaizdinys yra 
kartu įtikinamas ir tvirtas ; kaip priklausantis nuo kitų vaiz- 
dinių, jis įgyja abstraktų tikrumą, jis yra apibrėžtas iš visų 
pusių, nekintamas, negali būti stumdomas tai šen, tai ten 
(aneptonaoTO<), ir kiti vaizdiniai jam neprieštarauja, nes jis 
suprantamas kaip esantis sąryšyje su jais. Tatai yra visiškai 
teisingas apibrėžimas, kurio, apskritai paėmus, esama visur. 
Mes ne vien kažką matome ar sakome, bet ir numatome 
daugybę su tam tikru dalyku susijusių aplinkybių. „Pavyz- 
džiui, tam tikro žmogaus vaizdinyje glūdi daugybė dalykų, 
liečiančių ir jį patį, ir tai, kas jį supa. Prie pirmųjų aplinky- 
bių priklauso, pavyzdžiui, spalva, dydis, pavidalas, judėji- 
mas, drabužiai ir t. t., prie pastarųjų — oras, šviesa, draugai 
ir pan. Jeigu nė viena iš šių aplinkybių mums nesukelia abe- 
jonių ir neperša minties, kad vaizdinį reikėtų laikyti klaidin- 
gu, o visos tos aplinkybės nuosekliai dera viena su kita, tai 
vaizdinys tampa juoba jtikinamesnis."?? Jeigu tam tikras 
vaizdinys dera ir su daugybe su juo susijusių aplinkybių, tai 
jis yra tvirtas. Virvę galime palaikyti gyvate, bet tada nebus 
atsižvelgta į visas su tokiu vaizdiniu susijusias aplinkybes?“ 

y. Galiausiai vaizdinys privalo būti išplėtotas. Tai reiškia: 
„Be to, kaip, sprendžiant apie tam tikrą ligą, turi būti atsižvel- 
giama į visus simptomus - vaizdinys būna įtikinamas, jeigu 
sutampa visos aplinkybės, taip šiuo atveju esama dar ir tre- 
čio momento, kuris tą įsitikinimą sustiprina; taip būna tada, 
kai visos dalys ir jų momentai yra pakankamai ištirti kiekvie- 
nas sau", jie neturi būti netarpiškai suponuojami. „Antras mo- 
mentas buvo tik netarpiškai duotas aplinkybių atitikimas, o 
trečias momentas reiškia ne ką kita, o šitų pačių atskirų ap- 
linkybių, su kuriomis susijęs vaizdinys, ištyrimą momentų 
požiūriu - kas sprendžia, apie ką sprendžia ir iš ko spren- 
džia.“ Kas sprendžia, tas patvirtina. „Kaip mums kokiame 
nors nesvarbiame reikale pakanka vieno liudininko, svarbes- 
niame reikale manome, kad jų reikia daugiau, o dar labiau 

bütiname reikale ištiriame pačius atskirus liudininkus“ (ju ge- 
bėjimus) „lygindami jų paliudijimus, taip ir mažame dalyke 
pakanka vieno bendro įtikinamo vaizdinio, svarbesniame da- 
lyke reikia tvirto vaizdinio, kuriuo aplinkybės nepriverstų su- 
abejoti, o tokiame dalyke, kuris priklauso prie teisingo ir lai- 
mingo gyvenimo, būtinas vaizdinys, kuris būtų ištirtas savo 
dalių požiūriu“; pastarasis yra pakankamas vaizdinys, ku- 
riuo mes privalome vadovautis gyvenime. - Matome, kad 
Karneadas (priešingai negu tie, kurie teigia, kad tiesa yra tai, 
kas netarpiška, ypač, kaip tai tapo įprasta naujaisiais laikais, 
kontempliacijoje) tokio pobūdžio tikrumui, kuris būdingas 
netarpiškam žinojimui, vidiniam akivaizdumui, išoriniam su- 
vokimui, - tokiam tikrumui jis pagrįstai skiria žemiausią vie- 
tą; išplėtotas vaizdinys yra būtinas, tačiau jis reiškiasi tik for- 
maliu būdu. Iš tikrųjų tiesa yra tik pažinime; Karneadas pa- 
žinimo prigimties neišsėmė, bet jis atskleidė esminį bruožą - 
momentų plėtotę ir sprendžiantįjį judėjimą. 

Matome, kad Naujoji akademija išreiškė subjektyvų įsi- 
tikinimo pobūdį arba, kitaip sakant, tai, kad sąmonėje yra 
ne tiesa kaip tiesa, o jos reiškinys, kad ji iš esmės yra tokia, 
kokia ji sąmonėje yra sąmonei ir vaizduotei. Taigi reikalau- 
jama tik įsitikinimo, subjektyvaus tikrumo; apie tiesą dau- 
giau negali būti nė kalbos, o užsiimama tik tuo reliatyvumu, 
kuris iškyla sąmonei. Tad Akademijos principas apsiriboja 
įtikinamu vaizdiniu ir nueina į vaizdinių subjektyvumą. 
Stoikai teigė, kad „savaime“ yra mąstyme, Epikūras - kad 
pojūtyje; tačiau tai jie vadino tiesa. O akademikai „savaime“ 
priešino tiesai ir tvirtino, kad tiesa nėra esamybė kaip tokia. 
Jie įsisąmonino, kad „savaime“ būtinai savyje turi sąmonės 
momentą ir be jo negali būti; toks požiūris buvo būdingas 
ir jų pirmtakams, tačiau šie jo dar nejsisamonino. „Savaime“ 
esmiškai susijęs su sąmone; jis dar priešinamas tiesai, dar 
nėra taip, kad jis būtų savaime ir sau. „Sau“ momentas yra 
sąmonė; „savaime“ dar glūdi antrajame sąmonės plane, jis 
dar tik numatomas; tačiau „savaime“ kaip esminį momentą 
įtraukia „sau į „savaime“ prieštarą. 


324 


SKEPTICIZMAS 


Jeigu šį akademikų požiūrį aštrinsime, tai prieisime prie 
išvados, kad viskas egzistuoja sąmonei ir kad būties forma vi- 
siškai išnyksta net ir kaip forma. Taigi jeigu akademikai dar 
teikė pirmenybę vienam įsitikinimui, vienam manymui ki- 
to manymo atžvilgiu, taigi teikė jam pirmenybę tiesos po- 
žiūriu, nes tame manyme jiems tarsi glūdėjo tam tikras tiks- 
las arba vaidenosi savaime esanti tiesa, tai reikia aptarti ap- 
skritai tą minėtą manymą, kuriam viskas vienodai susiję tik 
su sąmone, todėl viskas galioja tik kaip reiškiniai. Taigi Aka- 
demijos gyvavimas buvo netvirtas, ir ji šiuo būdu jau virto 
skepticizmu, kuris teigė vien regimybę, vien tam tikrą sub- 
jektyvų manymą, kad tam tikras dalykas yra tiesa, tačiau tei- 
gė taip, kad objektyvi tiesa apskritai buvo paneigta. 


D. SKEPTICIZMAS 


Skepticizmas išbaigė viso žinojimo subjektyvumo požiūrį ir 
žinojime vietoj būties apskritai įtvirtino regimybės terminą. 
Galutinis rezultatas čia yra skepticizmas, nes esamybės ir esa- 
mybės žinojimo forma čia visiškai sunaikinama. Skepticizmas 
yra filosofija, kuri negali būti pavadinta sistema, o ir nenori 
ja būti. Žmonės skepticizmui jaučia didelę pagarbą. 

Šiaip ar taip, šitas skepticizmas atrodo kaip labai impo- 
nuojantis dalykas. Visais laikais, net ir dabar, jis laikomas 
veiksmingiausiu filosofijos priešininku ir iš esmės neįveikia- 
mu priešininku, nes jis yra gebėjimas išardyti viską, kas api- 
brėžta, ir parodyti viso to niekinumą; taigi atrodo, tarsi jis 
būtų laikomas pats savaime neįveikiamu, o visas skirtumas bū- 
tų tik tas, kad atskiras Žmogus pasirenka jį ar kokią nors po- 
zityvią dogminę filosofiją. Žinia, skepticizmo rezultatas yra 
neigimas, išardymas visko, kas apibrėžta, tiesos ir bet kokio 
turinio sunaikinimas. Taip pat būtina sutikti, kad skepticiz- 
mas yra neįveikiamas, bet neįveikiamas tik subjektyviai, at- 
skiro individo požiūriu; pastarasis gali vaizduotis neturįs jo- 
kio reikalo su filosofija, jis gali laikytis požiūrio, kad teigti 

jmanoma vien tai, kas negatyvu, taciau tai tik subjektyvus 
nejveikiamumas. Atrodo, kad skepticizmas yra toks dalykas, 
kuriam neįmanoma pasipriešinti; kyla įspūdis, kad nėra kaip 
prieiti prie Žmogaus, kuris draugauja su skepticizmu, o ki- 
tas gali likti prie savo filosofijos tik todėl, kad nekreipia dė- 
mesio į skepticizmą; pastarasis žmogus iš tikrųjų privalo taip 
elgtis, kadangi skepticizmas yra nepaneigiamas. Ir jeigu į 
skepticizmą tik būtų nekreipiama dėmesio, tai jis liktų ne- 
įveiktas, - jis savo ruožtu gyvuotų ir triumfuotų. Juk pozi- 
tyvi filosofija leidžia jam stovėti greta savęs, tuo tarpu skep- 
ticizmas braunasi į ją, jis moka ją nugalėti, o ji jo ne. 

Ir iš tikrųjų to, kuris būtinai nori būti skeptikas, niekas 
nebegali įveikti arba padaryti jį pozityvios filosofijos šalinin- 
ku, kaip kad niekas negali priversti stovėti žmogaus, kurio 
visi kūno sąnariai yra paralyžiuoti. Kaip tik toks paralyžius 
iš tikrųjų yra skepticizmas - bejėgiškumas tiesos, kuri priei- 
na tik iki paties įsitikinimo, bet negali pasiekti visuotinio įsi- 
tikinimo ir įstringa negatyvume bei pavienėje savimonėje. 
Laikytis atskirumo požiūrio yra atskiro Žmogaus valia; to 
jam niekas negali uždrausti, tačiau toks Žmogus tegali būti 
vienas. Be abejo, niekas negali Žmogaus išstumti iš to, kas 
savaime yra niekas. Tačiau kas kita yra mąstantis skepticiz- 
mas, kuris atskleidžia, kad visi apibrėžti ir baigtiniai daiktai 
yra tai, kas nepatvaru. Pozityvi filosofija skepticizmą gali vir- 
šyti tokia sąmone: joje pačioje glūdi skepticizmo negatyvu- 
mas, pastarasis nėra jos priešybė, jis yra ne už jos ribų, o yra 
tam tikras jos momentas, taigi tai yra negatyvumas savo tie- 
soje, o tokio negatyvumo pats skepticizmas neturi. 

Konkrečiau kalbant, skepticizmo santykis su filosofija yra 
tas, kad jis yra dialektika visa ko, kas apibrėžta. Galima nu- 
rodyti visų vaizdinių apie tiesą baigtinumą, kadangi juose sly- 
pi tam tikras neigimas, taigi tam tikras prieštaravimas. Ir 
įprasta visuotinybė, beribiškumas čia nėra išimtis; juk visuo- 
tinybė kaip ypatingybės priešybė, neapibrėžtumas kaip api- 
brėžtumo priešybė, begalybė kaip baigtinybės priešybė irgi 
yra tik apibrėžtos, tik viena pusė ir, kaip tokia, yra apibrėžta. 

Taigi skepticizmas yra nukreiptas prieš samprotinį mąstymą, 
kuris apibrėžtas skirtybes laiko galutinėmis, esamomis skir- 
tybėmis. Taigi pati loginė sąvoka yra šita skepticizmo dialek- 
tika; juk tikrasis idėjos žinojimas ir yra tas negatyvumas, ku- 
ris būdingas ir skepticizmui. Skirtumas tik tas, kad skeptikai 
sustoja prie negatyvaus rezultato ir juo pasitenkina; pasak jų, 
jeigu tam tikrame dalyke glūdi prieštaravimas, tai tas daly- 
kas pats save sugriauna, taigi jo nėra. Šis rezultatas yra ne- 
gatyvumas, tačiau negatyvumas savo ruožtu yra tam tikras 
vienašališkas apibrėžtumas pozityvumo atžvilgiu, t. y. skep- 
ticizmas elgiasi kaip samprotis. Jis nepastebi, kad šitas neigi- 
mas yra ir teigiantis, kad tai yra tam tikras apibrėžtas turinys; 
juk tai yra neigimo neigimas, tiksliau - begalinis teigimas, 
pats su savimi santykiuojantis negatyvumas. Toks, abstrakčiai 
kalbant, yra filosofijos santykis su skepticizmu. Filosofija yra 
dialektiška, ir šita dialektika yra kitimas: idėja kaip abstrakti 
idėja yra tai, kas inertiška, esama, bet ji yra tikra tik tada, kai 
suvokia save kaip gyvą, o tai reiškia, kad ji yra dialektiška pati 
savyje, idant įveiktų aną ramybę arba inertiškumą. Taigi filo- 
sofinė idėja savyje yra dialektiška, ir tai yra neatsitiktinai; tuo 
tarpu skepticizmas savo dialektika naudojasi atsitiktinai: su- 
sidurdamas su tam tikra medžiaga, su tam tikru turiniu jis tie- 
siog parodo, kad jie savyje yra negatyvūs. 

Reikia skirti senąjį skepticizmą nuo naujojo, ir mes aptar- 
sime tik pirmąjį; jis yra tikresnės, gilesnės prigimties. Nau- 
jasis skepticizmas yra greičiau epikūrizmas; pavyzdžiui, 
Schulze iš Getingeno ir kiti rėmėsi tuo, kad tikru dalyku tu- 
ri būti laikoma juslinė būtis, kurią mums duoda juslinė są- 
monė; viskuo kitkuo reikia abejoti, ir vien tai, ką mes ma- 
nome, yra galutinis dalykas - sąmonės faktai. Tatai yra sub- 
jektyvumas (kuris šiandien nebe skepticizmas) - tuščia 
sąmonės puikybė; jis, žinoma, yra neįveikiamas, bet neįvei- 
kiamas ne kaip mokslas, tiesa, o būtent kaip subjektyvumas. 
Juk pastarasis tvirtai laikosi teiginio, kad šitai aš laikau tie- 
sa, kad mano pojūtis, mano širdis man yra galutinis liudy- 
tojas. Taigi čia kalbama vien apie įsitikinimą, o ne apie tie- 

są. Pats šito atskiro subjekto įsitikinimas nieko nereiškia, bet 
tariama, kad juo išsakoma kažkas reikšminga: kaip čia nu- 
rodoma, tiesa esanti tiktai kito įsitikinimas, tačiau savas įsi- 
tikinimas turi būti reikšmingas, antraip jis bus irgi šitas „tik- 
tai“; tad palikime ramybėje subjektą ir su jo išdidumu, ir su 
jo nuolankumu. Skepticizmo rezultatas taip pat yra tiktai Ži- 
nojimo subjektyvumas, tačiau pastarasis pagrįstas mąstymo 
išplėtojamu griovimu visko, kas galiojo kaip tiesa ir esamy- 
bė, taigi jis pagrindžiamas tuo, kad viskas yra nepastovu. 
Tai, ką pirmiausia reikia aptarti, yra išorinė skepticizmo 
istorija. Kalbėdami apie skepticizmo atsiradimą, prieiname 
prie išvados - jeigu jis suprantamas visai neapibrėžtai ir 
bendrai, tai tokiu atveju skepticizmas yra labai senas. Įsiti- 
kinimas, kad jusliniai daiktai yra netikri, seniai buvo papli- 
tęs ir tarp filosofijai tolimų Žmonių, ir tarp praeities filoso- 
fų. Skeptikai istoriškai įrodė, kad būta šitokio požiūrio. Ben- 
dra prasme skepticizmas reiškia tai, kad sakoma, jog daiktai 
yra ir jie yra kintami, bet jų būtis nėra tikra, nes joje slypi ir 
jų nebūtis, pavyzdžiui, kai teigiama, kad šiandien yra šian- 
dien, bet šiandien yra ir rytoj, arba kai teigiama, kad dabar 
yra diena, bet dabar yra ir naktis ir t. t. Apie tai, kas yra tam 
tikru būdu apibrėžta, sakoma taip pat ir priešingai. Kai sa- 
koma, kad visi daiktai yra kintami, tai pirmiausia reiškia, 
kad daiktai gali keistis, bet tai reiškia ne tik šitą galimybę. 
Bendroji teiginio, kad viskas yra kintama, reikšmė yra pla- 
tesnė; jis reiškia, kad niekas neegzistuoja savaime, kad kiek- 
vieno daikto esmė naikina pati save, kad jie patys savyje yra 
kintami, ir tai yra daiktuose glūdintis būtinumas. Tiktai da- 
bar daiktai yra tokie, o kitu laiku jie yra kitokie; ir paties ši- 
to laiko, šito dabar, kai aš apie jį kalbu, jau nebėra, taigi pats 
laikas nėra patvarus ir niekam patvarumo nesuteikia. Bet 
kokios apibrėžties negatyvumas yra būdingas skepticizmo 
bruožas. Tačiau kaip tam tikra filosofinė sąmonė skepticiz- 
mas atsirado vėliau. Skepticizmu laikytina tam tikra išlavin- 
ta sąmonė, kuriai kaip tiesa negalioja ne tik juslinė, bet ir 
mąstoma būtis; be to, tokia sąmonė suvokia nepagrįstumą 

to, kas laikoma tiesa ir esme; pagaliau ši sąmonė netiesą ma- 
to ne tik toje ar kitoje juslinėje bei mąstomoje būtyje, bet ir 
sugeba visuotiniu būdu netiesą atpažinti visur. 

Skepticizmo pozicija yra neteisingai išreiškiama kaip tam 
tikras mokymas apie abejojimą. Abejojimas yra tiktai netik- 
rumas, tam tikra mintis, kuri yra priešinga tam, kas galio- 
ja, - taigi neryžtingumas, svyravimas. Abejojimas lengvai at- 
veda į sielos ir dvasios suskilimą, dėl kurio žmogų apima ne- 
rimas; tatai yra Žmogaus susidvejinimas savyje, kuris stumia 
į nelaimę. Abejojančiojo situacija buvo pagrindinė mūsų po- 
ezijos tema. Tai suponuoja gilų domėjimąsi turiniu ir dva- 
sios poreikį, kad šitas turinys žmoguje įsitvirtintų arba ne- 
įsitvirtintų, taigi kad būtų arba viena, arba kita. Abejojimas 
yra išglebimas, kad niekur nereikėtų eiti; jis tarsi turėtų liu- 
dyti apie subtilų ir gilų mąstytoją, o iš tikrųjų yra tuščia pui- 
kybė ir vapėjimas. Dabar skepticizmas kaip toks visuotinis 
negatyvumas labai išplito. Tačiau senasis skepticizmas ne- 
abejoja, netiesa jis yra įsitikinęs; jis nesiblaško tarytum žalt- 
vykslė nuo vienos minties prie kitos palikdamas galimybę, 
kad kažkuri iš jų dar gali būti teisinga, o įsitikinęs įrodinėja 
netiesos tikrumą. Kitaip sakant, jo abejojimas jam yra tikru- 
mas, todėl jis net neketina siekti tiesos, nesvyruoja, o jau yra 
nusprendęs, kad klausimas yra visiškai išspręstas. Tačiau ši- 
tas tikrumas jam nėra kažkokia tiesa, o tik jo paties įsitiki- 
nimas. Toks skepticizmas yra ramybė, dvasios savyje tvirtu- 
mas, o ne koks nors liūdesys. 

Pirmiausia susipažinkime su skepticizmo istorija. Tikrojo 
skepticizmo, kuris ir buvo taip pavadintas, istorija papras- 
tai pradedama nuo Pirono; iš jo kilo ir pironizmo pavadini- 
mas.?* Jau minėta, kad bendra prasme skepticizmas yra se- 
nesnis. Tačiau patys skeptikai, pavyzdžiui, Sekstas Empiri- 
kas, kalba, kad skepticizmas esąs labai senas. Sekstas 
Empirikas, pagrindinis skepticizmo metraštininkas, jį isto- 
riškai aptaria pradėdamas nuo senovės. Gana neapibrėžtai 
skeptikai kalba, kad jau Homeras buvęs tam tikras skepti- 
kas, nes jis apie tuos pačius daiktus kalbėjo prieštaringai. Po 

to prie skeptikų jie priskyrė Bianta bei jo devizą: , Nelaiduok 
už nieką“ (šis devizas turi bendresnę prasmę - ko nors ne- 
laikyk kuo nors, apskritai nepasitikėk niekuo, kam tu atsi- 
duoti, netikėk kurio nors ryšio, kurio nors dalyko patvaru- 
mu ir t. t.); skeptiška esanti negatyvioji Ksenofano ir Parme- 
nido filosofijos pusė, skeptiškas buvęs Herakleito principas, 
kad viskas teka, taigi kad viskas yra prieštaringa ir viskas 
praeina; pagaliau skeptikams priklausąs Platonas ir Akade- 
mija, tiktai šiuo atveju skepticizmas dar nėra visiškai gry- 
nas." Visa tai iš dalies gali būti traktuojama kaip skeptiškas 
netikrumas visais daiktais. Tačiau iš tikrųjų šie filosofai prie 
skepticizmo nepriskirtini. Juk tai nėra sąmoningas ir visuo- 
tinis negatyvumas; negatyvumas čia nėra sąmoningas, toks, 
kuris įrodo, jis nėra visuotinis, nes objektyvumo netikrumas 
neišplėtojamas viskam; tai nėra toks negatyvumas, kuris aiš- 
kiai sakytų, kad viskas egzistuoja ne savaime, o tik savimo- 
nei ir kad viskas kyla tik iš savo paties įsitikinimo. Tačiau 
Naujoji akademija buvo tokia artima skepticizmui, kad skep- 
tikai turėjo daug vargo atsiribodami nuo šio ryšio, ir ju mo- 
kykloje vyko ilgas ir svarbus ginčas, ar Platonas, o po to 
Naujoji akademija priklauso skepticizmui, ar nepriklauso.?"* 
Skeptikai apskritai labai rūpestingai brėžė ribą tarp savęs ir 
kitų sistemų; savo skirtumą nuo Akademijos jie gvildeno la- 
bai detaliai. Smulkiau apie skepticizmo ir Akademijos skir- 
tumą mes dar kalbėsime. 

Taigi Pironas laikomas tikrojo skepticizmo įkūrėju. Sekstas 
Empirikas?" apie jį sako, kad prie skepsio jis priėjo apčiuo- 
piamiau (substancialiau, išsamiau) ir aiškiau negu jo pirm- 
takai, kad jis padarė jį sąmoningą ir jam suteikė išraišką. Pi- 
rono skepticizmas yra senesnis už daugelio mūsų jau nag- 
rinėtų filosofijų. Tačiau kadangi skepticizmas turi būti apta- 
riamas kaip visuma, tai reikia turėti galvoje, kad tikrai 
sąmoningas skepticizmas, kuris nukreiptas daugiau prieš tai, 
kas mąstoma, yra vėlesnis; tik pastarasis skepticizmas sukėlė 
tikrą susidomėjimą ir priklauso mąstymo istorijai. Pirono 
skepticizmas neigia netarpišką tiesą ir jutimų, ir dorovės sri- 

tyje, bet neneigia tiesos kaip to, kas mastoma; toliau tai ir 
bus išsamiau parodyta. 

Pirono gyvenimas?” atrodo toks pat skeptiškas, kaip ir jo 
mokymas; abejonių nekeliančių dalykų žinoma nedaug. Pi- 
ronas priklauso Aristotelio epochai, jis kilęs iš Elidės. Nemi- 
nėsiu jo mokytojų vardų; iš jų ypač minimas Demokrito mo- 
kinys Anaksarchas. Kur Pironas gyveno arba bent jau pralei- 
do didžiąją savo gyvenimo dalį, nežinoma. Jo gyvenimas 
padrikas. Kaip įrodymas, kad jis buvo aukštai vertinamas dar 
jam esant gyvam, pateikiama tai, kad jo gimtasis miestas net 
išsirinko jį vyriausiuoju Zyniu, o Atėnai jam suteikė piliety- 
bės teisę. Minima ir tai, kad jis lydėjęs Aleksandrą Didįjį jo 
žygyje į Aziją; ten jis daug bendravęs su Zyniais ir brahma- 
nais. Pasakojama, kad Aleksandras nubaudė jį mirties baus- 
me už tai, kad jis reikalavo vieno persų satrapo mirties; toks 
likimas jį ištikęs 90-aisiais jo gyvenimo metais. Jeigu viskas iš 
tikrųjų buvo taip, tai Pironas iškeliavo į šį žygį būdamas 
78-erių metu, nes Aleksandras Azijoje praleido apytikriai 12- 
14 metų. Atrodo, kad Pironas viešai nesireiškė kaip mokyto- 
jas, tik paliko po savęs keletą mokinių - savo draugų. Pagal 
jį skeptikai taip pat vadinami pironininkais/? nors jis mokyk- 
los (xipeotę) ir neįkūrė; sava mokykla nedera ir su skepticiz- 
mo pobūdžiu, su jo dvasia. Pasak Seksto,*? skepticizmas yra 
ne erezija, ne pasirinktos dogmos, o tik tam tikras elgesys, gy- 
venimo būdas, agogija (dyoyn); išorinė erezija jis yra tiktai 
netiesiogine prasme. Skepticizmas neteikia pirmenybės tam 
tikroms dogmoms, o veikiau yra teisingos gyvensenos, teisin- 
gos mąstysenos vadovas, taigi vadovas, nurodantis kelią į 
skepticizmą. Daugiau negu apie jo gyvenimą pasakojama 
anekdotų apie jo asmeninę skeptinę elgseną, juose ši patei- 
kiama kaip juokinga. Šiuose anekdotuose bendras skepticiz- 
mo mokymas supriešinamas su kokiu nors atskiru atveju, ir 
tada, atrodytų, nuoseklūs veiksmai, tokie, kokių reikalauja šis 
mokymas, tą mokymą savaime padaro beprasmišką - šis el- 
gesys pats sau pasirodo absurdiškas. Kadangi Pironas teigė, 
kad juslinių daiktų realumas esąs netikras, tai apie jį pasako- 

iama, kad, pavyzdžiui, eidamas jis niekam nesitraukdavo iš 
kelio - nei jokiam daiktui, nei arkliui ar vežimui, kuris važiuo- 
davo tiesiai į jį, arba žengdavo tiesiai į siena, - jis visiškai ne- 
tikėjo juslinių pojūčių tikrumu; ir tik jį globoję draugai jį sau- 
godavę ir gelbėdavę nuo tokių pavojų. Tačiau tokie pasakoji- 
mai atpuola, jeigu jis, būdamas 90-ties metų, žygiavo į Aziją; 
tokie anekdotai yra tiesiog kvaili, nes neįmanoma patikėti, 
kad toks būdamas jis būtų galėjęs lydėti Aleksandrą jo Zygy- 
je. Tačiau nesunkiai galima tarti, kad tokie anekdotai buvo ku- 
riami vien tam, kad būtų pašiepta jo filosofija; šiomis istori- 
jomis buvo siekiama parodyti skeptikų principą jo kraštuti- 
ne forma, kad ta filosofija būtų išjuokta. Be abejo, juslinė būtis 
skeptikams galiojo, bet tik kaip reiškinys, su kuriuo reikia 
skaitytis gyvenime, tačiau šios būties jie nelaikė tiesa. Seks- 
tas Empirikas apie neoakademikus sako, jog viename iš savo 
mokymų jie teigę, kad gyvenime reikia elgtis ne tik pagal pro- 
tingumo taisykles, bet ir pagal juslinių reiškinių dėsnius. 

Be Pirono, dar išgarsėjo silografas Timonas Elijuntietis.*8! 
Senovės autoriai cituoja daugelį jo silų, t.y. kandžių išpuo- 
lių prieš visus filosofus; jie neabejotinai kandūs ir įžeidūs, 
tačiau dauguma nėra labai sąmojingi, todėl neverti dėme- 
sio. Dr. Paulis surinko juos savo disertacijoje, bet tarp jų 
daug visai nereikšmingų dalykų. Beje, Goethe's ir Schillerio 
panašaus pobūdžio kūriniai sąmojingesni. 

Po to pironininkai išnyksta, ir apskritai jie reiškėsi daug- 
maž tik atskirais atvejais. Matome, kad filosofijos istorijoje 
peripatetikų, stoikų ir epikūrininkų priešprieša ilgą laiką bu- 
vo tik akademikai bei kai kurie senieji skeptikai. 

Skepticizmą vėl atgaivino pirmiausia Enesidemas Knosie- 
tis iš Kretos, kuris Cicerono laikais gyveno Aleksandrijo- 
je? — šis miestas greitai pradėjo varžytis su Atėnais kaip fi- 
losofijos ir mokslo centras. Vėliau Akademija ištirpo skepti- 
cizme, ją ir anksčiau nuo jo skyrė tik plona pertvara; tada 
įsivyrauja negatyvioji skepticizmo pusė. Pirono skepticizmas 
buvo neaukštos kultūros ir menkai orientuotas į mintį, jis 
neigė vien tai, kas jusliška, ir toks skepticizmas tuo metu, kai 

filosofijoje formavosi stoicizmas, epikürizmas, platonizmas 
ir t. t., negalėjo būti įdomus. Kad skepticizmas iškiltų kaip 
solidus reiškinys, atitinkantis filosofijos paskirtį, jis pats tu- 
rėjo būti filosofiškai performuotas; tai ir padarė Enesidemas. 

Tačiau garsiausias skeptikas, kurio veikalų didžioji dalis 
mus pasiekė ir kuris mums daug svarbesnis, yra Sekstas Em- 
pirikas; apie jo gyvenimą mums, deja, beveik nieko nežino- 
ma. Jis pasivadino Empiriku, nes buvo gydytojas. Kad jis bu- 
vo empiriškas gydytojas, kuris vadovavosi ne teorija, o veikė 
pagal tai, kas reiškiasi, - tai mums rodo jo vardas. Mums išli- 
ko jo išsamus skeptinio filosofavimo išdėstymas. Jis gyveno 
ir mokė maždaug II a. po Kr. viduryje.?** Jo veikalus galima 
suskirstyti į dvi dalis: 1) trys Pyrrhoniae Hypotypases knygos, 
galima sakyti, bendrai aptaria skepticizmą; 2) vienuolika kny- 
gų Adversus mathematicos, t. y. veikalas prieš mokslą apskritai 
ir specialiai prieš geometriją, aritmetiką, gramatiką, muzikus, 
logiką, fiziką ir etiką; šešios iš šių knygų iš tikrųjų nukreip- 
tos prieš matematikus, tačiau kitos penkios - prieš filosofus. 

Tame, kas sudaro skeptikų filosofiją arba veikiau jų filo- 
sofavimo manierą, kaip netrukus įsitikinsime, būtina skirti 
tai, kas priklauso Pironui ir seniesiems skeptikams, bei tai, 
kuo šią manierą papildė naujieji skeptikai. 

Jau minėjome Akademijos ir skepticizmo skirtumo klausimą, 
kuris skeptikams yra davęs daug darbo. Pagrindinis skepti- 
cizmo teiginys yra tas, kad būtina susilaikyti nuo savo prita- 
rimo. Skepticizmo ir Naujosios akademijos skirtumas glūdi tik 
išraiškos formoje. Šitas skirtumas toli nesiekia ir apskritai jis 
pagrįstas skeptikų polinkiu atmesti visokius teigiančiuosius 
(dogminius) išsireiškimus ir jų vengti: tame, ką jie kalba apie 
skepticizmą, negalima įžvelgti būties, čia nesama būties išsa- 
kymo; pavyzdžiui, sakinyje jie būtį visuomet teigia kaip regi- 
mybę (ọaiveo ða). Jie sako, kad niekas nėra apibrėžta (o0dšv 
optCetv), kad viskas yra netiesa arba kad niekas nėra tiesa; tei- 
ginys o0dėv učňov, pasak skeptikų, apibūdina ir pats save.” 
Karneado Naujoji akademija irgi neišsako kažko kaip tiesos 
ir esamybės arba kaip kažko, su kuo mąstymas galėtų sutikti. 

Taigi skeptikai labai artimi Akademijai. Grynasis skepticizmas 
Akademijai prikiša vien tai, kad ji dar nėra grynai skeptiška, 
nes ji sako, kad tam tikras pritarimas esąs blogis, bet susilai- 
kymas nuo pritarimo esąs gėris, taigi priekaištauja, kad ji sa- 
ko, jog esama, o ne atrodo; todėl ji ir nepakylanti iki skepsio 
grynumo. Tačiau tatai tėra vien forma; juk turinys čia kaip 
mat įveikia tai, kas glūdi formoje, kas atrodo kaip teigimas. 
Kai sakome, kad kažkas yra gėris, kuriam mąstymas pritaria, 
ir tada klausiame, kas yra tas gėris, kas yra tai, kam mąsty- 
mas pritaria, ką jis teigia kaip tiesą, tai turinys čia yra tas, kad 
jis neturėtų pritarti; taigi forma yra teiginys, kad yra tam tik- 
ras gėris, bet jo turinys yra tas, kad niekas neturi būti laiko- 
ma gėriu, tiesa. Taigi skeptikai prikiša akademikams, kad šie, 
kaip minėta, sako, jog tiesos požiūriu vienam tikėtinumui rei- 
kia teikti pirmenybę kito tikėtinumo atžvilgiu, tarsi tam tik- 
ras vaizdinys turėtų daugiau arba mažiau tiesos arba tarsi ti- 
kėtinumas vieną vaizdinį daro pranašesnį už kitą. Tuo tarpu 
skeptikai nei kalbėjo apie būtį (jie manė, kad „yra“ reikia keisti 
į „atrodo'), nei skyrė vieną vaizdinį nuo kito pagrindo, tiesos 
atžvilgiu, kadangi jiems visi vaizdiniai tuo požiūriu yra vie- 
nodi - nei vienas negali būti laikomas tiesa, nei kitas. Pirmu- 
mo teikimas, skeptikų požiūriu, yra viena iš formų, kurią jie 
taip pat puolė; tokie išsireiškimai jiems skambėjo dar per 
daug pozityviai.” Tatai buvo toks ginčas, kuriame jie daug 
plūkėsi. | 

Taciau skepticizmo tikslas apskritai yra tas, kad i$ savimo- 
nés išnykus viskam, kas objektiška, kas laikoma tiesa, esamy- 
be arba visuotinybe, išnykus viskam, kas tvirtinama, kas api- 
brėžta — apibrėžta ir kaip tai, kas jusliška, ir kaip mintis, - su- 
silaikius taip pat nuo pritarimo, savaime atsiranda sielos 
ramybė ir tikrumas, jos ataraksija; ir tai jau yra tas pats rezul- 
tatas, su kuriuo mes susidūrėme prieš pat skepticizmą buvu- 
siose filosofijose. Taigi kai tiktai savimonė kažką (juslinę ar 
mąstomąją būtį) pripažįsta kaip tiesą, savimonė susiejama su 
ja, ši tiesa jai pasidaro visuotinė, už jos ribų išeinanti esmė, 
kurios atžvilgiu ji pati yra niekiné; ir jeigu tada šita tvirta es- 

mé išnyksta, tai savimonė praranda pati save - savo ramstį. 
Jos ramybė - tai buvimas to, kas jai yra tam tikra esamybė ir 
tiesa. Tačiau šita svetima ir apibrėžta tiesa nėra tai, kas yra sa- 
vaime, jos būtinumas gali svyruoti ir tirpti; ir savimonė dėl 
to pati praranda lygsvarą ir ją apima nerimas, išgąstis ir bai- 
mė. Skeptinė savimonė kaip tik ir yra išsilaisvinimas iš visų 
šių būties tiesų, atsisakymas savo esmę sieti su tokio pobū- 
džio tiesomis; skepsis kaip tik ir siekia, kad visa apibrėžta, ri- 
bota negaliotų savimonei. Kad savimonė būtų pastovi ir lais- 
va, ji prie nieko neturi prisirišti, idant neprarastų lygsvaros, 
nes prie ko nors prisirišusi ji praranda ramybę. Juk niekas nė- 
ra tvirta, kiekvienas daiktas kinta ir neturi ramybės, todėl su 
jais susirišusią savimonę pačią apima nerimas. Taigi skepsio 
tikslas yra įveikti šitą nesąmoningą sumišimą, kurio apimta 
prigimtinė savimonė; skepsis ją turi išlaisvinti, kad ji daugiau 
nesąmoningai nebetarnautų kažkam; o kadangi mintis įsitvir- 
tina tam tikrame turinyje, tai mintį reikia išgydyti nuo tokio 
mintyje tvirto turinio. Savimonė leidžia išnykti visai tokiai bū- 
čiai, ir, susvyravus visiems baigtiniams dalykams, bet kokiam 
objektiškumui, savimonėn ateina jos subjektyvi laisvė, savi- 
monė prieina prie paprastos lygybės su savimi, prie ataraksi- 
jos, kuri įgyjama ir gali būti įgyjama tik protu. Refleksija apie 
tai, kas mes nesąmoningai esame, mintis atneša į sąmonę vi- 
sus, kokių tik žmoguje esama, polinkius, įpročius ir t.t., tai, 
kas jis yra, - bet visa tai kaip mat suardo, nes sąmonė prieš- 
tarauja pati sau; ir tai mintis atneša į sąmonę. Taip atsiranda 
ataraksija, kuri su tokiu pat būtinumu, kaip kad šešėlis pas- 
kui kūną, seka paskui visų baigtinių daiktų svyravimą; šita sa- 
vimonės lygybė su savimi ir nepriklausomybė, šita ramybė iš 
ano susvyravimo netarpiškai ateina į sąmonę kartu su minti- 
mi apie save pačią. Šitą ataraksiją Sekstas Empirikas lygina su 
tuo, kaip dailininkas Apelis tapė arklį ir niekaip negalėjo pa- 
vaizduoti putų, tad galiausiai suirzęs metė į savo paveikslą 
kempinę, kuria valydavo teptuką, todėl joje buvo susimaišiu- 
sios visos spalvos, - ir taip išgavo tikslų putų atvaizdą. Taip 
ir skeptikai visos esamybės ir visų minčių susimaišyme atran- 

da savimonės lygybę su savimi, ramybę, tiesą, ataraksiją.?*? Ta- 
tai yra tas abejingumas, kurį Zvérys turi iš prigimties, o Zmo- 
nės, kadangi jie yra skirtingi nuo Žvėrių, jį turi įgyti protu. 
„Kartą plaukiant laivu kilo audra, ir keleivius apėmė baimė; 
tada Pironas jiems parodė kiaulę, kuri visiškai abejingai ir ra- 
miai ėdė, ir pasakė: „Tokią ataraksija turi turėti ir išminčius“ ;** 
bet išminčiaus ataraksija turi būti ne kiauliška, o proto pagim- 
dyta. 

Taigi skepticizmo prigimtis yra iš esamų ir mastomu ob- 
jektų į savo paprastumą sugrįžtanti savimonė. Tai, kas bu- 
vo pripažįstama kaip esami ir mąstomi objektai, skeptikų 
požiūriu yra tik reiškinys arba vaizdinys; tačiau pastarieji 
jiems galiojo tik kaip tokie, kuriais skeptikas vadovaujasi sa- 
vo veiksmuose ir poelgiuose. Minėtieji anekdotai apie Piro- 
ną prieštarauja tam, ką skeptikai apie tai kalba. Šiaip ar taip, 
jie vadovavosi tuo, ką jie matė, girdėjo, jie paisė teisės ir įsta- 
tymų, kurie tada galiojo, rėmėsi tuo, ko reikalavo protingu- 
mas;*? tačiau visa tai jiems neturėjo tiesos reikšmės, o buvo 
tiktai tam tikras tikrumas, tam tikras subjektyvus įsitikini- 
mas, kuris neturėjo esamybės savaime ir sau vertės. 

Skepticizmas taip pat buvo vadinamas ir pironiškąja filo- 
sofija, ir efektiniu skepsiu — nuo žodžio ox&n eu, ieškoti, ty- 
rinéti?? Yxédjic nereiškia mokymo apie abejojimą, jis nėra 
abejojimo manija. Taigi skepticizmas nėra tam tikra abejo- 
nė. Abejonė yra kaip tik priešingybė ramybės, kuri yra skep- 
ticizmo rezultatas. Zodis „abejonė“ kilęs iš žodžio „du“ *. 
Abejojimas reiškia blaškymąsi tarp dviejų ar daugiau min- 
čių, abejojantysis nenurimsta nei priėjęs prie vienos, nei pri- 
ėjęs prie kitos minties, tačiau rasti ramybę jis turi prie vie- 
nos arba prie kitos minties. Tokia abejonė yra, pavyzdžiui, 
abejojimas sielos nemirtingumu, Dievo buvimu; prieš 40 
metų?! apie tai buvo daug rašoma, - pavyzdžiui, „Mesiju- 
je" abejonė buvo vaizduojama kaip nelaimė, kai nusirami- 
nimo ieškoma vienoje arba kitoje mintyje. Tuo tarpu skepti- 


* Plg. vok. „Zweifel“ - ,zwei" ir liet. „abejonė“ - „abu“. Vert. 

cizmas abejingas visoms mintims, ir tai yra jo ataraksijos at- 
ramos taškas. 

Taigi skepticizmas neigiamai vertina viska, kas turi visuo- 
tinybės ir būties forma. Jis neigia ir stoikų mastomaja visuo- 
tinybe - tam tikrą apibrėžtą sąvoką, tam tikrą turinį paprasta 
minties forma; jis neigia ir apskritai juslinio tikrumo esamy- 
bę, kuri naiviai yra laikoma tiesa, ir epikūrizmą, kuris esamy- 
bę sąmoningai teigia kaip tiesą. (Kadangi skepticizmas apsi- 
riboja tiktai tuo, jis yra tam tikras momentas filosofijos, kuri, ne- 
gatyviai traktuodama abi minėtas formas, pripažįsta, kad tas 
momentas yra tiesa tik tada, kai yra įveiktas. Tačiau skepti- 
cizmas mano, kad jis siekia dar toliau; jis puikuojasi išdrįsęs 
sukilti prieš spekuliatyviąją idėją ir mano, kad ją įveikė. Bet 
iš tikrųjų spekuliatyvioji idėja viršija skepticizmą, nes jį turi 
savyje kaip momentą.) Žinoma, skepticizmas gali nugalėti abi 
šias formas, bet idėja nėra nei viena forma, nei kita, o protin- 
gumo skepticizmas visai nepaliečia. Tatai yra amžinas nesu- 
sipratimas, skepticizmo sukeliamas protuose tų, kuriems ne- 
žinoma idėjos prigimtis: jie mano, kad tiesa būtinai įgyja ar- 
ba vieną, arba kitą formą, - kad ji yra arba tam tikra apibrėžta 
sąvoka, arba tam tikra apibrėžta būtis. Tačiau prieš sąvoką 
kaip sąvoką, t. y. prieš absoliučią sąvoką, skepticizmas nėra 
nukreiptas; absoliuti sąvoka yra veikiau skepticizmo ginklas, 
nors jis to ir nesuvokia. Mes pamatysime, kad jis tą ginklą iš 
dalies nukreipia prieš baigtinius dalykus, bet iš dalies jis mė- 
gina tą ginklą nukreipti ir prieš tai, kas protinga. 

Konkrečiau tariant, bendras skepticizmo pobūdis yra tas, 
kad jis, Seksto Empiriko apibūdinimu, yra „tam tikras gebė- 
jimas visokiais būdais priešinti juntamus ir mąstomus dalykus“ 
(epikūrininkų teigiami juntami dalykai ir stoikų teigiami 
mastomi dalykai, netarpiška sąmonė ir mąstanti sąmonė, - . 
šios abi klasės apima viską, ką kokiu nors būdu galima prie- 
šinti): „juntamus dalykus priešinti juntamiems, o mąsto- 
mus - mąstomiems, arba juntamus - mąstomiems, arba mąs- 
tomus - juntamiems^", t. y. gebėjimas parodyti jų tarpusavio 
prieštarą, arba parodyti, kad viskas, kas apibrėžta vienaip, 

yra tiek pat vertinga ir reikšminga, kaip ir tai, kas apibrėžta 
kitaip, priešingai, taigi kad šitoks arba priešingas įsitikinimas 
yra vienodi; todėl prieinama prie rezultato, kad abi viena ki- 
tai prieštaraujančios pusės vienodai galioja, taigi kiekviena 
iš jų yra tik regimybė. Iš čia kyla susilaikymas nuo pritari- 
mo (ér oy), kad kažkas yra tiesa, o tada atsiranda laisvė nuo 
bet kokio sielos judéjimo.?? Todėl skepticizmas visuomet pa- 
brėžia, kad taip tik atrodo. Tačiau skeptikai eina toliau už 
naujojo, grynai formalaus idealizmo šalininkus; jie užsiima 
turiniu ir bet kokio turinio - ir juntamo, ir mąstomo - atžvil- 
giu parodo, kad jame glūdi ir jam priešingas turinys. Taigi 
jie tame pačiame dalyke atskleidžia prieštaravimą - kad apie 
viską, apie ką kas nors teigiama, galima teigti ir priešingai; 
tatai yra objektyvusis skepticizmo teiginio apie regimybę as- 
pektas, todėl skepticizmas nėra subjektyvusis idealizmas. 
„Pavyzdžiui, galima priešinti vieną juslinį reiškinį kitam, nu- 
rodant, kad tas pats bokštas iš arti atrodo keturkampis, o iš 
toli - apvalus“, taigi apie jį galima sakyti ir viena, ir kita. 
Nors tai ir banalus pavyzdys, tačiau jis priimtinas dėl jame 
glūdinčios minties. „Arba galima priešinti vieną mąstomą 
dalyką kitam; kad esama Apvaizdos“, kuri atlygina gėrį ir 
baudžia blogį, - „tatai esą pagrindžia dangaus kūnų sistema; 
šiai minčiai galima priešinti tai, kad geriesiems dažnai sekasi 
blogai, o blogieji yra laimingi, ir taip mes parodome, kad jo- 
kios Apvaizdos nėra“, taigi ana mintis yra vienodos vertės 
su teiginiu, kad Apvaizdos nėra. „Priešinant mąstomą daly- 
ką jusliniam", pateikiamas Anaksagoro sniego apibrėžimas; 
nors sniegas atrodo baltas, tačiau remdamasis samprotavi- 
mu, mintimis, Anaksagoras teigia, kad jis yra juodas, „nes 
jis yra sušalęs vanduo, o vanduo yra bespalvis, taigi yra juo- 
das, vadinasi, ir sniegas turi būti juodas“ 38 

Dabar mes detaliau susipažinsime su skeptikų filosofavimo 
būdu. Bendras to filosofavimo pobūdis yra tas, kad jie tam, 
kas apibrėžta, kas teigiama, kas mąstoma, priešina jų kita; tai 
jie išreiškia tam tikromis formomis. Turint galvoje tokį skepti- 
cizmo pobūdį, negalima iš jo reikalauti kokios nors teiginių 

sistemos; jis pateikia tik bendras šitokio priešinimo formas ir 
metodus. Kadangi mintys, kurios čia pasirodo, yra atsitikti- 
nės, tai atsitiktiniai yra ir bendrieji jų neigimo būdai; priešta- 
ravimas vienu atveju atsiskleidžia vienaip, kitu - kitaip. 

Skeptikai taikė apibrėžtus tokio priešinimo būdus - ne tei- 
ginius, o tam tikrus posakius, tropus, kuriais įgyvendinamas 
susilaikymas nuo pritarimo. Tai iš tikrųjų yra posakiai, for- 
mos, kurias skeptikai taikė viskam, kas mąstoma ir juntama, 
kad parodytų, kad visa tai yra ne savaime, o tik santykyje su 
kita, taigi kad tatai yra regimybė tam tikrame kita ir šitas kita 
yra regimybė tame, ir apskritai tai, kas yra, yra tik regimy- 
bė, kuri netarpiškai kyla iš paties dalyko, o ne iš kita, kuris 
teigiamas kaip tiesa. Pavyzdžiui, kai sakoma, kad empirinia- 
me moksle nėra tiesos, nes ji glūdi tiktai prote, tai taip tarsi 
suponuojama šio teiginio priešybė; ir jei net įrodoma proto 
paties savaime tiesa, tai nėra empirinio mokslo paneigimas, 
nes jis lygiomis teisėmis stovi greta anos tiesos ir joje. Skep- 
tinis mokymas ir yra gebėjimas atskleisti prieštaravimus re- 
miantis šiais tropais. Taigi mums reikia tik nušviesti šituos 
posakius. 

Patys skeptikai (Sekstas) šias formas skirsto į senąsias ir 
naująsias; dešimt iš jų priklauso ankstyviesiems stoikams, o 
penkios (ar septynios) - vėlyviesiems.** Iš jų duomenų paaiš- 
kės, kad senosios formos nukreiptos prieš kasdienę sąmonę 
apskritai ir priklauso mažai išlavintam mąstymui - tokiai sa- 
monei, kuri pirmiausia susiduria su jusline esamybe. Jos nu- 
kreiptos prieš tai, ką mes vadiname įprastu tikėjimu netarpiš- 
ka daiktų tiesa, ir neigia ja pasiremdamos ne sąvoka, o prieš- 
priešinama būtimi. Jau šių formų pavadinimuose matyti tokia 
sąvokos stoka. Tačiau penkios vėlesnės formos yra įdomesnės. 
Jos nukreiptos prieš refleksiją, t. y. prieš sąmonę, kuri remia- 
si išlavintu sampročiu, prieš mokslines kategorijas - prieš 
mąstomąją juslumo būtį, prieš juslumo apibrėžimą sąvoko- 
mis. Pavyzdžiui, senosios formos nukreiptos prieš yra: teigi- 
niui „Tai yra keturkampis“ priešinamas teiginys „Šis daiktas 
yra vienas“. Nors dauguma šitų formų dabar gali atrodyti vi- 

siškai banalios, tačiau mes turime taikstytis su jomis, nes jos 
yra istoriškos ir, be to, iš esmės yra nukreiptos prieš forma „Ta- 
tai yra“. Be abejo, tai yra tam tikra aukšta abstrakti sąmonė, 
kuri padaro savo objektu šitą abstrakčią formą „Tatai yra“ ir 
su ja kovoja. Kad ir kokie banalūs ir prasti atrodo šitie tropai, 
tačiau banalesnis ir prastesnis yra vadinamųjų išorinių objek- 
tu realumas, netarpiškas žinojimas, išreiškiamas tokiais teigi- 
niais kaip „Tai yra mėlyna“, „Šitai yra geltona“; neverta kal- 
bėti apie filosofavimą, kai kas nors rimtai teigia tokius daly- 
kus. Skepticizmas iš esmės neketino laikyti tiesa netarpiško 
tikrumo daiktus. Naujaisiais laikais savo skepticizmu plačiai 
garsėjo Schulze Getingene; jis parašė knygą „Enesidemas“, o 
ir kituose veikaluose aiškino skepticizmą, priešindamas jį 
Leibnizui ir Kantui. Tame moderniajame skepticizme laiko- 
masi požiūrio, kad tai, kas glūdi mūsų netarpiškoje sąmonė- 
je, visa, kas jusliška, yra tiesa. Skeptikai pripažino, kad pagal 
tai reikia orientuoti savo elgesį, bet sakyti, kad tai yra kažko- 
kia tiesa, - tokie dalykai jiems neatėjo į galvą. Naujesnysis 
skepticizmas nukreiptas tik prieš mintį, sąvoką ir idėją, taigi 
prieš aukštesniąją filosofiją; jis nė kiek neabejoja daiktų rea- 
lumu ir tiktai teigia, kad, remiantis tuo realumu, negalima 
spręsti apie mintį. Tačiau tai - net ne valstiečių filosofija; juk 
valstiečiai žino, kad visi žemiškieji daiktai yra laikini, taigi kad 
jų būtis yra tokia pat kaip ir jų nebūtis. Su tokiu požiūriu ne- 
sutinka senasis skepticizmas, su kurio tropais, nukreiptais 
prieš daiktų realumą, mes dabar susipažinsime iš arčiau. 

1. Senesniuosiuose tropuose akivaizdu abstrakcijos stoka, 
nesugebėjimas jų skirtingumą aprėpti paprastais visuoti- 
niais požiūriais; visus šiuos tropus iš dalies susieja viena pa- 
prasta sąvoka, iš dalies jų skirtingumas sueina į keletą būti- 
nų paprastų apibrėžčių. Pats Sekstas Empirikas?? pastebi, 
kad „virš visų tropų iškyla, juos apimdami, trys tropai: pir- 
mas iš jų yra sprendžiantysis subjektas, antras - tai, apie ka 
sprendžiama, o trečias jungia abi šias puses“, taigi yra sub- 
jekto ir objekto santykis. Kai mąstymas labiau išlavėja, jis 
daiktus sutraukia į bendresnes apibrėžtis. Mes šiuos tropus 

pateiksime trumpai; seniesiems tropams būdinga abstrakci- 
jos stoka. Taigi šitie tropai turi atskleisti netarpiško Zinoji- 
mo netikrumą. Tad šie tropai parodo netikrumą to, apie ką 
mes sakome „Tatai yra“. 

a. „Pirmas tropas yra gyvų organizmų skirtingumas, tai, kad 
tie patys objektai skirtingoms gyvoms būtybėms sukelia 
skirtingus vaizdinius ir pojūčius. Apie tai skeptikai spren- 
džia remdamiesi skirtingu jų kilmės būdu, nes vienos iš jų 
atsiranda apvaisinimu, o kitos - be jo", iš tam tikro generatio 
aequivoca; „vienos išsirita iš kiaušinių, kitos netarpiškai gy- 
vos ateina į pasaulį ir t. t. Jų kilmė yra skirtinga, todėl ski- 
riasi ir daug kas kita; taigi šios būtybės turi skirtingą sanda- 
rą bei gyvenimą ir tas pats toms, kurios yra kitokios, atrodo 
kitaip, sukelia skirtingus vaizdinius. Objektai keičiasi pri- 
klausomai nuo organizmo, kaip, pavyzdžiui, keičiasi spalvos 
sergantiesiems gelta: kas kitiems atrodo balta, jiems atrodo 
geltona“, kas kitiems atrodo mėlyna, jiems atrodo žalia; tai- 
gi tai, ką vienas junta vienaip, kitas junta kitaip. „Antai skir- 
tingos gyvūnų rūšys turi skirtingos sandaros ir spalvos akis, 
jos būna šviesios, pilkos, raudonos; todėl ir tai, kas jomis pa- 
juntama, turi būti skirtinga.“** - Žinoma, šitas subjekto skir- 
tingumas sąlygoja pojūčio skirtingumą arba tai, kaip subjek- 
tas junta, o pojūtis savo ruožtu sąlygoja vaizdinio skirtin- 
gumą arba tai, kaip juntamas dalykas yra įsivaizduojamas; 
pojūtis apibrėžia savybių vaizdinį, o vaizdinys būna skirtin- 
gas todėl, kad skirtingi pojūčiai. Jeigu sakome „Tatai yra“, tai 
jau yra kažkas tvirta, tai išlieka esant visokioms aplinky- 
bėms; ginčydami tai, skeptikai įrodinėja, kad viskas juda. Ši- 
taip pašalinamas vienodumas, tapatumas; tačiau kai šitaip 
pašalinamas juslinis vienodumas, visuotinumas, tada atsi- 
randa kitas visuotinumas. Juk visuotinumas arba būtis glū- 
di tame, kad mes žinome, jog sergančiajam gelta (pagal šitą 
nuvalkiotą pavyzdį) daiktai atrodo būtent taip, kitaip sa- 
kant, mes žinome dėsnį, kuris nusako, kaip keičiasi pojūčiai. 
Taigi tai yra tam tikras juslinis visuotinumas; jis pasikeičia, 
ir sergantysis gelta mato kitaip; tad mes vėl turime reikalą 

su visuotinumu - su dėsniu, nusakančiu sergančiojo gelta 
santykį su jo pojūčiu, taigi turime reikalą su bütinumu. Ta- 
čiau aišku, kad šitas juslinis visuotinumas nėra tikras visuo- 
tinumas, nes jis yra netarpiškas ir nėra pažintas; šitam jus- 
liniam visuotinumui, šitai juslinei būčiai pagrįstai prikaišio- 
jama, kad jame glūdi jo nevisuotinumas, nes dėsnio būtiny- 
bė yra tam tikras kitas visuotinumas. Pasakymui „Tai yra 
mėlyna, nes aš taip matau“, kuris duoda pagrindą tatai teigti 
kaip mėlyna, nes aš tai matau, - skeptikai pagrįstai priešina 
kitą esamybės netarpiškumą, pagal kurį tai nėra mėlyna. 

b. Antras tropas, žmonių skirtingumas jų pojūčių ir būsenos 
atžvilgiu, apskritai yra pirmo tropo tęsinys. Künu skirtybių 
atžvilgiu skeptikai suranda visokiausių idiosinkrazijų. Ginčy- 
dami sakinį „Šešėlis yra vėsus“ jie nurodo, kad kai kas saulė- 
je šąla, o šešėlyje šyla. Mauda yra nuodinga, tačiau kai kurie 
žmonės gali išgerti didelį jos kiekį ir nenusinuodyti; taigi nuo- 
das kaip predikatas nėra objektyvus, nes vienam jis išeina į 
naudą, o kitam ne, vienas junta vienaip, o kitas - kitaip. „To- 
dėl žmonės turi skirtis ir savo dvasia bei prieiti prie pačių 
prieštaringiausių sprendimų, ir tada neįmanoma žinoti, kuo 
tikėti. Tikėti dauguma kvaila, kadangi visų neįmanoma ap- 
klausti.“??7 — Šitas tropas vėl paliečia tai, kas netarpiška; jeigu 
svarbu tik tikėti kuo nors vien todėl, kad taip sako kiti, tai ši- 
tai bus tik prieštaravimas. Tačiau toks tikėjimas, kuris tiktai 
nori tikėti, tikrai nepajėgs išgirsti tai, kas sakoma; toks tikėji- 
mas tėra netarpiško teiginio netarpiškas suvokimas. Juk toks 
tikėjimas nenori ieškoti pagrindo; pagrindas pirmiausia yra 
tarpiškumas ir netarpiško teiginio žodžių prasmė. Žmonių 
apskritai skirtingumas yra toks argumentas, kuris dabar kar- 
tojamas ir kitu būdu. Sakoma, kad žmonės skiriasi pagal sko- 
nį, religiją ir t. t.; religija turinti būti palikta kiekvieno nuo- 
žiūrai, kiekvienas susikuria savo religiją, savo pasaulėžiūrą 
pagal savo požiūrį. Iš tokios nuostatos plaukia išvada, kad re- 
ligijos atžvilgiu nėra nieko objektyvaus, nėra jokios tiesos, o 
viską lemia tik subjektyvumas ir iš to kyla indiferentiškumas 
bet kokiai tiesai. Juk tada nebėra Bažnyčios, kiekvienas turi 

savo Bažnyčią, savo liturgiją, kiekvienas turi savo savitą reli- 
giją. Čia jau galima nurodyti ir tai, kad skeptikai ypač mėgs- 
ta joti ant filosofijų skirtingumo arkliuko, kaip kad tai visais 
laikais mėgsta tie, kurie visokiausiomis dingstimis nori iš- 
vengti filosofavimo vargų ir šitą vengimą mėgina pateisinti; 
Sekstas Empirikas šitą argumentą dėsto labai išsamiai. Jei stoi- 
kų principas galioja toks, koks jis netarpiškai yra, tai priešin- 
gas epikūrininkų principas lygiai taip pat yra tiesa, taigi irgi 
galioja. Ir iš tikrųjų šitas paprastas priešingų dalykų buvimo 
būdas yra tam tikras Žmogaus natūralaus lavéjimo momen- 
tas. Tam tikri dalykai galioja jo mieste, jo krašte; jis gyvena 
visiškai nesąmoningai šitokiu būdu, pagal šitokius papročius 
net nesusimąstydamas, kad jis tokius papročius turi. Bet jis 
patenka į kokį nors svetimą kraštą ir susipažinęs su juo di- 
džiai nustemba, sužino pamatęs priešingumą, kad jis turi tuos 
papročius, ir kartu jį apima netikrumas, kieno papročiai - savi 
ar šie priešingi — yra neteisingi. Juk papročiai, priešingi tiems, 
kurie galioja jam, galioja lygiai taip pat gerai, ir tolesnio pa- 
grindo, išskyrus šitą nuogą skirtingumo kategoriją, jis netu- 
ri. Kai tokiu būdu sakoma, kad tai yra štai šitos filosofijos tei- 
ginys, tai nesunku rasti patį didžiausią jo skirtumą nuo kitų 
filosofijų teiginių. O tada prasideda plepalai: kadangi di- 
džiausios visų laikų galvos mąstė taip skirtingai ir negalėjo 
rasti sutarimo, būtų įžūlu tikėtis pasiekti tai, ko nepavyko 
joms; ir pažinimo baimė tokių aiškintojų proto vangumą dar 
pateikia kaip dorybę. Žinoma, tokio filosofijų skirtingumo ne- 
įmanoma ginčyti, jis yra faktas; Talis, Platonas, Aristotelis fi- 
losofavo skirtingai, jie atrodo tokie ne tik mums, jie ir patys 
neigė vienas kitą. Tačiau jau pati ši maniera — norėti susipa- 
Zinti su filosofija tokiais teiginiais - rodo filosofijos nesupra- 
timą; tokie teiginiai nėra filosofija ir filosofijos neišreiškia. Fi- 
losofija kaip tik ir nėra šis tam tikro teiginio netarpiškumas, 
nes jis nėra pažinimas, o filosofijoje pažinimas yra esminis da- 
lykas; tokie žmonės filosofijoje mato viską, tačiau būtent fi- 
losofijos jie ir nepastebi. Kad ir kokios skirtingos būtų filoso- 
finės sistemos, jos skiriasi ne taip, kaip balta nuo saldu, žalia 

nuo šiurkštų; jos tarpusavyje dera jau tuo, kad yra filosofi- 
jos, o to šiuo atveju kaip tik ir nepastebima. Kai dėl filosofijų 
skirtingumo, tai šiuo atveju būtina atkreipti dėmesį ir į joms 
priskiriamą netarpišką galiojimą, ir į formą, kuri suprantama 
taip, kad filosofijos esmė išsakoma netarpišku būdu. Žinoma, 
šitas tropas irgi nukreiptas prieš „yra“, nes šitą „yra“ neigia 
visi tropai; bet tiesa nėra šitas sausas „yra“, ji iš esmės yra pro- 
cesas. Reliatyvus filosofijų skirtingumas - jų padėtis (penktas 
tropas) - visada yra tam tikras jų sąryšis, todėl jis nėra šitas 
„yra“. 

c. Trečias tropas yra skirtinga juslių sandara (tiesą sakant, tai 
yra šalutinis tropas); „pavyzdžiui, nutapytame paveiksle 
koks nors daiktas akiai atrodo išgaubtas, tačiau palytėjus 
taip neatrodo”, o atrodo lygu ir t. t. - Iš tikrųjų tokia api- 
brėžtis remiantis tam tikra jusle nėra daikto tiesa, nėra tai, 
kas jis yra pats savaime. Būtina įsisąmoninti, kad bemintis 
porinimas, jog egzistuoja mėlyna, kampuota ir t. t., neišse- 
mia ir nenusako daikto būties; tai tik predikatai, ir jie nenu- 
sako daikto kaip subjekto. Labai svarbu atsižvelgti į skirtin- 
gų juslių tarpusavio prieštaravimus; jos nesutinka viena su 
kita, tą patį daiktą viena pagauna skirtingai negu kita. 

d. Ketvirtas tropas yra sąlygų skirtingumas subjekte pagal jo 
būsenas, pokyčius jame, dėl kurių jis turi susilaikyti nuo tei- 
gimo apie ką nors. Tas pats daiktas tam pačiam Žmogui at- 
rodo vis kitaip, destis koks jis yra: pavyzdžiui, nejuda ar ju- 
da, miega ar budi, ar jo siela, jo aistros nurimusios ar jaud- 
rintos, ar jis nekenčia ar myli, ar jis blaivas ar girtas, ar jis 
jaunas ar senas ir t. t. Esant šitokioms skirtingoms aplinky- 
bėms, dažnai labai skirtingai sprendžiama apie tą patį ob- 
jektą; taigi ir dėl to tam tikras objektas turi būti nusakomas 
tik kaip reiškinys?" 

e. Penktas tropas nurodo skirtingas padėtis, nuotolius ir vie- 
bėsime apie padėtį, tai tam, kuris, stovėdamas viename ko- 
ridoriaus gale, žiūri į kitą, jis atrodo siaurėjantis, bet ten nu- 
ėjęs jis pamato, kad koridorius yra tokio pat pločio kaip ir 

Siame gale. Atstumas i$ tikruju irgi yra stebimu objektu di- 
dumo ir mažumo skirtingumas. Priklausomybė nuo vietos 
reiškia, kad šviesa Zibinte šviečiant saulei yra visiškai silpna, 
tačiau tamsoje šviečia ryškiai, taigi apie šviesą negalima pa- 
sakyti, kad ji šviečia. Balandžių kaklai iš įvairių taškų atro- 
do skirtingos spalvos, iš čia jie atrodo melsvi, o iš ten - gels- 

i. Ypač skiriasi požiūriai į judėjimą. Geriausiai žinomas 
ia yra Saulės sukimasis apie Žemę arba Že- 
més - apie Saule (Žemė turi suktis apie Saulę, bet mums at- 
rodo priešingai). Tačiau pastarasis pavyzdys, kadangi jis sie- 
jamas su tam tikru pagrindimu, šiam tropui nepriklauso; tas 
tropas turi tiktai parodyti, kad vienas juslinis pojūtis prieš- 
tarauja kitam, todėl jame neišreiškia savęs būtis. 

f. Šeštas tropas paimtas iš susimaišymo, kadangi nė vienas 
daiktas nepatenka į jusles vienas ir izoliuotas, o tik susimai- 
šęs su kitais daiktais; šitas susimaišymas su kitais daiktais kai 
ką pakeičia. Pavyzdžiui, kvapas sklinda ore ir yra susijęs su 
vienokia ar kitokia temperatūra; kvapai šiltame ore yra stip- 
resni negu šaltame ore ir t. t. Be to, toks susimaišymas atsi- 
randa ir dėl paties subjekto. Akys susideda iš skirtingų apval- 
kalų ir skysčių, ausys turi skirtingas angas ir t. t.; dėl to jusli- 
niai įspūdžiai - šviesa, balsas - mus pasiekia ne gryni, o 
susimaišę su šiais akies apvalkalais ir ausies angomis.*!! — Ta- 
čiau samprotaujant tokiu būdu, lygiai taip galima sakyti, kad 
taip juslinis įspūdis tik išgryninamas; pavyzdžiui, iš sielos at- 
eina įkūnytas balsas, o pagaunančioji ausis jį vėl išgrynina. 

g. Septintas tropas yra sankiba (kohezija), daiktų daugumas 
arba masė, dėl kurių jie atrodo skirtingi. Pavyzdžiui, stiklas 
yra skaidrus; tačiau jeigu jis bus sutrintas, taigi bus pakeis- 
ta jo sankiba, tai jis praras savo skaidrumą. Ožio rago nuo- 
grandos atrodo baltos, bet pats ragas atrodo juodas; arba ka- 
rariškasis marmuras, sutrintas į miltelius, atrodo baltas, bet 
visas jo luitas atrodo gelsvas. Taip pat ir kiekis nėra substan- 
cija: saikinga vyno porcija stiprina ir teikia žvalumo, o di- 
delis vyno kiekis kenkia kūnui; lygiai taip ir vaistai."^ — Tai 
yra gryna abstrakcija, kad kiekybė ir sudėtis yra tai, kas in- 

diferentiška kokybės ir suirimo atžvilgiu; pasikeitus kieky- 
bei, pakinta ir kokybė. 

h. Aštuntas tropas paimtas iš daiktų reliatyvumo (jis, kaip 
paremtas daiktų santykiais, yra visuotinis tropas; reliatyvu- 
mas visko, kas yra ir kas mąstoma, yra tam tikra veikiau vi- 
dinė, esminė apibrėžtis, kuri, beje, jau apima visus ligšioli- 
nius tropus). Kadangi viskas yra santykyje su kuo nors, taigi 
viskas pasirodo šitaip apibrėžta tiktai santykyje su tuo, kas 
apibrėžta, tai remdamiesi šituo santykiu mes sprendžiame, 
kad turime susilaikyti nuo pritarimo tam, kas egzistuoja pats 
sau ir pagal savo prigimtį, substanciją. Būtina pastebėti, kad 
šiuo atveju mes vartojame žodį „yra“, bet jį vartojame tik re- 
gimybės prasme. Santykis nusakomas dviem atžvilgiais: pir- 
ma, kaip santykis su subjektu, su sprendžiančiuoju; šitą skir- 
tingumą mes jau matėme aptartuose tropuose; antra, kaip 
santykis su objektu, su tuo, kas turi būti sprendžiama, ku- 
ris su sprendžiančiuoju santykiuoja kaip dešinė ir kaire.*? 
Sekstas tai argumentuoja tokiu būdu: „Kaip tai, kas egzis- 
tuoja sau ir teigiama kaip skirtinga nuo kitų daiktų, skiriasi 
nuo to, kas yra vien reliatyvu? Ar pirma skiriasi nuo antra, 
ar ne? Jeigu nesiskiria, tai šis pirma pats yra kažkas reliaty- 
vu. Jeigu skiriasi, tai šitai irgi yra reliatyvu. Juk tai, kas skir- 
tinga, santykiuoja su kuo nors, nes tai teigiama egzistuojant 
santykyje su tuo, nuo ko tai skiriasi.“ Reliatyvumas apskri- 
tai glūdi tame, kas sakoma absoliučiai; tačiau pats santykis 
yra tam tikras santykis savyje pačiame, o ne santykis su kaž- 
kuo kita. Santykyje glūdi prieštaravimas: viena vertus, tai, 
kas yra tarpusavio santykyje, yra sau savarankiška, antra 
vertus, kadangi tai yra santykyje, tai yra ir nesavarankiška. 
Taigi jei kažkas egzistuoja tiktai santykyje su tam tikru kita, 
tai šitas kita priklauso jam. Tačiau jeigu jo kita jam jau pri- 
klauso, tai jam taip pat priklauso ir to kita nebūtis; tai yra 
kažkas prieštaringa, kadangi neegzistuoja be savo kita. „Ka- 
dangi to, kas reliatyvu, mes negalime atskirti nuo jo kita, tai 
mes ir nežinome, koks jis yra sau ir pagal savo prigimtį, to- 
dėl turime susilaikyti nuo pritarimo.“4* 


346 


SKEPTICIZMAS 


i. Devintas tropas yra retesnis arba dažnesnis daikto pasitai- 
kymas; tatai keičia sprendimą apie daiktą. Retesnis daiktas 
laikomas vertingesnis negu dažnai pasitaikantis; ir įpratimas 
padaro taip, kad vienas apie tai sprendžia vienaip, o kitas 
kitaip. Taigi įpratimas yra tam tikra aplinkybė, kuri mums 
leidžia sakyti, kad daiktai mums tokie atrodo, bet neleidžia 
sakyti, kad jie apskritai ir iš tikrųjų tokie yra.*? Jeigu sako- 
ma, kad daiktas yra toks, tai galima nurodyti tam tikrą ap- 
linkybę, kuriai pritarus tam daiktui tiks priešingas predika- 
tas. Kai gilinamasi į žmogaus abstrakciją, tai galima klausti: 
ar esminga Žmogui turėti valdovą? - Ne. - Priklausyti luo- 
mui? — Ne. - Būti piliečiu? - Ne. Ir t. t. Ir iš tikrųjų, juk to- 
kių dalykų vienur esama, kitur ne. 

k. Dešimtas tropas pirmiausia susijęs su etikos sritimi ir ap- 
ima papročius, įpročius ir įstatymus. Tai, kas doroviška, įsta- 
tymiška, ir yra, bet ir nėra; tai, kas vienur laikoma teisėta, 
kitur laikoma neteisėta. Todėl šioje srityje skepticizmas el- 
giasi taip, kad jis kaip galiojantį dalyką nurodo priešingybę 
to, kas teigiama kaip galiojantis įstatymas. Kai, vadovaujan- 
tis sveiku žmogaus protu, sprendžiama apie tam tikro daly- 
ko galiojimą, pavyzdžiui, svarstant, ar sūnus privalo sumo- 
kėti tėvo skolas, galutinis pagrindas yra žodžiai: toks yra 
įstatymas ar paprotys; ir tai yra vienintelis pagrindas - nes 
taip yra netarpiškai, tai galioja kaip įstatymas. Ginčydami tai 
skeptikai nurodo, kad ir tai, kas priešinga tokiam reikalavi- 
mui, taip pat galioja kaip įstatymas ar paprotys. Antai Rodo 
saloje galioja įstatymas, kad sūnus prisiima tėvo skolas. Ta- 
čiau skeptikai nurodo, kad Romoje sūnus neprisiima tėvo 
skolų, jei jis apskritai atsisako tėvo palikimo.*“* Kalbédami 
apie tam tikrą egzistuojantį dalyką, kuris apibrėžiamas kaip 
tiesa todėl, kad jis yra, skeptikai nurodo to dalyko priešin- 
gybe, kuri juo labiau yra; lygiai taip ir įstatymai - ju pagrin- 
das yra tai, kad jie galioja, todėl skeptikai nurodo, kad taip 
pat galioja ir to įstatymo priešingybė. Kadangi vienas galio- 
ja taip kaip ir kitas, tai negalioja nė vienas. 

Susipažinus su šiais tropais matyti, kad jie iš tikrųjų nėra 
loginiai tropai, kad jie užsiima ne sąvoka, o empiriniu paty- 
rimu, taigi kad jie netarpiškai nukreipti prieš empiriją. Re- 
miantis netarpišku tikrumu, kas nors teigiama kaip tiesa; tai 
neigdami tropai tiktai nurodo, kad tos tiesos priešingybė taip 
pat yra netarpiškai tikra, kad ano tikrumo kitabūtis irgi ga- 
lioja, taigi, remiantis kokiu nors kitu požiūriu, įrodomas ir ne- 
tarpiško tikrumo negaliojimas. Šitas to paties kitabūtis, kuris 
taip pat galioja, susijęs su įvairiomis aplinkybėmis, kurias tro- 
pai ir nurodo. Kaip minėta, nevienodumas to, kas pasirodo, 
pirmiausia priklauso nuo sprendžiančiojo subjekto; apie tai 
kalba keturi pirmieji tropai: sprendžiantysis yra arba gyvū- 
nas, arba žmogus, arba tam tikra jo juslė, arba ypatingi jo po- 
linkiai. Arba tas nevienodumas priklauso nuo objekto; apie 
tai kalba septintas ir dešimtas tropai: dėl kiekybės pasikeiti- 
mo daiktas tampa visiškai kitu, o tam tikras elgesys skirtin- 
gose vietose galioja kaip vienintelis absoliučiai moralus, atme- 
tantis ir draudžiantis kitokį elgesį. Galiausiai penktas, šeštas, 
aštuntas ir devintas tropai kalba apie subjekto ir objekto są- 
ryšį arba, kitaip tariant, jie visi atskleidžia santykį, - nurodo, 
kad dalykas ne savaime pateikia save, o santykyje su kita. 

Ir šių tropų turinyje, ir jų formoje matyti jų sena kilmė. 
Turinio požiūriu jie turi reikalą tik su būtimi ir nurodo tik ki- 
timą arba, kitaip tariant, fiksuoja jos kitabūtį, jos reiškimosi 
nepastovumą, bet nenurodo prieštaravimo joje pačioje, t. y. 
jos sąvokoje. Formos požiūriu šie tropai yra tam tikras neiš- 
lavintas mąstymas, kuris didžiumos šitų posūkių dar nepa- 
jungė jų bendriems požiūriams, o taip darė Sekstas, arba ši- 
tas neišlavintas mąstymas tai, kas juose yra visuotina, t. y. 
reliatyvumą, deda greta to, kas visuotinybėje yra ypatinga. 
Jie iš dalies atrodo labai banalūs ir lėkšti, ir mes nesame pra- 
tę teikti tokiai dėstymo manierai didelės reikšmės ir tai lai- 
kyti svarbiu dalyku. Tačiau iš tikrųjų šie tropai visiškai taik- 
liai neigia vadinamojo sveiko Žmogaus proto dogmatizmą. 
Šitas protas tiesiai sako, kad šitaip yra todėl, kad taip yra; 
tam tikrą reiškinį jis ima netarpiškai iš patyrimo. Tropai pro- 

tui parodo, kad jo suvokime slypi atsitiktinumai ir skirtin- 
gybės, kurie jam daiktą atskleidžia tai vienokį, tai kitokį, tai- 
gi tropai verčia žmogų pripažinti, kad jis pats arba koks nors 
kitas subjektas lygiai taip netarpiškai, remdamasis tais pa- 
čiais pagrindais, t. y. nesiremdamas jokiais pagrindais, sako, 
kad yra ne taip, o veikiau priešingai. Šie tropai vis dar ne- 
prarado prasmės. Jeigu tikėjimas, teisė turi būti pagrįsti jaus- 
mu, tai šitas jausmas yra manyje; bet kitas gali sakyti, kad 
jame šio jausmo nėra. Jeigu dalyko suradimas jau yra to da- 
lyko galiojimas, tai nesunku parodyti, kad to suradimo nė- 
ra; taip esamybė yra nusmukdoma iki tam tikros regimybės, 
ir apie kiekvieną patikinimą galima pasakyti, kad lygiai taip 
galioja ir priešingas patikinimas. 

2. Kiti penki skeptiniai tropai yra visiškai kitokio pobūdžio; 
jie veikiau priskirtini prie mąstančios refleksijos, juose glū- 
di dialektika, kurią savyje turi apibrėžta sąvoka. Jie atrodo 
daug geriau ir neabejotinai yra vėlesnės kilmės; iškart daro- 
si aišku, kad jie išreiškia visiškai kitą požiūrį ir atitinka ki- 
tokią filosofinio mąstymo kultūrą. Jie labiausiai nukreipti 
prieš minties formas ir sąvokos apibrėžtumus. Sekstas Em- 
pirikas*" juos aptaria. 

a. Pirmas tropas yra nuomonių skirtingumas, kuris čia api- 
brėžiamas ne kaip skirtumas tarp gyvulių ir žmonių, o tarp 
filosofų, apie tai jau buvo kalbėta. Sekstas (ir vienas Cicero- 
no aprašomas epikūrininkas) nurodo, kad esama daugybės 
dogmų, ir tuo remiantis daroma išvada, kad filosofai teigia 
ir vienaip, ir kitaip. Dar ir dabar filosofai, ir ne tik filosofai, 
dažnai naudojasi šituo tropu, taigi jis yra labai mėgstamas. 
Filosofinių nuomonių skirtingumas laikomas neįveikiamu 
ginklu prieš filosofiją. Mūsų paskaitų įvade jau buvo kalbė- 
ta, kaip suprastinas šitas skirtingumas. Filosofijos idėja, ku- 
ria turi visi filosofai, yra ta pati, net jei jie patys to ir nejsi- 
sąmonina; tačiau tie, kurie tiek daug apie šitą skirtingumą 
kalba, kaip tik jį supranta mažiausiai. Tikrasis skirtingumas 
yra ne substancialus, o yra skirtingų raidos pakopų skirtin- 
gumas. Skirtingume gali glūdėti ir vienašališkumas, tai bū- 

dinga, pavyzdžiui, stoikų, Epikūro ir skeptikų filosofijoms; 
tada tiesa yra tiktai vienašališkų filosofijų visybė. Tačiau 
kiekviena filosofija yra filosofija; jų santykis yra toks pat, 
kaip vaisiaus ir vyšnios santykis. 

b. Labai svarbus tropas yra grimzdimas begalybėn. Skeptikai 
parodo, kad pagrindas, kuriuo pagrindžiamas tam tikras tei- 
ginys, pats savo ruožtu vėl reikalauja pagrindimo, o šitas rei- 
kalauja vėl kito, ir taip einama iki begalybės (taigi neprieina- 
ma prie jokio pagrindo, nes tada reikėtų sustoti); iš čia taip 
pat plaukia, kad reikia susilaikyti nuo pritarimo, nes nėra nie- 
ko, nuo ko būtų galima pradėti teiginio patvirtinimą. Galų ga- 
le neįmanoma įrodyti esant kokį nors tvirtą pagrindą, nes 
kiekvienas iš jų mus veda vis tolyn. Naujaisiais laikais dau- 
gelis šį tropą visaip tampė, nes jis nukreiptas prieš protą ir 
vadinamąjį sampročio sprendimo būdą, todėl yra labai teisin- 
gas tropas. Mes susiduriame su premisomis; kildinimas re- 
miantis pagrindais turėtų būti pažinimo jėga, tačiau rezulta- 
tas yra vien pagrindo neturintys dalykai, premisos. 

c. Santykio (apibrėžčių reliatyvumo) tropas jau buvo ap- 
tartas anksčiau. Jis sako, kad teigiamas daiktas pasirodo taip 
kaip reiškiasi, iš dalies santykyje su sprendžiančiuoju sub- 
jektu, iš dalies santykyje su kitais daiktais, o nėra toks, koks 
jis yra savaime iš prigimties. 

d. Ketvirtas yra prielaidos tropas. „Kai dogmatikai mato, 
kad jie stumiami atgal į begalybę, jie pasiremia kuo nors 
kaip principu jo neirodinédami', priimdami jį be įrodymų 
(netarpiškai), laikydami jį tam tikra aksioma. Tačiau taip pat 
teisėtai (arba, jeigu norite, taip pat neteisėtai) skeptikas gali 
pasiremti visiškai priešinga neįrodyta prielaida, ir jos abi ga- 
lios vienodai. Taigi visos definicijos yra prielaidos. Spinoza 
savo definicijas: begalybę, substanciją, atributą - tiesiog pa- 
teikia kaip prielaidas, iš kurių po to nuosekliai išplaukia vi- 
sa kita. Dabar pirmenybė teikiama užtikrinimams ir kalba- 
ma apie sąmonės faktus. 

e. Penktas yra savitarpiškumo tropas, arba įrodymas ratu. 
Dalykas, apie kurį kalbama, kuo nors pagrindžiamas, bet to- 

kiam pagrindui, kad jis bütu pagristas, reikalingas tam tik- 
ras kita, ir Cia pasinaudojama tuo, ka jis turéjo pagristi, tai- 
gi vienas dalykas savitarpiškai pagrindžiamas kitu. Kai jro- 
dinėjant nenorima eiti į begalybę, taip pat nenorima remtis 
prielaidomis, tai pagrindas pagrindžiamas tuo, ką jis pagrin- 
džia. Pavyzdžiui, kai klausiama, kas yra reiškinio pagrindas, 
atsakoma: tai yra jėga, tačiau ji pati vėl kildinama tik iš reiš- 
kinio momentų. 

Skepticizmas yra ne apskritai samprotavimas prieš kaž- 
ką remiantis pagrindais, kurių visada galima rasti, kuriuos 
įžvalgus protas atskleidžia atskiruose objektuose, - jis yra 
kategorijų įsisąmoninimas, tropai, taigi yra aukštoji sąmo- 
nė. Visos metafizikos trūkumas yra tas, kad ji yra sampro- 
čio metafizika, kuri kaip tokia iš dalies yra samprotavimas, 
kurio pagrindimas veda į begalybę, o iš dalies - prielaidos, 
kurios kildinamos iš netarpiško žinojimo. 

Kad pastarieji penki tropai ir yra visas skeptinis tyrinėji- 
mas (oxéļıs) arba ieškojimas - Orrvjotc, nes skeptikai vadi- 
no save ir ČnrnTixo(“?ė — tai tam tikru būdu parodo Sekstas.*? 

«. „Dalykas, apie kurį sprendžiama, yra arba juntamas“ 
(Epikūro požiūriu), „arba mastomas" (stoikų požiūriu). „Kad 
ir kaip jis būtų apibrėžtas, apie jį visuomet yra skirtingos nuo- 
monės“, ypač filosofinės nuomonės. (Tai pirmas tropas.) „Juk 
vieni tiesa“ (jos kriterijumi) „laiko tiktai juntama, kiti — tiktai 
mąstoma, o kai kurie - kai ka juntama ir kai ką mąstoma”. Tai- 
gi čia esama prieštaravimo. Tatai yra mėgiamas naujųjų laikų 
tropas - kad dėl filosofijų skirtingumo filosofija yra visai ne- 
vertingas dalykas; tokie kritikai parodo, kad kiti filosofai tei- 
gia kaip tik priešingai. Mes negalime prieiti prie tiesos, nes 
žmonės per daug skirtingai mąsto apie tiesą. Sekstas klausia, 
„ar šiame prieštaravime galima prieiti prie sutarimo, ar nega- 
lima. Jeigu negalima, tai mes turime susilaikyti nuo pritari- 
mo vienai ar kitai nuomonei. O jeigu sutarimas yra galimas, 
tai kyla klausimas, kaip šis prieštaravimas turi būti sprendžia- 
mas". Kame čia glūdi kriterijus, mastelis, kas čia yra „savai- 
me"? „Ar apie juntama privalo spręsti juntama, ar mąstoma? 

p. Kiekviena tokia „savaime“ pusė nueina į begalybę; tai ap- 
rašymas, kuris abiem atvejais turi būti įrodomas. „Jeigu apie 
juntama privalo spręsti juntama, tai išeina (kadangi kalbama 
apie juntama), kad šitas juntama savo ruožtu turi būti pagrin- 
džiamas kitu juntama“, nes įsitikinimas apie visa tai yra prieš- 
taringas. „Ir kadangi pagrindžiantis vėl yra tam tikras junta- 
ma, tai jam, kad jis galėtų būti pagrindžiantis, taip pat reikia 
pagrindimo; ir taip einama tolyn į begalybę“ (tai antras tro- 
pas). Taip pat atsitinka ir tada, kai kriterijus turi būti mąsto- 
ma. „O jeigu apie juntama privalo spręsti mąstoma“, kitaip 
sakant, jeigu „savaime“ yra tame mąstoma, „tai ir pastarajam, 
kadangi jis irgi yra toks, kad apie jį nesama jokio sutarimo, 
reikės tam tikro kita savęs pagrindimui“. Taigi mąstoma taip 
pat turi būti pagrindžiama. „Tačiau tai, kas pagrindžia, vėl yra 
kažkas mąstoma, ir jam savo ruožtu reikia pagrindimo; ir taip 
tęsiasi iki begalybės“, pasak antro tropo. - Ir iš tikrųjų tai, kas 
vadinama teiginiu - o filosofija paprastai suprantama taip, 
kad joje glūdi tam tikras aukščiausias teiginys, tam tikra pa- 
prastai išreikšta tiesa, tam tikras „savaime“ , taigi tai, kas ab- 
soliutu, - yra reikalingas savaime ir sau įtarpinimo (teiginys 
yra netarpiškas), arba tam tikro pagrindo. Juk teiginys yra tai, 
kas apibrėžta, jis yra toks, kad prieš jį yra kitas teiginys - tam 
tikras „savaime“ kaip būtis arba mąstymas. Tačiau tas kitas tei- 
ginys, kuris yra pirmojo pagrindas, vėl turi tokias pat savy- 
bes. Kaip teiginys jis yra ryšys dviejų momentų, kuriuose glū- 
di tam tikros skirtybės; šitų skirtybių ryšys turi būti įtarpin- 
tas. — Tai priežasties ir padarinio santykis. Nuo padarinio 
einama prie priežasties, tačiau ir pastaroji nėra pradinė, ji pati 
yra tam tikras padarinys, ir taip vėl einama į begalybę. Tačiau 
jeigu einama tolyn į begalybę nuo padarinio prie priežasties, 
tai jau nebelieka jokio pagrindimo; juk tai, kas laikoma prie- 
žastimi, irgi yra tik padarinys. Ir taip einama vis tolyn, o tai 
reiškia, kad paskutinio nario čia nėra; jeigu einama vis tolyn 
į begalybę, tai šitaip neteigiama jokia priežastis, joks pagrin- 
dimas. Klaidingą nuomonę, kad toks begalinis ėjimas esanti 
tikra kategorija, mes randame ir Kanto bei Fichte's filosofijo- 

je; tačiau tokiu ėjimu vis tolyn neteigiamas tikrai galutinis ar- 
ba, o tai tas pat, pirmas pagrindas. Tokį begalinį ėjimą sam- 
protis vaizduoja kaip iškilų dalyką, tačiau prieštaravimas čia 
yra tas, kad kalbama apie tam tikrą priežastį, o tada pasiro- 
do, kad ji yra tik padarinys. Taigi prieinama tik prie priešta- 
ravimo ir prie nuolatinio jo pasikartojimo, bet neprieinama 
prie to prieštaravimo sprendimo ir prie to, ką būtų galima lai- 
kyti tikruoju prius; todėl klaidinga manyti, kad tai galima ver- 
tinti kaip tai, kas tikra. 

y. Éjima į begalybę pagrindime galima nutraukti remian- 
tis priešprieša. Jeigu šitas begalinis ėjimas vis tolyn nepaten- 
kina (t. y. neprieina iki jokio pagrindo), o tai įžvelgė ir skep- 
tikai, tai šitas ėjimas privalo būti nutrauktas; tatai galima pa- 
daryti taip, kad būtis arba juntama būtų pagrindžiami 
mintimi, bet kad minties ir pojūčio priešingumas būtų su- 
prantamas taip, jog galiotų ir atvirkštinis ryšys - kad mintis 
galėtų būti pagrindžiama tuo, kas jusliška arba juntama; juk 
minties pagrindimui (jeigu čia nenorima eiti į begalybę) ne- 
lieka nieko kita, tik juslumas. Tokiu atveju būtų pagrindžia- 
mos abi pusės ir nereikėtų eiti į begalybę; pagrindžianti pu- 
sė kartu būtų ir pagrindžiama, ir tik būtų vis einama nuo 
vieno prie kito. Taip viéna čia tampa „savaime“. Tatai ir iš- 
reiškia savitarpiškumo tropas. Tačiau ir tai nėra tikrasis pagrin- 
dimas; viena yra tik todėl, kad yra kita, ir nė vienas iš tik- 
rųjų neteigiamas savaime ir sau - jie yra „savaime“ tik vie- 
nas kitam. Taigi jie patys save šalina. 

ò. Jeigu, siekiant išvengti tokio nepagrįstumo, bus mėgina- 
ma pasiremti neįrodyta aksioma, kuri priimama kaip kažkas 
„savaime“, kaip pradinis dalykas ir absoliutus pagrindas, tai 
šitokia argumentacija atitiks mūsų jau aptartą ketvirtą — prie- 
laidų - tropą. Jeigu tokia prielaida laikoma teisinga, tai teisin- 
ga gali būti laikoma ir jai priešinga prielaida. Pavyzdžiui, ab- 
soliuti idealizmo prielaida yra teiginys, kad tai, kas absoliu- 
tu, yra Aš; tačiau taip pat teisėtai galima teigti, kad tai, kas 
absoliutu, yra būtis. Anas teiginys, remdamasis tuo, kas jam 
pačiam yra netarpiškai tikra, sako, kad tai, kas absoliutu, jam 

yra Aš; kitas, taip pat remdamasis tuo, kas jam pačiam yra ne- 
tarpiškai tikra, teigia, kad jam absoliučiai tikra yra tai, kad 
daiktai egzistuoja. Idealizmas neįrodė pirmojo teiginio, bet 
nepaneigė ir antrojo, kuris tebėra šalia pirmojo, taigi idealiz- 
mas kartoja savo teiginį vien remdamasis savo principu; bet 
tada rezultatas yra tiktai tas, kad jeigu absoliutu yra Aš, tai 
absoliutu negali būti ne-Aš. Ir atvirkščiai: jeigu absoliutu yra 
daiktas, tai absoliutu nėra Aš. „Jei ką nors kaip neįrodytą ga- 
lima netarpiškai suponuoti, tai beprasmiška remtis tam tikra 
kita prielaida, kad būtų įrodyta tai, ką ta prielaida turi patvir- 
tinti; reikia tiktai savaime esamu dalyku teigti tai, apie ką kal- 
bama. Tačiau beprasmiška daryti ir viena, ir kita“. - Su tuo su- 
siduria ir specialieji mokslai. Tačiau jeigu laikoma, taip kaip 
tai daro šitas dogmatizmas, teisėtu dalyku kažką postuluoti, 
tai ir bet kas kitas taip pat teisėtai gali ką nors postuluoti. Taip 
tada ir atsiranda modernusis netarpiškas subjekto apreiški- 
mas. Niekas nedaro nieko kita, tik užtikrina pareikšdamas, 
kad jo sąmonėje yra, pavyzdžiui, Dievas; bet tada kiekvienas 
lygiai taip gali sakyti, kad jis savo sąmonėje mato, kad Dievo 
nėra. Su šiuo netarpišku žinojimu naujaisiais laikais nebuvo 
nueita toli, - ne toliau negu senovėje. 

e. Be to, viskas juntama yra tam tikrame santykyje su kaž- 
kuo kita, su juntančiuoju. Pačioje to, kas juntama, sąvokoje 
glūdi, kad tai yra buvimas kitam. Tas pat pasakytina ir apie 
tai, kas mąstoma, kaip apie visuotinį mąstymo objektą; sa- 
vo formos požiūriu tai irgi yra kažkas, kas egzistuoja kitam. 

Visa tai apibendrinant, galima pasakyti, kad (x) koks nors 
apibrėžtas dalykas — ar kažkas esama, ar kažkas mąstoma - 
iš esmės yra tam tikro kita apibrėžtumas ir negatyvumas, su- 
sijęs su tuo kita ir jam egzistuojantis, taigi tai yra santykis; 
taip, tiesą sakant, viskas pasakoma. (6) Šitas dalyko santy- 
kis su tam tikru kita, kuris teigiamas kaip jo visuotinumas, 
yra jo pagrindas; bet šitas pagrindas yra pagrindžiamojo da- 
lyko priešybė, taigi jis pats yra tam tikras apibrėžtumas ir 
įgyja realumą tik pagrindžiančiajame (esamajame) dalyke 
kaip visuotinybės priešpriešoje. Taigi šita visuotinybė, kuri 

apskritai vėl yra traktuojama kaip tai, kas apibrėžta, taip pat 
yra sąlygota kaip ir ankstesnis apibrėžtumas - ir t. t. iki be- 
galybės. (y) Kaip apibrėžtas dalykas, kuriam egzistuoja tam 
tikras kita, jis įgyja savo realumą šitame kita; kita, kaip tai 
yra sąmonėje, egzistuoja jam. Kad tas dalykas būtų, turi būti 
ir šitas kita — pastarasis objektas taip pat egzistuoja kitam; 
jie yra savitarpiškai sąlygoti, jie yra įtarpinti vienas kitu, bet 
nė vienas nėra pats savaime. Kadangi pagrindui kaip visuo- 
tinybei realumą suteikia tam tikra esamybė, o ši realumą 
įgyja iš visuotinybės, tai čia esama savitarpiškumo, kai savai- 
me supriešinti dalykai pagrindžia vienas kitą. (5) Tai, kas eg- 
zistuoja savaime, yra kaip tik toks dalykas, kuris nėra įtar- 
pintas to, kas yra kita; tai yra tai, kas netarpiška, kas egzis- 
tuoja todėl, kad egzistuoja; taigi tai turi būti tam tikra prielaida. 
Prielaida yra toks pagrindas, iš kurio privalo atsirasti kaZ- 
kas kita; dažnai klaidingai įsivaizduojama, kad pažinimas 
yra tokios prigimties, kad čia iš tam tikro pagrindinio teigi- 
nio išvedama visa kita. Tačiau šitas pradinis pagrindinis tei- 
ginys pats, kaip pagrindinis teiginys, yra apibrėžtas; tai, kas 
iš jo kildinama, yra kažkas kita negu jis pats, yra jo prieš- 
prieša. Manoma, kad jeigu pagrindinis teiginys yra visuoti- 
nis, tai visa kita jau glūdi jame pačiame. Su tuo galima su- 
tikti. Tačiau pagrindinio teiginio apibrėžtumas kaip tik ir yra 
tas, kad jis yra visuotinis, o tai, kas iš jo kildinama, yra ypa- 
tinga, taigi taip pat turi tam tikrą apibrėžtumą - kitą negu 
pagrindinis teiginys. (e) Jeigu dabar šitas apibrėžtas dalykas 
laikomas prielaida, tai prielaida galima laikyti ir kitą dalyką. 

Šie skeptiniai tropai iš esmės liečia tai, kas vadinama dog- 
mine filosofija (pagal savo prigimtį ji reiškiasi visomis šiomis 
tropų formomis) ne ta prasme, kad ji turi tam tikrą pozityvų 
turinį, o ta, kad ji kokį nors apibrėžtą dalyką tvirtina kaip ab- 
soliutą. Dogminės filosofijos sąvoką skeptikai apskritai siejo 
su tokia filosofija, kuri ką nors tvirtina, teigia kaip dalyką, eg- 
zistuojantį savaime; tokia filosofija yra priešinga idealizmui, 
nes ji tam tikrą būtį teigia kaip absoliutą. Tačiau tai klaidinga 
arba formali samprata, lygiai kaip ir ši, kad kiekviena filoso- 


= 355 


GRAIKU FILOSOFIJA 


fija, kuri néra skepticizmas, jau vien dél to yra dogminé. Dog- 
matizmas, anot skeptikų, toks, kuris ką nors teigia, iš tikrųjų 
yra tas, kuris tam tikrą apibrėžtą dalyką, pavyzdžiui, Aš arba 
būtį, mintį arba juslumą, teigia kaip tiesą. Tačiau filosofija, 
spekuliatyvi filosofija, irgi teigia, tik ji teigia ne tai, kas api- 
brėžta, arba, kitaip tariant, savo tiesą ji nusako ne tam tikro 
teiginio forma, ji neturi pagrindinio teiginio arba, jeigu tiesai 
ji ir gali suteikti teiginio formą, tai jos idėjai nėra esminga, kas 
priskiriama teiginiui kaip tokiam, ir idėjos turinys yra tokio 
pobūdžio, kad jis pats įveikia šitą būtį, šitą netarpiškumą - 
tai matyti Akademijos filosofijoje. Daug piktnaudžiavimo ir 
nesupratimo esama ir tose šnekose, kurios dogmatizmą prie- 
šina idealizmui. Kriticizmas, kuris apskritai nepripažįsta nie- 
ko savaime, nieko absoliutaus, visą žinojimą apie tai, kas yra 
savaime ir sau, laiko dogmatizmu, o iš tikrųjų jis yra pats blo- 
giausias dogmatizmas, nes jis konstatuoja, kad Aš, savimonės 
vienybė, kuri priešinama būčiai, yra savaime ir sau, 0 už jos 
vis dėlto yra „savaime“, ir jie abu absoliučiai negali sueiti. Ide- 
alizmas dogmatizmu laikė ir tokią filosofiją, kurioje, pavyz- 
džiui, Platono ir Spinozos filosofijoje, absoliutu pripažįstama 
savimonės ir būties vienybė, taigi kurioje neteigiamas savimo- 
nės ir būties priešingumas. 

Palyginti su šitomis dogminėmis filosofijomis, su tokiu kri- 
ticizmu ir idealizmu, skeptiniai tropai pasižymi ardomąja ga- 
lia, nes jie parodo, kad tai, kas šiose filosofijose teigiama kaip 
„savaime“, iš tikrųjų nėra savaime. Juk toks „savaime“ yra 
kažkas apibrėžta ir negali atsilaikyti prieš negatyvumą, prieš 
savo įveiką. Skepticizmui daro garbę tai, kad jis įsisąmonino 
šitą negatyvųjį veiksnį ir taip apibrėžtai mąstė šito negatyvu- 
mo formas. Skepticizmui nebūdinga elgtis taip: kaip sakoma, 
pateikti prieštaravimą, nurodyti galimybę mąstyti bei įsivaiz- 
duoti dalyką ir kitaip, tai būtų tik tokios mintys, kurios atsi- 
tiktinės jo neigiamo žinojimo atžvilgiu. Skepticizmas nėra 
empirinė veikla, tačiau jame esama mokslinių apibrėžčių. Ši- 
tie tropai remiasi pačia apibrėžtumo sąvoka bei esme, ir to, 
kas apibrėžta, požiūriu jie yra išsamūs. Skepticizmas siekia 

įtvirtinti save šiais momentais - taip jis įsivaizduoja savo in- 
divido didingumą. Šie tropai rodo aukštą skeptikų argumen- 
tavimo proceso supratimą - aukštesnį negu tas, kuris būdin- 
gas paprastai logikai, stoikų logikai bei Epikūro kanonikai. 
Minėti tropai yra būtini prieštaravimai, į kuriuos puola sam- 
protis. Juose tūno visos sampročio metafizikos trūkumai. Kai 
kurie iš jų, ypač ėjimas į begalybę įrodinėjime ir rėmimasis 
prielaidomis (t. y. netarpišku žinojimu), dažni ir dabar. Šitie 
tropai liečia dogminę filosofiją, kurios maniera yra ta, kad ji 
iškelia tam tikrą principą kaip teiginį, ir taip suteikia tam prin- 
cipui apibrėžtumą. Toks principas visada yra sąlygotas, ir ja- 
me glūdi dialektika, kuri griauna jį patį. Todėl šitie tropai yra 
pagrindinis ginklas prieš sampročio filosofiją. Skeptikai savo 
tropus labai sąmoningai nukreipė iš dalies prieš įprastą sąmo- 
nę, iš dalies prieš filosofinės refleksijos principus. 

Toks apskritai yra skepticizmas, skeptinė sąmonė; jo me- 
todas yra ypač svarbus, nes jis visame tame, kas netarpiškai 
priimama, parodo, kad čia nėra nieko tvirta, nieko, kas bū- 
tų savaime ir sau. Taip skeptikai apžvelgė visas ypatingas at- 
skirų mokslų apibrėžtis ir atskleidė, kad jos nėra tvirtos. 
Mums nebūtina smulkiai aptarinėti šitų skepticizmo nuosta- 
tų taikymo įvairiems mokslams. Šis taikymas atskleidžia aukš- 
tą skeptikų dialektinės sąmonės kultūrą. Bet kokioje konkre- 
čioje medžiagoje, viskame, kas mąstoma, įžvelgti šitas nega- 
tyvumo arba prieštaravimo apibrėžtis buvo būtina didelė 
abstrahavimo jėga, nes apibrėžtame dalyke reikėjo atrasti, 
kas yra jo apibrėžtumas. Šioje skeptinėje kultūroje esama 
dviejų formalių momentų. a. Čia pasireiškia sąmonės jėga — 
ji atsitraukia nuo savęs pačios ir jima į save esamą visumą - 
tai jos veiksmas - ir ją padaro savo objektu. B. Kai mes sa- 
kome teiginį, mes užsiimame jo turiniu, mūsų sąmonėje ko- 
kiu nors būdu mąstomas jo turinys. Neišlavinta sąmonė pa- 
prastai nežino, kas joje, be turinio, dar yra, - ji nepastebi for- 
mos, kurioje tas turinys yra. Pavyzdžiui, susidūrusi su 
sprendiniu „Šitas daiktas yra vienas“, sąmonė užsiima tik 
vienetu bei daiktu ir nepastebi, kad čia esama kažko, tam 

tikro apibrėžto dalyko, santykio su vienetu. Tačiau kaip tik 
šitas santykis šiuo atveju yra svarbiausia, jis yra apibrėžto 
dalyko forma. Šiuo santykiu šitas pavienis namas susisieja 
su visuotinybe, kuri skiriasi nuo jo. Šita loginė, t. y. kaip tik 
esminga, dalyko pusė ir yra tai, ką skepticizmas įsisąmoni- 
no ir ko jis laikėsi: tai presupozicija, pavyzdžiui, skaičius, 
vienetas, kaip aritmetikos pagrindas. Skepticizmas nesigin- 
čija dėl tam tikro dalyko, ar jis yra toks, ar kitoks, jis pagau- 
na paties pasakymo esmę, nutveria visą šito teigimo princi- 
pą, - ne kad parodytų patį dalyką, ar jis yra vienoks, ar ki- 
toks, o kad parodytų, ar pats dalykas yra kažkas. Pavyzdžiui, 
kai kalbama apie Dievą, skepticizmas neklausia, kokios yra 
jo savybės"? o siekia suvokti tai, kas yra didžiausia vidujy- 
bė, šitie įsivaizduojami dalykai, kas yra šito vaizdinio pa- 
grindas, ir klausia: ar šie dalykai realūs? Ir apie pažinimą 
skeptikai sako, kad mes pažįstame tik ne daiktus pačius sa- 
vaime; jei absoliutus tikrumas, tiesa yra Aš, tai, klausia jie, 
ar šitas pažinimas ko nors vertas. Taip jie įsiskverbia į esmę. 

Sekstas konkrečiai nagrinėja atskirus mokslus su didele 
abstrakcijos jėga. Pavyzdžiui, jis neigia geometrijos apibrėž- 
tis, ir daro tai ne išoriškai, o pasiremdamas jomis pačiomis. 
Jis prieštarauja tam, kad matematikoje sakoma, jog yra taš- 
kas, erdvė, linija, plokštuma, vienetas ir t..t. Jis apžvelgia 
įvairias mokslų apibrėžtis ir parodo, kad jose pačiose slypi 
jų kita. Pavyzdžiui, tašką ir erdvę mes suprantame kaip kaž- 
ką paprasta. Bet taškas yra ir tam tikra erdvė, ir kažkas pa- 
prasta erdvėje, kas neturi jokių matmenų; jeigu šitas papras- 
ta neturi matmenų, tai jis nėra erdvėje. Kai vienetas yra erd- 
viškas, jis vadinamas tašku; bet kad pastarasis turėtų pras- 
me, jis turi būti erdviškas ir kaip toks turėti matmenis, bet 
tada jis jau nebėra taškas. Jis yra erdvės neigimas, kadangi 
jis yra erdvės riba, kaip toks jis liečia erdvę; šitas neigimas 
dalyvauja erdvėje, pats yra erdviškas, taigi savyje yra nie- 
kinis, tačiau dėl to jis savyje yra ir dialektiškas. 

Taigi skepticizmas užsiėmė ir tikrai spekuliatyviomis idė- 
jomis ir parodė jų svarbą; prieštaravimo atskleidimas baig- 

tiniuose dalykuose yra esminis spekuliatyvaus filosofinio 
metodo aspektas. Į tokių baigtinių dalykų neigimą skepticiz- 
mas ir nukreipia savo pastangas. Tačiau kad ir kokie stiprūs 
būtų šitie skepticizmo negatyvios dialektikos momentai ta- 
da, kai jie nukreipti prieš tikrai dogmatišką sampročio sąmo- 
nę, jis yra bejėgis prieš tai, kas spekuliatyvu. Kai dėl pačios spe- 
kuliatyvios idėjos, tai ji nėra tai, kas apibrėžta, ji nėra teigi- 
nyje esantis vienašališkumas, ji nėra baigtinė; ji pati savyje 
turi absoliutų negatyvumą, prieštaravimą, ji savyje yra ap- 
vali, joje pačioje kaip idealūs momentai glūdi ir tai, kas api- 
brėžta, ir tai, kas yra to apibrėžta priešingybė. Kadangi pati 
šita idėja irgi yra apibrėžta išorės atžvilgiu, ji yra atvira ne- 
gatyvumo galiai; bet kaip tik tai ir yra jos prigimtis ir realy- 
bé - save iškart išjudinti, kad, kaip apibrėžta, ji vėl sueitų į 
vienybę su jai priešingu apibrėžtumu ir save organizuotų į 
visumą, kurios išeities taškas vėl sutampa su galutiniu re- 
zultatu. Čia skepticizmui nebelieka kas veikti. Spekuliatyvu- 
me tai, kas yra kita, glūdi jau savaime. Tai yra kitas tapatu- 
mas negu tas, kuris būdingas sampročiui. Objektas yra kon- 
kretus savyje, jis pats supriešintas su savimi. Bet kartu 
savaime yra duotas ir šito prieštaravimo išsprendimas. To- 
dėl tai, kas spekuliatyvu, negali būti išreikšta kaip teiginys. 

Šiuo tikruoju spekuliatyvumu skepticizmas irgi išdrįso 
užsiimti; tačiau spekuliatyvumui kaip idėjai jis niekaip ne- 
gali pakenkti, jis tik bergždžiai pultų tai, kas iš tikrųjų beri- 
biška; skepticizmas šiuo atveju negali sugalvoti ko kita, tik 
ką nors primesti pačiam spekuliatyvumui. Pažintas protin- 
gumas apibrėžtų dalykų atžvilgiu pats atlieka tai, ką norėtų 
padaryti skepticizmas. Nors šitie tropai pajėgia parodyti, 
kad apibrėžta būtis ar apibrėžtas mąstomas turinys yra baig- 
tiniai, todėl nėra tai, kas esti savaime ir sau, nėra tiesa, ta- 
čiau spekuliatyviai idėjai jie negali padaryti jokio poveikio, 
nes ši idėja pati savyje turi šitą dialektiką ir baigtinumo įvei- 
ką, todėl skepticizmo veikimo būdas, kai jis imasi apskritai 
neigti patį protingumą, yra toks, kad jis tą protingumą pa- 
verčia tam tikru apibrėžtu dalyku, iš pradžių visada įneša į 

jį tam tikrą mąstymo apibrėžtį arba tam tikrą santykio sa- 
voką, t. y. tam tikrą baigtinę apibrėžtį, kurios jis laikosi, nors 
jos visiškai nėra tame, kas beribiška, ir tada prieš tokią api- 
brėžtį nukreipia savo argumentus, taigi skepticizmas iš pra- 
džių protingumą klaidingai supranta ir po to tokį suprati- 
mą neigia. Arba, kitaip sakant, jis iš pradžių beribiškumą už- 
krečia niežais, kad po to jį galėtų kasyti. Ypač tuo išsiskiria 
naujųjų laikų skepticizmas, kuriam supratimo primityvumu 
ir prasimanymais senasis skepticizmas negali prilygti. Taigi 
ir dabar spekuliatyvumas paverčiamas kažkokia primityvia 
išmone. Galima laikytis spekuliatyvumo žodžio ir vis dėlto 
patį dalyką suprasti iškreiptai, jei spekuliatyvumas bus ta- 
patinamas su tuo, kas apibrėžta. 

Tai, kas atrodo nekalčiausia, yra tai, kad ieškoma, kas yra 
tam tikros spekuliatyvios filosofijos pagrindinis teiginys; at- 
rodo, kad šitaip tik išreiškiama tos filosofijos esmė, bet jai 
pačiai nieko nepridedama, jos atžvilgiu nieko daugiau ne- 
prasimanoma ir joje niekas nekeičiama. (Esama iš nespeku- 
liatyvių mokslų kilusio įsivaizdavimo, kad pagrindinis tei- 
ginys yra arba neįrodoma prielaida, arba jis reikalauja įro- 
dymo, ir tada įrodyme glūdi pagrindas.) Taigi iš Sito pagrin- 
dinio teiginio reikalaujama įrodymo; tačiau pats įrodymas 
jau suponuoja kažką kita, antai logines įrodymo taisykles. 
Šitos loginės taisyklės pačios yra tokie teiginiai, kurie turi 
būti įrodyti; taip einama iki begalybės - arba reikia pasiremti 
tam tikra absoliučia prielaida, kuri galėtų būti priešpriešina- 
ma kitai tokiai prielaidai. Tačiau kaip tik tokios teiginio, to- 
lesnio įrodymo formos visiškai svetimos spekuliatyviam 
dėstymui: čia teiginys nėra atskirai nuo įrodymo - priešin- 
"gai, įrodymas įeina į patį teiginį. Sąvoka yra pati šita saviju- 
da, ji nėra, kaip kad teiginys, orientuota į rimtį; be to, įro- 
dymui nereikia kito pagrindo, tarpinės sąvokos, čia nėra ki- 
to judėjimo, - viskas yra joje pačioje. 

(Šitas skepticizmas priklauso filosofijos ir pasaulio suny- 
kimui. Sekstas*!! išskiria tris filosofijas. Ką daryti su Plato- 
nu, jis nežino.) 

Sekstas Empirikas*!* susiduria, pavyzdžiui, su spekuliaty- 
via idėja apie intelektą — kad jis, kaip mąstymo paties savęs 
mąstymas, pats save pažįsta, kad mąstymas yra mąstymo 
mąstymas, absoliutusis mąstymas, arba kad protas pats save 
pagauna ir savo laisvėje yra pats pas save. Tatai mes matome 
Aristotelio filosofijoje. Mėgindamas paneigti šią idėją, Seks- 
tas Empirikas argumentuoja šitaip: „Protas, kuris pagauna, 
yra arba visuma, arba jis yra tik dalis“. (Apie šitą santykį čia 
visai nekalbama. Norint suprasti spekuliatyvumą, būtina ži- 
noti, kad, be šito „arba-arba“, dar esama trečio nario: tai - „ir- 
ir" bei ,nei-nei".) „Jeigu protas kaip pagaunantis yra visuma“ 
(visas protas), „tai nieko nelieka pagaunamajam", objektui, 
turiniui. „Tačiau jeigu“ subjektyvus „pagaunantis protas yra 
tik tam tikra dalis, kuri“ pagauna ne tam tikrą kitą dalį (taigi 
ta kita dalis lieka nepagauta), o „pagauna pati save, tai ši da- 
lis kaip pagaunanti savo ruožtu yra arba visuma“ (kaip visu- 
ma kitu atžvilgiu) — ir čia vėl prasideda tas pats argumenta- 
vimas - „nieko nepaliekanti pagaunamajam'" ir t. t. „Arba jei- 
gu pagaunantysis būtų viena dalis, o pagaunamasis - kita 
dalis, tai pagaunantysis pagautų ne pats save“, mąstymas 
mąstytų ne pats save, o kitą dalį; dvi dalys viena nuo kitos 
skiriasi. - Tačiau aišku, pirma, kad šitaip argumentuojant, ne- 
atšitinka nieko kita, o vien tai, kad šiuo atveju skepticizmas į 
savyje pačiame mąstančio mąstymo santykį pagal įprastas 
sampročio apibrėžtis įneša (tokią lėkštą kategoriją) visumos 
ir dalies santykį, kurio nėra anoje idėjoje, nors jau ir baigti- 
niuose daiktuose visuma sudaryta iš visų dalių, bet šitos da- 
lys sudaro visumą, taigi dalys ir visuma yra tapatūs. Tačiau 
visuma ir dalis nėra proto santykis su pačiu savimi; šis san- 
tykis yra per daug šalutinis, jis visiškai netinka tam, kad bū- 
tų įneštas į spekuliatyviąją idėją. Antra, skepticizmui šitas 
santykis netarpiškai galioja kaip kažkas tikra, ir galioja toks, 
koks jis yra įprastame primityviame įsivaizdavime (tokiu san- 
tykiu pasižymi refleksija, ir čia tai nėra bloga): viena visuma, 
taigi be jos daugiau nieko nėra. Tačiau kaip tik visuma yra su- 
priešinta su savimi: kaip visuma, ji tiesiog yra tas pat, kaip ir 

dalys, o šios yra tas pat, kaip ir visuma; visos dalys sudaro 
visumą. Proto paties savęs pagavimas yra tas pat, kaip visu- 
ma ir visos jos dalys, - jeigu mes tam santykiui suteiksime tei- 
singą spekuliatyvią prasmę. Kai Sekstas sako, kad be visumos 
nieko nėra, tai į tai reikia atsakyti: yra pati visuma kaip savo 
dalių daugis. Tariama, kad abi šios pusės yra kažkas kita vie- 
na kitos atžvilgiu; tačiau spekuliatyvume jos viena kitai yra 
kitos, bet kartu yra ir ne kitos, kita čia yra idealu. Taigi skep- 
ticizmo argumentavimas remiasi tuo, kad į idėją iš pradžių 
įnešama tam tikra svetima apibrėžtis, ir tada, kai idėja dėl to 
praranda savo grynumą, prieš ją nukreipiami argumentai. Čia 
nereikalingas visumos ir dalies santykis; į idėją įnešama tam 
tikra apibrėžtis, kad idėja būtų vienašališkai izoliuota ir būtų 
atmestas kitas jos apibrėžimo momentas. Su tokia pat situa- 
cija susiduriama, kai sakoma, kad objektyvumas ir subjekty- 
vumas yra skirtingi, taigi jų vienybė negali būti išreikšta. Ir 
kai taip sakoma, tai kartu tvirtinama, kad paisoma žodžių 
reikšmės; tačiau apibrėžtis yra vienpusiška; kita jos pusė yra 
ta, kad šitas skirtumas nėra toks, kuris besąlygiškai galioja, o 
yra toks, kuris turi būti įveiktas. 

Tiek ir būtų gana, kalbant apie mokslinę skepticizmo es- 
mę; kartu mes užbaigėme antrąją graikų filosofijos dalį. 
Schulze visiškai ignoruoja šią skepticizmo vietą filosofijoje. 
Jis daro savojo ir senovės skepticizmo perskyrą. Tačiau tik- 
rasis skirtumas, kurio Schulze nesuprato, yra dogmatizmo 
ir skepticizmo skirtumas, o ne trečioji filosofija. | 

Visuotinis savimonės požiūris, bendras visoms šito antrojo 
periodo filosofijoms, yra tas, kad mąstymu turi būti iškovota 
savimonės laisvė. Mes matome, kad skepticizme protas nuė- 
jo taip toli, kad viskas, kas objektiška, ar tai būtų susiję su bū- 
timi, ar su visuotinybe, savimonei išnyksta. Grynojo mąsty- 
mo savimonės bedugnė viską prarijo, visiškai išvalė mąsty- 
mo dirvą, ji įtraukė į save ne tik mąstymą ir už jo esančią 
pilną visatą; pozityviai išreikštas rezultatas šiuo atveju yra tas, 
kad savimonė sau pačiai yra esmė. Išorinis objektyvumas ne- 
egzistuoja nei kaip objektiškai esama, nei kaip visuotinai mąs- 

toma, o tai, kas egzistuoja, yra atskira sąmonė, ir atskira samo- 
nė yra visuotinė. Jeigu mums ši sąmonė yra objektas, tai jai ji 
nėra jos objektas; todėl ši sąmonė turi objektinį pobūdį. Skep- 
ticizmas neprieina prie jokios išvados arba, kitaip tariant, ne- 
išreiškia savo neigimo kaip to, kas pozityvu. Tačiau tai, kas 
pozityvu, yra ne kas kita, o tai, kas paprasta; kitaip sakant, 
jeigu skepticizmas orientuotas į visko, kas visuotina, išnyki- 
mą, tai pati jo būsena, ataraksija, iš tikrųjų ir yra šita visuoti- 
nybė, paprastumas, tai, kas lygu sau, bet ši būsena yra toks 
visuotinumas arba tokia būtis, kurie yra atskiros savimonės 
visuotinumas. Tačiau skeptinė savimonė yra šita susidvejinusi 
sąmonė, kuri, viena vertus, yra judėjimas, savo pačios turi- 
nio supainiojimas; ji yra būtent šitas viską sunaikinantis ju- 
dėjimas, - jai visiškai nesvarbu, kas jai bus, su kuo ji susidurs. 
Ji veikia pagal dėsnius, kurių nelaiko teisingais; tatai yra tam 
tikra visiškai empiriška esatis. Antra vertus, paprastas šios są- 
monės mąstymas yra tapimo lygia su savimi ataraksija; bet 
jos realumas yra visiškas atsitiktinumas ir visiška sumaištis, 
todėl jos vienybė su pačia savimi yra kažkas visiškai tuščia ir 
iš tikrųjų ją užpildo bet koks turinys, kuris yra. Tatai iš tikrų- 
jų yra save visiškai šalinantis prieštaravimas — paprastumas 
ir gryna sumaištis. 

Iki to priėjusi dvasia, įsigilinusi į save pačią, suvokia sa- 
ve kaip mąstančią, kaip galutinę, kaip begalinę. Tatai yra 
dvasios begalybės savyje sąmonė. Šitos filosofijos suklestė- 
jo romėnų pasaulyje, kuriame iš šio išoriško, negyvo pasau- 
lio, iš romėnų principo (iš pradžių respublikos, o po to im- 
peratorių despotizmo) abstrakcijos dvasia pasitraukė į save, 
ji iš tokios esaties, kuri negalėjo jai teikti pasitenkinimo, pa- 
bėgo į intelektualumą. Tatai yra baisi nelaimė, pasaulio susi- 
dvejinimo būtis savyje. Dvasia galėjo susitaikyti tiktai pati 
savyje. Šitas dvasios vienišumas savyje yra ir filosofavimas. 
Mąstymas yra abstraktus savyje kaip negyvas sąstingis ir yra 
pasyvus išorės atžvilgiu; jis pats judina save, bet tik savyje, 
atsižvelgdamas į visas skirtybes. Eudaimonijos ieškoma tik 
viduje; tai išlavinto mąstymo požiūris. Individas rūpinasi sa- 

vimi, pasitenkinimo ieško savyje. Į tai ir nukreiptos visos pa- 
saulio pastangos; gėris gali būti sukurtas tik kaip individu- 
alus veikimas kiekvienu atskiru atveju. Išorinėje tikrovėje 
nerandama protingo pasaulio. Tarp Romos imperatorių mes 
matome garsių vyrų, daugiausia stoikų, kaip kad Antoninas 
ir kiti; tačiau filosofijoje jie ieškojo tik individualaus pasiten- 
kinimo, - jiems buvo svetima mintis valstybės institucijomis, 
įstatymais, santvarka padaryti protingą pačią tikrovę. 

Artimiausia pakopa, kurią pasiekia savimonė, dabar yra ta, 
kad ji įsisąmonina, kuo ji tapo, kitaip tariant, jos pačios es- 
mė jai tampa objektu. Savimonė yra sau paprasta esmė; sa- 
vimonei nebėra jokios kitos esmės, išskyrus tą, kuri yra jos 
savimonė. Pastaroji jai dar nėra objektas skepticizme, jos ob- 
jektas jai dar yra tik sumaištis. Kaip sąmonė, ji yra savimo- 
nei kažkas; šitame prieštaravime skepticizmas randa tik iš- 
nykstantį turinį, kuris nepagaunamas jo paprastame pasto- 
vume. Tačiau šito turinio tiesa yra jo nusėdimas į savimonę 
ir savimonės pasidarymas savo pačios objektu; todėl nors 
esmė ir turi tam tikros esamos ar mąstomos visuotinybės for- 
mą, tačiau jai toje visuotinybėje jos savimonė iš esmės nėra 
kažkas svetima taip kaip skepticizme. «. Savimonė nėra sau 
netarpiškai tik esantis paprastumas, jis yra visiškai kitoks 
negu tada, kai sakome, kad siela yra paprasta, kai mes ją įsi- 
vaizduojame kaip esantį netarpišką paprastumą, - siela yra 
paprastas negatyvumas, sugrįžtantis į save iš judėjimo, iš ki- 
tabūčio, taigi yra visuotinybė. B. Šita „Aš esu pas save patį“ 
galia ir šita visuotinybė taip pat turi sau reikšmę būties, ku- 
ri kaip objektinė esmė išlaiko tam tikrą pastovumą, o ne iš- 
nyksta, kaip teigia skepticizmas; tačiau protas žino, kad ši- 
toje būtyje jis turi ir randa tik save. Šitas pas save pačią esan- 
čios dvasios vidujiškumas sukūrė sau savyje idealų pasaulį, 
padėjo intelektualaus pasaulio, tam tikros Dievo karalystės, 
pamatą, ir tai yra nusileidimas į tikrovę, vienybė su ja; toks 
yra Aleksandrijos filosofijos požiūris. 

TREČIAS PERIODAS: 
NEOPLATONIKAI 


Skepticizmas yra apibrėžtų principų sunaikinimas. Stoi- 
cizme ir epikūrizme mes matėme apibrėžtus principus, ku- 
rie suvokiami kaip visuotiniai; viena priešprieša yra visų 
priešpriešų šaltinis ir principas. Skepticizmas yra niekas šių 
priešpriešų, kurios yra įveiktos kaip absoliučios; tad jis yra 
vienybė, kurioje šitos priešpriešos glūdi kaip idealios api- 
brėžtys. Idėja dabar turi būti įsisąmoninta kaip savyje kon- 
kreti idėja. 

Šitas trečias periodas kaip trečioji pakopa yra visos 
ankstesnės filosofijos rezultatas. Su šia trečiąja pakopa, ku- 
ri yra konkretumas, prasideda visai kita epocha. Dabar at- 
siranda visai kita dirva, atmetamas kriterijus, subjektyvus 
pažinimas, atmetami baigtiniai principai apskritai; juk bū- 
tent jiems reikalingas kriterijus. Ši pakopa - tai ta filosofi- 
ja, kuri labai glaudžiai susijusi su krikščionybe, su ta revo- 
liucija, kurią ji įvykdė pasaulyje. Paskutinė pakopa, kurią 
mes aptarėme, buvo anas savimonės sugrįžimas į save, ši- 
tas begalinis subjektyvumas be objektyvumo, skepticizmas, 
šitas grynai negatyvus nusistatymas prieš bet kokią išori- 
nę esatį, pažinimą, prieš viską, kas galioja, kas apibrėžta, 
tvirta, tikra. Šitas sugrįžimas į subjektyvią sąmonę yra tam 
tikras pasitenkinimas savyje pačiame, bet tai toks pasiten- 
kinimas, kuris pasiekiamas atsisakant visko, kas apibrėžta, 
pabėgant į gryną, beribę abstrakciją savyje. Šitas bet kokio 
objektyvumo atsisakymas yra galutinė pozicija; tai absoliu- 
tus turinio skurdas, visiškas ištuštinimas bet kokio turinio, 
kuris turėtų būti tai, kas tvirta ir tikra. Jau pastebėjome, 
kad toks pat buvo ir stoikų bei Epikūro sistemų rezultatas 
ir tikslas; tačiau skepticizme šitas bet kokio apibrėžtumo at- 
sisakymas yra užbaigtas, ir dėl to teigiamas gilinimasis į sa- 
ve, susividujinimas. 

Filosofija prieina prie tokio požiūrio, kad savimonė savo 
mąstyme laiko save absoliutu; bet filosofija dabar atmeta sa- 
vimonės subjektyvią, baigtinę poziciją ir skirtumą nuo išori- 
nio (niekinio) objekto, pati savyje aprėpia skirtumą ir formuo- 
ja tiesą kaip tam tikrą inteligibilų pasaulį. Viso to sąmonė, kuri 
įgijo išraišką pasaulinėje dvasioje, dabar tampa filosofijos ob- 
jektu. Tatai vyko daugiausia pasiremiant Platono filosofija, bet 
neapsieita ir be Aristotelio, pitagorininkų sąvokų ir posakių. 

Šita idėja, kuri atėjo į žmonių protus, iškart pakeitė visą 
pasaulio vaizdą, išardė viską, kas buvo ligtol, ir atvedė į pa- 
saulio atgimimą. Idėja, kad absoliučioji esmė savimonei nė- 
ra svetima, kad ta esmė, kurioje ji neprieina prie savo ne- 
tarpiškos savimonės, jai yra niekas, - šitą principa mes da- 
bar regime kaip kažką visuotina pasaulinėje dvasioje, jis 
dabar iškyla kaip žmonių visuotinis tikėjimas ir žinojimas. 
Įvairiopos šito žinojimo formos ir įvairiopi pavidalai priklau- 
so ne filosofijos istorijai, o sąmonės ir kultūros istorijai. Ši- 
tas principas reiškiasi kaip visuotinis teisės principas, pasak 
kurio atskiras žmogus todėl, kad jis yra kaip visų pripažinta 
esybė, turi visuotinę vertę savaime ir sau. 

Kai dėl išorinės, politinės santvarkos, tai ji yra filosofijos 
romėnų pasaulyje forma. Romėnų pasaulio pobūdis - tai 
abstraktus visuotinumas, kuris yra tas ŝaltos galios viešpa- 
tavimas, šalinantis bet kokias savitas individualybes, bet ko- 
kias individualias tautos sielas, griaunantis bet kokį grožį. 
Mes susiduriame su gyvybės stoka; pati romėnų kultūra įsi- 
sąmonina save be gyvo vidujiškumo. Romėnų poezijai 
trūksta savitumo - ji yra pasiskolinta; tas pat pasakytina apie 
filosofiją. Ji yra sampročio filosofija, pavyzdžiui, Cicerono fi- 
losofija; jis, kaip retas kuris filosofas, visiškai neturi supra- 
timo apie prigimtį tos būklės, kurioje yra jo valstybė. Romos 
galybė yra realus skepticizmas. Pasaulis egzistuoja suskilęs 
į dvi dalis: viena - tai atomai, privatūs asmenys, kita - jų iš- 
orinis ryšys; ir šitas tik išorinis ryšys yra viešpatavimas, prie- 
varta kaip tokia, kuri taip pat yra perkelta į subjektą kaip 
vienetą - į imperatorių. Tai yra gryno despotizmo, tautos gy- 

venimo, apskritai bet kokio išorinio gyvenimo, nuosmukio 
laikas; tai pasitraukimas į privatų gyvenimą, į privačius tiks- 
lus ir interesus. Todėl tai yra civilinės teisės formavimosi lai- 
kas, teisės, kuri turi reikalą su atskiro asmens nuosavybe. 
Matome, kad abstraktus visuotinumas, kuris netarpiškai su- 
sijes su atomistišku išsiskaidymu, išbaigiamas ir mąstymo 
srityje; abu jie visiškai atitinka vienas kitą. 

Dvasia, pasiekusi tokią būseną, eina toliau, joje įvyksta lū- 
žis, ir ji iš subjektyvumo išeina į objektyvumą, tačiau tai yra 
tam tikras intelektualus objektyvumas, kuris yra dvasioje bei 
tiesoje ir kuris turi ne išorinę atskirų objektų formą, ne pa- 
reigų ir atskiro žmogaus moralės formą, o yra absoliutus ob- 
jektyvumas, kuris, kaip sakoma, gimsta iš dvasios ir tikros tie- 
sos. Kitaip sakant, tai sugrįžimas prie Dievo, antra vertus, - 
Dievo santykis su žmonėmis, jo reiškimasis, pasirodymas 
žmogui - koks jis savo tiesoje yra savaime ir sau, koks jis yra 
dvasiai. Tai perėjimo etapas, nes dabar objektyvumas, dvasia 
atkuria save, ir mąstymo objektyvumas, kuris iki tol save su- 
vokė tik subjektyviai, dabar sau tampa objektinis. 

Romėnų pasaulyje vis labiau augo poreikis pasitraukti iš 
blogos dabarties į dvasią ir joje ieškoti to, ko ten nebebuvo. 
Graikų pasaulyje šitas lūžis, dėl kurio žmogus buvo privers- 
tas užsidaryti savyje, sukėlė skausmą ir išsklaidė dvasinio 
gyvybingumo džiaugsmą. Taigi šitos filosofijos yra ne tik 
proto, bet ir žmonijos apskritai raidos momentai; tai formos, 
kuriomis visa pasaulio būklė mąstymu išsako save. Bedievis, 
neteisingas ir nedoras pasaulis varo dvasią į ją pačią. Romoje 
suklestėjo visokie misteriniai kultai; tačiau tikras dvasios iš- 
silaisvinimas pasirodė tiktai krikščionybėje, kurioje dvasia 
atranda save ir savo esmę. 

Tačiau kituose dvasios dariniuose iš dalies pasirodo pa- 
nieka gamtai, požiūris, kad ji pati sau yra niekas, o jos ga- 
lios tarnauja žmogui, kuris kaip burtininkas gali priversti jas 
tarnauti jam ir pildyti jo norus. (Anksčiau orakuio pranašys- 
tės būdavo perduodamos per medžius, gyvulius ir t. t.: die- 
viškasis, amžinų dalykų žinojimas nebuvo skiriamas nuo at- 

sitiktinumu Zinojimo.) Cia priskiriamas ir tikéjimas stebuk- 
lais, bet ne tokiais, kuriuos daro dievai, o tokiais, kuriuos da- 
ro žmonės, kurie, paniekinę gamtos būtinumą, joje sukelia 
tai, kas nesuderinama su ja kaip gamta. Koja kojon su šituo 
netikėjimu esama gamta žengia netikėjimas praeitimi, isto- 
rija, netikėjimas tuo, kad ji buvo tik tokia, kokia buvo. Visi 
romėnų, graikų, žydų istorijos įvykiai, jų mitologija ir jų tik- 
roji istorija, net atskiri žodžiai ir raidės įgyja kitą reikšmę; 
jie yra tai, kas savyje suskilę, jie turi tam tikrą vidinę pras- 
mę, kuri yra jų esmė, ir tam tikrą tuščią raidę, kuri yra jų 
tikrovė. Realiame pasaulyje gyvenantys Žmonės visiškai at- 
prato matyti ir girdėti, apskritai suprasti pačią esamą tikro- 
vę. Tai, kas jusliškai tikra, jiems jau nebegalioja, jie tai laiko 
apgavyste; jie nesugeba suvokti tikrų dalykų, nes pastarieji 
jų dvasiai prarado bet kokią reikšmę. Kiti žmonės apskritai 
palieka pasaulį, nes jie jame jau nieko negali surasti ir rea- 
lybę įžvelgia tik savyje. Kaip kad visi dievai susirenka vie- 
name panteone, taip ir visos religijos supuola į vieną, viso- 
kiausi vaizdiniai absorbuojasi viename vaizdinyje. Pagal jį 
savimonė - realus žmogus - yra absoliučioji esmė. Kas yra 
absoliučioji esmė - tatai žmogui dabar apreiškiama: tai yra 
žmogus, bet ne žmogus ir ne savimonė apskritai. 

Taigi viena šito konkretaus principo forma yra savimonės 
savyje begalybė. Tai dvasios apskritai forma; dvasia turi 
prasmę tik kaip save savyje apibrėžiantis mąstymas. Tai yra 
grynas tapatumas mąstymo, kuris save Žino, save savyje ski- 
ria ir pagal tą skyrimą save apibrėžia, bet šiose skirtybėse iš- 
lieka visiškai skaidri mąstymo vienybė su pačiu savimi. Ta- 
tai yra konkretumas. Tai, kad absoliutas dabar yra žinomas 
kaip savimonė, taigi kad apibrėžtys plėtojamos visomis for- 
momis, - tai ir yra tikroviška savimonė. Šita sritis nepriklau- 
so filosofijai. Tai yra sritis religijos, kuri šitame žmoguje įžvel- 
gia dieviškumą. 

Žinojimas, kad savimonė yra absoliuti esmė arba, kitaip 
sakant, kad absoliuti esmė yra savimonė, dabar yra pasauli- 
nė dvasia. Ji yra šitas žinojimas, bet ji pati šito žinojimo ne- 

žino; ji tiktai Žiūri į jį arba Žino jį tik netarpiškai, o ne min- 
timi. Žinoti žinojimą netarpiškai — tai reiškia, kad ši esmė 
dvasiai yra absoliuti savimonė, bet ji savo esamame netar- 
piškume yra tam tikras atskiras žmogus. Šitas atskiras žmo- 
gus, kuris gyvena tam tikru laiku ir tam tikroje vietoje, sa- 
vimonei yra absoliuti dvasia, bet nėra savimonės sąvoka; ki- 
taip tariant, savimonė dar nėra pažinta. Kaip mąstomas ne- 
tarpiškumas, kaip minties netarpiškumas absoliuti esmė yra 
netarpiškai savimonėje, kitaip sakant, ji egzistuoja kaip vi- 
dinė žiūra, kaip kad mes dvasioje galime turėti vaizdus. 

Kita forma yra ta, kad šitas konkretumas suprantamas 
abstrakčiu būdu, mintimis. Kadangi mintis yra abstrakti, jai 
dar stinga saviškumo momento, kuris būdingas konkretu- 
mui. Visapusiškai išbaigta dvasia turi turėti ir gamtinę pu- 
sę; šitos pusės tokio pobūdžio filosofijoje dar trūksta. Tatai 
ir yra tas žingsnis į priekį, kurį žengia dvasia savo savimo- 
nėje; šis žingsnis - tai ne vien filosofijos raida. Jis yra ir pa- 
saulio istorijos, misterijos, vidujybės permaina; jis būtinai 
turi būti žengtas ir filosofijoje. 

Šita pusė, absoliuti esmė kaip dvasia mąstyme, išsakyta sa- 
vokomis, tačiau iš dalies netarpiškai esanti savimonėje kaip 
absoliuti esmė, - šita pusė priklauso filosofijai. Tačiau tas Zi- 
nojimas esmės kaip dvasios, kadangi ji nėra pažinta, nėra su- 
prasta, iš tikrųjų priklauso ne filosofijai, o religijai, nes šioje 
ji netarpiškai įžvelgiama. Krikščionių religijoje absoliuti esmė 
yra įsivaizduojama, bet nėra suprantama; iš tikrųjų filosofija 
daro ne ką kita, o suvokia šitą krikščionybės idėją. 

Absoliuti dvasia yra amžina, pati sau lygi esmė, kuri tam- 
pa sau kita ir šitą kita pažįsta kaip save pačią; ji yra nekin- 
tama - nekintama ta prasme, kad ji nuolatos iš kitabūčio su- 
grįžta į save, ir tai yra skeptinis savimonės judėjimas, tačiau 
toks judėjimas, kad išnykstantis objektiškumas kartu ir iš- 
lieka, kitaip sakant, išlikdamas jis turi savimonės reikšmę. 
Krikščionių religijoje šita dvasinė esmė iš pradžių įsivaiz- 
duojama taip, kad amžinoji esybė tampa sau tam tikru kita, 
ji sukuria pasaulį; pastarasis teigiamas grynai kaip kita. Vė- 

liau atsiranda tas momentas, kad šitas kita jame pačiame yra 
ne amžinosios esybės kita, o amžinoji esybė pasirodo jame 
pačiame. Trečias momentas yra tas, kad atsiskleidžia šito kita 
ir amžinosios esybės lygybė, ir tai yra dvasia, šito kita į am- 
žinąją esybę sugrįžtumo būtis; ir šitas kita sugrįžta ne tik ta- 
me taške, kuriame reiškiasi amžinoji esybė, o sugrįžta kaip 
visuotinybė. Pasaulis šitoje absoliučioje esybėje, kuri reiškia- 
si, pažįsta pats save; taigi pasaulis yra tas, kuris yra sugrį- 
žęs į esmę, ir dvasia jau yra visuotinė dvasia. 

Kaip sakyta, šita dvasios idėja krikščionims iš pradžių 
reiškėsi vaizdinio - Dievo - forma ; Dievas yra paprasta Zy- 
dų esybė už savimonės ribų (ji mąsto, bet nėra mąstymas), 
už tikrovės, ji buvo jusliškai įžvelgiamo pasaulio kitabūtis, 
pasaulio ir esmės vienybės momentas. Kaip šios esybės 
priešprieša stovi atskiras žmogus ir dvasia, šios vienybės vi- 
suotinumas, kaip tam tikra tikinčioji bendruomenė, kuri tą 
vienybę tik įsivaizduoja, bet šios vienybės tikrovė, realybė 
jai yra ateities viltis. 

Grynos minties forma išsakytą idėją, kad Dievas veikia 
ne taip ir nėra subjektas, o kad Dievas yra judėjimas, todėl 
viskas vyksta tam tikru būdu ne todėl, kad toks yra atsitik- 
tinis Dievo sprendimas ir jo nutarimas, nes jam kartą į gal- 
vą šovė mintis veikti būtent taip, o kad šitas judėjimas yra 
jo esmė, jo amžinasis būtinumas jame pačiame, t. y. toks jo 
būtinumas, kuris nekyla iš vyksmo sąlygų, taigi kad Dievas 
taip veikia ne išoriškai, o šitie momentai, kurie reiškiasi, glū- 
di jame pačiame, - šitą idėją išsakė žydų filosofai, konkre- 
čiau - kai kurie žydų platonikai. 

Toks požiūris susiformavo ten, kur susidūrė Rytai ir Va- 
karai. Rytietiškas laisvas visuotinumas ir europietiškas api- 
brėžtumas - tai ir yra mintis. Stoikams irgi buvo būdingas 
mąstymo visuotinumas, tačiau jie jį priešpriešino pojūčiui, 
išorinei esačiai. Tuo tarpu rytietiškas visuotinumas yra visiš- 
kai laisvas; Vakarų mąstymas yra paties visuotinumo, kuris 
teigiamas kaip ypatingybė, principas. Šių principų tarpusa- 
vio persismelkimas ir buvo šito požiūrio gimimo vieta; to- 

kia filosofijos forma buvo sukurta pirmiausia Aleksandrijo- 
je, bet ji buvo kuriama remiantis ankstesniaja filosofija. Jau 
pitagorininku filosofijoje matome skirtybes, trejybe. Plato- 
no filosofijoje susiduriame su paprasta dvasios idéja; tai yra, 
pirma, nedaloma substancija, vienio prigimtis, antra, dalo- 
ma substancija, kitabütis ir, trečia, ju abiejų susimaišymas, 
sugrįžimas į vienybę. Tatai yra konkretumas, bet tik papras- 
tais momentais, o ne visa apimančiu būdu, taip, kad kitabū- 
tis būtų apskritai visa gamtos ir sąmonės tikrovė ir kad su- 
grįžusi vienybė kaip tokia būtų savimonė - ne tik tam tikra 
mintis, o gyvas Dievas. Aristotelio filosofijoje ėvėpysta kaip 
pats save mąstantis mąstymas yra konkretumas. Šitą kon- 
kretumą išreiškiančios minties formos prisijungė prie anks- 
tesnių minties darinių, nes juose jau iš dalies slypėjo neryš- 
kūs pradai to, kas dabar tapo pagrindiniu dalyku. Nors ši fi- 
losofija vadinama neopitagoriškąja ir neoplatoniškąja, ji gali 
būti vadinama ir neoaristoteliškąja, nes ji Aristoteliu rėmėsi 
taip pat kaip ir Platonu ir labai aukštai juos abu vertino. 
Stoikų filosofijoje mes pirmiausia matėme šitą savimonės 
sugrįžimą į save, kai dvasia mąstymo ir jo švarumo dėka tam- 
pa laisva, savarankiška ir nepriklausoma savyje. Kartu joje 
matėme tam tikrą objektyvumą: Aóyoc, voüc yra tai, kas per- 
smelkia visą pasaulį, tai pagrindas, substancialus viso pasau- 
lio pradas; ir ankstesnėse filosofijose matėme, kad voūc yra 
pasaulio esmė. - Tačiau reikia konkrečiau aptarti ano požiū- 
rio skirtumą nuo dabartinio. Aristotelio filosofijoje matėme, 
kad jis suvokė ir suprato daugybę gyvų ir dvasinių dalykų ir 
sąvoką pripažino jų tiesa. Stoikai šitą vienybę, šitą sistemiš- 
kumą iškėlė kaip svarbiausią dalyką, nes Aristotelis daugiau 
orientavosi į atskirus daiktus. Šita minties vienybė stoicizme 
iš esmės tapo pagrindu. Tą pagrindą, kuris yra Aóyoc, mes tu- 
rime suprasti taip, kaip jis save apibrėžia, - kad jis yra tik sub- 
stancialus; kitaip sakant, stoikų voūc, A0yos įgyja panteizimo 
reikšmę. Tačiau panteizmą būtina skirti nuo filosofijos, nuo 
minties, nuo dvasios sąmonės. Pirmutinis dalykas, prie kurio 
prieinama, kai visuotinybė apibrėžiama kaip tiesa, yra tas, 

kad visuotinybé pasirodo kaip panteizmas. Tatai yra dvasios 
iškilimo pradžia, viskas gyvena pasaulyje, yra vienas gyve- 
nimas ir viena idėja; tačiau šita substanciali forma stoicizme 
turi tą vienybę, kuri jį daro panteizmo forma. Jeigu savimo- 
nė išeina iš savęs, iš savo beribiškumo, iš savęs pačios mąsty- 
mo ir prieina prie to, kas apibrėžta, prie ypatingų daiktų, pa- 
reigų, santykių, arba jeigu mintis, kuri mąsto šitą visuotinę 
substanciją, šitą voūc, pereina nuo to prie to, kas ypatinga, 
mąsto dangų, žvaigždes, žmones ir t. t., tai ji iš visuotinumo 
netarpiškai nupuola į ypatingumą arba į baigtinumą; juk tai 
yra baigtinės formos. Tačiau konkretumas yra visuotinumas, 
kuris pereina į ypatingumą ir šiame ypatingume, šiame baig- 
tinume vis dėlto savyje lieka beribis. Tuo tarpu panteizme vi- 
suotinis pagrindas, visuotinė substancija pati apsiriboja ir to- 
dėl nusmunka. Toks vyksmo pobūdis yra emanacija - visuo- 
tinumas čia pats save padaro ypatingą, Dievas, sukūręs pa- 
saulį, ypatinguose savo kūriniuose tampa blogesnis, jis pats 
save apriboja ir tampa baigtinis; ir šitas baigtinumas nesugrįž- 
ta į visuotinumą. Tokio pat santykio esama ir graikų bei ro- 
mėnų mitologijoje; Dievas nėra vien abstrakcija, jis yra kon- 
kretus, formą turintis Dievas. Tačiau toks apibrėžimas Dievą 
tiktai padaro baigtiniu, ir jis tampa viso labo gražiu Dievu, 
meno kūrinių; tačiau pats grožis irgi lieka tik baigtinė forma, 
kuri nepajėgia atitikti laisvos idėjos. Tačiau dalyko kaip ypa- 
tingo apibrėžimas, objektyvumo realumas turi būti tokio po- 
būdžio, kad jie būtų adekvatūs savaime ir sau esančiai visuo- 
tinybei; šios adekvatumo būties trūksta dievų formoms bei 
toms formoms, kurios vadinasi pareigos, taip pat toms, ku- 
rios yra gamtinės. 

Taigi dabar atsiranda poreikis, kad žinojimas, į save nu- 
grimzdusi dvasia save objektintų ir sugrįžusi prie objektišku- 
mo susitaikytų su pasauliu, kurį ji apleido, taigi kad dvasia 
pripažintų, kad šitas jos objektiškumas yra nuo jos skirtingas, 
bet jai adekvatus pasaulis. Šitas konkretus požiūris, būdamas 
pasaulio požiūriu, tampa ir filosofijos požiūriu; tatai yra dva- 
sios gimimas; juk, kad dvasia atsirastų, neužtenka vien gry- 

nojo mastymo, - reikia tokio mastymo, kuris save objektina 
pats išlikdamas savo objekte kaip su juo adekvatus, objekte 
yra savyje. Ankstesnieji minties objektinimai yra tiktai tam 
tikras išėjimas į apibrėžtumą, į baigtinumą, bet ne į objekty- 
vų pasaulį, kuris yra adekvatus pačiai esamybei savaime ir 
sau. Toks dabar ir yra visuotinis požiūris - praradus pasaulį, 
vėl sukurti sau tam tikrą pasaulį, kuris, nors ir išoriškas, lieka 
vidujiškas, ir taip pasaulį sutaikyti su savimi; tai jau yra dva- 
siškumo pasaulis, kuris kaip tik čia prasideda. 

Šiuo laikotarpiu iškyla Platono filosofija, kuri buvo laiko- 
ma vieninga su Aristotelio filosofija. Pagrindinė šitos neopi- 
tagoriškosios - o taip pat neoplatoniškosios arba Aleksandri- 
jos - filosofijos idėja buvo mąstymas, kuris pats save mąs- 
to, voūc, kurio objektas yra jis pats. Tatai pirmiausia yra 
mąstymas; antra, šitas mąstymas turi tai, kas mąstoma 
(vonro0v); ir trečia - abu šie momentai yra tapatūs, mąstymas 
savo objekte turi pats save. Taigi čia yra trys — vična, kita ir 
jų abiejų vienybė. Šita konkreti idėja vėl pasirodė ir susifor- 
mavusioje krikščionybėje; kai joje įsitvirtino mąstymas, ji 
buvo suprasta kaip Trejybė; ši idėja yra esmė savaime ir sau. 

Šita idėja iš Platono ir Aristotelio išsirutuliojo ne netarpiš- 
kai, o padariusi lankstą per dogmatizmą. Nors Platono ir Aris- 
totelio filosofijoje idėja netarpiškai iškyla kaip aukščiausias 
dalykas, tačiau šalia jos ir už jos dar esama kito turinio - išti- 
so dvasios ir gamtos minčių lobyno, ir šitas turinys taip ir su- 
prantamas. Tačiau kad idėja galėtų iškilti kaip tam tikra visa 
apimanti ir visa savyje turinti tiesa, šitas baigtinumas, šitas iš- 
siplėtojęs apibrėžčių turinys turėjo būti suvoktas būtent kaip 
toks, baigtiniu būdu, t. y. suvoktas kaip esantis visuotinėje 
priešybėje. Aristotelis taip suprato gamtos pasaulį, o Platonas 
tokį išplėtotą turinį pateikė tiktai kaip tam tikrą nerišlią įvai- 
rovę. Šitas ištisas turinys iš pradžių turėjo būti sutrauktas į 
paprastą, tačiau baigtinę formą. Tai buvo dogmatizmo funk- 
cija, vėliau jį išstūmė skepticizmas. Visų ypatingų ir baigtinių 
dalykų naikinimas, kuris yra skepticizmo esmė, dar nebuvo 
būdingas Platonui ir Aristoteliui, todėl idėjos jie neteigė kaip 

visa apimancios. Dabar priešybė buvo panaikinta ir dvasia 
priėjo prie savo negatyvios ramybės. Tuo tarpu tai, kas yra tei- 
giama, yra dvasios ramybė savyje pačioje; dabar dvasia eina 
nuo visko, kas ypatinga, į savo laisvę. Tatai yra žinojimas to, 
kas yra dvasia pati savaime, kai ji, panaikinusi bet kokį baig- 
tinumą, savyje susitaiko su savimi. Šita amžinoji dvasios ra- 
mybė pačioje savyje dabar yra jos objektas; dvasia apie tai Ži- 
no ir mąstydama siekia jį toliau apibrėžti ir išplėtoti. Tame 
esama ir evoliucijos, laisvo vystymosi principo; visa kita, iš- 
skyrus dvasią, yra baigtiniai ir save naikinantys dalykai. Ir kai 
dvasia prieina prie to, kas ypatinga, tai šitas ypatingumas yra 
apibrėžiamas kaip tiesiog glūdintis šitame idealume, dvasia 
jį laiko nuo jos priklausomu ir tokį jį išlaiko. Toks yra teigian- 
tis skeptinės filosofijos rezultatas. 

Taigi akivaizdu, kad, remiantis naujuoju požiūriu, jau 
kalbama visiškai kitaip. Dievas, dvasia savaime ir sau, da- 
bar yra objektas - absoliuti grynoji dvasia savyje ir jos veikla 
savyje. Tačiau Dievas dabar laikomas nebe tuo, kas abstrak- 
tu, o tuo, kas konkretu pats savyje; ir kaip tik šitas konkre- 
tumas yra dvasia. Dievas yra gyvas ir veiklus savyje, jis yra 
ir viena, ir kita, ir šių skirtingų apibrėžčių vienybė; juk tai, 
kas abstraktu, yra tik paprasta, o tai, kas gyva, savyje turi 
skirtumą, bet jame yra pas save. 

Ypatingas dvasios sau interesas nukreiptas į šiuos aspek- 
tus. Pirmiausia ši subjektyvia tapusi sąmonė padaro.savo ob- 
jektu absoliutą kaip tiesą, išplėtoja iš savęs tai, kas yra savai- 
me ir sau, kitaip sakant, sąmonė dabar pasiekia tikėjimą į Die- 
vą (kaip tik šita esamybė savaime ir sau, tai, kas visiškai 
visuotina, bet kartu ir objektiška, ir yra Dievas), nes Dievas 
dabar atskleidžiamas, pasirodo reiškiniuose, t. y. jis egzistuo- 
ja sąmonei. Todėl atsiranda Žmogaus santykis su šituo savo 
objektu, su absoliučia tiesa. Šitas naujas požiūris, dabar tapęs 
absoliučiu interesu, nėra santykis su išoriniais daiktais, parei- 
gomis, idėjomis; šie yra tai, kas apibrėžta, ribota, jie nėra toks 
visa apimantis apibrėžimas, kokia yra ką tik minėta sąmonė. 
Šitame santykyje yra įveiktas subjekto nukreiptumas vien į 

save, visos tos kalbos apie išminčių; abu šie momentai čia yra 
įveikti kaip vienašališki. Žinia, subjektas privalo pasiekti tą 
laisvę, laimę, dvasios ramybę, kuri buvo ir epikūrizmo, stoi- 
cizmo bei skepticizmo tikslas; tačiau dabar šis tikslas įtarpi- 
namas Dievu, interesu savaime ir sau esančiai tiesai, o ne bė- 
gimu nuo to, kas objektyvu, - priešingai, iš esmės orientuo- 
jantis į tai; taigi subjektas laisvę ir laimę įgyja remdamasis 
kaip tik objektyvumu; tatai yra pagarbos Dievui, Dievo ap- 
mąstymo požiūris, žmogaus nukreiptumo į Dievą požiūris: 
taigi tai, kas yra žmogaus tikslas - jo paties kaip subjekto lais- 
vė, pasiekiama tiktai šituo žmogaus nukreiptumu į Dievą, į 
žmogui objektiškai duotą laisvą ir tvirtą esybę. 

Šiame požiūryje glūdi prieštaravimai, kurių įtarpinimas 
labai svarbus. Jeigu anksčiau išdėstyta pozicija vertinama 
vienašališkai, tai tada Dievas yra anapus, o Žmogus savo 
laisvėje - šiapus; šioje priešpriešoje su objektyvumu žmo- 
gus suvokia save kaip beribį, tačiau šita jo laisvė, šitas gry- 
nas vidujiškumas, kurie jam pačiam yra absoliutūs, gali bū- 
ti tik formalūs. Žmogaus laisvė jame, kadangi jis kaip savi- 
monė yra tik mąstantis, - laisvė yra tik grynas santykis su 
savimi, ir šitas santykis yra absoliutas, bet tik formaliai, ne 
konkrečiai. Šitas prieštaravimas, čia dabar iškildamas, būti- 
nai patraukia dvasios interesus. Kadangi ir žmogaus valia 
objektyvumo atžvilgiu apibrėžia save kaip negatyvi, atsiran- 
da blogis, ydingumas kaip absoliutaus teigimo priešybė. 

Kitas esminis momentas - tai ta apibrėžtis, ta forma, ku- 
riomis remdamiesi mes apskritai turime suvokti Dievą. Jis 
iš esmės dabar turi būti apibrėžiamas kaip esamybė savai- 
me ir sau, tačiau kaip konkretus; ir toks apibrėžimas priklau- 
so dvasios sąvokai. Dievas būtinai turi būti mąstomas san- 
tykyje su pasauliu, su žmogumi, kadangi Dievas yra gyvas 
Dievas; šitas santykis su pasauliu yra santykis su tuo, kas - 
yra kita, ir taip yra teigiama tam tikra perskyra, apibrėžimas. 
Taigi santykis su pasauliu iš pradžių reiškiasi kaip santykis 
su kita, kuris yra už Dievo; tačiau kadangi tai yra jo santy- 
kis, jo veikla, tai jis tą santykį turi savyje, jis yra jo paties 


375 


GRAIKU FILOSOFIJA 


momentas. Dievo ryšys su pasauliu yra apibrėžtis jame pa- 
čiame; kitaip sakant, vienio kitabūtis, dvejybė, negatyvu- 
mas, apibrėžimas apskritai yra esminis momentas, kuris tu- 
ri būti mastomas jame - taigi Dievas yra pats savyje konkre- 
tus, savyje pats save atskleidžiantis, taigi savyje teigia 
skirtingas apibrėžtis. Šita perskyra jame pačiame yra taškas, 
kuriame tai, kas yra savaime ir sau, susisieja su Zmogumi, 
su pasauliu. Mes sakome, kad Dievas sukūrė Žmogų, pasau- 
lį; tatai yra apibrėžtis jame pačiame, ir šita apibrėžtis iš pra- 
džių yra jo paties apibrėžtis jame pačiame, ir šita apibrėžtis 
yra baigtinių dalykų pradžios taškas. Skyrimo savyje taškas 
yra baigtinių dalykų, pasaulio sąlyčio su Dievu taškas; visa 
tai prasideda jame pačiame. Žmogaus ir pasaulio šaknis yra 
Dievo savęs išskyrimas savyje, konkreti jo prigimtis. 

Taigi šiuo atžvilgiu apibrėžtys, skirtybės yra Dievo apibrėž- 
tys, yra idėjos jame pačiame, jo paties kūriniai savyje, taigi tai, 
kas vėliau pasirodo kap baigtiniai dalykai, čia dar yra pačiame 
Dieve, taigi pasaulis yra jame pačiame, jis yra dieviškas pasau- 
lis; tame pasaulyje Dievas pradeda save skirti, jame glūdi jo ry- 
šys su baigtiniu, laikiniu pasauliu. Tai, kad mes įsivaizduoja- 
me Dievą kaip konkretų, reiškia, kad mes netarpiškai turime 
dievišką pasaulį jame pačiame. Romėnų pasaulio nelaimė kaip 
tik ir buvo šita abstrakcija - kad žmogus atsisakė to, kame anks- 
čiau rasdavo pasitenkinimą: tada jis laikėsi panteistinio požiū- 
rio, kad natūralūs daiktai, oras, ugnis, vanduo ir t. t., vėliau — 
valstybė, politinis gyvenimas ir yra tai, kame žmogus randa pa- 
sitenkinimą, kas yra jo tiesa, tai, kas, jo požiūriu, aukščiausia. 
Tačiau dabar pasaulis, apimtas skausmo, kurį jam sukėlė esa- 
ma būklė, puolė į neviltį, prarado tikėjimą tokiomis gyvenimo 
formomis, gamtiniu, baigtiniu pasauliu ir valstybės gyvenimu, 
kuris sudaro dorovinį pasaulį. Sitoms tikrovės išorinės ir do- 
rovinės prigimties formoms Žmogus pasidarė neištikimas. Ta 
būsena, kuri vadinama žmogaus gyvenimu vienybėje su gamta 
ir kuriai esant žmogus mato gamtoje Dievą, nes jis joje randa 
savo pasitenkinimą, - ta būsena dabar išnyksta. Šitos tiesos, 
dieviškumo formos - gamta ir politika - dabar atsiskiria nuo 

tiesos; ir laikinis pasaulis pradeda reikštis žmonėse kaip nega- 
tyvumas, kaip netiesa. Žmogus šį pasaulį atskyrė nuo tiesos, 
nuo Dievo ir taip Dievą įžvelgė dvasioje; jis pamatė, kad gam- 
tiniai daiktai ir valstybė nėra tokia forma, kurioje yra Dievas, 
ir kad tokia forma yra pačiame žmoguje - tam tikras inteligi- 
bilus pasaulis. Taip yra nutraukiama Žmogaus vienybė su pa- 
sauliu, kad ji vėl būtų teigiama aukštesne forma - Dievui įi- 
mant pasaulį į save kaip inteligibilų pasaulį. Šiuo atveju Die- 
vo savęs apibrėžimas yra pati svarbiausia intereso dalis. 

Žmogaus santykis su Dievu dabar apibrėžiamas kaip išga- 
nymo tvarka, kaip kultas, bet ypač kaip filosofija, kai aiškiai 
įsisąmoninama, kad tikslas yra priklausyti šitam inteligibiliam 
pasauliui ir kad individas geba ir privalo tai padaryti. 

Būdas, kaip Žmogus mąsto sau savo santykį su Dievu, pir- 
miausia priklauso nuo to, kaip žmogus mąsto sau Dievą. Ne- 
tiesa, o taip dabar dažnai sakoma, kad visai nebūtina Dievą 
pažinti, idant galėtum įžvelgti šitą santykį su Dievu. Kadan- 
gi Dievas yra pradžia, tai jis apibrėžia šį santykį; todėl kad ži- 
notum, kas yra šito santykio tiesa, tu turi pažinti Dievą. 

Taigi mąstymas nueina iki gamtiškumo neigimo; dabar jis 
tiesos turi ieškoti ne egzistuojančiuose daiktuose - iš savo 
prisiminimų jis turi vėl išeiti į objektyvumą, į tokį tikrumą, 
kuris neapibrėžiamas gamtiniu būdu, taip kaip mitologijo- 
je, arba kaip pareiga, - jo apibrėžtis plaukia iš jo paties, iš 
jo prigimties. Tokie yra pagrindiniai dabar iškilusio požiū- 
rio momentai; tam požiūriui priklauso tai, ką mąstė neop- 
latonikai. Tačiau prieš pereidami prie jų, mes dar turime kiek 
pakalbėti apie Filoną, žydą, ir paminėti kai kuriuos momen- 
tus, sų kuriais susiduriame Bažnyčios istorijoje. 


A. FILONAS 
Filonas, išsimokslinęs Aleksandrijos žydas, gyveno prieš ir 


po Kristaus gimimo, valdant pirmiesiems Romos imperato- 
riams; konkrečiau kalbant, jis gimė dvidešimt metų anksčiau 

už Kristų, bet pergyveno jį.* Jis yra tas mąstytojas, kurio as- 
menyje pirmą kartą įvyksta šitas visuotinės sąmonės kaip filo- 
sofinės sąmonės pokytis. Valdant Kaligulai, Apionas savo raši- 
niuose labai nepalankiai apibūdino žydus, ir jau įmetėjęs Filo- 
nas buvo pasiųstas į Romą kaip savo tautos pasiuntinys, kad 
romėnai susidarytų geresnę nuomonę apie žydus. Legenda pa- 
sakoja, kad jis buvo atvykęs į Romą ir valdant imperatoriui 
Klaudijui ir joje susipažino su apaštalu Petru.*"* Jis parašė dau- 
gybę veikalų, daugelis jų išliko; iš jų paminėtini, pavyzdžiui, 
„Apie pasaulio sukūrimą“ (De mundi opificio), „Apie atpildus ir 
bausmes“ (De praemiis et poenis), „Apie aukojančius“ (De victi- 
mas offerentibus), „Alegorijų įstatymas” (Lex allegoriarum), „Apie 
sapnus“ (De somniis), „Kad Dievas yra nekintamas“ (Quod deus 
sit immutabilis). Jie 1691 m. buvo išleisti (in folio) Frankfurte, o 
po to Erlangene Pfeifferio. Filonas garsėjo savo nohuLa Dea ir 
labai gerai buvo išstudijavęs graikų filosofus. 

Jis ypač pasižymėjo tuo, kad sekė Platono filosofija ir iš- 
garsėjo filosofiškai interpretuodamas šventuosius žydų raš- 
tus bei spekuliatyviai juos aiškindamas. Jis rėmėsi žydų tau- 
tos istorija ir ją komentavo. Tačiau jo komentaruose šventųjų 
raštų pasakojimai ir aprašymai prarasdavo tiesioginę tikrų 
įvykių reikšmę; jis tų raštų žodžiams visur suteikdavo tam 
tikrą mistinę ir alegorinę prasmę; Mozėje jis įžvelgė Platoną. 
Tai buvo ta pati intencija, kuria vadovaudamiesi aleksandrie- 
čiai rasdavo filosofemas graikų mitologijoje. Kai kurte jo raš- 
tai, pavyzdžiui, apie pasaulio sukūrimo istoriją, yra tik alego- 
riniai mistiniai aiškinimai. Tačiau jo idėjose glūdėjo dvasios 
prigimtis, kuri nors ir nėra suvokta mąstymo, bet vis dėlto yra 
išreikšta; šita su mąstymu sumišusi išraiška dar visiškai ne- 
gryna, prie jos visokiausiais būdais priplakami fantazijos kū- 
riniai. Persiėmimas filosofijos dvasia vertė žydus ieškoti savo 
knygose gilesnės reikšmės, taip kaip tokios reikšmės pagonys 
ieškojo Homero poemose ir tautinėje religijoje; tokiu būdu 
žydai savo religinius raštus galėjo pateikti kaip tam tikrą to- 
bulą dieviškosios išminties sistemą. Toks buvo laiko pobūdis; 
vaizdiniai nustojo paklusti samprotavimo galiai. 

Svarbiausias momentas čia yra tas, kad, viena vertus, vaiz- 
diniai dar pririšami prie tikrovės formų, bet, antra vertus, tai, 
kas tik tiesiogiai šiomis formomis išsakoma, jau nebegalėjo 
dvasios patenkinti, todėl jas siekiama suvokti giliau. Nors iš- 
orinė žydų ir pagonių religijų istorija buvo laikoma autorite- 
tu ir tiesos ieškojimo išeities tašku, tačiau buvo prieita prie 
minties, kad tiesa negali būti duota iš išorės. Todėl, kaip sa- 
koma, į istorinę medžiagą buvo pradėta įmąstyti arba iš jos 
išmąstyti gilesnį turinį, ir tai laikoma teisingesniu vaizdiniu. 
Apie dievišką knygą (kurios autorius yra dvasia) negalima sa- 
kyti, kad tokių dalykų joje nėra. Galima kalbėti tik apie tai, 
ar šitas dvasiškumas yra gilesnis, ar seklesnis; knygą parašęs 
žmogus galėjo ir neturėti šitų minčių, tačiau knygos prasmė- 
je šios mintys savaime neabejotinai glūdi. Apskritai yra di- 
džiulis skirtumas tarp to, kas knygoje slypi, ir to, kas joje iš- 
sakoma. Visoje istorijoje, mene, filosofijoje ir t. t. labai svar- 
bu, kad tai, kas juose glūdi, taip pat ir atsiskleistų; dvasios 
darbas yra tas ir tiktai tas, kad ji turi įsisąmoninti, kas slypi 
tokiuose kūriniuose. Žinoti tai — jau reiškia tai įsisąmoninti; 
taigi šitas išgavimas yra pats svarbiausias dalykas. Be to, dar 
svarbu ir tai, kad jeigu sąmonė iš tam tikros formos, religijos 
ir t. t. neišgavo to, kas joje slypi, tai dar negalima sakyti, kad 
to ten nebuvo, kad to nebuvo žmonių dvasioje; sąmonėje to 
nebuvo, vaizdinyje taip pat nebuvo, tačiau dvasioje tai slypi. 
Minties atnešimas į apibrėžtą sąmonę yra tam tikras jos įdė- 
jimas, antra vertus, materijos požiūriu, tai visai nėra įdėjimas. 
Tokio pobūdžio iš esmės yra Filono filosofavimo maniera. Tai, 
kas proziška, dabar išnyko, todėl atėjusio laikotarpio rašyto- 
jams stebuklai tapo įprastu dalyku; išoriniai įvykiai supran- 
tami ne pagal jų būtinumą, nes dabar nebereikalaujama iš- 
orinio daiktų sąryšio. 

Taigi dabar aptarsime pagrindinius Filono vaizdinius, nes 
tik šie vaizdiniai mus gali dominti. 

1. Svarbiausias dalykas yra Dievo pažinimas. Pirmas mo- 
mentas šiuo atveju yra tas, kad Dievas gali būti įžvelgiamas 
tiktai sielos akimis, jis pažįstamas matymu (6pao:4).*“ Filonas 

tai vadina géréjimusi, ekstaze, Dievo poveikiu*'5; su tokiais 
apibūdinimais mes dabar susiduriame nuolatos. Kad pažin- 
tų Dievą, siela turi atitrūkti nuo kūno, atsisakyti juslinės es- 
mės ir pakilti prie gryno minties objekto, kur Dievas priartė- 
ja ir yra įžvelgiamas.*" Tatai galima pavadinti inteligibilia žiū- 
ra. Tačiau Filonas nurodo ir tai, kad Dievas sielos akimis gali 
būti ir nepažintas; siela gali tik žinoti, kad jis yra, bet nežino- 
ti, kas jis yra. Filonas sako, taip kaip būdinga Rytams, kad Die- 
vo esmė yra prošviesė.*!* Žinia, šviesa yra tai, kas paprasta, 
tuo tarpu pažinti reiškia žinoti tam tikrą apibrėžtą dalyką kaip 
tam tikrą konkretumą pačiame savyje. Taigi kol tvirtai laiko- 
masi paprastumo apibrėžties, tol, žinoma, šitos prošviesės ne- 
galima pažinti. Taigi kadangi Filonas sako „šitas vienis yra 
Dievas kaip toks“, tai reiškia, kad negalima žinoti, kas yra Die- 
vas. Tuo tarpu krikščionybėje tai, kas paprasta, yra tik mo- 
mentas, o visuma yra Dievas-dvasia. 

Antras momentas yra toks: „Dievo atvaizdas ir atspindys 
yra Aóyoc, mąstantis protas, jo pirmgimis sūnus, kuris yra pa- 
saulio valdovas ir tvarkdarys“. Čia iš tikrųjų jau esama prieš- 
taravimo; juk vaizdas gali tik vaizduoti, kas dalykas yra; taigi 
jeigu vaizdas yra konkretus, tai ir pradinis vaizdinio objektas 
turi būti suvoktas kaip konkretus. „Šitas Aóyoc yra visų idėjų 
visuma. '*"? O pats Dievas kaip toks, kaip vienis yra tiktai öv,” 
grynoji būtis (pasak Platono). Prošviesė negali būti pažinta, - 
pažinti galima tiktai sūnų. Filonas Dievo vardą taiko tiktai es- 
mei, grynajai būčiai. Dievas kaip toks yra ne kas kita, o šita bū- 
tis; siela negali pažinti, kas Dievas yra, t. y. ji gali pažinti, kad 
jis yra, pažinti jį tik kaip būtį. Kitaip tariant, Dievas kaip šita 
būtis yra tiktai abstrakti esmė; tai yra Dievo idėja. Tai, kas Die- 
vas yra, jis yra tiktai kaip dvasia, t. y. kadangi Aoyoc, jo sūnus, 
pats priklauso tikrajai jo esmei, tai ana būtis nevadinama Die- 
vo vardu, Dievu vadinama tik šitų momentų vienybė; šitoje 
vienybėje ir glūdi tai, kas yra Dievas. Krikščionių religijoje Die- 
vo vardas nėra apribotas vien esme, o Dievas yra dvasia; sū- 
nus yra apibrėžtis pačiame Dieve. Visiškai teisinga, kad Die- 
vas kaip būtis negali būti pažintas; juk esmė yra tuščia abst- 

rakcija. Pazinimas yra žinojimas konkrečia apibrėžtimi, ir pa- 
Zintas dalykas turi büti konkretus pats savyje. Tai, kas gali büti 
pažinta, yra tai, kad gryna esmė tėra tam tikra tuščia abstrak- 
cija, taigi niekinumas, o ne tikras Dievas. Taigi kad Dievas bū- 
tų pažintas, prie būties turi būti pridėtas kitas momentas. Pir- 
masis momentas yra visiškai abstraktus, tai būtų tas pat, jeigu 
mes kalbėtume tik apie Dievą-tėvą, t. y. apie tokį Dievą, kuris 
dar nieko nesukūrė, apie tokį vienį, kuris neturi apibrėžčių sa- 
vyje, kuris dar neatsiskleidė; kitas momentas yra savęs apibrė- 
žimas pačiame savyje, kūrimas. Ir šitie kūriniai yra jo kita, tai, 
kas irgi yra jame, kas jam priklauso, kas yra jo paties momen- 
tas, jeigu Dievas turi būti konkrečiai mąstomas. Vienio apibrėž- 
tis yra pirmas momentas, bet ši apibrėžtis yra nepakankama; 
Dievas yra konkretus, gyvas, t. y. jis skiria save savyje, apibrė- 
Zia save; tatai irgi priklauso Dievui ir čia vadinama Moyog. Tai- 
gi apie Dievą kaip apie vienį galima pasakyti, kad jis yra ne- 
pažįstamas; galima tik įžvelgti, kad jis yra. Dievo pažinimas yra 
apibrėžto Dievo, jo apibrėžimo paties savyje, gyvybingos jo bū- 
ties žinojimas. 

Taigi pradinis dalykas, pati esmė yra prošviesė; „tai yra vi- 
satos erdvė, kurią ji apima ir pripildo."*! Įžvalga mums pa- 
teikia visatą kaip erdvę; ši yra tuščia. Dievas apima šią visa- 
tą; jo esmė yra sau pačiai vieta ir yra savęs pačios pripildyta. 
Kodėl jam reikia save pripildyti savimi? Tas, kas subjektyvu, 
kas abstraktu, reikalingas ir tam tikro objekto. Pilnuma yra 
konkretumas; turi būti pripildantysis, pripildytasis ir trečias 
narys, kuris susidaro iš jų abiejų. „Dievas pats sau yra pakan- 
kamas; visa kita yra skurdu, tuščia. Ir visa tai jis pripildo ir 
laiko krūvoje, o jo negaubia niekas; jis yra vienis ir visa“ 22 
jis yra absoliuti pilnuma. Visata, kaip ir Parmenido mokyme, 
yra abstrakcija, ji yra tik substancija, nors pripildyta, ji yra tuš- 
čia; konkretumas yra Aoyoc. Kadangi Dievas yra visatos erd- 
vė, tai „jis gyvena laiko provaizdyje“* gyvena amžinybėje 
(atav), t. y. grynoje laiko sąvokoje. 

2. Dievo skirtybės, arba idėjos, sudaro samproti. Šitas sam- 
protis (hoyoc) yra arkangelas (4pyayyedos), apibrėžiantysis, 

kuriame slypi apibrėžtumo būtis, minties karalystė; jis yra 
prozmogis, ir tik jis yra veiklus, o öv toks dar nėra. Tatai yra 
žmogus kaip dangiškasis žmogus; jis turi ir kitus vardus - 
cogita, NDN, Adomas Kadmonas, saulėtekis; tai yra žmogus 
Dieve, Dievas kaip veikla. Šitas samprotis po to išsiskaido į 
idėjas, kurias Filonas taip pat vadina angelais, pasiuntiniais 
(vyeo). Tokia dalyko samprata dar nepagrįsta gryna 
mintimi; į ją dar jausti fantazijos vaizdai. 

Šitas A6yoc yra pradinis, rimties būsenoje esantis minties 
pasaulis, nors jame jau esama skirtybių. Tačiau kitas Aóyoc yra 
kuriantysis, veiklusis kaip kalba (A6yoc vpoqoptxoc). Tatai yra 
veikmė, pasaulio kūrimas, o šis Aóyoc yra pasaulio išlaikymas, 
liekamasis pasaulio samprotis.*^ Kalba visada buvo traktuo- 
jama kaip Dievo pasirodymas, nes kalba nėra kūniška; kaip 
garsas ji yra laikinė ir tuoj pat pradingsta, jos esatis yra ne- 
materiali. „Kalbėdamas Dievas kūrė, ir tarp šitų aktų nėra 
skirtumo“; tai, kas sukurta, išlieka idealu, taip kaip ir kalba. 
„Jeigu norime nurodyti teisingesnę dogmą, tai turime sakyti, 
kad Aóyoc yra Dievo kūrinys.“** Šitas Aóyog savimonei kartu 
yra išminties mokytojas. Gamtiniai daiktai tik paklūsta savo 
dėsniams, o savimoniškoms esybėms šie dėsniai žinomi, ir tai 
yra išmintis. Tatai yra vyriausiasis šventikas, Dievo ir žmo- 
gaus tarpininkas, dieviškumo dvasia, kuri moko žmones, 
taigi tai kartu yra savimoniškas Dievo sugrįžimas į save, į aną 
pradinę vienybę, į prošviesę. Tai yra grynas inteligibilus pa- 
čios tiesos. pasaulis; jis yra ne kas kita, o Dievo žodis .4* 

3. Kadangi mintis prieina prie negatyvumo, tai šito idealaus 
pasaulio priešybe tampa juslinis, esamas pasaulis. Pastarojo pa- 
saulio pradas Filono, taip kaip Platono, filosofijoje yra oùx 6v, 
materija, negatyvumas;*? kaip kad Dievas yra būtis, taip ma- 
terijos esmė yra nebūtis. Ne niekas, - žodį „niekas“ vartojame 
tada, kai sakome, kad Dievas sukūrė pasaulį iš nieko, - o ne- 
būtis, būties priešingybė, ji pati yra tai, kas pozityvu, taip kaip 
būtis. Nebūtis egzistuoja, kadangi jai suteikiamas to, kas savai- 
me tikra, panašumas. Filonas teisingai suprato, kad būties prie- 
šingybė yra tokia pat pozityvi kaip ir būtis. Tam, kuriam tai at- 


382 


KABALA IR GNOSTICIZMAS 


rodo absurdiska, reikia tiktai priminti, kad kai mes teigiame bü- 
tį, mąstymas, kuris yra tai, kas labai pozityvu, yra tos būties 
niekas. Tačiau šio dalyko tikslesnio išdėstymo, šito prieštaravi- 
mo sąvokos ir būties virtimo nebūtimi Filono filosofijoje nėra. 
Apskritai ši filosofija dar mažai yra sąvokos arba paties mąsty- 
mo metafizika; dvasia joje pasirodo tik kaip grynas mąstymas, 
ji čia nesireiškia vaizdinio forma, bet sąvokos, idėjos pateikia- 
mos kaip savarankiški pavidalai. 

„Dievo žodis pradžioje sukūrė dangų, kuris susideda iš gry- 
niausios būties ir yra buveinė gryniausių angelų, kurie nesireiš- 
kia ir juslėms neatsiskleidZia" „* o atsiskleidžia tik minčiai; tai yra 
tdeat. „Kūrėjas pirmiausia inteligibiliam pasauliui sukūrė nekū- 
nišką dangų ir nejuslišką Žemę, oro ir tuštumos idėjas, tada ne- 
kūnišką vandens esenciją (odotax) ir nekūnišką šviesą, ir nejus- 
lišką Saulės ir visų žvaigždžių provaizdį (4pyėTuTO<) ^5; juslinis 
pasaulis yra šito nekūniško pasaulio atspindys. Toliau Filonas 
dėsto remdamasis Mozės knyga. Pasak Senojo Testamento pa- 
saulio kūrimo istorijos, trečią dieną buvo sukurtos žolės, auga- 
lai, medžiai, ketvirtą dieną - dangaus skliauto šviesuliai, Saulė 
ir Mėnulis. Filono žodžiais, ketvirtą dieną dangų papuošė skai- 
čius, ketvertas, tetraktis, kuris yra tobuliausias skaičius*?* ir t. t. — 
Tokie yra pagrindiniai Filono filosofijos momentai. 


B. KABALA IR GNOSTICIZMAS 


Ir kabalos filosofija, ir gnostinė teologija nagrinėja tuos 
pačius vaizdinius kaip ir Filonas. Pirmas momentas čia yra 
esamybė, tai, kas abstraktu, nepažinta, kas neturi vardo. 
Antras momentas yra atsiskleidimas, konkretumas; tai vyks- 
ta kaip emanacija. Bet iš dalies suponuojamas ir grįžimas į 
vienybę, tai pirmiausia matyti krikščionių filosofų moky- 
muose; šitas grįžimas laikomas trečiu momentu, kuris atitin- 
ka Adyos. Antai Filono filosofijoje išmintis, mokytojas, vy- 
riausias šventikas buvo tai, kas trečią momentą sugrąžina į 
pirmą; tatai yra Dievo matymas (6paotc). 

1. Kabalos filosofija 


Kabala vadinama slėpininga žydų išmintis. Apie jos kilmę 
daug pripaistyta; joje daug neaiškių dalykų. Sakoma, kad ji 
sudėta dviejose knygose - „Jecira“ (Kūrimas) ir ,Zohara" 
(Spindesys). „Jeciros“, svarbiausios iš šių knygų, kurios auto- 
rystė priskiriama rabiui Akibai, išsamų leidimą Frankfurte ren- 
gia ponas Mayeris. Tatai yra idėjos, kurios iš dalies susišau- 
kia su Filono idėjomis, tačiau jos dėstomos labai miglotai ir 
pateikiamos veikiau kaip fantazija. Tačiau ši knyga tikrai nė- 
ra tokia sena, kaip tikina kabalos gerbėjai; jie pasakoja, kad 
šita dangiškoji knyga buvo duota Adomui, kad paguostų jį, 
palengvintų jam jo nuopuolį. Ji yra astronominių, maginių, 
medicininių vaizdinių ir pranašysčių mišinys; istoriškai paliu- 
dyti pėdsakai rodo, kad šiais dalykais buvo užsiimama Egip- 
te. Akiba gyveno netrukus po Jeruzalės sugriovimo. Žydai, 
surinkę dviejų šimtų tūkstančių kariuomenę, sukėlė maištą 
prieš Hadrianą, rabis Akiba buvo aktyvus šio maišto dalyvis; 
jį įkvėpė Bar Kochbos, kuris laikytas mesiju, gynimo reikalas; 
maištui pralaimėjus, rabiui gyvam buvo nudirta oda.*? Ant- 
ros knygos autorystė priskiriama rabio Akibos mokiniui Simo- 
nui Ben Jochai, kuris buvo vadinamas didžiuoju šviesuliu, 
Mozės kibirkštimi.“ XVII a. abi knygos buvo išverstos į loty- 
nų kalbą. Rabis Abraomas Cohenas Irira parašė knygą „Dan- 
gaus vartai (Porta coelorum); ši knyga yra vėlesnė, iš XV a., 
joje jau remiamasi arabais ir scholastais. Tokie yra kabalos 
aukštosios išminties šaltiniai. Tai apskritai miglotas kratinys, 
tačiau knygos turi tam tikrą bendrą pamatą. Tai, kas jose ge- 
riausia, pagrįsta vaizdiniais, panašiais į Filono. Šiose knygo- 
se esama tam tikrų išties įdomių pagrindinių apibrėžčių, ta- 
čiau nuo jų nuslystama į gana miglotą fantazavimą. 

Iki kabalos žydų mokymuose nerasime vaizdinių apie 
Dievą kaip šviesos esybę, apie jo priešingybę - blogį ir tam- 
są, kuri kovoja su šviesa, nerandame vaizdinių apie gerus 
ir blogus angelus, apie pastarųjų nuopuolį, jų pasmerkimą, 
jų buvimą pragare, apie pasaulio būsimąjį gerųjų ir blogųjų 

teismą, apie kūno nuodéminguma. Čia žydų mintys dar tik 
pakyla už savosios tikrovės ribų, čia jiems dar tik atsiveria 
dvasios, arba bent jau dvasių, pasaulis, nes anksčiau jie, šie 
žydai, buvo užsiėmę tik savimi, buvo paskendę savo kasdie- 
nybės purve, savo išpuikime ir savo tautos bei giminės iš- 
laikymo rūpestyje. 

Apie kabalos turinį smulkiau galima pasakyti štai ką. Vie- 
nis esąs visų daiktų pradas, taip pat ir visų skaičių šaltinis. 
Pati skaičių vienybė nėra nė vienas skaičius, lygiai taip ir 
Dievas yra visų daiktų pagrindas (ensofas).*? Su šiuo san- 
tykiu susijusi emanacija yra pradinės priežasties padarinys, 
kurį sukelia anos pradinės begalybės apribojimas; emanaci- 
ja yra pirmojo prado riba (6p04).** Šitoje pradinėje priežas- 
tyje viskas glūdi eminenter — ne formaliter, bet causaliter.*? 
Antras pagrindinis momentas yra Adomas Kadmonas, pir- 
masis žmogus, kuris vadinamas Keter, pirmakilmis, aukš- 
čiausiasis vainikas, mikrokosmas, makrokosmas,*? su kuriuo 
susisieja emanuotas pasaulis kaip šviesos ištekėjimas. Toles- 
nio ištekėjimo dėka atsiranda kitos pasaulio sferos ir ratai; 
šita emanacija kabaloje vaizduojama kaip šviesos srautai. 
Esama dešimt tokių šviesos srautų, ir šitie ištekėjimai (sefi- 
ros) sudaro gryną, acilutinį pasaulį, kuris nekisdamas egzis- 
tuoja pats savyje; antras yra berijinis pasaulis, kuris yra kin- 
tamas; trečias - formas turintis jecirinis pasaulis - pasaulis 
grynų dvasių, kurios įdėtos į materiją, žvaigždynų sielos 
(grynos dvasios yra tolesnės skirtybės, prie kurių prieina ši- 
tas miglotas dėstymas); ketvirtas yra padarytas, asijinis pa- 
saulis, kuris yra Žemiausias, augantis ir juntantis.*? 


2. Gnostikai 


Gnostikų vaizdiniai irgi pagrįsti panašiomis apibrėžtimis. 
Ponas profesorius Neanderis moksliškai stropiai surinko ir ap- 
dorojo jų fragmentus; kai kurios šių vaizdinių formos atitin- 
ka tas, kurias mes jau pateikėme. Vienas iš puikiausių gnos- 

tikų yra Basilidis. Jo požiūriu, pirmasis pradas yra neapsako- 
mas Dievas (9e64 &pprcoc), kabaloje - ensofas; jis, kaip tò öv, 
ó àv, yra bevardis (&vovop.xococ), netarpiškas, taip jį suprato 
ir Filonas.*? Antras momentas yra voūę, pirmgimis, Noyog, 
cogita, veikiantysis (Švvautę), kurio tolesnės apibrėžtys yra tei- 
singumas (dixaiocUvų) ir taika (eioAvn). Toliau eina apibrėžti 
pradai, kuriuos Basilidis vadina archontais, jie yra dvasių pa- 
saulio vadai. Svarbiausias dalykas šiuo atveju vėl yra sugrį- 
žimas, sielos nuskaistinimo procesas, apsivalymo ekonomija 
(oixovouta xa9&posov); iš materijos (041) siela turi sugrįžti į 
cogta, į stenvn. Pirmapradis savyje slepia visas tobulybes, bet 
tiktai kaip potencijas; tik dvasia (vooc), pirmgimis, yra pirma- 
sis atskleidimas to, kas slėpininga. Taip pat ir visos sukurto- 
sios esybės gali būti tikrojo teisingumo ir iš jo kylančios tai- 
kos dalininkės tik savo ryšio su Dievu dėka.**! 

Pirmapradį gnostikai, pavyzdžiui, Markas, dar vadina ne- 
mastomu (&vevvórjcoc) ir net nesančiu (dvouotoc), tuo, kas ne- 
pereina į apibrėžtumą, vienatve (uovoTnc). Jie vadina jį ir 
grynaja tyla (svyn); po šio pirmapradžio eina idėjos, ange- 
lai, eonai. Pastarieji yra ypatingos pilnatvės šaknys ir sėklos 
(Aóyot, bilai, cTėPLATA, nAanpwuata, x«prot); kiekvienas 
eonas savyje turi savo pasaulį.**? 

Kiti gnostikai, pavyzdžiui, Valentinas, pirmapradį vadina 
dar ir eonu (Trėhetog, xiv Èv &opátotg XX! AŽATOVOUČOTOLG 
Uyouaot) arba nepagrindžiamuoju, pirmuoju pagrindu, ab- 
soliučia bedugne (B090c), kur viskas tarsi saugoma, arba 
npoxpyr, — tuo, kas yra prieš pradą, arba nponaTtup - kas yra 
prieš pradžią, kas yra dar prieš tėvą. Tatai yra tai, kas veik- 
lu. Pirmapradžio perėjimas į kažką, jo išsiskleidimas vadi- 
namas išsiskaidymu (0ta9&6:c), ir šitas tolesnis veiksmas dar 
vadinamas taip: nesuvokiamasis darosi suvokiamas sau 
(xataanpis to &xavaX tou), su tuo mes jau susidüréme 
kaip su stoikų xav&Avjjtc. Šitos sąvokos yra eonai, ypatingi 
Ota 9écecc; eony pasaulis dar vadinamas pilnuma (nàņpwua). 
Antrasis pradas dar vadinamas apribojimu (6005); kadangi 
gyvybės raidą gnostikai apibrėžčiau suvokia kaip susiprie- 

šinusią, tai ji apibrėžiama kaip turinti du pradus, kuriems 
priskiriamos vyriškumo ir moteriškumo formos. Viena yra 
kitos TAnPoLA; iš jų sąryšio (suCuyia) atsiranda pilnumos 
(manpouata), kurios tiktai ir yra realios. Kiekviena iš jų yra 
pagrįsta bendru sąryšiu (cóCvyoc); šitų rAvpopaca ištaka yra 
eonų pasaulis apskritai, visuotinė bedugnės pilnuma. Todėl 
ta bedugnė dar vadinama ir hermafroditu, vyrmotere (4p- 
o£ vou ).:* 

Ptolemajas bedugnei (B690c) priskiria du susijungimus 
(ouo Y ouc) ir du išsiskyrimus (8t«96ostc), kurie tariami esant 
visoje esatyje, valią ir samprotavimą, Sėkrua xoi čvvora.* Čia 
toliau iškyla susiraizgiusios, margos formos. Tačiau pagrindi- 
nė apibrėžtis yra ta pati; svarbiausias dalykas - bedugnė ir at- 
skleidimas. Apreiškimas, kuris nusileidžia iš viršaus, yra Die- 
vo šlovė (86£a), dangiškoji išmintis, copix odpavios (kuri pati 
yra 6pactG toU 9e00), Óuv&uetG dyšvyTOL, at nept aUTOV oUGAL 
AAUTPOTATOV VAL ATAOTPATTOUGL; tai yra idėjos, Aóyos , arba 
pirmučiausia demiurgo, Dievo vardas (tò 6voux voU 9eoU, To- 
Auduuuos); tai yra Dievo pasirodymas, jo apibrėžtis.**? — Visos 
šitos formos veda į tamsumas. Tačiau pagrindas, apskritai pa- 
ėmus, yra vis tos pačios apibrėžtys; visuotinis poreikis - tai, 
kas yra savaime ir sau, apibrėžti ir suvokti kaip konkretumą. 
Tačiau šitas formas aš norėjau priminti tik tam, kad išryškėtų 
jų sąryšis su tuo, kas visuotina; jų, šitų formų, pagrindas yra 
gilus konkretaus proto poreikis. 

Bažnyčia gnosticizmą atmetė, nes jis iš dalies liko prie vi- 
suotinybės požiūrio arba, kitaip tariant, vaizdiniui suteikda- 
vo fantazijos formą, ir šitas vaizdinys buvo tikrosios savimo- 
nės, žmoguje įsikūnijusio Kristaus (Xetovóc £v oapxt) prie- 
Singybe.*5 Antai doketai teigė, kad Kristus turėjo tik tariamą 
kūną, tik tariamą gyvenimą; mintis buvo tik fonas. Tuo tar- 
pu Bažnyčia tvirtai gynė požiūrį, kad Kristus buvo apibrėž- 
ta asmenybė; ji tvirtai laikėsi konkrečios tikrovės principo. 

C. ALEKSANDRIJOS FILOSOFIJA 


Filosofiškiau ir suvokčiau savimonės ir būties vienybė iš- 
kilo Aleksandrijos mokykloje; šita vienybė yra svarbiausias 
jos pavidalas, tikroji jos filosofija. Kaip tik Aleksandrija nuo 
seno, daugiausia Ptolemajų dėka, tapo svarbiausia mokslų 
buveine. Čia, kaip centriniame taške, susikryžiavo, susimai- 
šė ir persismelkė visos Rytų ir Vakarų tautų religijos bei mi- 
tologijos, taip pat ir jų istorija; šitas ryšys ir religijos sferoje 
įgijo įvairiausias formas bei pavidalus. Religijos buvo lygi- 
namos tarpusavyje, taip ieškota to, kas slypi kitose, bet pir- 
mučiausia jų vaizdiniams buvo suteikiama gilesnė reikšmė 
ir visuotinė alegorinė prasmė. Šitas siekimas negalėjo nepa- 
gimdyti visokių neskaidrių pavidalų; švaresnis darinys yra 
Aleksandrijos filosofija. Filosofijų susivienijimas turėjo būti 
sėkmingesnis negu anie migloti dar savęs nesuprantančio 
proto dariniai. Kadangi visos filosofijos pagrindas iš tikrųjų 
yra viena idėja, ji pati savo jėgomis įveikia tą ypatingą for- 
mą, kurią ji įgyja, ir tą vienpusiškumą, kuriuo ji save išsa- 
ko. Matėme, kad skepticizme buvo pasiektas tas negatyvu- 
mas, kuris įveikia tuos apibrėžtus būties būdus, kuriais tei- 
giamas absoliutas. 

Aleksandrijoje atsiradusi filosofija buvo tokio pobūdžio, 
kad ji dažnai buvo vadinama eklektine; toks jos apibūdini- 
mas buvo pagrįstas tuo, kad ši filosofija nesekė konkrečio- 
mis ankstesnėmis filosofinėmis mokyklomis, ji suvienijo 
skirtingas filosofines sistemas, pirmiausia ji pripažino pita- 
gorininkų, Platono ir Aristotelio filosofijų vienybę ir ją pa- 
teikė savo darbuose. Eklektizmas yra blogas dalykas, jeigu 
jis suprantamas kaip tai, kad be jokio nuoseklumo iš vienos fi- 
"losofijos pasisavinama viéna, o iš kitos - kita; tada jis pana- 
šus į drabužį, sudurstytą iš skirtingos spalvos ir medžiagos 
gabalėlių. Jau anksčiau pastebėjome, kad eklektizmas nesu- 
kuria nieko, tik paviršutinišką agregatą. Tokie eklektikai yra 
arba apskritai neišsilavinę žmonės, kurių galvose tūno pa- 
tys prieštaringiausi vaizdiniai, nes jie patys nepajėgia su- 

regzti savo minčių ir įsisąmoninti ju prieštaringumo; arba 
eklektikai yra gudrūs žmonės, kurie taip elgiasi sąmoningai 
ir tiki, kad jie pasiekia geriausio rezultato perimdami iš kiek- 
vienos sistemos tai, kas joje, jų žodžiais, yra gera, ir taip su- 
sikrauna tokį skirtingų minčių turtą, kuris visas susideda iš 
gerų dalykų, tačiau jam trūksta vieno dalyko - mąstymo 
nuoseklumo, taigi paties mąstymo. Taigi eklektinė filosofija 
yra nepagrįsta ir nenuosekli; tačiau Aleksandrijos filosofija 
tokia nėra. Bet Prancūzijoje ji kaip tik taip dar tebevadina- 
ma; mat prancūziškai systéme ir vienašališkumas reiškia tą 
patį, tad reikalingas koks nors pavadinimas, kuris mažiau- 
siai primintų sistemą ir neskambėtų įtartinai, taigi eklekti- 
kos pavadinimas tokiam reikalui yra daugmaž tinkamas. 
Aleksandriečiai savo filosofijos pagrindu laikė Platono fi- 
losofiją, tačiau rėmėsi apskritai visais filosofijos laimėjimais, 
kurių joje po Platono buvo pasiekta Aristotelio bei visų vė- 
lesnių filosofijų (ypač stoicizmo) dėka; arba jie aprūpino šias 
ankstesnes filosofijas aukštesne kultūra - Plotino filosofijo- 
je nerasime buvusios filosofijos paneigimo. Ši aukštesnė kul- 
tūra - tai pirmiausia gilesnis principas, teigiantis, kad abso- 
liučioji esmė turi būti suprasta kaip savimonė ir kad kaip tik 
tai yra jos esmė - būti savimone, todėl esmė glūdi atskiroje 
sąmonėje; tatai neturi būti suprantama taip, kad Dievas, o 
taip dažniausiai sakoma, yra dvasia, kuri yra už pasaulio ir 
už savimonės ribų, - priešingai, paties Dievo egzistencija 
kaip jo save suvokianti dvasia ir yra pati tikroji savimonė. 
Todėl Platono visuotinybė, kuri yra mąstyme, šiuo atveju 
įgyja tą reikšmę, kad ji kaip tokia ir yra pati absoliučioji es- 
mė. - Jie yra eklektiniai filosofai geriausia žodžio prasme, ar- 
ba, tiksliau sakant, eklektika yra apskritai netinkamas žodis 
jiems pavadinti. Šios filosofijos požiūris yra aukštas - ji yra 
tolesnis idėjos raidos etapas, nes jame suvienijami ankstes- 
ni principai, kurie yra atskiri, vienpusiai ir kuriuose glūdi tik 
atskiri idėjos momentai; dabar konkretesnė ir gilesnė idėja 
tuos momentus suvienija. Šia prasme eklektiškas ir Platonas, 
nes jis suvienijo Pitagorą, Herakleitą ir Parmenidą; o alek- 

sandriečiai galėtų būti laikomi eklektikais, jeigu šitas pava- 
dinimas nesuponuotų vaizdinio apie tam tikrą išrankiojimą. 
Tačiau šitas pavadinimas, kurį vartoja ir Bruckeris, daly- 
ko požiūriu ir neteisingas, ir neistoriškas. Aleksandrijos mo- 
kykla dažniausiai vadinama eklektine mokykla. Kiek man ži- 
noma, Bruckeris tai padarė pirmasis;*" dingstį tam suteikė 
Diogenas Laertijas.** Pastarasis kalba apie kažkokį Potamo- 
nq iš Aleksandrijos, kuris dar ne taip seniai (rpó óAtyov) iš 
skirtingų filosofijų išrinko svarbiausius jų teiginius ir tai, kas 
jose geriausia. Diogenas pateikia daug tų surinktų teiginių, 
sakydamas, kad Potamonas sukūrė eklektinę filosofiją. Tatai 
yra teiginiai iš Aristotelio, Platono, stoikų; tačiau tokie jie yra 
bereikšmiai ir juose nematyti to, kas galėtų apibūdinti alek- 
sandriečius. Juk Diogenas gyveno dar prieš atsirandant 
Aleksandrijos mokyklai; o Potamonas, pasak Suido,‘ buvo 
Augusto posūnių mokytojas, o princų mokytojui eklektiz- 
mas visiškai parankus. Remdamasis tuo, kad šitas Potamo- 
nas buvo aleksandrietis, Bruckeris Diogeno veikale rastą ek- 
lektinės filosofijos pavadinimą pritaikė ir Aleksandrijos fi- 
losofijai. Tačiau tokia ši filosofija nėra. Juk ankstesnių siste- 
mų suvienijimas kaip tik ir yra gilesnis pažinimas filosofinės 
idėjos, kuri suvokiama kaip konkreti savyje, tad abstraktūs 
principai įžvelgiami kaip slypintys gilesnėje idėjos formo- 
je. Kartas nuo karto tokie pokyčiai turi įvykti; po divergen- 
cijos, kurios būta anksčiau, turi būti pripažintas tapatumas, 
kuris yra savaime, taigi skirtumas vertinamas tik kaip for- 
ma. Aleksandriečių požiūris buvo toks gilus, kad jie buvo ir 
pitagorininkai, ir platonikai, ir aristotelininkai; jų filosofijo- 
je savo vietą galėjo rasti visos ankstesnės filosofijos. 
Ptolemajai sutraukė į Aleksandriją ir mokslų, ir moksli- 
ninkų, nes, viena vertus, jie patys domėjosi mokslais, antra 
vertus, čia buvo sukurtos atitinkamos institucijos. Ptolema- 
jai įkūrė garsiąją didžiąją biblioteką, kuriai buvo parengtas 
net Senojo Testamento graikiškas vertimas; kai Cezaris ją su- 
griovė, ji vėl buvo atstatyta. Šiame mieste būta ir tam tikro 
muziejaus arba, kaip dabar pasakytume, mokslų akademi- 

jos, kur filosofai bei atskirų sričių mokslininkai gaudavo at- 
lyginimą ir niekuo kitu daugiau neužsiimdavo, tik mokslais. 
Vėliau tokios institucijos buvo įsteigtos ir Atėnuose, - pirme- 
nybė nebuvo teikiama tam tikrai filosofijai, kiekviena filo- 
sofinė mokykla turėjo savo viešą padalinj.*? 

Neoplatoninė filosofija iškilo iš dalies greta kitų filosofi- 
jų, bet iš dalies ant jų griuvėsių ir jas visas užtemdė; visos 
ankstesnės sistemos joje ištirpo. Ji nekūrė tokios savo filo- 
sofinės mokyklos, kaip ligtolinės filosofijos; kadangi ji jas vi- 
sas suvienijo savyje, tai svarbiausias jos reikalas buvo Pla- 
tono, Aristotelio ir pitagorininkų studijos. Su šiomis studi- 
jomis buvo susijęs jų veikalų interpretavimas, kuris turėjo 
susieti šių mąstytojų filosofines idėjas ir parodyti jų vienin- 
gumą. Neoplatoniškieji filosofijos mokytojai daugiausia 
skaitė paskaitas apie įvairius filosofijos veikalus, ypač apie 
Platono ir Aristotelio kūrinius, ir tuos veikalus komentavo. 


1. Amonijas Sakas 


Amonijas Sakas (Maišanešys) vadinamas vienu iš pirmų- 
jų arba garsiųjų šios mokyklos mokytojų; jis mirė 243 m. po 
Kristaus gimimo.*?! Tačiau jo raštų neišliko, mūsų nepasie- 
kė ir žinios apie jo filosofiją. - Svarbiausias užsiėmimo filo- 
sofija ir jos plėtotės būdas buvo Platono ir Aristotelio vei- 
kalų komentavimas arba tų filosofijų išdėstymas santrauko- 
mis. Senųjų filosofų komentarai būdavo arba žodiniai, arba 
rašytiniai; daugelį iš jų tebeturime ir dabar, ir kai kurie yra 
visai puikūs. Aristotelio veikalus komentavo Aleksandras Af- 
rodisietis, Andronikas Rodietis, Nikalojus Damaskietis, taip 
pat Porfirijas; Platono veikalus komentavo Numenijas, Mak- 
simas Tirietis. Kiti aleksandriečiai Platoną komentavo kartu 
pateikdami ir kitas filosofemas bei labai gerai suvokdami 
skirtingų idėjos formų vienybės tašką. Geriausi komentarai 
yra iš šito laiko; dauguma Proklo veikalų yra atskirų Plato- 
no dialogų komentarai ir t. t. Šios mokyklos savitumas yra 

tas, kad ji spekuliatyvų mąstymą laikė tikra Dievo būtimi ir 
gyvenimu, todėl jį pateikė kaip mistišką ir maginį. 

Tarp gausybės Amonijo mokinių daugelis išgarsėjo kituose 
moksluose, pavyzdžiui, Longinas, vėliau Origenas, nors ir ne- 
aišku, ar tai tas pats Bažnyčios tėvas. Tačiau iš filosofų pats gar- 
siausias jo mokinys yra Plotinas, iš jo raštų, kurie mums išliko, 
mes daugiausia ir galime susipažinti su neoplatoniškąja filo- 
sofija. Vėlesnieji autoriai nuoseklią Plotino filosofijos sistemą 
priskyrė būtent Amonijui ir ją vadino Amonijo filosofija. 


2. Plotinas 


Kadangi Amonijo mokiniai, pildydami savo mokytojo no- 
rą, davė žodį nedėstyti raštu jo filosofijos,?* tai ir Plotinas pra- 
dėjo rašyti tik senatvėje, tiksliau, jo išlikusius veikalus tik po 
jo mirties išleido Porfirijas, vienas iš jo mokinių. Apie jo gy- 
venimą irgi sužinome iš Porfirijo. Labiausiai krinta į akis tai, 
kad tiesioginiai duomenys apie Plotino gyvenimą Porfirijo pa- 
sakojime sumišę su daugybe visokių stebuklingų dalykų. Tai 
buvo metas, kada stebuklai vaidino reikšmingą vaidmenį. Ta- 
čiau žinant gryną Plotino filosofavimo būdą, griežtą šio filo- 
sofo protą, tokio pobūdžio istorijos kelia didelę nuostabą. 

Plotinas yra egiptietis, jis gimė Likopolyje 205 m. po Kris- 
taus gimimo, valdant imperatoriui Septimijui Severui. Pasi- 
mokęs pas daugelį filosofijos mokytojų, jis tapo melancho- 
liškas ir susimąstęs; būdamas 28-erių metų amžiaus, jis at- 
vyko pas Amoniją, liko juo patenkintas ir klausėsi jo vienuo- 
lika metų. Kadangi tuo metu buvo plačiai paplitęs isivaiz- 
davimas, jog indų ir brahmanų išmintis labai aukšta, tai Plo- 
tinas su imperatoriaus Gordiano kariuomene patraukė į 
Persiją; tačiau karo Žygis susiklostė taip nesėkmingai, kad 
Plotinas neįvykdė savo sumanymo ir pats tiktai vargais ne- 
galais išsigelbėjo.** Keturiasdešimties metų amžiaus jis nu- 
vyko į Romą ir joje praleido dar 26-erius metus, iki savo mir- 
ties.^* Romoje išorinis jo gyvenimas buvo krintantis į akis, 

nes jis laikési pitagorininku senuju paprociu ir nevalgé mé- 
sos, dažnai pasninkaudavo ir vilkėjo senovinius pitagorinin- 
ku rübus.*? Tačiau kaip filosofijos mokytojas jis buvo didžiai 
gerbiamas visų luomų zmoniu.*6 

Pasakojama, kad tuometinis imperatorius Galianas bei jo 
žmona, kurie Plotiną didžiai gerbė, ketino atiduoti jam vie- 
ną miestą Kampanijoje, kad jis galėtų realizuoti savo suma- 
nymą - įkurti Platono respubliką. Tačiau ministrai sukliudė 
šio ketinimo įgyvendinimą“", ir šiuo atveju jie pasielgė la- 
bai protingai. Juk esant tokiai Romos imperijos išorinei būk- 
lei ir nuo Platono laikų visiškai pasikeitus žmonių dvasiai, 
kai visuotinai įsigalėjo kitas dvasios principas, tai būtų bu- 
vęs toks reikalas, kuris Platono respublikos šlovei dabar bū- 
tų patarnavęs daug mažiau negu Platono laikais. Plotino 
įžvalgumui nedaro garbės jau tai, kad jis tokią mintį turėjo; 
tačiau tiksliai nežinoma, ar jo planas apsiribojo tik Platono 
valstybe, ar jame buvo numatytas ir koks nors išplėtojimas 
bei pakeitimas. Tikroji Platono valstybė dabar prieštaravo 
pačiai daiktų prigimčiai; juk Platono valstybė buvo sumany- 
ta kaip laisva, savarankiška valstybė, o kaip tik to Romos im- 
perijos aplinkoje ir negalėjo būti. Plotinas mirė Romoje 270 
m. po Kristaus gimimo, būdamas 66-eriu metų amžiaus.‘ 

Jo raštai buvo parašyti daugiausia kaip atsakymai į klausi- 
mus, kuriuos jam užduodavo jo klausytojai; jis juos rašė pas- 
kutinius šešiolika savo gyvenimo metų, Porfirijas juos sure- 
dagavo vėliau. Dėstydamas filosofiją, jis elgėsi neoplatoni- 
kams įprastu būdu, apie kurį mes jau kalbėjome, - savo 
paskaitose jis komentavo įvairius senesniuosius filosofijos vei- 
kalus. Plotino raštai vadinasi „Eneados“, kurių yra šešios; 
kiekvienoje iš jų yra devyni atskiri traktatai, taigi iš viso yra 
penkiasdešimt keturi traktatai, kurie savo ruožtu susideda iš 
daugelio skyrių, žodžiu, tai labai išsišakojęs veikalas. Tačiau 
šios knygos nesudaro vientisos visumos, kiekvienoje knygo- 
je nagrinėjami ir filosofiškai interpretuojami skirtingi dalykai; 
ištisai perskaityti visas šias Knygas yra varginantis užsiėmi- 
mas. Pirmoji eneada daugiausia skirta moralei. Pirmoje jos 

knygoje nagrinéjama, kas yra gyvünas, kas yra Zmogus, ant- 
roje aptariamos dorybės, trečia skirta dialektikai, ketvirta - lai- 
mei (negl e0datuovias), penktoje svarstoma, ar laimė išlieka 
tęsiantis laikui (rapac«oet ypovov), šeštoje kalbama apie gro- 
žį, septintoje - apie aukščiausią (rpocou) gėrį ir kitus gérius, 
aštuntoje svarstoma, iš kur kyla blogis, devintoje aptariamas 
protingas pasitraukimas iš gyvenimo. Kitos eneados yra me- 
tafizinio pobūdžio. Porfirijas sako, kad eneados yra nelygios. 
Dvidešimt vieną knygą Plotinas parašė prieš Porfirijui atvyks- 
tant pas jį, taigi iki sulaukęs 59 metų, dvidešimt keturias kny- 
gas parašė per tuos ir kitus penkerius metus, kai Porfirijas bu- 
vo jo mokinys, kadangi progą rašyti jam suteikė jam patei- 
kiami klausimai. O kai Porfirijas buvo Sicilijoje, Plotinas 
paskutiniais gyvenimo metais prieš mirtį parašė dar devynias 
eneadas, kurios silpnesnės už ankstesnes.*? Kreuzeris rengia 
naują Plotino raštų leidimą. 

Eneadų vaizduosena sudėtinga, tuo labiau tai nėra siste- 
miška minčių plėtotė. Plotino maniera apskritai yra ta, kad 
jis ypatingus dalykus nuolatos redukuoja į tai, kas visai vi- 
suotina. Plotino dvasia plevena virš kiekvienos atskiros ma- 
terijos, samprotaudama apie ją ir ją dialektiškai traktuoda- 
ma, bet jas visas grąžina į vieną idėją. Kai kurios svarbiau- 
sios jo mintys kartojamos be galo dažnai. Kaip tik todėl 
skaityti jo raštus yra varginantis užsiėmimas, nes tai, kas 
ypatinga ir nuo ko pradedama, apskritai visados vėl sugrą- 
žinama į tą patį. Tad iš keleto atskirų knygų galima gerai su- 
prasti Plotino idėjas, ir tada, skaitant kitas knygas, mintis jau 
nebesirutulioja. Jo raštuose vyrauja Platono idėjos ir išraiš- 
ka, bet tas pat pasakytina ir apie Aristotelį; Plotiną galima 
vadinti ir neoplatoniku, ir neoaristotelininku. Jame rasime 
daugybę visiškai aristoteliško pobūdžio samprotavimų; to- 
kios Aristotelio mąstymo formos kaip vagus, évépyeta ir t. 
t. Plotino filosofijoje vyrauja, o jų santykio aiškinimas yra 
esminis jo tyrinėjimų objektas. Svarbiausia, nereikia mėginti 
Plotiną suprasti priešinant jį Platonui ir Aristoteliui; į savo 
filosofiją jis taip pat įtraukė ir stoikų mąstymą, jų Adyos. 

Apibūdinti jo filosofiją labai sunku. Plotinas, kitaip negu 
Aristotelis, nesistengia pagauti objektus jų apibrėžtume, jam 
svarbu grąžinti juos į jų vienybę, o ju regimybei priešinti tai, 
kas juose substancialu. Svarbiausia ir būdingiausia Plotinui - 
entuziazmas, žavėjimasis dvasios kilimu į gėrį ir tiesą, į tai, 
kas egzistuoja savaime ir sau. Jis tvirtai laikosi pažinimo, gry- 
nojo idealumo, intelektualios minties (kaip ir stoikai), kuri sa- 
vaime yra gyvenimas, ji nėra nebyli ir uždara. Visa jo filoso- 
fija, viena vertus, yra metafizika, bet ne tuo požiūriu, kad jo- 
je vyrautų tam tikra aiškinimo, interpretavimo paskata, 
tendencija (materijos, blogio dedukcija); ji yra sielos sugrąži- 
nimas nuo ypatingų objektų prie vienio, tiesos ir amžinybės 
žiūros, prie tiesos apmąstymo, - kad siela būtų nukreipta į ši- 
to stebėjimo ir gyvenimo jame laimę. Taigi ši filosofija orien- 
tuoja ne į rūpinimąsi, kaip suprasti ir paaiškinti tai, kas prieš 
mus iškyla kaip tikrovė, o veikiau į tai, kad šitie atskiri objek- 
tai būtų vertinami kaip pradžia (pateikus nuomones, filoso- 
femas, bet šituos požiūrius paneigus), idant toji pradžia at- 
skleistų jų padėtį ir kilmę, atitrauktų dvasią nuo šių išoriškų 
dalykų ir jai suteiktų vietą paprastos ir aiškios idėjos viduje. 
Visas jo filosofavimo tonas yra sielos vedimas į dorybę ir sie- 
los.skatinimas žvelgti į amžinybę ir vienį kaip dorybės šalti- 
nį. Po to jis nuodugniai išnagrinėja dorybę, kad apvalytu sie- 
lą nuo aistrų, nuo nešvarių, netikrų blogio, lemties vaizdinių, 
taip pat nuo netikėjimo, prietarų, astrologijos, magijos ir t. t. 
Jis grąžina į tai, kas substancialu, labiau, negu kad tai turėtų 
būti aiškinama jo specialiomis apibrėžtimis. 

Todėl Plotinas, pavyzdžiui, daug kalba apie gnostikus; jis 
juos aptaria ir jiems priekaištauja, kad jie visai nekalba apie 
dorybę ir gėrį, nekalba nei apie tai, kaip jie įgyjami, nei apie 
tai, kaip siela turi būti lavinama ir išgryninama. Juk pats ra- 
ginimas žvelgti į Dievą dar sielos neišlavina; reikia ir paro- 
dyti, kaip tai padaroma, kaip žmogus išmokomas regėti Die- 
vą. Dorybė, kuri tampa galutiniu tikslu ir įsitvirtina sieloje 
kartu su išmintimi, - tokia dorybė parodo Dievą.*® Jis ger- 
bia pagoniškus dievus ir priskiria jiems gilią prasmę bei gi- 

lu poveikį. Anot jo, „jeigu kas ką nors myli, tai jis taip pat 
myli ir visus jo gimines, kaip savo mylimo tėvo vaikus. O 
pasaulyje gyvenančios sielos yra giminiškos aukščiausiajam, 
tad negi jos gali būti nuo jo atskirtos“ .*! - Maždaug tokia 
yra bendroji Plotino filosofijos linkmé. 

Prieš pradedant smulkiau nagrinėti jo filosofiją, būtina 
pasakyti, kad joje nebekalbama, taip kaip stoikų ir epikūri- 
ninkų mokymuose, apie kriterijų; kriterijaus čia nebėra. Jo- 
je siekiama įsiskverbti į centrą, į grynąją Ziüra, grynąjį mąs- 
tymą - sielos vienybė su pačia savimi ataraksijoje šiuo atveju 
yra išeities taškas. Tai, kas stoikams ir epikūrininkams buvo 
tikslas, čia yra tiktai pati pradžia; tokią būseną Žmogus tu- 
rįs pažadinti savyje kaip tam tikrą ekstazę, Plotino žodžiais, 
kaip tam tikrą įkvėpimą. 

Paplitusi nuomonė, kad ši filosofija yra svajotojiška. Mū- 
sų nestebina, kai girdime ją taip vadinant, nors toks jos api- 
būdinimas labai didelis kontrastas tam, kad ši filosofija bet 
kokią tiesą supranta kaip esančią prote ir sąvokoje. Svajin- 
gumas tiesą įžvelgia tam tikroje esmėje, kuri yra tarp tikro- 
vės ir sąvokos, tokioje esmėje, kuri nėra nei tikrovė, nei gali 
būti suvokta, taigi yra fantazijos produktas. Tačiau tokie da- 
lykai Plotinui labai tolimi. Jeigu svarstysime, dėl ko jis įgijo 
tokią blogą reputaciją, tai iš dalies turėsime nurodyti, kad 
žmonės svajingumu dažnai vadina tai, kas viršija juslinę sa- 
monę arba apibrėžtas sampročio sąvokas, kurios, kaip ribo- 
tos, laikomos esmėmis; iš dalies tokia nuomonė įsigalėjo dėl 
Plotino manieros taip kalbėti apie sąvokas, apie dvasinius 
momentus, tarsi tai būtų savitos substancijos; juslines ir 
vaizdinio formas jis įneša į sąvokų pasaulį, antra vertus, ir 
pačias idėjas nukelia žemyn į juslumo sritį, pavyzdžiui, jis 
magiją aiškina būtinu visų daiktų sąryšiu. Juk burtininkas 
yra būtent tas, kuris tam tikriems žodžiams, ženklams, - jus- 
liniams, atskiriems, - priskiria visuotinę galią, burtininkas 
yra tas, kuris maldomis ir t. t. siekia tokius dalykus įjungti į 
visuotinybe, tačiau tai nėra visuotinybė pati savaime, ji ne- 
išplaukia iš pačios dalyko prigimties, o yra suteikta visuoti- 

nybė, kitaip tariant, minties visuotinybė šiuo atveju sau dar 
nesuteikė visuotinės tikrovės. Didvyrio mintis yra tik min- 
tis, o didvyrio poelgis yra tiesa, visuotinybė; būtent veiks- 
mas, jo priemonės yra didis ir visuotinis dalykas. 

Kai Plotinas ir neoplatonikai vadinami svajotojais ir fan- 
tazuotojais, tai jie tokio priekaišto tam tikra prasme visiškai 
nusipelno. Juk didžiųjų šios mokyklos mokytojų: Plotino, Por- 
firijo ir Jamblicho - gyvenimo aprašymuose randame pasako- 
jimų, kurie mumyse žadina vaizdinius apie stebukladarius. 
Kadangi jie palaikė tikėjimą į pagoniškus dievus, tai ir apie 
dievų atvaizdų garbinimą jie teigė, kad jie, atvaizdai, pilni 
dieviškumo ir daro dievišką poveikį. Taigi negalima sakyti, 
kad Aleksandrijos mokyklai nepagrįstai priskiriamas tikėji- 
mas stebuklais.*? Net ir pasakojimuose apie atskirus asmenis 
daug kalbama apie įvairius burtus, - tuo galėjome įsitikinti, 
kai kalbėjome apie Pitagorą; tokios istorijos anuo metu buvo 
kuriamos netgi dažniau negu senovėje. Per visą tuometinį is- 
torijos laikotarpį tokios stebukladarystės vyravo ir tarp krikš- 
čionių, ir tarp pagonių, nes dvasia, pasitraukusi į vidinį gy- 
venimą, žavėjosi begaline šios vidujybės galia ir didybe ir, ne- 
bepaisydama natūralaus įvykių sąryšio, kabinosi į mintį apie 
aukštesnės galios kišimąsi į gyvenimą. Tačiau Plotino filoso- 
finis mokymas yra labai toli nuo viso to; be minėto visiškai 
teorinio požiūrio į dievų atvaizdus, Plotino raštuose daugiau 
nėra nieko, kas būtų priskirtina tokiems stebuklams. Žinoma, 
kas svajingumu vadina bet kokį dvasios kilimą į tai, kas ne- 
jusliška, bet kokį žmogaus tikėjimą dorybe, kilnumu, dieviš- 
kumu, amžinybe, bet kokį religinį įsitikinimą, tas neoplato- 
nikus turės priskirti prie svajotojų; bet tada svajingumas bus 
tiktai tuščias pavadinimas, kurį gali tarti tiktai lūpos tų, kurie 
yra sauso sampročio šalininkai, arba tų, kurie netiki jokiais 
aukštesniais dalykais. O jeigu mes svajingumu pavadinsime 
kilimą į spekuliatyvias tiesas, kurios prieštarauja baigtinėms 
sampročio kategorijoms, tai tada tuo turėsime kaltinti ir alek- 
sandriečius; bet tada taip pat pagrįstai mes galėsime sakyti, 
kad ir Platono bei Aristotelio filosofija yra tik svajonės. Juk 

Plotinas, žinia, susižavėjęs kalba apie dvasios kilimą į masty- 
mą; kitaip tariant, tai veikiau ir yra tikras ir platoniškas Zavé- 
jimasis, kuris yra savęs iškėlimas į minties judėjimo sferą. 

Plotinui prikaišiojamas svajingumas ir remiantis tuo, kaip 
jis apibrėžia arba aprašo atskiros sąmonės santykį su abso- 
liučiosios esmės pažinimu; jo požiūriu, siela, kuri atsitrau- 
kia nuo kūno ir netenka visų vaizdinių, išskyrus grynosios 
esmės vaizdinį, priartėja prie dieviškumo.4“ Plotino filoso- 
fijos principas yra protas, kuris yra pats savyje ir sau. Ploti- 
nas kalba apie tai, kad tikra esamybė sužinoma tik ekstazės 
dėka; bet šita ekstazė neturi būti įsivaizduojama kaip sva- 
jingumo būsena. Jis ją vadina tam tikru sielos supaprastėji- 
mu, dėl kurio ji įgyja palaimingą ramybę, nes pats jos ob- 
jektas yra paprastas ir ramus.** Šitas sielos atsitraukimas 
nuo kūno įvyksta su grynos minties pagalba; veiklumas yra 
mąstymas, bet kartu ir objektas. Taigi tai yra ramus vyksmas 
be karšto kraujo ir vaizduotės. Ir ekstazė nėra vien pojūčių 
ir fantazijos įsiliepsnojimas, o veikiau išėjimas už juslinės są- 
monės turinio ribų; tatai yra grynas mąstymas, kuris yra 
pats pas save ir kuris yra savo paties objektas. Plotinas apie 
šitą būseną dažnai kalba taip, kaip kartą yra pasakęs: „Daž- 
nai, kai aš iš kūno pabundu į save patį ir būnu už kito“, už 
išorinio pasaulio, „ribų, savo paties viduje, aš turiu Zavéji- 
mosi vertą įžvalgą ir gyvenu dievišką gyvenimą“, ir t. t.46 
Tačiau tai, ką jis šitoje ekstazėje sužino, yra filosofinės min- 
tys, spekuliatyvios sąvokos ir idėjos. | 

Tai, dėl ko Plotinas vadinamas svajotoju, iš dalies yra pats 
apibūdinimas, tai, ką jis vadina ekstaze, iš dalies ir pats daly- 
kas. æ. Kai dėl apibūdinimo, tai turime pastebėti, kad tiems, 
kurie Plotiną vadina svajotoju, ekstazė reiškia ne ką kita, o bū- 
seną, į kurią įgena save pamišę indai, brahmanai, vienuoliai 
ir vienuolės, - kad pasiektų gryno pasitraukimo į save pačius 
būseną, jie stengiasi išdildyti savyje visus tikrovės vaizdinius 
ir bet kokį jos matymą, ir tai iš dalies yra pastovi jų būsena, o 
iš dalies šitame nuolatiniame žvelgime į tuštumą, nesvarbu, 
ar ji jiems rodytųsi kaip šviesa, ar kaip tamsa, nėra jokio ju- 


398 


ALEKSANDRIJOS FILOSOFIJA 


dėjimo, jokių skirtybiu, apskritai jokio mąstymo. 8. Dėl paties 
dalyko: tie, kurie yra įsitikinę, kad absoliučioji esmė mąsty- 
me yra ne pats mąstymas, visada kalba apie tai, kad Dievas 
yra anapus sąmonės ir jo mąstymas yra sąvoka apie jį, bet jo 
egzistavimas arba tikrovė yra visai kitas dalykas; antai jeigu 
mes mąstytume ar įsivaizduotume gyvūną ar akmenį, mūsų 
sąvoka apie jį arba mūsų vaizdinys būtų kažkas visiškai kita 
negu pats šitas gyvūnas, taigi tarsi pastarasis ir būtų jo tiesa. 
Tačiau juk čia kalbama ne apie juslinį gyvūną, o apie jo es- 
me; tai jo sąvoka. Gyvūno esmė jusliniame gyvūne glūdi ne 
kaip esmė, o kaip vienis su objektine atskirybe, kuri yra tam 
tikras anos visuotinybės būdas; o kaip esmė tatai yra mūsų 
sąvoka, ir iš tikrųjų tiktai ji yra tiesa, o tai, kas jusliška, yra 
negatyvu. Taigi mūsų sąvoka apie absoliučią esmę yra pati es- 
mé, jeigu ji yra absoliučios esmės sąvoka, o ne sąvoka apie 
kažką kita. Tačiau pasirodo, kad šita esmė Dievo neišsemia; 
juk jis yra ne tik esmė, ne tik savo sąvoka, bet ir savo egzista- 
vimas. Jo egzistavimas kaip grynoji esmė yra mūsų mąstymas 
apie jį; tačiau realus jo egzistavimas yra gamta. Ir šitame rea- 
liame egzistavime Aš yra atskiras mąstantysis; jis šitam egzis- 
tavimui priklauso kaip jo momentas, tačiau jis nėra tas egzis- 
tavimas. Nuo esmės kaip esmės egzistavimo reikia pereiti prie 
egzistavimo kaip realaus egzistavimo, prie egzistavimo kaip 
tokio; bet Dievas kaip toks yra anapus atskiros savimonės. Tai- 
gi Dievas a) yra anapus atskiros savimonės kaip esmė, kaip 
grynas mąstymas, ir šiuo atveju objektinis jo buvimo būdas 
yra įveiktas; B) kaip atskira tikrovė jis yra gamta. Anapus 
mąstymo jis yra tik tikrovė, gamta; tačiau kaip tik pastaroji 
pati sugrįžta į esmę, kitaip tariant, sąmonės atskirumas įvei- 
kiamas. 

Štai kodėl Plotinas buvo vertinamas kaip svajotojas: jo po- 
žiūriu, Dievo esmė yra pats mąstymas ir Dievas glūdi mąsty- 
me. Antai krikščionys sako Dievą vieną kartą buvus jusliniu 
būdu - tam tikru laiku ir tam tikroje vietoje, tačiau taip pat 
tiki jį ir toliau gyvenant jų bendruomenėje ir esant jos dva- 
sia; taip ir Plotinas mano, kad absoliučioji esmė glūdi savimo- 

nės mąstyme ir jame egzistuoja kaip esmė, kitaip tariant, kad 
pats mąstymas yra dieviškas. - Tačiau kad šitame savimonės 
supaprastinime nėra nieko svajotojiška, parodo tai, jog kaip 
tik šitas netarpiškas Žinojimas apie Dievą yra jo mąstymas ir 
supratimas, o ne kažkoks tuščias jautimas arba - tai taip pat 
tuščia - kažkoks matymas. Taigi Plotinas priartėjo prie Dievo 
šitokio supratimo; ir vaizdinga jo kalba irgi gerokai skiriasi 
nuo painių mitinių vaizdinių. Plotino filosofijos idėja yra in- 
telektualizmas arba tam tikras aukštas idealizmas, tačiau są- 
vokos požiūriu jis dar nėra išbaigtas idealizmas. 

O jeigu kalbėsime apie svarbiausią apibrėžtą Plotino min- 
tį, apie tai, kas jo filosofijoje yra objektyvu, apie jos turinį, 
kuris slypi šitoje ekstazėje, šitoje pas save esančio mąstymo 
būtyje, tai savo svarbiausių aspektų požiūriu šitas turinys 
apskritai yra toks, kaip ir buvo kalbėta. 

1. Pradinis dalykas, tai, kas absoliutu, kas yra pagrindas, 
Plotino, taip kaip ir Filono, filosofijoje yra grynoji būtis, ne- 
kintamybė, pagrindas ir priežastis bet kokios besireiškian- 
čios būties; šios grynosios būties galimybė nėra atskirta nuo 
būties tikrovės, ji yra absoliuti tikrovė joje pačioje. Tatai yra 
esmiška vienybė arba vienybė kaip visų esmių esmė. Pradas, 
tiesa yra ne esaties daugis, kuris reiškiasi, ne įprastas daik- 
tų substancialumas, pagal kurį kiekvienas iš jų yra nuo kitų 
atskirtas vienetas, o kaip tik jų vienybė yra ju esmė.“ Sita 
vienybė, tiesą sakant, yra ne viskas; juk viskas yra pirmiau- 
sia atskirybių rezultatas, atskirybių sutelkimas į tam tikrą 
joms svetimą vienybę, atskirybių, kurios kaip esmės čia yra 
pagrindas. Šita vienybė taip pat nėra aukščiau visko, ji ne- 
siskiria nuo esamo visko, antraip ji vėl būtų tik tai, kas mąs- 
toma.“ Ta vienybė, apie kurią kalba naujoji filosofija, kaip 
proto reguliatyvas yra tam tikras subjektyvus principas; Plo- 
tinas teigia aukščiausią objektyvumą, būtį. Šita vienybė ne- 
turi savyje daugio, arba daugis nėra savaime. 

Tatai yra tik absoliuti gryna būtis, taip kaip Parmenido bei 
Zenono filosofijoje, arba tas absoliutus gėris, kurį, kaip matė- 
me, Platonas, o ypač Aristotelis laikė absoliučiu pradu. Pir- 

miausia - kas yra gėris? - „Jis yra tai, nuo ko viskas priklauso 
(cic ò nayta annotta)”, arba pagal Aristotelį - tas, kurio visi 
daiktai geidžia (navra Ta övta tetat), kuris yra jų pradas 
ir kurio jiems visiems reikia, tuo tarpu jam pačiam nieko ne- 
reikia, nes jam pakanka savęs paties, nes jis yra visko matas 
ir riba, jis iš savęs duoda voðç ir esmę (o0ctav), ir sielą, ir gy- 
venima, ir proto veiklumą (reet voūv ėvepyetav). Ir iki Cia vis- 
kas yra gražu; tačiau tai yra per daug gražu (Ynėpxaloc) ir per 
daug gera (ėnėxewva vàv &ptotov) - óxepe-yo90v,* laisvai, ka- 
rališkai viešpatauja minties pasaulyje (BaolheVov év TO 
vont)? — „Tačiau jis pats yra niekas to, ko pradas jis yra. Juk 
kai tu sakai „gėris“, tai tu neturi nieko daugiau prie to pridė- 
ti ir nieko daugiau mąstyti. Kai tu pašalinsi pačią būtį ir tokį 
priimsi gėrį, tai tave apims nuostaba; ir nukreipdamas save į 
gėrį bei įgydamas jame ramybę, tu suprasi jį ir jo didybę iš 
to, kas iš jo plaukia. Ir kai tu šitaip turi būtį prieš save ir ją 
matai šitame jos grynume, tai tu netenki žado 470 

Apie absoliučią būtį Plotinas sako, kad ji yra nepaZini,"! 
taip apie ją sakė ir Filonas, - kad ji yra tai, kas lieka savyje. 
Aptardamas tai, Plotinas yra labai iškalbus ir dažnai sugrįžta 
prie minties, kad siela iš esmės turi įsigyti šitos vienybės mąs- 
tymą pirmiausia negatyviu judėjimu, kuris yra kažkas kita 
negu vien tos vienybės teigimas; tai veikiau skeptinis judėji- 
mas, kuris, peržvelgęs visus predikatus, neranda nieko, tik šį 
vienį. Ir subjektyvaus mąstymo, ir praktinio elgesio tikslas yra 
gėris; vienio apibrėžimas yra svarbiausias dalykas. Visi pre- 
dikatai apskritai, pavyzdžiui, būtis, substancija, vieniui netin- 
ka, nes jie išreiškia kokį nors apibrėžtumą.*“ Jis savęs nejun- 
ta, jis savęs nemąsto, jis pats savęs nesuvokia; juk visame ta- 
me esama tam tikro išskyrimo.*"* Tačiau nors gėris yra tai, kas 
absoliučiai laisva,"* jis nėra sprendžiantis ir neturi valios; juk 
valioje glūdi jos pačios ir gėrio skirtumas." 

Šita būtis yra ir lieka Dievas, ji yra ne už Dievo ribų, o 
jame pačiame, ji yra pats šitas tapatumas. „Absoliuti vieny- 
bė išsaugo daiktus, kad jie neiškriktų, viskame yra viską per- 
smelkiantis, sutelkiantis ir vienijantis ryšys, kuris yra prieš- 

prieša jų susidvejinimo pavojui. Mes tą būtį vadiname vie- 
niu ir gėriu. Būtis nei egzistuoja, nei yra kažkas, nei yra kaZ- 
kokia, ji yra virš visko. Visos šios kategorijos yra paneigtos; 
būtis neturi dydžio, ji nėra begalinė. Ji yra daiktų visatos 
centras, amžinas dorybės šaltinis ir dieviškosios meilės ver- 
smė - apie ją viskas sukasi, į ją viskas nukreipta, iš jos visa- 
da prasideda ir kyla voūc bei savimonė.'** 

Plotinas viską sugrąžina į šitą substanciją; vien tik ji yra 
tiesa, vien tik ji viskame lieka lygi sau. Tačiau iš šito pirmo- 
jo prado viskas išplaukia, ir vienis išsiskleidžia (ir tai susi- 
sieja su pasaulio kūrimu ir visais kūriniais). Tačiau šitas kū- 
rimas negali būti suprastas kaip plaukiantis iš absoliuto, jei- 
gu pastarasis yra apibrėžtas kaip abstraktus, o nėra suvoktas 
kaip savyje veiklus vienis. Šitą perėjimą iš pirmojo į antrąjį 
Plotinas įvykdo ne filosofiškai arba dialektiškai - šis būtinu- 
mas išreiškiamas vaizdiniais ir vaizdais. Antai apie voūg, ši- 
tą antrąjį, apie ėjimą nuo nepaaiškinamojo prie apreiškimo, 
Plotinas sako: „Šitas vienas absoliutus gėris yra šaltinis, ku- 
ris neturi jokio kito prado, bet yra visų upių pradžia, bet tos 
upės jo neišsemia, o jis kaip šaltinis lieka ramus pats savy- 
je“, lieka santykyje su jomis ir taip tas upes kaip tokias iš- 
laiko savyje; taip tos upės, „kurios išplaukia čia ir ten, dar 
neištekėjo, bet jau žino, iš kur ir į kur jos privalo tekėti '.*7 
Šitas išskyrimas yra tas taškas, į kurį Plotinas dažnai sugrįž- 
ta; ir šitas perėjimas prie to, kas apibrėžta, šitas pagimdy- 
mas yra viena svarbiausių jo filosofijos problemų. 

2. Pirmasis, kurį pagimdo šita vienybė, yra jos sūnus, pro- 
tas (voūc), antroji dieviškoji esmė, kitas pradas.4“ Čia iškyla 
pagrindinis sunkumas, jam išspręsti būtinos pastangos - rei- 
"kia suvokti, kaip vienis nusprendė apibrėžti save. Šis suvo- 

kimas net ir dabar yra esminis dalykas. Senovės filosofai dar 
nesuformulavo šio klausimo taip apibrėžtai kaip mes; tačiau 
jie su šiuo klausimu jau susidūrė. Noūc yra jo savęs paties 
suradimas. Jis yra vágs, grynas dvejetas, jis pats ir jo objek- 
tas; jame glūdi visa, kas mąstoma. Jis yra šitas išskyrimas, 
bet grynas išskyrimas, kuris drauge lieka lygus sau. Tačiau 

paprastoji vienybė yra pirmasis pradas.*? — Cia Plotinas 
griebiasi visokių vaizdinių: „Kokio pobūdžio yra šitas gimi- 
mas, kaip iš vienybės apskritai kyla du ir daug - tai nuo se- 
nų laikų Žinomas ir svarstomas klausimas. Kad tai galėtu- 
me žinoti ir pasakyti, turime šauktis Dievo, bet šauktis ne 
girdimu balsu, o patys išskleisdami jam savo sielą maldoje; 
tai mes galėsime padaryti tik tada, kai vieniši savyje eisime 
pas vienišąjį. Apmąstantysis turi būti pats savo viduje kaip 
kokioje šventovėje, jis turi išlikti savyje ramus ir iškilęs virš 
visko, paniręs apmastymuose, kur nėra jokio kitimo.'**? Ta- 
tai visada yra mąstančios sielos nuotaika, į kurią Plotinas 
kviečia ir siekia atvesti. Šitame gryname mąstyme (žiūroje) 
veikia voūc; tai yra pati dieviška veikla. 

„Šitas pagimdymas nėra tam tikras judėjimas, kitimas“; ki- 
timas taria esant kitabūtį ir virsta juo. „Kitimas ir tai, kas yra 
dėl kitimo, taigi kintama, yra trėčia“; o voūg dar yra įžvalgos 
pasilikimas savyje pačioje. „Kadangi protas yra be kitimo iš 
absoliučios esmės, tai jis yra netarpiškas tos esmės atspindys, 
jis nėra kilęs iš kažkokios valios ar sprendimo. O Dievas“, 
kaip vienis, kaip gėris, „yra tai, kas nejuda, kūriniai yra švy- 
tėjimas iš jo, iš to, kas išlieka. Vienis švyti aplink save (nepiAa- 
xtv); protas teka iš jo (£& «ùtoŭ dė uévovtoç) kaip šviesa iš 
saulės (olov Alou TO nepl aUTOV Naunpov, Gornep neprOEoy). 
„Visi, substancialüs “daiktai, kurie yra išliekantys, duoda iš 
savo substancijos kilusią, juos supančią esmę, kuri yra pri- 
klausoma nuo jų“; arba veikiau jis sako, kad tai yra tas pats. 
„Kaip ugnis skleidžia šilumą, sniegas - šaltį, o ypač kaip daik- 
tus supa jų skleidžiamas kvapas“, taip voūc apšviečia būtį. 
„Kas pasiekia savo tobulybe, tas pereina į emanacija - švie- 
sos ratą“,*! skleidžia aplink save puikų kvapa.'? - Šitam at- 
siradimui, šitam gimdymui išreikšti jis taip pat naudoja lieji- 
mosi per kraštus vaizdą, tačiau vienis lieka tuo pačiu vieniu. 
„Kadangi vienis savyje yra tobulas, neturi trūkumų, tai jis pi- 
lasi per kraštus; ir šitas ištekėjimas yra tai, kas pagimdyta. Ta- 
čiau tai gręžiasi į vienj", į gėrį; „vienis yra viso to objektas, 
turinys ir pilnatvé", visa tai pripildyta Dievo ir gėrisi juo. Ir 

šitai yra protas — apskritai šitas pagimdytų dalykų atsigręži- 
mas į pirmąją vienybę. „Pirmoji rimtyje esanti būtis yra ab- 
soliuti esmė, o protas yra šitos esmės žiūra. *** Kitaip tariant, 
protas atsiranda todėl, kad pati į save atsigręžusi pirmoji es- 
mė mato pati save, kad ji yra tam tikras matantis matymas. 
Aplink sklindanti šviesa yra tam tikra vienio Ziüra; saves pa- 
ties linkimas į save (entoTpėpewv, értovpogr) yra Mąstymas, 
kitaip tariant, vou yra šitas judėjimas ratu.** 

Tokios yra svarbiausios Plotino apibrėžtys. Ši idėjos pri- 
gimties apibrėžtis teisinga visų savo aspektų požiūriu. Tačiau 
čia susiduriame su vienu keblumu; mums kelia abejonių pa- 
gimdymo, atsiradimo samprata. Beribis išsiskleidžia; tačiau tai 
galima įsivaizduoti įvairiausiais būdais. Antai naujaisiais lai- 
kais daug buvo kalbama apie atsiradimą iš Dievo; tačiau ta- 
tai visada yra tam tikras juslinis vaizdinys, tai, kas netarpiš- 
ka. Išsiskleidimo būtinumas šitaip neišreiškiamas; čia tiktai ta- 
riama, kad taip vyksta. Tėvas pagimdo amžinąjį sūnų, ir to 
vaizduotei pakanka; tačiau sąvokai šita apibrėžties, judėjimo 
netarpiškumo forma nėra pakankama. Taigi idėja kaip šita tre- 
jybė savo turinio požiūriu yra suvokta visiškai teisingai, ir tai 
labai vertinga; šitos apibrėžtys teisingos, bet nepakankamos. 
Paprastoji vienybė, jos tapsmas yra ana visų predikatų įvei- 
ka, taigi tai yra absoliutus negatyvumas; atsiradimas ir yra bū- 
tent anas negatyvumas savaime - todėl nereikėtų pradėti nuo 
vienybės ir pereiti prie dvejybés. - Iš Plotino dar būtų gali- 
ma pateikti daug gražių dalykų, nors jis dažnai kartoja tas pa- 
čias mintis; nuolatos randame sugrįžimą į visuotinybe, o tai 
nėra tikras minties ėjimas į priekį. 

Šitas protas yra tiktai įvairiopų idėjų turinys. Visuotinybė, 
„kuri yra pats protas ir jo objektas, dar visiškai nėra svetima 
nei objektui, nei sau, ji nėra supriešinta su juo. Taigi Dievas 
yra išsiskyrimas, išsiplėtojimas, bet kartu jis yra atsigręžimas 
į save patį; šita dvejybė yra tiesiog vienybėje, pastaroji yra jos 
objektas. Tai, kas mąstoma, čia nėra už voüc ribų, voðç minty- 
je turi tik pats save kaip mąstantį. Mąstymo objektas, tai, į ką 
mąstymas linksta atgal, yra absoliuti vienybė, į kurią kaip to- 

kia niekas neįsiskverbia ir kuri yra neapibrėžiama, ji lieka tai, 
kas nepažinta. Tačiau mąstymas yra toks, kad jis pats yra sa- 
vo paties objektas; ir dėl to jis turi tam tikrą objektą, įtarpini- 
mo ir veiklos, apskritai jame glūdi dvejybė (vgs). Tatai yra 
mąstymas kaip mąstymo mąstymas.*** Kitaip tariant, šitas 
mąstymo savyje formavimas, kadangi tas mąstymas yra sa- 
vo paties objektas, Plotino požiūriu, yra tikrasis intelektualus 
pasaulis, kuris tam tikru būdu susijęs su jusliniu pasauliu, ta- 
čiau šis yra tik netobula ano kopija. Ir daiktai, kurie yra įžvel- 
giami tokie, kokie jie yra šitame absoliučiame mąstyme, yra 
kaip Aó6yot arba kaip savo sąvokos bei esmės; jie yra juslinių 
esmių provaizdžiai (Platono išsireiškimu), kaip pirma matė- 
me pavyzdyje apie 3altinj.**6 

Tačiau ta mąstymo apibrėžtis, kad jis yra savęs paties 
mąstymas, yra visiškai aristoteliška. Bet Plotinas ir aleksan- 
driečiai čia žengia tą žingsnį į priekį, kad, jų požiūriu, šita 
aristoteliška apibrėžtis, tai, kas mąstoma, ką mintis pagim- 
do, - yra tikra visata, intelektualusis pasaulis; tai, kas Plato- 
no filosofijoje yra idėjos, čia yra formuojantis, gimdantis 
protas ir intelektas, kuris šituose kūriniuose tikrai yra ir pats 
yra savo objektas, mąsto pats save. 

. Plotinas, taip kaip pitagorininkai, sako, kad daiktai kaip 
skaičiai yra šitame Adyos. „Bet skaičius nėra tai, kas pirma, o 
vienybė nėra skaičius. Pirmas skaičius yra dvejetas, bet dve- 
jetas kaip neapibrėžta vienybė; vienis yra tai, kas apibrėžia 
pastarąją. Jis taip pat yra ir siela. Skaičius yra tai, kas tankų; 
tai, ką pojūtis priima kaip esama, yra vėlesnis dalykas '**?. 

Tai, kaip šita daugybė sąvokų glūdi prote, Plotinas api- 
brėžia tardamas, kad jos prote yra taip, kaip kad elementai 
konstituoja daiktą, - ne kaip tarpusavyje indiferentiškos rū- 
šys, o kaip skirtybės, kurios visiškai susivienija, taigi jas ne 
indiferentiškai išskiria erdvė, o vidinis skirtumas, sąvoka; ar- 
ba, kitaip tariant, jos prote nėra kaip esamos dalys.*“* Tokiu 
būdu protas apibrėžiamas kaip negatyvi vienybė. Apibūdi- 
nimas, kad sąvokos glūdi prote taip, kaip kad daiktą suda- 
ro elementai, yra netinkamas, jeigu jų santykis apibrėžiamas 

kaip santykis daliu, i$ kuriu susideda visuma (dalys yra in- 
diferentiškos viena kitos atžvilgiu, kiekviena iš ju yra sau ir 
savaime): taip įsivaizduojamas vanduo, titnagžemis ir t. t. 
tam tikrame kristale, tarsi jie ten būtų kaip tokie. Elementų 
būtis yra neutralumas, kuriame kiekvienas iš jų kaip tai, kas 
indiferentiška, kaip esamybė yra įveiktas; jų vienybė yra ne- 
gatyvioji vienybė, vidinė esmė, individualumo principas, tu- 
rintis savyje skirtybes. 

3. Kintamam pasauliui būdingas skirtumas. Savaime ana for- 
mų daugybė slypi prote; tačiau jos yra ne tik jame, bet ir jam - 
tai yra jo skirtumas jo objekto forma. Konkrečiau kalbant, ši- 
tas buvimas protui yra trejopas. «. Taigi protui egzistuoja ne- 
kintamasis, vienybė; jis savo vienybę mąsto kaip objektą. B. Jis 
mąsto savęs skyrimąsi nuo esmės; skirtumas, arba esamybės 
daugybė, jam yra objektas. Jis yra pasaulio sukūrimas; jame 
viskas turi savo skirtumą ir apibrėžtumą (formą) kitų daiktų at- 
žvilgiu, ir tai yra jų substancija. y. Substancialumas, išlikimas 
mąstančiajame yra apibrėžtumas; todėl proto gimdymas arba 
visų daiktų ištekėjimas iš jo yra toks, kad jis pasilieka viskuo 
užpildytas arba, kitaip tariant, jame viskas netarpiškai išnyks- 
ta. Ir jis yra šitų skirtybių įveika arba vieno daikto virtimas ki- 
tu; būtent toks yra jo savęs mąstymo būdas arba tokiu būdu 
jis yra savo objektas. Tatai ir yra kitimas. Kadangi voUq pats sa- 
ve mąsto kaip save keičiantį, bet kartu ir kaip šiame kitime pas 
save išliekantį paprastą, tai jis mąsto gyvenimą apskritai. Ir tai, 
kad jis sau yra toks objektas, savo paties momentai, kuriuos jis 
teigia kaip esamus, - tai ir yra tikra, gyva visata. Šitas ištekėji- 
mo iš savęs paties apsigręžimas, šitas savęs mąstymas yra am- 
žinas pasaulio kūrimas.**? 

Iš šitų Plotino minčių aiškėja, kad čia pirmiausia yra įveik- 
tas kitabūtis, tai, kas svetima. Egzistuojantys daiktai savaime 
yra sąvokos. Dieviškasis protas yra jų mąstymas, ir tas jų bu- 
vimas mąstomiems dieviškajame prote yra jų egzistavimas; 
jų egzistavimas yra ne kas kita, o pats šitas buvimas mąsto- 
miems. Jie yra mąstymo momentai, ir kaip tik dėl to jie yra 
būties momentai. - Atvauis ir ėvėpyeix formos Plotino irgi 

dažnai vartojamos, jam jos yra svarbiausios apibrėžtys; jis jas 
labai plačiai išskleidė. — Prote (voc) jis skiria mąstymą (voūę), 
mąstoma (vonrov) ir Mintį (vonotę), todėl voðç yra ir vienis, ir 
viskas; o vonotę yra skirtybių vienybė.“ „Mintis“ yra ne vie- 
nybė, o veikiau produktas; tačiau ir mintis, t. y. subjektas, kyla 
į Dievą. Mąstymo skirtumas nuo išorinio Dievo čia atpuola; 
todėl neoplatonikai ir kaltinami svajingumu, o ir jie patys 
šiuo atžvilgiu kalba nuostabą keliančius dalykus. 

Įdėmiau patyrinėjus šį trejopą mąstymo būdą - mąsty- 
mas kaip paprastumas, kaip skirtingumas ir kaip kintamu- 
mas, - matyti, kad jame glūdi trys principai. Pirmasis būdas 
yra paprastas, skirtumų neįžvelgiantis savo objekto maty- 
mas, arba jis yra šviesa. Tai ne materija, o gryna forma, veik- 
mė. Erdvė yra abstraktus grynas šios veikmės tolydumas, ne 
pati veikmė, o jos nenutrūkstamumo būties forma. Protas 
kaip šitos šviesos mąstymas pats yra šviesa, bet savyje reali 
šviesa arba šviesos šviesa.“! 

a. Trys pradai yra vienis, voüg ir siela. „Noūg, toks koks jis 
yra, yra amžinas veiklumas. Judėjimas į jį ir apie jį yra sie- 
los veikimas. Aoyoc, pereidamas nuo voūs prie sielos, pada- 
ro sielą mąstančią nieko neįterpdamas tarp jų. Mąstymas 
(voūs) yra ne kažkas daugeriopa, o kažkas paprasta, jis yra 
mąstymas, nes mąsto. Tikrasis voóg (ne mūsų, koks jis yra, 
pavyzdžiui, geisme) mąsto mintyse, ir tai, ką jis mąsto, nė- 
ra už jo; jis pats yra tai, ką jis mąsto, jis būtinai turi mintyje 
save patį ir mato save patį - ir mato save patį ne nemastan- 
tj, o mąstantį. - Mūsų siela yra iš dalies amZinybéje" (švie- 
soje), „ji yra visuotinės sielos dalis; pastaroji iš dalies yra am- 
žinybėje ir išteka iš jos, bet taip, kad ir toliau mato save pa- 
čią ir nekeičia šio matymo dėl kokio nors ketinimo. Visumos 
puošnumas kiekvienam kūniškam daiktui suteikia tai, ką jis 
sugeba įvykdyti pagal savo paskirtį ir prigimtį, kaip kad vi- 
duryje esanti ugnis viską aplink save sušildo'***. 

„Vienis neprivalo būti vienišas, antraip viskas būtų pa- 
slėpta ir neturėtų jokio pavidalo jame, ir nebūtų nieko iš to, 
kas yra, jeigu jis būtų savyje; ir nebūtų būtybių daugybės, 

kurias pagimdé vienis, jeigu nebūtų įgiję kilties (rpóo3ov) tie, 
kurie gavo sielu tvarka; taip pat negalétu büti ne tik sielu, 
bet negalétu pasirodyti ir tai, kas privalo büti ju pagimdy- 
ta. Juk kiekvienai prigimčiai būdinga kažką padaryti ir išryš- 
kinti pagal save, kaip kad sėkla plaukia iš tam tikros neda- 
lomos pradžios. Niekas nekliudo, kad viskam būtų suteikta 
dalelė gėrio prigimties."*? Plotinas tarsi palieka viską, kas 
kūniška, kas jusliška, nuošalyje, neturi jokio intereso ir pa- 
grindo tatai aiškinti, o siekia tiktai nuo visko apsivalyti, kad 
tai nepakenktų visuotinei sielai ir mūsų sielai. 

b. Toliau Plotinas kalba apie materialaus pasaulio prado, 
apie blogio kilmę. Juslinio pasaulio pradas yra materija; apie 
šią materiją Plotinas filosofuoja daug, o, remdamasis ja, jis 
taip pat daug kalba apie blogį. Materija yra nesamybė (o0x 
öv), kuri savyje turi esamybės vaizdą. Daiktai yra skirtingi 
dėl savo grynos formos, dėl juos išskiriančių skirtybių; skir- 
tybių visuotinumas yra negatyvumas, ir tai yra materija. Pir- 
ma absoliuti vienybė yra būtis, o šita objektiškumo vienybė 
yra negatyvumas; ji neturi jokių predikatų ir savybių, jokios 
figūros ir t. t. Taigi ji pati yra tam tikra mintis, gryna sąvo- 
ka, - gryno neapibrėžtumo sąvoka, kitaip tariant, ji yra vi- 
suotinė galimybė be energijos. Plotinas labai gerai aprašo ši- 
tą gryną galimybę ir ją apibrėžia kaip negatyvų pradą.“ 
Apie tai Plotinas kalba plačiai. 

„Bronza yra statula tik kaip galimybė. Tame, kas nėra kaž- 
kas išliekama, galimybė (tò ðuv&uet) buvo kažkas visiškai ki- 
ta. Bet jeigu gramatikas kaip galimybė tampa juo ir kaip tik- 
rovė (švepyeia yšvyTau), tai tokiu atveju galima ir tikra yra 
tas pats. Nežinantysis yra toks tik sąlygiškai (xata ovu- 
„BeBnxos), ir ne dėl to, kad yra nežinantis, o dėl to, kad jis 
yra žinantis kaip galimybė. Siela, esanti sau, išlaiko tai, kas 
ji yra kaip galimybė, ir dėl to, kad ji yra žinanti (A dė duy, 
xa9' éauthv Éyouca TO ðuvauet Ty rep xat értotyjuov, Éct 
o0v ooet TO duvauei: Anima vero secundum se ipsam existens 
apta, in potentia perdurat etiam quatenus est sciens, servatque ad- 
huc dicitur in potentia). Nebütu netinkama energija, kadangi 


408 


ALEKSANDRIJOS FILOSOFIJA 


ji egzistuoja kaip energija, o ne vien kaip galimybe, vadinti 
forma ir idėja (ci3oc), vadinti ja ne energija apskritai 
(&rAàc), o kažkokio apibrėžto dalyko energija (toð xai 
evepystav, sed potius huius actum. Fic.). Juk mes, galimas daik- 
tas, galime pavadinti tikresne (xuptocepov) tam tikrą kitą 
energiją, kuri yra priešinga į tikrovę vedančiai galimybei (t7 
ėnayoVoN švėpyetav, quae educit in actum), nes galimybė iš 
tam tikro kita gauna buvimą kaip tikrovę. Mat galimybės dė- 
ka galimybė įgyja savyje pačioje tikrovę, kaip kad įgūdis ir 
su juo susijęs veiksmas, kaip drasumas ir drąsus poelgis"*^. 

„Jeigu tame, kas mąstoma“ („inteligibilus pasaulis“ yra ne- 
tinkamas išsireiškimas; čia niekur nekalbama apie pasaulį, o sa- 
koma £v totg vorjcotc), „nėra materijos, nes materija yra tai, kas 
yra kaip galimybė (ún èv 7, tò duvaue:), ir niekas netampa nei 
kaip“ (utpote, o ne quam) „toks, kurio dar nėra, nei kaip toks, 
kuris keičiasi į kita, arba kaip liekantis pagimdo kita, arba iš sa- 
vęs išeidamas leidžia būti kitam vietoj savęs, tada čia nėra vien 
tik kažkas galima, o yra ta vieta, kur“ (ne karalystėje, in regno) 
„yra esamybė ir amžinybė ir kur nėra laiko. Čia materija būtų 
kaip forma (et9oc), taip kaip siela, tam tikra forma, yra materi- 
ja kitam (góc ëtepov)“.% (Čia prasideda labai neaiškūs daly- 
kai.) - Materija apskritai nėra actu."" „Ji yra esamybė kaip gali- 
mybė. Jos būtis yra tik tai, kas paskelbia tapsma (tò sivai aoc; 
uóvov TO UueMOv ėnAYYEMOLUEvov), nes jos būtis pavirsta tuo, 
kas egzistuos (ò £ocat). Tai, kas egzistuoja kaip galimybė, yra 
ne kažkas, o viskas“; tik energija yra apibrėžta. „Materija visa- 
da lieka linkstanti į kita (uėvovox poc Año), ji yra būsimojo 
galimybė (uvet oboa npòs TA ėpelAs). Ji paliekama kaip 
blyškus ir apniukęs vaizdas (etŠoJov), kuris nesiduoda formuo- 
jamas. Ar materija kaip tikrovė yra vaizdas? Taigi kaip tikrovė 
ji yra melas? Tai yra tas pat kaip teisingas melas (&Avj9tvov 
Veūdoc), kaip iš tiesų nesama (övtwç UA öv)“; energija ją paver- 
čia netiesa. „Taigi kaip tikrovė tatai nėra kažkokia esamybė, kuri 
savo tiesą (tai, kas ji iš tikrųjų yra) „turi (tò &Av9&c Eyovtt) ne- 
samybėje (uh OvTt)“; tokios esamybės tiesoje nėra, „nebūtyje ji 
turi savo būtį . Nebūtis išreiškia materijos prigimtį, tai yra jos 

kaip gryno negatyvumo apibrėžtis. „Jeigu iš klaidos bus atim- 
ta jos klaida, tai bus atimta visa ta esmė, kurią ji turėjo. Lygiai 
taip pat, jeigu tu į tai, kas turi savo būtį ir savo esmę kaip gali- 
mybe, įvesi tikrovę, tu sugriausi šios substancijos priežastį, nes 
jai būtis buvo galimybė. Jeigu norima materiją išsaugoti nepa- 
liestą, ją reikia išsaugoti kaip materiją; todėl, kaip atrodo, mes 
turime sakyti, kad ji yra tik kaip galimybė, kad ji pasiliktų tas, 
kas ji yra.'*8 

c. Blogis kaip gėrio priešybė dabar tampa nagrinėjimo ob- 
jektu, ir apskritai blogio kilmės klausimas turi dominti Zmo- 
gaus sąmonę. Negatyvumą mąstymo požiūriu aleksandriečiai 
teigė kaip materiją. Kadangi dabar atsirado konkrečios dva- 
sios sąmonė, tai ir abstraktus negatyvumas suvokiamas šituo 
konkrečiu būdu kaip esantis dvasios viduje, taigi jis suvokia- 
mas kaip dvasios negatyvumas. Plotinas šitą blogio klausimą 
nagrinėja dažnai, tačiau mąstymas tame nagrinėjime nenu- 
eina toli. Apskritai čia vyrauja vaizdiniai, kad sielos veikimas 
yra judėjimas į vieni, kad tarp sielos ir Aóyoç nieko nėra, nes 
mintis kaip savo objektą turi tik save, mato save kaip mąs- 
tancia.*? Gėris yra tai, nuo ko viskas priklauso, kas viską pa- 
žymi kas yra kas, jis yra tas, kam savęs pakanka, jis yra visko 
matas, pradas ir riba visko, kas suteikia ne tik gražumą, bet 
ir sielą bei gyvenimą; karališkai viešpataudamas mintyje, jis 
yra virš to, kas geriausia?“ „Gėris yra voüc, bet ne toks pro- 
tas, kokį jį mes tariame esant - kuris, remdamasis tam tikra 
prielaida (x xgpot«occoc), save pripildo ir supranta tai, kas 
jam sakoma, kuris sprendžia ir iš to, kas išplaukia, kuria te- 
oriją ir iš padarinių pažįsta tai, kas yra, kaip kažką, ko prieš 
tai jis neturėjo, o prieš savo pažinimą buvo tuščias, nors jis 
buvo protas. O šitas voūc, intelektas, turi viską, yra viskas ir 
gyvena pas save", jame slypi viskas; „jis turi viską to neturė- 
damas", nes jame tai glūdi kaip idealu, kaip inteligibilu. „Ta- 
čiau jis to neturi ta prasme, kuria apie kokį nors turimą daly- 
ką sakoma, kad jis yra kažkas kita ir svetima; tai, ką turi šis 
protas, nuo jo nesiskiria. Juk jis yra visiškai kiekvienas ir vi- 
sur viskas, jis nesimaišo, o visada yra savaime ir sau." 

„Tas, kas pritampa prie jo, pritampa prie jo ne kaip prie 
viso, o pritampa tiek, kiek gali. Ir jis“ (voūę) „yra pirmoji ano" 
(baigtinio voüc) „energija“ — arba ano energija yra pirmoji - 
„ir pirmoji substancija, nes anas pasilieka savyje“ (kaip baig- 
tinis). „Jis veikia apie aną, mat jis aplink jį gyvena (?). Esanti 
už jo ir apie jį besisukanti“ (yopeUoaox, circa hunc se versans) 
„Siela, žiūrėdama į jį ir iš vidaus jį matydama, per jį įžvelgia 
Dievą; tatai ir yra turtingas ir palaimingas dievų gyvenimas.“ 
Intelektas yra veikla, tačiau kaip tokia jis liejasi per kraštus ir 
išeina už savo ribų; taigi ji yra skaidanti, tačiau savo skirtu- 
me turėdama reikalą tik su savimi, ji lieka dieviškoje vieny- 
bėje ir jos turtingame ir palaimingame gyvenime. „Ir jeigu 
viskas apsiribotų tuo, tai nebūtų blogio. Tačiau yra pirmieji 
gėriai ir antrieji, ir tretieji, visi supa visko karalių, ir šis (ėxetvo) 
yra visu gėrių pradininkas, ir viskas yra jo"; tačiau čia jau glü- 
di skirtumo momentas - „ir antrieji gėriai sukasi apie (regt) 
antruosius, tretieji - apie trečiuosius“ ?0! 

„Jeigu tai yra esamybė ir tai, kas yra dar aukščiau už bū- 
tį, tai blogis nėra esamybėje nei tame, kas yra dar aukščiau 
už būtį; juk tai yra gėris. Taigi lieka vien tai, kad blogis, jei- 
gu jis yra, slypi nesamybėje kaip tam tikra jos forma - ta- 
čiau nesamybę reikia suprasti ne kaip visai nesančią, o tik 
kaip esamybės kita“. Blogis nėra absoliutus, nuo Dievo ne- 
priklausomas pradas, kaip apie jį manė gnostikai, manichė- 
jai. „Jis nėra tam tikra nesamybė, tokia kaip judėjimas ir rim- 
tis esamybėje, jis yra kaip tam tikras esamybės atvaizdas 
(cix&v TOU övtoç) arba net kaip kažkas dar daugiau - kaip 
nesantis (7, x«t čti ušMov uh čv). Tai juslinė visata.“ Blo- 
gis šaknijasi nebūtyje. 

Aštuntoje pirmosios eneados knygoje jis sako: „Tačiau 
kaip blogis pažįstamas? Kai mąstymas nusigręžia nuo savęs, 
atsiranda materija. Materija atsiranda tik kaip kita abstrak- 
cija. Mes sakome, kad tai, kas lieka atėmus idėjas, yra mate- 
rija“, blogis. „Mintis dėl to tampa tuo, kas yra kita, neminti- 
mi, nes ji išdrįsta save nukreipti į tai, kas jai nėra sava (do 
xat voUG &AAoG OUTOG, oÙ voüc, toAuTzjo«G LOctv TA UA aùtoŭ)”, 

o nesáva jai yra materija, ir tai yra blogis. „Kaip kad akis nu- 
sigręžia nuo šviesos, kad pamatytų tamsą, kurios šviesoje ji 
nemato, - kaip tik tai ir yra tam tikras matymas, kuris yra 
nematymas, - taip ir mintis kenčia priešingybę to, kas ji yra, 
kad pamatytų savo priešingybę (Éxa9& ToUvavTiov 7 ott, 
iv (By TO aoc évavctoy)" 9? Šitas abstraktus kita ir yra blo- 
gis. Besaikio matymas ir yra nematymas. „Tai, kas jusliška, 
saiko“ — 6poc, voūc - „atžvilgiu yra besaikis, begalinis“; beri- 
bis „atžvilgiu to, kas ribota (nėpac), yra tai, kas neapibrėžta, 
nerimsta, nepasotinama, kas tiesiog stokoja. Toks jusliškumo 
pobūdis jam yra ne akcidencija (svuBeBnxoTa), o jo substan- 
cija (obota)". Tai, kas jusliška, visada nukreipta į tapsmą; ne- 
galima sakyti, kad tai yra, o tiktai galima sakyti, kad tai vi- 
sada bus. - „Į voóg nukreipta (veLouox) siela yra gryna, ji ne- 
prisileidžia materijos ir viso to, kas neapibrėžta ir besaikiška 
(&ópto voc xat dueTpov). 50 

,laciau jeigu yra géris, tai kodél bütinai turi büti ir blogis? 
Todėl, kad tame, kas yra visuma, materija turi būti, todėl, kad 
iš priešybių būtinai susideda visuma. To nebūtų, jeigu nebū- 
tų materijos. Pasaulio prigimtis yra sumaišyta iš voūc ir būti- 
numo. Būti pas dievus reiškia būti tame, kas mąstoma, nes jie 
yra nemirtingi. Taip mes galime suprasti ir blogio būtinumą. 
Juk kadangi yra ne vien tik gėris, tai materija būtina kaip gė- 
rio priešingybė, kad jis pasirodytų.“ Tatai yra xpóo9oc, šis iš- 
ėjimas yra veikla ir apsigręžimas į save, taigi išsiskyrimas ir 
priešybių pasirodymas savyje. Kad pasirodytų gėris, būtina 
materija, ir ji yra galutinė priešprieša tam pasirodymui. „Ar- 
ba galima pasakyti ir taip, kad kraštutinis dalykas, kurį suke- 
lia nuolatinis smukimas ir atkritimas ir už kurio nebegalima 
nusmukti dar žemiau, yra blogis; būtinai turi būti kažkas po 
pirmojo, taigi taip pat ir kraštutinis. Ir tai yra materija, ji jau 
nebeturi nieko iš gėrio; ir tai yra blogio būtinumas.“*0 

„Materija yra tikroji nebūtis kaip save patį įveikiantis ju- 
dėjimas; ji yra absoliutus nerimas, tačiau šis pats yra rimtis, 
tai yra priešingumas pats savaime; materija yra didumas, ku- 
ris yra mažas, mažumas, kuris yra didelis, ji yra daugiau, ku- 

ris yra mažiau, mažiau, kuris yra daugiau. Apibrėžta kuriuo 
nors vienu būdu, ji veikiau yra to priešybė; kai ji įžvelgiama, 
teigiama, ji nėra teigiama, ji pasprunka; arba kai ji neteigia- 
ma, ji teigiama - taigi ji yra tiesiog apgaulinga." Todėl pati 
materija yra nenykstama, ji gali virsti į nieką;?? pati kitimo 
idėja yra tai, kas nenyksta, bet tai, ką ši idėja apima, yra kin- 
tama. Tačiau šita materija nėra visiškai beformė; matėme, kad 
protas su savo objektu santykiuoja trečiuoju būdu - kaip su 
savo skirtumu. Šitas santykis, virsmas, kitėjimas yra visatos 
gyvenimas, visuotinė jo siela. Jos būtis nėra prote vykstantis 
kitėjimas, jos būtis - tai jos netarpiškas savęs mąstymas. 
Plotino, kaip ir Pitagoro, filosofijoje svarbiausia yra sielos at- 
vedimas (dyvyn) į dorybę. Jau matėme, kad Plotinas dažnai 
priekaištauja gnostikams, ypač devintoje antrosios eneados 
knygoje. Gnostikai tiesa padarė tai, kas dvasiška, intelektualų; 
gnostikų vardą jie gavo nuo žodžio yvóotc, pažinimas. Jie rė- 
mėsi krikščionių knygomis, tačiau jie viską traktavo kaip tai, 
kas dvasiška; esaties, tikrovės formą, kuri Kristaus asmenyje 
yra esminis momentas, jie pavertė visuotine mintimi. Pasisa- 
kydamas prieš gnostikus, Plotinas kaip esminio dalyko tvirtai 
laikosi inteligibilumo ryšio su tikrove. Jis sako: „Gerais tampa- 
ma ne pasaulio, jame esančių dievų ir kitų gražių dalykų nie- 
kinimu. Blogas žmogus niekina dievus, ir tik tai darydamas jis 
pasidaro tikrai blogas. Ir tada jų apsimestinė pagarba inteligi- 
biliems dievams (voņtoùg 9eouc) neturi jokio atitikmens (dovu- 
nads &v yévoito, consentaneum sive cognatum nihil habet)." 
Gnostikai tvirtina, kad jie mastomiems dievams reiškia aukš- 
čiausią pagarbą; tačiau jeigu apsiribojama tik tuo, kas mąsto- 
ma, tai nebūna harmonijos mintyse ir tikrovės pasaulyje. „Sie- 
los, esančios tikrovės pasaulyje, daug labiau giminingos su te- 
nykščiu, o ne su mūsų pasauliu. Ar galimas daiktas, kad šitas 
tikrovės pasaulis būtų atkirstas nuo ano? Tie, kurie niekina gi- 
minystę su anuo (ėxetvocę), jį pažįsta tik žodžiais (Moyo, verbis 
Fic.). Negi būtų dievobaiminga tikėti, kad apvaizda (rpóvota)", 
dieviškumas, „nepasiekia to, kas čionykštiška (sig rd Tf0e)? Ko- 
dėl Dievui nebūti ir čia? Antraip iš kur jis žinotų, kad jie“, žmo- 

nés, „yra čia?“ - „Taigi jis yra drauge su viskuo ir yra šiame pa- 
saulyje, kad ir kokiu būdu tai būtų, o tai reiškia, kad pasaulis 
jame dalyvauja. Jeigu jis toli nuo pasaulio, tai jis toli ir nuo mū- 
sų; ir jūs tada nieko negalėtumėte pasakyti apie jį ir jo kūri- 
nius. Šitas pasaulis taip pat yra jo, jis nėra jo apleistas ir nebus 
jo apleistas. Juk visuma daug daugiau negu dalis dalyvauja 
Dievo apvaizdoje, ir dar daugiau joje dalyvauja pasaulio siela. 
Tatai įrodo pasaulio būtį ir protingumą. ?* 

Taip apibrėžtai Plotinas pasisako prieš gnostikus ir prieš 
grynąjį intelektualumą. Gnostikai buvo priešiški Vakarų Baž- 
nyčiai, ir ši su jais nuolat kovojo; tai, kad Kristuje buvo nei- 
giamas arba iš jo pašalinamas esaties momentas, buvo pirmų- 
jų krikščionybės šimtmečių erezija. Gnostikai sakė, kad Kris- 
taus esatis buvo tik tam tikras tariamas kūnas. Visiškai to 
paties požiūrio laikėsi ir manichėjai, sakydami, kad Dievas, 
gėris, pasirodo, apšviečia ir taip pagimdo tam tikrą inteligi- 
bilų pasaulį. Tada trečiasis momentas yra voūc, dvasia kaip ap- 
sigręžianti, teigianti antrąjį ir pirmąjį momentus kaip vienį, 
juntanti juos kaip vienį, ir šitas jutimas yra meilė. Idėją šita 
erezija pažįsta labai gerai; tačiau ji atmeta tą pavienės tikro- 
vės formą, kuria krikščionių religijoje tikrovė įsivaizduojama. 
Todėl Kristaus nukryžiavimas čia pasirodo tik kaip tariamas 
nukryžiavimas, jis suprantamas tik alegoriškai - kad tai yra 
tam tikras įkalintos sielos kančių vaizdas. Taip atsiranda vaiz- 
dinys, kad Kristus yra nukryžiuotas visame pasaulyje, kad jis 
kenčia sieloje, kad tai yra mintinis nukryžiavimas. Vegetacija 
sujungiamos šviesos dalys, ir šis susijungimas pasirodo kaip 
augalai.” Tokį vaizdinį gnostikai vertina kaip visuotinę idė- 
ją, kuri pasikartoja visose atskirose prigimtyse - augaliniuo- 
se ir gyvuliniuose procesuose, taip pat sielos prigimtyje. Tai- 
gi Plotinas ir pasisako prieš tokius gnostikų vaizdinius. Ir Baž- 
nyčia pirmiausia teigia dieviškosios ir žmogiškosios prigimties 
vienybę. Toks vaizdinys krikščionių religijoje įsitvirtino ir bu- 
vo įsisąmonintas, todėl žmogaus prigimtis jos tikrovėje čia 
vertinama kaip „šita“, taigi ji nėra suprantama tik alegorine 
arba filosofine prasme. 


414 


ALEKSANDRIJOS FILOSOFIJA 


Tatai ir yra svarbiausioji Plotino intelektualizmo ir idea- 
lizmo idėja, tie bendrieji jo vaizdiniai, kuriais jis paaiškina 
visus ypatingus dalykus; šitas paaiškinimas dažnai būna 
vaizdinis. Tai, ko pasigendama Plotino filosofijoje, yra du 
momentai. «. Kaip sakyta, pasigendama sąvokos. Susidveji- 
nimas, emanacija, ištekėjimas arba išėjimas, pasirodymas, iš- 
kritimas - tai žodžiai, kurie daug turėjo atlaikyti ir naujai- 
siais laikais, bet iš tikrųjų jie nieko nesako. Skepticizmas ir 
dogmatizmas, kaip sąmonė, kaip pažinimas, teigia subjek- 
tyvumo ir objektyvumo priešingumą; Plotinas jį atmetė ir 
pakilo į pačią aukščiausią sferą, į aristotelinį mąstymo mąs- 
tymą; iš Aristotelio jis perėmė daug daugiau negu iš Plato- 
no. Jis nėra dialektiškas - nei išeidamas pats iš savęs, nei 
kaip iš pačios savęs į save sugrįžtanti sąmonė. 

B. Tolesnis nusileidimas - iš dalies prie gamtos, iš dalies 
prie sąmonės, kuri reiškiasi - nors jis yra aukštosios sielos 
veiksmas, bet jame daug savivalės, jam nebūdingas sąvo- 
kos būtinumas, nes tai, kas turėtų būti apibrėžta sąvoko- 
mis, čia pateikiama įvairiais vaizdais, suteikiama tam tikra 
tikrovės forma, - ir tai yra mažų mažiausia netinkama ir 
neadekvati išraiška. Aš pateiksiu tik vieną pavyzdį. Mūsų 
siela priklauso ne vien proto pasauliui, kuriame ji buvo to- 
bula, palaiminga ir neturėjo jokių ydų; tik jos mąstymo ga- 
lia priklauso pirmajam protui. Jos gebėjimas judėti, ji kaip 
gyvenimas, ištekėjo iš samprotaujančios pasaulio sielos, o 
jos jutimas - iš juntančio pasaulio sielos. Plotinas teigia, 
kad pirmoji pasaulio siela yra netarpiška veikmė proto, ku- 
ris yra savo paties objektas; ji yra gryna siela, esanti virš 
Žemės, ji gyvena viršutiniame žvaigždynų danguje. Šita 
pirmoji siela gimdo; iš jos savo ruožtu išteka visiškai jusli- 
nė siela. Atskiros, ypatingos, nuo visumos atskirtos sielos 
poreikis suteikia jai kūną; šį ji įgyja viršutinėje dangaus sri- 
tyje. Kartu su šituo kūnu ji gauna fantaziją ir atmintį. Ga- 
liausiai ji patraukia prie juslinio pasaulio sielos; iš pasta- 
rosios ji gauna pojūčius, geismus ir vegetaciniu būdu save 
palaikančią gyvybę.?!? 

Šitą atkritimą, šitą tolesnį sielos sukünéjima aprašo Plo- 
tino sekėjai; siela iš Paukščių Tako ir Zodiako nusėda žemiau 
esančiose planetų sferose ir kiekvienoje iš jų įgyja naujų ge- 
bėjimų ir pradeda lavinti savo galias: pirmiausia ji Saturne 
įgyja gebėjimą spręsti apie daiktus, po to Jupiteryje įgyja va- 
lios veiklumo jėgą, Marse - polinkius ir paskatas, Saulėje - 
pojūčius, nuomonę ir fantaziją, Veneroje - juslinius, į atski- 
rybę nukreiptus geismus, galiausiai Mėnulyje - gimdymo 
galią?! 

Tad tai, ką pats Plotinas iš vienos pusės pateikia kaip in- 
teligibilius momentus, dvasios sferoje jis taip pat paverčia 
tam tikra esančia būtybe, ypatinga būtybe. Siela, kuri turi tik 
geismą, yra gyvūnas; siela, kuri tik vegetuoja, turi tik gebė- 
jimą gimdyti, yra augalas. Tačiau tatai nėra dvasios kokios 
nors ypatingos būsenos, esančios už visuotinės dvasios kaip 
ypatingos pakopos pasaulinės dvasios savęs pačios savimo- 
nėje. Tačiau Saturnas ir Jupiteris su visu tuo neturi nieko 
bendra. Kai jie savo potencija išreiškia sielos momentus, tai 
yra tas pat, kaip ir tai, kai kiekvienas iš jų išreikštų kokį nors 
ypatingą metalą. Kaip Saturnas išreiškia šviną, Jupiteris — 
alavą ir t. t., lygiai taip Saturnas išreiškia sprendimą, Jupi- 
teris — valią ir t. t. Lengviau pasakyti, kad Saturnas atitinka 
šviną ir t. t. arba kad jis atstovauja švinui, negu išreikšti jo 
sąvoką, jo esmę; čia esama tik palyginimo su tuo, kas taip 
pat nesuprasta, o būtent su jusliniu daiktu, kuris išlaužtas 
iš piršto,- tas pat yra pasakyti, kad Saturnas yra sprendi- 
nys, jam atstovauja arba dar kaip nors; juk tiktai tam čia at- 
siranda siela. Tačiau tokie vaizdiniai, kaip šie, yra netikę ir 
klaidingi, tai tas pat kaip sakyti - siela yra švinas ir t. t. Švi- 
no esmė nėra šita juslinė būtis, nėra tai, kas vadinama švi- 
nu, be to, šitas tokios būsenos momentas sielai nėra tikro- 
vė; juk kalbama kaip tik apie sielos „savaime“, o šiuo atveju 
išreiškiama tik juslinė būtis. 

3. Porfirijas ir Jamblichas 


Garsüs Plotino mokiniai yra Porfirijas ir Jamblichas; pir- 
masis, siras, mirė 304 m.?", antrasis, taip pat kilęs iš Sirijos, - 
333 m." Be kitų Porfirijo veikalų, dar išliko ir jo įvadas į Aris- 
totelio „Organoną“ apie gimines, rūšis, sprendinius, kuria- 
me Aristotelio logika išdėstyta pagal pagrindinius jos mo- 
mentus; šis veikalas, beje, visais laikais buvo Aristotelio lo- 
gikos dėstymo vadovėlis bei šaltinis, iš kurio buvo semiama- 
si šios logikos formos; mūsų įprastuose logikos vadovėliuose 
nedaug daugiau dalykų, kurių nebūtų šitame įvade. Jo pa- 
stangos logikos srityje rodo, kad neoplatonikai jau stipriau 
jautė mąstymo apibrėžtumo poreikį. Porfirijo išdėstyta logi- 
ka - tai kažkas labai samprotiška ir formalu; neoplatonikų 
savitumas yra tas, kad jie samprotinę logiką, visiškai sam- 
protinį empirinį mokslų traktavimą sujungė su visiškai spe- 
kuliatyvia idėja, o praktikos srityje - su tikėjimu teurgija, 
stebuklais ir visokiais keistais dalykais. Porfirijas parašė Plo- 
tino biografiją, kurioje šis vaizduojamas kaip stebukladarys, 
bet tokius dalykus palikime literatūrai. 

Miglotas ir painus yra Jamblichas, kurį jau minėjome kaip 
Pitagoro biografą. Neoplatonikai daug dėmesio skyrė Pita- 
goro filosofijai, o svarbiausia - jie vėl atgaivino pitagorišką- 
ją skaičiais pagrįstų apibrėžimų formą. Jamblichas buvo la- 
bai gerbiamas tų laikų mokytojas ir net pelnė dieviškojo mo- 
kytojo vardą; tačiau jo filosofiniai raštai yra tam tikros kom- 
piliacijos, nepasižyminčios ypatingu originalumu, o ir jo Pi- 
tagoro biografija jo protui nedaro daug garbės. Jo mintis 
nusmunka į fantazavimą, intelektuali visata virsta demonų 
ir angelų pasauliu, kuriame jie klasifikuojami, o spekuliaci- 
ja - tam tikra magija. Jie tai vadino teologija. Stebukle spe- 
kuliacija, dieviškoji idėja tarsi netarpiškai susiejama su tik- 
rove - jos neišreiškiamos tam tikru visuotiniu būdu. Gerai 
nežinoma, ar veikalas „De mysteriis Aegyptiorum" priklau- 
so Jamblichui. Vėliau Proklas šį veikalą labai gyrė ir teigė, 
kad iš jo pasisavino savo svarbiausią idėją?“ 

4. Proklas 


Svarbesnis yra Proklas, vėlyvasis neoplatonikas, kurį dar 
aptarsime. Proklas gimé 412 m. Konstantinopolyje, o miré 485 
m. Aténuose; taciau jis mokési ir gyveno daugiausia Aténuose 
pas Plutarcha. Marinas jo gyvenimą aprašė tokiu pat stiliumi 
kaip ir anksčiau minėtų neoplatonikų. Pasak to aprašymo, jo 
tėvai buvo iš Ksanto miesto Likijoje, Mažojoje Azijoje; kadan- 
gi Apolonas ir Minerva buvo šito miesto dievybės globėjai, tai 
jis, nuolankiai dėkodamas, juos garbino, o ir jie patys jam, 
kaip savo numylėtiniui, reiškė ypatingą dėmesį ir asmeniškai 
pasirodydavo; antai Apolonas prisilietimu prie jo galvos jį iš- 
gydė, o Minerva iš jo pareikalavo, kad vyktų į Atėnus. Iš pra- 
džių jis nuvyko į Aleksandriją studijuoti retoriką ir filosofiją, 
po to - į Atėnus pas neoplatonikus Plutarchą ir Sirianą. Cia 
jis iš pradžių studijavo Aristotelio, paskui Platono filosofiją. 
Marinas tvirtina, kad į slėpiningą filosofijos turinį jį pirmiau- 
sia įšventino Plutarcho duktė Asklepigenija, Proklo laikais bu- 
vusi vienintelė, kuri išsaugojo tėvo jai perduotas žinias apie 
didžiąsias orgijas ir visą teurgijos mokslą. Proklas studijavo 
viską, kas tik priklausė misterijoms, - orfiškuosius kūrinius, 
Hermio raštus ir visokio pobūdžio religines institucijas; todėl 
kad ir kur jis benuvykdavo, jis pagoniškojo dievų kulto cere- 
monijas išmanė geriau už pačius tuo kultu užsiimančius žy- 
nius. Proklas buvęs įšventintas į visas pagoniškąsias misteri- 
jas. Jis pats šventė visas religines šventes ir atlikdavo įvairiau- 
sių tautų apeigas; jis buvo susipažinęs net su Egipto dievų 
kultu, prisilaikė egiptiečių apsivalymo bei švenčių dienų ir 
tam tikras pasninko dienas praleisdavo melsdamasis ir giedo- 
damas himnus. Tačiau aleksandriečiai neteikė žodžiui 
uvoTnProv tos reikšmės, kurią jam teikiame mes; jie taip va- 
dino spekuliatyviąją filosofiją apskritai. Ir krikščionybėje mis- 
terijos nėra tai, kas protui nesuprantama, kas yra paslaptis; 
tačiau jos yra spekuliatyvios, protas jas pagauna, bet slėpinin- 
gos jos nėra, juk jos yra apreikštos. Proklas sukūrė daug him- 
nų, mums dar išliko keli labai gražūs, jie skirti žinomoms, taip 

pat ir vietinėms dievybėms. Apie tai, kad jis užsiėmė tokia 
daugybe religijų (6 9eocePėoTaTros &vfjp), jis pats sako: „Filo- 
sofui nepritinka būti vieno miesto ar keliuose miestuose pri- 
gijusio kulto tarnu (9epaneuTyv), - jis turi būti apskritai viso 
pasaulio hierofantas.“ Orfėją jis laikė visos graikų teologijos 
kūrėju ir ypač aukštai vertino orfikų ir chaldėjų orakulus. Mo- 
kė jis Atėnuose. Natūralu, kad jo biografas Marinas ir apie jį 
pasakoja kaip apie didžiausią stebukladarį - kad jis iššaukė 
lietų iš dangaus ir numaldė didelius karščius, kad jis sustab- 
dė žemės drebėjimą ir išgydydavo ligas, kad jis matydavo 
dievų apsireiškimus.? 

Apie Proklo gyvenimą galima sakyti, kad tai buvo labai 
įtempta mokslinė veikla; jis buvo giliai spekuliatyvus pro- 
tas. Jo žinios buvo gilios ir turtingos. Nuostabą kelia prieš- 
taravimas tarp pačių tokių filosofų pažiūrų ir to, ką apie juos 
pateikia mokiniai gyvenimo aprašymuose. Tų stebuklingų 
dalykų, apie kuriuos pasakoja biografai, šių filosofų veika- 
luose nėra nė pėdsako. Proklas paliko daug veikalų, ir dau- 
gelis jų mums išliko; mus pasiekė ir daug jo matematinių 
veikalų, pavyzdžiui, „Apie rutulį“ (De sphaera). Jo filosofiniai 
veikalai - tai daugiausia Platono dialogų komentarai, kurie 
buvo leidžiami įvairiais laikais, ypač garsūs ,Timajo" komen- 
tarai. Tačiau didžiuma jų buvo tiktai rankraščiai; Cousinas 
Paryžiuje jų surinko daugiausiai. Atskirai buvo išspausdin- 
tos šios Proklo knygos: „Apie Platono teologiją“ (sic TV 
Il)aktovoc 9&03oytav) ir „Filosofiniai elementai“ (ovotyetootc 
9eoAoytx1), tai svarbiausieji Proklo veikalai. Pastarąjį nedi- 
delės apimties veikalą bei kai kuriuos iš minėtųjų komenta- 
rų perspausdino Kreuzeris. 

Proklas gyveno paniręs į dievų kultą, į mokslą ir į neopla- 
toniškąją filosofiją. Svarbiausias jo filosofijos idėjas lengva at- 
sekti iš jo veikalo „Apie Platono teologiją“; suprasti šį veikalą 
sunku ypač dėl to, kad jame aptariami pagoniškieji dievai ir 
parodoma jų filosofinė reikšmė. Nuo Plotino jis skiriasi pir- 
miausia tuo, kad neoplatoniškąją filosofiją bent jau bendrais 
bruožais išdėsto sistemiškai ir kad ji įgyja nuosekliai išplėto- 

ta formą. Jis ypač pasižymi giliomis Platono dialektikos stu- 
dijomis. Proklas įdomus, nes jo filosofijoje, ypač jo veikale 
„Apie Platono teologiją (juoba kad tas veikalas ir dialektiš- 
kas) esama tam tikro judėjimo pirmyn bei sferų perskyros 
idėjoje; Plotinui tatai būdinga mažiau. Šiame veikale Proklas 
pateikia itin įžvalgią ir išsamią vienio dialektiką; jis žūtbūt no- 
ri parodyti daugį kaip vienį ir vienį kaip daugį, atskleisti for- 
mas, kurias įgyja vienis. Tačiau tai tokia dialektika, kurią jis 
plėtoja daugmaž išoriškai, todėl ji labai varginanti. Negalima 
nepripažinti gilios Proklo filosofijos prasmės, jai būdingo di- 
delio nuoseklumo, aiškumo, puikaus jos stiliaus. Jo, kaip ir 
Plotino, filosofija savo forma yra Platono komentavimas 
(„Apie Platono teologiją“ šiuo atžvilgiu yra įdomiausias jo vei- 
kalas); ji yra tam tikra intelektualinė sistema. Pamatysime, 
kaip mums pavyks su ja susidoroti; aš nenoriu pasakyti, kad 
jo dėstymas tobulai aiškus - jame daug trūkumų. 

Proklas mano, kad Platono „Parmenidas“ - tai pirmiausia 
absoliučiosios esmės prigimties pažinimas. Platono „Parme- 
nido" rezultatą pateikia jau pats Platonas.?'* Paties Platono fi- 
losofijoje šios grynosios sąvokos iškyla kaip paprastos ir tarsi 
neturinčios kitos reikšmės, tik tą, kurią jos netarpiškai turi. Sa- 
vokose: vienybė, daugybė, būtis ir t. t. - mes kaip tik ir mas- 
tome šitą netarpišką vienybę, daugybę. Mes jas apibrėžiame 
kaip tam tikras visuotines sąvokas, kurios yra mūsų mąsty- 
me; tačiau Proklui jos turi tam tikrą aukštesnę reikšmę, jos yra 
absoliučiosios esmės išraiška. - Remdamasis Platono dialek- 
tika, Proklas parodo, kaip visos apibrėžtys, ypač daugybės 
apibrėžtis, save sugriauna pačios savyje ir sugrįžta į vienybę. 
Tai, kas įsivaizduojančiai sąmonei yra viena svarbiausių jos 
tiesų — kad yra daug substancijų, kitaip tariant, kad daugiai 
(daiktai, kurių kiekvienas yra tam tikras vienis, taigi substan- 
cija) egzistuoja savaime, kad ji yra iš tikrųjų, - ši svarbiausio- 
ji tiesa šioje dialektikoje pražūva; tad išeina, kad tik vienybė 
yra esmė, yra tikra, o visos kitos apibrėžtys yra tik išnykstan- 
tys dydžiai, tik momentai, taigi jų būtis yra tokia, kokia ne- 
tarpiškai esti mintis. Minčiai mes nepriskiriame substancialu- 

mo, savosios būties; tad viskas yra apibrėžtys, o tam tikro 
daikto apibrėžtys yra tokie momentai mąstyme. - Neoplato- 
nikams ir Proklui nuolatos prieštaraujama ir priešinama tai, 
kad mąstymas, žinoma, iš tikrųjų viską sugrąžina į vienybę, 
bet tai yra tik tam tikra mąstymo vienybė, ir iš to visai neiš- 
plaukia, kad visi tikrovės daiktai nėra tikros substancijos, tu- 
ri skirtingus, tarpusavyje nepriklausomus pradus, taigi jie ir 
patys yra skirtingos substancijos, kiekvienas yra atskiras nuo 
kito ir yra savaime ir sau, vadinasi, ana loginė vienybė nėra 
tikrovės vienybė ir iš tos loginės vienybės negalima spręsti 
apie tikrovę. Tai reiškia, kad šitas prieštaravimas apie dalyką 
kalba tą patį per tą patį. Antai apie tikrovę sakoma, kad ji yra 
kažkas savaime; ir kai šie prieštarautojai apibūdina tikrovę, 
pasako, kas ji yra, tai pasirodo, kad ji yra tam tikras daiktas, 
tam tikra substancija, vienis, trumpai tariant, jie visada vėl 
nurodo kažkokią esamybę savaime, kurios išnykimas, nebū- 
tis savaime jau buvo parodyti. 

Proklas pradeda nuo vienybės; nuo jos jis eina tolyn, bet 
ne netarpiškai prie voc. Jo filosofijoje viskas įgyja daug kon- 
kretesnę formą. Tačiau šios vienybės saviraidos Proklas, kaip 
ir Plotinas, nepateikia kaip sąvokos skleidimosi. Iškart turi- 
me atsisakyti čia ieškoti susidvejinimo sąvokos. Pagrindinis 
dalykas čia yra vienybė, tai kas pirma. „Vienis yra savaime 
nenusakomas ir nepažinus; bet mes jį pagauname iš jo iš- 
ėjimo ir sugrįžimo į save.“ Proklas šitą susidvejinima, šitą 
skirtumo santykį, artimiausią vienybės apibrėžtų nusako 
kaip tam tikrą gimdymą (naxpdyeuv), išėjimą (rp6090c), veik- 
la, atvaizdavimą, parodyma.?? Vienybės, kuri gimdo, santy- 
kis nėra išėjimas iš savęs; juk išėjimas būtų tam tikras pasi- 
keitimas, tada vienybė būtų teigiama kaip nebelygi pati su 
savimi. Bet vienybė dėl šito gimdymo nieko nepraranda, ji 
nesumažėja. Vienybė yra mąstymas, kurio nesumažina tam 
tikros minties pagimdymas, jis lieka toks pat, o tai, kas pa- 
gimdyta, jis irgi išlaiko savyje?" | 

Todėl sąvoka Proklo filosofijoje nėra aiškesnė negu Ploti- 
no filosofijoje. Tačiau Proklas išsako vieną giliamintišką pasta- 

ba apie būdą, kuriuo Platono „Parmenide“ pasirodo ši pro- 
dukcija. Jis tą būdą įžvelgia Platono Parmenido žodžiuose 
(apie tai Proklas parašė komentarą, kurį randame IV—VI Cou- 
sino tomuose): Parmenidas tam tikru negatyviu būdu (rezul- 
tatas dažnai būna tik negatyvus) parodo, kad jeigu yra vie- 
nybė, tai daugybės būties nėra, ir t. t. Apie šituos neigimus 
Proklas sako, „kad jie nėra atmetimas to, apie ką jie sako (to 
turinio), o yra apibrėžčių pagal jų priešybes gimdymas. Taigi 
kai Platonas parodo, kad tai, kas pirma, nėra daugis, tatai reiš- 
kia, kad daugis išeina iš to, kas yra pirmas, arba kai tariama, 
kad vienis nėra tam tikra visuma, tai reiškia, kad visybė išei- 
na iš jo" ir t. t9? Daugis, dalių apibrėžtis išeina iš vienio. Šitų 
neigimų nereikia suprasti kaip tai, kas yra tik neigiama, nes 
juose glūdi ir tam tikros teigiančios apibrėžtys; daugybė šiuo 
atveju nėra suvokiama empiriškai ir tada tik paneigiama. „Tai- 
gi šitas neigimų tropas vertintinas kaip tai, kas tobula, kuris 
lieka vienybėje, išeina iš visko ir egzistuoja nenusakomame 
paprastumo pertekliuje"; tėlevov yra apšviečiantis, todėl pro- 
dukuojantis, taigi visuma idealiai glūdi vienyje. „Ir atvirkščiai, 
šitie neigimai neturi būti priskiriami Dievui“, jie neturi likti 
absoliutūs; „antraip nebūtų jokios jo sąvokos (A6yoc) ir jokio 
neigimo. Nenusakomojo sąvoka nenurimdama sukiojasi pati 
apie save ir kovoja pati su savimi ??!, t. y. vienis teigia savo 
apibrėžtis kaip idealias, o taip pat jas įveikia. Negatyvumas 
yra tai, kas sudvejina, produkuoja, veikia, yra priešinga pa- 
prastumui, taigi kas irgi nepriskiriama neigimui. Tokiu būdu 
šita Platono dialektika Proklui įgyja tam tikrą pozityvią reikš- 
mę; remdamasis dialektika, jis visus skirtumus nori sugrąžinti 
į vienybę. Proklas skiria daug dėmesio šitai vienio ir daugio 
dialektikai, ypač savo garsiajame elementų mokyme. 

Tačiau toliau turime pastebėti, kad gimdantysis gimdo dėl 
jėgos pertekliaus. Bet esama ir gimdymo dėl stokos. Bet koks 
poreikis, polinkis tampa priežastimi dėl stokos; jų gimdymas 
yra savęs papildymas. Tikslas šiuo atveju yra nepilnas ir veik- 
mė kyla iš pilnumos siekimo; tačiau kaip tik gimdymu porei- 
kis, polinkis sušvelninamas, polinkis liaujasi toks buvęs, ki- 

taip sakant, išnyksta jo būtis sau. Tuo tarpu dėl galimybės per- 
tekliaus vienybė išeina iš savęs (tatai skamba aristoteliškai), 
ir šita perteklinė galimybė yra tikrovė apskritai. Todėl šitas 
vienybės išėjimas iš savęs reiškia tai, kad ji save padaugina, 
iškeldama gryną skaičių, tačiau toks padauginimas nepašali- 
na anos vienybės, jis įvyksta veikiau vienybės būdu (šviaios); 
šis padauginimas nesumažina pradinės vienybės. Daugis da- 
lyvauja vienybėje, bet vienybė nedalyvauja daugybéje.?? Pro- 
klas taiko įvairiopą dialektiką, kad parodytų, jog daugis nėra 
savaime, jog jis nėra daugybės pradininkas, - priešingai, jis 
mano, kad viskas kyla iš vienybės, taigi kad vienybė yra ir 
daugybės pradininkas. Tatai nėra aišku, nes nėra negatyvaus 
santykio su savimi; todėl mes šiuo atveju matome visokiau- 
sią dialektiką ir šito santykio nepaisymą. 

Antra vertus, daugis yra nepanašus. Šitoje eigoje Proklui 
svarbiausia apibrėžtis yra ta, kad ta eiga pagrįsta panašumu, 
todėl tai, kas nepanašu į tiesą, atsiduria toliau nuo jos. Dau- 
gis dalyvauja vienyje, bet iš dalies vienis jis nėra. Pagimdy- 
tasis yra panašus į gimdantiji, todėl jis yra vienybėje su savo 
esme, taigi tai yra savarankiškos henados. Jos turi savyje vie- 
nybės pradą, bet jos yra ir skirtingos - jos yra daugis, bet dau- 
gis tik kažko trėčia atžvilgiu, o savaime ir sau jos yra vieny- 
bės. Šitos henados savo ruožtu gimdo kitas henadas, bet jos 
jau turi būti mažiau tobulos. Visiškai vienodi yra veiksmas ir 
priežastis, o pagimdytasis su gimdančiuoju nevienodi. Šitos 
tolesnės vienybės yra visumos, t. y. jos yra tokios, kad jau ne- 
bėra esminės vienybės, jos nebėra pačios vienybės, jose vie- 
nybė yra tik akcidencija. Ir taip tai, kas gimdoma, vis labiau 
tolsta nuo vienybės ir vis mažiau dalyvauja joje^? 

Puikus yra išsamesnis idėjos apibrėžimas trimis jos formo- 
mis - kaip trejybė (verc). Apie pastarąją Proklas iš pradžių 
pateikia abstrakčią apibrėžtį: trejybė - tai trys dievai?“ Ypač 
būtina atkreipti dėmesį į tai, kaip jis apibrėžia trejybę. Šita tre- 
jybė neoplatonikų filosofijoje apskritai įdomi, ypač ji įdomi 
Proklo filosofijoje, nes jis jos nepalieka aptaręs tik abstrakčiais 
aspektais. Šias tris abstrakčias absoliuto apibrėžtis jis savo 

ruožtu vėl traktuoja kiekvieną sau kaip tam tikrą tokią trejy- 
bės visybę, su kurios pagalba jis prieina prie realios trejybės; 
taigi esama trijų apibrėžčių, kurios sudaro visybę, bet sudaro 
taip, kad kiekviena iš jų vėl turi būti traktuojama kaip savyje 
pripildyta ir konkreti. Ir tatai turi būti traktuojama kaip vi- 
siškai teisingas požiūris, prie kurio priėjo Proklas. Šitos skir- 
tybės idėjoje, kaip liekančios vienybėje su savimi, iš esmės 
apibrėžiamos - kadangi tai idėjos momentai, jos skirtybės — 
ir kaip visuma; todėl vienybė savo skirtybėse yra tam tikra 
visuma, todėl kiekviena iš šitų skirtybių egzistuoja tam tik- 
ros visybės forma, o visuma yra procesas, kuris reiškia tai, kad 
tos trys visybės viena kitoje save teigia kaip tapačias. Todėl 
Proklas yra daug apibrėžtesnis, jis daug toliau nuėjo už Plo- 
tiną; ir galima sakyti, kad šiuo atžvilgiu tai, ką jis mums pa- 
teikia, yra pranašiausia ir geriausia iš visų neoplatonikų. 

Tad kaip Proklas apibrėžia trejybę? Absoliuti vienybė, ku- 
ri save padaugina daugeliu vienių, pagimdo daugybę, - ji 
yra šie vieniai. Daugybė, sąvoka (o ne daugis), pati yra vie- 
nybé; ji yra dvejybė apskritai arba yra apibrėžtumas, kuriam 
priešinamas neapibrėžtumas. Trėčia yra tam tikra visuma, to, 
kas apibrėžta ir neapibrėžta, arba to, kas mišru, vienybė - 
tai pirmiausia ir yra esamybė, substancialumas, vienis-dau- 
gis (èv xoAA&). Šitam tikram egzistavimui priklauso grožis, 
tiesa ir simetrija.?? Toks egzistavimas, kaip išplaukiantis pats 
iš savęs, yra gyvenimas. Iš išsiskyrimo ir plėtotės tų momen- 
tų, kurie glūdi gyvenime, pirmiausia ištrykšta protas,“ o iš 
šio — siela.??/ 

x. Pagimdymas nėra ir sąvokos būtinumas. Visko paniri- 
mas vienybėje lieka anapus tos vienybės; bet kaip tik šitas ne- 
gatyvumas yra jos gimdymas. B. Proklas skiriasi nuo Plotino 
tuo, kad to, kas netarpiškai gimsta iš vienybės, jis nevadina 
protu. Proklas yra logiškesnis; protas yra turtingesnis, nes tai, 
kas yra netarpiškai kilę iš vienybės, apibrėžčių neplėtoja. Tie- 
są sakant, seka iš dalies graži. Proklas nuo Plotino skiriasi tuo, 
kad jis tiksliau seka Platonu ir remiasi grynesne suformuotų 
momentų perskyra. Pasak jo, „nors pradinėje vienybėje vis- 

kas tarp saves dera, tačiau Plotinas', kaip įsitikinome,* „tie- 
siai po vienybės leidžia pasirodyti mąstančiai prigimčiai; ta- 
čiau jo mokytojas“ (kas yra šis mokytojas, Proklas nesako; žr. 
jo gyvenimo apraSyma?^), „kuris jvesdino jį į visas dievišką- 
sias tiesas, geriau atribojo šitą neapibrėžtą senųjų filosofų 
traktavimą ir šitą padriką skirtingų tvarkų sumaišymą pavertė 
tam tikru apmąstytu išskaidymu, kad būtų galima tiksliai 
remtis tokiu apibrėžčių išskaidymu ir jo tvirtai laikytis^??), Ir 
iš tikrųjų Proklo filosofijoje daugiau skaidymo ir aiškumo ne- 
gu Plotino miglotume; visiškai teisinga, kad jis protą (voūs), 
kaip apsigręžiantį, pripažįsta trečiuoju momentu. 

Be to, Proklas nukrypsta nuo Plotino pozicijos tuo požiū- 
riu, kad jis pradu arba grynai abstrakčiu momentu laiko ne 
būtį, o vienybę; kitaip tariant, tai, kas yra pirmas, jis apibrė- 
žia ne kaip būtį, o kaip vienybę, o būtį, subsistavimą supran- 
ta pirmiausia kaip trečiąjį momentą. 

Apskritai paėmus, matome tris sferas, skirtingas viena 
nuo kitos ir apibrėžtas taip, kad jos yra «erc; kiekviena iš 
jų savo ruožtu yra šitų momentų visuma, ir tai yra skirtin- 
gos gimimų tvarkos. Kokios tos tvarkos, mes tuoj pamatysi- 
me. Proklas daug plūkiasi su šitomis tvarkomis, kad jose sa- 
vo ruožtu vėl atskleistų skirtingas sferas ir potencijas. 

Konkrečiau gilindamiesi į jo trejybę, pamatome, kad, jo 
apibrėžimu, trys jos momentai yra vienis, begalybė ir riba. Ta- 
tai yra abstraktūs momentai, kuriuos jis išdėsto savo veikale 
„Apie Platono teologiją ; beribis ir riba yra apibrėžtys, su ku- 
riomis jau susidūrėme Platono filosofijoje.?! Pirmasis mo- 
mentas, Dievas, kaip tik ir yra ta absoliuti vienybė, apie ku- 
rią mes jau kalbėjome, kuri, atskirai paimta, yra nepažini ir 
neatskleidžiama, kuri yra gryna abstrakcija; ji todėl ir negali 
būti pažinta, kad yra abstrakcija; pažinti galima tik tai, kad 
tai yra tam tikra abstrakcija, bet tai dar nėra veikla. Šita vie- 
nybė yra virš būties (órtepouotov, superessentiale); pirmasis jos 
gaminys yra daug daiktų vienių (ėvxdec), grynieji skaičiai. 
Pastarieji yra mąstantys daiktų pradai, kurių dėka daiktai da- 
lyvauja absoliučiojoje vienybėje; tačiau kiekvienas dalyvauja 

joje tik per tam tikrą individualią, atskirą vienybę, vieni, o sie- 
la - per mąstomas, visuotines vienybes. Proklas aną pirmąją 
vienybę vadina Dievu, o šitą daugybę mąstomų vienybių, 
taip pat ir kitus momentus jis vadina dievais. Tačiau šitie die- 
vai arba vienybės daiktų tvarką atitinka ne taip, kad šita dau- 
gybė tokių henadų arba dievų yra kaip daiktai; juk šitos vie- 
nybės daiktus susieja tik su absoliučia vienybe, ištraukta iš vi- 
sumos, t. y. iš susimaišymo, sintezės, o tai yra daiktai kaip to- 
kie.5? Patys daiktai savo sintetinėje prigimtyje yra visumos (o 
sielos yra tai, kas juos jungia), nepanašios į pirmąją vienybę 
ir negali būti netarpiškai su ja suvienytos. Taigi abstrakčiai 
mąstoma daugybė yra daiktų vidurys; daugybė yra panaši į 
absoliučią vienybę ir yra tai, kas vienybę susieja su visa visa- 
ta. Grynoji daugybė skirtingus daiktus suvienodina ir taip su- 
jungia juos su vienybe; daiktai turi tik panašumą su vieny- 
be. Trečiasis momentas yra riba, ji laiko šias henadas draugė- 
je ir yra jų vienybė su absoliučiąja henada; riba daugį ir patį 
vienį teigia kaip viena?“ 

Proklo išraiškos būdas yra geresnis, kai jis tatai apibrė- 
žia kaip prieštaravimą. Jis šituos pradus (esmes): ribą, bega- 
lybę ir mišinį - perima iš Platono „Filebo'; atrodo, tai yra pir- 
mieji dievai. Tačiau tokias abstrakcijas nepritinka vardinti 
dievais; mes matome, kad jos vėl sugrįžta. 

„Iš anos pirmosios ribos“, iš absoliutaus vienio, „daiktai 
įgyja“ (Aristotelio žodį ėEhprnra: dažnai vartoja neoplatoni- 
kai) „vienūmą, visüma ir bendrumą“, individualumo pradą 
„ìr dieviškąjį saiką. Tuo tarpu atsiskyrimas, vaisingumas ir iš- 
ėjimas daugybėn yra paremtas (VpėoTNxev &nró) pirmąja be- 
galybe '**; begalybė yra kiekybė, neapibrėžtumas. Platonas 
„Filebe“ begalybę teigia kaip blogį, malonumo nelaiko tiesa, 
nes tai yra begalybė, neapibrėžtumas, o jame nėra proto, 
Aoyoc.?** „Todėl jeigu mes kalbame apie bet kokios dievybės 
atsiradimą, tai šiuo atveju turima galvoje tai, kad ji išlieka pa- 
tvari individualiame vienyje ir tik nueina tolyn į begalybę“, į 
tolydumą kaip savo pačios produktą, „ir savyje turi ir vienį, 
ir daugybę, pirmąjį iš ribos prado, antrąjį iš begalybės prado. 

Visuose prieštaravimuose, su kuriais mes susiduriame dievų 
giminėje, tai, kas puikiausia, priklauso ribai, o kas blogiausia — 
begalybei. Iš šitų dviejų pradų viskas įgyja savo tolesnę eigą, 
kol tatai neateina į būtį. Antai amžinybė“ (kuri taip pat yra 
dieviška giminė), „kiek ji kaip intelektualumas yra saikas, da- 
lyvauja riboje, o kiek ji yra nepaliaujamai į būtį stumianti jė- 
ga, ji dalyvauja begalybėje. Tad ir protas, kiek jis savyje turi 
pavyzdinius saikus (nxpadevyuaTIx4 uévpa), yra ribos pagim- 
dytas, o kiek jis amžinai viską gamina (napaye:), tiek jis yra 
nemažėjanti begalybės jėga.“?** 

Tačiau svarbiausia problema yra népaç, &netpov ir UixTOV 
pagrindinės apibrėžtys. Pastarasis Platonui priklausantis išsi- 
reiškimas nėra labai tinkamas; jis blogas, nes mišinys (utxTOv) 
pirmiausia išreiškia tik tam tikrą išorinį ryšį, o šiuo atveju rei- 
kia išreikšti tai, kas konkretu, maža to - kas subjektyvu; tre- 
čiasis momentas ir čia yra dviejų pirmųjų vienybė. Tačiau ši- 
tas abstrakčias pagrindines apibrėžtis Proklas traktuoja taip, 
kad jos yra tik tam tikros visumos momentai, jos elementai. 
Visuma čia yra tpiag, bet tokiu būdu, kad kiekvienas iš trijų 
momentų pats yra tokia visa trejybė, ir pastaroji įgyja ypa- 
tinga formą - trijų vienybė ir trys trijų vienybės. IIégaq ir 
&retpov yra prieš oucia, bet taip pat ir joje.??? 

„Pirmoji būtis (tò npwtwç öv) yra mišinys“, trejybės vie- 
nybé su pačia savimi; „ji yra ir gyvenimo, ir proto būtis. Pir- 
masis iš šių sumaišytųjų yra visos esamybės pirmasis“. Esa- 
ma dar dviejų kitų tvarku, tai gyvenimas ir dvasia. Viskas yra 
triadiška, nes kiekviena iš šių skirtybiu turi pati savyje tprac. 
„Šitos trys triados“ konkrečiau „apibrėžiamos kaip absoliuti 
būtis (oóot«), gyvenimas ir dvasia; taigi jos yra dvasiškos ir 
turi būti suvokiamos mintimi“. Tik inteligibilus pasaulis yra 
tikras pasaulis, jame pačiame esti trys tvarkos; tačiau šita tria- 
dų trejybė sudaro tikrą, inteligibilų pasaulį. - Į čia po to Pro- 
klas įjungia senosios mitologijos formas. Mat skirtingas he- 
nadas (ėvadec) jis vadina dievais; tačiau Dievas kaip toks yra 
oūoia, iš kurios išteka ypatingi dievai. Tačiau visada išlieka sie- 
kimas mitologiją išdėstyti sąvokos apibrėžtumu. - Jų santykį 


427 


GRAIKU FILOSOFIJA 


reikia suprasti šitaip: „Tačiau pats šis trejetas iš esmės 
(odotwdas, essentialiter) glūdi esamybėje (Ev «à övtı)”; tris rei- 
kia suvokti pirmojoje substancijoje, kiekviena iš šitų trijų tria- 
dų kitas triadas turi savyje. „Juk šičia yra substancija, gyve- 
nimas, voūę ir??? esamybės viršūnė“ (dxpoTNĘ tæv dvTOV, sum- 
mitas). Tai yra saviškumas, esamybė sau, subjektyvumas, 
individualios vienybės taškas. „Mintimi suvoktas gyvenimas 
yra vidurinis pačios esamybės (ro0 6vcoc) centras. Bet protas 
(voUc) yra esamybės riba (tò m&pac, finis), ir jis yra mastomas 
mąstymas (ó vorjvóc voūc); juk tame, kas mąstoma, yra voUc, 
o šitame voūs yra tai, kas mąstoma. Tačiau ten pat" (kur? es- 
méje? Pirmajame, arba teisingiau £v tà vont&) „yra protas 
(voūc) mastomu būdu (vontrės, mentaliter), prote (voūs) yra tai, 
kas mąstoma, mąstančiu būdu (vospėūg, intellectualiter). Esmė 
(ototx) yra esamybės išliekamumas (tò uovtuov) ir tai, kas 
glaudžiai susiję su pirmaisiais pradais (tai; npwttotats &p- 
yXic ouvugatvóuevov) ir iš vienio ribų neišeina (dvex- 
poitytov)“. Antras momentas, konkrečiai apibrėžtas „gyveni- 
mas tada yra tai, kas kyla iš pradų ir gimsta kartu (svupuone- 
vov) su begaline galimybe (Šuvaue:)“; tai yra pati visa visybė 
begalybės apibrėžtyje, neapibrėžtumo formoje, todėl tai yra 
tam tikras įvairumas. „Tačiau protas yra riba“ (individualybė), 
„kuri savo ruožtu (gyvenimas) „sugrąžina (ėniotpėgov) prie 
pradų, daro tai, kas atitinka??? tą pradą“ (šitos odotx pradą) „ir 
sukuria intelektinį ratą“. Riba yra „savaime“, abstraktumas — 
voUc. Bet jis pats pirmojoje tvarkoje turi trejopa formą; šitos 
trys formos pačios sudaro tris tvarkas. „Kadangi jis?*? savyje 
yra trejopas: iš dalies yra substancialumas (oto:0064) pats sa- 
vyje, iš dalies gyvybingumas, iš dalies intelektualumas (voe- 
poU), - bet viskas jame glūdi substancialiai (essentialiter), tai jis 
yra pirmasis iš esamybės, jis yra pirmųjų pradų samplaika.“ 
Vien tai yra realybė. Labai gerai! „Aš tai vadinu o0oia. Juk 
aùtoovoia yra bet kokios būties viršūnė ir tarsi visko monada 
(u0voc)'; pirmasis momentas, o$oí(a, vadinamas ir «ótooucía, 
ir tai yra voUc. „Pats protas (voUc) yra pažįstantis (tò 
Yvoottx6v)", individualumas, „gyvenimas yra mąstymas“ ju- 

déjime (v61otc); „o pati būtis yra tai, kas mąstoma (tò vonToOv). 
Jeigu visa esamybė (x&v tò öv) yra mišinys, o savibütis (tò 
aùtoóy) yra oùcta, tai odota, kuri susideda iš trijų pradų (0gp:o- 
tauévy), yra mišinys“. 

Taigi mišinys yra mąstoma substancija (odotx totvuv ċott 
vont TO UtxTOV); ji yra iš Dievo, kaip kad iš jo yra ir bega- 
lybė bei riba. Taigi yra keturi momentai, mišinys yra ketvir- 
tas. Pirmasis yra uovoc, absoliutus vienis; po to yra daugis, 
kuris pats yra henada, Platono &retgov; trečiasis yra riba ap- 
skritai. Vienis yra tai, kas tiesiog persmelkia, pas save lieka. 
Šių momentų jau yra trys, o Proklas dar prijungia prie jų 
ketvirtą, kuris yra &retpov ir rėpac (saikas, tikslas, riba) vie- 
nybė. Čia jis naudojasi Platono posakiais (veikale „Apie Pla- 
tono teologiją“); jis taip pat nuolatos remiasi Sokratu. Tik- 
rasis trečias momentas yra uixTov, kuris nėra tikrasis susi- 
maišymas. Konkretumui, priešybių vienybei apibūdinti 
Proklas, remdamasis Platonu, vartoja žodį „mišinys“. Šitas 
trečiasis momentas, kaip beribio ir ribotumo vienybė, yra 
ketvirtas momentas, bet vienis yra viską aprėpiantis, todėl 
jis ir neiškyla kaip momentas. Tad nėpac ir &netgov momen- 
tų vienybė yra substancija, nowtioty oùota, ir tai yra pirma- 
sis visos esamybės pradas. „Šita samplaika ne tik susideda 
iš anų pradų, kurie yra pagal vienį, bet ir yra šių pradų gim- 
doma ir yra triadiška.'*** Viskas yra trijų vienybė; anie yra 
trys abstrakčios trejybės momentai, ir joje viskas glūdi sa- 
vaime. 

,latai yra visos esamybės prigimtis, daugybės galimybių 
monada, pripildyta esmė, vienis, kuris yra daugis.' ^? - „Vis- 
kas savyje turi tris vienybes: grožio, tiesos ir simetrijos“ 
(taip, sekdamas Platonu, Proklas vadina šias tris triadas). 
„Grožio reikia junginių tvarkai, tiesos - jų grynumui, simet- 
rijos - jų vienybei. Simetrija yra priežastis, dėl kurios esa- 
mybė yra vienybė; tiesa - priežastis, dėl kurios ji yra būtis 
(turi esmę); grožis - priežastis, dėl kurios ji yra tai, kas mas- 
toma.^?* Proklas parodo, kad pirmoji trejybė viską turi sa- 
vyje ir kad abi kitos tvarkos irgi yra šitos triados savyje; tai- 

gi kiekviena triada yra tas pat, ji teigiama kaip turinti viena 
i$ triju formu, kurios sudaro pirmaja trejybe. 

a. „Šita yra pirmoji trejybė visko, kas mąstoma - riba, be- 
galybė ir mišinys.“ Pirmoji triada yra šitų trijų apibrėžčių kaip 
tokių vienybė, grynoji esybė, pirmasis diakosmas, pirmasis 
Dievas, pirmoji dieviškumo tvarka. Tatai yra vienis; šitas vie- 
nis, o9cta kaip konkretus vienis pats yra begalybės ir ribos 
vienybė. Ir „riba“ (nėpac, kuris yra konkretus voūg) „yra Die- 
vas, išeinantis iš netarpiško ir pirmojo Dievo ir pasiekiantis 
mąstančią viršūnę, viską seikéjantis ir apibrėžiantis, į save ji- 
mantis visa, kas tėviška ir kas laiko draugėje, ir visą nesuterštą 
dievų giminę.“ Pirmoji tvarka yra ovota, į kurią šitie elemen- 
tai yra įtraukti be jų raidos, jie tvirtai laikomi riboje, jie yra 
trapūs, nes neišsiskleidę. Pirmojo prado viršūnė yra oūcia. „O 
begalybė“ (kiekybė) „yra neišsemiama šito Dievo galimybė, 
tai, kas sukelia visus gimimus, dėl ko pasirodo visokios tvar- 
kos ir visa begalybė, ir priešesminė, ir substanciali, iki pat pas- 
kutinės materijos. Mišinys yra pirmoji ir aukščiausia dievų 
sankloda (Šiaxoouoc), tai, kas viską savyje kartu išlaiko pa- 
slėptu būdu, pripildyta pagal mąstomą, viską savyje turinčią 
trejybę, paprastu būdu apimančią bet kokios esamybės prie- 
žastį ir įtvirtinančią pirmuosiuose mąstomuose dalykuose“ 
(ne inteligibiliuose dalykuose, tarsi būtų tam tikra inteligibi- 
lių dalykų rūšis, o be jos dar būtų ir kitokių dalykų; tokios 
skirtybės ir apibrėžimai čia neiškyla) „viršūnę“ (patybę, indi- 
vidualybę; būtį sau), „kuri išimta i$ visumų ** (tai reiškia: kuri 
nėra abstrakti?) Tai yra mąstymo viršūnė, todėl kartu ir jo ap- 
sigręžimas, taip kaip ir Platono filosofijoje. Ir šitas pirmasis 
pradas savo viršūnėje pagimdo antrąją tvarką; antroji tvarka 
apskritai yra gyvenimas, o jo viršūnė yra voūę. Šitos antrosios 
tvarkos apibrėžtis yra 9u&c arba repov. Šioje vietoje Prokla 
apima susižavėjimas ir jis puola į bakchanališką entuziazmą, 
tai liudija tolesni jo žodžiai. 

b. „Po šitos pirmosios trejybės, kuri išlieka vienybėje ir kuri 
yra suvienyta, mes dabar turime himnais šlovinti (YuvhooLuev) 
antrąją trejybę, kuri išplaukia iš pirmosios ir, kaip ir ji, analo- 

giškai yra pripildyta. Pirmoji vienybė (žvac) pagimdo būties 
viršūnę, o vidurinė vienybė pagimdo vidurinę būtį; juk ji ir- 
gi yra gimdanti ir savyje išsilaikanti. Antrojoje tvarkoje, kaip 
ir pirmojoje, vėl iškyla trys momentai. „Čia pagrindas yra 
ovota, kuri buvo pirmosios trejybės vienybė (pabaiga); o čia 
oùcia yra tik pirmasis momentas. Antrasis momentas, kuris 
ten buvo begalybė, čia yra Šivauę. Šių abiejų vienybė yra gy- 
venimas (Co7))", centras, suteikiantis apibrėžtumą visai šiai 
tvarkai. „Antroji būtis yra mąstomas gyvenimas. Protui (voūę) 
priėjus kraštutinumą, esamybės įgyja pagrindą (Ynootaow). 
Antroji tvarka yra trejybė, analogiška pirmajai; juk ir antroji 
trejybė taip pat yra tam tikras Dievas“. - Šitų trejybių santy- 
kis yra toks: „Kadangi pirmoji trejybé yra viskas, bet ji yra in- 
telektuali (vorcàc), netarpiškai išplaukianti iš vienio (&vtatoc) 
ir neišeinanti už ribos (neparoe(A64), tai antroji trejybė yra vis- 
kas, bet ji yra gyva ir judanti begalybės prade (Goxtxóg xat 
dnevpostdoc), o trečioji trejybė yra susidariusi susimaišymo 
būdu. Riba apibrėžia pirmąją trejybę*“ beribiškumas - ant- 
raja, konkretumas - trečiąją. Kiekvienas vienybės apibrėžtu- 
mas, pateikiamas greta kitų, atskleidžia taip pat ir inteligibi- 
lią dievų tvarką. Kiekvienas apibrėžtumas turi savyje visus 
tris momentus, ir kiekvienas yra šita trejybė, teigiama kaip 
vienas iš šitų momentų.“**? Ir šitos trys tvarkos yra aukščiau- 
sieji dievai; vėliau Proklo filosofijoje pasirodo ketveriopi die- 
vai.?* 

c. Trečioji trejybė (substancija) apsistato mastoma vous ap- 
link save (VpioTnot nept aùthy); „trečioji trejybė yra pats vouc. 
Ji tarp savęs ir absoliučios substancijos pastato viduriniąją ir 
mastoma voūc užpildo dieviškąja vienybe; viduriniaja trejy- 
be ji užpildo būtį ir atgręžia ją į save. Šita trečioji trejybė iš- 
kyla ne dėl tam tikros priežasties kaip kad pirmoji būtis, ji ne- 
atidengia (zpopaivov) visatos, kaip kad antroji trejybė, — ji yra 
kaip aktas ir ėjimas išorėn (ėxpavėc), taigi yra absoliuti riba. 
Pirmoji trejybė“ (šitas konkretus Dievas) „lieka paslėpta pa- 
čioje riboje“ — riba čia yra negatyvi vienybė, subjektyvumas 
apskritai - „ir savyje įtvirtina visą intelektualumo buvimą“ 

(būtį). Intelektualumas yra ir turi savo būtį šitame vienyje, ši- 
toje ooota. „Antroji trejybė yra irgi išliekanti, bet ir einanti pir- 
myn“; tai, kas gyva, reiškiasi, bet joje sugrąžinama į vienybę. 
„Trečioji trejybė“ (mąstymas kaip toks) „eidama į priekį, in- 
teligibilią ribą pasuka ir atgręžia į pradžią ir tvarką nukreipia 
atgal į ją pačią; juk protas yra nukreiptumas atgal ir darymas 
pagal tai, kas mąstoma“ (pagal vienybę). „Ir visa tai yra vie- 
nas mąstymas (viena idėja): stovėjimas vietoj, ėjimas pirmyn 
(rpotévat) ir grįžimas (ėmiotrpėpevwv) . Kiekvienas momentas 
yra visybė pati sau, bet visi trys sugrąžinami į vienį. Prote 
(voūę) dvi pirmosios triados pačios yra tiktai momentai; o dva- 
sia yra tas, kas savyje pagauna abiejų pirmųjų triadų visybę. 
„Šitos trys trejybės tam tikru mistiniu būdu paskelbia apie vi- 
siškai nepažintą (nepažinią) priežastį pirmojo ir neišsakyto 
(tuex9exroU) Dievo“, kuris yra pirmosios vienybės pradas, ta- 
čiau jis atsiskleidžia trijose vienybėse. „Viena praneša apie jo 
neišsakomą vienybę, kita“ (gyvenimas) - „apie visų jėgų gau- 
sumą (pertekliu)" ir jų išspinduliavimą, „trečia - apie tobulą 
būties, būtybių apskritai gimdymą.'**? Mistiška yra tai, kad ši- 
tos skirtybės, kurios apibrėžiamos kaip visybės, kaip dievai, 
suvokiamos kaip vienis.” Noūc yra trejopas - o$6to0ó0c, 
Cwrxõæs ir voepgac.?! „Vienoje tvarkoje konkretumas yra pati 
esmė, kitoje jis yra gyvenimas, trečioje - mąstoma mintis.“ 
Pirmoji substancija yra voūc kaip tai, kas mąstoma, kas tam- 
pa objektu; kai mes kalbame apie prota, mąstymą, tai jis yra 
esamybė, bet jis yra ir momentas. Antruoju atveju gyvenimas 
yra tai, kas mąstoma, ir tai, kas mąsto. Trečiasis momentas yra 
mąstanti mintis. Visa tai jis taip pat vadina trimis dievais; 
oucta jis dar vadina 'Eozta, tvirtumu, pagrindu.?? - Pirmoji 
trejybė yra mastomas Dievas (9e04 vontóç), antroji - mąsto- 
mas ir mąstantis Dievas (còs vontòç xat voepoc)“, veiklus 
Dievas, „trečioji“ - grynas, „mąstantis Dievas (9e04 vospóc)", 
kuris savyje yra šitas apsigręžimas, sugrįžimas į vienybę, ku- 
rioje kaip sugrįžimas glūdi visos trys vienybės. „Dievas yra 
visuma jame."5? Šitie trys dievai yra tiesiog absoliutus vienis, 
ir jie tada sudaro vieną absoliutų, konkretų Dievą. 

„Dievas nedaliai pažįsta tai, kas dalu, nelaikiskai - kas lai- 
kiška, būtinai - kas nebūtina, nekintamai - kas kintama, ir 
apskritai visus daiktus pažįsta puikiau (xpevcvóvoc) negu pa- 
gal ju tvarką.“ - „Kieno mintys, to ir substancijos, nes kiek- 
vieno Žmogaus mintis tapati kiekvieno Žmogaus būčiai; 
kiekvienas Žmogus yra abu - mintis ir būtis“ ir t. t.^^ — To- 
kios yra svarbiausios Proklo teologijos apibrėžtys; mums be- 
lieka tik nurodyti keletą išorinių dalykų. 

Sąmonės atskirumas čia iš dalies įgyja tam tikrą magijos 
ir teurgijos formą; teurgijos neoplatonikų ir Proklo filosofi- 
joje daug, ir tai vadinama Dievo darymu. Teurgija įsivaiz- 
duojama santykio su pagoniškų dievų paveikslais požiūriu: 
„Mes turime tarti, kad pirmieji ir puikiausieji dievų vardai 
ateina iš pačių dievų (šv aócxotg idpUodai Toi; 9eotc). Die- 
viškasis mąstymas (voUc) iš savo minčių padaro (Anutoupyet) 
vardus ir galiausiai parodo dievų atvaizdus; kiekvienas var- 
das tarsi pagimdo kokio nors dievo atvaizdą (dyxjxux). Kaip 
kad teurgija tam tikrais simboliais iššaukia (rpoxaAeicat) ne- 
pavydų Dievo gerumą, kad jis šviestų (Maudgiwv) meninin- 
kų paveiksluose, taip ir minties mokslas, jungdamas ir skir- 
damas garsus, priverčia reikštis (£udatvec) slėpiningą Dievo 
esmę (o0ctx). > Tad menininkų statulos, paveikslai parodo 
vidinį spekuliatyvų mąstymą, dieviškumo pripildymą, ku- 
ris prasiveržia išorėn. Taip įsivaizduojamas ir paveikslų pa- 
šventinimas. Tuo mes atkreipiame dėmesį į tai, kad neopla- 
tonikai mitus dar įdvasina dieviskumu; pasak jų, paveiks- 
luose ir t. t. slypi dieviška galia. - Šitą momentą aš norėjau 
tiktai priminti, nes jis tuo metu vaidino didelį vaidmenį. 


5. Proklo sekėjai 
Proklas yra neoplatoninės filosofijos viršūnė; ši filosofija 
gyvavo dar ilgai ir pasiekė gana vėlyvus laikus, ji dar išsi- 


laikė per visus viduramžius. Proklas Atėnų katedroje dar tu- 
rėjo daugelį sekėjų; pirmiausia tai Marinas, palikęs mums 

Proklo gyvenimo aprašymą, po to Isidoras iš Gazos ir paga- 
liau Damascijas. Pastarojo filosofo išliko labai įdomių veika- 
lu?" Jis buvo paskutinis neoplatoninės filosofijos dėstytojas 
Akademijoje. Juk 529 m. po Kr. imperatorius Justinianas šią 
mokyklą uždarė ir visus pagonių filosofus ištrėmė iš savo 
imperijos.?** Tarp jų buvo ir garsus Aristotelio komentatorius 
Simplikijus, daugelis jo komentarų dar neišspausdinti. Jie 
rado prieglobstį ir laisvę Persijoje pas Kasroją. Nors netru- 
kus jiems vėl buvo leista grįžti į Romos imperiją, tačiau at- 
kurti mokyklos Atėnuose jie jau nebegalėjo; taip pagoniška 
filosofija išnyko ir savo išorinių egzistavimo formų požiū- 
riu.“? Apie pastarąjį laiką pasakoja Eunapijas, o Cousinas 
apie tai parašė nedidelį veikalą. Nors išoriškai neoplatoni- 
nė filosofija ir išnyko, tačiau jos idėjos, ypač Proklo filosofi- 
ja, giliai nusėdo Bažnyčioje ir ten ilgai išsilaikė; mes vėliau 
dar daug kartų tuo galėsime įsitikinti. Ankstyvieji, grynieji, 
mistiniai scholastai daug ką perėmė iš Proklo; iki pat vėly- 
vųjų laikų ir katalikų Bažnyčioje mistinis gilus kalbėjimas 
apie Dievą iš tikrųjų yra neoplatoniški vaizdiniai. 

Mes apžvelgėme kai kuriuos šios filosofijos pavyzdžius, 
galbūt tai, kas neoplatoninėje filosofijoje yra geriausia; ši fi- 
losofija tarsi konsolidavo minties pasaulį. Nereikia manyti, 
kad neoplatonikai greta juslinio pasaulio dar iškėlė ir min- 
ties pasaulį; juslinis pasaulis jiems apskritai išnyko, visa vi- 
suma buvo pakelta į dvasią, ir.ta visuma buvo pavadinta 
Dievu ir jo gyvenimu toje visumoje. | 

Mes stovime prie didžiojo posūkio, ir čia pasibaigia pir- 
masis, graikų filosofijos, periodas. Graikų principas yra lais- 
vė kaip grožis, susitaikymas fantazijoje, netarpiškai realizuo- 
jamas natūralus, laisvas susitaikymas, taigi juslinė idėja jus- 
line forma. Filosofijoje mintis nori atsiplėšti nuo juslumo, 
nes filosofija yra minties veržimasis į visybę anapus juslu- 
mo ir fantazijos. Iš čia ir kyla šitas paprastas ėjimas pirmyn; 
trumpai apžvelkime nueitą kelią. Iš pradžių mes matėme 
abstraktumą jo gamtine forma, po to - abstrakčią mintį jos 
netarpiškume, pavyzdžiui, vienis, būtis. Tai yra grynos min- 

tys, mintis dar nesuvokiama kaip mintis; mums jos yra min- 
tys, visuotinés mintys, bet minties samonés dar néra. Sok- 
ratas yra antroji pakopa, patybės (des Selbst), minties kaip 
patybės pakopa; absoliutas yra pats mąstymas, voūę. Turinys 
yra ne tik apibrėžtas, pavyzdžiui, būtis, atomas, bet ir kon- 
kretus, savyje apibrėžtas, subjektyvus mąstymas; bet jis yra 
konkretus tik savaime. Trečiojoje pakopoje turinys vėl įsisą- 
moninamas kaip konkretus; iki čia ir nuėjo graikų filosofija. 

Patybė yra paprasčiausia konkretumo forma, jis neturi tu- 
rinio; apibrėžiamas jis pasidaro konkretus, pavyzdžiui, Sok- 
ratas, Platono idėja. Tačiau šis turinys yra konkretus tik sa- 
vaime, jis dar nėra įsisąmonintas kaip konkretus. Platonas, 
pradėjęs nuo duotybės, iš jos, iš jos žiūros įgyja apibrėžtes- 
nį turinį. Aristotelis turi aukščiausią idėją, mąstymo masty- 
mą, jis stovi pačiame viršuje; už idėjos lieka pasaulis, turi- 
nys. Šitas įvairiopas konkretumas turi būti sugrąžintas į vie- 
nybę, ir patybė yra galutinė, paprasta konkretumo vienybė. 
Arba atvirkščiai - abstraktumas, principas turi įgyti turinį; 
mes matėme, kad tada atsirado dogmatizmo sistemos. Aną 
mąstymo mąstymą stoicizmas paverčia viso pasaulio prin- 
cipu; tatai yra mėginimas, uždavinys suvokti pasaulį kaip 
mąstymą. Skepticizmas sunaikina visą tokį turinį; jis yra sa- 
vimonė, mąstymas gryname jo vienišume su savimi, jis yra 
refleksija apie anas prielaidas, ir jis pradeda nuo prielaidų. 

Trečiuoju periodu absoliutumas buvo suprastas kaip kon- 
kretumas. Iš pradžių šioje sistemoje būta tik privalėjimo, 
skirtybių santykio su vienybe; prie tapatumo čia neprieina- 
ma, jis yra tik vidinis reikalavimas. Galiausiai, neoplatoni- 
kų mokykloje, absoliutas buvo suprastas kaip konkretus, 
idėja buvo įsisąmoninta jos konkrečioje apibrėžtyje — kaip 
trejybė, kaip trejeto trejetas, kaip toks dalykas, kuris ema- 
nuoja vis tolyn. Kiekvienas tokio trejeto vienetas yra tam 
tikra trejybė savyje, todėl abstraktūs šios triados momentai 
irgi suvokiami kaip visybė. Tiesa pripažįstama vien tai, kas 
save išskleidžia, bet ir išlieka kaip tam tikras vienis. Alek- 
sandriečiai prieina prie konkrečios visybės savaime, jie su- 

gauna dvasios prigimtį. Tačiau a) ju filosofijos išeities taškas 
nebuvo begalinis subjektyvumas, jo gelmė, absoliutus lūžis, 
B) ju filosofijos principas nėra absoliuti (abstrakti) laisvė, Aš, 
begalinė subjekto vertė. 

Filosofija nėra netikėtai galvon dingtelėjusi mintis, ji yra 
tam tikras žmogaus dvasios, pasaulio, pasaulinės dvasios po- 
stūmis. Dievo apreiškimas neateina į dvasią kaip svetimas. 
Tai, ką mes čia nagrinėjame kaip sausus ir abstrakčius daly- 
kus, yra konkretu. Sakoma, kad tokie dalykai, tokios abstrak- 
cijos, kurias mes nagrinėjame, kai savo kabinete leidžiame 
bartis ir ginčytis filosofams ir susitariame dėl vienokių arba 
kitokių išvadų, - sakoma, kad tai tik žodinės abstrakcijos. — 
Ne! Ne! Tatai, gerbiamieji ponai, yra pasaulinės dvasios veiks- 
mai, todėl tai lemties veiksmai. Filosofai šiuo atveju arčiau 
Viešpaties negu tie, kurie minta tik dvasios trupiniais, jie skai- 
to arba rašo šitų aukštųjų įsakų patį originalą; jie ir laikomi 
tam, kad tuos įsakus užrašytų. Filosofai yra uota., jie buvo 
įvesdinti į giliausią šventyklos vidų ir dalyvavo jos gyveni- 
me. Kiti žmonės tenkinasi privačiais interesais - kokia nors 
valdžia, kokiu nors turtu, kokia nors moterimi. - Tą kelią, ku- 
riam įveikti pasaulinei dvasiai prireikė šimtų ir tūkstančių 
metų, mes nuėjome greičiau, nes esame pranašesni tuo, kad 
tai praeitis ir ją galima aprėpti abstrakcija. 


436 


SALTINIU SANTRUMPOS 


Autorius, veikalo pavadinimas 
[ir jo lietuviškas vertimas) 


Aelianus: Varia historia 
Ammonius Saccas: Aristotelis vita 


Aristoteles: Analytica priora 
Aristoteles: Categoriae 
[Aristotelis, Kategorijos. - Aristotelis, 
Rinktiniai raštai, Vilnius 1990] 
Aristoteles: De anima 
[Aristotelis, Apie sielą. - Aristotelis, 
Rinktiniai raštai] 
Aristoteles: De arte poetica 
[Aristotelis, Poetika. - Aristotelis, 
Rinktiniai raštai] 
De caelo 
De generatione et corruptione 


Aristoteles: 
Aristoteles: 
Aristoteles: Eudemia ethica 
Aristoteles: 


Aristoteles: 


Hermeneutica 

Magna Moralia 

Aristoteles: Metaphysica 

Aristoteles: Nicomachea ethica 
[Aristotelis, Nikomacho etika. - Aristo- 
telis, Rinktiniai raštai] 

Aristoteles: Physica 

Aristoteles: Politica 


[Aristotelis, Politika, ALK/Pradai 1997] 


437 


Santrumpa 


Ael. var. hist. 


Ammon., Kom. 
Arist. (vita) 


Aristot. 
Aristot. 


Aristot. 


Aristot. 


Aristot. 
Aristot. 
Aristot. 
Aristot. 
Aristot. 
Aristot. 
Aristot. 


Aristot. 
Aristot. 


an. pr. 
cat. 


an. 


poet. 


cael. 


gen. corr. 


EE 


hermen. 
MM 


metaph. 
NE 


phys. 
pol. 


SALTINIU SANTRUMPOS 


Aristoteles: Topica 

Marci Aureli in semet ipsum libri 
[Markas Aurelijus, Sau pačiam, Vilnius 
1984] 

Cicero: Lucullus sive Academica priora 

Cicero: De divinatione 

Cicero: De fato 

Cicero: De finibus bonorum et malorum 

Cicero: De natura deorum 

Cicero: De officiis 

Cicero: De oratore 

Cicero: Paradoxa Stoicorum 

Cicero: Tusculanae disputationes 

Diogenes Laertios: De vita et moribus 
philosophorum od. De clarorum 
philosophorum vitis 

Eusebius: Historia ecclesia 

Eusebius: Praeparatio evangelica 

Gellius: Noctes Atticae 

Homer: Ilias 
[Homeras, Iliada, Vilnius 1981] 

Flavius Iosephus: Antiquitates Iudaicae 

Philon Alexandrinus: De agricultura 

Philon Alexandrinus: De Cherubim = 
Lex allegoriarum (penktoji knyga) 

Philon Alexandrinus: De confusione 
linguarum 

Philon Alexandrinus: De migratione 
Abrahami 

Philon Alexandrinus: De monarchia 

Philon Alexandrinus: De mutatione 
nominum 

Philon Alexandrinus: De opificio mundi 

Philon Alexandrinus: De sacrificiis Abelis 
et Caini 


438 


Aristot. top. 
Marc Aurel 


Cic. ac. 2 

Cic. div. 

Cic. fat. 

Cic. fin. 

Cic. nat. deor. 
Cic. off. 

Cic. de orat. 
Cic. parad. 
Cic. Tusc. 
Diog. Laert. 


Eus. hist. eccl. 
Eus. praep. ev. 
Gell. 

Hom. Il. 


Ios. ant. Iud. 
Philon agricultura 
Philon Cherubim 


Philon confus. ling. 


Philon migrat. 
Abrahami 

Philon monarchia 

Philon mut. nom. 


Philon opif. mundi 
Philon sacrif. Abelis 
et Caini 


ŠALTINIŲ SANTRUMPOS 


Philon Alexandrinus: De somniis Philon somn. 
Philon Alexandrinus: De specialibus legibus Philon special. leg. 


Philon Alexandrinus: De tremulentia Philon tremulentia 
Philon Alexandrinus: De victimas Philon vict. offerent. 
offerentibus 
Philon Alexandrinus: De vita Mosis Philon vita Mosis 
Philon Alexandrinus: Legatio ad Gaium Philon legatio ad C. 
Philon Alexandrinus: Lex allegoriarum Philon lex alleg. 
Philon Alexandrinus: Quis rerum Quis rer. div. 
divinarum haere sit Philon: haeres sit 
Philon Alexandrinus: Quod deterius Quod deterius 
potiori insidiari soleat Philon: potiori 
insidiari soleat 
Philon Alexandrinus: Quod deus sit Quod deus sit 
immutabilis Philon: immutabilis 
Platon: De republica Plat. rep. 
[Platonas, Valstybė, Vilnius 1981] 
Platon: Epistulae Plat. epist. 
Platon: Hippias maior Plat. Hipp. mai. 
Platon: Kritias Dlat. Kritias 


[Platonas, Kritijas. - Platonas, Timajas. 
Kritijas, ALK/Aidai 1995] 


Platon: Leges Plat. leg. 
Platon: Menon Plat. Men. 
Platon: Parmenides Plat. Parm. 
Platon: Phaedon Plat. Phaed. 


[Platonas, Faidonas. - Platonas. Faido- 
nas, ALK/Aidai 1999] 


Platon: Phaedrus Plat. Phaedr. 
[Platonas, Faidras, ALK/Aidai 1996] 
Platon: Philebus Plat. Phil. 
Platon: Sophistes Plat. soph. 
Platon: Timaeus Plat. Tim. 
[Platonas, Timajas. - Platonas, Timajas. 
Kritijas] 


439 


SALTINIU SANTRUMPOS 


Plinius Secundus: Naturalis historia Plin. nat. 

Plotinus: Enneades Plot. enn. 
Plutarch: Ad principem indoctum Plut. princ. indoct. 
Plutarch: Cato maior Plut. Cato mai. 


Plutarch: De animae procreatione in Timaeo Plut. an. procr. in Tim. 


Plutarch: De Stoicorum repugnantiis Plut. Stoic. repug. 
Plutarch: Placita philosophorum Plut. plac. phil. 
Porphyrius: Vita Plotini Porphyr. vita Plot. 
Proclus: De Platonis theologia Procl. theol. Plat. 
Proclus: Institutio theologica Procl. inst. theol. 
Proclus in Timaeum commentaria Procl., Kom. Plat. 
Tim. 
Seneca: De vita beata ad Gallionem „Sen. vita beata 


[Liucijus Anėjus Seneka, Diatribės, 
ALK/Pradai 1997] 


Seneca: Epistulae ad Lucilium Sen. epist. 
[Seneka, Laiškai Lucilijui, Vilnius, 1986] 

Sextus Empiricus: Adversus ethicos Sext. Emp. adv. eth. 

Sextus Empiricus: Adversus mathematicos Sext. Emp. adv. math. 

Sextus Empiricus: Adversus physicos Sext. Emp. adv. phys. 

Sextus Empiricus: Pyrrhoniae hypotyposes Sext. Emp. Pyrrh. 
hyp. 

Stobaeus: Eclogae physicae et ethicae Stob. ecl. phys. 

Suidas (od. Suda) = pavadinimas. Suid. 

Strabon: Geographika Strab. 

Tacitus: Annales Tac. ann. 


[Tacitas, Analai. - Publijus Kornelijus 
Tacitas, Rinktiniai raštai, Vilnius 1972] 


Valerius Maximus: Facta et dicta memorabilia Val. Max. 


440 


PAAISKINIMAI 


! Tennemann, Geschichte der Philosophie, Leipzig 1798-1819, Bd. I, S. 416, 
Bd. II, S. 190; Diog. Laert. III, $ 1-3. 

? Sext. Emp. adv. phys. I, 8 51-54. 

3 Diog. Laert. III, $ 4-5. 

* Ibid., 8 29. 

5 Plat. epist. VII, p. 324 (p. 428). 

é Diog. Laert. III, § 5. 

7 Aristot. metaph. I, 6; ovyyYevóuegvoc KoaxóAo xat Tai; 'HoaxAetcetotc 
dožas. 

* Diog. Laert. III, § 8. 

? Ibid., 8 6-7, 9. 

? Plat. epist. VII, p. 324-329 (p. 428—437); ibid. III, p. 316 (p. 410-411). 

!! [bid. VII, p. 329-330 (p. 437-439). 

12 Tbid. III, p. 317-318 (p. 411-415); ibid. VII, p. 337—340 (p. 453-457). 

B Ibid. VII, p. 345-350 (p. 468-477); (Diog. Laert. III, 8 18-23); Plat. epist. 
VII, p. 340 (p. 457). 

6 Plat. epist. VII, p. 326 (p. 431). 

15 Paskaitos buvo skaitytos 1825 m. 

16 Diog. Laert. III, 8 23 (Menagius, Kom. Diog. Laert.); Ael. var. hist. II, 42; 
Plut. prin. indoct., p. 779 ed. Xyl. 

" Diog. Laert. III, $ 2; Bruckeri Historia critica philosophiae, Tom. I, p. 653. 

5 Tennemann, a. a. O., Bd. II, S. 220. 

? Plat. Tim., p. 423-424 (ed. Bekk.: Commentar. crit. in Plat., T. II). 

? Plat. Phaed., p. 229 (p. 6). 

?! Tennemann, a. a. O., Bd. II, S. 376. 

2 Plat. Tim., p. 41 (p. 43). 

2 Ibid., p. 47 (p. 54). 

^ Plat. rep. V., p. 471-474 (p. 257-261). 

25 Ibid. VII, p. 514-516 (p. 257-261). 

26 Ibid. V, p. 475-476 (p. 265-266). 

7 Diog. Laert., VI, 8 53; Zr. Plat. rep. VI, p. 508 (p. 319). 

28 Plat. rep. V, p. 476—479 (p. 266-272). 

? Plat. Men., p. 84 (p. 355-356). 


441 


PAAISKINIMAI 


w Ibid., p. 82-86 (p. 350-359). 

31 Ibid., p. 81 (p. 348-349). 

? Plat. Phaedr., p. 245 (p. 38). 

3 Ibid., p. 246 (p. 39-40). 

3 Ibid., p. 246 (p. 40). 

35 Ibid., p. 246-251 (p. 40-50). 

3 Plat. Phaed., p. 65-67 (p. 18-23). 

7 Ibid., p. 72 (p. 45). 

38 Ibid., p. 78-80 (p. 55-59). 

3» Ibid., p. 85-86 (p. 68). 

w Ibid., p. 92-94 (p. 78-82). 

4 Plat. rep. VII, p. 518 (p. 333-334). 

42 Ibid. VI, p. 509-511 (p. 321-325). 

3 Ibid. VII, p. 538-539 (p. 370-371): Dialektika gali žmogui grožį (x«A6v), 
apie kurį jis girdėjo iš viršininkų, paversti bjaurumu (atoxpov), todėl už- 
siimti dialektika leistina tik sulaukus trisdešimties metų. 

* Plat. soph., p. 246-249 (p. 190-196). 

45 Ibid., p. 258 (p. 219). 

* Ibid., p. 259 (p. 220-221). 

* Riemer: „dalyvauti (uetėyov) konkretume, į kurį yra jsigyvenes visuoti- 
numas“. 

* plat. Phil., p. 12 (p. 133-134). 

? Ibid., p. 27-28 (p. 166-167). 

* Ibid., p. 16-17 (p. 142-143); p. 23 (p. 157). 

?! Ibid., p. 24-25 (p. 158-160). 

5? Ibid., p. 25 (p. 160). 

5 [bid., p. 25-26 (p. 160-163). 

** Ibid., p. 26-27 (p. 163-165). 

5 Ibid., p. 29-30 (p. 169-172). 

** Plat. Parm., p. 135-136 (p. 21-23). 

7 Ibid., p. 129 (p. 9-10). 

58 Ibid., p. 166 (p. 84). 

* Tiedemann, Platon, Argumenta, p. 340. 

:9 Plat. Parm., p. 142 (p. 35-36). 

*' Plat. Phil., p. 33 (p. 178). 

* Paskaitos buvo skaitytos 1805/1806 metais. 

9 Plat. Tim., p. 29 (p. 25). 

^ Ibid., p. 30 (p. 25-26). 

$ [bid., p. 31 (p. 27). 

é Ibid., p. 31-32 (p. 27-28). 

*' Ibid., p. 32 (p. 28). 


442 


PAAISKINIMAI 


$ Ibid., p. 32-34 (p. 28-31). 

© Ibid., p. 34 (p. 31). 

? Ibid., p. 34-35 (p. 31-32). 

7 Ibid., p. 35-36 (p. 32-33). 

72 Ibid., p. 37 (p. 35). 

? Ibid., p. 48 (p. 57). 

74 Ibid., p. 37-38 (p. 36-37). 

75 Ibid., p. 38 (p. 37): £& o0v Aóyou xai diavoias 9600 toats ttpóc xpóvou 
yéveatv, Iva Yevvn9T, xpóvoc, Arog xai GEMNVA... £i; Otopropóv xal pu- 
axy ApLDUGV ypóvou yéyove. 

"6 Ibid., p. 48-49 (p. 56-57). 

7 Ibid., p. 50 (p. 60-61). 

78 Ibid., p. 52 (p. 63-65). 

? Ibid., p. 49-50 (p. 58-60). 

9? Ibid., p. 53 (p. 66) sqq. 

*! [bid., p. 57 (p. 74) sqq. 

82 Ibid., p. 67-68 (p. 93-95). 

83 Ibid., p. 68-70 (p. 96-99). 

84 Ibid., p. 70-72 (p. 99-102): ... &AX' cÙ xat naħat NėyeTaL, TO TPATTELV xai 
YVOvaL TA TE AUTOU xal éxutóv GAPPOVL uóvo TPOGAKELV. 

55 Plat. rep. II, p. 368-369 (p. 78). 

*é Ibid. II, p. 369-376 (p. 79-93). 

‘7 Ibid. V, p. 463 (p. 241). 

s [bid. V, p. 460 (p. 236). 

8 Ibid. IV, p. 427-429 (p. 179-182). 

* Ibid. IV, p. 429—430 (p. 182-185). 

?! bid. IV, p. 430-432 (p. 185-188). 

?2 Ibid. IV, p. 432-433 (p. 188-191). 

?? Ibid. IV, p. 425 (p. 176). 

?! Ibid. IV, p. 437-441 (p. 198-206). 

?5 Ibid. IV, p. 441-443 (p. 206-210), 

% Ibid., p. 421 (p. 167-168).. 

?' Ibid. II, p. 367; III, p. 412 (p. 93-155); V, p. 472; VII, fin. (p. 258-375). 

æ Plat. leg. IV, p. 722-723 (p. 367-369). 

” Plat. rep. IV, p. 425 (p. 176). 

1? Ibid. III, p. 412-415 (p. 155-161). | 

1 Plg. Hegelis: Apie mokslinius prigimtinės teisės traktavimo būdus (He- 
gel: Werke, Bd. I, S. 380f.). 

1? Plat. rep. III, p. 416-417 (p. 162-164). 

1"? Plg. Hegel, a. a. O., S. 381. 

"^ Plat. rep. V, p. 464 (p. 243-244). 


443 


PAAISKINIMAI 


105 Ibid. V, p. 457-461 (p. 230—239). 

1% Ibid. V, p. 451-457 (p. 219-230). 

17 Ibid. V, p. 471 (p. 257). 

1? Plg. Hegel, a. a. O., S. 381, 383-386. 

1 Plat, Tim., p. 20sqq. (p. 10sqq.); Plat. Kritias, p. 108sqq. (p. 149sqq.). 

uo Plat. Hipp. mai., p. 292 (p. 433). 

"! [bid., p. 295sqq. (p. 439sqq.). 

"2 Ibid., p. 302 (p. 455-456). 

113 Aristot. poet., c. 8 (ed. Bekk.). 

"4 Ibid., c. 5. 

"5 Diog. Laert. V, 1, 9; Buhle: Aristotelis vita (Aristotelis Opera, T. I), p. 81- 
82. 

"16 Ammon.: Kom. Aristot. (vita) (Buhle: Aristotelis Opera, T. I), p. 43-44; 
Diog. Laert. V, 9, 12, 15. 

"7 Diog. Laert. V, 2 

ne [bid., 3-4; Buhle: Aristotelis vita, p. 90--92. 

!? Aristotelis Opera (ed. Pac., Aurel. Alobrog. 1607) T. I, in fine: Aristotelis 
Fragmenta (Zr. Stahr: Aristotelia, Teil I, S. 85-91). 

120 Gell. XX, 5. 

121 Ritter, Erdkunde, Bd. II, S. 839 (erste Ausgabe). 

122 Plin. nat. VIII, 17 (ed. Bip.). 

1? Diog. Laert. V, $ 5-6; Suid., s. v. Aristoteles; Buhle, 1.1., p. 100; Ammon., 
1.1., p. 47-48; Menagius, Kom. Diog. Laert. V, $ 2; Stahr, a. a. O., S. 108- 
109; Bruckeri Historia critica philosophiae, Tom. I, p. 788—789. 

12 Diog. Laert. V, § 21-27. 

15 Strab. XIII, p. 419 (ed. Casaub. 1587); Plut. Sull., c. 26; Bruckeri Historia 
critica philosophiae, Tom. I, p. 798-800. 

1% Gell. XX, 5; Stahr. a. a. O., S. 110-112. 

7 Aristot. metaph. VI, 1; Aristot. phys. II, 2; I, 9. 

' Aristot. metaph. IV, 1. 

1» Ibid. VII, 1. 

!? [bid. I, 3. 

"31 Ibid. IV, 3-6. 

?' Ibid. IX, 1-7; etc. 

53 Ibid. VII, 3. 

3 Ibid. VIII, 1-2. 

55 Žr. ibid. VII, 13; 3j yàp švrekėxELa yopttet. 

P5 [bid. I, c. 7, 9. 

1 bid. XII, 1-2; VII, 7. 

?* Ibid. IX, 2; VII, 7; XII, 3. 

1 Ibid. V, 1-2. 


444 


PAAISKINIMAI 


1? Ibid. XII, 6 (Zr. IX, 8); XII, 7. 

11 L. l.: có ópexcóv xal TO vonTOV xtvet oU xtvoüpeva: TOUTUV ĎE tà TPOTA 
TA AUTO. 

V? L. 1.: vontòv dė tépa ovccoryta (geras žodis - elementas, kuris save api- 
brėžia savimi) xa9' atv: xai TAUTNĘ A ovocia npotr, xai TAUTIĘ A 
dTNOC xat xat' Évépyetav. 

143 L. l.: d) uj xai xaAov xai TO Ot a0t6 aiperóv ėv tfj aot], GuGtotytac 
xal Éottv Xptaxov dei A &v&Aovov TO TPATOV. Tt d ėcTL TO oU Évexa èv 
toig &xtvr]cotc, h Ota(peota OvAot. 

14 L. L: có 8exttxóv toU vonTOU xal tfjg oùoiaç voUc. évepyet dė Éyov. ote 
éxetvo (kad jis pats save mąsto) uàAXov ToUTOU. ò doxei ó voüc 9etov &yev. 

15 Tbid. I, 2. 

46 [bid. XII, c. 9 (de mente divina yra lotyniškas įrašas). 

17 [bid. XII, 10. 

148 Ibid. XII, 8. 

1 Ibid. XII, 10, init. 

150 L. l.: el; tò Staxpr8jvat dvayxn &xacty A9etv, xal KA oŬTwç šoTiV AV 
Xotvovel &nxavta elg TO OÀOV. 

15! L. L: oóx dya90v roAuxotpavin elg xoipavoc (Hom. Il. Il, V, 204). 

152 Žr. p. 172-175. 

53 Aristot. phys. II, 8. 

154 L. I. ad fin.: hoc O &vatpet ó otc Aéywv tà pUGEL TE xal púotv' pUGEL 
yàp, 604 dmO tivog v éautoig &pyrig cuveyGG XLVOUUEVA &quxveitat eio 
tt TĖJOS. 

55 Aristot. phys. II, 9. 

55 Ibid. III, 1-2. 

57 [bid. III, 3. 

58 Tbid. III, 4-8. 

I? Tbid. IV, 1-2. 

19 Tbid. IV, 4, passim. 

161 [bid. IV, 4—5, 2. 

162 Tbid. IV, 6. 

163 Tbid. IV, 7. 

164 Ibid. IV, 8. 

165 Tbid. IV, 9. 

166 Ibid. IV, 10. 

17 Tbid. IV, 11. 

168 Ibid. IV, 13. 

19? Tbid. V, 1. 

1? [bid. VI, 10. 

v1 Tbid. VII, 3. 


445 


PAAISKINIMAI 


172 Tbid. VIII, 6. 

173 Ibid. VIII, 8-9, passim; Aristot. cael. I, 4. 

174 Aristot. cael. II, 1. 

75 Ibid. I, 3. 

16 Ibid. III, 6. 

17 Ibid. IV, 1. 

18 Ibid. IV, 3. 

1? Tbid. IV, 4. 

19 Tbid. IV, 5. 

15! [bid. III, 4. 

I? Aristot. gen. corr. II, 2. 

183 bid. II, 3. 

!^5 bid. II, 4. 

185 Aristot. an. I, 1. 

186 Tbid. II, 1. 

187 bid. II, 4. 

188 Ibid. II, 2-3. 

189 Ibid. II, 4. 

1% Ibid. II, 5. 

?! [bid. II, 12. 

192 [bid. III, 4. 

93 Ibid. III, 2. 

1% Ibid. III, 4. 

95 Ibid. III, 5. 

1% Tennemann, a. a. O., Bd. III, S. 53-54, 197-198. 

9? Septintame ir aštuntame šios knygos skyriuose paaiškinami ketvirto ir 
penkto skyrių teiginiai. Šie skyriai pradedami tais pačiais teiginiais ir at- 
rodo taip, tarsi jie būtų kažkokio komentatoriaus. 

18 Aristot. an. III, 8. 

1? Ibid. II, 4. 

w Čia pabaigoje yra klausimas: tà Šė npõta vouara tive Ototoet coU Uh 
pavraouaTa elvai; À o08& TAAA pavracuaTA, QANA oùx &veu pav- 
tacuatwv. Tolesniame tekste neatsakoma į šį klausimą. Šitas klausimas 
dar labiau sustiprina įspūdį, kad šios knygos dalys yra vėlesnės kilmės. 
Buhle: „Ar protas, jeigu jis abstrahuojasi nuo bet kokios materijos, mąsto 
tikrus objektus, - šis klausimas turi būti atskirai išnagrinėtas“ („aukščiau- 
sioje filosofijoje“); Buhle remiasi septinto skyriaus pabaiga: 6o ó voūg 
ėcTiv 6 xat' évépyeiav TX TPAYLGTA voov. &pa dė èvðéyetat TAV xe%w- 
ptouėvov tt voetv OvTA AUTOV UT xeycptouévov ueyéSouc, 7j o0, GxETTĖOV 
ÜotEpov. 

2" Aristot. an. III, 7. 


446 


PAAISKINIMAI 


22 Ibid. III, 6. 

2? Tbid. III, 7. 

24 Aristot. NE I, 2-7 (4-7); X, 6-8; Aristot. EE I, 4; II, 1, etc. 

75 Aristot. MM I, 5, 35; Aristot. NE I, 13; Aristot. EE II, 1. 

26 Aristot. NE II, 5-7 (6-7); Aristot. MM I, 5-9; Aristot. EE II, 3. 

27 Aristot. NE I, 1 (3). 

ae Ibid. I, 1 (2): ei Y&p xai taùtóv éottv (dyxB0v) évi xat nÓXet, uetčóv ye 
xal TEMELOTEPOV TO TÅG TONEMCĘ qaivexat xat NaBeiv xai GALE: dyaTNTOV 
uèv y&o évi uovo: x&AXtov dė xai DeLoTepOv £9vet xa! noAeotv. ‘H Uėv 
ouv ué9o9oc TOUTWV pietat, TONMLTIXA tt o00a. * 

% Aristot. MM I, 1: „Bet koks mokslas ir sugebėjimas (S6vapc) turi tam tik- 
rą tikslą, ir šis tikslas yra gėris; ir kuo jie yra aukštesni, tuo aukštesnis yra 
tikslas. Tačiau aukščiausias sugebėjimas yra politinis; todėl jo tikslas irgi 
yra gėris“. 

? Aristot. pol. I, 2. 

?!! Ibid. III, 1; IV, 14-16. 

7? [bid. III, 7 (5) - IV, 13. 

23 Ibid. III, 13 (8-9). 

214 Aristot. cat., c. 4 (2): ėxaoTov tot obctav onuaivet x. T. J. 

75 [bid., c.10-14 (8-11); plg. Kant: Kritik der reinen Vernunft, S. 79 (6. Aufl.). 

216 Aristot. cat., c. 4 (2); Aristot. hermen., c. 4-6. 

*7 Aristot. an. pr. I, 1. 

218 Aristot. top. I, 13 (11) et 1. 

29 Ibid. I, 16-18 (14-16); II, 7-8, 10. 

220 Ibid. III, 1; Buhle: Argum., p. 18. 

21 Aristot. top. VIII, 2; XonoTėov èv tœ diakėyEG VAL tà uèv ouAAovtouO TPOG 
TOÚG AiakexTIKOUS uXAAov, Yj tpócg touc TOMOUCĘ. TA Ò ènaywyT toù- 
vavtiov TTPOC touc TtoÀÀoUG UAAMAOV. 

222 Aristot. an. pr. II, 23 (25). 

23 Žr. t. 1, p. 512-518. 

75 Tennemann, a. a. O., Bd. III, S. 333. 

25 Cic. Tusc. I, 10 (cf. c. 31): nihil esse omnino animum, et hoc esse nomen 
totum inane, ... vimque omnem eam, que vel agamus quid vel sentiamus, 
in omnibus corporibus vivisaequabiliter esse fusam, nec separabilem a 
corpore esse, quippe quae nulla sit, nec sit quicquam, nisi corpus unum 
et simplex, ita figuratum, ut temperatione naturae vigeat, et sentiat. - 
Stob. ecl. phys., p. 796: &puoviav tæv cvexvv&pov ocoryetov. — Ciceronas pa- 
teikia istoriškai tam tikrą rezultatą, taip kaip jis jį supranta, be jokios spe- 
kuliatyvios sąvokos. 

226 Bruckeri Historia critica philosophiae, p. 854; Tennemann, a. a. O., Bd. III, 
S. 336. 


447 


PAAISKINIMAI 


27 Diog. Laert. V, 8 58. 

25 Stob. ecl. phys., p. 298. 

29 Cic. nat. deor. I, 13: Strato, ... qui omnem vim divinam in natura sitam 
esse censet, quae causas gignendi, augendi, minuendi habeat, sed careat 
omni sensu et figura. 

20 Diog. Laert. VII, 8 1, 12. 31-32; Tennemann, a. a. O., Bd. IV, S. 4; Bd. II, S. 
532. 

31 Diog. Laert. VII, $ 5; Bruckeri Historia critica philosophiae, Tom. I, p. 895. 

7? Diog. Laert. VII, $ 2. 

23 Ibid. IV, 8 7. 

24 Paskaitos buvo skaitytos 1805/1806 metais. 

25 Diog. Laert. IV, $7, 6. 

26 [bid. VII, § 2. 

37 Bruckeri Historia critica Philosophiae, Tom. I, p. 899; zr. Fabricius Bibliot- 
heca Graeca, T. II, p. 413.. 

28 Diog. Laert. VII, 8 5. 

7? Bruckeri Historia critica Philosophiae, Tom. I, p. 897—898; Diog. Laert. VII, 
§ 1, 13. 

^? Diog. Laert. VII, 8 7-9. 

7! Ibid. VII, § 6, 10-11. 

%2 Ibid. VII, 8 28-29; Bruckeri Historia critica philosophiae, Tom. I, p. 898, 
901; Tennemann, a. a. O., Bd. II, S. 534. 

?? Diog. Laert. VII, § 168-169, 176. 

?^ [bid. VII, § 179-181, 8 184, 189-202; Tennemann, a. a. O., Bd. IV, S. 443. 

75 Diog. Laert. VI, § 81; Cic. ac. 2 IV, 30; Cic. de orat. II, 37-38; Cic. Cato, c. 
7; lennemann, a. a. O., Bd. IV, S. 444. 

76 Cic. off. III, 2. 

w7 Cic. nat. deor. I, 3; Suid. in Posidonius Tom. III, p. 159. 

7* Gell. I, 2; Gronovius ad h. 1.; II, 18; XV, 11; XIX, 1. 

2? Stob. ecl. phys., P I., p. 32. 

20 Diog. Laert. VII, § 134. 

75! Ibid. VII, § 136. 

7? Ibid. VII, 8 142. 

233 Ibid. VII, 8 156-157. 

4 Plut. plac. phil. IV, 21. 

55 Stob. ecl. phys. I, p. 312. 

56 Cic. nat. deor. II, 46: Ex quo eventurum nostri putant, ... ut ad extremum 
omnis ignesceret, cum, humore consumto, neque terra ali posset, neque 
remearet aer; cuius ortus, aqua omni exhausta, esse non posset: ita relin- 
qui nihil praeter ignem, a quo rursum animante ac deo renovatio mundi 
fieret atque idem ornatus oriretur. 


448 


PAAISKINIMAI 


37 Cic. nat. deor. I, 14; Zeno autem naturalem legem, divinam esse censet, 
eamque vim obtinere recta imperantem prohibentemque contraria. Diog. 
Laert. VII, 8 135: £v te elvat 9eóv xai voŭv xat ciuapuévrv xat Ata. Stob. 
ecl. phys. I, p. 178: thv etuapuévnv dUvauiv xcvqtoxcr]y t7 ŬANG xatà taù- 
TX, viva Un Ot&qopov TPOVOLAV xai qUaty xaAsiv. 

255 Sext. Emp. adv. math. IX, 101-103. 

7? Diog. Laert. VII, 8 137. 

*0 Pagal Sext. Emp. adv. logios I, 8 234, taip yra sąmoningos sielos atveju. 

21 Žr. Diog. Laert. VII, § 138-140, 147-148 etc. 

262 Cic. div. II, 49: Chrysippus, Diogenes & Antipater concludunt hoc modo. 
Si sunt di, neque antea declarant hominibus, quae futura sint: aut non 
diligunt homines; aut, quid eventurum sit, ignorant; aut existimant, ni- 
hil interesse, hominem scire, quid sit futurum; aut non censent esse suae 
majestatis, praesignificare hominibus, quae sint futura; aut ea ne ipsi qui- 
dem significare possunt. 

%3 Diog. Laert. VII, § 54. 

24 Sext. Emp. adv. math. VII, 227; Diog. Laert. VII, $ 46. 

%5 Sext. Emp. adv. math. VII, 228, 230. 

266 Cic. ac. 2 IV, 47. 

%7 Sext. Emp. adv. math. VIII, 10: oi dmo t£ Eros Aéyouct uév tõv TE 
aicSnTOv tiva xal tõv vontüv AnI; oùx èE cü9e(ac 8& TA alodntà, 
&AA& XATA AVAPOPAV ThV ÙG ET! TA NAPAXELLEVA TOUTOLĘ VONTA. 

%8 Sext. Emp. adv. eth. 183. 

7$? Sext. Emp. adv. logicos I, 8 228sqq. 

7" Ibid. II, 8 403sqq.; žr. Sen. epist. 107: Tik „corpus agit, vox" yra „corpus“. 

7! Diog. Laert. VII, § 63; Sext. Emp. adv. math. VIII, § 70. 

272 Diog. Laert. VII, $ 79-80. 

?? Ibid. VII, 8 83. 

24 Ibid. VII, 8 85-86. 

75 Ibid. VII, 8 87-88. 

276 Tbid. VII, $ 92. 

7 Ibid. VII, $ 94-95. 

278 Cic. off. I, 3; III; Diog. Laert. VII, $ 98-99. 

7? Diog. Laert. VII, $ 127-128; Cic. parad., 2. 

280 Cic. fin. III, 13; Cic. Tusc. II, 25. 

31 Plut. Stoic. repug., p. 1031 (ed. Xyl.); Stob. ecl. phys., P II, p. 110; Diog. 
Laert. VII, 8 125. 

72 Marc Aurel VIII, $ 7. 

23 Diog. Laert. VII, $ 121, 116-117, 122. 

24 Sext. Emp. adv. math. XI, 8 190-194; Diog. Laert. VII, $ 129, 121. 

285 Tac. ann. XIV, 53; XIII, 42. 


449 


PAAISKINIMAI 


286 Tbid. XIII, 3. 

287 Žr. Sen. vita beata, c.5: beata ergo vita est in recto certoque iudicio stabi- 
lita et immutabilis. 

288 Diog. Laert. X, S 14, 1. 

?? Ibid. X, § 3-8. 

?" Tbid. X, 8 1; Cic. nat. deor. I, 26. 

21 Diog. Laert. X, 8 1, 12-13, 2; Bruckeri Historia critica philosophiae, Tom. 
I, p. 1230-1231; Sext. Emp. adv. math. X, § 18. 

22 Sext. Emp. adv. math. I, 8 3; Diog. Laert. X, $ 13. 

23 Diog. Laert. X, § 15, 2, 7, 10-11; Bruckeri Historia critica philosophiae, 
Tom. I, p. 1233, 1236. 

24 Cic. fin. II, 25. 

75 Diog. Laert. X, § 10, 15. 

2% [bid. X, § 11. 

7 Cic. fin. V, 1; Eus. praep. ev. XIV, 5. 

28 Diog. Laert. X, § 9. 

29 Žr. ibid. IV, § 43. 

w 7r ibid. X, $ 24. 

*! bid. X, S 26. 

9? Tbid. X, $ 31. 

%3 Ibid. X, 8 31-32. 

9*9 Tbid. X, § 33. 

305 Ibid. X, 8 33-34: ... thv Aš 36&av xat unóanp:v Aévouctv, AANI TÉ pa- 
ct xai euñ’ àv uèv yàp ėniuapTUPATA! T) UA dvriuapTUPATAL, aANT 
clivar: ėdv dė Uh ėmLUaPTUPATAL 7) &vxtuaprupricat, evdĄ TUYXAVELV. 

w Ibid. X, § 34. 

?" Ibid. X, 8 48-49. 

** Ibid. X, 8 50-51. 

%» Ibid. X, 8 54-55. 

310 Žr. p. 179 ir toliau. 

?! Diog. Laert. X, $ 55-58. 

312 ]bid. X, § 43-44, 60-61; Cic. fat., c.10; Cic. fin. I, 6; Plut. an. procr in Tim, p. 1015. 

?? Diog. Laert. X, $ 72. 

34 [bid. X, 8 78-80, 86-87. 

315 [bid. X, 8 93-96, 101, 97. 

316 Ibid. X, § 113-114. 

37 Cic. nat. deor. I, 20. 

%8 Diog. Laert. X, $ 66, 63-64. 

?? Ibid. X, § 144: Bpayéa oop túy napsunintev và dĖ uéyiota xal xu- 

protaTa O Aoytauóc Ocoxrxe, xal xatà tóv GUvEXT ypóvov TOU Biou ĝtor- 

xEt xai ÕLOLxHOEL. 


450 


320 
321 
322 
323 
324 


325 


326 


327 


PAAISKINIMAI 


Ibid. X, 8 141. 

Ibid. X, 8 132. 

Ibid. X, 8 142-143. 

Ibid. X, 8 125. 

Ibid. X, 8 135. 

Sen. vita beata, c.13: Mea quidem ista sententia est (invitis haec nostris 
popularibus dicam), sancta Epicurum et recta praecipere, et si propius ac- 
cesseris, tristia. Voluptas enim illa ad parvum et exile revocatur. Et quam 
nos virtuti legem dicimus, eam ille dicit voluptati. Jubet illam parere na- 
turae. Parum est autem luxuriae, quod naturae satis est. Quid ergo est? 
Ille quisquis desidiosum otium et gulae ac libidinis vices felicitatem vo- 
cat, bonum malae rei quaerit auctorem, et dum illo venit, blando nomi- 
ne inductus sequitur voluptatem, non quam audit, sed quam attulit etc. 
Ibid., c.12: Ita non ab Epicuro impulsi luxuriantur, sed vitiis dediti lu- 
xuriam suam in philosophiae sinu absconderunt, et eo concurrunt, ubi 
audiant laudari voluptatem. Nec aestimatur voluptas illa Epicuri, ita 
mehercules sentio, quam sobria ac sicca sit: sed ad nomen ipsum ad- 
volant quaerentes libidinibus suis patrocinium aliquod ac velamentum... 
Ideoque ne resurgere quidem adolescentiae licet, cum honestus turpi 
desidiae titulus accessit. 

Diog. Laert. X, 8 139. 


28 Ibid. X, § 136. 
29 bid. X, $ 137. 
?" Ibid. X, $ 122-123. 


331 


Ibid. X, $ 123. 


32 Cic. nat. deor. I, 18, 38. 

33 Tbid. I, 19-20. 

34 Ibid. I, 17. 

35 Ibid. I, 17. 

336 Cic. div. II, 17; Cic. nat. deor I, 8. 
7 Diog. Laert. X, 8 124-125. 

88 bid. X, 8 127. 

39 [bid. X, 8 127. 

** Ibid. X, § 128. 


341 


Ibid. X, § 119. 


*? Ibid. X, § 129-131. 

9? bid. X, 8 132. 

% Ibid. X, 8 117-121. 

9*5 Sext. Emp. Pyrrh. hyp. I, c. 33, 8 220. 

“é Diog. Laert. IV, 8 28; Bruckeri Historia critica philosophiae, Tom. I, p. 746; 


Tennemann, a. a. O., Bd. IV, S. 443. 


451 


PAAISKINIMAI 


9" Diog. Laert. IV, S 38. 

%8 Ibid. IV, 8 29-33; Brucker, 1.1. 

9? Ibid. IV, § 37, 42, 44. 

350 Tbid. IV, § 32. 

55! Ibid. IV, S 28; Cic. fin. II, 1. 

* Diog. Laert. IV, 8 44; Tennemann, a. a. O., Bd. IV, S. 443. 

3 Diog. Laert. IV, § 43. 

3*9 Sext. Emp. Pyrrh. hyp. I, c. 33, 8 232. nepi navtwv énéyet. Diog. Laert. IV, 
S 32. 

55 Ibid. I, c. 33; 8 233: &ya9& u£v elvat tàç xatà uépoç &noy&c, xaxa È TAC 
xata cuyxata9éoetc. 

356 Sext. Emp. adv. math. VII, 8 150sqq. 

357 Žr. Cic. ac. 2 IV, 24: neque enim falsum percipi posse, neque verum, si 
esset tale, quale vel falsum. 

358 Sext. Emp. adv. math. VII, $ 158. 

39 Diog. Laert. IV, 62, 65; Tennemann, a. a. O., Bd. IV, S. 334, 443-444. 

%0 Cic. ac. 2 II, 6; Val. Max. VIII, 7 ext. 5. 

%1 Plut. Cato mai., c. 22; Gell. VII, 14; Cic. de orat. II, 37-38; Ael. var. hist. III, 
17; Bruckeri Historia critica philosophiae, Tom. I, p. 763. 

%2 Sext. Emp. adv. math. VII, $ 159. 

%3 Ibid. VII, § 160. 

3 Ibid. VII, § 160-161. 

%5 Ibid., VII, 8 161-164. 

36 Ibid. VII, § 402. 

%7 Ibid. VII, § 165. 

368 Ibid. VII, $ 166. 

% Ibid. VII, § 167-169. 

3? Tbid. VII, 8 173. 

31 Ibid. VII, § 176-177. 

372 Žr. ibid. VII, $ 187-189. 

3? Ibid. VII, 8 179-184. 

33 Sext. Emp. Pyrrh. hyp. I, c. 3, $ 7. 

?5 Diog. Laert. IX, 8 71-73; plg. t. I, p. 213 ir toliau. 

é Sext. Emp. Pyrrh. hyp. I, c. 33. 

?? Tbid. I, c. 3, 87. «ov Ilóppova owpatıxwtepov xai éntpavéatepoy cv TPO 
&a0toU xpoceAnAuOEvat t) GxELEL. 

?* Diog. Laert. IX, 8 58, 61-65; Bruckeri Historia critica philosophiae, Tom. I, 
p. 1320-1323. 

3? Diog. Laert. IX, 8 69-70. 

9 Sext. Emp. Pyrrh. hyp. I, c. 8. Ei atpeotv éyec ó Xxenttxóc. 

*! Diog. Laert. IX, § 109. 


452 


PAAISKINIMAI 


%2 bid. IX, 8 116; Bruckeri Historia critica philosophiae, Tom. I, p. 1328. 
?? Brucker, Tom. II, p. 631—636. 
3 Sext. Emp. Pyrrh. hyp. I, c. 7, 8 13: totg xat& pavtaciav xatnvay- 


38 


38 


5 


7 


xacgu£vota — (c. 10, 8 19: aBouknto; "juàg Xyovta Ei; ouyvxata9eow) — 
n&9E0t cuvxacati9eca, ó Xxentixóg: olov oux àv eiTOL 9epuatvóuevoc 
A Puxóuevoc, öt. 9oxà uh 9epuaiveo9a: A doyco9a c. 10, 8 19: óxav à 
OntGuev el totoUtóv ott TO UTOxEILEVOV, ... OTL paivetat OtOouev, 
Ontoüuev d“ où mept toU paLvoLėvou, QAA& nepi &x&lvou, o A&yecat mepl 
~ , , 4 ` , 3 [4 , ^ — , , — 
toU patvouėvou. S 20: ei dė xal YAuxo éattv, 6cov èni TA AÓYo, Üntoüpev: 
Ò oùx Éctt TO qgatvOuevóv, &AA& mepi toU qaivouévou Aeyduevov. éav dė 
xai &vttxpug xat& TOV qatvouévov Éépotouev AóYouc, ox &vatpeiv 
Bouhduevo: tà qatvóueva. toUtoug éxttOéueD9a: AAA éntÜgcxqQUvteg THV 
tõv Aoypatıxõv TPoTėTELAV (temeritatem). 
Ibid. I, c. 7, 8 14: .. 'O dė Exent:xóg xà qová&g Ti9NOL TAUTOS, oÙ% WÇ 
n&vtoG Urdpyoucag: UroAauBáver ydp, ött óonep f; Tavra ċott qeu, 
... O08&v &axtv dO, ... O08£v UAMOV, uet tàv AMV xal éxutfjv qnot 
Un uXAXov elvai xat Aid TOUTO totg &AAotG éauthv ouunrepiypager. c. 28, 
S 206: nepi nasv tõv Xxenttxov qQopov &£xetvo xypr, TPOELANpĖVAL“ ött 
x ^- , ~ , * , , , € aw Ml 
nepli toU nei; aùtaç elvat, n&vtoc où Otaepatonue9a: ónoŭ ye xat 
Upė éautõv aùvtàç &vatpeta Sac Nėyouev Oóvac9at, &ureptypaqgouévac 
ĖxELVOLĘ nept àv Aévovcat. 
Ibid. I, c. 33, 8 226-233. 
Ibid. I, c. 6, 8 12: 'Apy» dė tz; Zxentüxi aiti uév pauev elvat Tùy 
Anida toU drapaxTRGELV. oL Yap ueyaAoqusetz vov &vÜporov rapaccóus- 


vot OLX t7jv £v totg rp&vuaot &voaAt(av xal &ropoUvtec TiGLV AUTOV Xpr, 


' u&AÀov cuYxacati9ec9a. HADov éni TO Unvelv, Ti TE ar DĖL &£atty év cot; 

npaypaot xai Ti peoc’ wç éx TÄS ÈTLXPLOEWG TOÚTWV ATAQAXTÁOOVTEG. — 
Eod. c. 12, 8 25-30: ... 'O &opiotàv msepl tõv mpóg tyjv pUGLV xaAQv T) 
xaxOV, UTE Otoxet tt oUTE peUYEL auYtóvoc... 'Ev u&v totg So£actot 
drapaliav véAoc elvat qauev toù ExentixoŬ. £v dė tota XATNVAYKAGLUĖVOLĘ 
uecprora9etrav. 

Diog. Laert. IX, § 68. 

Sext. Emp. Pyrrh. hyp. I, c. 8, 8 17: &xoAou9oüUpev Y&p tivt Ayw xatà TO 
Šaivouevov Ýnoðerxvůvti uv tò XV npòç tà TATPLA ENN, xal TOU6 
vououc, xai TAC GYoyas, xat TA oixeta TAI. 

Ibid. I, c. 3, 87. 

Paskaitos buvo skaitytos 1825/1826 metais. 

Sext. Emp. Pyrrh. hyp. I, c. 4, 8-10. - Ibid. I, c. 6, 8 12: cuorūcew4 òè TÄS 
Xxentixfjg cotiv dph ua&Atota TO: mavti ÀÓYc Aóyov loov dvTLxEio Dai. 
Ir c. 4, 9: &vxixetpevoug dė Aóyoug napahaußBavouev, oùyt t&vtoc &nóqga- 


OLV XAL xat&qQactv, AAA &mÀGG AVTI toU" ua youévouc. 

tt ėpydleTai, ėdv Uh nc xal BAédqn 384r. TL yp xwhúer, EiTOL tig &v, 
BAénetv xal Undeutšę &méyeo9ac Hovis 7, &xpatf, 9uuoU elvat. (Ficinus 

ux éotty. 

Ibid. II, 1. IX, c. 16: 6 yàp qtActv rpóc óttoUv Éyov xal TO GUYYEVĖL TAV 

1póc (al. lectio xatpóc) éxeivou (anima vero omnis patris illius est filia. 

VI, 1.IX, c. 6. 

I, 1. VIII, c. 2 

III, 1. VIII, c. 9-10. 

V, 1.III, c. 13-14. 


. V LII, c. 1; VI, LII, c. 9-10; L.VIII, c. 8-9; 1.IX, c. 3. 

Plot. enn. I, 1.VIII, c. 2: ... xai aóveottv aùt® Guvov, xai Éyet TAVTA oux 


= 


50 


-— 


Éyov' où yàp XAAXa ó dė &AXoc, oùðè ywpiç £xactov t&v èv AUTO. ÓAov TE 
Y&p ĖoTiV Éxactov xal navtayň nāv xai où cuyxéyutat, AAA aÙ yopíc 
(secum habitat sibi prorsus unitus, habet cuncta non habens; non enim 
ea possidet tamquam alia, nec ipse existit alius, neque quae sunt in eo 
sigula segregantur a singulis. Immo vero quodlibet est universum et ubi- 

Éyet, xal oùx &mxoAéAeurtat o98. &noAeupOjoexat: mohó Y&p UAMOV TOV 

versi anima) xoAuU uàAAov. Amoi dė xai TO elvai (declarat hoc ipsum es- 
se mundi) xat tò cuppóvwç elvat. 

Neander: Genetische Entwickelung der vornehmsten gnostischen Sys- 
teme, S. 90. 

Buhle, a. a. O., S. 418-419; Tiedemann, a. a. O,, S. 421-423; žr. Plot. enn. 
IV, 1.III et VIII passim. 

Buhle, a. a. O., S. 419-420. 

idpUodUEvos. 

*6 Veikiau trečiąją. 

57 [bid. III, c. 13, p. 141-142. 

5 Procl., Kom. Plat. Tim., p. 291, 299. 

59 Procl. theol. Plat. III, c. 14, p. 143. 

** Neoplatonikai apskritai žodį „mistiška“ vartoja gana dažnai; Zr. Procl. the- 
ol. Plat. III, c. 7, p. 131: nav 237; oov uiv ėnavaknnTĖOV tiv nepl ToU 
švoc uvotaywytav (mes pasakytume „spekuliatyvus traktavimas“). Mis- 
tagogija ir yra būtent šitokia spekuliatyvi filosofija, šitokia būtis masty- 
me, gėrėjimasis, proto Ziüra. 

55t Žr. p. 429 ir t. 

52 Proc]. theol. Plat. VI, c. 22, p. 403. 

53 Ibid. III, c. 14, p. 144. 

54 Procl. inst. theol., c. 124, p. 467. 

55 Ibid., c. 170, p. 486: àv (yàp) at voos ai aùtat xat obotat, eiTEP A vónotg 
h £X&OtOU X. T. J. 

*6 Procl. theol. Plat. III, c. 29, p. 69-70. 

57 Bruckeri Historia critica philosophiae, Tom. II, p. 350. 

58 Joannes Malalas: Chronigraphia, P II, p. 187; Nic. Alemannus, Kom. Prok. 
hist., c. 26, p. 377. 

5? Brucker, l.l., p. 347. 

